
Este mai presus de mintea umană înţelegerea esenței 
unor calităţi spirituale precum altruismul şi iubirea. Însăși 
existența acestor sentimente este dincolo de înţelegerea 
noastră; se pare că avem nevoie de un stimulent pentru a 
executa o acțiune în care nu există perspectiva unui câştig 
personal. 

Acesta este motivul pentru care o calitate precum 
altruismul poate fi dată numai de Sus, şi numai aceia dintre 


noi care au experimentat-o o pot înţelege. 


Rav Michael Laitman 

Introducere 


Dacă asculţi cu inima o faimoasă întrebare, sunt 
convins că toate îndoielile legate de necesitatea de a studia 
Cabala vor dispărea fără urmă. Această întrebare este una 
amară şi corectă, rostită de toţi cei care s-au născut pe 


acest pământ: „Care este sensul vieţii mele?“ 


Rav Yehuda Aşlag, Introducere în Studiul celor Zece Sfirot 


Printre toate textele şi notele folosite de Rav-ul meu, Baruh Şalom 
Halevi Aşlag, a existat un anumit carnet pe care l-a avut tot timpul asupra 
sa. Acest carnet conţine toate transcrierile discuţiilor sale cu tatăl său, Rav 
Yehuda Leib Halevi Aşlag, Rabin al Ierusalimului şi cabalist. El este 
autorul a 21 de volume ce conţin comentarii la cartea Zohar, precum şi 
autorul a şase volume de comentarii ale textelor cabalistului Ari şi ale 


multor altor lucrări de Cabala. 


Pentru că nu se simţea bine de Anul Nou Evreiesc, în septembrie 1991, 


Rav-ul meu m-a chemat la el şi mi-a înmânat carnetul său, spunându-mi: 

„Ia-l şi învaţă din el.“ În dimineaţa următoare, profesorul meu s-a sfârşit în 
braţele mele, lăsându-mă pe mine şi pe mulţi alţi discipoli ai lui fără 
îndrumare în această lume. 

El obişnuia să spună: „Vreau să te învăţ să te întorci mai curând către 
Creator, decât către mine, pentru că El este singura putere, singura Sursă a 
tot ceea ce există, Singurul care te poate ajuta cu adevărat, şi El aşteaptă 
rugăciunile tale pentru ajutor. Când cauţi ajutor fiindcă încerci să te 
eliberezi din sclavia acestei lumi pentru a te ridica deasupra ei, atunci când 
vrei să te cunoşti pe tine, şi atunci când vrei să-ţi stabileşti scopul tău în 
viaţă, atunci trebuie să te întorci către Creator, pentru că El îţi trimite toate 
aceste aspirații cu scopul de a te obliga să te întorci la El.“ 

În această carte am încercat să transmit, aşa cum am perceput eu, câteva 
idei din carnetul său. Este imposibil să exprim în întregime ceea ce este 
scris acolo, de vreme ce fiecare din noi înţelege ceea ce citeşte în limitele 
înţelegerii imediate, deoarece fiecare dintre noi este limitat de calitățile 
sufletelor noastre individuale. Prin urmare, în cursul interacțiunii cu 
Lumina Supremă, fiecare dintre noi va interpreta aceste idei aşa cum le 
percepe sufletul său. 

Fie ca gândurile lui Rav Yehuda Aşlag să pătrundă în această lume prin 
cuvintele celui mai mare dintre fin săi, Rav-ul meu, şi fie ca ei să ne ajute 
pe noi toţi să ne unim cu Creatorul în timpul vieţii noastre, aici, în această 
lume! 


Rav Michael Laitman 

Cum să citim această carte 


Ideea acestei cărți a devenit evidentă ca urmare a întrebărilor primite de 
la studenții mei, a întrebărilor adresate în timpul lecţiilor şi programelor 
radio, precum şi a scrisorilor care continuă să sosească din întreaga lume. 

Dificultatea explicăru şi învăţării Cabalei constă în faptul că lumea 
spirituală nu are echivalent în lumea noastră. Chiar dacă obiectul studiilor 
noastre devine clar, înţelegerea este doar temporară. Ceea ce învăţăm este 
sesizat de componenta spirituală a capacităţii noastre de înţelegere, care 
este constant reînnoită de Sus. 

Astfel, un subiect pe care inițial l-am înţeles, mai târziu poate părea 
neclar. În funcţie de dispoziţia şi de starea noastră spirituală, textul poate 
părea fie plin de un înţeles profund, fie în întregime fără sens. 

Nu deznădăjduiţi dacă ceea ce ieri a fost atât de clar devine astăzi foarte 


confuz. Nu abandonaţi dacă textul pare a fi vag, straniu sau ilogic. 


Cabala nu este studiată de dragul de a dobândi cunoştinţe teoretice, ci 


pentru a ne ajuta să vedem şi să percepem ceea ce ne este ascuns. 

După ce am contemplat şi dobândit putere spirituală începem să vedem 
şi să percepem, iar capacitatea de a obține rezultatele Luminii şi ale 
nivelurilor spirituale ne va duce la adevărata cunoaştere. 

Dacă nu putem înţelege Lumina Superioară şi nu putem percepe ce ne 
înfăţişează, nu vom putea înţelege cum este construit şi cum funcţionează 
universul, deoarece nu există analogii ale acestor concepte în lumea 
noastră. Acest text ne poate facilita primii paşi către perceperea forţelor 
spirituale. Mai târziu, vom fi capabili să avansăm doar cu ajutorul unui 
profesor. 

Acest text nu ar trebui să fie citit într-un mod obişnuit. Mai curând, ar 
trebui să ne concentrăm asupra unui paragraf, să ne gândim la el şi să 
încercăm să înţelegem pildele care reies din aspectele discutate. Putem 
încerca apoi să punem în practică aceste aspecte în experienţele noastre 
personale. 

Ar trebui să citim cu răbdare, în mod repetat şi să ne gândim la fiecare 
frază în timp ce încercăm să percepem sentimentele autorului. Ar trebui să 
citim, de asemenea, rar, încercând să extragem nuanțele a ceea ce a fost 
scris şi, dacă este nevoie, să ne întoarcem la începutul fiecărei fraze. 

Această metodă ne poate ajuta fie să ne adâncim în material cu propriile 
sentimente, fie să recunoaştem că sentimentelor noastre le lipsesc anumite 
aspecte. Dacă ne aflăm în cel de-al doilea caz, aceasta este o condiţie 


esențială pentru ca noi să avansăm spre spiritualitate. 

Acest text nu este scris pentru a fi citit repede. Deşi tratează un singur 
subiect: „Cum să te raportezi la Creator?“, expunerea se face în moduri 
diferite, ceea ce îngăduie fiecăruia dintre noi să găsească cuvântul sau 
fraza specială care ne va purta spre profunzimea textului. 

Deşi dorinţele şi acţiunile egoismului sunt descrise la persoana a treia, 
până când ne vom putea separa conştiinţa de dorinţele noastre, ar trebui să 
considerăm aspiraţiile şi dorinţele egoismului ca fiind ale noastre. În text 
cuvântul „corp“ nu se referă la corpul fizic, ci la „egoism“, la dorinţa 
noastră de a primi. 

Pentru a înţelege cât mai multe din acest material, recomand să citiți 
aceleaşi pasaje la intervale diferite de timp şi în diferite stări ale minţii. 
Astfel, vă puteți familiariza mai bine cu reacţiile şi atitudinile voastre faţă 
de acelaşi text în diferite ocazii. 

Dezacordul față de material este întotdeauna pozitiv, la fel ca şi 
consensul. Răspunsul nostru la text este cel mai important aspect al 
parcurgerii lui. Un sentiment de dezacord indică faptul ca aţi atins starea 
preliminară (ahoraim, spate) înţelegerii care vă pregăteşte pentru 
următorul stadiu al percepției (panim, faţă). 

Tocmai prin această modalitate lentă de citire vă puteți dezvolta 
sentimentele sau „vasele“ (kelim). Acestea ne sunt necesare pentru a primi 


senzațiile spirituale. 

De îndată ce vasele sunt formate, Lumina Superioară va putea intra în 
ele. Chiar şi înainte de formarea vaselor Lumina există deja în jurul vostru 
ŞI vă înconjoară sufletul, însă nu o puteţi percepe. 

Acest text nu este scris pentru a vă spori cunoaşterea şi nici pentru a fi 
memorat. De fapt, ar trebuie ca nici măcar să nu verificăm cunoştinţele pe 
care le-am acumulat prin parcurgerea materialului. 

Este chiar mai bine dacă uităm complet conţinutul, astfel încât la 
următoarea citire acesta va părea nou şi în întregime necunoscut. Uitarea 
materialului implică faptul că ne-am înţeles senzațiile anterioare şi că 
acestea s-au diminuat, lăsând un spaţiu care poate fi completat cu noi 
senzaţii. Procesul dezvoltării noilor organe de simţ este în mod constant 
reînnoit şi acumulat în spiritual, în sfera imperceptibilă a sufletelor 


noastre. 


Cel mai important aspect al lecturii este felul în care simţim 


materialul în timp ce îl citim, şi nu după aceea. 


De îndată ce aceste sentimente sunt experimentate, ele se revelează în 
inimă şi în minte şi se manifestă oricând este nevoie în procesul continuu 
de dezvoltare a sufletului. 

În loc să ne grăbim să terminăm de citit textul, este recomandat să ne 
concentrăm asupra părților care ne atrag cel mai mult. Numai atunci textul 


va putea să ne ajute şi să ne conducă, în căutarea noastră, către 

ascensiunea spirituală. Scopul acestui text este să ne ajute să devenim 
interesaţi de misterele vieţii, cum ar fi: De ce ne-am născut în această 
lume? Putem intra de aici în lumea spirituală? Putem înţelege scopul 
Creaţiei? Este posibil să percepem Creatorul, eternitatea şi nemurirea? 


Cum putem începe să creştem spiritual? 


Dacă asculți cu inima o faimoasă întrebare, sunt 
convins că toate îndoielile legate de necesitatea de a studia 
Cabala vor dispărea fără urmă. Această întrebare este una 
amară şi corectă, rostită de toţi cei care s-au născut pe 


acest pământ: „Care este sensul vieţii mele?“ 


Rav Yehuda Aşlag 

1 


Perceperea Creatorului 


Generaţiile vin şi pleacă, dar fiecare generaţie şi fiecare individ îşi pune 
aceeaşi întrebare cu privire la scopul vieţii. Acest lucru se întâmplă în 
special pe timp de război sau atunci când întreaga umanitate suferă şi în 
perioadele de nenorociri care se abat, la un anumit moment din viaţa 
noastră, asupra fiecăruia dintre noi. Care este scopul vieţii noastre, pe care 
o considerăm atât de prețioasă? Şi oare nu ar trebui ca lipsa suferinței să 
fie considerată fericire? 

În Talmud, Etica părinţilor, se spune: „Împotriva voinţei tale te-ai 
născut, împotriva voinţei tale trăieşti şi împotriva voinţei tale vei muri.“ 

Fiecare generație are partea ei de nenorocire. Unii dintre noi au trecut 
prin Marea Depresie, prin războaie şi prin frământările de după războaie. 
Însă văd generaţia mea, plină de probleme şi suferinţe, incapabilă să se 
organizeze şi incapabilă să se găsească pe sine. 

În această atmosferă, întrebarea referitoare la scopul vieţii noastre iese 


în mod clar în evidenţă. Uneori pare că viaţa este mult mai dificilă decât 

moartea însăşi; de aceea nu este o surpriză faptul că în Etica Părinților se 
spune: „Împotriva voinţei tale vei trăi.“ 

Suntem creaţi de Natură şi suntem forțați să existăm cu calitățile care 
ne-au fost impuse. Este ca şi cum am fi ființe doar semi-inteligente; 
suntem fiinţe inteligente numai în măsura în care suntem conştienţi că 
acțiunile noastre sunt determinate de caracteristicile şi calitățile noastre 
înnăscute şi că nu putem face nimic împotriva lor. Dacă suntem la mila 
naturii, atunci nu există posibilitatea de a prevedea unde ne poate purta 
această natură sălbatică. 

Natura noastră este responsabilă de producerea constantă a conflictelor 
dintre indivizi şi dintre naţiuni întregi care, asemenea animalelor sălbatice, 
sunt prinse în lupta viciată a instinctelor. Şi totuşi, la nivel subconştient, nu 
putem accepta comparaţia dintre noi şi animalele primitive. 

Totuşi, dacă Forţa Divină care ne-a creat există, de ce nu o percepem, 
de ce se ascunde de noi? Dacă am şti ce ne cere, nu am face aceste greşeli 


în viaţa noastră, greşeli pentru care suntem condamnaţi la suferinţă! 


Cât de uşoară ar fi viaţa dacă Creatorul nu ar fi ascuns fiinţei umane, 


ci ar fi perceput clar şi văzut de fiecare dintre noi! 


Atunci, nu ne-am mai îndoi de existenţa Lui. Am fi capabili să 
observăm efectele Providenţei Sale asupra lumii înconjurătoare, am 


înţelege cauza şi scopul creării noastre, am vedea clar consecinţele 

acţiunilor noastre şi răspunsul Lui la ele, am fi capabili să discutăm cu El 
toate problemele noastre, am putea apela la ajutorul Său, am căuta 
protecţia şi sfatul Său, ne-am putea plânge în legătură cu problemele 
noastre şi am putea să ÎI întrebăm de ce ne tratează astfel. 

În cele din urmă, ne-am consulta cu El în privinţa viitorului, am fi în 
mod constant în legătură cu El şi ne-am putea corecta în funcție de 
sfaturile Lui. În final, El ar fi mulţumit şi noi, de asemenea, am fi în câştig. 

Aşa cum un copil este conştient de mama sa din momentul naşterii sale, 
tot aşa am fi şi noi conştienţi de Creator. Am învăţa cum să avem o viaţă 
corectă, luând aminte la reacțiile Lui faţă de acţiunile noastre şi chiar față 
de intenţiile noastre. L-am percepe pe Creator la fel de apropiat precum ne 
percepem mama, de vreme ce am putea să Îl vedem ca Sursa naşterii 
noastre, ca pe părintele nostru şi drept cauză a existenţei noastre şi a vieţii 
viitoare. 

Dacă toate cele de mai sus s-ar adeveri, nu am avea nevoie de guverne, 
şcoli sau educatori. Existenţa tuturor naţiunilor ar fi concentrată pe o 
frumoasă şi simplă coexistență de dragul unei cauze comune evidentă 
pentru toţi: unificarea spirituală cu Creatorul care este văzut şi perceput. 

Acţiunile fiecăruia dintre noi ar fi conduse de legi spirituale clare, 
numite „porunci“ şi fiecare le-ar urma pentru că, dacă le-ar încălca, ar 
însemna să-şi facă rău lui însuşi, ceea ce ar echivala cu saltul într-un 


incendiu sau de pe o stâncă. 


20 


Dacă am putea percepe în mod clar Creatorul şi Înţelepciunea Sa, nu am 
avea nicio dificultate în îndeplinirea celor mai dificile sarcini, pentru că 
beneficiul personal rezultat din acestea ar fi evident. Ar fi ca şi cum am da 
tot ce deţinem unui străin, fără a ne gândi de două ori la prezent sau la 
viitor. 

Totuşi, aceasta nu ar fi o problemă, deoarece conştientizarea Legilor 
Divine ne-ar permite să vedem beneficiile actului altruist. Am şti că ne 
aflăm în puterea bunului şi eternului Creator. 

Imaginaţi-vă cât de natural ar fi (şi, de asemenea, cât de nenatural şi 
imposibil este în actuala stare a ascunderii Creatorului) să ne abandonăm 
Creatorului, să Îi închinăm toate gândurile şi dorinţele fără rezerve şi să 
fim ce vrea El să fim. 

Nu am mai fi preocupaţi de propria persoană şi nu ne-am gândi la noi. 
De fapt, am înceta să fim conştienţi de noi înşine şi am transfera toate 
sentimentele de la noi la El, încercând să ne apropiem de El şi să trăim 


conform Gândurilor şi Voinţei Sale. 


Din cele de mai sus rezultă clar că singurul element care lipseşte în 


lumea noastră este perceperea Creatorului. 


Dobândirea unei asemenea percepții ar trebui să fie singurul nostru scop 
în această lume. Acesta este obiectivul pentru care nu ar trebui să 


precupeţim niciun efort, pentru că numai atunci când Îl putem percepe pe 

Creator putem primi ajutorul Său. Acest lucru ne-ar putea salva atât de 
nenorocirile acestei vieţi, cât şi de la moartea spirituală, acordându-ne 
nemurirea spirituală fără a trebui să ne mai întoarcem în această lume. 

Metoda de căutare a perceperii Creatorului este cunoscută sub numele 
de „Cabala“. Percepția Creatorului este numită „credinţă“. Cu toate 
acestea, deseori asociem în mod eronat credinţa cu căutarea în întuneric, 
fără a-L vedea sau a-L percepe pe Creator. 

De fapt, credinţa înseamnă exact opusul. Potrivit Cabalei, Lumina 
Creatorului, care umple omul, Lumina conectării cu Creatorul, Lumina 
care ne dă sentimentul unificării cu El (Or Hasadim) este cunoscută sub 
numele de „Lumina Credinței“ sau, mai simplu, credinţă. 

Credinţa, Lumina Creatorului, ne dă senzația că suntem legaţi de 
eternitate. Ea determină înţelegerea Creatorului, precum şi sentimentul de 
comunicare completă cu El, împreună cu cel de securitate absolută, 
nemurire, măreție şi putere. Devine clar că eliberarea de existenţa noastră 
temporară şi de suferință (cauzată de căutarea zadarnică de plăceri 
trecătoare) depinde doar de dobândirea credinţei prin intermediul căreia 
vom fi capabili să Îl percepem pe Creator. 

În general, singura cauză a nenorocirilor noastre şi a inutilei şi 
temporarei noastre vieţi este incapacitatea de a percepe Creatorul. Cabala 
ne face să simţim că trebuie să ne apropiem de El, ne împinge către El, 


îndemnându-ne: „Gustaţi şi vedeți că Domnul este bun.“ Scopul acestui 


22 


text este de a vă conduce prin stadiile inițiale ale drumului către 


perceperea Creatorului. 


Fereastra către inimă 


Este clar că, de la crearea acestei lumi, umanitatea a trecut prin 
suferinţe şi dureri atât de mari, încât adeseori acestea au fost mai rele decât 
moartea însăşi. Cine, dacă nu Creatorul, este Sursa acestora? 

Pe parcursul istoriei, câţi oameni au fost dispuşi să sufere şi să îndure 
durerea pentru a atinge înţelepciunea superioară şi pentru a ajunge la 
înălţarea spirituală? Câţi dintre ei s-au oferit voluntari să suporte agonii 
insuportabile, în dorinţa de a găsi măcar un strop de percepere spirituală şi 
înţelegere a Forţei Superioare şi, de dragul unirii cu Creatorul, să devină 
Servitorii Săi? 

Şi totuşi, ei toţi au trăit fără să fi primit vreodată răspuns şi fără să fi 
obținut rezultate vizibile. Au părăsit această lume aşa cum au venit. 

De ce a ignorat Creatorul rugăciunile lor? De ce şi-a întors faţa de la ei 
şi le-a disprețuit suferinţa? Toţi oamenii au înţeles în subconștient că 
există un scop mai înalt al universului şi al tuturor evenimentelor care au 
loc. Această înţelegere este numită „picătura de unificare“ a individului cu 


Creatorul. 

De fapt, în ciuda cufundării lor în egoism şi a chinului insuportabil 
datorat respingerii Creatorului, ei au simţit imediat cum, în inima lor, se 
deschide o fereastră care, până atunci, fusese închisă adevărului. Până în 
acel moment, inima lor a fost incapabilă să simtă altceva decât propria 
durere şi propriile dorinţe. 

Această fereastră le-a arătat că au fost consideraţi demni de a 
experimenta şi simţi cum mult dorita „picătură de unificare“ pătrunde în 
fiecare inimă prin zidurile sale sparte. Prin urmare, toate calitățile lor au 
fost modificate până au obținut o formă opusă, formă asemănătoare cu 
calitățile Creatorului. 

Abia atunci şi-au dat seama că se pot uni cu El în timp ce se află 
cufundați în suferință. Numai atunci au putut înţelege Unicitatea 
Creatorului, deoarece atât Prezenţa Sa a fost simțită acolo, cât şi „picătura 
de unificare“ cu El. În momentul experimentării acestei revelații, Lumina 
le-a devenit evidentă şi le-a umplut rănile. 

Tocmai din cauza acestor răni ale percepției şi cunoaşterii şi a teribilei 
suferințe generată de contradicţiile chinuitoare ale sufletului, Creatorul 
Însuşi umple aceşti oameni cu o minunată şi nemărginită fericire, dincolo 
de orice imaginaţie, oricât de perfectă ar fi ea. Toate acestea le-au fost date 
pentru a-i face să înţeleagă că suferinţa şi agonia lor sunt valorificate. Era 
nevoie de acest lucru pentru ca ei să poată experimenta Perfecţiunea 


Ultimă. 

De îndată ce această stare este atinsă, fiecare celulă din corpul lor îi 
convinge că oricine în lume ar fi dispus să treacă prin chinuri de 
neconceput pentru a experimenta, cel puţin o dată în viaţă, fericirea de a fi 


unit cu Creatorul. 


Atunci, de ce Creatorul oferă tăcerea ca răspuns la cerea de ajutor a 


oamenilor? 


Explicaţia poate fi următoarea: oamenii sunt mult mai preocupaţi de 
propriul progres, decât de slăvirea Creatorului. Prin urmare, lacrimile lor 
sunt goale, iar ei părăsesc această lume aşa cum au venit: fără nimic. 

Menirea finală a fiecărui animal este dispariția, iar oamenii care nu L- 
au perceput pe Creator sunt asemenea animalelor. Pe de altă parte, dacă o 
persoană este preocupată de slăvirea Creatorului, El se va revela pe Sine 
acelei persoane. 

„Picăturile de unificare“ care îndeplinesc scopul Creaţiei se varsă în 
inimile celor care sunt preocupaţi de gloria şi iubirea Creatorului. Ele curg 
în aceia care, în loc să se plângă de nedreptatea Regulii Divine, sunt 
complet convinşi în inima lor că tot ceea ce face Creatorul este în final 


spre binele lor. 


Spiritualul nu poate fi divizat; putem înţelege puţin câte puţin din 


întreg, până la înţelegerea lui completă. 

Prin urmare, succesul eforturilor spirituale depinde de puritatea 
dorințelor noastre. Lumina spirituală curge numai în acele porțiuni ale 
sufletelor noastre care au fost curățate de egoism. 

Când privim în mod obiectiv natura existenţei noastre şi tot ce ne 
înconjoară putem aprecia mai bine minunăţia Creaţiei. Conform 
cabaliştilor, care comunică direct cu Creatorul, existenţa Lui are implicaţii 
importante pentru noi. Dacă există într-adevăr un Creator şi dacă El 
determină toate circumstanţele care ne afectează viaţa, atunci încercarea de 
a menţine un contact cât mai strâns cu El este mai mult decât logică. 

Totuşi, dacă încercăm din greu şi reuşim, ne vom simţi ca suspendaţi în 
aer, fără suport, deoarece Creatorul este ascuns percepţiei noastre. Fără a 
vedea, simţi, auzi sau primi anumite semnale senzoriale, am depune efort 
dintr-o singură direcție, strigând în gol. 

Atunci de ce ne creează astfel Creatorul, fără să ne permită să Îl 
percepem? În plus, de ce s-ar ascunde de noi? De ce, chiar când apelăm la 
El, pare că nu răspunde şi preferă să ne influenţeze într-un mod ascuns 
nouă, prin intermediul naturii şi a mediului nostru? 

Dacă dorinţa Lui este să ne corecteze, adică să îşi corecteze „eroarea“ în 
Creaţie, ar fi putut face asta mai demult, direct sau indirect. Dacă El ni se 
revelează, Îl vom vedea şi Îl vom aprecia în măsura în care ne îngăduie 


simţurile noastre şi inteligenţa cu care El ne-a creat. Atunci am şti cu 

siguranță ce să facem şi cum să acţionăm în această lume, care se 
presupune că a fost creată pentru noi. 

Mai mult decât atât, în mod paradoxal, de îndată ce ne străduim să 
ajungem la Creator, să Îl percepem şi să ne apropiem de El, simţim cum 
dorința pentru El dispare. Dacă El direcționează toate senzațiile noastre, 
atunci de ce nu a dezvoltat în mod specific această dorinţă în cei care 
doresc să-L perceapă? 

În plus: De ce pune tot felul de obstacole în calea noastră? Aceia dintre 
noi care doresc să se apropie de Creator sunt adesea respinşi de El. Într- 
adevăr, El poate impune ani de suferinţă celor care se află în căutarea Sa. 

Uneori, am putea chiar să simțim că mândria şi aroganţa deasupra 
cărora ni se spune să ne ridicăm sunt mult mai caracteristice Creatorului! 
În fond, dacă este milos, în special cu cei care Îl caută, de ce nu primim 
răspuns la cererile şi lacrimile noastre? 

Dacă putem schimba ceva în viaţa noastră, înseamnă că El ne-a dat 
liberul-arbitru să facem asta. Dar, pentru motive care ne scapă, El nu ne-a 
înzestrat cu suficientă cunoaştere pentru a evita suferința care însoţeşte 
existenţa şi dezvoltarea noastră spirituală. 

Pe de altă parte, dacă nu există lhber-arbitru, atunci ce poate fi mai 
neplăcut decât să ne facă să suferim mulţi ani, fără sens în această lume 
crudă pe care El a creat-o? Desigur, asemenea plângeri sunt infinite la 


număr. Şi dacă El este cauza condiţiei noastre, atunci cu atât mai mult Il 

criticăm şi Il învinovăţim, ceea ce şi facem în momentele în care simţim 


suferinţă. 


Creatorul vede tot ce se întâmplă în inimile noastre. 


Atunci când suntem nemulțumiți de ceva, acest sentiment poate fi 
interpretat ca învinuire a Creatorului, chiar dacă această vină nu este 
adresată direct Lui sau chiar dacă nu credem în existenţa Lui. 

Fiecare dintre noi este îndreptățit să-şi menţină convingerile pe care le 
are în starea lui actuală, oricare ar fi acea stare şi indiferent care ar fi acele 
convingeri. Acest lucru se întâmplă deoarece noi păstrăm doar ceea ce 
simțim a fi adevărat în acel moment şi, de asemenea, ce am analizat cu 
mintea noastră. 

Cu toate acestea, cei care au o vastă experienţă de viaţă ştiu cât de 
drastic se pot schimba în timp părerile noastre. Asta nu înseamnă că 
înainte ne-am înşelat, iar acum avem dreptate; trebuie să ne dăm seama că 
punctul de vedere de astăzi, mâine se poate dovedi a fi greşit. Aşadar, 
concluziile pe care le tragem în orice situaţie sunt corecte doar pentru acea 
situație; ele pot fi total opuse concluziilor pe care le tragem în alte situaţii. 

În mod asemănător, noi nu putem să evaluăm alte lumi sau legile lor şi 
nici să le judecăm pe baza criteriilor noastre actuale — criterii ale acestei 
lumi. Nu avem o inteligenţă sau percepţie supranaturală şi greşim în mod 


constant chiar atunci când ne aflăm în graniţele lumu noastre. Aşadar, nu 

putem trage concluzii în privinţa necunoscutului şi nici nu putem emite 
judecăți în privinţa acestuia. 

Numai aceia dintre noi care posedă calitățile supranaturale necesare pot 
emite o judecată corectă referitoare la ceea ce există mai Sus şi dincolo de 
natural. Cei care posedă atât calități supranaturale, cât şi calitățile noastre, 
ne pot descrie mai exact supranaturalul. O asemenea persoană este numită 
cabalist — o persoană din lumea noastră, care este creată cu aceleaşi calităţi 
ca ale fiecăruia dintre noi, însă înzestrată şi cu calităţi de Sus, care îi 
permit să ne descrie ce se întâmplă acolo. 

De aceea Creatorul a îngăduit anumitor cabalişti să îşi dezvăluie 
cunoştinţele unui mare număr de oameni: pentru a-i ajuta să comunice cu 
El. Cabaliştu ne explică, într-un limbaj care este pe înţelesul nostru, faptul 
că structura şi funcționarea rațiunii în lumea spirituală se bazează pe legi 


diferite şi opuse ca natură față de legile noastre. 


Credinţa mai presus de rațiune 


Nu există nici o graniţă care să separe lumea noastră de lumea cerească, 
spirituală. Dar pentru că lumea spirituală este, în conformitate cu 
proprietăţile sale, o „antilume““, ea este plasată atât de departe de percepţia 
noastră, încât, după ce ne naştem în această lume, uităm complet starea 


noastră anterioară. 

In mod natural, singura modalitate de a percepe această „antilume“ 
presupune dobândirea esenței, raţiunii şi calităților sale. Cum trebuie să ne 


schimbăm propria natură pentru a dobândi o alta, complet opusă? 


Legea de bază a lumii spirituale se rezumă la două cuvinte: „altruism 


absolut“. 


Cum putem dobândi această calitate? Cabaliştii sugerează să ne 
transformăm noi înşine. Doar prin acest act interior suntem capabili să 
percepem lumea spirituală şi să începem să trăim simultan în ambele lumi. 

O asemenea transformare este numită „credință mai presus de rațiune“. 
Lumea spirituală este o lume altruistă. Fiecare dorință şi acţiune care 
există pe acest tărâm nu este dictată de rațiunea umană sau de egoism, ci 
de credinţă, adică de simţirea Creatorului. 

Dacă raţiunea este un instrument vital pentru acţiunile noastre, atunci se 
pare că nu suntem capabili să ne eliberăm complet de propriul intelect. 
Totuşi, datorită faptului că intelectul nostru nu ne arată cum putem scăpa 
de circumstanţele pe care Creatorul le plasează în faţa noastră într-o 
manieră ascunsă, el nu ne poate ajuta în rezolvarea problemelor. 

În schimb, vom rămâne suspendaţi, fără sprijin şi fără un răspuns logic 
la ceea ce ni se întâmplă. În lumea noastră suntem conduşi doar de propria 
noastră rațiune. În tot ceea ce facem, raţiunea (calculul egoist, pur 


„raţional““) este baza tuturor dorințelor şi acţiunilor noastre. 


30 


Rațiunea calculează cantitatea de plăcere pe care ne aşteptăm să o 
experimentăm, în comparaţie cu cantitatea de durere care trebuie suportată 
pentru a dobândi această plăcere. Apoi, le scădem una din alta pentru a 
evalua costul, şi astfel decidem dacă ne îndreptăm către plăcere sau 
alegem liniştea. 

O asemenea abordare „rezonabilă“ a lucrurilor din jurul nostru este 
numită „credinţă în rațiune“. În acest caz raţiunea determină câtă credință 
vom investi. 

Adeseori acţionăm fără a calcula beneficiul sau costul efortului ca, de 
exemplu, în cazurile fanatismului sau comportamentelor condiţionate. 
Asemenea acte „oarbe“ sunt numite acte ale „credinţei sub rațiune“ pentru 
că sunt determinate mai degrabă de urmarea orbească a deciziilor luate de 
altcineva, decât de rațiune sau prin calcul. 

Acţiunile noastre pot fi dictate, de asemenea, de educaţie, care a devenit 
a două noastră natură într-o asemenea măsură, încât trebuie să facem un 
efort pentru a nu acţiona mecanic, prin puterea obişnuinţei. 

Pentru a face trecerea de la legile lumii noastre la aplicarea legilor lumii 
spirituale trebuie să îndeplinim anumite condiţii. În primul rând, trebuie să 
ne eliberăm complet de argumentele rațiunii, să renunțăm la folosirea 
intelectului în determinarea acțiunilor noastre. Ar trebui să încercăm să ne 
ținem de Creator cu ambele mâini, ca şi cum am fi suspendaţi în aer, 


permiţându-l Lui şi numai Lui să ne determine acţiunile. 

Simbolic vorbind, ar trebui să înlocuim propria minte cu mintea 
Creatorului şi să acționăm contrar rațiunii noastre. Trebuie să plasăm 
Voința Creatorului deasupra voinţei noastre. De îndată ce suntem capabili 
să facem acest lucru comportamentul nostru va reprezenta „credinţa mai 
presus de rațiune“. 

După încheierea acestui prim stadiu vom fi capabili să percepem atât 
lumea aceasta, cât şi lumea spirituală. Vom descoperi, ulterior, că ambele 
lumi funcționează în conformitate cu aceeaşi lege spirituală a „credinţei 
mai presus de rațiune“. 

Dorinţa de a ne suprima raţiunea şi de a fi conduşi numai de dorinţa de 
a ne preda Creatorului formează vasul spiritual în care vom primi toată 
înţelegerea spirituală. Capacitatea acestui vas, capacitatea raţiunii noastre 
spirituale este determinată de cât de mult raționament egoist, pământean 
suntem dispuşi să suprimăm. 

Pentru a ne creşte capacitatea vaselor spirituale Creatorul plasează 
obstacole din ce în ce mai mari în calea noastră spirituală. Acestea întăresc 
atât dorinţele noastre egoiste, cât şi îndoielile referitoare la Regula 
Creatorului. 

Ele ne permit, în schimb, să depăşim treptat aceste obstacole şi să 
dezvoltăm dorinţe puternic altruiste. Astfel, ni se dă oportunitatea de a ne 
creşte capacitatea vaselor spirituale. 

Dacă ne putem prinde mental de Creator cu ambele mâini (adică să 


ignorăm abordarea critică a raţiunii umane şi să ne bucurăm că o asemenea 

oportunitate ne-a fost oferită) şi dacă putem suporta această condiție cel 
puţin un moment, atunci vom vedea cât de minunată este starea spirituală. 
Această stare poate fi atinsă doar atunci când am dobândit Adevărul etern. 

Acest Adevăr nu se va schimba mâine, aşa cum se întâmpla cu 
credinţele din trecut, pentru că acum suntem uniţi cu Creatorul şi putem 
vedea toate evenimentele prin prisma Adevărului etern. Progresul este 
posibil numai prin trei linii simultane şi paralele. Linia dreaptă este 
credinţa; linia stângă este cunoaşterea şi înţelegerea. 

Aceste două linii nu deviază niciodată, pentru că ele sunt reciproc 
opuse. 

Prin urmare, singura cale de a le echilibra este prin intermediul liniei de 
mijloc, care este formată simultan din ambele linii: linia dreaptă şi linia 
stângă. Această linie de mijloc denotă comportamentul spiritual, în care 
raţiunea este folosită în concordanţă cu gradul de credinţă al omului. 

Toate obiectele spirituale sunt înfăşurate în jurul Creatorului, sunt 
aşezate pe El în straturi, în ordinea în care emană de la El. Tot ceea ce în 
univers este înfăşurat în jurul Creatorului există numai în raport cu 
creaturile şi toate sunt produsele fiinţei creată iniţial, numită „Malhur. 

Adică, toate lumile şi toate fiinţele create, cu excepția Creatorului, sunt 
o singură entitate: Malhut, ceea ce înseamnă rădăcina sau Sursa originală a 
tuturor fiinţelor. În cele din urmă, Malhut se sparge pe sine în multe părţi 
mici. Suma acestor părţi ale lui Malhur este cunoscută sub numele de 


„Shina“. 

Lumina Creatorului, Prezenţa Lui şi umplerea Divină a Shina sunt 
cunoscute sub numele de „Șohen“. Timpul necesar umplerii complete a 
tuturor părților Shina se numeşte „timpul corectării“. 

În acest timp, fiinţele create realizează corectările interioare ale 
propriilor părți de Malhur. Fiecare fiinţă corectează partea din care a fost 
creată, adică îşi corectează sufletul. 

Până în momentul în care Creatorul se poate uni total cu fiinţele create 
de El, revelându-se lor în întregime sau „până când Sohen umple Shina“, 
condiția Shina, (rădăcina sufletelor) este cunoscută ca „exilul Șhinei faţă 
de Creator“ (Galut haŞhina). În aceste condiţii, nu există perfecţiune în 
Lumile Superioare. Chiar şi în lumea noastră, cea mai joasă dintre toate, 
fiecare ființă trebuie să Îl perceapă în totalitate pe Creator. Dar, de cele 
mai multe ori suntem preocupaţi de satisfacerea măruntelor noastre dorinţe 
personale, atât de caracteristice acestei lumi, şi urmăm orbește cerinţele 
corpului nostru. 

Există o condiţie a sufletului numită „Șhina în ţărână“, atunci când 
plăcerile pur spirituale sunt considerate a fi inutile şi absurde. Această 
stare este, de asemenea, descrisă ca fiind „suferinţa Șhinei“. 

Toate suferințele umane apar pentru că suntem forțați de Sus să 
respingem complet rațiunea şi să acţionăm orbeşte, plasând credinţa mai 


presus de rațiune. 

Totuşi, cu cât posedăm mai multă rațiune şi cunoaştere, şi cu cât 
devenim mai puternici şi mai inteligenţi, cu atât mai greu ne este să 


urmăm calea credinţei. 


În consecinţă, cu cât respingem mai mult raţiunea, cu atât mai mult ne 
creştem suferinţa. 

Aceia dintre noi care au ales calea dezvoltării spirituale descrisă mai sus 
nu pot fi de acord cu Creatorul. În inimile noastre, noi condamnăm nevoia 
de a urma aceasta cale; aşadar, avem dificultăţi în justificarea metodelor 
Creatorului. Totuşi, nu putem susține o asemenea condiție pentru o 
perioadă lungă de timp, decât dacă El decide să ne ajute şi să ne reveleze 
întreaga imagine a Creaţiei. 

Atunci când simţim că suntem într-o stare de elevare spirituală şi toate 
dorinţele noastre sunt concentrate doar asupra Creatorului, suntem gata să 
ne adâncim în cele mai potrivite texte de Cabala, încercând să le 
pătrundem sensul interior. Deşi, în ciuda eforturilor noastre, simţim că nu 
putem înţelege nimic, trebuie să continuăm să ne întoarcem la studiul 
Cabalei în mod repetat şi să nu disperăm dacă nu înţelegem subiectul. 

Cum putem beneficia de pe urma acestor eforturi? De fapt, eforturile 
noastre în înțelegerea misterelor Cabalei sunt egale cu rugăciunile prin 
care Îi cerem Creatorului să ni se reveleze. Această dorinţă de conectare se 


întăreşte atunci când căutăm să înţelegem conceptele Cabalei. 

Tăria rugăciunilor noastre este determinată de tăria cererii noastre. În 
general, atunci când investim efort pentru a dobândi ceva, dorinţa noastră 
de a dobândi acel lucru creşte. Tăria dorinţei noastre poate fi evaluată în 
funcție de câtă suferință simţim din cauza absenței obiectului dorit. 
Suferinţa neexprimată în cuvinte, dar simțită în inimă, este în sine o 
rugăciune. 

Procedând ca mai sus, putem recunoaşte că doar după eforturi intense, 
dar fără succesul de a dobândi ceea ce dorim, ne putem ruga atât de sincer, 
încât să primim. Dacă, în timpul încercării de a cerceta textele, inima 
noastră nu este încă eliberată de gândurile exterioare, atunci mintea nu are 
capacitatea de a fi devotată exclusiv studiului, de vreme ce mintea ascultă 
inima. 

Pentru ca rugăciunile să fie acceptate de Creator, ele trebuie să vină din 
adâncul inimilor noastre. Adică, toate dorinţele noastre trebuie să fie 
concentrate în acea rugăciune. Din acest motiv trebuie să ne adâncim de 
sute de ori în texte, chiar fără a le înţelege, pentru ca adevărata noastră 
dorinţă să se împlinească: aceea de a fi auziţi de Creator. 

O dorinţă adevărată nu lasă loc altor dorinţe. În timp ce studiem Cabala, 
vom examina acţiunile Creatorului, şi aşa putem avansa către El. Astfel, în 
mod treptat vom deveni vrednici să înţelegem ceea ce citim. 

Credinţa sau conştientizarea Creatorului ne va face să simţim că suntem 
în prezenţa Regelui Universului. Atunci, fără îndoială, ne vom umple de 


sentimentele necesare de iubire şi frică. Până în momentul în care 

dobândim o asemenea credinţă, trebuie să continuăm să tindem către ea, 
pentru că doar credinţa ne va permite să ne bucurăm de viaţa spirituală şi 
să evităm să ne cufundăm în adâncimea egoismului, redevenind căutători 
de plăceri. 

Nevoia de a deveni conştienţi de Creator trebuie să fie cultivată până 
când devine permanent înrădăcinată în fiinţa noastră. Trebuie să semene 
cu atracția permanentă către persoana iubită, fără de care viaţa pare 
insuportabilă. 

Tot ceea ce înconjoară ființele umane atenuează intenționat nevoia de 
Conştientizare a Divinului, iar simţirea plăcerii generată de orice lucru 
exterior reduce instantaneu durerea goliciunii spirituale. Prin urmare, în 
timp ce ne bucurăm de plăcerile acestei lumi, este vital să le împiedicăm 
să distrugă nevoia noastră de a-L percepe pe Creator, de vreme ce aceste 
plăceri ne fură senzațiile spirituale. 

Dorinţa de a-L percepe pe Creator este caracteristică doar ființelor 
umane, însă nu tuturor fiinţelor umane. Această dorinţă provine din nevoia 
noastră de a înţelege ceea ce suntem, de a ne înţelege pe noi înşine, scopul 
nostru în lume şi originile noastre. Căutarea răspunsurilor referitoare la 


propria persoană ne conduce la căutarea Sursei vieţii. 

2 


Calea spirituală 


Nevoia de a percepe Divinul ne determină să nu precupeţim niciun efort 
în încercarea de a rezolva toate misterele naturii şi de a nu lăsa nimic 
nelămurit din ce există în noi sau în mediu. Însă doar dorinţa de a-L 
percepe pe Creator este o dorinţă adevărată, deoarece El este Sursa a tot şi, 
mai presus de orice, El este Creatorul nostru. Prin urmare, chiar dacă fiinţa 
umană există singură în această lume sau în altele, căutarea de sine o va 
duce inevitabil la căutarea Creatorului. 

Sunt două linii care revelează influenţa Creatorului asupra creaturilor 
Sale. Linia dreaptă reprezintă influenţa Înţelepciunii Sale asupra fiecăruia 
dintre noi, indiferent de acţiunile noastre. Linia stângă reprezintă influenţa 
Înţelepciunii Sale asupra fiecăruia dintre noi, în funcţie de acţiunile 
noastre. Ea este susținută de pedeapsa pentru faptele rele şi recompensa 
pentru cele bune. 

Când, într-un anumit moment, decidem să urmăm linia dreaptă, trebuie 
să ne spunem că totul în lume se întâmplă doar pentru că El vrea să se 
întâmple. Totul se petrece conform Planului Lui, şi nimic nu depinde de 


noi. 

Din acest punct de vedere, noi nu avem nici defecte, nici merite. 
Acţiunile noastre sunt determinate de aspiraţiile pe care le primim din 
exterior. 

Prin urmare, trebuie să mulţumim Creatorului pentru tot ceea ce primim 
de la El. Mai mult, realizând că de fapt Creatorul ne conduce către 
eternitate, putem dezvolta sentimente de iubire pentru El. Putem înainta 
printr-o combinație adecvată a celor două linii care urmăreşte exact 
mijlocul. Adică, putem avansa doar pe linia care este exact la jumătatea 
distanţei dintre ele. 

Totuşi, chiar dacă începem să avansăm din punctul corect, dar nu ştim 
exact cum să verificăm şi să corectăm în permanenţă demersul nostru, cu 
siguranță vom devia de la calea corectă. Mai mult decât atât, dacă deviem 
chiar şi puţin de pe această cale, atunci eroarea va creşte cu fiecare pas, pe 
măsură ce continuăm să înaintăm. În consecinţă, ne vom îndepărta din ce 
în ce mai mult de scopul urmărit. 

Înainte ca sufletele noastre să coboare în această lume, ele sunt parte a 
Creatorului, o mică parte a Lui. Această parte este cunoscută sub numele 
de „rădăcina sufletului“. Creatorul plasează sufletul în corp, astfel încât 
sufletul să poată înălța dorinţele corpului atunci când se ridică şi se uneşte 
din nou cu Creatorul. 

Cu alte cuvinte, sufletul este plasat în corp atunci când se naşte o 
persoană în această lume, pentru a învinge dorințele corpului. Prin 


învingerea dorințelor corpului, sufletul se ridică la acelaşi nivel spiritual de 

la care a coborât, experimentând plăceri mult mai mari decât în starea sa 
iniţială, în care era parte a Creatorului. În acest fel, o mică parte este 
transformată într-un corp spiritual, care este de 620 de ori mai mare decât 
era partea inițială, înainte de a cobori în această lume. 

Astfel, în starea completă, corpul spiritual al sufletului este format din 
620 de părţi sau organe. Fiecare parte este considerată a fi o lege sau un 
act spiritual (miţva). Lumina Creatorului sau Creatorul Însuşi (sunt acelaşi 


lucru) care umple fiecare parte a sufletului se numeşte „Tora“. 


Ridicarea la un nou nivel spiritual este numită „împlinirea unei legi 


spirituale“. 


Ca rezultat al acestei ridicări se creează noi aspirații altruiste şi sufletul 
primeşte Tora, Lumina Creatorului. 

Adevărata cale către acest scop continuă de-a lungul liniei de mijloc. Ea 
implică combinarea a trei concepte în unul singur: ființa umană, calea de 
urmat şi Creatorul. Într-adevăr, în lume există trei lucruri: ființa umană 
care se străduieşte să se întoarcă la Creator, calea pe care omul trebuie să o 
urmeze pentru a ajunge la Creator şi Creatorul — scopul către care tinde 
fiinţa umană. 

Aşa cum a fost menționat de multe ori, nu există nimic în afara 


Creatorului şi noi suntem doar creaturile Sale înzestrate cu sentimentul 

propriei existenţe. Ajungem să înţelegem cu claritate acest lucru în cursul 
ridicării noastre spirituale. 

Toate percepțiile noastre sau, mai curând, percepțiile pe care le 
considerăm ca fiind ale noastre sunt de fapt răspunsuri la Actele Divine pe 
care El le-a produs în noi. În final, sentimentele noastre sunt doar ceea ce 
El vrea să simţim. 

Atâta timp cât nu înţelegem pe deplin acest adevăr, vom vedea nu unul, 
ci trei concepte separate: sinele, calea către Creator şi Creatorul Însuși. 
Totuşi, de îndată ce am atins stadiul final al dezvoltării spirituale, de 
îndată ce ne-am ridicat la acelaşi nivel de la care au coborât sufletele 
noastre — doar atunci când toate dorinţele noastre sunt corectate — Îl putem 
primi în totalitate pe Creator în corpul nostru spiritual. 

Atunci vom primi toată Lumina Creatorului şi pe Creatorul Însuşi. În 
acest fel, cele trei concepte care odată au existat separat în percepţia 
noastră: noi înşine, calea noastră spirituală şi Creatorul se îmbină pentru a 
deveni o singură entitate — corpul spiritual umplut cu Lumină. 

Prin urmare, pentru a ne asigura că procedăm corect, trebuie să ne 
verificăm în mod constant în timp ce avansăm pe calea spirituală. Aşa ne 
vom asigura că ne străduim, având o dorinţă la fel de puternică pentru 
toate cele trei concepte, indiferent de faptul că noi le percepem ca fiind 
separate. 

Încă de la început trebuie să ne străduim să le amestecăm pentru a le 


îmbina într-un singur lucru; la sfârşitul drumului acest lucru va fi evident. 

Ele sunt de fapt evidente şi acum, chiar dacă suntem incapabili să le 
vedem din cauza imperfecţiunii noastre. 

Dacă tindem către unul dintre concepte mai mult decât către celelalte, 
vom devia imediat de la calea adevărată. Cea mai simplă modalitate de a 
verifica dacă suntem încă pe calea cea bună este să determinăm dacă ne 
străduim să înţelegem caracteristicile Creatorului pentru a deveni una cu 
El. 

„Dacă eu nu sunt pentru mine, atunci cine este pentru mine? Şi dacă 
sunt preocupat doar de mine, atunci cine sunt eu?“ Aceste întrebări 
contradictorii reflectă atitudinile divergente cu care ne confruntăm atunci 
când analizăm eforturile noastre de atinge un scop personal. Pe de o parte, 
trebuie să credem că în afară de noi nu există nimeni care să ne ajute şi 
trebuie să acționăm cu credința că faptele noastre bune vor fi răsplătite, iar 
cele rele vor fi pedepsite. 

Noi, ca indivizi, trebuie să credem că acțiunile noastre au consecințe 
directe şi că astfel ne construim propriul viitor. Pe de altă parte, trebuie să 
ne spunem: „Cine sunt eu, să îmi pot învinge propria natură? Şi totuşi, 


nimeni nu mă poate ajuta.“ 


Înţelepciunea Creatorului 


Dacă totul se întâmplă conform Planului Creatorului, atunci pentru ce 


sunt necesare toate eforturile noastre? Ca rezultat al muncii noastre bazate 

pe principiul „recompensă şi pedeapsă“ vom dobândi de Sus înţelegerea 
Legilor Creatorului. Ne ridicăm atunci la un nivel de conştiinţă de unde 
vedem în mod clar că totul este condus de Creator şi este predeterminat. 

Trebuie să ajungem întâi la acest stadiu, pentru că altfel nu putem 
înţelege că totul este în mâinile Creatorului. De asemenea, până când nu 
obținem această stare, noi nu putem trăi şi acţiona în conformitate cu 
aceste legi, din cauza aspectelor divergente cu care ne confruntăm atunci 
când analizăm cum funcționează lumea. Prin urmare, putem acţiona doar 
în concordanţă cu legile de care suntem conştienţi. 

Doar în momentul în care depunem eforturi bazându-ne pe principiul 
„recompensă şi pedeapsă“ devenim vrednici de încrederea deplină a 
Creatorului. Numai atunci vom avea dreptul de a vedea adevărata imagine 
a lumii, precum şi modul în care aceasta funcţionează. Iar când ajungem la 
acest nivel şi realizăm că totul depinde de Creator, tânjim după El. 

Omul nu-şi poate elimina gândurile şi dorinţele egoiste din inimă şi să o 
lase goală. Numai prin umplerea inimii cu dorinţe spirituale, altruiste, în 
locul celor egoiste omul poate să înlocuiască vechile aspirații cu unele 


opuse şi, în acest fel, să distrugă egoismul. 
Aceia dintre noi care îl iubesc pe Creator, sunt siguri că simt repulsie 


faţă de egoism, pentru că noi ştim cât de mult rău ne poate cauza 


egoismul. 

Cu toate acestea, e posibil ca noi să nu avem mijloacele de a scăpa de 
egoism şi, în cele din urmă, ne vom da seama că eliminarea egoismului 
este dincolo de puterea noastră, deoarece Creatorul a fost acela care ne-a 
înzestrat pe noi, Creaţia Sa, cu această însușire. 

Deşi nu ne putem debarasa de egoism prin propriile noastre eforturi, cu 
cât realizăm mai curând că egoismul este inamicul nostru şi cel care ne 
distruge spiritual, cu atât mai puternică va fi ura noastră faţă de el. În cele 
din urmă, această ură ni-L va aduce în ajutor pe Creator pentru a birui 
duşmanul; în acest fel, însuşi egoismul nostru va servi scopului ridicării 
spirituale. 

În Talmud se spune: „Am creat lumea doar pentru cei complet drepţi şi 
pentru cei complet păcătoşi.“ Putem înţelege de ce lumea a fost creată 
pentru cei drepţi, dar de ce a fost lumea creată pentru cei care nu sunt nici 
absolut drepţi, nici absolut păcătoşi? 

Fără să vrem, noi percepem Providența în funcție de felul în care ne 
afectează. Este „bună“ şi „drăguță“, dacă este agreabilă şi este 
„nemiloasă“, dacă ne provoacă suferință. Altfel spus, Îl considerăm pe 
Creator bun sau rău, în funcție de modul în care percepem lumea noastră. 

Astfel, există doar două căi pentru ca fiinţele umane să perceapă 
Providența Creatorului asupra lumii. Fie percepem Creatorul şi vedem 
viaţa ca fund minunată, fie negăm Providența Creatorului asupra lumii şi 


presupunem că lumea este condusă de „forţe ale naturii“. 

Totuşi, ne putem da seama că a doua situaţie este improbabilă, emoţiile 
noastre fiind cele care, mai degrabă decât rațiunea, determină atitudinea 
noastră faţă de lume. Prin urmare, atunci când observăm discrepanţa dintre 
emoţiile noastre şi rațiunea noastră, vom începem să ne considerăm 
păcătoşi. 

Atunci când înţelegem dorinţa Creatorului de a dărui numai bine, ne 
dăm seama că acest lucru este posibil doar prin apropierea de El. Astfel, 
dacă ne simţim departe de Creator percepem acest lucru ca fund „rău“ şi 
atunci ne considerăm a fi păcătoşi. 

Dacă ne simţim atât de rău încât ne rugăm plângând Creatorului să ne 
salveze, cerându-l să se reveleze şi să ne dea puterea de a ieşi din 
închisoarea egoismului în lumea spirituală, atunci Creatorul ne va ajuta 
instantaneu. 

Pentru această formă a condiției umane a fost creată atât această lume, 


cât şi Lumile Superioare. 


Când vom ajunge la nivelul de absolut păcătos vom putem striga la 
Creator şi, în cele din urmă, ne vom putem ridica la nivelul de absolut 


drept. 


Astfel, putem deveni vrednici de măreţia Creatorului după ce am scăpat 
de toată mândria şi ne dăm seama de neputinţa şi josnicia propriilor 


dorinţe. 

Cu cât acordăm mai multă importanţă apropierii de Creator, cu atât mai 
mult Îl percepem şi cu atât mai mult putem discerne diferitele nuanţe şi 
manifestări ale Creatorului în viaţa cotidiană. Această profundă şi 
impresionantă venerație va da naştere sentimentelor în inima noastră şi, ca 
rezultat, bucuria va pătrunde în ca. 

Vedem că nu suntem mai buni decât ceilalți şi, cu toate acestea, spre 
deosebire de noi, ei nu au câştigat atenţia specială a Creatorului. Mai mult 
decât atât, ei nici măcar nu sunt conştienţi de faptul că există posibilitatea 
de a comunica cu Creatorul. Şi nici nu doresc cu adevărat să Îl perceapă, 
să înţeleagă scopul vieţii şi avansarea spirituală. 

Pe de altă parte, nu ne este clar ce am făcut ca să merităm o asemenea 
relație specială cu Creatorul, în care ne este acordată — chiar dacă 
ocazional — posibilitatea de a ne preocupa de scopul vieţii şi de legătura 
noastră cu Creatorul. 

Dacă în acel moment putem aprecia unicitatea atitudinii Creatorului față 
de noi, atunci putem experimenta recunoştinţă nemărginită şi bucurie. Cu 
cât apreciem mai mult succesul individual, cu atât mai mult putem 
mulţumi Creatorului. 

Cu cât trăim sentimente mai variate în fiecare punct şi contact 
instantaneu cu Creatorul, cu atât mai bine putem aprecia măreția lumii 
spirituale care ne este revelată, precum şi măreția şi puterea Creatorului 
atotputernic. Acest lucru duce la întărirea încrederii cu care putem anticipa 


viitoarea noastră unire cu El. 

Contemplând imensa diferenţă dintre caracteristicile Creatorului şi cele 
ale fiinţelor create de El, ajungem uşor la concluzia că, pentru a deveni 
compatibili, ființele create trebuie să-şi modifice natura lor absolut egoistă. 
Acest lucru este posibil numai atunci când creaturile se anulează pe ele 
însele ca şi cum nu ar exista şi, astfel, nu le mai separă nimic de Creator. 

Doar dacă simţim că fără primirea vieții spirituale suntem morţi (ca 
atunci când viața părăseşte corpul) şi numai dacă simţim o dorinţă 
puternică pentru viaţa spirituală, putem primi posibilitatea de a intra în 


viaţa spirituală şi de a respira aerul spiritualităţii. 


Înfăptuind Legea Creatorului 


Cum ne putem înălța la un nivel spiritual la care am anulat interesul 
personal şi grija pentru sine? Cum putem face ca dorinţa de a ne dedica 
Creatorului să devină singurul nostru scop atât de mult, încât, dacă nu 
atingem acest scop, să ne simţim ca şi cum am fi morţi? 

Înălţarea la acest nivel are loc gradual şi este procesată sub formă de 
feedback. Cu cât depunem mai mult efort în căutarea noastră pe calea 
spirituală, atât în studierea cât şi în simularea conceptelor spirituale, cu 
atât mai convinşi vom deveni de lipsa totală a capacităţii de a ajunge la 
acest scop prin noi înşine. Cu cât mai mult studiem textele care sunt 


importante pentru dezvoltarea noastră spirituală, cu atât materialul va 

părea mai confuz şi dezorganizat. Cu cât încercăm să ne tratăm mai bine 
îndrumătorii şi colegii — dacă avansăm cu adevărat spiritual — cu atât mai 
clar va deveni faptul că toate acţiunile noastre sunt dictate de egoism. 
Astfel de rezultate urmează principiul: „Forţează-l până când spune: 
«Fac.» Putem să scăpăm de egoism doar dacă înţelegem că egoismul 
cauzează moartea prin faptul că ne împiedică să obţinem viaţa adevărată, 


eternă şi plină de încântare. 


Dezvoltând ură faţă de egoism, vom ajunge în cele din urmă să fim 


eliberaţi de el. 


Cel mai important lucru este dorinţa noastră de a ne dărui în totalitate 
Creatorului, înțelegând măreția Sa. (A te dărui Creatorului înseamnă a te 
separa de „cu“.) 

În acest moment trebuie să decidem ce scop este mai valoros: să 
dobândim valorile trecătoare sau pe cele eterne. Nimic din ceea ce am 
creat nu rămâne veşnic; totul este trecător. Doar structurile spirituale, ca de 
exemplu: gândurile, acţiunile şi sentimentele altruiste sunt veşnice. 

Prin urmare, străduindu-ne să ne asemănăm Creatorului în gânduri, 
dorinţe şi eforturi, construim de fapt structura propriei noastre eternităţi. 
Cu toate astea, ne putem dedica Creatorului doar atunci când înţelegem 


măreţia Lui. 

În lumea noastră este la fel: dacă considerăm că o persoană anume este 
importantă, atunci suntem bucuroşi să servim acea persoană. S-ar putea 
chiar să simţim că mai degrabă cel care primeşte darul ne-a făcut o favoare 
acceptându-l, decât invers. 

Acest exemplu arată că intenția unei acţiuni poate schimba forma 
exterioară a unui act mecanic — dăruirea sau primirea — în opusul său. Prin 
urmare, cu cât Îl considerăm pe Creator mai demn de laudă, cu atât mai 
uşor îi vom oferi Lui toate gândurile, dorinţele şi eforturile noastre. 

Făcând astfel, simţim mai degrabă că primim de la El decât că dăruim. 
Simţim că ne-a fost dăruită posibilitatea de a înapoia un serviciu, 
posibilitate care este acordată doar câtorva oameni vrednici din fiecare 


generaţie. Acest lucru poate fi înţeles mai clar din exemplul următor. 

3 


Ospăţul 


Actul I 


Într-o casă puternic luminată, cu camere spaţioase, un bărbat plăcut la 
înfăţişare se află în bucătărie şi este foarte preocupat. El pregăteşte masa 
pentru mult aşteptatul său oaspete. În timp ce se află acolo, îşi aminteşte 
de delicatesele care îi plac acestuia. 

Anticiparea plină de bucurie a gazdei este foarte evidentă. Graţios, cu 
mişcări armonioase, el aşează pe masă cinci feluri de mâncare diferite. 
Lângă masă sunt două scaune tapiţate. 

Un ciocănit în uşă şi oaspetele intră. Faţa gazdei se luminează la 
vederea oaspetelui şi îl invită să ia loc la masă. Acesta se aşează şi gazda 
se uită la el cu drag. 

Oaspetele priveşte delicatesele din faţa sa şi le miroase, politicos, de la 
distanţă. Este evident că îi place ceea ce vede, dar îşi manifestă admiraţia 


cu tact, reținut, fără a arăta că ştie că mâncarea este pregătită pentru el. 

GAZDA: Aşează-te. Am făcut aceste feluri de mâncare special pentru 
tine, pentru că ştiu cât de mult îți plac. Ştim amândoi că îţi cunosc 
gusturile şi obiceiurile tale la masă. Ştiu că îți este foame şi ştiu cât poţi 
mânca, aşa că, am pregătit totul exact pe gustul tău şi exact cantitatea pe 
care o poţi mânca, până la ultima firmitură. 

POVESTITORUL: Dacă ar rămâne mâncare după ce oaspetele s-a 
săturat, atât Gazda, cât şi Oaspetele ar fi nefericiţi. Gazda ar fi nefericită 
pentru că asta ar însemna că vrea să dea oaspetelui mai mult decât vrea 
oaspetele să primească. 

Oaspetele ar fi dezamăgit că nu e capabil să împlinească dorinţa gazdei 
de a mânca tot. De asemenea, oaspetele ar regreta dacă, după ce s-a 
săturat, ar mai rămâne delicatese de care nu s-ar mai putea bucura atât de 
mult. Aceasta ar însemna că oaspetele nu are o dorinţă suficientă pentru 
plăcerea care îi este oferită. 

OASPETELE (solemn): Într-adevăr, ai pregătit exact ce vreau să văd şi 
să mănânc la masă. Chiar şi cantitatea este cea potrivită. Asta este tot ceea 
mi-am putut dori vreodată de la viaţă: să mă bucur de toate acestea. Pentru 
mine ar putea fi ultima plăcere divină. 

GAZDA: Te rog, mănâncă tot şi bucură-te. Asta mă va bucura şi pe 


mine. 


(Oaspetele începe să mănânce.) 

OASPETELE (evident încântat şi cu gura plină, părând totuşi 
încurcat): De ce cu cât mănânc mai mult, cu atât mă bucur mai puţin de 
mâncare? 

Plăcerea pe care o primesc stinge foamea şi mă bucur din ce în ce mai 
puţin. Cu cât mă simt mai sătul, cu atât mă bucur mai puţin de mâncare. 

Şi după ce mănânc, rămân doar cu amintirea plăcerii, nu cu plăcerea 
însăşi. Plăcerea a fost prezentă doar atât timp cât mi-a fost foame. Când 
foamea s-a stins, a dispărut şi bucuria. Am primit ce mi-am dorit, şi iată că 
am rămas fără plăcere sau bucurie. Nu mai vreau nimic şi nimic nu mă mai 
bucură. 

GAZDA (puțin indienată): Am făcut tot ce-am putut ca să te 
mulțumesc. Nu este vina mea că primirea plăcerii a stins senzaţia de 
delectare, pentru că dorinţa a dispărut. În orice caz, acum eşti sătul. 

OASPETELE (apărându-se): Primind ceea ce ai pregătit pentru mine, 
nu mai pot nici să îți mulțumesc, pentru că am încetat să mă bucur de ceea 
ce mi-ai oferit. Ceea ce simt este că tu mi-ai oferit foarte mult, în timp ce 
eu nu ţi-am dat nimic în schimb. Ca urmare, mă faci să îmi fie ruşine 
arătându-mi în mod necugetat că tu eşti cel care dăruieşte, iar eu cel care 
primeşte. 

GAZDA: Nu ţi-am arătat că tu eşti cel care primeşte şi eu cel care 
dăruieşte. Dar simplul fapt că tu ai primit ceva de la mine, fără a-mi dărui 
ceva în schimb, te face să te simţi vinovat, în ciuda faptului că bunătatea 


este în natura mea. 

Nu vreau nimic altceva decât ca tu să primeşti mâncarea. Nu pot 
schimba asta. De exemplu: Eu cresc peşti. Lor nu le pasă cine îi hrăneşte şi 
are grijă de ei. De asemenea, ţin la Bob, motanul meu. Nici pe el nu îl 
interesează ce mână îl hrăneşte. Dar lui Rex, câinelui meu, îi pasă. El nu 
va primi mâncare de la altcineva. 

POVESTITORUL: Oamenii sunt în aşa fel construiți, încât unii dintre 
ei primesc fără a simți că cineva le dăruieşte, ei doar iau. Unu fură fără 
nicio remușşcare! Dar atunci când în oameni se dezvoltă sentimentul 
sinelui, ei ştiu când li se dă şi în ei se trezeşte conştiinţa faptului că ei sunt 
aceia care iau. Acest lucru aduce ruşine, reproşuri şi suferinţă. 

OASPETELE (ceva mai liniştit): Dar cum aş putea primi plăcere, însă 
fără să mă simt ca fiind cel care primeşte? Cum aş putea neutraliza 
sentimentul că tu eşti cel care dă, iar eu cel care primeşte? Dacă este o 
situație de dăruire-primire care mă face să simt ruşine, cum o pot evita? 

Poate te poţi purta în aşa fel încât să nu mă mai simt ca cineva care 
primeşte! Dar asta este posibil doar dacă nu sunt conştient de existenţa ta 
(la fel ca peştele) sau dacă te simt, dar nu înţeleg că tu îmi dăruieşti 
(asemenea pisicii sau a unei fiinţe care nu este dezvoltată). 

GAZDA (concentrată şi gânditoare): Eu cred ca există o soluţie. E 
posibil să găseşti o cale de a neutraliza senzaţia de primire din tine? 

OASPETELE (cu privirea luminată): Oh, am înţeles! Întotdeauna ţi-ai 
dorit să mă ai ca oaspete. Aşa că mâine voi veni şi mă voi purta astfel încât 


să te simţi ca fiind cel care primeşte. Eu voi fi desigur în continuare cel 

care primeşte, voi mânca ce ai pregătit, dar mă voi simţi ca cel care 


dăruieşte. 


Actul II 


In ziua următoare, în aceeaşi cameră, gazda a pregătit din nou masa cu 
exact aceleaşi delicatese ca în ziua precedentă. El stă la masă, iar oaspetele 


intră, având o expresie mai puţin familiară, ascunsă întrucâtva pe faţa sa. 


GAZDA (luminoasă, conştientă de schimbare): Te aşteptam. Sunt 


fericit că te văd. Aşează-te. 


(Oaspetele se aşează la masă şi miroase politicos mâncarea.) 


OASPETELE (uitându-se la mâncare): Toate acestea sunt pentru mine? 

GAZDA: Desigur! Doar pentru tine! Aş fi încântat să primeşti toate 
acestea din partea mea. 

OASPETELE: Mulţumesc, dar nu vreau atât de mult. 

GAZDA: Ei bine, nu este adevărat! Ştiu sigur că vrei asta! De ce nu 
primeşti? 

OASPETELE: Nu pot primi toate acestea de la tine. Mă fac să mă simt 


stânjenit. 

GAZDA: Cum adică stânjenit? Îmi doresc mult să primeşti toate 
acestea! Pentru cine crezi că le-am pregătit? Mi-ar face mare plăcere dacă 
al mânca tot. 

OASPETELE: Poate că ai dreptate, dar nu vreau să mănânc toată 
această mâncare. 

GAZDA: Dar nu e doar acceptarea unor feluri de mâncare; tu îmi faci, 
de asemenea, o favoare stând la masa mea şi bucurându-te de ceea ce am 
pregătit. Nu am pregătit toate astea pentru tine, ci pentru că mă bucură să 
le primeşti de la mine. 

De aceea, dacă ai fi de acord să mănânci, mi-ai face o favoare. Ai primi 
toate astea pentru mine! Tu nu vei lua, ci mai degrabă îmi vei face o mare 
bucurie. De fapt, nu tu vei fi cel care primeşte prin masa oferită de mine, 
ci mai degrabă eu, care voi primi o mare bucurie de la tine. Tu vei fi cel 


care îmi dă mie, şi nu invers. 


(Gazda împinge pe un ton rugător farfuria îmbietoare în faţa oaspetelui reticent. 
Oaspetele o împinge înapoi. Gazda insistă, împingând farfuria către Oaspetele său, 
dar este refuzată din nou. Gazda oftează; întreaga sa fiinţă doreşte ca Oaspetele său 
să accepte mâncarea. În acest moment Oaspetele se comportă precum o persoană care 


dăruieşte şi îi face pe plac Gazdei sale.) 


GAZDA: Te implor! Te rog, fă-mi această plăcere. 

(Oaspetele începe să mănânce, apoi se opreşte pentru a se gândi. Începe să 
mănânce din nou şi iar face o pauză. De fiecare dată când oaspetele se opreşte, gazda 
îl încurajează să continue. Oaspetele continuă doar la insistenţele gazdei. 

Gazda pune noi delicatese în faţa oaspetelui său, implorându-l de fiecare dată să le 


accepte.) 


OASPETELE: Dacă aş putea fi sigur că mănânc pentru a-ţi face ție 
plăcere, şi nu pentru că eu vreau, atunci tu devii cel care primeşte, iar eu 
cel care dăruieşte plăcere. Însă pentru a fi aşa, trebuie să fiu sigur că 
mănânc pentru plăcerea ta, şi nu pentru a mea. 

GAZDA: Cu siguranţă tu mănânci doar pentru mine. În fond, ai stat la 
masă şi nu ai dorit să guşti nimic până când te-am convins că nu este vorba 
doar despre faptul că mănânci, ci mai degrabă că-mi faci mie o mare 
bucurie. Ai venit pentru a-mi face plăcere. 

OASPETELE: Dar dacă aş fi acceptat ceva ce iniţial nu mi-am dorit, eu 
nu aş simţi bucurie primind, iar tu nu te-ai bucura privindu-mă cum, de 
bună voie, accept oferta ta. Reiese, deci, că tu poţi primi plăcere numai în 
măsura în care eu mă bucur de ceea ce-mi oferi tu. 

GAZDA: Ştiu exact cât de mult îţi place această mâncare şi cât de mult 
poți mânca din fiecare fel de mâncare. Prin urmare, am pregătit aceste 
cinci feluri de mâncare. În fond, îţi cunosc dorinţele pentru anumite feluri 


de mâncare, nu însă şi pentru alte lucruri din viaţa ta. 

Bucuria ta creează o senzaţie de plăcere în mine. Mă bucur, de 
asemenea, că îţi place mâncarea. Fără îndoială, plăcerea pe care o primesc 
de la tine este sinceră. 

OASPETELE: Cum pot fi sigur că mă bucură aceste feluri de mâncare 
doar pentru că tu vrei asta şi pentru că ai pregătit toate acestea pentru 
mine? Cum pot să nu te dezamăgesc şi să fiu sigur că primind de la tine, 
eu, de fapt, îi voi oferi bucurie? 

GAZDA: Foarte simplu! Pentru că ai refuzat oferta mea până în 
momentul în care ai fost sigur că accepţi asta pentru plăcerea mea. Abia 
atunci ai acceptat. Cu fiecare îmbucătură vei simţi că mănânci pentru 
plăcerea mea şi vei simţi bucuria pe care mi-o aduci mie. 

OASPETELE: Aş putea să las deoparte ruşinea şi să mă simt mândru că 
îți ofer plăcere dacă mă gândesc că, de fiecare dată când primesc, primesc 
pentru tine. 

GAZDA: Aşadar, mănâncă tot! Tu vrei toată mâncarea şi astfel îmi vei 
da cât de multă plăcere poți! 

OASPETELE (mâncând cu plăcere şi terminând toate felurile de 
mâncare, dar realizând în final că nu este încă mulțumit): Acum am 
mâncat tot şi mi-a plăcut. Nu mai este altceva. Plăcerea mea a trecut 
pentru că nu îmi mai este foame. Nu mai pot face plăcere nici unuia dintre 
noi, acum. Deci, ce ne rămâne de făcut? 

GAZDA: Nu ştiu. Mi-ai făcut o mare plăcere primind toate acestea de 


la mine. Ce altceva pot face pentru tine, astfel încât să te bucuri din nou? 

Cum mai poţi mânca acum după ce ai terminat? Când îţi va fi foame din 
nou? 

OASPETELE: Adevărat, dorința mea de a primi s-a transformat în 
dorinţa de a-ţi dărui bucurie, iar dacă acum nu mai pot mânca, cum îți mai 
pot aduce plăcere? În fond, nu pot să creez un apetit pentru încă cinci 
feluri de mâncare! 

GAZDA: Nu am pregătit mai mult decât ţi-ai dorit. Am făcut tot ce am 
putut pentru a te mulţumi. Problema ta este următoarea: „Cum pot face să 
nu încetez să îmi doresc mai mult, în timp ce primesc din ce în ce mai 
mult?“ 

OASPETELE: Dar dacă plăcerea nu îmi satisface foamea, nu o mai 
simt ca pe o plăcere. Senzația plăcerii vine din satisfacerea nevoilor mele. 
Dacă nu mi-ar fi fost foame, nu aş fi putut să mă bucur de mâncare şi, prin 
urmare, nu aş fi putut să îți ofer plăcere. Ce pot face pentru a dori în 
permanență şi pentru a-ți oferi mereu bucurie, prin intermediul propriei 
mele bucurii? 

GAZDA: Pentru asta, este nevoie ca dorința ta să vină din altă sursă şi 
să fie satisfăcută prin alte mijloace. Dacă foloseşti starea de foame pentru 
a primi atât mâncare, cât şi plăcerea de a mânca, vor dispărea amândouă. 

OASPETELE: Am înţeles! Problema este că eu m-am împiedicat să 
simt plăcere dacă am simţit că voi avea un folos din asta. Am refuzat într-o 
asemenea măsură încât, deşi întreaga masă a fost pregătită pentru mine, nu 


am putut să o accept din cauza ruşinii. Ruşinea a fost atât de intensă, încât 

am fost dispus să mor de foame doar pentru a evita sentimentul de ruşine, 
de a fi cel care primeşte. 

GAZDA: Dar apoi, de îndată ce te-ai convins că nu primeşti pentru tine, 
ai început să primeşti pentru mine. Din aceasta cauză te-ai bucurat atât de 
mâncare, cât şi de plăcerea pe care mi-ai dăruit-o. De aceea acţiunea de a 
mânca trebuie să fie în acord cu voinţa ta. În fond, fără plăcerea rezultată 
din acceptarea mâncării, ce plăcere mi-ai putea oferi? 

OASPETELE: Însă nu este suficient să primesc de la tine, deşi ştiu că 
te-ai bucurat să pregăteşti toate acestea pentru mine. Dacă plăcerea mea 
este determinată de bucuria ta, atunci sursa plăcerii mele nu este mâncarea, 
ci tu! Trebuie să simt bucuria ta. 

GAZDA: Asta este simplu, deoarece sunt total deschis în această 
privinţă. 

OASPETELE: Da, dar de ce anume depinde plăcerea mea? Depinde de 
tine, cel căruia îi dăruiesc plăcerea. Asta înseamnă că plăcerea mea 
depinde de cât de puternică este dorința mea de a-ţi dărui plăcere; adică, 
de măsura în care simt măreția ta. 

GAZDA: Deci, ce pot face? 

OASPETELE: Dacă aş fi ştiut mai multe despre tine, dacă te-aş fi 
cunoscut mai bine, mi-aş fi dat seama că eşti cu adevărat măreț, şi atunci 
această măreție şi omnipotenţa mi-ar fi fost revelate. M-aş fi bucurat atât 


de dăruirea plăcerii, cât şi de faptul că aş fi fost conştient de cel care o 

primeşte. lar plăcerea mea ar fi fost proporţională cu dezvăluirea măreției 
tale. 

GAZDA: Aceasta depinde de mine? 

OASPETELE: Uite, dacă eu dăruiesc, este important pentru mine să 
ştiu cât de mult şi cui dăruiesc. Dacă este pentru cei dragi, ca de exemplu 
copiilor mei, atunci doresc să dăruiesc pe măsura iubirii mele pentru ei. 
Asta mă bucură. Dar dacă cineva de pe stradă vine în casa mea, îi voi dărui 
ceva acelei persoane pentru că înţeleg că se află în nevoie şi sper că, atunci 
când voi avea nevoie, cineva mă va ajuta. 

GAZDA: Acest principiu stă în spatele întregului concept de ajutor 
social. Oamenii au realizat că, dacă nu ar exista ajutorul reciproc, toți ar 
suferi. Adică, ei înşişi ar putea avea de suferit dacă ar fi în nevoie. 
Egoismul forțează oamenii să dăruiască, însă aceasta nu este adevărata 
dăruire. Este de fapt o cale simplă prin care cineva îşi asigură 
supraviețuirea. 

OASPETELE: Eu nu cred că acest fel de dăruire este autentic. Toată 
„generozitatea“ noastră nu este nimic mai mult decât o modalitate de a 
primi plăcere datorită atât sentimentului de satisfacție personală, cât şi 
mulțumirii celor pe care îi iubim. 

GAZDA: Cum aş putea să îţi dăruiesc această plăcere care o depăşeşte 
pe cea găsită în mâncare? 

OASPETELE: Asta nu depinde de tine, ci de mine. Dacă cel care vine 


la mine nu este o persoană obişnuită, ci o persoană importantă, voi primi o 

plăcere mai mare dăruind acestei persoane, decât uneia obişnuite. Asta 
înseamnă că plăcerea mea nu depinde de mâncare, ci de cel care a 
preparat-o! 

GAZDA: Deci, ce pot face eu pentru a te determina să mă respecţi mai 
mult? 

OASPETELE: Deoarece primesc pentru plăcerea ta şi nu pentru a mea, 
cu cât te respect mai mult, cu atât mai mare va fi plăcerea pe care o am 
ştiind cui dăruiesc. 

GAZDA: Şi cum pot face ca stima ta pentru mine să crească? 

OASPETELE: Povesteşte-mi despre tine, arată-mi cine eşti ! Atunci aş 
putea obţine plăcere nu numai primind mâncarea, dar şi datorită faptului 
că ştiu cine îmi dăruieşte şi am o relaţie cu el. Cea mai mică porţie de 
mâncare pe care o primesc de la o persoană importantă îmi va da o şi mai 
mare plăcere. Vezi tu, plăcerea va creşte proporțional cu importanţa pe 
care ţi-o acord. 

GAZDA: Asta înseamnă că pentru a creşte plăcerea eu trebuie să mă 
dezvălui, iar tu să ajungi să mă placi. 

OASPETELE: Exact! Asta creează o nouă senzaţie de foame în mine — 
dorinţa de a-ţi dărui creşte proporţional cu măreția ta. Nu pentru că vreau 
să scap de senzaţia de ruşine, ci pentru că ruşinea nu mă va lăsa să îmi 
satisfac foamea. 

GAZDA: În acest fel tu începi să simţi, nu foamea, ci importanţa mea şi 


dorința ta de a-mi da plăcere. Imi spui, deci, că nu vrei să-ți satisfaci 

apetitul, ci te mulţumeşti cu importanţa mea şi dorința de a-mi face 
plăcere? 

OASPETELE: Şi ce este greşit în asta? Pot primi mult mai multă 
plăcere din mâncat decât din mâncarea însăşi, pentru că adaug foamei o a 
doua dorinţă: dorinţa de a-ţi dărui. 

GAZDA: Şi asta trebuie să îndeplinesc. 

OASPETELE: Nu. Dorinţa de a face asta şi îndeplinirea ei trebuie să le 
creez în mine însumi. Pentru asta, trebuie doar să te cunosc. Revelează-te, 
ŞI eu voi crea în mine însumi o mare dorință de a-ţi dărui. Voi primi, de 
asemenea, plăcere din dăruire, şi nu din eliminarea ruşinii. 

GAZDA: Ce vei câştiga cunoscându-mă, în afară de faptul că plăcerea 
ta va creşte? 

OASPETELE (punctând în mod clar acest lucru): Există un alt 
beneficiu major. Creând în mine o nouă dorinţă, în afara celei de foame, 
pot deveni un maestru al acestei dorinţe. Pot oricând să o cresc, să o umplu 
mereu cu plăcere şi oricând să îți dăruiesc, datorită plăcerii pe care eu o 
primesc. 

GAZDA: Oare nu vei pierde acea dorinţă atunci când va fi împlinită, 
aşa cum ţi-ai pierdut foamea? 

OASPETELE: Nu, pentru că pot oricând să creez în mine o şi mai mare 
impresie despre tine. Pot oricând să creez noi dorinţe pentru a-ţi dărui şi, 
primind de la tine, voi împlini aceste dorinţe. Acest proces poate decurge 


astfel la infinit. 


62 


GAZDA: De ce anume depinde asta? 

OASPETELE: Aceasta depinde de descoperirea în mod constant a unor 
noi virtuţi ale tale şi de simţirea măreției tale. 

GAZDA: Asta înseamnă că printr-o constantă permisivitate faţă de sine 
— chiar şi atunci când primeşti o plăcere egoistă foamea nu va înceta, ci 
mai degrabă va creşte prin acea primire — va apărea o nouă senzaţie de 
foame: dorinţă de a-l simţi pe cel care dăruieşte. 

OASPETELE: Da, în afară de primirea plăcerii delicateselor, cel care 
primeşte va dezvolta sentimentul importanţei celui care dăruiește. 
Revelarea gazdei şi descoperirea delicateselor devin, prin urmare, acelaşi 
lucru. Cu alte cuvinte, plăcerea însăşi creează o conştientizare a celui care 
dăruieşte. Dăruitorul, mâncarea şi calitățile celui care dăruieşte sunt unul 
şi acelaşi lucru. 

GAZDA: Rezultă astfel că ceea ce ai dorit inițial, subconștient, a fost ca 
cel care dăruieşte să fie revelat. Pentru tine acest lucru este de fapt o 
umplere, şi nimic mai mult. 

OASPETELE: La început nu am înţeles că acest lucru era ceea ce îmi 
doream. Am văzut doar mâncarea şi am crezut că asta este ceea ce vreau. 

GAZDA: Am făcut asta cu un scop, pentru ca treptat să îți dezvolți 
propria dorinţă independentă, pe care se presupune că tu ai creat-o, astfel 
încât, tu însuţi să o umpli. Vei fi simultan atât în locul oaspetelui, cât şi al 
gazdei. 


OASPETELE: De ce este totul construit astfel? 

GAZDA: Pentru a fi complet. Astfel, vei dori fiecare lucru în totalitate 
ŞI, de asemenea, împlinirea sa în totalitate. Astfel, te vei putea bucura din 
plin de fiecare dorinţă, iar plăcerea ta va fi nelimitată. 

OASPETELE: De ce nu am ştiut asta de la început? Tot ce am văzut în 
jurul meu au fost obiectele dorite, fără a bănui că ceea ce doream cu 
adevărat erai tu. 

GAZDA: Totul este astfel creat pentru situația în care nu-mi simţi 
prezenţa. Ai putea veni tu însuţi către mine şi ai putea crea tu însuţi acea 
dorinţă interioară. 

OASPETELE (confuz): Dacă pot crea acea dorinţă în mine, atunci unde 
mai eşti tu? 

GAZDA: Eu sunt acela care a creat în tine dorinţă egoistă cu care să 
începi şi am continuat să o dezvolt înconjurându-te, în mod constant, cu 
obiecte noi care să te încânte. 

OASPETELE: Şi pentru ce toate acestea? 

GAZDA: Pentru a te convinge că, urmărind plăcerea, nu vei fi niciodată 
complet satisfăcut. 

OASPETELE: Îmi dau seama acum: în momentul în care am obţinut ce 
îmi doresc plăcerea dispare instantaneu, apoi tânjesc după altceva mai 
mare sau diferit. Astfel, urmăresc continuu o plăcere pe care, de fapt, nu o 
obțin; în momentul în care o am, îmi şi scapă. 

GAZDA: Tocmai din acest motiv ar trebui să îţi dezvolți sentimentul de 


sine şi să devii conştient de inutilitatea acestui tip de existenţă. 

OASPETELE: Dar dacă ar fi să dezvolţi în mine o imagine a lucrurilor 
aşa cum sunt în realitate, aş înţelege sensul şi scopul tuturor acestora! 

GAZDA: Această imagine îți va fi revelată doar după ce vei fi în 
totalitate convins de inutilitatea existenţei tale egoiste şi vei deveni 
conştient de necesitatea unei noi forme de comportament. Trebuie să îți 
cunoşti rădăcinile şi scopul propriei vieți. 

OASPETELE: Dar acest proces durează mii de ani. Când ia sfârşit? 

GAZDA: Nimic nu este creat inutil. Tot ceea ce există, există cu 
singurul scop de a revela creaturilor o formă diferită de existenţă. Acest 
proces este lent, deoarece fiecare mică dorinţă trebuie să apară şi să fie 
recunoscută ca fiind nedemnă de a fi folosită în forma sa inițială. 

OASPETELE: Şi sunt multe asemenea dorinţe? 

GAZDA: Foarte multe şi în proporţie directă cu plăcerea pe care o vei 
primi pe viitor. Însă plăcerea din primirea mâncării nu se schimbă. Nu poţi 
mânca mai mult de un prânz pe zi. Capacitatea stomacului tău nu se va 
schimba. Prin urmare, tot ceea ce primeşti de la mine nu se schimbă. Însă 
atunci când stai la masa mea pentru a-mi face mie plăcere, acel gând 
creează în tine o nouă dorinţă de a mânca şi o nouă plăcere, diferite de 
plăcerea pentru mâncare. Acea plăcere este evaluată prin mărime şi putere 
sau prin cantitate şi calitate şi depinde de cantitatea plăcerii pe care o ai 
stând la masa mea pentru mă mulţumi pe mine. 

OASPETELE: Cum îmi pot mări dorinţa de a primi plăcere de dragul 


tău? 

GAZDA: Asta depinde de considerația şi respectul tău faţă de mine. 
Depinde de cât de important mă consideri tu a fi. 

OASPETELE: Şi cum pot mări admiraţia pe care o am faţă de ţine? 

GAZDA: Pentru aceasta tu trebuie să mă cunoşti mai bine — să mă vezi 
în fiecare acţiune pe care o fac, să observi şi să fii convins de importanţa 
mea şi să fii convins că sunt atotputernic, îngăduitor şi bun. 

OASPETELE: Atunci dezvăluie-te ! 

GAZDA: Dacă cererea ta provine din dorinţa de a-mi dărui, mă voi 
dezvălui. Dar dacă provine din dorinţa de a-ţi face o plăcere privindu-mă, 
nu numai că nu mă voi dezvălui, ci mă voi ascunde şi mai bine. 

OASPETELE: De ce? Pentru tine nu este acelaşi lucru felul în care cu 
primesc ceea ce-mi oferi? În fond, tu doreşti să mă bucur. De ce te ascunzi 
de mine? 

GAZDA: Dacă mă dezvălui în întregime, vei primi atât de multă 
plăcere din eternitatea, atotputernicia şi unicitatea mea, încât nu vei fi 
capabil să accepţi această plăcere de dragul meu. Acest gând nici măcar nu 
îţi va trece prin minte şi, mai târziu, te vei simţi din nou ruşinat. În plus, 
deoarece plăcerea va fi continuă, ea va înlătura, aşa cum am văzut mai sus, 
dorinţa ta şi vei fi lipsit de voinţă. 

OASPETELE (în sfârşit, realizând): Deci, motivul pentru care te 
ascunzi de mine este pentru a mă ajuta! lar cu am crezut că nu vrei să te 


cunosc. 

GAZDA: Cea mai mare dorință a mea este să mă vezi şi să stai lângă 
mine. Însă ce voi face dacă atunci nu vei fi capabil să simţi această 
plăcere? Nu ar fi acest lucru similar cu moartea? 

OASPETELE: Dar dacă nu sunt conştient de existenţa ta, atunci cum 
pot să progresez? Asta este în funcție de cât de mult mi te dezvălui. 

GAZDA: Adevărat, doar sentimentul prezenţei mele creează în tine 
abilitatea de a creşte şi de a primi. Fără acest simţ vei absorbi imediat totul 
şi vei înceta să simţi orice plăcere. De aceea, atunci când apar în faţa ta 
simţi ruşine, sentimentul că cineva îți oferă şi dorinţa de a primi aceleaşi 
atribute ca şi cel care dăruieşte. 

OASPETELE: Atunci, dezvăluie-te cât mai curând cu putinţă. 

GAZDA: Voi face asta doar în măsura în care vei avea un beneficiu, 
deşi mi-aş dori ca mereu să mă arăt ţie. În fond, mă ascund de tine cu 
scopul de a crea condiţii pentru liberul tău arbitru. În acest fel poţi fi liber 
să acţionezi şi să alegi cum să gândeşti, independent de prezenţa mea. Nu 
va exista nicio presiune din partea gazdei. 

OASPETELE: Şi cum te vei dezvălui? 

GAZDA: Încet şi gradual. Fiecare grad al dezvăluirii este numit 


„Lume“, de la gradul cel mai ascuns, până la cel mai vizibil. 


SFÂRŞIT 

De aici rezultă că obiectivul nostru principal este să creştem importanţa 
Creatorului în ochii noştri, adică să dobândim credința în măreţia şi 
puterea Sa. Trebuie să facem acest lucru pentru că este singurul nostru 
mijloc de a scăpa din închisoarea propriului nostru egoism şi de a intra în 
Lumile Superioare. 

Aşa cum este menţionat mai sus, putem experimenta dificultăţi extreme 
atunci când ne hotărâm să urmăm calea credinţei şi să renunţăm la toate 
preocupările pentru sine. Ne simțim atunci izolaţi de întreaga lume, 
suspendați în neant, fără a avea un suport minim, motive sau experienţe 
care să ne susţină. 

De aceea ne simţim ca şi cum ne-am fi abandonat propriul mediu, 
familia şi prietenii din dorinţa de a fi uniţi cu Creatorul. Aceste senzaţii 
apar atunci când ne lipseşte credinţa în Creator, când nu Îl putem vedea 
sau nu Îi simţim prezenţa ori Guvernarea asupra Creaţiei. În aceste 
momente putem simţi absenţa obiectului credinţei. 

Totuşi, de îndată ce începem să simţim Prezenţa Creatorului, suntem 
gata să ne supunem în totalitate puterii Sale şi să Îl urmăm orbeşte, 
pregătiți întotdeauna să ne anulăm complet în faţa Sa, lăsând de-o parte, 
aproape instinctiv, propriul intelect. Din acest motiv, cea mai importantă 
problemă cu care ne confruntăm este cum să percepem Prezenţa 
Creatorului. 

Prin urmare, de fiecare dată când apar astfel de îndoieli, trebuie să ne 


dedicăm toată energia şi gândurile noastre Creatorului. Trebuie imediat să 

aspirăm să ne alipim de Creator, cu fiecare fibră a fiinţei noastre. Acest 
sentiment faţă de Creator este numit „credință“. 

Procesul poate fi accelerat dacă îl considerăm un obiectiv important. Cu 
cât este mai important pentru noi, cu atât mai repede vom dobândi 
credinţa, adică conştientizarea Creatorului. 

În plus, cu cât acordăm mai multă importanţă perceperii Creatorului, cu 
atât mai puternică va fi această percepție, până în momentul în care devine 
parte a fiinţei noastre. Norocul (mazal în ebraică) este o formă specială de 
manifestare a Providenţei, pe care nu îl putem influenţa în niciun fel. Însă 
este stabilit de Sus că noi, ca indivizi, avem responsabilitatea de a încerca 
să ne schimbăm propria noastră natură. Apoi, Creatorul va evalua 
eforturile noastre în această direcţie şi, eventual, El ne va schimba propria 
natură şi ne va ridica deasupra lumii noastre. 

Prin urmare, înainte de a face orice efort, ar trebui să înţelegem că nu ne 
putem aştepta ca Forţele Superioare, norocul sau alte tratamente speciale 
de Sus să intervină în favoarea noastră. Mai degrabă trebuie să începem 
prin a recunoaşte în întregime că, dacă noi înşine nu acţionăm, nu vom 
ajunge la ceea ce dorim. 

Totuşi, de îndată ce am îndeplinit o sarcină sau ne-am angajat în studiu 


sau am făcut orice alt efort, ar trebui să ajungem la următoarea concluzie: 

Tot ceea ce am dobândit ca rezultat al eforturilor noastre am fi 
obținut oricum, chiar şi fără cel mai mic efort, de vreme ce rezultatul a 


fost predeterminat de Creator. 


Astfel, în cazul în care dorim să înţelegem adevărata Providenţă, trebuie 
ca aceste aspecte contradictorii ale fiecărei acţiuni să le integrăm cât mai 
rapid în noi înşine. 

De exemplu, dimineaţa ar trebui să începem rutina zilnica a studiului şi 
a muncii, lăsând în urmă toate gândurile despre Autoritatea Divină a 
Creatorului asupra lumii şi a locuitorilor ei. Fiecare dintre noi trebuie să 
lucreze ca şi cum rezultatul final ar depinde doar de el. 

Însă la sfârşitul zilei, sub nici un motiv nu ar trebui să ne îngăduim nouă 
înşine să ne imaginăm că ceea ce am realizat este rezultatul eforturilor 
noastre. Trebuie să înţelegem că şi dacă am fi stat în pat toată ziua am fi 
ajuns la acelaşi rezultat, pentru că acest rezultat a fost predeterminat de 
Creator. 

Prin urmare, acela care doreşte să trăiască o viaţă fără minciună trebuie, 
pe de o parte, să respecte legile societăţii şi ale naturii la fel ca orice om, 
iar pe de altă parte, trebuie să creadă, de asemenea, în absoluta autoritate a 


Creatorului asupra lumii. 


Toate faptele noastre pot fi împărţite în bune, neutre sau rele. Sarcina 


noastră este să ridicăm faptele noastre neutre la nivelul celor bune. 

Putem ajunge la asta prin conştientizarea faptului că, deşi facem diverse 
acțiuni, în final Voința Creatorului va guverna. De exemplu, atunci când 
suntem bolnavi şi, totodată, conştienţi că vindecarea este în mâinile 
Creatorului, trebuie să luăm medicamentele prescrise de medic şi să 
credem că priceperea acestuia ne va ajuta să depăşim situaţia. Însă atunci 
când după medicaţia prescrisă de doctor ne însănătoşim, trebuie să credem 
că ne-am fi revenit oricum, deoarece acesta este Planul Creatorului. 

Prin urmare, în loc să mulţumim doctorului, trebuie să mulţumim 
Creatorului. În acest fel transformăm un act neutru în unul spiritual şi, 
făcând astfel cu toate celelalte acte neutre, putem să „spiritualizăm“ toate 
gândurile noastre. 

Exemplele şi explicațiile de mai sus sunt importante pentru că pot 
deveni piedici care ne pot zădărnici avansarea spirituală. Problema 
escaladează câteodată, întrucât credem că înţelegem principiile Autorităţii 
Divine. Ne concentrăm energia în mod artificial asupra întăririi credinţei 
noastre în Omniprezenţa Creatorului, în loc să lucrăm puternic asupra 
noastră. 

Adesea, pentru a ne demonstra credinţa în Creator sau pur şi simplu din 
lene, credem că nu trebuie să lucrăm asupra noastră de vreme ce totul stă 
în puterea Creatorului, ori închidem ochii şi ne bazăm doar pe credinţa 
oarbă, eludând în acest fel întrebările vitale referitoare la adevărata 


credinţă. 

Evitând răspunsul la aceste întrebări, ne privăm de posibilitatea 
progresului spiritual. Se spune despre lumea noastră: „Iu trebuie să-ţi 
câştigi pâinea cu sudoarea frunţii tale.“ Însă de îndată ce am câştigat ceva, 
este greu pentru noi să admitem că efectul nu este rezultatul muncii 


noastre dificile sau abilităţilor noastre, ci a muncii Creatorului. 


Trebuie să ne străduim, cu sudoarea frunţii, să ne întărim credinţa în 


regula absolută a Creatorului. 


Însă pentru a crede şi a experimenta noi senzaţii spirituale, trebuie să 
facem un efort să înţelegem şi să acceptăm natura contradictorie a Regulii 
Divine (care pare contradictorie doar datorită orbirii noastre). 

Numai atunci vom şti cu exactitate ce se cere de la noi, şi vom putea 


ajunge să experimentăm noi senzații spirituale. 


12 


4 


Anularea propriilor interese 


Înaintea Creaţiei exista doar Creatorul. Procesul Creaţiei a început 
atunci când Creatorul a ales o anumită parte a Sa pe care, ulterior, a 
înzestrat-o cu diferite caracteristici. Prin înzestrarea acestei părți cu 
sentimentul propriu de sine, Creatorul, în esenţă a „scos“ o parte din El 
Însuşi. 

Această parte înzestrată constituie „Eul“ nostru. Distanţa dintre partea 
înzestrată şi Creator este, de fapt, diferenţa dintre caracteristicile 
Creatorului şi această parte, diferență percepută ca „ascunderea 
Creatorului“. Deoarece această parte nu Îl poate simţi pe Creator, există un 
vid între ea şi El, vid generat de caracteristicile egoiste ale părții. 

Când Creatorul doreşte să aducă această parte separată mai aproape de 
EI, vidul întunecat dintre ea şi Creator va determina un sentiment de 
inutilitate. Dacă, pe de altă parte, Creatorul nu doreşte să o aducă mai 
aproape de El, atunci acest vid nu este simţit deloc. Pur şi simplu este 
distanţa dintre parte şi Creator, care nu este simțită. Însuşi Creatorul nu 
este sesizat de către parte, parte care cel mult îşi poate doar imagina cum 


s-ar simţi dacă L-ar percepe. 

Vidul întunecat pe care partea îl percepe este experimentat ca fiind 
suferinţa noastră curentă, cauzată fie de dificultăți materiale, fie de maladii 
sau de probleme familiale. 

Totuşi, aşa cum Creatorul a construit mediul înconjurător, tot El este 
capabil să îl influenţeze. 

Cum şi în ce scop face El asta? În scopul de a ne arăta că, pentru a ne 
salva de suferinţă, trebuie să scăpăm de tot egoismul. Creatorul ne aduce 
într-o asemenea stare de nefericire — prin mediul nostru, copii, muncă, 
datorii, boli sau probleme de familie — încât viaţa pare a fi o povară 
insuportabilă. 

Noi credem că această stare mizerabilă vine ca rezultat al ambițiilor şi 
al încercărilor noastre de a dobândi bunuri materiale. Atunci, o singură 
dorinţă se naşte în noi — dorinţa de a nu dori nimic. Cu alte cuvinte, nu mai 
avem interese personale, deoarece ele ne produc suferință. 

În consecinţă, nu avem altă posibilitate decât să Îl implorăm pe Creator 
să ne scape de propriul egoism. Aceasta ne obligă să depunem eforturi 


pentru a depăşi toate problemele care ne produc suferinţe. 


Din acest motiv, Rav Aşlag scrie în „Introducere în Talmud-ul celor 
zece Sfirot“ (paragraful 2): „Dacă asculţi cu inima una din cele mai 
importante întrebări, sunt sigur că toate îndoielile tale referitoare la studiul 


Cabalei vor dispărea fără urmă.“ 


74 


Este aşa, pentru că această întrebare, venind mai degrabă direct din 
inimă decât din inteligenţa sau cunoaşterea omului, se referă la mai multe 
aspecte: sensul vieţii noastre; înţelesul suferinței noastre (care este de 
multe ori mai mare decât plăcerea); dificultățile din viaţa noastră, care fac 
adesea ca moartea să pară eliberare uşoară. Şi, în final, faptul că nu există 
un sfârşit al acestui „vârtej al suferinţei“ până în momentul în care părăsim 
această viață uzaţi şi devastaţi. 

Cine beneficiază de acest lucru sau mai precis, cui foloseşte? La ce 
altceva ar trebui să ne aşteptăm de la această viaţă? Deşi fiecare dintre noi 
suntem deranjaţi în subconștient de această întrebare cu privire la sensul 
vieţii noastre, câteodată ne ia prin surprindere, înnebunindu-ne, devenind 
incapabili de a face ceva, nimicindu-ne minţile, atrăgându-ne într-o 
prăpastie a inutilităţi ca să reflectăm la propria insignifianţă. 

Drept răspuns, alegem să ne lăsăm purtați de curentul vieţii fără a 
cugeta adânc la această întrebare. Este o întrebare la care nimeni nu vrea 
să se gândească. Cu toate acestea, întrebarea rămâne în faţa noastră cu 
toată puterea şi amărăciunea sa. 

Ocazional, ne absoarbe, ne pătrunde în minte şi ne depăşeşte. Vom 
continua să ne amăgim pe noi înşine, rătăcind ca şi înainte în derivă prin 
viaţă, fără să gândim. Însă Creatorul ne dăruieşte aceste senzaţii pentru a 
înţelege treptat că toate nenorocirile şi chinurile apar din cauza faptului că 
avem un interes personal, legitim în ceea ce priveşte rezultatul acţiunilor 


noastre. 

Egoismul nostru, natura şi esența noastră ne fac să acţionăm pentru 
„binele propriu“. Şi, de vreme ce dorinţele noastre nu sunt niciodată 
împlinite, continuăm să suferim. 

Totuşi, dacă în toate situaţiile ne-am anula orice interes personal, am 
rupe imediat lanţurile corpului şi am experimenta lumea fără durere şi 


suferinţă. 


Metoda eliberării din sclavia egoismului poate fi găsită în Cabala. 


Creatorul a plasat special lumea noastră, cu toată mizeria sa, între El şi 
noi. El a făcut asta pentru a ne ajuta să ne dăm seama că trebuie să scăpăm 
de egoism, deoarece acesta este cauza tuturor suferințelor noastre. 
Înlăturarea suferinţei şi simţirea Creatorului ca Sursă a tuturor plăcerilor 
sunt posibile doar dacă dorim să scăpăm de egoism. 

În lumile spirituale dorinţele sunt echivalente cu acţiunile, deoarece 
dorinţele sincere şi reale duc la îndeplinirea lor. În general, Creatorul ne 
face să ajungem la decizia fermă şi finală de a ne elibera de toate 
interesele personale în orice situaţie din viaţa noastră. 

Pentru asta, El ne face să suferim atât de mult, încât vom avea doar 
dorința de a opri suferinţa. Acest lucru este posibil numai dacă nu avem 
nici un interes personal sau egoist cu privire la rezultatul oricăror 


probleme cotidiene care apar în viaţa noastră. 

Însă în acest caz unde este liberul-arbitru? Unde este libertatea de a 
decide ce drum să urmăm sau ce să alegem în viaţă? Creatorul ne împinge 
să alegem o anumită soluție, plasându-ne în mijlocul mizeriei, astfel încât 
moartea să fie preferabilă vieţii. 

Cu toate acestea, El nu ne dă forţa necesară pentru a pune capăt 
existenţei noastre mizerabilei pentru ca astfel să scăpăm de suferinţă. Mai 
degrabă, Creatorul ne oferă brusc posibilitatea de a întrezări unica soluţie, 
ce apare ca o rază de soare printre norii grei. 

Soluţia nu este în moarte, nici în evadarea din viaţa noastre. Ea constă 
în eliberarea de orice interes personal în ceea ce obținem în această lume. 
Aceasta este singura soluție care ne poate aduce pacea şi încetarea 
suferinţei insuportabile. 

Nu există nici o libertate de alegere în acest proces; suntem obligați să 
facem astfel, pentru a scăpa de suferinţă. Liberul-arbitru există atunci când 
încercăm să avansăm, întărindu-ne şi alegând să ne concentrăm acţiunile 
asupra Creatorului. Am învăţat că dacă trăim pentru binele nostru, asta nu 
ne aduce nimic altceva decât suferință. Procesul constant de corectare şi de 
controlare a gândurilor este numit „procesul de rafinare“. 

Sentimentele de suferință cauzate de interesele egoiste ar trebuie să fie 
atât de acute, încât să fim pregătiți să „trăim cu o bucăţică de pâine şi cu 
un strop de apă, şi să dormim pe pământul gol“. Astfel, ar trebui să fim 
pregătiți să facem tot ce este necesar pentru a ne elibera de egoism şi de 


interesele noastre personale. 

De îndată ce am atins starea descrisă mai sus şi ne simţim confortabil în 
ea, putem intra în tărâmul spiritual numit „Lumea următoare/cealaltă“ 
(Olam haBa). Suferinţa ne poate determina să decidem că renunţarea la 
egoism este benefică pentru noi. Pentru că am depus efort, pentru că în 
mod constant ne amintim suferinţele din trecut şi pentru că susţinem şi 
consolidăm această decizie în inima noastră, putem ajunge în starea în care 
scopul tuturor acţiunilor noastre va fi beneficiul Creatorului. 

În ceea ce ne priveşte, în afară de strictul necesar, ne va fi frică să ne 
gândim la beneficiul personal sau la plăceri, de teamă să nu experimentăm 


încă o dată suferinţa copleşitoare provocată de interesul personal. 


Dacă am reuşit să alungăm toate gândurile egoiste din mintea 
noastră, chiar şi gândurile referitoare la lucrurile esenţiale, se spune că 


am atins Stadiul final al renunţării la propriile nevoi. 


În viaţa curentă ne-am obişnuit să nu ne mai gândim la noi înşine, la 
relaţiile noastre personale, la familiile noastre, la munca noastră, la toate 
îndatoririle pe care le avem în această lume. În exterior nu vom părea 
diferiţi de cei din jurul nostru. Însă în corpurile noastre — deoarece obiceiul 
devine a doua natură — nu va rămâne nimic din propriile interesele. 

Din acest moment putem trece la următoarea etapă a vieţii spirituale şi 


putem să începem să ne bucurăm făcându-l pe plac Creatorului. Acest 

lucru nu mai este o încântare pentru noi, ci doar pentru Creator, deoarece 
am „ucis“ nevoia pentru plăcerea personală. 

Din acest motiv noua plăcere este infinită în timp şi imposibil de 
estimat, pentru că nu este limitată la nevoile noastre personale. Numai în 
acest moment putem vedea cât de bun şi magnific este Creatorul, pentru că 
ne-a dat oportunitatea de a obține fericirea extraordinară de a ne uni cu El 


în iubire veşnică. 


Lasă Cabala să te călăuzească 


Pentru a atinge scopul Creaţiei există două stadii succesive prin care 
omul trebuie să treacă. Primul stadiu presupune suferinţe şi încercări până 
când omul se eliberează de egoismul său. Îndată ce am trecut de primul 
stadiu şi am scăpat de toate dorinţele personale, îndată ce suntem capabili 
să ne îndreptăm toate gândurile către Creator, putem începe o nouă viaţă, 
una plină de bucurie spirituală şi linişte eternă, aşa cum a fost concepută 
inițial Creaţia prin Voința Creatorului. 

Nu trebuie să ne anulăm trebuinţele, adică să ne săturăm cu o bucată de 
pâine, o picătură de apă şi să ne odihnim pe pământul gol pentru a ne 
obişnui corpurile să renunţe la egoism. Tocmai pentru a nu fi forțați să ne 


anulăm dorinţele fizice ni s-a dat Cabala, Lumina Cabalei, care ne poate 

ajuta pe fiecare dintre noi să scăpăm de egoism — rădăcina tuturor 
nenorocirilor. 

Lumina Cabalei are o anumită forță care ne îngăduie să depăşim 
dorinţele corpului. Însă forţa spirituală pe care Cabala o conţine ne poate 
influenţa doar dacă suntem convinşi că ne poate ajuta şi că ne este 
necesară pentru a supravieţui, şi nu pentru a pieri în timp ce experimentăm 
suferinţe insuportabile. Ne va ajuta doar dacă avem convingerea că studiul 
Cabalei ne va conduce către scopul nostru, ajutându-ne să obţinem răsplata 
anticipată: eliberarea de dorinţele egoiste. 

Aceia dintre noi care simt acest lucru ca pe un scop vital sunt în mod 
constant în căutarea căilor de a se elibera. În timp ce studiem Cabala, 
căutăm îndrumare cu privire la modalitatea de a scăpa de dominaţia 
interesului personal. Putem determina mărimea credinței în Cabala în 


funcţie de elanul pentru studiu şi cercetare. 


Dacă gândurile noastre sunt în mod constant preocupate de căutarea 
unei căi de eliberare de sub dominaţia egoismului, se poate spune că 
avem credinţă totală. La această credinţă se poate ajunge numai în cazul 
în care Simţim cu adevărat că dacă nu reuşim Să găsim o ieşire din 
starea noastră, acest lucru este mai rău decât moartea, deoarece 


suferinţa cauzată de interesul personal este într-adevăr imensă. 

Numai dacă vom căuta cu adevărat alinare, Lumina Cabalei ne va ajuta. 
Numai atunci ni se va da puterea spirituală care ne va permite să ne 
eliberăm de propriul egoism. Şi doar atunci vom fi cu adevărat liberi. 

Pe de altă parte, pentru aceia care nu simt această necesitate ca fiind 
stringentă sau nu o simt deloc necesară, Lumina Cabalei se transformă în 
întuneric. Ca urmare, cu cât studiază mai mult, cu atât mai adânc se afundă 
în propriul egoism, deoarece ei nu folosesc Cabala pentru adevăratul său 
scop. 

Atunci când începem să studiem Cabala şi deschidem oricare din cărțile 
scrise de: Raşbi, Ari, Rav Yehuda Aşlag sau Rav Baruh Aşlag, scopul 
nostru ar trebui să fie primirea recompensei de la Creator — puterea 
credinţei — care ne permite să reuşim să găsim calea de a ne schimba. Ar 
trebui să avem încredere că, până şi în situația noastră egoistă, putem 
primi totuşi un asemenea dar de Sus, pentru că a avea credinţă înseamnă a 
avea un sprijin pentru a obține o stare de existenţă opusă. 

Şi chiar dacă nu am experimentat toată suferinţa care ne-ar putea forţa 
să renunţăm la orice interes personal din această viaţă, Cabala ne va ajuta; 


în locul suferinţei vom primi un alt mod de a ne urma calea. 

5 


Scopul studierii Cabalei 


Lumina emanată de scrierile marilor cabalişti ne va ajuta să depăşim 
două provocări: încăpățânarea şi tendința de a uita suferința cauzată de 
încăpățânarea noastră. Rugăciunea pe care Creatorul o va vedea în inimile 


noastre este drumul către corectare. 


Atunci când ne angajăm total în rugăciune vom dobândi orice alinare 


căutăm, orice corectare cerem. 


Pentru a obţine corectarea trebuie să ne dedicăm în totalitate acestui 
demers — corp, minte şi spirit. Adevărata rugăciune şi răspunsul primit vin 
doar dacă omul s-a angajat într-un mare efort, dăruindu-se în întregime 
acestuia, atât cantitativ cât şi, cel mai important, calitativ. 

Aceasta se realizează numai prin studierea în mod corespunzător a 
Cabalei, prin care putem învăţa cum să eliminăm egoismul şi, astfel, să 
dobândim eliberarea personală. Dorinţa de eliberare trebuie să fie atât de 
puternică, încât să ne dedicăm complet studiului, imposibil de a fi distraşi, 


chiar şi pentru un moment, de la căutarea noastră în înţelepciunea Cabalei. 

Totuşi, dacă nu am fost încă încolţiți de suferință asemenea unui animal 
în cuşcă şi în adâncul inimilor noastre încă dorim plăcere, atunci nu ne 
vom da seama că egoismul continuă să trăiască în noi. Egoismul este 
duşmanul pe care trebuie să îl învingem. 

Până nu facem acest lucru, nu vom fi capabili să ne ridicăm deasupra 
chinului nostru şi să depunem un efort deplin pentru a găsi în Cabala 
puterea şi calea de a scăpa de limitările propriului egoism. Libertatea nu va 
fi a noastră până când nu învingem egoismul care trăieşte în interior. 

Cu toate acestea, deşi am putea fi hotărâți să urmăm acest unic scop, 
atunci când începem să studiem se poate întâmpla ca entuziasmul să scadă. 
Aşa cum am mai menţionat, dorinţele ne determină gândurile, iar mintea 
acționează ca instrument în sprijinul lor. Mintea noastră pur şi simplu 
caută mijloace pentru a împlini voinţa şi dorinţele inimii. 

Care este diferenţa dintre studiul Cabalei şi studiul altor sisteme? 
Răspunsul este simplu: doar prin studiul Cabalei putem să ne eliberăm din 
lanţurile egoismului. 

În timp ce studiem Cabala putem să examinăm din sursă autentică 
descrierea acțiunilor Creatorului, caracteristicile Sale, propriile noastre 
caracteristici şi a disparităţii lor faţă de cele spirituale. Cabala ne vorbeşte 
despre scopul Creatorului faţă de creaturile Sale şi despre modalităţile prin 
care ne putem corecta egoismul. 

Putem vedea Lumina Cabalei — forţa spirituală care ne ajută să 


învingem egoismul — doar atunci când studiem Cabala. Celelalte elemente 

ale acestei învățături ne atrag pur şi simplu, împotriva voinţei noastre, într- 
o discuţie despre acţiuni materiale şi probleme juridice. 

Unii pot studia Cabala numai pentru a-şi extinde cunoştinţele, caz în 
care vor fi capabili să o perceapă ca pe o poveste. Nu vor fi capabili să 
extragă Lumina Cabalei din paginile sale. Numai cei care studiază Cabala 
pentru a se perfecționa vor obține acest beneficiu. 

Cabala este studiul sistemului rădăcinilor noastre spirituale. Acest 
sistem emană de Sus. Îl putem studia în concordanţă cu legi stricte care, 
atunci când sunt unite, tind către un singur scop suprem: „„Revelarea 
măreției Creatorului, astfel încât măreția Lui să poată fi înţeleasă de 
creaturile acestei lumi.“ 

Cabala — percepţia Creatorului — este compusă din două părți: scrierile 
cabaliştilor care au ajuns la perceperea Creatorului şi corpul cunoştinţelor 
care este perceput numai de aceia care au dobândit vase spirituale şi 
dorințe altruiste în care pot primi senzațiile spirituale sau percepțiile 
Creatorului. 

În cazul în care, după ce ajungem la un anumit nivel spiritual, ne 
scufundăm în dorinţe impure, atunci dorinţele bune pe care le-am avut în 
timpul înălțăru spirituale ne vor însoţi alături de cele impure. Acumularea 
dorințelor impure descreşte treptat şi continuă astfel, până în momentul în 
care suntem capabili să rămânem permanent în starea elevată a dorințelor 


pure. 

De îndată ce am terminat munca şi am revelat toate dorinţele, vom 
primi de Sus o Lumină atât de intensă, încât ne va scoate pentru totdeauna 
din carapacea lumii noastre pentru a rămâne în permanenţă în lumea 
spirituală. Însă cei din jurul nostru nu vor fi conştienţi de asta. 

„Linia dreapta“ indică starea în care Creatorul este întotdeauna corect în 
ochii noştri, justificând supravegherea Creatorului în toate. Această stare 
este numită „credinţă“. Încă de la primele încercări de a obţine dezvoltarea 
şi înălţarea spirituală trebuie să acţionăm ca şi cum avem deja încredere 
deplină în Creator. 

Ar trebui să ne imaginăm că putem deja simţi, cu toată fiinţa noastră, 
faptul că El conduce lumea cu maximă bunăvoință şi că întreaga lume 
primeşte doar bine de la El. Însă după ce examinăm propria noastră 
situație, putem vedea că încă nu avem tot ceea ce dorim. Dacă ne uităm în 
jurul nostru putem vedea că întreaga lume suferă, fiecare persoană în felul 
el. 

În ciuda acestui fapt, trebuie să ne spunem că ceea ce vedem este o 
imagine distorsionată a lumii, văzută prin lupa egoismului nostru şi că 
adevărata imagine a lumii ne va fi revelată numai atunci când vom obţine 
o stare completă de altruism. Numai atunci vom vedea că lumea este 
cârmuită de Creator cu scopul de a conduce creaturile Sale către bucurie 


absolută. 

In această stare, în care credinţa în bunătatea absolută a Creatorului 
predomină ceea ce vedem şi simţim, experimentăm „credința mai presus 


de rațiune“. 

6 


Progresul spiritual 


Pentru că nu suntem capabili să ne evaluăm corect propria condiție, nu 
putem discerne dacă ne aflăm într-un stadiu spiritual ascendent sau 
descendent. Deşi putem simţi că ne aflăm într-un declin spiritual, de fapt 
ar putea fi Voința Creatorului, arătându-ne adevărata noastră stare. Acest 
lucru demonstrează că fără a fi indulgenți faţă de noi înşine suntem 
incapabili să funcţionăm şi cădem imediat în disperare. Inclusiv depresia şi 
furia pot fi efectul faptului că trupul nostru nu primeşte suficientă plăcere 
dintr-o asemenea existenţă. 

În realitate, această lipsă reprezintă o urcare spirituală, pentru că în 
acest moment suntem mai aproape de adevăr decât înainte, atunci când 
eram fericiţi în această lume. Se spune că „cel care îşi sporeşte 
cunoaşterea, îşi sporeşte şi durerea“. În schimb, sentimentul că o persoană 
experimentează urcarea spirituală poate fi o simplă eroare de interpretare a 
toleranţei şi mulțumiri de sine. 

Numai cel care Îl percepe deja pe Creator şi Providența Sa Divină 
asupra creaturilor sale poate determina în mod corect condiția spirituală a 


unei persoane. Conform celor menţionate mai sus, este uşor de înţeles că 

pe măsură ce înaintăm pe calea autoperfecţionării în efortul de a ne corecta 
egoismul şi cu cât facem mai mult efort să progresăm şi să studiem, cu atât 
mai mult ajungem să ne înţelegem mai bine propriile caracteristici. 

Cu fiecare încercare, cu fiecare zi, cu fiecare moment care trece vom 
deveni mai deziluzionaţi de abilitățile noastre de a obține ceva. Cu cât 
suntem mai disperaţi de încercările noastre, cu atât suntem mai 
nemulțumiți de Creator. Pretindem să fim scoşi din negrul abis, din 
temnita dorințelor fizice în care ne aflăm. 

În acest fel progresează evenimentele până când, epuizându-ne 
potenţialul şi făcând tot ce ne stă în putere, recunoaştem că suntem 
incapabili să ne ajutăm. Trebuie să ne întoarcem către Creator — care a 
aşezat aceste obstacole în calea noastră pentru a ne determina să ne 
întoarcem spre El — pentru ajutor şi pentru a trezi în noi dorinţa de a stabili 
o legătură cu El. 

Pentru ca toate acestea să se întâmple, motivele trebuie să vină din 
adâncul inimii noastre. Acest lucru este imposibil de obţinut până când nu 
epuizăm toate posibilitățile şi nu înţelegem că suntem neajutorați. 

Doar cererea care vine din adâncul întregii noastre fiinţe, aceea care a 
devenit singura noastră dorinţă — pentru că am înţeles că doar un miracol 
de Sus ne poate salva de cel mai mare duşman: egoismul — va primi 
răspuns de la Creator. Atunci El va înlocui inima egoistă cu una spirituală, 


schimbând „o inimă de piatră, cu o inimă de carne“. 

Până când Creatorul nu corectează Starea noastră, cu cât vom 


progresa mai mult, cu atât mai rău ne vom simți. 


Noi, de fapt, am fost întotdeauna aşa, însă pentru că într-o anumită 
măsură am înţeles atributele lumilor spirituale, am început să simţim cât 
de multă ostilitate manifestă dorinţele noastre personale faţă de intrarea în 
aceste lumi. 

Cu toate acestea, în ciuda senzaţiei de oboseală şi a lipsei de speranţă, 
putem redobândi controlul asupra corpului nostru. Apoi, după ce am 
gândit cu atenţie şi am concluzionat că aparent nu există altă cale de ieşi 
din această stare, putem înţelege adevărata cauză a acestor emoţii şi ne 
putem forţa să ne simţim energici şi optimişti. 

Procedând astfel ne certificăm încrederea în corectitudinea gestionării 
lumii, în bunătatea Creatorului şi a Legii Lui. Prin urmare, vom deveni 
apți spiritual să primim Lumina Creatorului, pentru că ne bazăm întreaga 
perspectivă a ceea ce ne înconjoară pe credinţa noastră, pe care o ridicăm 
mai presus de rațiune. 

Nu există moment mai valoros în viaţa căutătorului care avansează 
spiritual, decât atunci când acesta îşi dă seama că toate puterile au fost 
epuizate, că toate eforturile au fost făcute, iar scopul nu a fost încă atins. 
Numai într-un astfel de moment omul poate să apeleze cu sinceritate la 
Creator, din adâncul inimii sale, pentru că este clar că eforturile proprii nu 


vor fi de ajutor. 

Însă înainte de a se recunoaşte învins, căutătorul încă nu este convins că 
are nevoie de alt ajutor pentru a-şi atinge obiectivul. Incapabil să ceară 
ajutor cu sinceritate, acesta se lasă pradă vocii înşelătoare a egoismului 
care îl îndeamnă ca mai degrabă să-şi intensifice eforturile pentru a-şi 
îndeplini obiectivul, decât să ceară ajutor. 

În final, căutătorul va realiza că luptând împotriva egoismului are 
nevoie de ajutor pentru a învinge, egoismul fiind mai puternic decât el. 
Numai atunci îşi dă seama cât este de neînsemnat şi de incapabil să 
„cucerească“ egoismul, fiind pregătit să se plece înaintea Creatorului şi să 
implore ajutor. 

Când ajunge la aceasta stare de smerenie, devine clar că doar 


rugăminţile fervente către Creator îl pot ridica din adâncurile propriei sale 


naturi. 


Credinţă: Credinţa în unicitatea Creatorului 


Credinţa în unicitatea Creatorului implică faptul că vedem întreaga 
lume, inclusiv pe noi înşine, ca vase în mâinile Lui. În schimb, dacă ne 
considerăm capabili să influenţăm evenimentele, se dovedeşte mai degrabă 
că noi credem în prezenţa altor puteri în lume, decât în Voința Unui Singur 


Creator. 

Prin urmare, distrugând egoismul, suntem în acord cu adevărata 
condiție a lumii, unde nu există nimic altceva în afară de Voința 
Creatorului. Însă până atunci, nu avem dreptul să acţionăm ca cei care cred 
în Unicitatea Creatorului, şi astfel progresul spiritual este îndoielnic. 

Singura cale de a deveni convinşi de această unicitate a Creatorului este 
să lucrăm cu fermitate asupra noastră şi să cultivăm aspirații 
corespunzătoare în noi înşine. Numai după ce am atins unitatea absolută 
cu Creatorul în toate percepțiile noastre, ridicându-ne la cel mai înalt nivel 
al lumilor, putem înţelege Unicitatea Sa. Numai atunci putem continua să 
acţionăm în concordanţă cu această imagine corectă a realităţii. 

Înainte de a ajunge la această stare, trebuie să acţionăm în concordanţă 
cu nivelul la care ne aflăm, şi nu cu acela la care visăm. Pentru a ne 
îmbunătăţi cu adevărat nivelul actual trebuie să combinăm, la începutul 
muncii, încrederea în puterile noastre, cu credinţa că ceea ce am dobândit, 
ca rezultat al muncii noastre, s-ar fi întâmplat oricum. 

Trebuie să înţelegem că întregul univers se dezvoltă în conformitate cu 
Planul Creatorului şi în conformitate cu ideea Sa referitoare la Creaţie. 
Putem spune că totul se întâmplă cu acordul Creatorului, însă doar după ce 


am depus eforturile cele mai eficiente. 


Este mai presus de înţelegerea umană pătrunderea esenței unor 


asemenea calităţi spirituale precum altruismul şi iubirea. 

Aceasta, deoarece fiinţele umane nu înţeleg cum pot exista asemenea 
sentimente, de vreme ce toată lumea are aparent nevoie de un stimulent 
pentru a acționa. 

De fapt, fără câştig personal, oamenii nu sunt pregătiți să se dezvolte. O 
asemenea calitate cum este altruismul poate fi dată doar de Sus şi doar cei 
care au experimentat-o pot să o înţeleagă. Dacă această calitate ne este 
dată de Sus, atunci de ce trebuie să ne străduim să o obţinem? Munca 
noastră nu va da nici un rezultat de la sine până când Creatorul nu ne va 
ajuta să dobândim noi calităţi, o nouă natură? 

De fapt, trebuie să ne rugăm de jos şi să cerem aceste schimbări. 
Trebuie să manifestăm o dorință puternică, astfel încât Creatorul să ne 
schimbe calităţile, pentru că numai în cazul în care dorinţa este reală şi cu 
adevărat puternică Creatorul o va accepta. Trebuie, de asemenea, să 
depunem un mare efort pentru ca această dorință să fie suficient de 
putenică, astfel încât Creatorul să permită aceste schimbări. 

În timp ce încercăm să atingem acest obiectiv, treptat ne vom da seama 
că nu avem nici dorinţa şi nici capacitatea de a-l atinge singuri, fără ajutor. 
Astfel, avem o cerere reală pe care să o adresăm: eliberarea de 
constrângerea vechilor calități şi acordarea unei noi caracteristici — un 
suflet. 

Însă acest lucru nu se întâmplă până când nu ne folosim toate puterile şi 


abilitățile pentru a ne schimba. Numai după ce suntem convinşi că aceste 

eforturi nu duc la nici un rezultat şi strigăm după ajutor din adâncul inimii 
noastre, Creatorul ne va răspunde. 

Putem scoate acest strigăt de ajutor pentru a ne schimba calitățile, 
numai după ce constatăm că nici dorinţele noastre şi nici o singură parte 
din corpul nostru nu este de acord cu această schimbare a propriei naturi, 
moment în care ne vom încredința necondiţionat în mâinile Creatorului. 
De fapt, atât dorinţa de a rămâne sclavul propriei naturii, cât şi dorinţa de a 
deveni sclavii altruismului, sunt egale. 

Numai după ce ne dăm seama că nu există speranţă, corpul nostru 
nefiind de acord niciodată cu o asemenea schimbare, putem să cerem, din 
adâncul inimii, ajutor Creatorului. Numai atunci Creatorul va accepta 
rugămintea noastră şi îi va răspunde, înlocuind toate calitățile egoiste cu 
unele opuse, cu cele altruiste, astfel încât să ne apropiem de El. 

Dacă avem în vedere faptul că trebuie să muncim fără voie în această 
lume, atunci care va fi rezultatul eforturilor noastre la sfârşitul vieţii? Care 
este sensul eforturilor noastre în această lume? Când ne punem aceste 
întrebări, ajungem la concluzia că munca de a ne schimba nu este aşa de 
grea cum am crezut. 

Şi în momentul în care am făcut schimbarea, calitățile noastre 
schimbate ne vor oferi plăceri mari, ca rezultat al eforturilor interioare. 
Plăcerile apar atunci când vedem pentru ce muncim. 

Prin urmare, nu vom considera că eforturile noastre sunt dificile, ci că 


ele aduc bucurie. Cu cât eforturile sunt mai mari, cu atât mai fericiți 

suntem să primim aceste noi calităţi, deoarece simţim imediat o răsplată 
mare şi veşnică pentru fiecare calitate pe care o dobândim. 

Chiar şi în lumea noastră putem vedea cum emoția şi exaltarea fac mai 
uşoară sarcina de a creşte efortul depus. Dacă avem un mare respect pentru 
o anumită persoană şi în ochii noştri ea este cea pe care o admirăm cel mai 
mult din întreaga lume, atunci tot ce facem pentru cineva vrednic de stima 
noastră va fi făcut cu bucurie şi gratitudine — pentru că avem pur şi simplu 
oportunitatea de a servi o astfel de persoană. 

Cel mai mare efort va fi simţit ca o plăcere, aşa cum ne place să dansăm 
sau să ne instruim, efortul nefiind considerat muncă, ci mai degrabă 
plăcere. Din acest motiv, cel care percepe şi recunoaşte măreţia 
Creatorului simte bucurie atunci când are oportunitatea de a-L mulţumi. 

Astfel, ceea ce la început părea a fi sclavie se transformă ulterior în 
libertate plină de plăcere. În consecinţă, dacă aspiraţiile noastre spirituale 
par dificile şi dacă trebuie să facem un imens efort pentru obţinerea 
spiritualităţii, aceste lucruri ne indică atât faptul că, în ochii noştri sau în 
percepția noastră, Creatorul nu este încă destul de mare, cât şi faptul că 
atenţia noastră este orientată spre realizarea altor scopuri decât obținerea 
spiritualității. 

Atâta timp cât vom continua să urmărim alte scopuri, nu vom primi 
sprijin de la Creator şi ne vom îndepărta din ce în ce mai mult de 


obiectivul principal. 

Insă chiar şi atunci când ne străduim să ajungem lângă Creator, nu 


vom primi imediat sprijinul Lui. 


Dacă am primi imediat inspiraţie şi bucurie ca rezultat al eforturilor, 
atunci egoismul nostru se va bucura cu siguranţă şi vom continua să facem 
eforturi numai pentru a obține plăcere. 

Am pierde însă oportunitatea de a transcende natura noastră egoistă şi 
de a ne ridica la altruism. În mod ideal, ar trebui să fim interesaţi doar de 
plăcerile rezultate din autoperfecţionarea spirituală, care sunt mult mai 


mari decât alte plăceri. 

7 


Percepțiile noastre 


Atunci când cineva înțelege un anumit tip de muncă, în acel om se 
dezvoltă treptat o perspectivă specială cu privire la obiectele şi limbajul 
specific muncii sale. Prin urmare, nu există pe lume nimic ce nu putem 
experimenta ca rezultat al obiceiului, chiar şi în absența înțelegerii 
anterioare a obiectului în sine. 

Cu toate acestea, operăm în conformitate cu o limitare vitală a 
percepției şi înțelegerii noastre: ne considerăm separați de obiectele pe 
care le percepem. 

Există cel care percepe şi cel care este perceput — obiectul perceput de 
om. În mod similar, există cel care înţelege şi, separat, obiectul înțelegerii. 

Este necesar un anumit contact între cel care percepe şi obiectul 
percepției, pentru ca percepția să apară: este o legătură, ceva care îi uneşte 
pe amândoi, ceva ce au în comun în timpul percepției. Putem sesiza ceea 
ce ne înconjoară doar prin intermediul percepției. Ceea ce percepem este 
considerat ca fiind o informație adevărată şi sigură. 

Deoarece suntem incapabili să vedem în mod obiectiv ceea ce ne 


înconjoară, presupunem că imaginile pe care simțurile noastre le creează 

sunt adevărate. Însă nu ştim cum este universul dincolo de simţurile 
noastre sau cum ar apărea el unei fiinţe care are un alt sistem de percepţie 
decât al nostru. Acest lucru se datorează faptului că dobândirea simțului 
realităţii este condiționată de modul în care percepem mediul; presupunem 
că simţurile noastre sunt precise şi acceptăm ca adevărată imaginea 
realităţii pe care o percepem datorită lor. 

Dacă pornim de la presupunerea că în univers nu există nimic altceva în 
afara Creatorului şi a creaturii Sale, putem spune că imaginile şi 
percepțiile noastre sunt mijloacele prin care Creatorul ne apare în 
conştiinţă. Cu fiecare nivel al înălțăru spirituale, imaginea se apropie tot 
mai mult de cea adevărată. În final, pe ultimul nivel al înălțării, îl putem 
percepe doar pe Creator şi numai pe El. 

Prin urmare, toate lumile, precum şi tot ceea ce credem că există în 
afara noastră, există de fapt doar în relaţie cu noi. Ele există în relația cu 


cel care percepe realitatea în acest mod particular. 
Dacă nu percepem Creatorul sau sfera Lui de influență asupra 
noastră în momentul de faţă, atunci se poate spune că rămânem „în 


întuneric“. 


Nu putem determina absenţa soarelui în univers, pentru că percepțiile 


noastre sunt subiective. Numai noi interpretăm realitatea în acest mod. 

Totuşi, dacă ne dăm seama că negarea Creatorului şi a Autorităţii 
Divine sunt pur subiective şi predispuse schimbării, putem începe 
ridicarea spirituală printr-un efort de voinţă şi cu ajutorul diferitelor texte 
şi a învăţătorilor. Mai mult decât atât, de îndată ce vom începe ascensiunea 
spirituală, vom putea înţelege că starea de întuneric a fost creată de 
Creator cu unicul scop de a ne obliga să dezvoltăm o nevoie pentru a ne 
aduce mai aproape de El. 

Într-adevăr, Creatorul a creat aceste condiţii în special pentru cei pe 
care doreşte să îi apropie de El. Astfel, este important să înţelegem că 
ridicarea unui individ din starea de întuneric este pe placul Creatorului, de 
vreme ce, cu cât este mai profund întunericul din care individul a apărut, 
cu atât mai clară devine recunoaşterea măreției Creatorului, şi cu atât mai 
mare va fi aprecierea noii sale stări spirituale. 

Însă chiar în timp ce percepem întunericul, fiind orbi faţă de Autoritatea 
Creatorului şi lipsindu-ne credința în El, putem încerca, utilizându-ne 
voinţa, să găsim o cale de a scăpa de întuneric cu ajutorul unei cărți sau a 
unui învăţător, până când vom putea percepe măcar o minusculă rază de 
Lumină, o firavă percepție a Creatorului. 

Apoi, dând putere acestei raze de Lumină prin îndreptarea constantă a 
gândurilor noastre către Creator, putem să scăpăm de întuneric şi să intrăm 
în Lumină. Mai departe, dacă ne dăm seama că aceste stări de întuneric 
sunt necesare pentru avansarea spirituală, că ele sunt de dorit şi ne sunt 


trimise de Insuşi Creatorul, atunci le vom considera binevenite. 

Vom recunoaşte că darul perceperii umbrelor sau al întunericului 
incomplet ne-a fost oferit de către Creator, astfel încât să căutăm Sursa 


Luminii. 


Dacă nu folosim oportunitatea de a trece în Lumină, atunci Creatorul 


Însuşi se va ascunde de noi complet. 


Întunericul absolut va prevala, aducând cu sine senzația absenței 
Creatorului şi a Autorității Sale. Apoi, nu vom mai înțelege cum şi de ce 
scopurile spirituale ni s-au părut vreodată plăcute şi cum realitatea şi 
motivele personale au putut fi ignorate. 

Acest întuneric complet va continua până când Creatorul ne va trimite 


din nou o mică rază de Lumină. 

Structura spiritualității 


Dorințele omului sunt numite „vase“ şi ele pot susține Lumină 
spirituală sau plăcere. Cu toate aceste, în esența lor, dorințele omului 
trebuie să fie similare cu calitățile Luminii spirituale. În caz contrar, 
Lumina nu poate intra în ele, conform Legii Echivalenței de Formă a 
Obiectelor Spirituale. 

Activitatea obiectelor spirituale — fie ele apropiate ori la distanță sau 
care fuzionează şi se unifică — este întotdeauna bazată pe principiul 


similarităţii proprietăților. 


Creatorul îi va dărui omului ceea ce acesta doreşte — să se întoarcă la 


El. 


Prin urmare, inima sau vasul omului va fi umplut cu percepția 
Creatorului în aceeaşi măsură în care a fost înlăturat egoismul. Acest lucru 
are loc în conformitate cu Legea Echivalenţei Calităților dintre Lumină şi 


Vas. 

De fapt, putem începe să ne ridicăm spiritual din orice stare în care ne 
aflăm. Trebuie, pur şi simplu, să ne dăm seama că din toate condiţiile 
posibile, de la cea mai mare la cea mai mică, Creatorul a ales special cea 
mai bună situaţie pentru ca noi să putem începe avansare spirituală. 

Prin urmare, nu poate exista o altă stare a minţii, dispoziţie sau alte 
circumstanţe exterioare mai potrivite sau mai benefice progresului nostru 
decât cele actuale, oricât de sumbre sau lipsite de speranţă ar putea părea. 
Dacă înţelegem acest lucru, ne putem bucura de oportunitatea de a cere 
ajutor Creatorului şi de a-l mulţumi, chiar dacă ne aflăm în cea mai 
nefericită situaţie. 

Ceva este considerat „spiritual“ dacă este etern şi nu va dispărea din 
univers, chiar după ce îşi atinge scopul final. Pe de altă parte, egoismul 
(toate dorinţele înnăscute şi esenţa fiinţei umane) este considerat mai 
degrabă material, deoarece, odată corectat, dispare. 

Esenţa noastră rămâne până la sfârşitul corectării, moment în care doar 
forma se schimbă. Dacă dorinţele noastre sunt corectate şi devin altruiste, 
atunci chiar şi calitățile noastre negative care sunt înnăscute ne vor da 
posibilitatea de a-L înţelege pe Creator. 

Existenţa unui loc spiritual nu se referă la un spaţiu anume. Toţi cei 
care au atins această stare după corectarea calităţilor spirituale pot vedea şi 
percepe aceleaşi lucruri. 

Scara Creatorului are 125 de trepte. Aceste niveluri sunt împărțite în 


mod egal în cele cinci lumi spirituale. 

Aceste lumi sunt: 

Lumea Adam Kadmon 

Lumea Afilut 

Lumea Bria 

Lumea Yețira 

Lumea Asia 

Fiecare nivel oferă o percepţie diferită a Creatorului, în funcție de 
proprietățile sale specifice. Prin urmare, aceia care au dobândit 
proprietățile unui anumit nivel văd Cabala şi pe Creator într-un mod 
complet nou. Toţi cei care ating un anumit nivel în lumea spirituală au 
acelaşi percepții cu cei aflaţi la nivelul respectiv. 

Atunci când cabaliştii au spus: „Astfel a zis Avraam lui Isaac“, acest 
lucru indică faptul că ei, cabaliştii, se aflau la acelaşi nivel cu Avraam. 
Astfel, cabaliştii au înţeles cum Avraam 1-a răspuns lui Isaac, deoarece 
erau la acelaşi nivel spiritual cu Avraam. 

În timpul vieţii sale, cabalistul Rav Yehuda Aşlag a parcurs toate cele 
125 de trepte. Din acest loc înalt a dictat Cabala, de care generaţia noastră 
se poate bucura. De la acest nivel a scris comentariul la Zohar, textul 
suprem al Cabalei. 

Fiecare dintre cele 125 de niveluri există în mod obiectiv: toți aceia care 
le percep, pe fiecare dintre ele, văd acelaşi lucru, aşa cum toţi aceia care 
locuiesc în lumea noastră văd aceleaşi lucruri atunci când se află în acelaşi 


loc. 

De îndată ce vom obţine cea mai mică dorinţă altruistă, ne putem angaja 
pe calea ascensiunilor şi coborârilor spirituale. Într-un anumit moment 
suntem gata să ne anulăm complet înaintea Creatorului, iar în momentul 
următorul acest gând dispare. Dintr-odată ideea ascensiunii spirituale ne 
este complet străină şi dispare din mintea noastră. 

Acest lucru este asemănător cu felul în care o mamă îşi învaţă copilul să 
meargă. Îl ţine de mână astfel încât el să simtă sprijinul ei şi apoi se 
retrage, dându-i drumul. Când copilul se simte total abandonat şi fără 
sprijin este nevoit să facă un pas către mama sa. Doar în acest fel poate 


învăţa să meargă independent. 


Astfel, deşi putem avea impresia că dintr-odată Creatorul ne-a 


abandonat, de fapt El aşteaptă ca noi singuri Să facem un pas. 


Se spune că Lumea Superioară se află în stare de repaus. Cuvântul 
„repaus“ în lumea spirituală implică lipsa de schimbare în dorinţă. 

Totuşi, dorința de a dărui ceea ce este bun nu se schimbă niciodată. 
Toate acțiunile şi mişcările atât în interior, în lumea noastră emoțională 
(egoistă), cât şi în exterior, în lumea spirituală (altruistă), au ca scop 
înlocuirea unei dorinţe vechi cu una nouă. 

În cazul în care nu s-a produs o asemenea schimbare, atunci nimic nou 
nu s-a întâmplat şi nu a avut loc nicio avansare. Acest lucru se aplică chiar 


dacă dorinţa originală poate fi, în sine, foarte vie, intensă şi nu ne dă pace. 

Însă dacă acea dorinţă este invariabilă şi consistentă, atunci nu există 
mişcare. 

Prin urmare, atunci când se spune că Lumina Superioară este în stare de 
repaus absolut, acesta înseamnă că Voința Creatorului este orientată în 
mod constant şi ferm spre beneficiul nostru. 

Noi existăm într-o Mare de Lumină. Însă acel punct din noi pe care îl 
numim „Eu“ este învelit în coaja egoismului. În această stare suntem 


incapabili să ne bucurăm de Lumină şi plutim la voia întâmplării. 


Falsele plăceri 


Plăcenile lumii noastre, aşa cum sunt văzute de societate, pot fi 
împărțite în mai multe tipuri: simboluri ale statutului (bogăţie, faimă), 
naturale (familie), criminale (plăcerile experimentate pe socoteala altora), 
ilegale (plăcerile experimentate pe socoteala bunurilor altora), amoroase 
(plăcerile romantice) etc. Toate acestea sunt înțelese de societate, deşi 
unele sunt condamnate şi pedepsite. 

Există însă un anumit tip de plăcere, neacceptată în nici o societate, care 
stârneşte întotdeauna proteste. Această plăcere determină cheltuirea unor 
fonduri imense în încercarea de a o combate, chiar dacă daunele pe care le 


cauzează societăţii sunt, poate, mai puţin semnificative. 

De exemplu, dependenți de droguri sunt, de regulă, oameni puţin 
pretenţioşi şi adânc absorbiți de senzațiile lor interioare. De ce, atunci, nu 
îngăduim semenilor noştri să se angajeze în plăceri care reprezintă doar o 
mică ameninţare la adresa societăţii? De ce să nu li se dea şansa de a se 
bucura de plăcerile lor modeste şi paşnice, care nu fac rău celorlalţi, spre 
deosebire de plăcerile criminale, ilegale etc.? 

Răspunsul este că aceste false plăceri ne abat de la adevăratele noastre 
scopuri. Ele ne fac să uităm de noi înşine şi ne îndeamnă să ne petrecem 
vieţa urmându-le, ca şi cum am fi incapabili să gândim clar. 

În acest caz, toate obiectele care ne atrag sunt false plăceri? În loc să 
căutăm adevărata plăcere şi să ne întoarcem spre lucrurile spirituale, noi 
căutăm satisfacție în schimbări periodice, în îmbunătăţirea stilului de viaţă 
ŞI în crearea de noi obiecte. 

Este ca şi cum ne-am afla într-o cursă de promovare a simbolurilor care 
atrag, noi plăceri, ca nu cumva să simţim că viaţa nu ne oferă suficiente 


bucurii. 


De îndată ce obținem ceea ce am dorit, ne stabilim imediat următorul 


scop, pentru că ceea ce am obţinut nu ne mai atrage. 


Şi totuşi, fără a spera la noi plăceri, fără a le căuta şi urmări, se pare că 


nu suntem stimulaţi să trăim. Prin urmare, putem spune că moda, stilul de 

viaţă şi toate lucrurile pe care le urmărim în mod constant, nu sunt altceva 
decât un alt tip de drog? 

Care este diferenţa dintre plăcerea furnizată de drog şi plăcerea 
lumească, materială? De ce Creatorul, Autoritatea Divină, se opune 
plăcerilor furnizate de droguri? De ce ne determină să eludăm legislația 
antidrog în această lume? De ce nu extindem aceeaşi abordare şi asupra 
celorlalte plăceri materiale, provenite din obiectele uzuale ale acestei 
lumi? 

Drogurile sunt interzise în lumea noastră tocmai pentru că ele ne ajută 
să evadăm din realitate. Ele ne fac incapabili să facem faţă atât loviturilor, 
cât şi frumuseţilor vieţii, cauzate de absenţa plăcerilor egoiste. Aceste 
lovituri sunt, de fapt, un mijloc de a ne schimba, pentru că doar o mică 
parte a populației se îndreaptă către religie şi către Cabala pentru a se 
schimba. 

În mod paradoxal, ne întoarcem către Creator când ne este greu, când 
suntem îndureraţi. Este ciudat faptul că nu ne îndepărtăm de Creator atunci 
când ne este greu, deşi El este cel care ne-a trimis suferinţa. 

Drogurile sunt o sursă de plăceri false, şi, prin urmare, sunt interzise. 
Cei care cad sub influenţa drogurilor se află într-o plăcere iluzorie care îi 
opreşte să găsească drumul către adevărata plăcere spirituală. Din acest 
motiv drogurile sunt în mod inconştient percepute de societate ca 
determinând cea mai periculoasă dependenţă, deşi nu reprezintă un pericol 


imediat pentru alte persoane. 


106 


9 


Strigătul de ajutor 


Singurul lucru creat în noi de către Creator este egoismul. Dacă putem 
anula efectele egoismului, atunci vom putea din nou să Îl percepem pe 
Creator, iar egoismul va înceta să existe. 

Atunci când lucrăm asupra noastră, ar trebui să cultivăm atât un 
sentiment al inferiorităţii noastre în raport cu Creatorul, cât şi un sentiment 
de mândrie pentru faptul că noi, ca fiinţe umane, suntem centrul Creaţiei. 
Ni se acordă această poziţie dacă împlinim scopul întregii Creaţii; altfel, 
nu suntem altceva decât animale. 

Ca urmare a experimentării acestor două stări contradictorii, se vor 
dezvolta două reacții față de Creator. Prima este o cerere de ajutor. Cea de- 
a doua este expresia gratitudinii pentru şansa de a ne înălța spiritual. 

Principalul mijloc prin care putem avansa spiritual este să cerem ajutor 
Creatorului şi să Îl rugăm să ne crească dorinţa pentru dezvoltarea 
spirituală. Această cerere pentru a primi darul de a avea tărie, ne va ajuta 
să trecem peste temerile viitoare. Mai mult decât atât, dacă ne opunem 
înclinațiilor propriului egoism, ar trebui să ne creştem credinţa în măreţia, 


puterea şi Unicitatea Creatorului. 

Prin urmare, trebuie să invocăm ajutorul Creatorului pentru a obţine 
capacitatea de a ne suprima imboldul continuu care ne face să acţionăm în 
conformitate cu rațiunea noastră. Unii dintre noi vor începe să insiste, în 
timpul rugăciunilor, pe diferite intenţii (kavanot), cereri sau chiar anumite 


acțiuni. 


Totuşi, Creatorul nu ascultă cuvintele pe care le rostim, dar citeşte, în 


schimb, sentimentele din inima noastră. 


Aşadar, este inutil să consumăm energie în rostirea unor fraze frumoase 
care nu sunt izvorâte din adâncul inimii sau să citim simboluri 
necunoscute sau kavanor din cărțile cabalistice de rugăciuni. Singurul 
lucru care ni se cere este să năzuim cu toată fiinţa spre Creator, să 
înţelegem esenţa dorințelor noastre şi să Îi cerem să le schimbe. Şi lucrul 
cel mai important: niciodată nu ar trebui să încetăm să comunicăm cu 


Creatorul! 


În memoria cabalistului Rav Baruh Aşlag 


Creatorul acționează asupra noastră prin intermediul diferitelor 
elemente care alcătuiesc această lume. Evenimentele pe care le 


experimentăm sunt de fapt mesaje de la Creator. Dacă vom răspunde 

corect acțiunii Divine, vom înţelege în mod clar ce aşteaptă Creatorul de la 
noi şi ÎI vom simţi. 

Creatorul acţionează asupra noastră atât prin intermediul oamenilor din 
jurul nostru, cât şi prin intermediul a tot ceea ce există în această lume. 
Structura acestei lumi este astfel creată, încât Creatorul poate să ne 
influenţeze şi să ne apropie de scopul Creaţiei. 

Rareori simţim Prezenţa Creatorului în situaţiile cu care ne confruntăm 
zilnic. Acest lucru se datorează faptului că atributele noastre ne plasează în 
opoziţie faţă de Creator şi ne pun în imposibilitatea de a-L simţi. De îndată 
ce vom dobândi atribute similare Creatorului, vom începe să ÎI simţim. 

Prin urmare, atunci când ne copleşesc greutăţile, trebuie să ne întrebăm: 
„De ce mi se întâmplă asta?“ şi: „De ce Creatorul îmi face asta mie?“ 
Pedepsele nu există ca atare, deşi multe sunt menţionate în Biblie (care 
include Cele Cinci Cărţi ale lui Moise, Scrierile şi Profeţiile). 

Există doar „stimulente“ care ne obligă să înaintăm către dorinţele 
noastre egoiste. Conştientizarea lucrurilor este doar un mecanism auxiliar 
care ne ajută să înţelegem mai bine ce simţim. 

Ori de câte ori ne imaginăm viaţa noastră, ar trebui să ne gândim la o 
sală de clasă imensă în care omniscientul Creator acţionează ca un 
învăţător care ne oferă cu dărnicie cunoştinţele pe care suntem pregătiți să 
le primim. Acest lucru trezeşte treptat, în noile noastre organele de simţ 


spirituale, senzația Creatorului. 

Creatorul a construit o scară pentru ascensiunea noastră. Este o scară în 
mişcare. Această scară a apărut în visul lui Iacov şi a fost descrisă de Baal 
HaSulam — Rav Yehuda Aşlag şi de fiul său — Baruh Aşlag. 

Adeseori întoarcem spatele sursei de cunoaştere simbolizată de această 
scară şi numai prin mari eforturi vom reuşi să ne reîntoarcem şi să 
începem să ne îndreptăm spre Creator. Acesta este motivul pentru care El 
ne trimite profesori, cărți şi colegi de studiu. 

Cei care urmează învăţăturile Cabalei trăiesc în lumea fizică, însă sunt 
suprasolicitaţi de egoismul lor. Din acest motiv nu îi pot înţelege corect pe 
înţelepţi care, fizic, sunt aproape de ei, deşi ei evoluează şi în lumile 
spirituale. 

Cei care pot lăsa deoparte raţiunea şi opiniile, urmând căile celor care 
au scris cărți autentice de înţelepciune, vor putea să intre inconştient în 
legătură cu spiritualitatea. Este aşa, pentru că nu putem vedea sau simţi 
Creatorul în lumea noastră şi nu putem, egoişti fiind, să renunțăm la 
conştiinţa noastră pentru El. 

Gândurile învăţătorilor sau maeştrilor pot pătrunde mințile elevilor lor 
şi pot trezi în ei credinţa. Aceasta corespunde cu AHaP-ul învățătorului 
spiritual: Auzen (Ureche), Hotem (Nas), Peh (Gura), care reprezintă vasele 
de primire, apoi coboară către GE (Galgalta ve Einaim), care reprezintă 
vasele dăruirii de la nivelul inferior (adică nivelul elevului). 

Ridicarea la nivelul AHaP-ului maestrului înseamnă conectarea la 


înţelepciunea şi gândurile acestuia. De asemenea, atunci când elevii se 

afundă în AHaP-ul textelor înțelepte, ei se ridică temporar, şi 
spiritualitatea le este dezvăluită. 

De câte ori citim lucrările unor cabalişti precum Baal HaSulam şi 
Şimon Bar Yohai ne conectăm direct cu aceştia, prin intermediul Luminii 
Înconjurătoare. Suntem atunci luminaţi, iar vasele noastre de primire sunt 
purificate. 

Este important ca atunci când citim să ţinem cont de măreţia autorului, 
indiferent dacă el trăieşte sau nu. Ne putem conecta oricând cu autorul prin 
intermediul sentimentelor pe care le avem atunci când îi studiem scrierile. 

Există multe căi care conduc spre Creator, iar El se foloseşte de diverse 
mijloace pentru a acţiona asupra noastră. Orice impas sau obstacol aflat în 
calea elevului, în special moartea maestrului, poate fi considerat o 


oportunitate de transformare la nivel individual. 

Neutralizând dorinţa mulţumirii de sine 


Simţul auzului este numit „credință“ pentru că, dacă vrem să acceptăm 
ceea ce auzim ca fiind adevărat, trebuie să credem ceea ce am auzit. Văzul 
este numit „cunoaştere“, pentru că nu trebuie să preluăm nimic fără să 
verificăm. Cu toate astea, până când nu primim de Sus calităţi altruiste 
suntem incapabili să vedem, deoarece tot ceea ce vedem se realizează prin 
intermediul simţurilor noastre egoiste. 

Acest lucru face şi mai dificilă separarea de egoism. Prin urmare, la 
început trebuie să înaintăm orbeşte, atât timp cât ne preocupăm de ceea ce 
pornirile noastre egoiste doresc să obțină. Apoi, după ce am dobândit 
credinţa, vom începe să dobândim înalta cunoaştere. 

Pentru a înlocui egoismul cu altruismul şi raţiunea cu credinţa, trebuie 
să apreciem cu adevărat măreţia şi grandoarea spiritualităţii, în comparaţie 
cu sărăcia, materialitatea şi existenţa noastră temporară. Trebuie să ne dăm 
seama cât de neînsemnat este să ne servim pe noi înşine, comparativ cu 
servirea Creatorului. 

Trebuie să vedem, de asemenea, cât de benefic şi plăcut este să Îi facem 


pe plac Creatorului, în loc să aducem plăcere neînsemnatului nostru 

egoism (corpului nostru). Egoismul, de fapt, nu poate fi niciodată 
mulțumit şi îşi arată aprecierea răsplătindu-ne numai prin intermediul 
plăcerilor trecătoare. 

Atunci când comparăm corpul uman cu Creatorul, trebuie să decidem 
pentru cine ar trebui să lucrăm, cui vrem să-i devenim sclavi. Nu există 
alternativă. Cu cât înţelegem mai mult propria noastră insignifianţă, cu atât 
mai uşor ne va fi să Îl alegem pe Creator. 

Există patru aspecte ale dorinței de a primi: neînsuflețit, organic, 
animat şi vorbitor. Aspectul naturii neînsufleţite reprezintă integralitatea. 
Simţul perfecțiunii îşi are originea în Lumina Înconjurătoare care vine de 
departe şi această Lumină îndepărtată străluceşte asupra lumii noastre, 
chiar dacă proprietățile ei sunt opuse celor ale Creatorului. 

În acelaşi fel, cel care este neînsufleţit spiritual îşi menţine existenţa aşa 
cum este. Acest individ are aceleaşi dorinţe ca şi cei similari lui. El este 
incapabil şi lipsit de dorinţa de a face orice fel de efort spiritual din proprie 
iniţiativă. 

Aşa cum lumea organică este clădită pe fundația naturii neînsufleţite, 
lumea spirituală are nevoie, de asemenea, de o bază anterioară, 
neînsuflețită. Omul nu are altă şansă decât să înceapă cu acest nivel 
neînsuflețit. 

Însă cel care doreşte să se înalțe de la nivelul spiritual neînsufleţit 
trebuie să găsească un nou motiv care să îl înlocuiască pe cel care anterior 


i-a determinat acțiunile: puterea obişnuinţei, educaţia şi mediul. 

O persoană care vrea să continue să crească, să devină vie spiritual, 
să obţină independent progrese spirituale, refuză să îi urmeze orbeşte pe 
alții şi merge înainte, indiferent de opinia altora, de obiceiurile sau 


educaţia societăţii. 


Această decizie de a înceta să efectueze mecanic acţiunile dă naştere 
rădăcinii unei noi stări organice spirituale. Aşa cum o sămânță se 
descompune în sol pentru a creşte, tot aşa o persoană încetează să simtă 
viaţa spirituală în materia neînsufleţită. În schimb, o viaţă neînsufleţită ar 
trebui considerată asemănătoare morţii. Această senzaţie va constitui în 
sine o rugăciune pentru schimbare. 

Pentru a deveni organici şi capabili de creştere spirituală individuală, 
trebuie să acționăm în mai multe feluri asupra noastră, începând cu 
„pregătirea“ solului neînsufleţit. Progresul spiritual poate fi făcut doar prin 
contracararea dorințelor de automulțumire. 

Prin urmare, dacă aspirăm să avansăm către Creator, trebuie să ne 
verificăm cu regularitate dorinţele şi să decidem ce plăceri acceptăm. De 
vreme ce Creatorul doreşte să ofere plăcere creaturilor Sale, trebuie să 
acceptăm anumite plăceri. 

Trebuie însă să excludem orice plăcere care nu este pe placul 
Creatorului. În limbajul Cabalei, acest lucru poate fi descris astfel: voinţa 


noastră — un ecran aflat în propria minte (Pe al Roş) — calculează mărimea 

plăcerii pe care o putem experimenta, cu scopul de a aduce bucurie 
Creatorului, în concordanță cu mărimea iubirii față de El. Putem 
experimenta în mod precis această cantitate. Orice altă măsură a plăcerii 
vom experimenta este fără intenţia de a-l fi pe plac Creatorului şi de a nu- 
L supăra. 

Astfel, acţiunile noastre ar trebui să fie determinate mai degrabă de 
dorinţa de a face pe plac Creatorului, decât de dorinţa de a ne apropia de 
El sau de teama de a fi îndepărtați de El. Ultimele două sunt considerate a 
fi aspirații egoiste, în comparaţie cu dragostea altruistă, necondiționată. 

Dorinţa de a face pe plac Creatorului sau frica de a-L supăra reprezintă 
dorinţe altruiste. Noi experimentăm emoţii puternice, precum: bucuria, 
durerea, plăcerea şi frica în întregul corp, nu doar într-o parte a lui. Dacă 
dorim să ne verificăm dorinţele, trebuie să determinăm dacă fiecare parte a 
corpului este de acord cu gândurile noastre. 

De exemplu, atunci când ne rugăm, trebuie să fim siguri că toate 
gândurile, dorinţele şi organele corpului nostru sunt în acord cu ceea ce 
spunem. Trebuie, de asemenea, să fim conştienţi de faptul că rostim 
cuvintele pur şi simplu automat, fără a fi atenţi la înţelesul lor. 

„Cititul mecanic“ apare atunci când dorim să evităm disconfortul creat 
de conflictul dintre corpul nostru şi sensul rugăciunii. Poate să fie 
determinat, de asemenea, de o lipsă de înţelegere a modului în care 
rugăciunea poate fi de folos când provine din cititul mecanic al cărţilor de 


rugăciuni. 

Este util să ne întrebăm inima pentru ce doreşte să se roage. 


O rugăciune nu este ceea ce buzele noastre rostesc mecanic, ci ceea 


ce doreşte rațiunea şi întregul corp. 


De aceea se spune că „rugăciunea este munca inimii“, înseamnând că 
inima este în acord absolut cu ceea ce buzele rostesc. 

Numai dacă lucrăm cu întreg corpul vom primi răspuns de la acesta, 
ceea ce înseamnă că nu doar un singur organ doreşte să scape de egoism 
sau să ceară Creatorului ajutor când face acest efort. Doar atunci vom fi 
capabili să ne direcţionăm rugăciunea sinceră către Creator, cerând 
eliberarea din exilul spiritual. 

Trebuie să dorim ca rațiunea unui act să corespundă actului mecanic 
efectiv de a realiza Voința Creatorului. Aşa cum corpul acţionează ca un 
robot, ţinând cont de Voința Creatorului şi fără a înţelege rațiunea acestui 
lucru sau fără a avea un beneficiu imediat, aşa va trebui să fie şi motivul 
respectării Voinţei Sale, „pentru că asta este Voința Creatorului“. 

Există o modalitate simplă de a verifica motivaţia din spatele acțiunii 
unui om. Dacă este „de dragul Creatorului“, atunci corpul lui este 
incapabil să facă chiar şi cea mai mică mişcare. Totuşi, dacă este în 
beneficiul propriu în lumea aceasta sau în lumea care va veni, atunci cu cât 
cineva se gândeşte mai mult la propria răsplată, cu atât cheltuieşte mai 


multă energie pentru a acționa. 

Toate acestea arată în mod clar că motivaţia (kavana) noastră determină 
calitatea propriilor acţiuni. Creşterea numărului acţiunilor nu duce în mod 
necesar la îmbunătăţirea calităţii lor. Tot ceea ce se întâmplă are loc sub 
influenţa forţelor spirituale superioare. lar noi aici, în această lume, am 
fost de secole observatorii relației cauză-efect a forţelor spirituale. 

Cel care poate vedea în avans consecințele evenimentelor şi, prin 
urmare, poate prevedea şi preîntâmpina consecinţele nedorite, este numit 
„cabalist“. Lumea noastră este lumea manifestării consecinţelor forțelor 
spirituale, însă locul real al interacțiunii dintre aceste forțe se situează 


deasupra şi dincolo de percepțiile noastre. 


Numai un cabalist are capacitatea de a prevedea evenimentele înainte 
ca ele să se manifeste în această lume şi poate, eventual, să prevină 


manifestarea lor. 


Deoarece aceste evenimente ne sunt trimise pentru a ne permite să ne 
corectăm, iar de această corectare avem nevoie pentru a ajunge la scopul 
final al Creaţiei, nimeni altcineva nu ne poate ajuta în acest demers decât 
noi înşine. 

Creatorul nu ne trimite suferință, ci mai degrabă mijloacele de care 
avem nevoie pentru a accelera progresul spiritual. Un cabalist nu este o 


persoană cu puteri magice care face miracole, ci o persoană a cărei 

misiune este în general de a ajuta oamenii şi de a ne ajuta pe noi să 
atingem acel nivel de conştientizare necesar iniţierii propriei corectări. 

În final, cabalistul este prezent pentru a ajuta individual oamenii, dacă 
ei doresc asta. 

Nu avem nici o putere asupra inimii noastre, indiferent cât de puternici, 
inteligenți sau capabili suntem. Prin urmare, tot ceea ce putem face este să 
efectuăm mecanic fapte bune şi să Îl implorăm pe Creator să înlocuiască 
inimile noastre cu altele noi. (Cuvântul „inimă“ reprezintă, de obicei, toate 
dorinţele noastre.) 

Tot ceea ce se cere de la noi ca indivizi este să avem mai degrabă o 
dorință mare, decât multe dorinţe mici. Dorinţa pe care omul o percepe în 
inimă este o rugăciune. Astfel, o mare dorinţă, din toată inima, nu lasă loc 
altor dorinţe. 

Putem crea această mare dorinţă în inimile noastre doar prin eforturi 
persistente şi continue. Pe parcursul acestui proces trebuie să depăşim 
multe obstacole. Trebuie să continuăm astfel, chiar dacă ne dăm seama în 
mod clar că suntem departe de scopul nostru şi că studiem Cabala pentru 
beneficiul personal, şi nu de dragul Creatorului. 

Obstacolele pe care trebuie să le depăşim includ: argumentele prin care 
corpul se plânge de slăbiciunea sa, conflictul dintre eforturile spirituale şi 
cele egoiste, credinţa că rezultatul aşteptat va veni de la Creator la 


momentu potrivit, tot aşa cum El a adus o persoană în această stare 

specială, precum şi teoria conform căreia fiecare trebuie să îşi verifice 
realizările şi toată munca sa. 

Ele includ, de asemenea, percepția că lucrurile s-au înrăutățit de când a 
început studiul Cabalei; convingerea că studiul celorlalți are mai mult 
succes decât studiul propriu, şi tot aşa ad infinitum: văicăreli, reproşuri, 
acuzaţii provenite atât din partea corpului, cât şi din partea familiei. 

Numai prin depăşirea acestor obstacole îşi va dezvolta omul o dorinţă 
reală pentru spiritualitate. Nu există decât o singură modalitate prin care 
putem depăşi aceste obstacole: prin „izgonirea“ egoismului aşa cum 
recomandă Cabala. 

Fie ignorăm cerinţele egoismului, fie îi spunem: „Voi merge mai 
departe fără explicaţii sau teste, pentru că acestea se bazează pe egoism, pe 
care trebuie să îl las în urma mea. ȘI, din moment ce nu am încă alte 
simţuri, nu pot să te ascult pe tine, ci doar pe acei mari înţelepţi care au 
intrat deja în Lumea Superioară şi care ştiu cum ar trebui să acționeze o 
persoană. lar dacă inima mea devine şi mai egoistă, înseamnă că am 
progresat şi astfel merit să am un pic mai mult din adevăratul meu egoism, 
revelat mie din ceruri.“ 

Ca răspuns, Creatorul ni se va revela pe Sine, astfel încât vom simţi 
măreţia Sa şi vom deveni involuntar servitorii lui. În acel moment, nu vom 
mai experimenta nicio tentație a corpului. Acest proces semnifică 
înlocuirea inimii de „piatră“, care este conştientă doar de sine, cu una de 


„carne“, care este conştientă de ceilalți. 

11 


Acțiunea şi dezvoltarea interioară 


În această lume, ne deplasăm fizic utilizând organele de locomoţie — 
picioarele. Apoi, de îndată ce înaintăm, utilizăm organele de prehensiune — 
mâinile. 

Prin contrast, organele spirituale sunt opuse celor fizice: putem urca 
scările doar dacă, în mod conştient, am înlăturat orice sprijin din partea 
rațiunii. În plus, putem ajunge la scopul Creației numai dacă ne deschidem 
mâinile mai curând pentru a da, decât pentru a lua. 

Scopul Creației constă în revărsarea plăcerii asupra noastră. De ce, 
atunci, Creatorul ne conduce către acest obiectiv pe o cale aşa de 
dureroasă? 


În primul rând, Creatorul a creat, în perfectiunea Sa, ființele umane. 
Un atribut al perfecțiunii finale este starea de repaus, pentru că 


mişcarea este produsă fie de o lipsă, fie de încercarea de a ajunge la 


ceea ce este considerat dezirabil. 

Oamenii preferă să se odihnească, fund dispuşi să renunţe la odihnă 
doar atunci când le lipseşte ceva vital, cum ar fi mâncarea, căldura etc. 

Cu cât suferă mai mult din cauza faptului că nu au ceea ce doresc, cu 
atât sunt mai dispuşi să facă eforturi din ce în ce mai mari pentru a obține 
ce vor. Prin urmare, în cazul în care Creatorul îi face pe oameni să sufere 
din cauza lipsei spiritualităţii, ei vor fi obligaţi să facă un efort pentru a 
ajunge la ea. 

Odată ce au atins spiritualitatea, care este scopul Creaţiei, oamenii vor 
experimenta plăcerea pe care Creatorul a pregătit-o pentru ei. Din acest 
motiv, cei care doresc să avanseze spiritual nu consideră suferinţa cauzată 
de egoism ca fiind o pedeapsă, ci doar ca manifestare a Bunăvoinţei 
Creatorului de a-i ajuta. 

Prin urmare, ei văd suferinţa lor mai degrabă ca pe o binecuvântare, 
decât ca pe un blestem. Numai după ce au obţinut spiritualitatea vor 
înţelege ce este ea de fapt şi plăcerile pe care le conţine. Până atunci, ei 
vor suferi doar din cauza lipsei sale. 

Diferenţa dintre material şi spiritual este că lipsa plăcerilor materiale ne 
face să suferim, în timp ce lipsa plăcerilor spirituale nu cauzează suferinţă. 
Prin urmare, pentru a ne oferi plăceri spirituale, Creatorul ne face să 
simțim suferinţa cauzată de lipsa senzaţiilor spirituale. 

Pe de altă parte, atunci când experimentăm plăcerile materiale, nu 
ajungem niciodată la împlinirea completă şi infinită care este prezentă 


chiar şi în cele mai mici plăceri spirituale. De îndată ce începem să 

dobândim gustul pentru spiritualitate, există pericolul de a primi această 
plăcere ca în cazul unei dorinţe egoiste şi, prin urmare, ne vom îndepărta 
de spiritualitate. 

Motivul acestei îndepărtări este faptul că începem să ne preocupăm de 
spiritualitate după ce găsim în această îndeletnicire o plăcere mai mare 
decât am experimentat până acum în viaţa noastră. Vedem acum că nu mai 
avem nevoie de credinţă — baza spiritualității — pentru că am înţeles că 
urmărirea scopurilor spirituale ne aduce beneficii. Însă Creatorul foloseşte 
această metodă numai cu începătorii, pentru a-i atrage şi corecta. 

Fiecare dintre noi simte că ştie mai bine decât oricine altcineva ce ar 
trebui să facă şi ce este bine pentru sine. Acest sentiment se datorează 
faptului că în starea noastră egoistă ne percepem doar pe noi, şi nimic 
altceva. Ca urmare, ne considerăm ca fund cei mai înţelepţi, deoarece 
suntem singurii care ştim ce dorim în fiecare moment al vieţii noastre. 

Creatorul conduce lumea noastră în strictă conformitate cu legile 
materiale ale naturii. Prin urmare, este imposibil să le ocolim sau să le 
contracarăm: dacă sărim de pe stâncă, vom muri, dacă suntem privaţi de 
oxigen, ne vom sufoca etc. 

Creatorul a confirmat aceste legi ale naturii pentru a ne face să 
înţelegem că supraviețuirea cere efort şi atenţie. În lumea spirituală, acolo 
unde nu putem prevedea consecinţele evenimentelor şi nu cunoaştem 


legile supravieţuirii, trebuie, de la bun început, să înţelegem legea 

principală. Această lege nu poate fi eludată, aşa cum nici legile naturii din 
lumea noastră nu pot fi eludate. 

Legea principală afirmă că nu putem fi conduşi de senzațiile plăcerii, 
deoarece nu plăcerea, ci altruismul este cel care determină dacă o viață 
spirituală este benefică sau dăunătoare: 

Lumina — care emană de la Creator şi este percepută de noi ca imensă 
plăcere. Înţelegem că plăcerea sau perceperea Creatorului (care sunt de 
fapt unul şi acelaşi lucru, pentru că nu Îl percepem pe El, ci Lumina care 
ajunge la noi) este de fapt scopul Creaţiei. 

Credinţa — puterea care dă individului încrederea în posibilitatea de a 
atinge viaţa spirituală, de a învia după ce a fost mort din punct de vedere 
spiritual. Cu cât ne este mai clar că suntem morţi din punct de vedere 
spiritual, cu atât mai mult simţim nevoia de credinţă. 

Rugăciunea — efortul făcut de om, în mod special din inimă, pentru a-L 
percepe pe Creator şi a-L implora să-i acorde încrederea în posibilitatea de 
a ajunge la viaţa spirituală. 

Orice muncă, orice efort realizat şi orice rugăciune sunt posibile numai 
atunci când Creatorul este ascuns fiinţelor umane. O rugăciune adevărată 
cere Creatorului acordarea puterii de a contracara cu ochii închişi 
egoismul, fără ca El să se reveleze omului, deoarece aceasta este cea mai 
mare recompensă. Nivelul spiritualităţii noastre este definit de dorinţa de a 


continua în mod altruist. 

Atunci când am dobândit încredere în propriile puteri altruiste, putem 
începe, treptat, să experimentăm plăcerea de dragul Creatorului, pentru că 
astfel Îi suntem Lui plăcuţi. Deoarece Voința Creatorului este de a ne dărui 
plăcere, aceasta congruenţă a dorințelor apropie pe Cel care Dăruieşte de 
cel care primeşte. 

În afara plăcerii pe care o primim atunci când percepem Lumina 
Creatorului, noi trăim o plăcere infinită din perceperea dimensiunii 
Creatorului, din unirea cu Perfecţiunea Finală. Atingerea acestei plăceri 
este scopul Creaţiei. Deoarece egoismul — dorinţa de a primi — este esenţa 
noastră, el predomină asupra tuturor nivelurilor din natură, de la cel 


atomic, molecular, hormonal, animal şi până la cele mai înalte niveluri. 


Egoismul se extinde până la cele mai înalte sisteme ale 
raționamentului uman şi ale subconştientului, inclusiv asupra dorințelor 
altruiste. Este atât de puternic, încât suntem incapabili să ne opunem lui 


în mod deliberat, indiferent de situaţie. 


Prin urmare, dacă dorim să scăpăm de egoism, trebuie să luptăm cu el. 
In ce priveşte avansarea spirituală, trebuie să acţionăm în mod contrar 
dorințelor corpului şi raţiunii, chiar dacă nu putem vedea nici un beneficiu 


personal. 


124 


În caz contrar, nu vom reuşi niciodată să transcendem limitele acestei 
lumi. În Cabala, acest principiu al muncii este formulat astfel: „Forţează-l 
până spune: «Vreau.y“ 

De îndată ce Creatorul ne ajută să-l cunoaştem propria Natură, corpul 
nostru va dori el însuşi să funcționeze în domeniul spiritualităţii. Această 
condiție este numită „întoarcerea pe răspuns“ (hazara beCiuva). 

Transformarea esenței noastre egoiste într-una altruistă are loc astfel: În 
înţelepciunea Sa, Creatorul generează o dorință de automulţumire şi o 
implantează în fiinţa umană. Această dorinţă reprezintă egoismul, un punct 
negru în esența omului. Este negru ca urmare a contracției Luminii 
(fimțum) care a apărut atunci când Lumina Creatorului s-a îndepărtat de el. 

Corectarea esenței egoiste are loc cu ajutorul ecranului (masah) care 
transformă egoismul în altruism. Suntem incapabili să înţelegem cum o 
asemenea transformare miraculoasă poate avea loc, până când nu o 
experimentăm noi înşine. Pare incredibil faptul că legea generală a naturii 
se schimbă, astfel încât, dintr-odată, să putem acţiona acolo unde anterior 
nu am putut. 

În final, vom descoperi că acţiunile noastre nu s-au schimbat şi că nu 
putem da nimic Creatorului, deoarece El este perfect şi unica Sa dorinţă 
este să ne umple cu Perfecţiunea Lui. 

În schimb, pentru imensa plăcere pe care o primim de la Creator, 


suntem incapabili să Ii înapoiem ceva, cu excepția gândului că, deşi 

continuăm să facem aceleaşi acţiuni ca înainte, acum le facem pentru că 
mai degrabă Îi sunt Lui plăcute, decât nouă. 

Însă chiar şi acest gând este pentru noi şi nu pentru Creator, ceea ce ne 
dă posibilitatea să primim plăceri nemăsurate fără a ne simţi ruşinaţi de 
ceva. Ne putem asemăna mai mult cu Creatorul, devenind altruişti. Când 
facem asta, suntem capabili să primim infinit şi să experimentăm plăcere, 
deoarece altruism nu înseamnă pentru sine. 

Deşi ne putem forța să facem anumite acțiuni fizice, nu ne putem 
schimba dorinţele de bună voie, pentru că nu putem face nimic din ceea ce 
nu este în folosul nostru. Cabaliştii spun că o rugăciune fără o motivaţie 
potrivită este asemenea unui corp fără suflet, pentru că acţiunile aparțin 
corpului, iar gândurile — sufletului. 

Dacă nu ne-am corectat mai întâi propriile gânduri (sufletul) de dragul 
cărora efectuăm o acțiune (corpul), atunci despre acțiunea în sine se poate 
spune că este moartă din punct de vedere spiritual. Totul este cuprins atât 
în general, cât şi în particular. Generalul, mort spiritual (domem), 
demonstrează că pentru cei mai mulţi oameni poate fi doar o mişcare 
generală, şi nu o anumită mişcare spirituală, deoarece nu au o nevoie 
interioară pentru ca. 

Prin urmare, nu există o creştere individuală, ci doar o creştere comună, 
în concordanţă cu Providența Universală Superioară. Din acest motiv, 


masele se percep întotdeauna pe sine ca fiind corecte şi perfecte. 

A fi din punct de vedere spiritual la nivel organic (fomeah) înseamnă a 
avea un grad unic de mişcare interioară şi dezvoltare. În acest moment, o 
persoană devine cunoscută ca Om sau Adam, aşa cum este scris în Biblie: 
„Adam — un copac într-un câmp.“ Deoarece creşterea spirituală necesită o 
mişcare de înaintare, iar mişcarea are loc doar atunci când persoana simte 
o anumită lipsă, Omul este tot timpul conştient de aceste deficienţe care îl 


forțează să caute modalităţi de creştere. 


Dacă omul se opreşte la un anumit nivel al dezvoltării spirituale, 
atunci este împins în jos, în percepțiile sale. Acest lucru are rolul de a-l 


determina să se mişte, în loc să stea pe loc. 


Dacă, ulterior, se ridică din nou, ajunge la un nivel mai mare decât cel 
anterior. 

Prin urmare, omul fie urcă, fie coboară, pentru că nu poate sta pe loc, 
deoarece această stare nu este caracteristică Omului. Doar aceia care 
aparţin maselor pot sta nemişcaţi fără a cădea de la nivelul la care se află. 
Astfel, ei niciodată nu experimentează căderea. 

Haideţi să împărțim imaginar spațiul cu ajutorul unei linii orizontale. 
Deasupra linei este lumea spirituală. Sub linie este lumea egoistă. Aceia 
care preferă să acţioneze contrar rațiunii lor pot exista deasupra liniei. 

Aceşti indivizi resping rațiunea pământească, chiar dacă aceasta le dă 


oportunitatea de a şti şi a vedea totul. Ei preferă să acționeze cu ochii 

închişi, pe calea credinţei, urmărind spiritualitatea (altruismul în locul 
egoismului). 

Fiecare nivel spiritual este definit de măsura altruismului prezent în el. 
Nivelul spiritual pe care îl ocupăm corespunde calităților noastre 
spirituale. Aceia dintre noi care se află deasupra liniei sunt capabili să Îl 
perceapă pe Creator. Cu cât ne aflăm mai sus faţă de linie, cu atât mai 
mare este această abilitate. 

Poziţia înaltă sau joasă pe care ne aflăm este determinată de ecranul pe 
care îl are fiecare. Acest ecran reflectă plăcerea egoistă, directă pe care o 
putem primi de la Lumina Creatorului. Lumina de deasupra liniei este 
numită „lora“. Ecranul sau linia care separă lumea noastră de cea 
spirituală se numeşte „barieră“ (mahsom). 

Cei care trec de această barieră nu mai coboară spiritual la nivelul lumii 
noastre. Sub linie este lumea egoismului, în timp ce deasupra liniei este 


lumea altruismului. 


Avansarea către plăcerea altruistă 


Ațilut este lumea percepţiei complete a Creatorului şi a unificării cu El. 
Un individ se ridică treptat la lumea Afi/ur, dobândind calități altruiste. 


Când cineva a ajuns la această lume, după ce a dobândit pe deplin 

capacitatea de a „dărui“, chiar dacă se află pe treapta cea mai de jos, 
începe „să primească de dragul Creatorului“. 

Noi nu distrugem dorința noastră de a experimenta plăcere, ci mai 
degrabă ne modificăm esenţa, schimbând rațiunea pentru care căutăm 
plăcerea. Înlocuind treptat egoismul cu altruismul, ne putem ridica în 
consecinţă, până când primim tot ceea ce ni se cuvine, în concordanţă cu 
rădăcina sufletului nostru (şoreş neşama), care inițial a fost parte a 
ultimului nivel (Malhut) al lumii Afilut. 

Ca rezultat al corectărilor pe care le facem, sufletul se va ridica la starea 
completei unificării cu Creatorul şi pe parcursul acestui proces vom primi 
de 620 de ori mai multă Lumină decât avea sufletul nostru înainte de a 
intra în corpul uman. 

Toată Lumina, întreaga plăcere pe care Creatorul doreşte să o împartă 
Creaţiei Sale, este cunoscută ca „sufletul comun“ al tuturor celor create 
(Shina). Lumina împărțită fiecăruia dintre noi (sufletului fiecăruia dintre 
noi) este parte a sufletului comun. Fiecare dintre noi ar trebui să primească 


această parte pe măsură ce îşi corectează dorinţele. 


ÎI putem percepe pe Creator (propriul nostru suflet) numai după ce 


ne-am corectat dorinţa de plăcere. 

Aceasta dorinţă este cunoscută sub numele de „vas al sufletului“ (kli). 
Cu alte cuvinte, sufletul se compune din vas şi Lumina care vine de la 
Creator. 

Atunci când am înlocuit în totalitate vasul egoist cu unul altruist, acest 
vas se va potrivi în întregime cu Lumina, pentru că a dobândit 
caracteristicile ei. 

Astfel, putem deveni egali cu Creatorul şi ne putem contopi cu 
proprietățile Sale, experimentând tot ce există în Lumină şi umple vasul. 

Nu există cuvinte care să descrie această stare. Din acest motiv, se 
spune că toate plăcerile acestei lumi sunt doar o scânteie din focul infinit 
al bucuriei pe care sufletul o experimentează în timpul unificării cu 
Creatorul. 

Putem urca pe scara spirituală în concordanţă cu legea liniei de mijloc 
(kav emţai). Acest principiu poate fi descris pe scurt, astfel: „Cel care este 
fericit cu ceea ce are este considerat bogat.“ 

Ar trebui să fim mulţumiţi cu ceea ce putem înţelege atunci când 
studiem Cabala. Cel mai împortant lucru este să realizăm că, învățând 
Cabala, vom începe să facem fapte bune înaintea Creatorului. Atunci când 
vom face Voia Sa, vom simţi că o facem în totalitate, complet, asta fiind 
grija noastră cea mai mare. 

Această senzaţie ne va aduce o imensă bucurie şi ne vom simți ca şi 
cum am fi primit cel mai mare dar din lume. Avem acest sentiment 


deoarece Îl considerăm pe Creator ca fiind Regele Universului, mult mai 

sus decât noi. Prin urmare, suntem bucuroşi că am fost aleşi de Creator 
dintre milioane de oameni şi că prin intermediul cărților şi profesorilor ne 
spune ce vrea de la noi. 

Această stare spirituală este numită „dorinţa de a dărui“ (hafeţ hesed). 
În această stare, calităţile omului pot coincide cu cele ale unui obiect 
spiritual, cunoscut sub numele de Bina. Însă această stare nu reprezintă 
perfecțiunea umană, pentru că nu ne folosim raţiunea în acest proces de 
corectare personală. 

Astfel, încă suntem consideraţi a fi „săraci în cunoaştere“ (ani be 
da 'at), pentru că nu suntem conştienţi de corelaţia dintre acţiunile noastre 
şi consecinţele lor spirituale. Cu alte cuvinte, noi acţionăm fără să ştim ce 
facem, călăuziţi doar de credinţă. 

În vederea înfăptuirii acţiunilor spirituale în mod conştient, trebuie să 
investim mult efort pentru a ajunge la înţelegerea că toate gândurile 
noastre trebuie să fie „de dragul Creatorului“. În acest moment, putem 
începe să simţim că nu înaintăm spiritual. Într-adevăr, de fiecare dată când 
observăm ceva, devine evident că suntem mai departe ca niciodată de 
intenția potrivită — aceea de a face plăcere Creatorului, în aceeaşi măsură 
în care Creatorul doreşte să ne facă pe plac. 

Cu toate acestea, nu trebuie să ne criticăm starea la un nivel mai mare 
decât cel care ne permite să rămânem cu desăvârşire mulţumiţi. Această 


stare este numită „linia de mijloc“ (kav emțai). Pe măsură ce ne construim 

cunoaşterea cu linia stângă (kav smol), putem dobândi pe deplin 
perfecțiunea. 

Să analizăm încă o dată acţiunea care are loc în linia de mijloc. Trebuie 
să ne începem ascensiunea spirituală fiind în concordanţă cu linia dreaptă, 
care reprezintă simţirea perfecțiunii în spiritualitate, fericirea pentru 
destinul pe care îl avem şi dorinţa de a realiza Voința Creatorului în mod 
sincer şi altruist. 

Trebuie să ne întrebăm: „Câtă plăcere vom obţine din căutarea 
spirituală?“ Noi considerăm că orice cantitate este suficientă, pentru că 
suntem convinşi că lumea este controlată, în totalitate, de către Creator şi 
orice simțim în timpul căutării spirituale este ceea ce Creatorul doreşte. 

Oricare ar fi starea noastră, ea trebuie să vină de la Creator. Astfel, 
simpla recunoaştere a Autorităţii Divine şi a perfecțiunii spiritualității sunt 
suficiente pentru ca noi să fim fericiţi, să avem sentimentul propriei 
perfecţiuni şi să ne determine să Îi mulțumim Creatorului. 

Însă acestei stări îi lipseşte linia stângă, prin care ne verificăm propria 
condiție (heşbon nefeş). Această sarcină interioară este opusă muncii 
făcute în linia dreaptă, unde ne concentrăm mai ales asupra glorificări 
spiritualului şi a Creatorului, fără a ţine cont de noi şi de starea noastră. 

Atunci când începem să verificăm cât de serioasă este atitudinea noastră 
față de spiritualitate şi cât de aproape ne aflăm de perfecţiune, devine 
evident că încă suntem scufundaţi în egoismul nostru meschin şi nu 


suntem în stare să ridicăm nici măcar un deget de dragul altora sau al 

Creatorului. După ce am descoperit răul din noi, trebuie să ne străduim să- 
| eliminăm şi să depunem cele mai mari eforturi în această direcţie. 

Trebuie, de asemenea, să-L rugăm pe Creatorului să ne ajute, de vreme 
ce este clar că suntem incapabili să ne transformăm fără a primi sprijin. 
Astfel, apar două linii opuse în om. În linia dreaptă simţim că totul se află 
în puterea Creatorului şi, prin urmare, totul este perfect. Nu dorim nimic 
ŞI, în consecinţă, suntem fericiţi. 

În linia stângă nu simţim nici un interes faţă de spiritualitate; nu simţim 
avansarea spirituală, dar simţim că suntem încă prizonieri în coaja 
egoismului nostru, la fel ca înainte. Mai mult decât atât, nu cerem 
Creatorului să ne ajute să scăpăm din această stare. Descoperind răul din 
noi, decidem să ne lipsim de simţul comun, deoarece acesta încearcă să ne 
descurajeze eforturile de a continua fără speranţă sarcina de corectare a 
egoismului nostru. 

În acelaşi timp, ar trebui să continuăm să mulţumim Creatorului pentru 
starea prezentă, crezând sincer că această stare este cu adevărat cea 
perfectă. Ar trebui să continuăm, de asemenea, să fim la fel de bucuroşi 
cum am fost înainte de a ne verifica starea. 

Dacă reuşim să facem astfel, vom avansa pe linia de mijloc. Este crucial 
să evităm să devenim prea critici faţă de noi, urmând excesiv linia stângă. 

Este, de asemenea, important să rămânem în starea de mulţumire a 
liniei de mijloc. Doar atunci vom putea să intrăm în împărăția spirituală cu 


„ambele picioare“, ca să zicem aşa. 


133 


Există două niveluri ale dezvoltării umane: animal şi uman. (Acestea nu 
trebuie confundate cu cele patru niveluri ale dorințelor.) Dacă observăm 
natura animală, vom vedea că animalul continuă să trăiască în aceeaşi 
stare în care s-a născut. El nu se dezvoltă. Însuşirile acordate unui animal 
în ziua în care s-a născut îi sunt suficiente pe toată durata existenţei. 

Acelaşi lucru se poate spune despre cel care rămâne la acest nivel de 
dezvoltare — acelaşi, pe măsură ce creşte. Toate schimbările care au loc în 
viaţa sa sunt de natură cantitativă. 

Acest lucru nu se poate spune despre „ființa umană“. În această stare 
omul se naşte egoist. La un moment dat, el va descoperi că este condus de 
egoism şi, drept urmare, va aspira să corecteze acest defect. Dacă omul 
doreşte cu adevărat să fie demn de Revelarea Creatorului, atunci sunt 
necesare următoarele: 

1. Aceasta trebuie să fie cea mai puternică dorinţă a omului, astfel încât 
să nu mai existe o altă dorinţă. În plus, dorinţa trebuie să fie 
permanentă, deoarece Creatorul este etern şi Voința Sa de a ne dărui 
binele este constantă. Cel care doreşte să se apropie de Creator 
trebuie să aibă calități asemănătoare cu cele ale Creatorului, adică 
toate dorinţele trebuie să fie constante. Ele nu se pot schimba în 
funcţie de circumstanţe. 

2. Omul trebuie să dobândească dorinţe altruiste, iar toate gândurile şi 


dorinţele sale trebuie să fie dedicate Creatorului. Acest nivel este 

numit hesed sau katnut. În cele din urmă, omul va câştiga Lumina 
Credinței, Lumină care îi va aduce darul încrederii. 

3. Omul trebuie să dobândească cunoaşterea completă şi perfectă a 
Creatorului. Consecințele acţiunilor lui sunt determinate de nivelul 
său spiritual. Cu toate astea, nu va exista diferenţă între nivelurile 
spirituale dacă Lumina Creatorului străluceşte asupra individului. 
Deoarece Creatorul dăruieşte simultan vasul şi Lumina sufletului, 
omul percepe cunoaşterea primită ca fiind perfectă. De obicei, noi 
suntem în acord total cu corpul nostru; corpul ne dictează dorinţele şi 
ne răsplăteşte pentru munca noastră, lăsându-ne să experimentăm 
plăcerea. Plăcerea, în sine, este spirituală, însă în lumea noastră ca 
trebuie conectată la un suport material (mâncare, sex, muzică) pentru 
a ne îngădui să o experimentăm. Chiar dacă în sinea noastră simţim 
plăcere pură, suntem incapabili să o detaşăm complet de acest suport 
material. 

Oameni diferiți au plăceri diferite asupra diverselor lucruri. Plăcerea în 
sine este spirituală, chiar dacă o experimentăm în creierul nostru ca efect 
al impulsurilor electrice. Teoretic, este posibil să simulezi o gamă largă de 
plăceri prin aplicarea impulsurilor electrice asupra creierului. Deoarece 
suntem obişnuiţi să primim diverse plăceri sub forma suportului lor 
material, această plăcere pură va recrea în memorie imaginile diferitelor 


manifestări, astfel încât mintea va crea muzica, gustul mâncării etc. 

Cele de mai sus arată clar faptul că noi şi corpul nostru ne servim 
reciproc. Prin urmare, când corpul acceptă să muncească, el se aşteaptă să 
fie recompensat cu anumite forme ale plăceri. 

Evitarea senzaţiilor neplăcute poate fi, de asemenea, considerată un fel 
de plăcere. Orice corelație între munca făcută şi plăcerea primită 
(recompensă) este un indicator clar că omul a făcut un act egoist. 

Pe de altă parte, dacă omul simte rezistenţă din partea corpului şi se 
întreabă: „De ce să muncesc?“ înseamnă că acel corp nu întrezăreşte în 
viitor o plăcere mai mare decât cea pe care o simte deja. În definitiv, nu 
existe o creştere suficientă a plăcerii pentru a învinge tendinţa de a rămâne 
în starea de repaus. Astfel, nu vede niciun beneficiu în modificarea stări 
sale. 

Dacă omul decide să abandoneze consideraţiile corpului şi alege să se 
concentreze asupra îmbunătăţirii condiției sufletului, atunci corpul va 
refuza să facă chiar şi cea mai mică mişcare până când nu se întrevede 
perspectiva unui beneficiu personal. Omul va fi incapabil să-şi forțeze 
corpul să muncească. 

Astfel, va avea o singură soluţie — să apeleze la Creator pentru a-l ajuta 
să înainteze. Creatorul nu înlocuieşte corpul omului şi nici nu îi modifică 
natura. El nu face miracole pentru a schimba legile fundamentale ale 
naturii. 

Ca răspuns la o rugăciune adevărată, Creatorul îi dă omului un suflet — 


puterea de a acţiona conform principiilor adevărului. 

Atunci când primim plăceri egoiste înseamnă că în acel timp 


altcineva va fi nefericit. 


Acest lucru se datorează faptului că plăcerile egoiste nu se concentrează 
doar pe ceea ce avem, ci şi pe ceea ce alţii nu au, din moment ce toate 
plăcerile sunt comparabile şi relative. 

Din acest motiv este imposibil să construieşti o societate echitabilă, 
bazată pe un egoism rezonabil. Natura falsă a unei asemenea utopii a fost 
dovedită de istorie, în special în vechile comunitățile din fosta URSS şi în 
alte încercări de construire a socialismului. 

Este imposibil să satisfaci fiecare membru al unei societăți egoiste, 
pentru că indivizii se compară întotdeauna unii cu alții. Acest lucru este 
evident în comunitățile mici. 

Astfel, Creatorul, care întotdeauna doreşte să recompenseze pe fiecare 
cu nesfârşită plăcere, pune o singură condiţie: plăcerea nu trebuie să fie 
limitată de dorinţele corpului. Ea va fi primită doar în acele dorinţe care 
sunt independente de dorințele corpului. Aceste dorințe sunt numite 
„altruiste“ (aşpaa). 

Cabala este o secvenţă de rădăcini spirituale care provin una din alta, în 
concordanţă cu legi imuabile, unindu-se şi îndreptându-se spre un singur 
scop comun: „înţelegerea măreției şi înţelepciunii Creatorului de către 


creaturile acestei lumi“. 

Limbajul cabalistic este strâns legat de obiectele spirituale şi acţiunile 
acestora. Astfel, el poate fi studiat doar în timpul examinării procesului 
Creaţiei. Cabala atinge anumite probleme, care sunt apoi revelate doar 
celor care caută percepția spirituală. Nu există conceptul de timp, ci doar 
lanţul cauză-efect, în care fiecare efect devine, la rândul său, cauză a 
următorului efect — Creaţia unui nou act sau obiect. 

În principiu, ceea ce noi numim timp este, de fapt, percepţia interioară a 
proceselor de tip cauză-efect. Chiar şi știința susține că atât timpul, cât şi 
spaţiul sunt concepte relative. Un loc sau spaţiu este o dorinţă pentru 
plăcere. O acţiune este fie primirea plăcerii, fie respingerea el. 

„La început“, adică înaintea Creaţiei, nu exista nimic în afara 
Creatorului. El nu poate fi denumit altfel, deoarece orice alt nume implică 
o anumită percepţie a obiectului. Singurul lucru pe care Îl percepem cu 
referire la El este faptul că ne-a creat. De aceea noi ne putem adresa Lui cu 
numele de Creator, Ziditor etc. 

Creatorul transmite Lumina. Lumina reprezintă dorinţa Lui de a genera 
o creatură şi de a înzestra această creatură cu sentimentul de a fi mulţumită 
de El. Doar această singură calitate a Luminii care vine de la Creator ne dă 
motiv să Îl putem judeca. 

Mai precis, percepţia Luminii nu ne permite să facem aprecieri asupra 
Creatorului Însuşi, ci doar asupra percepţiilor pe care voit le detemine în 
noi. Din acest motiv ne referim la El ca la Cineva Care doreşte să ne facă 


pe plac. 

Această plăcere nu este primită doar de la Lumină, ci este produsă în 
noi de efectul Luminii asupra „organelor spirituale de simţ“. În mod 
similar, o bucată de carne nu conţine în sine plăcerea pe care cineva o 
simte atunci când o gustă. Numai în contact cu organele senzoriale un 
obiect poate produce o senzaţia de plăcere în noi. 

Fiecare act, fie el spiritual sau fizic, este format atât din gând, cât şi din 


acţiunea care întruchipează gândul. 


Gândul Creatorului este de a dărui plăcere creaturilor Sale. În 


consecinţă, El ne recompensează cu plăcere. 


Acest act este numit „a dărui de dragul dăruirii“. Este numit un act 
simplu deoarece scopul său corespunde cu direcţia sa. 

Creaţia a fost făurită să fie egoistă prin natura sa, ceea ce înseamnă că 
nu avem nici un alt scop cu excepţia celui de a dobândi plăcere. Ne putem 
angaja fie în dăruire, fie în primire, în funcție de ceea ce dorim, însă 
scopul nostru final rămâne întotdeauna primirea, chiar dacă fizic dăruim 
ceva altuia. 

Dacă acţiunea este caracterizată de faptul că are aceeaşi direcţie cu 
scopul, cu alte cuvinte, dacă rezultatul unei acţiuni este acela de a primi, 
iar rezultatul scopului este tot de a primi, atunci această acțiune este 


denumită un „simplu act“. Dacă, pe de altă parte, direcția este de a dărui, 

însă scopul este de a primi, atunci actul este denumit un „act complex“ 
pentru că scopul şi direcţia diferă în intenţii. 

Suntem incapabili să ne imaginăm dorințele şi domeniul efectelor 
dorințelor noastre dincolo de spaţiu. Prin urmare, ni-L putem imagina pe 
Creator doar ca pe o Forţă spirituală care umple un spaţiu. Cabaliştii spun 
că, inițial, Creatorul a creat fiinţele umane cu capacitatea de a face doar 
acte simple; cu toate acestea, noi am complicat modelul iniţial. 

Cu cât urcăm pe scara spirituală, cu atât mai simple devin legile 
Creaţiei, pentru că baza, categoriile de bază (fundamentale) sunt simple, 
nu complexe. 

Însă pentru că nu reuşim să percepem Sursa Creaţiei şi vedem, în 
schimb, doar consecinţele ei îndepărtate, considerăm legile Creaţiei în 
această lume ca fiind formate din condiții şi limitări, şi astfel ne apar ca 
fiind complicate. 

Deoarece cărțile autentice de Cabala conţin Lumina ascunsă, emanată 
de autori în timp ce îşi scriau cărțile, este vital să avem o intenţie corectă 
când studiem asemenea lucrări, şi anume: dorința de a-L percepe pe 
Creator. Este, de asemenea, foarte important ca, în timp ce studiem, să ne 
rugăm să primim inteligenţa spirituală şi înţelegerea pe care o posedă 
autorul. În acest fel putem crea o legătură cu autorul şi ne putem adresa 
lui. 

De asemenea, este esenţial să ne abţinem de la citirea lucrărilor altor 


autori, în special a celor care se referă la lumile spirituale. Motivul este că 

aceşti autori pot influenţa, de asemenea, cititorul. Dacă dorim să dobândim 
cunoştinţe spirituale, trebuie să ne stabilim o rutină zilnică şi să ne apăram 
de influenţe exterioare, ştiri irelevante şi cărți dăunătoare. 

Totodată, trebuie să evităm contactul cu alţi oameni, cu excepţia cazului 
în care acest lucru devine necesar muncii şi studiului, fără însă a-i evita în 
mod deliberat, dar continuând să ne verificăm gândurile în permanenţă. 
Când considerăm că este necesar, ne putem gândi la munca noastră. În 


restul timpului ar trebui să ne dedicăm contemplării scopului vieții. 


Atingerea scopului vieţii depinde mai mult de calitatea eforturilor 
omului decât de cantitate: o persoană studiază cărţile zile în şir, iar o 
alta poate aloca doar o oră pe zi pentru Studiu, datorită necesităţilor 


muncii şi ale familiei. 


Orice efort trebuie măsurat numai în raport cu timpul liber al omului, 
determinând cât de mult suferă din cauza lipsei de timp pentru a se dedica 
spiritualităţii. Rezultatul este direct proporţional cu intensitatea intenţiei 
omului: descoperirea o reprezintă obiectivul de a aloca timp pentru studiu 
şi pentru propria corectare. 

Există două metode prin care este hrănit un copil. Una din metode 
foloseşte constrângerea. Ea nu aduce plăcere copilului, însă îi oferă hrana 
necesară pentru a creşte şi a prinde putere. În Cabala, acest fel de hrănire 


spirituală este numit „din partea Celui de Sus“. 

Însă „copilul“ poate dori să crească spiritual hrănindu-se independent. 
Acest lucru se poate întâmpla după ce a dezvoltat un apetit pentru asta 
(realizarea necesităţii sau experimentării plăcerii pentru Lumină). Atunci, 
nu numai că această persoană creşte spiritual, dar se va bucura şi de viaţă, 
adică de dezvoltarea percepţiei spirituale. 

O senzaţie acută produsă în noi de conştientizarea binelui şi răului este 
cunoscută în Cabala ca „procesul hrănirii“: la fel cum mama îşi hrăneşte 
copilul la sân, tot aşa unui cabalist îi este dată Lumina conținută la nivelul 
Spiritual Superior, astfel încât vede şi simte clar abisul dintre rău şi bine. 

Apoi, aşa cum o mamă îşi îndepărtează copilul de la sân, tot aşa 
cabalistul pierde legătura cu Sursa Superioară, precum şi distincția clară 
dintre bine şi rău. Scopul acestui proces este să îl determine pe om să se 
roage Creatorului pentru a dobândi acele capacităţi de percepţie (kelim) ale 
binelui şi răului pe care le are Sursa Superioară. 

Noi primim de Sus atât egoismul, cât şi altruismul. Diferenţa constă în 
faptul că fiinţa umană primeşte dorinţe egoiste la naştere şi, ulterior, 
trebuie să ceară cu insistenţă dorinţe altruiste. 

În primul rând, trebuie să ajungem la o stare în care să ne dorim să 
„facem pe plac Creatorului“, la fel cum şi Creatorul ne îndeplineşte 
dorinţele, chiar dacă sunt dorinţe egoiste (urcând la nivelul lumilor BYA). 


Apoi, ar trebui să determinăm ce anume Îl mulţumeşte pe Creator. 

În consecinţă, vom vedea că Îl putem mulţumi pe Creator doar dacă 
simţim plăcere. Acest lucru este numit „a primi de dragul Creatorului“ şi 
denotă nivelul lumii (Ațilut). 

Dobândirea diferitelor grade de intensitate ale dorinţei de a dărui în 
mod altruist Creatorului este numită „treptele lumilor BYA“ (Bria, Yețira, 
Asia). Dobândirea puterii de a primi plăcere de la Creator de dragul Lui 
este numită „ajungerea la nivelul lumii“ (Ațilut). 

Beit Midraş este locul în care învăţăm să cerem (lidroş) puterea 
spirituală a Creatorului şi tăria spirituală. Acolo învăţăm, de asemenea, să 
cerem perceperea scopului Creaţiei, precum şi percepţia Creatorului. 
Întrucât noi (corpul nostru, egoismul nostru) tindem în mod natural către 
tot ceea ce este mai mare şi mai puternic decât propria persoană, trebuie să 
ne rugăm Creatorului să ni se reveleze pe Sine şi să ne permită să vedem 
cât de insignifianți suntem în comparație cu măreţia Lui. Atunci vom tinde 
către El în mod natural, ca spre Cel mai mare şi mai puternic. 

Ceea ce contează cel mai mult pentru noi este importanța căutărilor 
noastre. De exemplu, oamenii bogați pot lucra din greu doar pentru a 
stârni invidia celorlalţi. Însă dacă bogăţia nu ar mai fi importantă, ei nu ar 
mai fi invidiaţi de nimeni şi, astfel, nu ar mai fi stimulaţi să muncească. 

Prin urmare, cel mai important lucru este perceperea importanţei 
Creatorului. Niciodată omul nu va fi capabil să ajungă fără eforturi pe 


tărâmul spiritual, pentru că aceste eforturi sunt vase pentru Lumină. 

Înainte de a fi introduse corectările cabalistului Ari în această lume era 
mai uşor de atins spiritualitatea. După ce Ari a deschis calea înţelegerii 
spirituale, renunţarea la plăcerile acestei lumi a devenit mai grea. 

Înainte de Ari, căile spirituale erau închise şi nici de Sus nu exista 
disponibilitatea de a conferi Lumină creaturilor. Ari a deschis puţin sursa 
Luminii. Acest lucru a făcut dificilă lupta oamenilor cu egoismul lor; de 
fapt, egoismul a devenit mai puternic şi mai sofisticat. 

Acest lucru poate fi ilustrat schematic prin următorul exemplu: să 
presupunem că înainte de vremea lui Ari cineva ar fi putut obţine 100 de 
unităţi de înţelegere. O unitate de efort ar aduce o unitate de percepţie. 
Astăzi, după corectările introduse de Ari în lumea noastră, cineva poate 
obține 100 de unități de percepţie doar cu o unitate de efort, însă este 
incomparabil mai greu să realizăm această unitate de efort. 

Rav Yehuda Aşlag (Baal HaSulam) a introdus aceste corectări în lume, 
astfel încât omul nu se poate înşela pe sine crezând că este perfect, ci 
trebuie să urmeze calea credinţei mai presus de cunoaştere. Deşi drumul a 
devenit oarecum mai clar, această generaţie este incapabilă să facă efortul 
cantitativ şi calitativ cerut, aşa cum putea generația anterioară. Aceasta, în 
ciuda faptului că percepţia deficienţelor individuale este mai clară decât 
înainte. 

Însă această generaţie nu ridică spiritualitatea la nivelul pe care îl 


merită, adică deasupra materialului, aşa cum au făcut generațiile 

anterioare, atunci când cei mai mulţi dintre oameni erau dispuşi să facă 
orice pentru urcarea spirituală. 

O corectare semnificativă a fost introdusă în lume de cabalistul Baal 
Şem-Tov. Chiar şi masele au putut simţi o uşoară creştere a spiritualităţii 
în lume. Pentru o vreme, aceia care au dorit au putut mai uşor să atingă 
spiritualitatea. 

Pentru a selecta elevii care merită să fie într-un grup cabalistic, Baal 
Şem-Tov a instituit Admorut — a împărțit societatea iudaică în secţiuni, 
fiecare secțiune având un cabalist ca lider spiritual. Aceşti lideri 
(Admorim) selectau persoanele pe care le considerau a fi demne de a 
studia Cabala în clasele lor; Heder (cameră). Aici ei se dedicau creșterii 
noii generaţii de cabalişti şi conducători ai oamenilor. 

Dar efectul corectării introduse de Baal Şem-Tov a trecut, astfel încât 
nu toți liderii generaţiei noastre sunt cabalişti şi nu toţi sunt capabili să îl 
perceapă pe Creator. După plecarea lui Baal HaSulam, lumea noastră a 
fost într-o stare de degradare spirituală, stare care întotdeauna precede o 
înălţare. 

Percepându-ne pe noi înşine ca fiinţe care au fost create, înseamnă să ne 
percepăm ca fiind separați de Creator. Deoarece natura noastră egoistă ne 
face să ne îndepărtăm instinctiv de tot ceea ce creează suferinţă, Creatorul 
se foloseşte de acest lucru pentru a ne conduce către bine. El înlătură 
plăcerea din lumea materială care ne înconjoară şi ne răsplăteşte cu plăcere 


doar când facem acte altruiste. Aceasta este calea suferinţei. 

Eradicarea egoismului 


Calea Cabalei este diferită de alte căi. Chiar dacă în lumea noastră 
există plăceri, ne putem îndepărta de egoismul având credinţă (mai presus 
de rațiune) în scopul Creaţiei. În acest fel am putea depăşi ceea ce ne 
spune corpul nostru şi raţiunea noastră. 

Când facem acest lucru, începem să experimentăm iubirea pentru 
Creator şi, de asemenea, iubirea Lui pentru noi. Aceasta este calea păcii, 
bucuriei şi a încrederii în faptul că drumul lung este, în realitate, mai scurt 
fără suferinţă. Când nu putem primi Lumina în noi — Lumina Interioară 
(Or Pnimi) — dezvoltarea noastră spirituală va avea loc doar sub influenţa 
Luminii Înconjurătoare (Or Makif). 

Această cale a dezvoltării spirituale este numită „calea naturală“ sau 
„calea suferinţei“ (Dereh Beito). Aceasta este calea întregii umanităţi. 

O altă cale a dezvoltării spirituale constă în stabilirea unei legături 
personale cu Creatorul, caracterizată prin munca în cele trei linii. Această 
cale este numită „calea Cabalei“ (Dereh Cabala, Dereh Ahişena). Ea este 


mult mai scurtă decât calea suferinţei. 

Astfel, cabaliştii spun că cel care doreşte să ajungă direct la Creator 
scurtează timpul corectării. Deşi este dificil să avem credinţă dacă nu 
suntem forţaţi de suferinţă, este foarte important să credem că rezultatele 
muncii noastre depind doar de eforturile noastre. 

Altfel spus, ar trebui să credem în Regula Divină a recompensei şi 
pedepsei, deoarece Creatorul recompensează individul prin gânduri şi 
dorinţe bune. De la colegi şi de la cărți ar trebui să obţinem credinţa. 

Totuşi, de îndată ce am dobândit credinţa — perceperea Creatorului — 
trebuie să fim convinşi că ea ne-a fost dată de Creator. Puterea Spirituală 
Superioară poate fi un medicament al vieţii dacă ne dă forţa şi voinţa de a 
munci. Aceeaşi Putere este considerată otravă, dacă noi credem că totul 
este determinat de Sus şi nimic nu depinde de eforturile noastre. 

Principalul efort ar trebui să fie conservarea înaltelor aspirații primite 
de Sus. În primul rând, ne sunt trimise senzaţii spirituale de Sus. Apoi, 
suntem înălțați şi urmează o perioadă de muncă anevoioasă şi de efort 
constant pentru a rămâne la acel nivel spiritual prin propriile noastre 
puteri. Ar trebui să ne concentrăm asupra aprecierii valorii propriei ridicări 
spirituale. 

De îndată ce începem să neglijăm ceea ce am dobândit sau suntem 
mulţumiţi cu acest lucru, începem să pierdem nivelul spiritual atins. Tot 
ceea ce cade sub puterea egoismului se situează în punctul central al 


Creaţiei (Nekudar Emţait). 

Tot ceea ce nu are ca scop satisfacerea personală se plasează deasupra 
acestui punct. Astfel, se spune că linia (Kav) care reprezintă coborârea 
Luminii intră în contact (însufleţeşte imperceptibil creatura) şi nu intră în 
contact (nu umple creatura cu Lumina Creatorului) cu punctul central. 

Se spune că aceluia care doreşte să avanseze spiritual i se dăruieşte ca 
ajutor un suflet — o parte a Creatorului — Lumina. Ca urmare, omul începe 
să se simtă ca parte a Creatorului! Cum poate Lumina Creatorului să 
genereze dorinţa de a obţine bucuria de la El? 

De exemplu, în lumea noastră, dacă unei persoane i s-au acordat onoruri 
neaşteptate care apoi îi sunt retrase, acea persoană tânjeşte după plăcerile 
familiare rezultate din aceste onoruri. Dorinţa de a obţine plăcerea care ne- 
a fost luată este cunoscută sub numele de „vas“ (Kli). Lumina face ca, 
treptat, vasul să crească pentru a-l umple cu plăcere (de la Lumină). 

Avraam l-a întrebat pe Creator: „Cum pot fi sigur că tu îmi vei salva 
urmaşii? Cum pot fi sigur că vor renunţa copiii mei la egoism cu ajutorul 
Cabalei? De ce să le dăm Lumina, dacă ei nu o doresc? “ 

Creatorul i-a răspuns că egoismul lor va determina o senzaţie de 
înrobire şi astfel, prin contrast, li se va da senzaţia Luminii. În încercarea 
de a ne birui dorinţele, trebuie să recunoaştem că trupul nostru nu înţelege 
dimensiunea timpului şi, prin urmare nu percepem trecutul sau viitorul, ci 
doar prezentul. 

De pildă, dacă este necesar să depunem efort timp de cinci minute 


pentru ca apoi să ne odihnim, organismul va opune rezistență pentru că 

este incapabil să sesizeze beneficiul care va urma la scurt timp după 
depunerea efortului cerut. 

Chiar şi atunci când ne amintim plăcerea pe care am avut-o după un 
efort greu, corpul nostru nu va avea forţa necesară pentru a finaliza 
activitatea. Acest lucru poate fi asemănat cu situaţia în care omul este 
plătit înainte ca munca să fie terminată şi nu vrea cu adevărat să depună 
efort pentru a duce treaba la bun sfârşit. 

Prin urmare, este important să nu întârziem luptând împotriva corpului 
şi să folosim fiecare oportunitate care apare la un anumit moment pentru a 


contracara organismul cu gânduri mai înalte. 


Deoarece suntem 100% egoişti, niciodată nu vom dori de bună voie să 
realizăm o legătură cu Creatorul. Numai atunci când suntem convinşi 


că această legătură ne va aduce un beneficiu vom dori conexiunea. 


Astfel, putem conchide că simplul fapt de a vedea răul din noi şi de a 
înţelege că doar Creatorul ne poate ajuta nu este încă un impuls suficient 
pentru ca noi să-l cerem ajutorul. Dacă vom înţelege că apropierea de 
Creator şi formarea unei legături cu El ne vor aduce salvarea, vom fi 
motivaţi să Îi cerem ajutorul. 

Cabala ne oferă mai degrabă calea sa, decât cea a suferinței. Timpul 


schimbă condiţiile din jurul nostru: acum două mii de ani doar anumite 

persoane speciale căutau conexiunea cu Creatorul, la fel ca în timpul lui 
Rabi Şimon. 

Pe vremea lui Ari şi Ramhal, mici grupuri erau deja angajate în studiul 
Cabalei. În timpul lui Baal Şem-Tov numărul grupurilor a crescut la 
câteva zeci. 

În cele din urmă, pe vremea lui Baal HaSulam, numărul a crescut şi mai 
mult. Astăzi, bariera care separă oamenii de Cabala a fost înlăturată în 
totalitate, iar rezistența faţă de studiu s-a micşorat. Dacă în trecut doar 
aceia care aveau un caracter puternic puteau dobândi conexiunea cu 
Creatorul, astăzi începătorii — şi chiar copiii — pot ajunge la aceleaşi 
rezultate studiind pur şi simplu Cabala sub o corectă îndrumare. 

Noi suntem incapabili să separăm răul de bine, tot aşa cum suntem 
incapabili să discernem ceea ce este bine pentru noi şi ceea ce este în 
detrimentul nostru. În acest sens, numai Creatorul ne poate ajuta 
deschizându-ne ochii. Numai atunci vom începe să avem o perspectivă de 
ansamblu, adică să „alegem viaţa“. 

Până nu ne dăm seama de necesitatea absolută a conexiunii cu 
Creatorul, El nu ne va deschide ochii. În acest fel, El ne va determina să 
cerem compasiune. 

În interiorul propriilor senzaţii ale unui cabalist există o parte a 
Nivelului Superior, a viitoarei stări (AHaP). Acela care percepe Nivelul 
Spiritual Superior ca pe un vid neatractiv, în locul unei stări pline de 


Lumină, nu primeşte nimic de la nivelul Superior. 

Chiar dacă Nivelul Superior este plin de Lumină, nivelul inferior 
percepe Superiorul doar în măsura în care calitățile sale permit asta. 
Deoarece calitățile prezente nu sunt suficiente pentru a primi Lumina 
Superioară, omul nu o percepe. 

Ascunderea Creatorului ne determină să depunem un efort imens pentru 
a atinge nivelul unei existenţe obişnuite, acceptat de societatea noastră. Ne 
mişcăm înainte orbeşte, ghidaţi de liniştitoarele şoapte interioare ale 
egoismului. Acţionând ca instrumente oarbe ale egoismului, ne grăbim să-i 
îndeplinim comenzile pentru a evita să fim pedepsiţi prin suferință, lucru 
care ne împinge să acceptăm voinţa egoismului împotriva voinţei noastre 


şi să avem grijă să-i îndeplinim dorinţele fără să ezităm. 


Egoismul este atât de adânc înrădăcinat în noi, încât am început Să îl 
acceptăm ca pe o parte esenţială a naturii noastre, una care reprezintă 


adevăratele noastre dorinţe. 


El pătrunde în toate celulele corpului nostru şi ne obligă să ne evaluăm 
percepțiile în funcție de dorinţele sale. Ne obligă, de asemenea, să ne 
planificăm acţiunile în concordanţă cu intenţia lui şi, astfel, prin acţiunile 
noastre creşte beneficiul său. 

Nici măcar nu ne imaginăm că putem scăpa de influenţa egoismului şi 
ne putem elibera de el. Este însă posibil să eliminăm umbra egoismului 


care ia forma corpului nostru, care ne cuprinde şi se înveşmântează cu 

corpul nostru. De îndată ce vom rămâne fără aceste dorinţe, Creatorul ne 
va acorda aspiraţiile Sale altruiste. 

Atâta timp cât egoismul persistă în noi, suntem incapabili să ne 
imaginăm beneficiile eradicării sale. Mai mult decât atât, gândurile şi 
dorințele altruiste ni se par inacceptabile, absurde, neserioase şi, cu 
siguranţă, incapabile să formeze baza societății noastre şi cu atât mai puţin 
a universului. 

Asta se întâmplă doar pentru că dorinţele şi gândurile noastre rămân sub 
influenţa egoismului. Pentru a fi obiectivi faţă de condiţia noastră, trebuie 
să încercăm să considerăm egoismul ca ceva care nu are legătură cu esenţa 
noastră, ca pe un duşman care încearcă să treacă drept prieten. 

Trebuie să vedem egoismul ca pe ceva străin nouă şi care a fost plasat 
în noi datorită Voinţei Creatorului. Astfel de acţiuni sunt considerate a fi 
încercările noastre de a recunoaşte răul care îşi are rădăcina în egoism. 
Însă acest lucru este posibil doar în măsura în care simţim existenţa 
Creatorului şi percepem Lumina Sa, deoarece totul este înţeles doar în 
relaţia cu alte obiecte, prin perceperea obiectului opus. 

Astfel, în loc să ne concentrăm toată energia în căutarea răului din noi, 
ar trebui să depunem eforturi maxime pentru a percepe Lumina 
Creatorului. Toată Creaţia, cu excepţia fiinţelor umane, acționează 
conform legilor altruismului. 

Numai fiinţele umane şi lumea care ne înconjoară (lumea noastră, Olam 


Haze) sunt create cu proprietăţi opuse, egoiste. Dacă din întâmplare ÎI 

întrezărim pe Creator şi toate lumile spirituale, vom înţelege imediat cât de 
trecătoare este lumea noastră în comparaţie cu lumile spirituale. Prin 
urmare, legile egoiste ale naturii acţionează numai într-o lume minusculă, 
cât un bob de mazăre. 

Atunci de ce se ascunde Creatorul, după ce ne-a plasat deliberat într-o 
lume plină de întuneric, nesiguranţă şi tristeţe? În momentul în care ne-a 
creat, scopul Său a fost să ne dăruiască o existenţă eternă alături de El. 

Totuşi, trebuie să ajungem la această stare prin propriile noastre 
mijloace, pentru a nu ne simţi ruşinați că am dobândit pe nedrept plăcerea 
veşnică. Creatorul a generat o lume opusă naturii Sale, şi astfel a rezumat 
singura calitate opusă Esenţei Sale: dorinţa de automulțumire sau 
egoismul. 

Prin urmare, El ne-a înzestrat cu această calitate. De îndată ce omul se 
află sub această influenţă, el se naşte în această lume şi încetează imediat 
să Îl perceapă pe Creator. Ascunderea Creatorului există pentru a ne crea 
iluzia că avem libertatea de a alege lumea noastră sau lumea Creatorului — 
Lumea Superioară. 

Dacă, în ciuda egoismului, am putut să Îl vedem pe Creator, atunci în 
locul lumii noastre vom prefera cu siguranță Lumea Lui, deoarece ea 
conţine doar plăcere şi nicio suferință. 

Oricum, libertatea de a alege şi independenţa voinţei (liber-arbitru) 
exista doar în absenţa percepției Creatorului, în timp ce El este ascuns. 


Dacă, din momentul naşterii noastre, suntem atât de puternic dominați de 

egoism, încât nu putem distinge între egoism şi sine, cum putem alege să 
ne elberăm de influenţa egoismului? 

De asemenea, cum ar putea fi cu adevărat o alegere, atâta vreme cât 
lumea noastră este plină de suferință şi moarte, în timp ce lumea 
Creatorului este plină de plăcere şi nemurire? Ce îi rămâne de ales fiinţei 
umane? 

Pentru a ne permite să avem liber-arbitru, Creatorul ne-a oferit două 
opţiuni: 

1. Uneori, El se revelează unuia dintre noi pentru a-i permite să vadă 

Măreţia şi Providența Sa, şi astfel omul experimentează liniştea. 

2. El ne-a dat Cabala — studiul care (presupunând că omul dorește cu 
adevărat să iasă din starea prezentă şi să Îl perceapă pe Creator) 
scoate la iveală Lumina spirituală care ne înconjoară (Or Makif). 
Procesul conectării cu Creatorul, care începe de la cel mai de jos 
nivel (acela la care trăim) şi care se extinde până la cel mai înalt 
nivel (acolo unde locuieşte Creatorul), poate fi comparat cu urcarea 
treptelor unei scări spirituale. 

Toate treptele acestei scări există în lumile spirituale. Creatorul se află 
pe cea mai înaltă treaptă, în timp ce treptele mai joase coboară în lumea 
noastră. Fiinţele umane se află sub ultima treaptă spirituală, deoarece 
nivelul inițial de egoism nu este conectat cu prima stare spirituală, care 


este complet altruistă. 

Putem percepe un Nivel Spiritual Superior atunci când calităţile noastre 
coincid cu cele ale stării spirituale. Prin urmare, gradul nostru de percepție 
va fi proporţional cu gradul congruenţei dintre calitățile noastre şi cele ale 
spiritualității. 

Putem percepe Nivelul Superior pentru că toate etapele spirituale sunt 
aranjate secvențial, de la cea mai de jos până la cea mai de sus. Mai mult 
decât atât, stările următoare se suprapun: jumătatea inferioară a Stării 
Superioare se află în jumătatea superioară a stării inferioare (AHaP-ul 
celui Superior coboară în GE al celui Inferior). 

Astfel, partea inferioară a Stării Superioare este întotdeauna prezentă în 
noi, însă de obicei nu o simțim. Starea Superioară de deasupra noastră este 
menționată cu numele de „Creator“, întrucât ea are pentru noi rolul de 
Creator. 

El ne dă naştere, El ne dă viață şi ne călăuzeşte. Din moment ce nu 
avem o percepție a acestei Stării Superioare, considerăm adesea că nu 


există Creator. 


Dacă ne aflăm în starea în care vedem în mod clar Dominația 
Superioară a Creatorului asupra Creației din această lume, atunci vom 


pierde posibilitatea de a alege în mod liber. 


Putem vedea un Singur Adevăr, o Singură Forță şi o Singură Voinţă 


care acționează în tot şi în toate. 

Deoarece Voința Creatorului acordă fiecărei fiinţe umane liberul- 
arbitru, atunci este necesară ascunderea Creatorului faţă de Creaţia sa. 
Numai în cazul în care El este ascuns putem să susţinem că aspirăm ca 
liberul nostru arbitru să ne lege de Creator — să acţionăm de dragul 
Creatorului, fără nicio urmă de interes personal. 

Întregul proces al propriei corectări se poate realiza numai în cazul în 
care Creatorul este ascuns. De îndată ce El ni se revelează, devenim 
servitorii săi şi cădem sub controlul gândurilor, măreției şi puterii Sale. 

În acel moment este imposibil să determinăm care sunt cu adevărat 
gândurile noastre. Astfel, pentru a ne îngădui să acţionăm liber, Creatorul 
trebuie să se ascundă de noi. 

Pe de altă parte, pentru a ne da şansa să ne eliberăm de sclavia oarbă a 
egoismului, Creatorul trebuie să se reveleze pe Sine, deoarece fiinţa 
umană ascultă de două forţe în această lume: forţa egoismului — corpul şi 
forţa Creatorului — altruismul. 

Rezultă că alternarea celor două stări este necesară. Aceste stări sunt: 
ascunderea Creatorului (caz în care ne percepem doar pe noi înşine şi 
forțele egoiste care ne conduc) şi revelarea Creatorului (atunci când 
simţim puterea forţelor spirituale). 

Pentru ca cel care încă se află sub influenţa egoismului să perceapă cel 
mai apropiat Obiect Superior (Creatorul), Creatorul trebuie să echivaleze o 
parte din calitățile Sale cu cele ale fiinţei umane — persoana care caută o 


conexiune cu Creatorul. 

El va înzestra câteva dintre calitățile Sale altruiste cu atribute egoiste, 
pentru a ajunge la un echilibru cu cel care vrea să se conecteze cu El. 

Partea Superioară ridică Malhut — Midat haDin la nivelul său Galgalta 
ve Einaim. Ca rezultat, AHaP-ul lui dobândeşte calităţi egoiste. În acest 
fel, AHaP-ul său „coboară“ la partea inferioară (nivelul spiritual al celui 
care caută) şi ajunge la o stare de echivalență cu calităţile părţii inferioare. 

Iniţial, partea inferioară nu a fost capabilă să perceapă Starea Spirituală 
Superioară. Ascunzându-şi calităţile sale altruiste în spatele celor egoiste, 
Creatorul coboară la nivelul omului, astfel încât omul să Îl perceapă. 

Deoarece noi percepem calitățile superioare ca fiind egoiste, suntem 
incapabili să înţelegem cu adevărat esenţa lor. Pare că nu există nimic 
pozitiv în spiritualitate care să ne poată aduce plăcere, inspiraţie, încredere 
sau linişte. 

Tocmai în acest moment avem posibilitatea de a ne exercita voinţa. În 
schimb, am putea susţine că absenţa plăcerii şi a gustului în spiritualitate şi 
în Cabala se datorează faptului că, pentru binele nostru, Creatorul se 
ascunde în mod deliberat. Deoarece încă nu avem calităţile spirituale 
necesare, este imposibil să percepem plăcerile spirituale Superioare; mai 


curând, toate dorinţele noastre pământeşti sunt guvernate de egoism. 


Este crucial pentru începători să înţeleagă că le sunt date stări de 


depresie şi suferinţă pentru a le depăşi. 

Ei îşi pot îndrepta cererile de eliberare către Creator, pot studia sau pot 
acționa corect. Faptul că aspiraţiile spirituale nu le oferă acestor oameni 
plăcere sau vitalitate este stabilit de Sus. 

Astfel, datorită hberului-arbitru ei ajung la concluzia că sursa lipsei de 
plăcere este absenţa din ei înşişi a calităților altruiste adecvate. Prin 
urmare, Cel de Sus trebuie să îşi ascundă adevăratele calități. 

Aşadar, trebuie să ne amintim că primul stadiu al percepţiei spirituale 
este sentimentul de lipsă a spiritualității. Dacă partea inferioară este 
capabilă să realizeze că Cel Superior se ascunde pe Sine din cauza 
incongruenţei calităților lor şi dacă partea inferioară cere ajutor pentru a-şi 
corecta propriul egoism prin ridicarea unei rugăciuni (MAN), atunci Partea 
Superioară se revelează parțial pe sine (îşi ridică AHaP-ul său) şi îşi arată 
adevăratele calităţi care, până în acel moment, au fost ascunse în spatele 
egoismului. 

Ca rezultat, plăcerea spirituală devine, de asemenea, vizibilă. Astfel, 
partea inferioară începe să experimenteze grandoarea şi plăcerea spirituală 
simţite de Fiinţa Superioară ce posedă calități spirituale altruiste. 

Deoarece Partea Superioară a crescut importanţa calităților sale altruiste 
în ochii omului, Ea a ridicat astfel omul la mijlocul Stăru Sale (a ridicat 
GE a celui inferior împreună cu propriul AHaP). 

Această stare spirituală este cunoscută ca un „nivel spiritual mic“ 
(Katnut). Într-un fel, Partea Superioară ridică partea inferioară la nivelul 


său spiritual, prin revelarea grandorii Sale şi a calităţilor sale altruiste. 

Văzând măreția spiritualităţii şi comparând-o cu materialitatea, ne putem 
ridica spiritual deasupra lumii noastre. 

Când percepem spiritualitatea, calităţile egoiste sunt schimbate cu cele 
altruiste, adică cu cele ale Creatorului, indiferent de voinţa noastră. Pentru 
a permite părții inferioare să intre în posesia completă a primului nivel 
superior, Partea Superioară şi toate calităţile Sale se revelează pe Sine în 
întregime părții inferioare, adică El îşi revelează Măreţia sa, calitatea 
Gadlut. 

În acest moment, omul percepe Partea Superioară ca pe Singurul 
Suveran Absolut a tot ceea ce există în univers. În acelaşi timp, partea 
inferioară dobândeşte cea mai înaltă cunoaştere a scopului Creaţiei şi a 
dominaţiei Superioare. 

Astfel, părții inferioare îi este clar faptul că nu există altă modalitate de 
a se conduce pe sine, cu excepţia celei recomandate de Cabala. Aşadar, 
rațiunea părții inferioare cere acum o acţiune adecvată. Ca urmare a 
conştientizării clare a Creatorului, omul trebuie să facă faţă contradicției 
dintre credinţă şi cunoaştere, dintre linia dreaptă şi linia stângă. 

După ce a dobândit calităţi altruiste (Karnur), partea inferioară preferă 
să acționeze doar prin intermediul credinței în puterea Creatorului. 
Aceasta serveşte ca indicator al dorinţei sincere de a se apropia de Creator. 

Totuşi, Revelarea Măreţiei Creatorului (Gadlut) împiedică acum 
avansarea omului prin credinţă. În consecinţă, el trebuie să renunţe de 


bună voie la cunoştinţele dobândite. 

Atunci când cineva doreşte să continue orbeşte, bazându-se mai 
degrabă pe credinţa sa în măreția Creatorului, decât pe înţelegerea puterii 
şi măreției Sale, Creatorul este obligat să limiteze dezvăluirea Sa, în 
funcție de raportul dintre raţiunea şi credința omului. Atunci când o astfel 
de acţiune Îl obligă pe Creator să îşi diminueze dezvăluirea autorităţii Sale 
universale, Omnipotenţa şi Lumina Sa (Or Hohma), acest lucru este numit 
„ecranul de hirik“. 

Prin acest ecran suntem capabili să diminuăm revelarea rațiunii 
Superioare (linia stângă) până în punctul în care această revelare poate fi 
echilibrată cu ajutorul credinţei (linia dreaptă). Corelaţia corectă între 
cunoaştere şi credinţă poartă numele de „echilibru spiritual“ sau linia de 
mijloc. 

Noi, ca indivizi, determinăm starea în care dorim să fim. De îndată ce 
are loc corelația adecvată între credință şi cunoaştere, putem atinge 
perfecțiunea. Acest lucru este cunoscut sub numele de „linia de mijloc“. 

Partea revelată a cunoaşterii (linia stângă) pe care o putem folosi 
proporţional cu credinţa noastră (linia dreaptă), acţionând prin credinţă 
mai presus de rațiune (linia de mijloc), se adaugă calităților spirituale 
avute anterior în starea de Katnut. Noul nivel spiritual atins este numit 
Gadlut, ceea ce înseamnă mare şi complet. 

De îndată ce acest prim nivel spiritual a fost obţinut, vom avea calități 


asemănătoare cu cele ale primei (celei mai joase) stări a scării spirituale. 

Aşa cum am menţionat mai devreme, toate stările sau treptele scării se 
suprapun. 

După ce ajungem la primul nivel, putem descoperi în noi prezenţa unui 
nivel mai înalt. Folosind acelaşi principiu ca atunci când am avansat la 
primul nivel, putem continua, pas cu pas, către scopul Creaţiei — completa 
unificare cu Creatorul la cel mai înalt nivel. 

O parte esenţială a urcării spirituale este procesul special care cere ca, 
pe măsură ce descoperim un rău mai mare în noi, să Îi cerem Creatorului 
să ne dea puterea de a-l învinge. Aşa vom primi putere sub forma unei 
mari Lumini spirituale. 

Acest proces continuă până când ajungem, de fapt, la nivelul iniţial şi la 
dimensiunea sufletelor noastre: în acest moment egoismul este complet 


corectat şi umplut cu Lumină. 


In căutarea Creatorului 


Atunci când suntem distraşi de gânduri exterioare, simţim că ele ne 
împiedică să definim spiritualitatea, deoarece ne irosim puterea şi mintea 
cu preocupări străine, în timp ce inima este umplută cu dorinţe meschine. 
În astfel de momente ne pierdem credinţa în faptul că doar Cabala conţine 


adevărata viaţă. 

De îndată ce depăşim această situație, ieşim din starea noastră şi ne 
îndreptăm spre Lumină, primind Lumina superioară care ne ajută să urcăm 
mai mult. În acest fel, gândurile noastre exterioare lucrează pentru a ne 
ajuta să avansăm spiritual. 

Putem învinge obstacolele doar cu ajutorul Creatorului. Ne putem 
concentra asupra unui scop doar dacă anticipăm că vom avea unele 
beneficii personale. Cu toate acestea, corpul, inima şi mintea nu pot 
înţelege beneficiile pe care le aduce altruismul. 

Prin urmare, de îndată ce vom încerca să facem chiar şi cea mai mică 
mişcare altruistă, vom pierde toată puterea minţi, inimii şi a corpului. Nu 
ne mai rămâne nimic altceva de făcut decât să ne întoarcem spre Creator 
pentru a-l cere ajutorul. În acest fel, fără voia noastră şi fără libera alegere, 
vom avansa spre Creator până când ne vom uni complet cu El. 

Nu ar trebui să ne plângem că ne-am născut insuficient de deştepţi, 


puternici, curajoşi sau că ne lipsesc calităţi pe care alţii le au. 


Dacă nu avansăm pe calea corectă, ce mai contează dacă suntem 


înzestrați cu cele mai bune abilităţi şi cel mai bun potenţial? 
E posibil ca cineva talentat să devină un mare om de ştiinţă, dar fără 


legătura cu Creatorul nu-şi va atinge scopul şi va da greş, la fel ca 


majoritatea oamenilor. 

Este esenţial să dobândim nivelul unui om drept; doar atunci ne vom 
putea folosi întregul potențial pentru realizarea sarcinilor, în loc să ne 
risipim puterea fără folos. Chiar şi cele mai slabe şi mai banale abilități cu 
care suntem înzestrați de Creator ar trebui folosite pentru atingerea celor 
mai înalte scopuri. 

Dacă ne aflăm într-o stare de cădere spirituală este inutil să încercăm să 
ne înveselim sau să-i ascultăm pe alţii pentru a învăţa din înţelepciunea 
lor. Nimic din ceea ce spun alții nu ne poate ajuta. Poveştile de viaţă ale 
altora şi sfaturile lor nu ne vor anima atunci când suntem deprimaţi, pentru 
că ne-am pierdut încrederea în orice, inclusiv în realizările altora. 

Cu toate acestea, trebuie să repetăm ceea ce obişnuiam să spunem şi să 
simţim atunci când eram în stare de euforie spirituală şi plini de viaţă, 
stare diferită de cea prezentă, în care ne simțim morţi din punct de vedere 
spiritual. Dacă ne amintim obiectivele noastre şi progresul spiritual 
obținut, atunci putem redobândi o bună stare de spirit. 

Amintindu-ne că, la un moment dat, am avut credinţă şi am avansat în 
viaţă prin intermediul credinței mai presus de rațiune, ne putem ajuta să 
ieşim din starea de moarte spirituală. Din acest motiv ar trebui să ne 
bazăm întotdeauna pe amintirile şi experienţele noastre. Numai acestea ne 
vor motiva să renunțăm la starea depresivă. 

Scopul celui care a ajuns la un anumit nivel spiritual este să selecteze 
multitudinea plăcerilor care apar, debarasându-se imediat de toate acele 


plăceri care nu pot fi echilibrate prin intermediul credinţei, deoarece nu 

pot fi utilizate corespunzător. În Cabala, acea parte de plăcere pe care 
omul o poate primi de dragul Creatorului, cu singurul scop de a-şi întări 
credinţa, este considerată „hrană“. 

Partea pe care omul nu o poate primi este considerată „refuz“. Dacă este 
incapabil să le deosebească şi doreşte să primească ambele părţi (în 
termeni cabalistici „să se îmbete datorită excesului de plăcere“), atunci 
omul pierde totul şi nu mai rămâne cu nimic. În Cabala, o asemenea 


persoană este cunoscută sub numele de „sărac“. 


Fiecare dintre noi avem anumite „prescripţii“ referitoare la ceea ce 
putem face şi la ceea ce nu putem face. Dacă decidem să ienorăm 


„prescripţiile“, atunci suntem pedepsiți. 


Dacă nu suntem conştienţi de faptul că încălcarea legii poate determina 
durere şi suferință, atunci suntem predispuşi să încălcăm legea, deoarece 
vom primi plăcere ca rezultat al acestei încălcări. În consecinţă, vom primi 
şi pedeapsa, pentru a înţelege că, pe viitor, nu ar trebui să acționăm în 
acest mod. 

De exemplu, există o lege care nu permite omului să fure bani. Însă 
dacă omul simte o atracţie puternică faţă de bani şi ştie de unde să-i fure, 
infracţiunea va fi săvârşită. Acest lucru se întâmplă chiar dacă nu există 


nicio îndoială că furtul va fi urmat de pedeapsă; potenţialul hoţ va fi în 

continuare incapabil să înţeleagă măsura completă a suferinţei care 
urmează comiterii faptei. 

Prin urmare, el va decide că plăcerea dată de dobândirea banilor va 
depăşi suferinţa rezultată din pedeapsa care urmează. Însă atunci când 
suferinţa vine cu adevărat, hoţul simte că îi depăşeşte cu mult aşteptările şi 
este cu siguranţă mai mare decât plăcerea produsă de furt. În acel moment 
hoţul este dispus să urmeze legea. 

De îndată ce devine liber este avertizat că la următoarea încălcare a 
legii pedeapsa va fi mult mai mare, ceea ce îl ajută să nu uite suferinţa prin 
care a trecut. 

Astfel, când dorinţa de a fura reapare, el îşi aminteşte atât de suferința 
trecută, cât şi de avertisment. Acest lucru îl încurajează să nu mai fure. 

Din exemplul anterior şi din cele pe care le vedem în fiecare zi în jurul 
nostru putem constata că suferința conduce omul pe o cale pe care nu ar fi 
ales-o dacă şi-ar fi urmat egoismul. Este întotdeauna mai uşor să furi decât 
să câştigi, să leneveşti în loc să gândeşti sau să munceşti şi să primeşti mai 
degrabă plăcere, decât suferinţă. 

Cel care decide să înveţe Cabala trebuie să ştie că face acest lucru 
pentru binele său. Cu alte cuvinte, omul ar trebui să înţeleagă că egoismul 
său va obține beneficii din aceste acţiuni. Nimeni nu poate lua asupra sa 
povara unei munci complet altruiste, care nu aduce câştig material, onoare, 


plăcere sau speranţa unui viitor mai bun. 

Mai mult decât atât, suntem incapabili să ne angaţăm într-o muncă care 
nu oferă rezultate sau orice alte foloase, care nu ne oferă nimic, care nu 
conduce la nici un beneficiu sau care pare că se rezumă doar la eforturi 
fără sens. 

Este firesc ca raţiunea noastră egoistă şi corpul nostru să nu fie pregătite 
pentru această sarcină, deoarece au fost concepute de Creator pentru a 
primi plăcere. 

Suntem forţaţi să simţim şi să acţionăm „altruist“ datorită suferințelor 
zilnice, datorită pierderii plăcerii sau dorinţei de viaţă şi a convingerii 
puternice că suntem incapabili să primim chiar şi cea mai mică plăcere din 
mediul înconjurător. 

Astfel, vom încerca să fim altruişti, în speranţa că ne vom găsi salvarea 
pe calea cea nouă. Deşi această abordare nouă a vieţii nu poate fi 
considerată în ultimă instanţă altruism, datorită faptului că acţiunile 
noastre au drept scop bunăstarea şi mântuirea, ea se apropie totuşi de 
altruism. 

Totodată, ea ne îngăduie să ne apropiem treptat de starea dorită, sub 
influenţa Luminii care este ascunsă în acţiunile noastre. Prin faptul că ne 
comportăm altruist, deşi avem în continuare beneficii deoarece dăruim 
pentru a primi, începem să percepem Lumina (plăcerea) care este ascunsă 
în acţiunile noastre. Natura acestei Lumini este cea care ne corectează. 

Putem observa evenimente similare în natură. De exemplu, plouă în 


exces, însă nu în locurile în care ploaia ar aduce cel mai mare beneficiu. 

Astfel, ploaia poate cădea în deşert, acolo unde produce mai degrabă un 
efect mic, decât pe câmpii, unde cea mai redusă cantitate de precipitaţii 
poate da naştere unei culturi variate. 

În mod similar, cineva se poate angaja în citirea constantă a unor texte 
spirituale, însă roadele (înţelegerea spirituală a Creatorului) care ar trebui 
să rezulte din aceste eforturi pot fi insesizabile. Pe de altă parte, este 
posibil ca investind un efort mult mai mic în studiul fragmentelor potrivite 
din Cabala, omul să poată culege mult mai multe roade ale eforturilor sale. 

Acelaşi lucru poate fi aplicat în studiul Cabalei. Dacă întregul proces al 
studiului este dedicat mai curând căutării Creatorului, decât acumulării de 
cunoştinţe, atunci întreaga viaţă marcată de efectul Cabalei şi-a atins 
scopul. 

Însă dacă omul studiază doar pentru a-şi extinde nivelul cunoaşterii sau, 
chiar mai rău, pentru a se afişa şi a se mândri cu intelectul său, nici măcar 
Cabala nu îi va aduce rezultate bune. În acest caz este posibil totuşi să se 
dezvăluie scopul real al studiului, ceea ce determină concentrarea 
eforturilor în direcţia corectă. 

Acest proces de corectare a direcţiei gândurilor omului apare doar 
atunci când acesta studiază în mod constant Cabala, pentru că sarcina 
fiecărei ființe umane este de a-şi dirija gândurile şi faptele în direcţia 
corectă. Acţionând astfel, ele vor face corp comun cu scopul Creaţiei. 


Acest lucru este deosebit de important în timpul studiului Cabalei, 

deoarece nu există mijloace mai puternice pentru apropierea de 
spiritualitate. 

În Biblie Egiptul simbolizează supremaţia egoismului nostru (cunoscut 
ca Miţraim, de la cuvintele miț-ra, concentrarea răului). Amalek reprezintă 
forţa care a dus un război împotriva lui Israel (care derivă din iaşar — către 
şi El — Creatorul, adică aceia care doresc să se îndrepte direct spre 
Creator). 

Amalek este personificarea egoismului nostru, care sub nicio formă nu 
vrea să permită omului să se elibereze de sub puterea sa. Egoismul (prin 
lovituri) este prezent doar în dorinţele celui care încearcă să se elibereze 
de robia egipteană (egoism). Chiar dacă omul se află la începutul căii sale, 
Amalek îi va bloca imediat trecerea. 

Creşterea bruscă a capacităţii de percepţie a egoismului este trimisă 
doar celor distinşi şi aleşi de Creator. Amalek este trimis numai acelora 
care sunt aleşi să ajungă la o înţelegere mai mare a Creatorului. Prezenţa 
sa este destinată să provoace mai degrabă o reală nevoie de Creator, decât 
o simplă nevoie de îmbunătăţire a propriilor calităţi sau, mai simplu spus, 
să devină „oameni buni “. 

Individul astfel ales începe să experimenteze mari dificultăţi în 
domeniul autoperfecţionării. Dorinţa de a studia, foarte puternică în trecut, 
dispare brusc. Corpul devine greoi atunci când se confruntă cu acţiunile pe 
care trebuie să le facă. Lupta cu corpul (intelectul, Eul nostru) se axează pe 


dorinţa corpului de a înţelege cine este Creatorul, unde şi de ce trebuie să 

plece corpul şi pe întrebarea privitoare la existenţa unui beneficiu al său de 
pe urma eforturilor depuse. 

Fără niciun beneficiu, nici mintea şi nici corpul nu vor avea energia sau 
motivaţia de a face ceva. Şi acest lucru este corect, pentru că ar fi o prostie 
să facă anumite acțiuni fără a şti, în prealabil, rezultatul. Nu există nicio 
modalitate de a transcede limitele naturii umane şi de a intra în marile lumi 
spirituale, cu excepţia dobândirii intelectului şi dorințelor comune cu acea 
lume Superioară. 

Asemenea dorințe sunt opuse prin natura lor celor din această lume, 
deoarece tot ceea ce percepem şi simţim şi tot ceea ce creează imaginea 
„lumii noastre“ este un produs al intelectului nostru egoist şi al inimii 
noastre egoiste. Astfel, numai prin procesul de înlocuire a noţiunilor 
existente cu noţiuni opuse (credinţa înlocuieşte raţiunea, iar „dăruirea“ 
înlocuieşte „primirea“ putem intra în lumea spirituală. 

Din moment ce avem doar acele instrumente cu care am fost creaţi — 
intelectul şi egoismul — iar intelectul lucrează doar în beneficiul 
egoismului, nu putem crea în plan intern instrumente diferite pentru 
rațiune şi pentru percepţie. Acestea trebuie dobândite din exterior, de la 
Creator. 

Din acest motiv Creatorul ne atrage spre El, arătându-ne, în cadrul 
acestui proces, că nu suntem capabili să ne schimbăm fără ajutorul Său. 


Chiar dacă acest lucru este refuzat de către corp, trebuie să căutăm şi să 

întreținem o legătură cu Creatorul, pentru că numai această legătură va 
facilita salvarea noastră spirituală. 

Nu trebuie să cerem Creatorului capacitatea de a vedea şi de a 
experimenta miracole, crezând în mod fals că aceste experienţe ne vor 
ajuta să ne depăşim pe noi înşine şi ne vor face să apreciem măreţia 
spiritualității, ci mai degrabă să fim pur şi simplu cuprinşi de credință 
oarbă. 

Cabala ne atrage atenția asupra acestui mod de gândire atunci când ne 
povesteşte exodul din Egipt: când Amalek a atacat oamenii, Moise i-a 


apărat ridicând mâinile şi cerând puterea credinţei. 


In procesul ridicării spirituale dobândim în mod constant o rațiune 


mai înaltă, care creşte cu fiecare nivel atins. 


Ca urmare, trebuie să creştem constant puterea credinţei noastre, astfel 
încât aceasta să fie în permanență mai mare decât puterea intelectului. În 
caz contrar, putem intra din nou sub influenţa egoismului. 

Acest proces continuă până când ne lipim doar de Creator. În ultima 
etapă dobândim înţelegerea finală, cea mai mare primire a Luminii (Or 
Hohma), tără nicio gradare. Aceasta este descrisă ca „Lumina care a fost 
creată în prima zi a Creaţiei, (Lumină) în care primul om a văzut lumea de 
la un capăt la altul“, iar în Cabala se spune că „la începutul Creaţiei, totul 


era cuprins în Lumina Superioară“. 


170 


Cu alte cuvinte, când Lumina străluceşte peste toate şi luminează fără 
deosebire toate nivelurile, atunci totul devine clar. Nu există început sau 
sfârşit pentru această Lumină, nu există umbre şi totul este pe deplin 


înţeles. 

13 


Calea Cabalei 


Pentru om, calea Cabalei este o perioadă lungă şi dificilă de reevaluare 
a scopului vieţii şi a sinelui, o perioadă în care se defineşte în mod clar 
direcția dorințelor personale, se evaluează corect forţele care motivează 
acţiunile, se încercă depăşirea dorinţele corpului şi ale rațiunii şi se ajunge 
la înţelegerea completă a puterii propriului egoism. Calea Cabalei este, în 
acelaşi timp, o perioadă grea şi prelungită de suferință determinată de 
încercarea omului de a-şi satisface propriile dorinţe; este o perioadă de 
dezamăgire, pentru că omul se simte incapabil să găsească „concentrarea“ 
autentică a aspirațiilor sale; este momentul în care omul înțelege că 
singura cale de a scăpa de sursa supremă a suferinţei (egoismul) este 
trecerea la gânduri altruiste, care vor exclude orice gânduri referitoare la 
sine şi vor conduce treptat la gânduri despre Creator. Această ultimă stare 
va produce sentimente de linişte atât de plăcute, încât omul nu va mai dori 
să se gândească la altceva. 

Numai după ce am trecut prin toate etapele iniţiale ale dezvoltării 
spirituale (calea Cabalei) începem să percepem Lumina Superioară 


(Lumina Cabalei) care străluceşte din ce în ce mai mult şi mai puternic 

asupra noastră, pe măsură ce urcăm treptele scării spirituale care duc la 


contopirea finală cu Creatorul. 


Astfel, întreaga noastră cale conţine două părți: calea Cabalei şi 


Lumina Cabalei. 


Calea Cabalei este o perioadă de pregătire pentru noi gânduri şi dorințe, 
timp în care trăim sentimente de suferinţă. După ce trecem peste acest pod 
care duce la locuinţa Creatorului vom intra în lumea spirituală, în Regatul 
Luminii. În acest moment atingem scopul final al Creaţiei — percepţia 
finală a Creatorului. 

Generaţia potopului este numită „perioada muncii din inimă“, în timp 
ce generaţia care a construit Turnul Babilonului este considerată „perioada 
muncii cu propriul intelect“. Fiecare dintre noi se străduieşte să îşi 
satisfacă toate dorinţele, din momentul în care se naşte şi până în ultimul 
moment al vieţii sale. 

Diferenţa dintre noi este dată de obiectul de la care dorim să primim 
plăcere, în timp ce plăcerea în sine este întotdeauna spirituală. Numai 
învelişul exterior creează iluzia naturii materiale a plăcerii. Din acest 
motiv, în mod inconştient ne străduim să schimbăm „învelişul“ exterior al 
plăcerii, sperând să primim plăcere sub forma pură a Luminii simple a 


Creatorului. 

Deoarece diferenţa dintre noi este dată de aspirația către diverse 
învelişuri exterioare ale plăcerii, judecăm oamenii în conformitate cu 
diferitele denumiri ale acestor învelişuri. Aceste „învelişuri“ ale plăcerii, 
presupuse a fi normale, ca de exemplu iubirea faţă de copii sau plăcerea 
pentru mâncare, căldură etc., sunt acceptate la nivel general. Alte 
„învelişuri“, ca de exemplu drogurile, crimele, furtul sunt mult mai puţin 
acceptate, fapt pentru care trebuie să ne ascundem dorinţele pentru aceste 
tipuri de plăceri. 

Cu toate acestea, întreaga omenire acceptă că în interiorul anumitor 
limite stabilite egoismul poate fi utilizat fără ruşine. Mai mult decât atât, 
limitele acceptabile în care egoismul se poate manifesta variază, la fel cum 
moda decide care tendinţe sunt mai bune. 

Fiecare dintre noi, în cursul vieţii şi sub influenţa vârstei, adică de Sus, 
sub influenţa Providenţei universale a Creatorului (a naturii), îşi schimbă, 
de asemenea, „veşmântul“ pe care obișnuiește să îl folosească pentru a-şi 
satisface dorinţa de plăcere. 

Chiar şi de la un individ la altul, schimbarea învelișului este dramatică. 
De exemplu, o fată primeşte plăcere de la o păpuşă, însă nu este capabilă 
să primească plăcere îngrijind un copil. Pe de altă parte, mama nu poate 
primi nicio plăcere de la păpuşă, fiind incapabilă să îşi convingă fiica să se 
bucure îngrijind un copil. 

Din punctul de vedere al fetei, (format în concordanţă cu percepția sa), 


mama lucrează foarte mult având grijă de un copil, şi nu primeşte nicio 

plăcere. În mintea fetei plăcere nu poate fi determinată de îngrijirea unui 
copil, pentru că acesta nu este o păpuşă. Ea este convinsă că mama va fi 
recompensată pentru dificila sa muncă în lumea care va veni, în timp ce 
fata doreşte să primească plăcere în această lume, şi astfel preferă să se 
Joace cu păpuşa. 

Un copil este îndreptățit să gândească astfel pentru că nu este la vârsta 
la care poate obţine plăcere de la obiectele reale ale acestei lumi. Prin 
urmare, el obţine plăcere de la jucării, de la obiecte iluzorii, ireale. 

Fiecare din noi, fiind creaturi dumnezeieşti, aspirăm la plăcerea care 
vine de la Creator. Fiecare din noi poate avea o singură dorinţă — dorinţa 
pentru Creator — şi noi toţi percepem viaţa numai prin această aspirație. 
Astfel, nu suntem diferiți de sufletul nostru înaintea descinderii lui în 
această lume, atunci când el s-a înveşmântat cu corpul nostru. 

De asemenea, nu suntem diferiți de sufletul nostru care a trecut prin 


toate ciclurile vieţii şi care, în cele din urmă, se întoarce la Creator. 


Suntem creaţi în aşa fel încât să dorim să fim recompensaţi cu 
Lumina care emană de la El, iar acest lucru nu poate fi schimbat şi nici 


nu ar trebui să fie schimbat! 


Tot ceea ce ni se cere este să ne schimbăm „veşmintele“ exterioare ale 
plăcerii şi să înlocuim păpuşa cu copilul, dobândind astfel adevărata 


plăcere. Fiinţa umană este asemenea copilului care se hrăneşte şi care vrea 

să primească doar ce îşi doreşte. Noi, oamenii, vom depune un anumit 


efort numai dacă suntem convinşi că acesta va fi urmat de plăcere. 


Insă de îndată ce dorim să ne autoperfecționăm şi să studiem Cabala, 


corpul imediat întreabă: De ce este necesar acest lucru? 


Există patru răspunsuri la această întrebare: 


l 


. Pentru a stârni invidia celorlalți. Acesta lucru este cel mai rău dintre 


toate, deoarece îşi propune să provoace altora suferință. 


. Pentru a obține o poziție avantajoasă, onoare şi bani, pentru a găsi o 


combinație care avantajează individul. Acest scop este mai bun decât 
primul pentru că este util celorlalți şi este considerat „a munci pentru 


alții“, deoarece oamenii îl vor recompensa pe cel care depune efort. 


. Pentru ca numai Creatorul să aibă cunoştinţă de studiul şi eforturile 


sale de a se perfecționa, ţinând secret studiul său faţă de alții, pentru 
a evita astfel să fie onorat de către oameni. Numai recompensa care 
provine de la Creator este dorită. Aceasta este considerată a fi munca 


pentru Creator, întrucât omul aşteaptă recompense doar de la El. 


. Pentru ca rodul muncii omului să fie acceptat de Creator, în timp ce 


el nu aşteaptă nicio recompensă în schimb. Numai în acest caz 
egoismul va întreba: „Ce vei obține din asta?“ Nu există un răspuns 
rezonabil pentru sine, astfel încât soluția este ca omul să procedeze 


contrar raţiunii şi simţirii, adică mai presus de rațiune şi simţire. 

În acest fel, întreaga muncă a omului se reduce la efortul de a separa 
rațiunea şi sentimentele de procesul evaluării critice a propriei stări. În 
consecință, omul se încrede total în Creator. 

Întregul efort personal ar trebui să implice concentrarea tuturor 
gândurilor şi sentimentelor asupra Creatorului şi asupra măreției vieții 
spirituale. Dacă însă vocea raţiunii provoacă omul, argumentând în 
favoarea reorientării către problemele vieţii cotidiene, acel om ar trebui să 
răspundă: „Toate cerinţele sunt într-adevăr îndeplinite.“ 

În acelaşi timp, fiecare gând şi dorinţă ar trebui să fie în beneficiul 
Creatorului. Mai mult decât atât, omul trebuie să refuze să accepte critica 
acestei voci interioare, chiar şi atunci când se simte ca şi cum ar fi 
suspendat în aer fără nici un fundament rațional şi mental concret. O 
asemenea stare este cunoscută ca fiind „mai presus de rațiune şi 
sentimente“ (le mala mi hada 'at). 

Cu cât este mai mare plăcerea pe care omul o primeşte de la ceea ce 
posedă, cu atât mai valoroasă este considerată acea posesiune. Cu cât omul 
preţuieşte mai mult un lucru, cu atât mai mult se teme că îl va pierde. 

Cum poate omul să ajungă să înţeleagă importanţa spiritualităţii fără să 
fi experimentat spiritualitatea? Această realizare vine exact în starea de vid 
spiritual, atunci când omul este îngrijorat de faptul că nu are nici cea mai 
mică percepție a măreției spiritualităţii, adică omul se simte departe de 


Creator şi în imposibilitatea de a se schimba. 

Eforturile pe care le face în această stare considerată a fi „munca 
zilnică“ dau naştere importanţei dobândirii percepției spirituale numită 
Şabat. Acesta este momentul în care omul nu are nevoie (este chiar 
interzis) să muncească asupra sa, fiind obligat să respecte Şabatul, astfel 
încât să nu piardă darul Creatorului. 

În cazul în care omul are un interes personal pentru ceva anume, nu 
poate judeca obiectiv nimic din ceea ce este conectat cu acel lucru. Din 
această cauză, dacă încearcă să îi spună altuia, în mod direct, că un anumit 
comportament este greşit, este puţin probabil ca celălalt să fie de acord cu 
asta, deoarece comportamentul în cauză îi convine şi este convins că 
acționează corespunzător. 

Totuşi, dacă omul este de acord să îşi schimbe comportamentul în 
concordanţă cu recomandările primite, timpul va arăta că adevărul nu se 
află în acţiunile şi gândurile sale din trecut, ci în comportamentul sugerat 
în prezent. 

Deoarece scopul Creatorului este în favoarea Creaţiei sale (adică a 
noastră, deoarece orice altceva este creat de El numai în scop auxiliar), 
până când omul nu discerne chintesenţa primirii plăcerii şi încetează să 
vadă deficienţe în calitate, nivel etc., el nu va atinge scopul Creaţiei. 

Însă pentru a primi plăcere, (acesta fiind scopul Creaţiei), omul trebuie 
întâi să îşi corecteze dorinţa de a primi satisfacţii. Omul trebuie să fie 


mulțumit doar pentru că asta doreşte Creatorul. 

Nu trebuie să ne facem griji din cauza primirii plăcerii, pentru că de 
îndată ce această corectare este făcută, vom începe imediat să simţim 
plăcere. Astfel, ar trebui să ne concentrăm asupra sarcinii de corectare a 
dorinţei noastre de a primi plăcere — vasul nostru. 

Acest lucru se aseamănă cu achiziționarea unui apartament. Nu trebuie 
să ne facem griji cu privire la modalitatea de a-l obţine. Preocuparea 
noastră ar trebui să fie legată de modalitatea de achitare şi cea de câştigare 
a banilor necesari pentru asta. De îndată ce aspectul financiar este rezolvat, 
vom avea apartamentul. 

Astfel, toate eforturile trebuiesc concentrate asupra banilor, şi nu asupra 
apartamentului. Acelaşi mecanism poate fi aplicat şi pentru a percepe 
spiritualitatea. Toate eforturile ar trebui să fie îndreptate spre crearea 
condițiilor necesare pentru a primi Lumina, nu asupra Luminii. Atunci 
când ne concentrăm asupra cultivării gândurilor şi dorințelor altruiste în 
noi înşine, vom simţi imediat plăcerea spirituală. 

Beneficiul progresului umanităţii, în ciuda faptului că omenirea pare să 
greşească în mod constant şi niciodată nu învaţă din propriile greşeli, îl 
reprezintă procesul de acumulare a suferinţei care se produce în sufletul 
etern, opus corpurilor temporare. În acest sens, nicio suferință nu este 
pierdută. Acest lucru va conduce în cele din urmă, după câteva cicluri de 
viață în această lume, la înţelegerea necesităţii de a ne întoarce spre 


înălțarea spirituală, căutând să ne salvăm de suferinţă. 

Este corect să denumim Lumile Spirituale Superioare ca „antilumi“ în 
relație cu noi, de vreme ce în lumea noastră toate legile naturii sunt 
construite pe baza egoismului, pe tendinţa de a lua şi de a înţelege. 

În schimb, natura Lumilor Superioare este altruism absolut — dorinţa de 
a da şi a avea credinţă. Fundamentele naturii spirituale şi materiale sunt 
diametral opuse, astfel încât nu există nicio asemănare între ele. 

Toate încercările noastre de a ne imagina ce se întâmplă în alte lumi nu 
vor duce la niciun rezultat. Numai dacă transformăm dorința inimii de „a 
lua“ în „a da“ şi schimbăm dorinţa intelectului de „a înţelege“ cu „a crede“ 
contrar raţiunii noastre, vom obține percepțiile spirituale. 

Ambele dorinţe sunt conectate între ele, chiar dacă dorinţa de a lua se 
găseşte în inimă, iar dorinţa de a înţelege se găseşte în creier. Acest lucru 
se datorează faptului că fundația amândurora este egoismul. 

Cabala explică faptul că naşterea obiectului spiritual este iniţiată atunci 
când „tatăl duce mama afară“ pentru a da naştere unui fiu; perfecțiunea 
„îndepărtează“ raţiunea de la analiza lucrurilor din jurul nostru, pentru a 
primi o rațiune nouă, care este mai mare şi care va fi independentă de orice 
dorinţă şi, prin urmare, cu adevărat obiectivă. 

Simpla credinţă în Creator nu este suficientă. Această credinţă trebuie 
să existe mai curând de dragul Creatorului, decât pentru beneficiul 
personal al omului. O rugăciune este privită ca o întoarcere către Creator, 
cu scopul de a trezi în El dorinţa de a-l ajuta pe cel care caută prin 


rugăciune să ajungă la un sentiment de respect pentru măreția Creatorului. 

Doar o astfel de întoarcere către Creator Îl poate face să reacționeze, 
ridicând omul care se roagă către cea mai Înaltă Lume, revelându-i-se în 
întreaga Sa măreție. În acest fel, omul poate primi puterea de a se ridica 
deasupra propriei sale naturi. 

Numai prin primirea Luminii Creatorului, care oferă suficentă putere 
pentru a depăşi propria natură egoistă, omul are senzația că a ajuns la 
eternitate şi certitudine. 

Nimic nu se mai poate schimba acum în om. De fapt, nu mai există 
întoarcere la egoism, în schimb, va fi o existenţă veşnică în lumea 
spirituală. Din acest motiv, o asemenea persoană va percepe prezentul şi 


viitorul ca fiind egale, obţinând astfel sentimentul eternității. 


Dorinţa de a primi plăcere 


Deoarece Creatorul rămâne întotdeauna în stare de absolut repaus, noi, 
ca şi creaţii ale Sale, trebuie să ne străduim să obţinem starea de repaus 
pentru a ajungem la ceea ce este de dorit. Pentru a ne ajuta să ne 
dezvoltăm, Creatorul a creat două forţe: forţa care ne împinge de la spate — 
suferinţa care ne forţează să scăpăm de starea insuportabilă în care ne 
aflăm — şi forța de atracţie, care ne atrage către plăcerile pe care le 


anticipăm. 

Mai degrabă combinaţia acestor două forţe, decât fiecare în parte, ne 
poate ajuta să avansăm. Prin urmare, în nici un caz nu trebuie să ne 
plângem că am fost înzestrați cu lene, ceea ce ar implica faptul că din vina 
Creatorului este atât de dificil să începem să avansăm. 

Dimpotrivă, faptul că suntem leneşi înseamnă că nu urmăm în mod 
impulsiv şi necugetat fiecare mică tentaţie a vieţii, ci dimpotrivă, evaluăm 
obiectul tentației din perspectiva efortului necesar pentru a-l urma. Şi nu 
trebuie să încercăm să scăpăm imediat de suferinţă. În primul rând, vom 
încerca să evaluăm scopul fiecărei suferinţe primite şi să învăţăm cum să 
evităm acest lucru pe viitor, deoarece suferinţa ne constrânge la acţiune şi 
mişcare, deşi încercăm să ne opunem. 

În toate situaţiile din viaţă preferăm să folosim întregul nostru egoism. 
Cu toate acestea, oamenii din jurul nostru ne împiedică să acţionăm în 
acest fel. Regulile conduitei sociale se bazează pe acordul tacit al tuturor 
de a folosi egoismul într-un mod care să producă altora pagube minime. 

Acest aranjament este rezultatul faptului că ne aşteptăm să primim un 
beneficiu maxim din orice contact social în care ne angajăm. De exemplu, 
vânzătorul ar prefera să primească bani fără să se despartă de obiectul pe 
care îl vinde. Pe de altă parte, cumpărătorul ar dori să primească marfa pe 
gratis. Un angajator visează la angajaţi pe care să nu îi plătească, în timp 
ce angajaţii vor să fie plătiţi fără să muncească. 

Dorinţele noastre pot fi măsurate doar în funcție de intensitatea 


suferinței cauzată de absenţa a ceea ce dorim. Cu cât este mai mare 

suferinţa generată de lipsa obiectului dorit, cu atât este mai mare dorinţa 
pentru acel obiect. 

Se spune: „Creatorul doreşte să locuiască în creaturi umile.“ Atât scopul 
nostru în viață, cât şi scopul Creaţiei este de a crea în noi înşine condițiile 
potrivite pentru ca Divinul să locuiască în noi. 

Adorarea idolului (avoda zara) este aderarea la dorinţele egoiste ale 
corpului. În schimb, munca spirituală (avodar haŞem, avodat haKodeş) 
rezultă din aderarea la dorinţele sau scopurile altruiste, dacă dorinţele nu 
există încă. 

„Ataşamentul spiritual“ are loc atunci când calitățile a două obiecte 
spirituale sunt complet similare. „lubirea spirituală“ este sentimentul 
ataşamentului deplin a două calități opuse: o ființă umană şi Creatorul. 
Dacă fiinţele umane nu au dorinţa de a recâştiga puterea de manifestare a 
propriilor dorinţe, atunci ele au ajuns mai degrabă la adevărata iubire a 
Creatorului, decât la o simplă subordonare faţă de El. 

Congruenţa calităților implică faptul că la fel ca şi Creatorul, care 
experimentează bucuria de a avea o influenţă pozitivă asupra creaţiilor 
sale, tot aşa şi fiinţele umane experimentează bucuria de a recunoaşte că 
este posibil să dea ceva înapoi Creatorului. 

Întoarcerea (la răspuns), hazara beciuva, implică întoarcerea noastră, în 
timp ce trăim în această lume, la starea spirituală a existenţei din 
momentul în care sufletele noastre au fost create, adică la starea primului 


Adam înainte de Căderea sa. 

Avem două surse de acțiune şi două începuturi: intelectul şi inima, 
gândul şi dorinţa. Ambele ar trebui să se transforme de la un fundament 
egoist la unul altruist. 

Toate plăcerile noastre sunt experimentate prin intermediul inimi. Prin 
urmare, dacă putem refuza orice plăcere pământeană sau egoistă, atunci 
merităm să primim plăcerea reală de Sus, pentru că nu ne mai folosim 
egoismul. 

Pe de altă parte, intelectul nu primeşte plăcere din faptul că înţelege 
ceea ce face. Dacă ne putem angaja într-o anumită acţiune izvorâtă mai 
degrabă din credinţă pură, decât din propria noastră înţelegere şi putem 
acționa în mod contrar argumentelor raţiunii (a merge „mai presus de 
rațiune“), atunci am eliminat egoismul din minte şi putem urma rațiunea 


Creatorului şi nu înţelegerea noastră. 


Lumina Creatorului pătrunde toate creaţiile, inclusiv lumea noastră, 


chiar dacă noi nu simțim asta. 


Această Lumină este numită „Lumina care învigorează Creaţia“. 
Acestei Lumini îi datorăm există creațiilor şi a lumilor. Fără ea, întreaga 
viaţă ar înceta, iar dimensiunea materială a lumii ar dispărea. 

Această Lumină dătătoare de viață îşi exprimă efectul în diferitele 
„forme“ materiale care „îmbracă“ obiectele şi în diferitele fenomene ale 


lumii noastre, care se produc în fața ochilor noştri. Tot ceea ce ne 

înconjoară, inclusiv noi înşine şi cele mai primitive creaţii, nu reprezintă 
nimic altceva decât Lumina Creatorului. 

Noi percepem totul ca pe o multitudine de obiecte, deoarece reacţionăm 
la senzațiile cojii exterioare, la veşmântul Luminii. În realitate, există doar 
o singură Forţă care acţionează în fiecare dintre creații — Lumina 
Creatorului. 

Majoritatea oamenilor nu percepe Lumina Creatorului, ci numai 
veşmântul exterior. Există oameni care percep Lumina Creatorului, însă 
numai în Cabala. 

Mai există, de asemenea, şi aceia care percep Lumina Creatorului în tot 
ceea ce îi înconjoară. Acest grup percepe tot ceea ce ne înconjoară ca 
Lumină Divină care emană de la Creator şi umple totul cu Sine. 

Creatorul a decis să plaseze ființa umană în această lume, astfel încât să 
se ridice spiritual de la adâncimea stării iniţiale până la nivelul 
Creatorului, devenind asemenea Lui. Din acest motiv Creatorul a creat 
egoismul — dorinţa de a primi plăcere. 

La începutul Creaţiei, Lumina (plăcerea) a umplut întreaga întindere 
creată (egoismul) şi, de asemenea, a umplut complet diferitele tipuri ale 
dorinţei de a primi plăcere. Toate acestea au fost create ca parte a 
egoismului conceput. 

Apoi, Creatorul a restricţionat avansarea Luminii şi a ascuns-o. În locul 


Luminii care exista în Creaţie, în dorinţa de a primi plăcere şi în egoism, a 

venit durerea, goliciunea, întunericul, întristarea şi orice altceva ne putem 
imagina atunci când plăcerea este absentă. 

Pentru a menţine în om o minimă dorinţă de a trăi şi pentru a preveni 
suicidul datorat lipsei de plăcere, Creatorul, cu un mic fragment de 
Lumină, (ner dakik), a înzestrat fiinţele umane cu dorinţa de a se bucura. 
Aceasta este inclusă în diferite obiecte ale lumii noastre către care 
aspirăm. 

Prin urmare, subconștient şi automat, persistăm în căutarea constantă a 
Luminii Creatorului şi suntem sclavii acestei aspirații naturale. Trebuie să 
credem că ascunderea Creatorului şi sentimentul de disperare ca rezultat al 
lipsei plăcerii ne sunt date în mod intenţionat de către Creator, pentru 
beneficiul nostru. 

Dacă Lumina Creatorului ar umple egoismul nostru, atunci am pierde 
oportunitatea de a ne exercita liberul arbitru şi nu am mai putea fi capabili 
să acţionăm liber şi independent. În schimb, am deveni sclavii plăcerii care 
ne umple. 

Numai atunci când suntem separați de Lumina Creatorului simţim 
ascunderea Sa, şi astfel ne percepem ca fiind în totalitate independenți, 
fără a depinde de cineva. Acest lucru ne permite să luăm decizii referitoare 
la acţiunile noastre. Dar chiar şi acest tip de independenţă se manifestă 
doar în anumite circumstanţe pentru că, deşi Creatorul se ascunde de noi, 


egoismul încă există şi ne direcționează toate gândurile şi sentimentele. 

Prin urmare, adevărata libertate va apărea când: 1) omul nu 
experimentează dăruirea Creatorului şi 2) omul poate acţiona independent 
de dorinţele corpului său. 

Oportunitatea de a ne exercita liberul-arbitru există doar în viaţa 


pământeană, acesta fiind exact motivul pentru care existăm aici. 


Fiecare om trebuie să creadă că nu există nimic altceva în lume, cu 


excepţia Creatorului. 


Omul percepe în propriul său „Eu“ un anumit grad de independenţă, 
doar pentru că El a înzestrat percepţia noastră cu egoism. Cu toate acestea, 
dacă ar fi să scăpăm de această calitate, am deveni din nou parte a 
Creatorului. 

Trebuie să credem că ascunderea Creatorului se datorează faptului că 
nu Îl putem percepe şi că această ascundere a fost realizată doar pentru 
beneficiul nostru. Astfel, până în momentul în care vom fi pregătiți să 
facem faţă adevărului, trebuie să credem că adevărul este foarte diferit de 
felul în care îl percepem. 

Adevărul poate fi înţeles numai treptat şi numai în măsura în care 
suntem capabili să atingem perfecțiunea. Prin urmare, orice muncă 
spirituală este posibilă numai atâta timp cât plăcerea lumii spirituale este 


ascunsă. Numai atunci vom putea spune că aversiunea noastră față de 


187 


lumea spirituală ne-a fost trimisă intenţionat de către Creator şi că, de fapt, 
nimic nu este mai perfect decât spiritualitatea. 

Dacă în ciuda sentimentelor de tristeţe, depresie, goliciune şi contrar 
argumentelor rațiunii continuăm să căutăm percepția Creatorului, 
acționând deasupra propriei raţiuni, în concordanţă cu principiul „credinţă 
mai presus de rațiune“, atunci Creatorul ni se va revela, deoarece în toate 
stările existenţei noastre ne aşteptăm la această revelare. 

Dorinţa adevărată de a-L percepe pe Creator se naşte în noi în modul 
prezentat mai sus şi reprezintă o condiție necesară pentru Revelarea Sa. 
Puterea credinţei în capacitatea de a-L percepe pe Creator este măsurată în 
funcţie de adâncimea căderii noastre spirituale, de unde putem apela la 
Creator. 

Cu toate acestea, trebuie să înţelegem că fără o pregătire potrivită 
pentru a-L percepe pe Creator, vom obţine involuntar o plăcere egoistă 
datorită experimentări unui asemenea fenomen din altă lume. Astfel, 
trebuie să cerem Creatorului: 1) să fim pregătiți pentru experimentarea 
plăcerii Superioare şi 2) forţa necesară pentru a menţine credinţa deasupra 
rațiunii, chiar şi după Revelarea Creatorului. 

Există două tipuri de obstacole care derivă din forțele impure (klipot) ce 
acționează în noi: restricția (ahizar Klipot) şi atragerea (yenikat klipot). 
Când procesul de învăţare sau cel de autoperfecționare nu ne oferă nicio 
plăcere şi avansăm cu mare dificultate, atunci klipa ne arată diverse 


deficienţe ale existenţei spirituale. 

Ca urmare, simţim că spiritualitatea nu are valoare. Astfel, klipa 
primeşte posibilitatea de a ne ţine departe de studiile noastre, deoarece nu 
vede nicio măreție în spiritualitate. O asemenea stare este cunoscută ca 
„Divinitatea în cenuşă“ (Shinta be afra). 

În cazul în care, cu puterea voinţei, continuăm să avansăm, munca 
asupra noastră va începe să ne placă. În acel moment, klipa începe să se 
hrănească cu realizările noastre spirituale. Ea vrea să îşi însuşească tot 
ceea ce am câştigat prin eforturilor noastre (plăcerea din spiritualitate). 

Klipa atinge acest obiectiv inoculând în noi dorinţa de a continua să 
muncim. Totuşi, motivaţia din spatele acestei munci este mai degrabă 
plăcerea personală, decât faptul că munca este dorită de Creator. Dacă 
vom accepta această tendință, atunci întreaga plăcere va fi cedată 
egoismului. Acest lucru este cunoscut drept „hrănirea“ de la klipot. În 
acest caz, trebuie să cerem ajutor Creatorului pentru a rezista tentaţiei 
gândurilor dăunătoare. 

În concluzie, mai întâi trebuie să cerem Creatorului să ne dea plăcerea 
pentru Cabala şi apoi trebuie să Îl implorăm ca această plăcere să nu fie 
absorbită de egoism. Protestul corpului împotriva muncii spirituale, care 
nu-i aduce nicio plăcere şi nu oferă nicio asigurare că va urma o răsplată în 
viitor, este cunoscut ca „limbă ticăloasă“. 

Pentru a scăpa de tentaţie, trebuie să pretindem că suntem orbi şi surzi 
la cerinţele corpului şi să ne imaginăm că Lumina Superioară există, dar 


este invizibilă. Numai atunci Creatorul ne va deschide ochii şi urechile 

pentru a fi capabili să Îi percepem Lumina şi pentru a fi capabili să auzim 
ceea ce ne spune doar nouă. 

Eforturile pe care le alocăm fiecărei sarcini de percepere a spiritualităţii 
se adaugă treptat până ce obţinem o cantitate suficientă pentru a forma 
vasul (kli) sau veşmântul (levuş) necesar pentru a primi Lumina 


Creatorului — sufletele noastre spirituale. 

Dezvăluirea şi ascunderea 


Nu există nimic altceva în lume decât Lumina (Creatorul) şi ceea ce a 
fost creat de Lumină (omul, care rămâne în interiorul Luminii). Omul 
poate percepe această Lumină atunci când există o concordanţă între 
calitățile ființei umane şi cele ale Creatorului. Dacă acestea nu concordă, 
atunci omul este incapabil să perceapă Lumina — Creatorul. 

La început suntem plasați în condițiile unui domeniu explicit şi complet 
al egoismului, cunoscut sub numele de „lumea noastră“. 

Numai prin intermediul eforturilor proprii putem cultiva şi creşte treptat 
în noi înşine o asemenea dorință, precum şi necesitatea de a percepe 
Creatorul. Atunci când vom crea un vas pentru Lumina Creatorului, vom 
începe să Îl percepem. 

Eforturile noastre trebuie să se concentreze pe încercarea de a ne 
corecta, cu toată puterea pe care o avem, până în momentul în care devine 
evident că toate aceste eforturi sunt inutile. Atunci este timpul să ne 
întoarcem către Creator cu o rugăciune, cerându-l ajutorul pentru a obţine 


salvarea de egoism şi unificarea cu El. 

Acest proces poate dura luni şi chiar ani, în cazul în care depunem acest 
efort sub îndrumarea unui cabalist sau poate dura mai multe vieți ori 
reîncarnări (ghilgulim), dacă aceste eforturi sunt făcute pe cont propriu, pe 
calea suferinţei. 

Numai efortul adecvat, îndreptat în direcția corectă, va produce vasul 
sufletului în care Creatorul se va revela pe Sine. În Cabala, motivele din 
spatele acţiunilor noastre sunt cunoscute sub numele de „taţi“, în timp ce 
consecinţele acțiunilor noastre sunt cunoscute sub numele de „fu“ (acte 
spirituale corecte). 

Omul nu se naşte datorită propriei sale voințe. Din punct de vedere 
spiritual, omul este forţat de către Creator să se nască (să primească un 
suflet — Lumina Creatorului) prin suferinţă. Însă omul are capacitatea de a 
se naşte independent, prin intermediul Cabalei. 

Omul nu trăieşte datorită propriei sale voințe. Dacă omul nu acţionează 
(nu trăieşte) în concordanţă cu voinţa sa egoistă, atunci răsplata va fi o 
eternă existenţă spirituală, care poate fi numită cu adevărat „viaţă“. 

Omul nu moare datorită propriei sale voințe. Dacă omul nu vrea să 
moară (spiritual) sau să se afle în starea de moarte spirituală (fără suflet, 
fără Lumina Creatorului), atunci ar trebui să nu acţioneze în concordanţă 
cu propria sa voinţa. 

Munca sufletului în linia de mijloc începe cu munca în linia dreaptă: 


deoarece utilizarea ei este oprită (restricţie, fimțum), Lumina Inţelepciunii 

(Or Hohma) dezvăluie egoismul ca fiind rău (aviur), omul simte că nu 
există o acţiune mai rea decât aceea de a munci pentru sine. 

Dar omul nu are încă nici dorinţa şi nici puterea de a munci pentru 
binele altora, adică de a dărui. Prin urmare, este nevoie de linia stângă, de 
la care obţine dorinţe altruiste şi putere. 

Organele spirituale ale percepţiei, asemenea celor cinci simţuri (văzul, 
auzul, mirosul, gustul şi simţul tactil), funcţionează în conformitate cu un 
anumit set de reguli. Ca efect al Luminii Înţelepciunii, înţelegem că nu 
obţinem nici un beneficiu personal din folosirea celor cinci simţuri, adică 
nu are rost să lucrăm pentru egoismul nostru. 

În absenţa dorinţei de a ne mulţumi pe noi înşine, dorinţă care în mod 
normal determină ca cele cinci simţuri ale noastre să funcţioneze, simţim o 
lipsă totală de energie pentru efectuarea oricărei acţiuni, ceea ce duce la 
letargie şi inactivitate. În acest stadiu nu ne dăm seama că scopul efortului 
nostru poate fi „dăruirea“, adică acțiunile noastre pot fi altruiste. 

Din acest motiv avem nevoie de influenţa unei alte calități spirituale, 
cunoscută sub numele de „lumina roşie“ — linia stângă (Malhut memuteket 
be Bina). Această a doua calitate este necesară pentru a convinge dorinţele 
noastre să lucreze în mod altruist (calitățile Bina). De îndată ce primim 
energie spirituală şi ne deplasăm spre altruism, începem să acţionăm 
combinând calitățile ambelor linii: dreaptă şi stângă. 

Ca rezultat, primim Lumina Creatorului în noile noastre dorinţe (linia 


de mijloc) şi astfel continuăm să primim plăcere datorită perfecțiunii. Dacă 

suntem pregătiți să primim puterea credinţei şi a altruismului, în cele din 
urmă vom fi capabili să primim cea mai înaltă rațiune. 

Principiul respingerii autosatisfacției, care a fost adoptat de către una 
dintre cele mai importante religii, precum şi principiul dobândirii plăcerii, 
care a fost preferat de alta, îşi au rădăcina în forțele (klipot) impure 
(egoiste) ale celor două linii, dreaptă şi stângă, prin care se realizează 
ascensiunea spirituală. Când Cabala discută subiectul limitării sinelui, se 
referă la faptul că aceasta implică o etapă preliminară de muncă asupra 
sinelui în care este respinsă ideea autosatisfacției prin folosirea propriei 
voințe. 

Rădăcinile diferitelor tipuri de credință, ale tuturor tendinţelor 
spirituale, grupurilor şi filozofulor religioase îşi au originea în diferite 
Kklipot. Acestea se învârt în jurul liniilor pure spirituale, stângă şi dreaptă, 
fiind susținute de procese cunoscute sub numele de altoire (ahiza) sau 
alăptare (yenika). 

Scopul oricărei munci este de a ajunge la linia de mijloc, de a ne înălța 
la infinitul care nu are sfârşit sau limită, ajungând astfel la perceperea 
Creatorului, nelimitată de specificul calităților umane. 

În vocabularul spiritual, o dorinţă este considerată ca fiind un „loc“. 
Absența dorinţei este „absenţa locului“. Acest lucru este similar cu situația 
în care omul declară că nu există loc în stomac pentru mâncare, deoarece 


nu există dorinţa de a mânca. 

Locul spiritual sau dorinţa omului de a-L percepe pe Creator se numeşte 
„vas“ (kli) al sufletului sau Shina. Acest vas primeşte Lumina Creatorului 
sau Revelarea Creatorului, cunoscută sub numele de „suflet“. Creatorul 
Însuşi este cunoscut sub numele de Șohen. 

Deoarece toate dorinţele noastre sunt impregnate cu egoism (dorinţa de 
a primi), Lumina Creatorului este ascunsă. Pe măsură ce egoismul este 
alungat treptat din dorinţele noastre, locul disponibil se măreşte. O dorință 
necorectată este numită „egoism“. O dorință corectată este numită 
„Israel. 

De îndată ce un „loc“ este eliberat, ca urmare a corectării unei dorințe, 
se revelează Lumina Creatorului, însă Creatorul continuă să acţioneze într- 
un mod ascuns nouă. După ce ne-am corectat şi purificat dorinţele 
(locurile, vasele), percepem procesul de Revelare al Creatorului ca apariţie 
a Luminii. În realitate, nu are loc nici o mişcare, ci, mai degrabă, ca în 
procesul de developare a negativului, Lumina apare treptat în percepția 
noastră. 

Deoarece noi nu percepem Lumina însăşi, ci doar efectul său asupra 
vasului nostru, ne adresăm Creatorului cu numele asociat Revelării Sale: 
Shina. Cu toate acestea, putem determina Esenţa Sa numai prin senzațiile 
şi sentimentele pe care El le trezeşte în noi. Din acest motiv Revelarea 


Creatorului este cunoscută sub numele de Șhina. 

În cazul în care Creatorul Însuşi se ascunde, spunem că „„Șhina este în 
exil“ sau „Creatorul este ascuns“. Însă dacă omul a dobândit Revelarea 
Creatorului, acest lucru este numit „întoarcerea din exil“. 

Gradul variabil în care Creatorul ni se revelează este numit „suflet“ 


(neşama). 


De îndată ce suntem capabili să corectăm cel puţin una dintre 
dorinţele noastre, transformând-o în altruistă, vom primi imediat 


percepţia Creatorului. 


Astfel, se spune că sufletul uman este o parte a Creatorului. 

După ce vom ajunge la stadiul final al corectării, Creatorul ne va 
împlini toate dorinţele, adică se va revela pe Sine până la ultimul grad la 
care a planificat să se reveleze creaţiilor sale. Toate dorinţele noastre au 
fost destinate acestui scop final încă de la începutul Creaţiei. 

Shina este rădăcina şi suma tuturor sufletelor individuale. Fiecare suflet 
este o parte a Revelaţiei totale a Creatorului. Atunci când Creatorul se 
revelează pe Sine, El îşi exprimă dorinţa de a mulțumi creaturile Sale. La 
această înţelegere ajung cei care au dobândit percepţia Creatorului. 

Noi suntem în imposibilitatea de a răspunde la întrebarea legată de 
motivul care L-a determinat pe Creator să ne creeze pentru a ne mulțumi, 


întrucât această întrebare vizează procesul care a avut loc înainte de creare. 

Putem înţelege doar lucrurile care ne pot fi revelate, adică acele lucruri 
care s-au dezvoltat după creare. 

Stadiul iniţial de la care putem începe să înțelegem Creaţia este 
perceperea plăcerii care emană de la Creator. Din acest motiv, scopul 
Creaţiei, „dorința Creatorului de a mulţumi“, se referă doar la cei creați 
care deja ÎI percep. 

Toate întrebările legate de problemele de dincolo de acest nivel 
depăşesc capacitatea noastră de înţelegere. Trebuie să ne amintim 
întotdeauna că orice înţelegere sau cunoaştere umană provine exclusiv din 


percepţia personală. 


Singurul lucru pe care îl conţinem este dorinţa de a fi mulţumiţi. 


Tot potenţialul nostru fizic şi mental, întreaga noastră capacitate şi 
întregul progres au ca singur scop primirea plăcerii de la diferitele obiecte 
pe care continuăm să le inventăm, să le găsim şi să le considerăm 
necesare, la modă sau convenabile. Toate acestea sunt făcute cu un singur 
scop, acela de a fi capabili să primim în mod constant plăcere. 

Nu ne putem plânge că formele dorinţei de a primi plăcere sunt limitate. 
A fost suficient pentru Creator să genereze o singură dorință pentru a 
induce în oameni sentimentul (dorința) de fiinţă separată, capabilă să se 
comporte independent pe baza unui singur instinct, acela de a maximiza 


plăcerea personală. 

Acest proces are loc cu ajutorul tuturor facultăților noastre: intelectuale, 
subconştiente, fizice, etice şi multe altele. Include, de asemenea, toate 
nivelurile de memorie, începând de la cele moleculare şi biologice, până la 
cele mai înalte niveluri ale intelectului nostru. 

Iată un exemplu simplu: un om iubeşte banii, însă este dispus să renunţe 
la întreaga sa avere atunci când este ameninţat cu moartea. În acest fel, el 
schimbă o sursă de plăcere, (banii), cu o alta mai mare, (aceea de a rămâne 
în viaţă). 

Suntem incapabili să facem o acțiune dacă nu suntem siguri că 
rezultatul acesteia ne va conferi o poziţie mai avantajoasă. Este irelevant 
cum va fi acordat beneficiul. Important este ca nivelul plăcerii rezultate să 
depăşească nivelul ei iniţial. Numai în acest caz vom acționa. 

Care este atunci diferenţa dintre plăcerea primită de la egoism (de la 
primire) şi plăcerea primită de la altruism (de la dăruire)? Diferenţa 
semnificativă constă în faptul că atunci când primim plăcere de la egoism, 
sentimentul nostru de plăcere este invariabil însoțit de un sentiment de 
ruşine. Însă dacă primim de dragul celui care dăruieşte, nu avem nici un 
sentiment de ruşine, iar plăcerea noastră este absolută. 

Fiinţa spirituală iniţială, cunoscută sub numele de „sufletul comun“ sau 
„primul om“, nu a putut să suporte o asemenea transformare a gândirii 
atunci când a primit o extraordinară plăcere de la Creator. De aceea a fost 


divizată în 600 000 de părți (suflete). 

Fiecare fragment, fiecare suflet primeşte o mică parte a poverii 
egoismului pe care trebuie să îl corecteze. Când toate părțile sunt 
corectate, ele se vor uni din nou pentru a forma „sufletul comun corectat“. 
Când se ajunge la o astfel de stare, cunoscută sub numele de gmar tikun, 
procesul corectării va fi încheiat. 

De exemplu, în lumea noastră o persoană se poate înfrâna să fure o 
sumă mică de bani, deoarece plăcerea rezultată este nesemnificativă. Frica 
de pedeapsă, combinată cu sentimentul de ruşine, prevalează dorinţa de a 
fura. 

Totuşi, dacă suma este suficient de mare, atunci atracția este mult mai 
puternică decât capacitatea de a rezista. În acest fel, Creatorul a generat 
condiția liberei-alegeri, de care avem nevoie pentru a depăşi egoismul. 

El a divizat sufletul într-o multitudine de părţi, apoi a separat fiecare 
parte în mai multe etape succesive ale corectării, iar fiecare etapă obligă 
partea să se îmbrace într-un corp uman. Apoi, a împărțit fiecare stare a 
fiinţei umane într-un anumit număr de urcări şi coborâri, necesare pentru 
încercarea de a schimba natura umană. 

Dacă simţim iubire pentru Creator, trebuie imediat să încercăm să 
alăturăm sentimente de teamă, pentru a fi siguri că sentimentul de iubire 
nu este egoist. Numai dacă ambele sentimente sunt prezente aspiraţia 
noastră de a ne apropia de Creator este în forma perfectă. 

Cei care au experimentat o dorință de percepere spirituală, însă nu ÎI 


percep pe Creator, sunt cuprinşi de confuzie şi panică. Deşi li s-a dat de 

Sus dorinţa de a-L sesiza pe Creatorul, ei nu sunt pregătiţi să înainteze în 
mod independent către finalul dorit. 

În schimb, preferă să aştepte să le fie trimisă o dorință foarte puternică 
de Sus. Aceasta va funcționa ca o împingere înainte, care va permite 
oamenilor să înţeleagă că fiecare sentiment şi fiecare situaţie conţine 
dorința Creatorului de a atrage atenţia asupra Sa şi de a-i determina să se 
apropie de El. Atunci este posibil să localizăm Creatorului. 

Acesta este motivul pentru care fiecare dintre noi vede lumea într-un 
mod personal şi interpretează în mod unic ceea ce se întâmplă în jurul său. 
Regula potrivit căreia „există tot atâtea puncte de vedere câți oameni sunt“ 
evidențiază faptul că fiecare dintre noi este unic. Acordând atenţie 
propriilor sentimente, putem începe un dialog cu Creatorul, conform 
principiului: „fiecare persoană este o umbră a Creatorului“. 

Aşa cum umbra urmează mişcarea individului şi toate mişcările umbrei 
repetă doar mişcările individului, în mod similar mișcările noastre 
interioare — dorinţele, aspiraţiile, percepțiile, esenţa spirituală şi felul în 


care privim viaţa — repetă mişcările (dorinţele) Creatorului. 


Astfel, dacă omul experimentează brusc dorinţa de a-L percepe pe 
Creator, atunci trebuie imediat să recunoască faptul că această dorinţă 
nu este rezultatul unei acțiuni proprii, ci mai degrabă Creatorul a făcut 


un pas spre el, trăgându-l şi atrăgându-l spre EL. 

La începutul drumului, Creatorul foloseşte fiecare oportunitate de 
comunicare cu noi, iscând în interior atât dorul de percepții spirituale, cât 
şi suferinţa cauzată de ele. Însă de fiecare dată când Creatorul ne atrage 
către spiritualitate, El se aşteaptă la o reacţie egală din partea noastră. 

Prin urmare, dacă înţelegem că puterea cu care tânjim să Îl percepem pe 
Creator este egală cu puterea dorinţei Creatorului de a ne aduce mai 
aproape de El, ar trebui să încercăm să dezvoltăm şi să întărim în noi 
aceste sentimente. În acest fel putem avansa către Creator până când, în 
final, ne asemănăm cu El în privinţa dorințelor şi calităților. 

Însă atunci când ne aflăm la începutul de drum, nu simţim Creatorul şi 
nici nu Îl înţelegem. După ce am avut o serie de încercări nereuşite de a 
avansa către El, ni se pare dintr-odată că, deşi dorim să ne apropiem de 
Creator, El nu ne ia în considerare. 

Iar noi, în loc să mărim dorinţa de a ajunge la gradul necesar ataşăriu de 
Creator, vom începe să Îl blamăm pentru că ne ignoră. Devenim mânioşi şi 
uităm complet faptul că El ne doreşte exact în aceeaşi măsură, şi de aceea 
ne determină să aspirăm către El. 

Atâta timp cât ne lipseşte credinţa deplină în unicitatea Creatorului, 
vom repeta inevitabil greşelile, până când Creatorul ne va face să 
înţelegem că toate dorinţele noastre pentru El vin de la Creatorul Însuşi şi 
că va accepta toate eforturile pe care le vom depune şi ne va ajuta 


revelându-se şi arătându-ne adevărata imagine a lumilor şi a Lui Însuşi. 


201 


Ne putem alipi de Creator, direcționând cu bucurie aspiraţiile noastre, 
ceea ce se numeşte o acţiune „cu toată inima“. Aceasta include chiar şi 
dorinţele care nu trebuie să fie aduse la echivalenţa de formă cu Creatorul. 

Dacă, în timp ce simţim fericire în inima noastră, putem suprima 
complet toate dorinţele egoiste dezvăluite anterior în noi, vom crea 
condiţii favorabile pentru a ne umple inima cu Lumina Creatorului. 

Cel mai important aspect al sarcinii de autoperfecţionare este să 
ajungem la punctul în care descoperim bucurie în acţiunile care ÎI 
mulțumesc pe Creator, pentru că tot ceea ce înfăptuim de dragul nostru ne 
îndepărtează de El. Prin urmare, toate eforturile noastre trebuie să fie 
concentrate pe obținerea unui sentiment de plăcere când ne adresăm 
Creatorului, precum şi pe dobândirea „dulceţii“ gândurilor şi sentimentelor 
faţă de El. 

Atunci când ne simţim pustiiţi este momentul potrivit să căutăm măreția 
Creatorului şi să găsim sprijin în El. Cu cât ne simţim mai smeriţi şi pe cât 
de mare Îl percepem pe Creator, cu atât mai mult ne putem ridica, după ce 
I-am cerut să ne salveze şi să ne uşureze situaţia prezentă. 

Creatorul ne acordă această înălțare, după ce îşi dezvăluie măreţia, 
pentru a ne oferi puterea să înaintăm. În aceste condiţii, avem nevoie de 
Creator şi de ajutorul Său, deoarece rațiunea ne împinge într-o direcție 
complet diferită. Prin urmare, sentimentele de goliciune ne sunt date 
tocmai pentru a le simţi, împreună cu percepția măreției Creatorului, 


numită „credinţă“. 

Un om drept este cel care în tot ce simte — fie bine, fie rău — justifică 
acţiunile Creatorului, indiferent de sentimentele pe care le experimentează 
corpul, inima şi raţiunea. Prin justificarea tuturor senzaţilor primite de la 
Creator, omul face încă un pas către El, şi anume: pasul „drept“. 

În nici un caz nu ar trebui să ignorăm adevărata noastră stare şi 
sentimentele aferente ei, oricât de neplăcute ar fi. Chiar dacă astfel de 
situații dificile sunt necesare, nu ar trebui să încercăm să le anulăm. 
Procedând astfel, facem un pas „stâng“ înainte. 

Perfecţiunea dezvoltării spirituale constă în faptul că avansăm constant, 


alternând cele două condiţii menţionate. 


O persoană absolut dreaptă este aceea care justifică toate acţiunile 


Creatorului atât faţă de sine, cât faţă de toată Creaţia. 


Cel ce a obţinut posibilitatea de a percepe toate senzațiile dincolo de 
limitele dorințelor egoiste, s-a separat deja de ele şi tot ceea ce vrea este să 
fie fericit dăruind. Într-o asemenea stare, omul nu poate experimenta 
căderi spirituale, deoarece evenimentele nu sunt evaluate din perspectiva 
câştigului personal. 

Astfel, tot ceea ce se întâmplă, se întâmplă pentru că aşa este bine. Cu 
toate astea, din moment ce scopul destinat de Creator Creaţiei sale nu este 


acesta, ci mai curând acela ca fiinţele create să beneficieze în mod special 

de propriile lor sentimente — de dobândirea nivelului de om drept — această 
stare, pentru om, nu este finală. 

Prin urmare, după ce omul ajunge la nivelul celor drepţi, este timpul să 
înceapă treptat să refacă egoismul care a fost distrus pentru a ajunge la 
acest nivel. Aceeaşi dorinţă egoistă pe care omul drept şi-a inversat-o 
poate fi adăugată dorinţei de a-L face fericit pe Creator, dorinţă care a fost 
dobândită prin muncă spirituală. 

Din acest motiv, nu numai că omul poate dărui plăcere, însă poate să şi 
primească plăcere de la dorinţele egoiste inversate, întotdeauna cu intenţia 
de a dărui fericire Creatorului. Această situaţie poate fi comparată cu cea a 
unei persoane altruiste din această lume, care vrea să facă bine altora 
pentru că s-a născut cu această calitate. 

De fapt, altruistul nu a primit-o de la Creator ca o recompensă pentru 
munca asupra sa. Este ca şi cum altruistul nu vrea nimic, deoarece bucuria 
pe care o obține dăruind altora îi satisface egoismul. Altruistul este 
incapabil să acţioneze într-un mod diferit. 

Aceasta este reminiscenţa unei situaţii în care o persoană este oaspete în 
casa prietenului său. Cu cât este mai mare pofta şi plăcerea oaspetelui 
pentru ceca ce îi este oferit, cu atât este mai mare satisfacția gazdei. 
Această plăcere nu ar putea fi simțită dacă oaspetele nu ar fi flămând. 

Dar, din moment ce oaspetele poate simţi ruşine datorită plăcerii 
primite, ulterior poate refuza să mai primească ceva. Reiterând constant 


refuzul, oaspetele va începe să simtă că atunci când acceptă delicatesele 

oferite îi face o favoare gazdei. Apoi, toate sentimentele de ruşine vor 
dispărea, iar oaspetele va experimenta întreaga plăcere. 

În spiritualitate nu există autoamăgire în privinţa senzaţiilor, ca de 
exemplu, pretextul că un om drept nu vrea să primească plăcere de dragul 
altuia. În procesul de dobândire a nivelurilor dreptăţii, omul, cu ajutorul 
Creatorului care înlocuieşte natura noastră egoistă cu una altruistă, refuză 
cu sinceritate toate plăcerile egoiste, dorindu-și ca doar Creatorului să fie 
beneficiarul plăcerilor. 

De-ndată ce o persoană dreaptă realizează că de fapt Creatorul primeşte 
plăcere numai atunci când creaturile Sale sunt încântate de plăcerile care 
provin de la Creator, plăceri care nu pot fi minimalizate sau distruse, acea 
persoană este din nou nevoită să se întoarcă la egoism. Însă de această dată 
există un scop diferit: experimentarea plăcerii de dragul Creatorului. 

În final, intenţiile şi acţiunile Creatorului, precum şi cele ale persoanei 
converg total în privinţa intenţiilor şi acţiunilor, deoarece fiecare parte 
încearcă să o mulţumească pe cealaltă, şi astfel ambii obţin plăcere. În 
acest mod nu există limite ale percepţiei plăcerii. 

Dimpotrivă, cu cât este mai mare senzaţia plăcerii experimentate, cu 
atât este mai înalt nivelul spiritual atins. Există, de asemenea, plăcerea 
dată de recunoaşterea forței infinite, a puterii şi a tărici, fără nicio 
preocupare pentru sine. 

Prin urmare, nivelul celui drept nu este suficient pentru a împlini scopul 


Creaţiei. Primirea plăcerii de la Lumina care emană de la Creator este 

crucială pentru corectarea intenţilor noastre: „motivele pentru care căutăm 
plăcerea“. 

Atingerea nivelului de om drept ne permite un singur lucru: să scăpăm 
de sentimentele de ruşine pe care le experimentăm atunci când primim 
plăcere de la Creator. Pe cât de mult egoismul constituie natura noastră în 
această lume, iar altruismul este considerat a fi o noţiune utopică, pe atât 
mai mult asemenea atitudini sunt percepute ca fiind opuse de către cei care 
ocupă tărâmul lumii spirituale. 

Dificultățile apar datorită ascunderii Creatorului. Noi primim plăcere 
numai atunci când ne împlinim dorinţele, dar Cabala ne învaţă că acest 
lucru este şi nefolositor. Nu înţelegem de ce este aşa, deoarece nu 
percepem nicio plăcere când suntem în suferință, şi totuşi trebuie să 
credem că această stare ne este benefică. Astfel, fiecare acțiune sau gând 
necesită multă chibzuinţă din partea noastă. 

Mai mult decât atât, cu cât suntem mai aproape de lumea spirituală 
(mahsom), cu atât situaţia devine mai complicată. Doar un singur adevăr 
devine evident: „Există multe gânduri în inima unei persoane, însă doar 
îndrumarea Creatorului este consfințită.“ 

Diferenţa dintre cel care doreşte înălţarea spirituală (adică doreşte să 
dobândească calităţi spirituale asemănătoare cu cele ale Creatorului) şi cel 
care împlineşte Voința Lui pentru a primi o recompensă (ca rezultat al 
educației primite) este următoarea: acesta din urmă crede în recompense şi 


pedepse, motiv pentru care împlineşte Voința Creatorului. 

Creatorul este ca un angajator care plăteşte salariul; omul este ca un 
angajat căruia nu îi pasă de angajator, ci mai degrabă de salariu: 
recompensa şi pedeapsa în această lume sau în lumea viitoare. Acest lucru 
îi dă „angajatului“ puterea să respecte poruncile fără a-şi pune întrebarea: 
„De ce împlinesc Voința Creatorului?“ Răspunsul este următorul: „Pentru 
că angajatul crede în recompensă.“ 

Cu toate acestea, cel care se străduieşte să îndeplinească Voința 
Creatorului fără ca în schimb să fie plătit, se întreabă în mod constant: „De 
ce fac asta?“ şi „Dacă reprezintă Voința Creatorului, de ce are El nevoie 
de asta? El este perfect şi deplin, deci la ce îi folosesc acţiunile noastre?“ 

S-ar părea că aceste întrebări sunt doar pentru cel în cauză, care apoi 
începe să se întrebe: „Ce câştig din împlinirea Voinţei Creatorului?“ Puțin 
câte puţin, omul îşi dă seama că recompensa pentru împlinirea Voinţei 
Creatorului este propria sa corectare, până când primeşte de Sus Neşama 


(suflet) — Lumina Creatorului. 


Cabala ne învaţă că înclinația rea (egoismul) pare păcătoşilor ca un 
fir de păr (un mic obstacol), în timp ce persoanei drepte — ca un munte 


înalt. 


Cabala trebuie aplicată ca şi cum s-ar referi la o singură persoană, 
persoană ale cărei gânduri şi dorinţe caracteristice poartă în lumea noastră 


nume diferite. 

Prin urmare, categoriile „păcătoşi“ şi „drepți“ descriu stările omului. 
Tăinuirea se referă nu numai la ascunderea Creatorului, ci şi la ascunderea 
omului față de sine însuşi. Noi nu ne cunoaştem adevăratele noastre 
caracteristici şi nici pe noi nu ne cunoaştem cu adevărat. Aceste 
caracteristici ne sunt revelate doar în măsura în care suntem capabili să le 
corectăm. (În acest sens, omul poate fi comparat cu un coş de gunoi: cu cât 
caută în sine mai mult, cu atât mai greu este mirosul perceput.) 

Din acest motiv Creatorul le arată celor care se află la începutul 
drumului — păcătoşilor — că egoismul lor nu este atât de formidabil încât să 
nu poată fi depăşit. În acest fel ei nu vor fi dezamăgiţi când văd că munca 
nu este adecvată sarcinii. 

Celor care sunt deja pe cale, Creatorul le revelează răul (egoismul) din 
ei într-o măsură mai mare. Această măsură este corespunzătoare cu 
sentimentul importanţei corectării pe care l-au obţinut şi a puterii pe care 
au dobândit-o de a rezista egoismului. 

În final, acelora care doresc să devină drepţi, Creatorul le revelează 
întreaga mărime a egoismului lor. În consecinţă, egoismul li se pare a fi un 
munte ce nu poate fi trecut. 

Astfel, pe măsură ce omul progresează, răul din el este revelat din ce în 
ce mai mult, în cantităţi în care poate fi corectat. Din această cauză, dacă 
omul devine brusc conştient de o nouă însuşire negativă a sa, acest lucru 
indică faptul că acum este posibil să o corecteze. În loc să cadă în 


disperare, omul ar trebui să ceară Creatorului să-l corecteze. 

De exemplu, atunci când începem să lucrăm cu noi înşine, putem simţi 
doar 10 grame de plăcere din întreaga cantitate de plăcere prezentă în 
lumea înconjurătoare şi la care suntem capabili să renunțăm. Apoi, 
Creatorul ne oferă 15 grame de plăcere. 

La începutul muncii noastre, datorită gustului adiţional pentru plăceri, 
ne simţim ruşinați (din cauza sentimentului că suntem atraşi de lucruri faţă 
de care anterior eram indiferenți) şi mai slabi (din cauza diferenţei dintre 
forţa cu care ne atrag plăcerile şi puterea noastră de a rezista). 

Într-o situaţie ca aceasta trebuie să ne spunem că, deşi Creatorul a 
adăugat 5 grame de plăcere la cele pe care le-am primit de la lumea 
înconjurătoare, încă suntem incapabili să ne corectăm pe noi înşine, şi 
trebuie să cerem putere Creatorului. Însă atunci când vom primi puterea de 
a depăşi cele 15 grame de plăcere, vom primi, din nou, alte 5 grame de 
plăcere suplimentară şi încă o dată ne vom simţim slabi şi neputincioşi, iar 


acest proces nu va înceta. 


Transformarea egoismului în altruism 


Cel care vrea să experimenteze adevăratul gust al vieţii trebuie să 
acorde o atenţie specială punctului spiritual din inima sa. Fiecare dintre 
noi are un punct în inimă. In general, acesta nu dă semne de viaţă, nu 


luminează şi, în consecinţă, nu suntem conştienţi de prezenţa lui. 

Într-o astfel de situaţie, este numit „punct negru“. Acest punct este 
sămânţa sufletului. Caracteristica lui este altruismul, deoarece este 
sămânţa viitorului vas al sufletului şi Luminii lui, un fragment din Creator. 

Totuşi, în starea sa inițială el este ascuns de noi, întrucât nu îl preţuim, 
şi din acest motiv starea este numită „Galur de Șhina“ (Exilul Divinităţii). 
O astfel de stare a sufletului este numită „punct“. 

Când ridicăm importanța acestui punct mai sus de propriul „Eu“, 
deasupra capetelor noastre, precum semnele deasupra literelor, putem 
spune că acest lucru este mai degrabă ca o coroană pe capetele noastre, 
decât praf sub tălpile noastre. Atunci Lumina este emisă din punctul 
central al corpului, iar acest centru potenţial devine sursă de putere pentru 
înălţarea spirituală. 

Astfel, toate cererile de ajutor adresate Creatorului ar trebui înlocuite cu 
o singură rugăminte care să se concentreze pe înţelegerea importanţei 
perceperii Sale, ca mijloc de îmbunătăţire personală realizată de dragul 


Lui. 


Abilitatea de a săvârşi fapte bune (altruiste) nu este un mijloc, ci o 


recompensă pentru cel care doreşte să se asemene Creatorului. 


Secvenţele prin care omul se îndreaptă de la egoism către lumea 
spirituală pot fi regăsite în Biblie, în cadrul exodului din Egipt. Apariţia 


vaselor de dăruire în om este numită „exodul din Egipt“. 

Dorinţele altruiste (vasele dăruirii) semnifică faptul că omul urmează 
mai degrabă calea credinţei, decât cea a cunoaşterii. Ieşirea din egoism 
este posibilă doar atunci când simţim spiritualitatea, când Îl percepem pe 
Creator, iar Lumina Înţelepciunii despică Jam Suf (Marea Roşie) în mijloc. 
În acel moment omul trece graniţa dintre două lumi. 

Pentru a face acest lucru, Creatorul săvârşeşte un miracol. El ne dă 
Lumina Înţelepciunii (Or Hohma), în ciuda faptului că nu avem vasul 
potrivit pentru a primi Lumina. Cu ajutorul acestei Lumini putem 
străpunge bariera (mahsom). După ce miracolul s-a produs, cei care au 
intrat în lumea spirituală nu vor reveni la nivelul lumii noastre. 

În stadiul următor trebuie să dobândim un vas pentru primirea Luminii 
Înţelepciunii, şi acest lucru este realizat pe calea dificilă a avansării în 
deşertul spiritual, până când vom merita să primim Lumina Creatorului, 
urcând „Muntele Sinai“. În această stare vom respecta poruncile 
referitoare la virtute şi credinţă mai presus de cunoaştere, atunci când ne 
vom plasa gândurile şi dorinţele sub influenţa credinţei. 

Aşa-numita stare de micime, karnut, care în acest caz este Malhut, 
semnifică doar centrul Keter („coroana“). Într-o existență minimă ca 
aceasta, dispoziţiile noastre egoiste nu ne pot domina pentru că am plasat 
credinţa mai presus de cunoaştere şi percepţie. 

Aceasta este considerată a fi o stare inferioară, pentru că în această stare 
nu luăm în calcul egoismul, deoarece nu avem putere să îl contracarăm. 


Această situație poate fi comparată cu cea în care suntem incapabili să 

consumăm doar o mică cantitate de alimente, aşa încât refuzăm toată 
porția. 

Totuşi, legătura cu Creatorul se poate realiza dacă suntem capabili să 
primim Lumina în noi înşine, adică să lucrăm în mod altruist cu propriul 
egoism. Pe măsură ce transformăm egoismul în altruism, vasul astfel 
modificat va fi umplut cu Lumina Creatorului. 

Starea vasului (Kli-ului) nostru spiritual al egoismului corectat) este 
numită „starea de maturitate, gadlur“. Malhut coboară de la Keter până la 
nivelul la care putem rezista tentației de automulţumire şi putem primi, 
însă nu de dragul propriei noastre plăceri. 

Pentru a primi în întregime Lumina Creatorului, pentru a-L percepe pe 
Creator pe deplin, în conformitate cu propriile posibilități şi pentru alipirea 
completă de El trebuie să folosim egoismul în beneficiul altruismului. O 
asemenea stare este cunoscută ca „sfârşitul procesului de corectare“ şi 
reprezintă scopul Creaţiei. 

Toate percepțiile noastre sunt strict subiective, iar imaginea lumii care 
ni se înfăţişează depinde în întregime de starea noastră de spirit, de starea 
fizică, de dispoziţiile noastre etc. Însă în percepţia spirituală, senzațiile 
cuprind realitatea însăşi, deoarece noi înţelegem prezentul în conformitate 
cu poziţia noastră spirituală. 

Această lume este considerată a fi senzaţia noastră imediată. Lumea 
viitoare este ceea ce va fi simţit în următorul moment. Nu există nicio 


dimensiune a timpului, ci doar o schimbarea a senzaţiilor. Dacă percepem 

totul prin credință mai presus de cunoaştere, atunci trăim în întregime în 
viitor. 

De exemplu, dacă în viaţa curentă avem o afacere, evaluăm în mod 
sistematic rezultatele muncii noastre şi profitul. Dacă vedem că eforturile 
şi cheltuielile noastre nu se justifică, adică profitul este mai mic decât 
investiția, atunci închidem afacerea şi deschidem una nouă, deoarece 
suntem interesaţi să obţinem profit. 

În niciun caz nu ne înşelăm singuri, ci stabilim clar beneficiul nostru 
sub formă de bani, onoare, faimă, linişte sau orice altă formă dorim să aibă 
profitul. 

Omul se poate întreba; De ce nu însumăm rezultatele vieţii noastre, să 
zicem, o dată pe an, şi nu analizăm care a fost scopul pentru care am trăit 
acea perioadă? Şi chiar dacă suntem doar la începutul dezvoltării noastre 


spirituale, de ce este nevoie să ne punem întrebări în fiecare moment? 


Lumea noastră este o lume a minciunii. 


Ca urmare, corpul nu doreşte să se confrunte cu aceste întrebări pentru 
că nu are răspunsuri la ele. De fapt, care ar putea fi răspunsul nostru la 
sfârşitul anului sau când ne apropiem de sfârşitul vieţii? 

Toate trec, şi binele şi răul, iar noi cu ce ne alegem? De ce am muncit 


pentru nevoile corpului nostru? Nu există răspuns, pentru că nu există 

recompensă pentru viaţa pe care am trăit-o. Din această cauză corpul nu ne 
permite să punem aceste întrebări. 

Spiritualitatea, pe de altă parte, pentru că reprezintă adevărul, iar 
recompensa spirituală este eternă, ne îndeamnă la o atitudine interogativă 
referitoare la recompensa spirituală, pentru a deveni conştienţi că 
beneficiile noastre sunt mai mari comparativ cu eforturile. În acest fel ne 
vom corecta într-un grad mai mare şi vom primi răsplata veşnică. 

Atunci de ce ne dă Creatorul preocupări false, cum ar fi viaţa din 
această lume? Procesul de creare a vasului spiritual este foarte lung şi 
complex. Noi credem că trebuie să experimentăm întregul spectru al 
egoismului lumesc în toată josnicia lui şi să gustăm din toate plăcerile sale 
false, până la cele mai joase niveluri (ale egoismului). 

În timpul muncii noastre, pe măsură ce ne apropiem de graniţa dintre 
tărâmul fizic şi cel spiritual, acumulăm experienţă până când vom ajunge 
pe tărâmul spiritual. Acest proces de dobândire a experienţei nu apare într- 
un singur ciclu de viaţă în această lume. Toată informația este stocată în 
sufletul nostru şi se manifestă la momentul potrivit. 

Însă până atunci, tot ceea ce dobândim este ascuns în noi şi 
experimentăm doar starea prezentă. Din moment ce întreaga noastră esenţă 
se concentrează asupra dorinţei de a dobândi plăcere, Creatorul le dă 
„Viaţa“ cunoscută sub numele de „falsitate“ acelora care nu sunt pregătiți 


încă pentru urcarea spirituală, astfel încât să aibă puterea de a trăi. 

Există o Lumină care determină diminuarea dorințelor vasului şi există 
o Lumină care aduce cunoaştere şi plăcere. În esenţă, este una şi aceeaşi 
Lumină a Creatorului, însă extragem din ea în special calitatea pe care 
dorim să o folosim pentru scopurile noastre spirituale. 

„Abandonaţi răul şi faceţi bine.“ Prima etapă a corectării este numită 
„revelarea răului“ deoarece, de îndată ce vom fi convinşi că egoismul este 
cel mai puternic şi fatal duşman, îl vom uri şi îl vom abandona. O situaţie 
ca aceasta devine acum de nesuportat. 

Totuşi, nu este necesar să fugim de rău, ci doar să simţim ce este el de 
fapt şi apoi ne vom îndepărta instinctiv de el. Înțelegerea a ceea ce este rău 
apare exact în timp ce ne aflăm sub influenţa faptelor bune pe care le 
facem, adică în timp ce respectăm poruncile şi învățătura Cabalei, 
deoarece atunci când ne aflăm sub influenţa lor pozitivă, începem să dorim 
perfecțiunea spirituală şi să simţim exact ce ne împiedică să experimentăm 
viaţa spirituală. 

Ascunderea Creatorului faţă de noi, care este experimentată ca 
suferinţă, întrebările cu privire la Providența Divină, lipsa de siguranţă şi 
încredere în Creator, precum şi gândurile care interferează — toate acestea 
sunt numite „noapte“. Revelarea Creatorului, care este experimentată ca 
plăcere, încrederea în Supravegherea Divină, sentimentul de a fi conectat 
la veşnicie, înţelegerea Sursei Superioare a tuturor legilor naturii — toate 


acestea sunt numite „zi“. 

In timp ce Creatorul este încă în starea de ascundere, trebuie să lucrăm 
pentru a dobândi credinţa că o asemenea stare este în beneficiul nostru, 
deoarece în toate stările Creatorul face doar ce este cel util şi cel mai 


benefic pentru noi. 


Dacă am fi fost gata să primim Lumina Creatorului fără să ne facem 


rău, cu siguranţă Creatorul s-ar fi revelat pe Sine. 


Din moment ce suntem incapabili să controlăm plăcerile pe care le 
simţim deja, Creatorul nu ne oferă astfel de plăceri imense precum cele ale 
Luminii Sale, deoarece am deveni imediat sclavii lor şi nu am fi capabili 
să scăpăm din lanţurile egoismului nostru. Din acest motiv ne-am distanţa 
chiar mai mult de Creator. 

În fiecare nouă generaţie, majoritatea colectivităţii determină valoarea 
şi frumuseţea lucrurilor, obiectelor, evenimentelor şi categoriilor. Fiecare 
generaţie respinge normele celei anterioare. Prin urmare, nu există norme 
absolute ci, mai degrabă, majoritatea oamenilor din fiecare grup şi fiecare 
generaţie îşi stabileşte propriile norme, iar restul oamenilor le urmează. 

Din această cauză există întotdeauna tendinţe noi şi modele noi la care 
se poate aspira. Prin urmare, tot ce este dictat de cei ce reprezintă 
majoritatea este considerat a fi frumos, iar cei care susțin aceste valori 
primesc respect şi onoare. În consecinţă, omul doreşte să depună eforturi 


mai mari pentru a ajunge la ceea ce societatea consideră a fi valoare. 

Dobândirea calităților spirituale este dificilă, deoarece majoritatea 
oamenilor nu preţuiesc acest scop pentru că nu se află în tendinţele 
curente. Este într-adevăr atât de important să percepem spiritualitatea? De 
fapt, spiritualitatea este extrem de importantă. 

Şi dacă totuşi este aşa, de ce o ascunde Creatorul? Răspunsul este că o 
ascunde pentru ca noi să nu o corupem. De aceea a creat un „truc“ special 
numit „ascundere“. Aceasta ne împiedică să vedem măreţia lumii 
spirituale deoarece, aşa cum a fost arătat mai sus, noi nu putem controla 
ceea ce simţim. 

Şi pentru că acum este ascunsă de noi, ne putem baza doar pe credinţa 
privind imensa importanţă a perceperii Creatorului. Totuşi, în conformitate 
cu opinia majorităţii, valoarea aprecierii spiritualităţii tinde către zero; în 
acest fel este practic respinsă de toată lumea. 

Acest proces apare în ciuda faptului că, în mod clar, standardele de 
frumuseţe, ordinea priorităţilor, normele de comportament şi legile 
societății sunt determinate de persoane demne de dispreţ, care îşi schimbă 
în mod constant principiile, dovedind astfel că le lipseşte substanţa şi că 


normele lor sunt neîntemeiate şi false. 

15 


Corectarea spirituală graduală 


Credinţa mai presus de rațiune ne permite să percepem tocmai prin 
rațiune cel mai mare duşman (cel care ne împiedică să dobândim 
bunătatea). Putem simţi şi percepe răul numai în măsura în care credem 
mai presus de rațiune în plăcerea spirituală. În mod obiectiv, nu există 
nimic altceva în afară de Creator, însă această înţelegere este dobândită la 
nivelul cel mai înalt al percepţiei cabalistice. 

Până atunci însă, noi ne percepem ca fiind în această lume. În procesul 
dobândirii percepţiei ajungem să înţelegem ce este: 1. Creatorul; 2. Primul 
creat; 3. Creaţia; 4. Plăcerea pe care Creatorul doreşte să o dăruiască 
creaţiilor Sale. 

Întreaga evoluţie are loc mai degrabă în conformitate cu lanţul „cauză- 
efect“, şi nu în concordanţă cu factorul timp. Creatorul există. Creatorul 
doreşte avansarea Creaţiei pentru a o mulţumi. Creatorul generează dorinţa 
de satisfacție (atât în cantitate, cât şi în calitate) doar pentru acea plăcere 
pe care doreşte să o dăruiască. 

Prima fiinţă creată este Malhur. Prima percepție a Luminii Creatorului 


de către fiinţa creată este numită „Lumea Fără Sfârşit“. Sintagma „Fără 

Sfârşit“ este folosită deoarece, în această stare, Malhut a primit Lumina 
Creatorului fără a limita cantitatea de Lumină acceptată. 

Fiinţa creată a dobândit multă bucurie din primirea Luminii. În timp ce 
primeşte bucurie, ea Îl simte pe Creatorul Însuşi — dorinţa Sa de a dărui. 
Deoarece a dorit să fie similară cu El, Malhur a respins în cele din urmă 
Lumina, şi ea a plecat. 

Această acţiune a lui Malhut este numită „restricţie“ (restricţia primirii 
Luminii — fimțum). Creatorului nu îi lipseşte nimic, aşa încât Malhut nu îi 
poate dărui în acelaşi fel în care Creatorul îi dăruieşte ei. 

Cum poate „dărui“ Malhur Creatorului? Prin respectarea Voinţei 
Creatorului de a dărui plăcere fiinţelor create şi primind de la Creator. 
Astfel oferă plăcere Creatorului. Aceasta este considerată „dăruire“ din 
partea fiinţei create. 

Malhut îşi poate schimba doar forma în care primeşte. Această 
schimbare poate fi realizată adăugând actului primirii intenția de a-L 
mulţumi pe Creator. 

Primul stadiu necesar pentru a ajunge la noua formă este restricția — 
lăsarea Luminii să plece. Malhur restricționată devine mai târziu divizată 
în multe, multe părți — suflete, în care fiecare parte, separat, trebuie să îşi 
corecteze egoismul. 

Aceste mici părți ale lui Malhur, lipsite de Lumina Creatorului, sunt 
plasate apoi în condiţia şi situaţia pe care noi o numim „lumea noastră“. 


Ulterior, încetul cu încetul, aceste fragmente renunţă la dorinţa de a primi 

pentru sine şi dobândesc dorinţa de a dărui, în timp ce încă se află în 
„lumea noastră“. 

Forţa care ajută sufletele să se îndepărteze de înclinațiile egoiste este 
cunoscută sub numele de forţa „salvatoare“, Mesia. Nivelurile corectării 
spirituale graduale sunt numite „lumi spirituale“, în timp ce gradaţiile 
interioare sunt numite Sfirot. 

Scopul corectării este revenirea la starea inițială, de dinainte de 
restricție, în care plăcerea nu este primită pentru sine, ci de dragul 
Creatorului. O asemenea condiţie este cunoscută sub numele de „sfârşitul 
corectării“. 

Toate gândurile şi întrebările care apar în noi legate de scopul Creaţiei 
şi al eforturilor omului, cum ar fi: „Chiar este necesar?“, „Oricum 
Creatorul acționează în conformitate cu propriul Plan şi dorinţele sale, 
atunci de ce ar cere ceva de la noi?“ etc., le avem pentru că ele sunt trimise 
direct de Creator. Aşa că mai apare o întrebare: „Pentru ce?“ 

Dacă toate întrebările noastre referitoare la Creaţie ne întăresc pe calea 
spre spiritualitate, atunci semnificaţia acestora ar trebui să fie clară. Însă în 
cazul celor care merg pe acest drum pentru prima dată apar constant 
gânduri referitoare la dificultăți, lipsa speranţei şi dezavantajele acestei 
căi. 

Nu există nici o altă forță şi nici o altă dorință în afară de Creator, totul 


fiind creat de El pentru a dobândi înțelegerea scopului Creației, inclusiv 


220 


întrebările „perturbatoare“, gândurile şi forţele care ne împiedică să 
înaintăm către El. 

Creatorul a aşezat multe piedici pe calea pe care consideră că trebuie să 
o parcurgem pentru înălțarea spirituală, tocmai pentru a ne teme că nu ne 
vom atinge scopul, acela de a percepe măreția Creatorului, rămânând 
pentru totdeauna în starea noastră inferioară. Această percepţie poate 


convinge inima noastră să dorească altruismul. 


Trebuie să înţelegem că numai Creatorul ne poate deschide ochii şi 
inimile, astfel încât să putem recunoaşte măreţia spiritualităţii. 
Intrebările care ne perturbă apar în mod special pentru a simţi această 


necesitate. 


Una din întrebările fundamentale pe care o pun începătorii poate fi 
formulată astfel: „Dacă ar dori, Creatorul mi s-ar revela şi astfel eu (corpul 
meu — egoismul — actualul dictator) imediat şi automat aş fi de acord să 
înlocuiesc actele mele egoiste cu unele altruiste, Creatorul devenind cel 
care mă conduce. 

Nu vreau să am libertatea de a-mi alege acţiunile. Eu cred că El este 
corect şi că cel mai bun lucru pentru mine este să nu mă gândesc la 
propriul meu câştig. Numai atunci voi deveni merituos, însă eu pe mine nu 


mă pot schimba. Aşa că Îl las pe Creator să vină şi să facă asta pentru 

mine, deoarece El Însuşi m-a creat astfel, şi numai El poate corecta ceea ce 
El a făcut.“ 

Creatorul poate cu siguranță să dăruiască omului atât dorința pentru 
spiritualitate, cât şi simțirea ei, aşa numita „trezire de Sus“. Însă dacă ar 
face aşa, noi nu am fi capabili să scăpăm de regula dictatorială a 
egoismului de a ne gratifica, iar apoi am fi forțați să muncim de dragul 
plăcerii, fără libertatea de a alege. 

O asemenea muncă nu este considerată a fi făcută de dragul 
Creatorului, ci de dragul de a primi plăcere. Scopul Creatorului este de a 
ne determina să alegem de bună voie calea corectă în viaţă, justificând 
astfel acţiunile Lui. Putem înţelege acest lucru doar atunci când suntem 
complet eliberaţi de egoism, indiferent de plăcerea personală. 

Din acest motiv Creatorul a realizat o condiţie esențială pentru înălţarea 
spirituală: acceptarea credinţei în El şi în corectitudinea Sa ca Îndrumător. 

Având în vedere cele de mai sus, sarcinile noastre sunt următoarele: 

1. Să credem că există un Conducător al lumii; 

2. Să recunoaştem că, deşi nouă poate să nu ni se pară importantă 

credinţa, Creatorul a ales în mod special această cale pentru noi; 

3. Să credem că trebuie să urmăm calea „dăruirii“, şi nu pe cea a 

„primirii“; 
4. Să credem, în timp ce lucrăm „de dragul Creatorului“, că El acceptă 


munca noastră indiferent de cum o vedem noi; 

5. Să parcurgem, în procesul de autodezvoltare, două categorii ale 
„credinţei mai presus de rațiune“: a) să înaintăm cu credința mai 
presus de rațiune, deoarece nu avem alternativă; b) să alegem să 
urmăm calea credinţei mai presus de rațiune, chiar dacă am acumulat 
suficiente cunoştinţe încât să nu trebuiască să ne bazăm pe acestea; 

6. Să ştim că dacă munca este făcută pe tărâmul egoismului, atunci 
rodul întregului succes la care dorim în imaginația noastră să 
ajungem este folosit pentru propria noastră plăcere. Totuşi, atunci 
când omul Îl iubeşte pe Creator, toate beneficiile Îi vor fi cedate Lui 
cu bucurie şi întregul rod al eforturilor sale va fi folosit pentru 
ceilalți. 

7. Să mulţumim Creatorului pentru trecut, întrucât de el depinde 
viitorul, de vreme ce măsura în care cineva apreciază trecutul şi 
pentru care mulţumeşte Creatorului este egală cu măsura în care 
apreciază ceea ce a primit de Sus. Apoi devenim capabili să 
menţinem ajutorul primit de Sus. 

8. Să finalizăm munca inițială, cea care este importantă pentru 
avansarea pe linia dreaptă, cu un sentiment de împlinire. Omul este 
fericit chiar dacă măsura conexiunii cu spiritualitatea este minimă. 

Şi este, de asemenea, fericit că a meritat să primească dorinţa şi 
capacitatea de a face chiar şi cel mai mic lucru pe tărâmul spiritual 


pentru Creator. 


223 


9. De asemenea, să avanseze pe linia stângă. Însă treizeci de minute pe 
zi sunt suficiente pentru a se gândi la cât de mult preferă iubirea 
pentru Creator în locul iubirii de sine. 

În măsura în care omul recunoaşte anumite lipsuri, în aceeaşi măsură 
trebuie să se roage Creatorului în privinţa acestor sentimente, astfel 
încât El să îl atragă pe adevărata cale, care combină ambele linii. 

În însăşi munca noastră trebui să ne concentrăm gândurile şi dorinţele 

într-o anumită ordine: 

1. Să învăţăm căile Creatorului şi secretele Cabalei, astfel încât această 
cunoaştere să ne ajute să împlinim Voința Creatorului. Acesta este 
cel mai important scop al omului; 

2. Să dorim să ne corectăm complet sufletul şi să ne întoarcem la 
rădăcina sa — Creatorul; 

3. Să ne dorim cu ardoare să Îl recunoaştem pe Creator şi să ne lipim de 
El, odată cu recunoaşterea perfecțiunii Sale. 

Creatorul se află într-o stare de absolut repaus, aşa cum este şi cel care a 
realizat scopul Creaţiei. Este clar că această stare de repaus poate fi 
apreciată doar de cineva care a fost anterior în situaţia de mişcare, trudă şi 
muncă. Deoarece aici ne referim la „repausul spiritual“, în mod clar 


mişcarea, truda şi munca omului sunt, de asemenea, de natură spirituală. 


Munca spirituală constă în străduința de a aduce plăcere Creatorului. 

Toată munca noastră începe atunci când corpul (dorinţa de a primi) se 
opune acestei muncii care nu aduce nici un beneficiu propriu. Acest lucru 
se datorează faptului că el (corpul, egoismul) nu înţelege implicaţiile 
muncii altruiste şi nu simte că obţine o recompensă în schimbul muncii. 

Din partea noastră se cer eforturi considerabile pentru a rezista 
plângerilor justificate (în principiu) ale corpului. O lungă perioadă de timp 
ne vom căzni să înţelegem spiritualitatea. 

Ce primim în schimb? Ştiţi pe cineva care a excelat într-o astfel de 
muncă? Este posibil să vrea Creatorul ca noi să suferim astfel? 

Învăţă din propria experienţă! Ce-ai realizat? Starea actuală de sănătate 
îți permite să abuzezi de tine, aşa cum faci acum? Gândeşte-te la tine, la 
familia ta, la copiii tăi! 

Dacă aşa doreşte Creatorul, atunci El va continua să ne conducă mai 
departe în acelaşi fel în care ne-a adus la Cabala, deoarece El guvernează 
şi conduce totul. Aceste plângeri şi multe altele similare (auzite adeseori 
de la rude, care sunt, de asemenea, asociate cu conceptul de organism) 
sunt absolute justificate, însă nu există răspunsuri pe care să le putem da. 

În realitate, răspunsurile nu sunt necesare pentru că, dacă dorim să 
ieşim din graniţele corpurilor noastre, trebuie pur şi simplu să nu acceptăm 
aceste argumente şi să nu le acordăm atenţie. 

În schimb, ar trebui să ne spunem: „Corpul nostru are dreptate, 
argumentele sunt logice, plângerile lui sunt adevărate. Totuşi, eu vreau să 


ies din corpul meu sau, altfel spus, să mă eliberez de dorinţele lui. În 

consecinţă, voi urma calea credinţei, şi nu pe cea a simțului comun. Numai 
în lumea noastră raționamentul meu este considerat logic.“ 

„Însă în lumea spirituală, chiar dacă nu înţeleg asta pentru că nu am 
încă viziunea sau gândirea spirituală, totul funcţionează în conformitate cu 
o lege diferită, care pentru moment îmi pare ciudată, deoarece nu este 
fondată pe bazele realităţii fizice.“ 

„Totul funcționează pe baza legii omnipotenţei Creatorului, prin 
cedarea completă şi voluntară în faţa Lui, atât în minte cât şi în spirit, cu 
încredere deplină în ajutorul Său, contrar dorinței de a primi şi a 
protestelor corpului.“ 

Această muncă îndreptată asupra noastră este numită „a dărui de dragul 
dăruirii“; ea este un act pur altruist şi reprezintă linia dreaptă. Dăruim pur 
şi simplu totul pentru că dorim să dăruim. Plăcerea pe care o primim dintr- 
o asemenea muncă izvorăşte din asemănarea noastră cu Creatorul, 
deoarece doar dăruim, asemenea Creatorului. Aceasta este numită 
„Lumina credinţei sau milei“ sau Or Hasadim. 

Dacă cineva încearcă să se comporte astfel, atunci Creatorul îi oferă 
sentimentul imensei Sale măreţii şi puteri. Credinţa face loc cunoaşterii; 
corpul începe să simtă importanţa Creatorului şi este gata să facă orice de 
dragul Lui, pentru că acum percepe importanța Măreţiei şi asentimentul 
Creatorului de a primi ceva de la noi. 

Acest lucru este privit ca realizarea plăcerii. Însă în acest caz simţim din 


nou că am progresat în direcţia corpului. Nu măreţia Creatorului, ci 

plăcerea şi gradul de încredere personală în munca făcută de dragul 
Măreţiei Lui, sunt cele care ne determină acțiunile. Astfel, încă o dată am 
căzut în braţele egoismului şi câştigului personal. 

Totala noastră incapacitatea de a percepe Creatorul ne îngăduie să 
continuăm asumarea împlinirii tuturor acţiunilor, atât a celor altruiste, cât 
şi a celor spirituale, de dragul Lui. Revelarea Creatorului, care este 
reprezentată de linia stângă, este cunoscută sub numele de „cunoaşterea 
Luminii Înţelepciunii“. 

Prin urmare, Revelarea Creatorului necesită din partea noastră aplicarea 
cu stricteţe a unor restricții privind dobândirea cunoştinţelor, guvernarea şi 
perceperea măreției Sale. Ea echilibrează credinţa şi cunoaşterea, absenţa 
percepţiei şi plăcerea pentru Creator, într-o proporţie care să nu ne permită 
să nu cădem din nou pradă egoismului. 

Dacă adăugăm o mică porţiune de egoism stării inițiale, atunci o putem 
folosi, procedând în continuare ca şi cum am fi la fel de neştiutori ca în 
starea iniţială. Echilbrând linia dreaptă prin adăugarea unor cantități mici 
din linia stângă, vom crea linia de mijloc. 

Partea liniei stângi din cadrul liniei de mijloc determină înălțimea 
nivelului nostru spiritual. Starea spirituală în sine este considerată a fi 
aceea de „Măreţie“. Înaintările următoare ne duc până la nivelul final, care 
este şi cel mai înalt, până la contopirea noastră cu Creatorul în calități şi 


dorinţe. 

Acest lucru se întâmplă treptat, dezvoltând alternativ linia dreaptă şi 
apoi linia stângă. Echilibrarea ambelor linii are loc la fiecare nivel al scării 
spirituale. În starea liniei drepte, trebuie să fim fericiţi fără nici un motiv, 
doar gândindu-ne la existenţa Creatorului în această lume. Nu cerem alte 
condiţii pentru a fi fericiți. 

O asemenea stare este numită „a fi fericit cu ceea ce ai“. Dacă nimic nu 
ne poate scoate din această condiţie, ea este considerată absolută. Însă 
dacă începem să ne verificăm starea spirituală, vom vedea că în nici un caz 
nu ne apropiem de Creator. Întrucât am experimentat deja faptul că nu ne 
putem corecta pe noi înşine, cerem ajutor Creatorului. Lumina Creatorului 
care ne ajută să depăşim egoismul corpului (dorinţa de a primi) este 


cunoscută sub numele de „suflet“. 


Cea mai bună modalitate de a determina dacă o acţiune este altruistă 
Sau egoistă este să verificăm dacă simţim că suntem gata să ignorăm 
orice rezultat, inclusiv plăcerea recompensei, indiferent de dorinţa 


imensă de a ne gratifica pentru rezultatul propriei munci. 


Numai în acest caz, după ce am primit plăcere, putem susţine că am 
făcut asta de dragul Creatorului, şi nu pentru noi înşine. 

Întreaga cale a avansării spirituale presupune refuzul treptat de a primi 
plăceri din ce în ce mai mari: în primul rând plăcerile lumii noastre, apoi 


plăcerile spirituale reale şi în special percepţia Creatorului. 

Creatorul s-a ascuns pe Sine pentru a ne îngădui să ne acomodăm 
treptat cu această sarcină. Prin urmare, ascunderea Creatorului ar trebui să 
fie privită ca un aspect al corectării noastre, iar noi ar trebui să Îi cerem să 
ni se reveleze deoarece, de îndată ce suntem capabili să Îl percepem fără 
ca aceasta să ne dăuneze, El imediat se va revela pe Sine. 

Dacă am putea simţi plăcerea de a-L percepe pe Creator în starea 
inițială de egoism, atunci niciodată nu vom avea suficientă putere să 
renunțăm la egoismul nostru pentru a-l cere Creatorului să ne acorde 
voinţa prin care să rezistăm tentaţiei de a obţine o recompensă. Aşa cum 
fluturii se grăbesc noaptea către lumina care îi ucide, tot aşa am pieri şi noi 
în flăcările plăcerii, încă incapabili să îi rezistăm. 

Doar aceia dintre noi care au experimentat lipsa puterii în faţa unei mari 
plăceri înţeleg că nu am fi capabili să oprim plăcerile care rezultă atunci 
când bucuria este mai mare decât puterea voinţei noastre şi decât puterea 
recunoaşterii răului. 

Creatorul se ascunde de noi anume pentru binele nostru, pentru a nu fi 
copleşiți de plăceri, în acest fel făcând posibilă înaintarea pe calea 
credinţei şi dobândirea vaselor de dăruire. Dacă vrem să facem ceva care 
nu este în beneficiul nostru, atunci corpul (egoismul) imediat începe să 
calculeze exact dacă merită să facă acest lucru. 

Fără un scop, fără răsplata plăcerii, noi nu suntem capabili să muncim şi 


căutăm tot felul de neajunsuri, de dorinţe spirituale şi deficienţe ale 

scopurile sau obiectivele noastre. Corpul nostru întreabă în primul rând: 
„În ce scop ne implicăm în asta?“ 

În această situație corpul este numit „înclinația rea“. În stadiul următor, 
el ne distrage de la realizarea a ceea ce ne-am propus, caz în care este 
numit „satan“ (în ebraică satan derivă din verbul listot, care înseamnă a se 
îndepărta) pentru că vrea să ne facă să deviem de la cale. 

După aceea, ne „ucide“ spiritualitatea, îndepărtând toate sentimentele 
spiritualităţii obținute prin studiu şi prin implicarea în Cabala, oferindu-ne 
în mod special plăceri îmbrăcate cu veşmintele acestei lumi — situaţie în 
care este numit „îngerul morții“. 

Există doar un singur răspuns la toate nemulțumirile corpului: 
„Înaintez, în ciuda a ceea ce îmi spui, cu puterea credinţei, pentru că aşa 
cere Creatorul.“ 

Această condiție a Creatorului este cunoscută sub numele de „legea 
lumilor de dincolo“. Noi nu avem puterea să ne abţinem de la primirea 
plăcerii dacă nu suntem convinşi, înainte de toate, că acest lucru ne este 
dăunător. Aşa cum se spune: am pus raţiunea mai presus de simţire. 

Oricum, Chiar şi în acest caz, nu va fi nevoie de mai mult decât de un 
simplu calcul referitor la ceea ce este bine pentru noi: plăcere imediată şi 
suferinţă ulterioară sau evitarea plăcerii, rămânând în starea actuală. Ori de 
câte ori respingem plăcerea, trebuie să dăm socoteală corpului nostru, 


explicându-i de ce nu merită să obţinem plăcerea care ajunge la noi. 

Putem răspunde corpului într-un limbaj pe care el îl poate înţelege: fie 
în limbajul plăcerii, adică este util să scăpăm acum de plăcerile prosteşti şi 
ocazionale de dragul plăcerilor din lumea de dincolo, fie în limbajul 
suferinţei, spunând că nu merită să primim acum plăceri, iar mai apoi să 
îndurăm suferinţa iadului. În acest fel trebuie să construim linia de apărare 
împotriva corpului nostru. 

Este important să fim totuşi conştienţi că în acest fel pofta de plăceri 
poate preveni în mod sensibil evaluarea şi poate înfățişa o imagine falsă a 
corelaţiei dintre plăceri şi suferințe. Cea mai sigură soluție este să ne 
adresăm corpului spunându-i că am decis să lucrăm pentru spiritualitate, 
fără nici un câştig propriu. 

În acest caz tăiem toate legăturile dintre acţiune şi corp, iar corpul nu 
mai poate interveni cu socotelile sale legate de utilitatea sau inutilitatea 
muncii. Acest răspuns este numit „munca inimii“, deoarece inima doreşte 


plăcere. 

16 


Calitățile interioare şi aspectele exterioare 


Răspunsul dat intelectului trebuie să fie următorul: „Cred că toate 
cererile şi rugămințile mele de ajutor sunt ascultate de Creator.“ Dacă 
suntem capabili să persistăm în răspunsurile noastre, atât faţă de intelect 
cât şi faţă de inimă, atunci Creatorul se va revela pe Sine, astfel încât ÎI 
vom vedea şi Îl vom simţi doar pe El. 

În fiecare dintre noi există şaptezeci de dorinţe fundamentale. Acestea 
sunt numite „cele şaptezeci de naţiuni ale lumii“. Prin urmare, sufletele 
noastre corespund parțuf-ului Zeir Anpin din lumea Aţilut, care include 70 
de Sfirot. După ce vom începe să ne apropiem mai mult de Creator şi să 
primim Lumina Cabalei, ni se vor da sentimente şi dorinţe despre care nici 
măcar nu ne-am imaginat că există. 

Cele şaptezeci de dorinţe derivă din două surse, deoarece înaintăm prin 
combinaţiile celor două linii: dreaptă şi stângă. Acţiunilor din linia dreaptă 
li se opune înclinația (coaja, klipa) rea (egoistă) împotriva muncii inimii, 
numită Klipa Işmael. 

Munca în linia stângă este contracarată de o forță rea, care acționează 


împotriva muncii intelectului, numită Klipa Esav. Insă atunci când 

avansăm în munca noastră, vedem că pentru a intra pe tărâmul spiritual 
trebuie să scăpăm de ambele klipot, pentru că ele nu doresc să primească 
legile tărâmului spiritual, aşa cum este menţionat în Biblie că Tora şi legile 
tărâmului spiritual au fost oferite de către Creator lui Esau şi Ismael 
înainte de a le dărui lui Israel, dar ei nu au vrut să le primească. Numai 
după ce vom vedea că nu suntem capabili să primim legile altruiste 
spirituale, nici cu forța de dreapta, nici cu cea de stânga, putem avansa cu 
grijă către linia de mijloc, care este numită „Vom face şi vom auzi“, apoi 
„de dragul dăruirii“ şi, ulterior, Israel. 

Din moment ce noi toţi, împreună cu gândurile, intenţiile şi dorinţele 
noastre, suntem în întregime cufundaţi în egoism, nu putem să gândim 
independent, obiectiv şi non-egoist. Aşadar, nu putem fi autocritici. 

În general, nu simţim nevoia să ne criticăm deoarece ştim deja că tot 
ceea ce facem se bazează pe dorinţele noastre egoiste. Totuşi, atunci când 
lucrăm asupra noastră, când facem o muncă ce este împotriva dorințelor 
noastre, când investim eforturi pentru dezvoltarea aspirațiilor spirituale, 
trebuie să ne examinăm situaţia. Noi înşine trebuie să ne analizăm situația, 
şi nu Creatorul, care ne cunoaşte deja situația. 

Cea mai sigură cale de a ne testa starea spirituală este să observăm dacă 
simţim bucurie atunci când lucrăm de dragul Creatorului. Dacă este aşa, 
constatăm că testarea nu o facem pentru a determina mărimea forței fizice 


sau emoţionale pe care o exercităm, ci pentru a ne examina starea 

interioară. Păstrăm aceeaşi bucurie indiferent dacă primim sau nu de la 


Creator ceea ce ne imaginăm că este necesar pentru noi? 


Cabala priveşte individul ca pe o întreagă lume, deoarece în interiorul 
fiecăruia dintre noi se găseşte tot ceea ce ne înconjoară: universul, 
naţiunile, neamurile, oamenii drepți ai naţiunilor lumii, Israel, templul 


şi chiar Creatorul Insuşi — punctul care este în inimile noastre. 


În primul rând, Cabala ne învaţă despre calitățile noastre interioare, 
apoi continuă cu aspectele exterioare care, fiind considerate consecinţe ale 
calităţilor interioare, li se atribuie numele respective. În plus, starea 
spirituală a calităţilor interioare afectează în mod direct starea spirituală a 
aspectelor exterioare, iar acestea din urmă exercită influenţă asupra 
noastră. 

Ca fiinţe umane, starea noastră spirituală inițială este egoismul. Acela 
care începe să depună efort pentru a se apropia de Creator este numit „o 
persoană dreaptă aparţinând popoarelor lumii“. Cum poate verifica cineva 
dacă se află deja la acest nivel? Din moment ce omul posedă doar dorinţe 
egoiste, ceea ce lipseşte pentru ca egoismul să fie satisfăcut este perceput 
ca fiind deja primit, ca fiind obținut, iar apoi retras. 

Noi avem acest sentiment din cauza „trecutului“ nostru spiritual: la 
nivelurile spirituale anterioare, sufletele noastre s-au aflat complet într-o 


stare de bine, însă odată cu coborârea spirituală în această lume totul a fost 

pierdut. Prin urmare, în momentul în care simţim că dorim ceva anume, 
acest lucru este echivalent cu a fi cuprinşi de doleanţe faţă de Creator 
pentru ceea ce ne-a fost luat sau nu ne-a fost dat — ceea ce omul dorește. 

Astfel, dacă suntem capabili să spunem din inimă că tot ce a făcut 
Creatorul este spre binele nostru, dacă simţim bucurie şi iubire față de 
Creatorul nostru ca şi cum am primit într-adevăr de la El tot ce ne-am 
putut imagina pentru noi şi să justificăm întreaga supraveghere a 
Creatorului, atunci am trecut cu succes testul intenţiilor noastre (kavano?). 
Cel care a reuşit să facă acest lucru este cunoscut ca o „om drept din 
popoarelor lumii“. 

Dacă, ajutați de Creator, lucrăm în continuare pentru a ne corecta 
dorinţa de a primi, atunci obiectul verificărilor noastre nu îl mai reprezintă 
gândurile, ci acţiunile noastre. Creatorul ne dă tot ceea ce am dorit 
vreodată, însă noi trebuie să fim pregătiți să înapoiem totul şi în acelaşi 
timp să primim doar partea pe care suntem capabili să o primim de dragul 
Lui. 

În anumite situații vom experimenta aceste teste ca pe o alegere între 
două posibilități: simțim ca şi cum o jumătate dintre dorințele noastre ne 
trage spre o parte, iar cealaltă jumătate ne trage spre cealaltă parte. În 
general, nu simțim în interior lupta dintre forțele opuse ale binelui şi 
răului, deoarece doar forțele răului conduc în interiorul nostru. Astfel, 
problema care continuă să apară este: Care forță ne va aduce beneficiul 


maxim? 

Atunci când forțele opuse sunt egale, nu putem alege sau prefera una 
dintre ele, întrucât simțim că ne aflăm între două forţe care ne 
influenţează. In acest moment, singura noastră soluţie este să ne întoarcem 


către Creator, pentru ca El să ne tragă spre partea bună. 


Astfel, suntem obligaţi să considerăm că tot ceea ce ni se întâmplă 


este o încercare trimisă de Sus. 


Atunci când facem acest lucru ne înălțăm imediat către scopul Creaţiei. 
Pentru a înţelege în mod general Creaţia şi în mod particular ceea ce ni se 
întâmplă, trebuie să înţelegem scopul final al Creaţiei. Atunci vom 
înţelege acţiunile Creatorului, deoarece ele depind şi sunt determinate de 
scopul final. 

La fel se întâmplă şi în lumea noastră unde, dacă nu identificăm 
rezultatul, suntem incapabili să înţelegem acţiunile celorlalți. Se spune: 
„Nu dezvălui complet ceea ce nu este finalizat.“ 

Creatorul reprezintă întreaga Creaţie, reprezintă Lumina. Scopul Lui 
este să ne încânte cu această Lumină. Astfel, singurul lucru pe care El 
trebuie să Îl creeze este dorinţa de satisfacţie. Tot ceea ce există reprezintă 
Lumina şi această dorinţă. Toate celelalte care au fost create, în afară de 
noi, au o singură menire, aceea de a ne ajuta să ajungem la scopul final al 


Creaţiei. 

Noi existăm în Creator, în oceanul de Lumină care umple cu Sine tot 
ceea ce există. Însă Îl putem percepe pe Creator numai în măsura în care 
suntem comparabili cu El, cu calităţile Lui. Lumina poate intra numai în 
acele dorinţe pe care le avem şi care sunt similare cu ale Creatorului. 

În măsura în care suntem diferiţi de Creator în calităţi şi dorinţe, noi nu 
ÎI putem percepe, deoarece Lumina Lui nu ne pătrunde. Dacă toate 
calităţile noastre sunt opuse calităţilor Lui, atunci nu Îl percepem deloc şi 
ne imaginăm că suntem singuri în această lume. 

Creatorul se străduieşte să ne dea plăcere prin calitatea Sa: „dorinţa de a 
dărui“. Din acest motiv El a creat toate lumile şi locuitorii acestor lumi cu 
o proprietatea opusă: „dorinţa de a primi“. 

Întrucât Creatorul a generat toate calităţile egoiste, această condiţie 
umilă nu este din vina noastră, ci se datorează faptului că El doreşte să ne 
corectăm, şi astfel să devenim asemenea Lui. 

Lumina dă viaţă întregii substanțe a materiei minerale, vegetale, 
animale şi umane. În lumea noastră, Lumina este ascunsă şi de aceea nu o 
putem simţi. Dacă, pe măsură ce înotăm în oceanul Luminii Creatorului, o 
parte din Lumină ne pătrunde, ea este numită „suflet“. 

Având în vedere că Lumina Creatorului aduce viaţă, emite energie 
vitală şi plăcere, cei care nu simt Lumina, ci obţin doar o strălucire 
nesemnificativă care susține existenţa lor fizică, sunt consideraţi morţi 


spiritual şi fără suflet. 

Doar câţiva din această lume, cunoscuţi sub numele de cabalişti 
(Cabala derivă din cuvântul lekabel: „a primi învăţătură despre modul în 
care se dobândeşte Lumina“), câştigă abilitatea de a dobândi Lumina. 
Fiecare dintre noi începe din starea inițială, în timpul căreia suntem 
complet inconştienţi de oceanul de Lumină în care „înotăm“. 

Trebuie, prin urmare, să ajungem să ne reumplem complet cu această 
Lumină. O asemenea stare este cunoscută sub numele de „scopul Creaţiei“ 
sau „corectarea finală“. În plus, această stare trebuie atinsă în timpul uneia 


dintre vieţile noastre pământeşti. 


Gradele spirituale 


Atunci când suntem umpluți treptat cu Lumina Creatorului, stadiile 
acestui proces sunt numite „grade spirituale“ sau „lumi“. Încercările şi 
necazurile vieții ne forţează să ne îndreptăm spre acest scop. lar dacă în 
locul plăcerii egoiste experimentăm o mare suferință, suntem dispuşi să 
renunțăm la dorinţa de a „primi“ pentru ca suferinţa să înceteze, deoarece 
a nu primi nimic este preferabil chinului. 

Necazuri diverse ne urmăresc până când renunțăm la dorinţa de „a 
primi“ şi dorim doar „să dăruim“. Singura diferență dintre oameni constă 


în tipul plăcerii pe care fiecare se aşteaptă să o primească: animalică 

(plăceri trupeşti, care se regăsesc, de asemenea, şi la animale), umană 
(faimă, onoare, putere) şi cognitivă (descoperiri, realizări). 

Proporția în care omul se orientează spre oricare dintre aceste plăceri 
este unică şi specifică. Intelectul uman se prezintă pe sine doar ca o 
unealtă care ne ajută să ne îndeplinim dorinţele. În timp ce aceste dorinţe 
se pot schimba, intelectul ne ajută să găsim căi prin care să atingem 
diferite scopuri. 

Când egoismul începe să sufere, el abandonează dorinţa de plăcere şi 
înclină „să dea“. Perioada necesară pentru a eradica egoismul se spune că 
este de 6 000 de ani. Acest număr nu are nicio legătură cu conceptul nostru 
de timp. 

Egoismul este cunoscut sub numele de „corp“. Câtă vreme ne aflăm sub 
influenţa lui, simţim că asta este moarte spirituală. Astfel, ne „ucidem“ 
corpul îndepărtându-ne de el în cinci stadii, de la cel mai simplu stadiu 
până la cel mai egoist. 

Dacă reuşim să rezistăm dorințelor egoiste, vom primi Lumina 
Creatorului. În acest fel, primim secvențial cinci tipuri de Lumină: nefeş, 


ruah, neşama, haya şi yehida. 


Stadiile ridicării noastre spirituale includ: 

1. Urmărirea plăcerilor egoiste ale acestei lumi. Ne putem încheia viață 
fără a părăsi acest stadiu, dacă nu vom începe să studiem Cabala. 
Apoi vom trece la stadiul al doilea. 

2. Reconoaşterea egoismului ca fiind dăunător şi rău pentru noi, urmată 
de renunţarea la a-l folosi. Exact în centrul dorințelor egoiste este 
sursa sau sămânţa spiritualităţii noastre. 

La un moment dat în viaţa noastră vom începe să simţim o dorinţă, o 
năzuinţă pentru a înţelege şi simţi spiritualitatea. Dacă acţionăm în 
conformitate cu această dorință, dacă o dezvoltăm şi o cultivăm, în 
loc să o suprimăm, atunci aceste dorinţe vor începe să crească. 

Apoi, adăugând intenţia potrivită, dobândită prin îndrumarea 
profesorul nostru, vom începem să simţim pentru prima dată Lumina 
spirituală în noile noastre dorinţe spirituale. Prezenţa sa ne ajută să 
dobândim încrederea şi puterea de care avem nevoie pentru a 
continua să ne corectăm egoismul. 

3. Atingerea stării în care dorim să Îi aducem mulţumire Creatorului cu 
fiecare acţiune a noastră. 

4. Corectarea noilor noastre dorinţe de „a dărui“ în dorinţe „de a primi 
de dragul Creatorului“. Pentru aceasta trebuie să ne folosim dorinţele 
noastre pentru plăcere, dar intenția să fie „de dragul Creatorului“. 
Începutul acestei sarcini este numit „învierea din morţi“. În această 
stare transformăm în opusul lor dorinţele egoiste pe care le-am 


respins, câştigând dublu. Suntem astfel capabili, atât să-L bucurăm 

pe Creator, cât şi să ne asemănăm Lui. Încheierea procesului de 
schimbare a egoismului în altruism poartă numele de „sfârşitul 
corectării“. 

De fiecare dată când corectăm o parte din dorinţe, vom primi o parte a 
sufletului nostru, iar această Lumină ne îngăduie să continuăm până când 
ne schimbăm complet, recâştigându-ne sufletele. Cantitatea de Lumină, 
parte a Creatorului, corespunde exact cu prototipul egoismului nostru, aşa 
cum a fost creat de El. 

Prin transformarea completă a egoismului în altruism putem elimina în 
întregime toate barierele rămase care împiedică primirea Luminii 
Creatorului. Acum ne putem „umple“ cu Creatorul lpindu-ne în întregime 
de EI, percepând întregul ocean de Lumină din jurul nostru şi bucurându- 
ne. 

Ni s-a adus la cunoştinţă în mod repetat faptul că potenţialul nostru de a 


înţelege lumea este limitat. 


Cu cât mai puţin ne înțelegem pe noi, cu atât mai puţin Îl putem 


înţelege pe Creator. 


Toate percepțiile noastre sunt rezultatul senzaţiilor subiective, a 


reacţiilor corpului nostru la stimulii externi. 

Cu alte cuvinte, noi primim şi percepem doar cantitatea de informaţii 
care ne este în mod selectiv trimisă, în concordanţă cu cantitatea, calitatea 


sau profunzimea potenţialului nostru de a percepe. 


Patru perspective fundamentale 


Deoarece nu avem informaţii concrete despre structura şi funcţionarea a 
ceea ce este superior nouă, iar noţiuni vagi nu le putem simţi, ne permitem 
să filozofăm şi să argumentăm modul în care acesta ar putea fi alcătuit şi 
cum ar putea funcționa. Ceva similar se întâmplă atunci când copiii îşi 
dispută dreptatea asupra unui subiect necunoscut. 

Atunci când filozofii religioşi, laici, ştiinţifici şi pseudoştiințifici 
încearcă să definească „sufletul“ şi „corpul“, ei se concentrează pe patru 


perspective fundamentale: 


Religioasă 


SC A 
1 


Tot ceea ce „există“ în fiecare obiect este „sufletul“ său. Fiecare suflet 
diferă de altul în funcţie de calităţile sale, cunoscute sub numele de 
„calități spirituale“ ale unei persoane. Sufletele există independent de corp 
înainte de naşterea corpului, înainte de a fi înveşmântate în corp, cât şi 


după ce corpul moare. Acesta din urmă este un proces complet biologic de 

descompunere a albuminei în părțile sale constitutive. (Noţiunea de 


„credincios“ nu este asemănătoare cu noţiunea de „religios“.) 


Astfel, moartea corpului fizic nu afectează sufletul în sine, ci serveşte 


doar pentru a separa sufletul de corp. 


Sufletul reprezintă ceva etern, deoarece nu este alcătuit din materia 
acestei lumi. Prin natura sa, sufletul este indivizibil. El nu este format din 
mai multe părți şi, prin urmare, nu poate fi divizat, nu se poate dezintegra 
şi finalmente, nu poate muri. 

Corpul fizic, biologic, este „veşmântul“ exterior al sufletului. Este 
veşmântul în care se îmbracă sufletul şi, acționând prin intermediul 
corpului, îşi manifestă atât proprietăţile sale intelectuale şi spirituale, cât şi 
caracterul său. Acest lucru este similar cu modul în care conducem o 
maşină, manifestându-ne dorinţele, caracterul şi intelectul în felul în care 
conducem maşina. 

În plus, sufletul dăruieşte corpului viaţă şi mobilitate şi îl protejează 
astfel încât, fără suflet corpul este lipsit de viaţă şi mobilitate. Corpul în 
sine este materie moartă, aşa cum ne apare după ce sufletul părăseşte 
corpul în momentul morții. 

Noi numim momentul morţii „plecarea sufletului din corp“. Ca urmare, 


toate semnele vitale depind şi sunt determinate de prezenţa sufletului. 

Dualistă 

Ca rezultat al evoluţiei ştiinţei, a apărut o nouă perspectivă asupra 
corpului fizic: credinţa că acesta poate exista fără nici o componentă 
spirituală care să îi dea viaţă. 

De fapt, corpul poate exista independent de suflet. Acest lucru a putut fi 
dovedit prin intermediul experimentelor biologice şi medicale care sunt 
acum capabile să reînvie corpul sau părți ale sale. 

Însă corpul aflat în această stare nu este decât un obiect biologic care 
există independent şi care este compus din substanțe albuminoide. 
Factorul care determină diferitele calităţi personale este sufletul, care 
coboară de Sus în corp, la fel ca în prima abordare. Diferenţa dintre 
punctul de vedere dualist şi cel religios constă în faptului că abordarea 
religioasă sugerează că aşa cum sufletul înzestrează corpul cu viaţă, îi 
dăruieşte, de asemenea, şi proprietăţi intelectuale şi spirituale. 

Punctul de vedere dualist argumentează că sufletul dăruieşte corpului 
doar proprietăți spirituale, deoarece experimentele evidenţiază că acesta 
poate exista de la sine, fără ajutorul altor puteri superioare. Astfel, singura 
funcție a sufletului este aceea de a fi sursa tuturor calităților care sunt 
„spirituale“, şi nu materiale. 

Mai mult decât atât, această abordare menţine credinţa că, în ciuda 
abilității corpului de a exista independent, el este totuşi produsul 
sufletului. Sufletul este considerat primordial, deoarece este responsabil de 


naşterea şi menţinerea corpului. 


244 


Necredinţa 

Un necredincios este acela care neagă existența oricăror structuri 
spirituale, cât şi prezenţa sufletului în corp. Necredinciosul este cel care 
recunoaşte doar existenţa substanţelor materiale şi a proprietăţilor lor. 

Aşadar, este o argumentaţie bine motivată, deoarece susţine că sufletul 
nu există, iar intelectul uman, asemenea altor însuşiri ale fiinţei umane, 
este rezultatul corpului care îl generează. Punctul de vedere al acestei 
perspective este că organismul reprezintă un sistem care îşi controlează 
caracteristicile, trimițând comenzi prin intermediul semnalelor electrice, 
pe calea nervilor motori. (Necredinciosul nu este similar cu ateul). 

Necredinciosul susține că toate senzațiile corpului apar ca urmare a 
interacțiunii dintre terminaţiile nervoase şi stimulii externi. Senzaţiile sunt 
conduse de nervii senzitivi la creier, acolo unde sunt analizate şi clasificate 
fie ca „durere“, fie ca „plăcere“. 

Mintea reacţionează față de un anumit organ, reacție manifestată ca 
răspuns la ceea ce percepe drept dureros sau plăcut. În plus, se crede că 
totul este construit asemenea dispozitivelor dotate cu senzori, prin care 
semnalele sunt transmise, procesate şi emise de mecanismele cerebrale. 

Ele sunt controlate, de asemenea, prin intermediul feedbackului. 
Creierul operează în conformitate cu principiul distanțării de durere şi 
apropierii de plăcere. Semnalele de durere şi respectiv de plăcere vor 


determina atitudinea persoanei faţă de viaţă şi, în consecinţă, acţiunile ei. 

Noi percepem rațiunea ca o reflectare a proceselor noastre fizice, 
asemenea unei fotografii. Principala diferenţă dintre o fiinţă umană şi un 
animal constă în faptul că la om creierul este mai bine dezvoltat. În 
realitate, toate procesele care au loc în fiinţa umană sunt condensate într-o 
aşa imagine exhaustivă, încât noi percepem aceste procese ca raţionale şi 
logice. Însă întregul nostru intelect este rezultatul percepţiilor noastre 
fizice şi al conştientizării. 

Fără îndoială că dintre toate abordările utilizate pentru înţelegerea 
problemei, aceasta este cea mai logică, ştiinţifică şi inteligibilă, deoarece 
se bazează doar pe experienţă şi, prin urmare, se referă mai curând la 
trupul nostru, decât la o noţiune efemeră numită „suflet“. Această abordare 
care se ocupă de corpul nostru este cea mai credibilă. 

Însă punctul vulnerabil al acestei abordări îl reprezintă faptul că este 
nesatisfăcătoare şi repulsivă, chiar şi pentru cei necredincioşi. Conceptul 
prezintă fiinţele umane ca pe nişte roboţi în mâinile unei naturi oarbe 
(calităţi influențate de caracter, de legile evoluţiei sociale, de necesitățile 
corpului pentru a se menţine în viaţă şi pentru a-şi satisface plăcerile etc.) 
Toate acestea ne deposedează de statutul de fiinţe raționale. 

Astfel, dacă fiinţa umană este pur şi simplu un mecanism forţat să 
acţioneze în conformitate cu date preexistente în ea şi cu norme acceptate 
de societate, atunci această teorie neagă întreaga idee a liberului-arbitru şi 


a dreptului de a ne alege acțiunile (gândirea obiectivă). 

Deşi fiinţele umane sunt create de natură, noi ne credem mai deştepţi 


decât ea. 


Ca rezultat, această viziune nu poate fi acceptată nici măcar de aceia 
care nu cred în Inteligența Superioară, deoarece oamenii par a fi conduşi 
de natura oarbă, căreia îi lipseşte un proiect sau scop, care pur şi simplu se 
joacă cu oamenii (cu fiinţele raţionale) fără niciun scop şi fără a le oferi un 
motiv pentru viața sau moartea lor. Pentru a mai îndulci cumva o astfel de 
argumentare ştiinţifică, însă inacceptabilă spiritual, referitoare la problema 
existenţei, în vremurile noastre umanitatea a adoptat treptat o perspectivă 


„modernă“ asupra ei însăşi. 


Modernă 

Acest lucru este la modă, în special astăzi (în ciuda tendinţelor noastre 
de a accepta abordarea anterioară, materialistă, a Creaţiei, ca fiind cea mai 
ştiinţifică, solidă şi inteligibilă). Este, de asemenea, la modă să admitem că 
există ceva etern, nemuritor şi spiritual în noi şi care se îmbracă în carcasa 
materială a corpului. Mai exact, aceasta este esența noastră spirituală, 
cunoscută sub numele de suflet, în timp ce corpul este doar veşmântul. 

Însă partizanii acestei abordări nu pot explica modul în care sufletul 
este îmbrăcat de corp, relaţia dintre suflet şi corp, sursa sufletului şi esenţa 
lui. Astfel, închizând ochii la toate aceste întrebări, fiinţele umane recurg 


la o veche şi testată metodă de automulţumire: uită de toate preocupările 

lor în vârtejul sarcinilor mărunte de zi cu zi şi a plăcerilor, trăind astăzi aşa 
cum au făcut-o şi ieri. 

Cine poate înţelege astfel de întrebări precum: „Ce este corpul şi ce este 
sufletul? Care este relaţia dintre ele? De ce ne percepem ca fiind alcătuiți 
din două părţi, materială şi spirituală? În care dintre aceste două părţi ne 
putem găsi pe noi şi eternul „Eu“? Ce se întâmplă cu „Eul“ nostru înainte 
de naştere şi după moarte? Rămâne el acelaşi, aşa cum îl percepem acum? 
Este acelaşi cu cel care se simte în interiorul corpului şi în afara lui, înainte 
de naştere şi după moarte? 

Mai mult, noi folosim intelectul de natura materială pentru a analiza 
toate aceste întrebări şi alternativele posibile. Acesta este modul în care 
evaluăm transformările şi circuitul sufletelor, precum şi materialitatea 
corpurilor noastre. 

Sunt toate aceste imagini adevărate sau sunt pur şi simplu reprezentări 
ale imaginației, reflectate de mintea noastră materială? Mintea creează 
imagini ale lumii spirituale, ale căii de la acea lume la a noastră şi înapoi, 


în conformitate cu înţelegerea sa pământească şi în lipsa altor informaţii. 


Mintea poate opera doar pe baza percepţiei lumii întipărită în ea, 


dând naştere fanteziilor şi prezumţiilor noastre. 

În mod similar, nu putem percepe o ființă extraterestră care este 
complet diferită de noi sub toate aspectele şi care nu se aseamănă fizic cu 
noi. 

Ne confruntăm atunci cu întrebarea: „Ce se întâmplă dacă tot ceea ce 
suntem capabili să ne imaginăm, adică baza teoriilor vieții noastre, nu este 
altceva decât încercarea minţii de a înțelege ceva ce se află dincolo de 
capacitatea noastră de înţelegere? 

Dacă acceptăm ca adevărate noţiunile pe care le produce mintea 
noastră, bazându-ne pe experienţele din această lume (în lipsa unei 
alternative), atunci trebuie să ne întrebăm dacă, printre abilităţile noastre 
de a percepe această lume, există răspuns la întrebarea: „Ce sunt sufletul şi 
corpul?“ 

Am semnalat deja în alte părți ale cărții problema capacității noastre 
limitate de a înțelege. Aşa cum nu putem vedea, percepe sau examina 
niciun obiect din această lume, tot aşa nu putem judeca în mod corect 
sufletul nostru sau, pentru cei la care contează, corpul nostru. 

Având în vedere cele patru moduri în care putem înțelege un obiect: 
structura materială, forma exterioară, forma abstractă şi esența lui, putem 
percepe doar forma exterioară a obiectului, aşa cum ne apare nouă 
obiectul, iar după ce îl examinăm aflăm materialul din care este făcut. Însă 
nu putem înţelege forma care a fost eliminată din obiect, adică 


proprietățile sale nemateriale (esenţa sa). 


249 


250 


17 


Contopirea cu Creatorul 


Cabala este numită „ştiinţa celor nevăzute“ pentru că revelează, celui 
care o studiază, ceea ce a fost ascuns anterior. Adevărata imagine a 
existenţei este revelată doar aceluia care o percepe, aşa cum este scris în 
poezia lui Rav Aşlag: 

Miraculosul adevăr va străluci, 

Și gura va rosti doar adevărul, 

Iar tot ce va fi revelat aievea 

Voi veţi vedea, şi nimeni alții! 

Cabala este învăţătura a ceea ce este secret, deoarece este ascunsă de 
cititorul de rând şi devine revelată numai în anumite condiţii. Cei care o 
studiază vor descoperi că secretele devin treptat clare prin însăşi 
învăţăturile ei, împreună cu îndrumarea specială care direcţionează 
dorinţele şi gândurile cititorului. 

Numai cei pentru care Cabala se revelează, încetând să mai fi ascunsă, 
pot vedea şi înţelege construcția acestei lumi, iar aşa-numitele concepte 
precum „suflet“ şi „corp“ pot fi văzute şi înţelese. Cu toate acestea, chiar 


şi ei sunt în imposibilitatea de a transmite altcuiva viziunea lor perceptivă 

asupra Creaţiei, neavând dreptul de a transmite această informaţie, cu o 
singură excepție: în timpul ascensiunii spirituale graduale, omul învaţă 
adevărul despre Creaţie: Nu există nimic în afară de Creator! 

Organele senzoriale cu care am fost creaţi pot percepe doar o mică parte 
a întregii Creaţii, cunoscută sub numele de „lumea noastră“. Toate 
mecanismele pe care le-am inventat extind ana organelor noastre 
senzoriale. Suntem incapabili să ne imaginăm ce organe senzoriale ne 
lipsesc, pentru că nu le simţim lipsa. 

Acest lucru poate fi comparat cu faptul că nu simţim lipsa celui de-al 
şaselea deget la mână. Deoarece nu avem simţurile necesare pentru a 
percepe alte lumi, noi nu le putem simţi. Prin urmare, în ciuda faptului că 
suntem înconjurați de un mediu atât de bogat, noi suntem capabili să 
vedem doar o mică parte a lui. În plus, chiar şi fragmentul pe care îl 
percepem este destul de distorsionat, pentru că putem înţelege doar o mică 
parte a lui. 

Totuşi, folosind ca fundament ceea ce percepem, creăm viziunea 
întregii noastre existenţe. Asemenea celor care văd doar în manieră 
radiografică, în care totul este perceput ca o imagine scheletică ce 
obstrucționează aceste razele X, noi, de asemenea, avem o imagine 
distorsionată a universului. Aşa cum nu putem obţine cu ajutorul razelor X 
o imagine reală a acestui univers, tot la fel nu putem înţelege cu simţurile 


noastre limitate adevărata imagine a Creaţiei. 

Nici imaginaţia nu poate suplini lipsa abilității noastre de percepere, 
deoarece chiar şi fanteziile noastre sunt construite pe baza experienţelor 
anterioare. În ciuda tuturor acestora, haideţi să încercăm să creăm un 
concept simplu al aşa-numitei „cealaltă lume“, care există de altă parte a 
înţelegerii noastre, dincolo de limita organelor senzoriale! 

În primul rând, imaginaţi-vă că vă aflaţi într-un spaţiu vid. Înaintea 
voastră se întinde un drum. De-a lungul său, la anumite intervale sunt 
plasate marcaje, începând de la zero, adică locul unde va aflați acum şi 


până la infinit. Aceste repere împart drumul în trei părți. 


Noi nu ne deplasăm de-a lungul căii avansând prin mişcări 


alternative ale picioarelor, ci prin schimbări alternative ale dorințelor. 


În lumea spirituală locul, spaţiul sau mişcarea nu există aşa cum le 
înţelegem noi. Lumea spirituală este lumea emoţiilor, care există în afara 
domeniului corporal. 

Obiectele sunt emoţii. Mişcarea este schimbarea calităților. Locul este o 
anumită calitate. În lumea spirituală locul este definit de caracteristicile 
lui. Prin urmare, „mişcarea“ este definită ca „schimbarea emoţiilor omului, 
similară în lumea noastră cu conceptul de mişcare spirituală, schimbarea 


emoţiilor, care nu presupune mişcare fizică“. 


253 


Astfel, calea pe care încercăm să o înţelegem este schimbarea treptată 


a calităţilor noastre interioare, a dorinţele noastre. 


Distanţa dintre obiectele spirituale este definită şi măsurată prin 
diferența dintre calităţile lor. Cu cât acestea sunt similare într-o mai mare 
masură, cu atât mai apropiate sunt considerate a fi obiectele. Apropierea 
sau depărtarea obiectelor este definită prin modificarea relativă a 
proprietăților lor. Dacă două obiecte sunt identice, atunci ele se vor 
contopi într-unul singur. lar dacă apare o nouă proprietate în unul dintre 
obiectele spirituale, o calitate particulară diferită de prima, în acest fel se 
naşte un nou obiect spiritual. 

La capătul căii care se aşterne în faţa noastră se află Creatorul. Atributul 
său — Voința completă de a dărui — determină distanţarea Lui faţă de noi. 
Din moment ce ne naştem în această lume doar cu caracteristici egoiste, 
noi suntem departe de Creator, aşa cum este estul de vest. lar scopul 
Creatorului, plasat în faţa noastră, este de a ajunge la calitățile Sale în timp 
ce trăim în această lume, adică să ne contopim spiritual cu El. 

Calea noastră ne conduce la o schimbare treptată a propriilor calităţi, 
până în momentul în care calitățile noastre sunt exact ca cele ale 
Creatorului. Unica proprietate a Creatorului, care defineşte Esenţa Sa, este 
absenţă oricărei urme de egoism. 

Aceasta este urmată de lipsa gândurilor despre sine însuşi sau despre 


propria condiţie şi putere — lipsa a tot ce cuprinde esența gândurilor şi 

aspirațiilor noastre. Din moment ce existăm în această lume într-un înveliş 
exterior specific, trebuie să ne preocupăm de strictul necesar pentru a-l 
întreţine. Acest lucru nu este considerat a fi un semn de egoism. 

În principiu, putem determina dacă o dorinţă sau un gând al corpului 
nostru este egoist printr-un simplu test: dacă vrem să ne eliberăm de un 
gând, însă supraviețuirea noastră depinde de acesta, atunci o asemenea 
gândire sau acţiune este considerată a fi involuntară, nu egoistă, fapt 
pentru care nu ne separă de Creator. Creatorul ne determină să avansăm 
către scopul nostru în felul următor: El ne înzestrează cu o dorinţă „rea“ 
sau cu suferinţă, ceea ce poate fi comparat cu înaintarea cu piciorul stâng. 

Dacă găsim în noi puterea de a cere ajutor Creatorului, atunci El ne va 
da o dorinţă „bună“ sau o plăcere, care poate fi comparată cu o înaintare 
cu piciorul drept. Apoi, primim iarăşi de Sus o dorinţă rea şi mai puternică 
sau îndoieli cu privire la Creator şi, încă o dată, cu un efort mai mare de 


voinţă, trebuie să Îl rugăm pe El să ne ajute. 


Creatorul ne ajută dându-ne o şi mai mare dorinţă bună, şi aşa mai 


departe. 
In acest fel înaintăm. Nu există nicio mişcare înapoi. Cu cât sunt mai 


pure dorinţele, cu atât omul este mai departe de punctul inițial de egoism 


absolut. Mişcarea de înaintare poate fi descrisă în mai multe feluri, însă ea 

este întotdeauna o avansare alternativă prin intermediul tuturor 
sentimentelor. 

După ce simţim întrucâtva spiritualitatea, după ce apare o senzaţie 
inconștientă a existenţei Creatorului, urmează un sentiment de încredere, 
care aduce apoi un sentiment de bucurie. Ulterior, acest sentiment începe 
să dispară, semn că ne-am ridicat pe o altă treaptă a ascensiunii spirituale, 
treaptă pe care nu o putem percepe din cauza lipsei organelor senzitive cu 
care am putea-o experimenta pe deplin. Deoarece încă nu am ajuns la 
următorul nivel prin suferință, trudă şi muncă (nu au fost construite vasele 
corespunzătoare), percepţia nivelului următor nu s-a născut încă. 

Noile organe senzitive pentru stadiul următor (dorinţa de plăcere şi 
sentimentul suferinţei cauzată de lipsa plăcerii) pot fi dezvoltate în două 
moduri: 

l. Calea Cabalei: Aici începem să Îl percepem pe Creator, apoi 

pierdem această legătură. În locul ei apare suferinţa pentru că nu 


putem simţi plăcere. 


Suferinţa este necesară pentru ca, în cele din urmă, Să simțim 


plăcere. 


Astfel, în noi se nasc organe senzoriale care ne permit să Il percepem 


pe Creator în fiecare etapă consecutivă. La fel ca în această lume, 

fără dorinţa de a avea un scop sau un obiect, nu suntem capabili să 
experimentăm plăcerea aferentă. 

Diferenţele dintre oameni, precum şi diferenţele dintre oameni şi 
animale sunt determinate de ceea ce ei aleg, în funcţie de plăcerea 
obținută. Prin urmare, avansarea spirituală nu este posibilă fără ca 
mai întâi să simţim o lipsă. Trebuie să suferim din cauza lipsei a ceea 
ce ne dorim. 

2. Calea Suferinţei: Dacă o persoană a fost incapabilă ca prin eforturi, 

studii, apeluri adresate Creatorului şi rugăminţile prietenilor să se 
ridice la noi dorințe de iubire şi teamă față de Creator, dacă 
manifestă superficialitate în gândire, lipsă de respect față de 
spiritualitate şi o atracție pentru plăcerile de bază, atunci acea 
persoană va cobort la nivelul puterilor răului. 
În acest caz, omul va merge de-a lungul liniei stângi a nivelurilor 
corespunzătoare lumilor răului (egoiste) ABYA (Ațilut, Bria, Yeţira, 
Asia). Cu toate acestea, suferința va deveni un vas în care o nouă 
percepţie a Creatorului poate fi primită. 

Progresul pe calea Cabalei diferă de cel realizat pe calea suferinţei prin 
aceea că ne este dată Lumina Creatorului. Ea este un sentiment al 
Prezenţei Creatorului, care apoi ne este luat. 

Când suntem lipsiţi de această plăcere începem să dorim Lumina. 


Dorinţa aceasta este vasul sau noul set de organe senzitive prin care noi 

putem încerca să primim percepţia Creatorului. Aceste obiective ne trag 
înainte până vom primi percepțiile dorite. 

Când avansăm prin intermediul suferinţei suntem împinşi din spate de 
această suferință, spre deosebire de calea Cabalei unde avansăm prin 
intermediul dorinţei de plăcere. Creatorul ne îndrumă în conformitate cu 
Planul Său: să ne aducă, să ne transfere pe fiecare dintre noi şi întreaga 
umanitate, în această viaţă sau în următoarele, la punctul final al căii, unde 
se află Creatorul. 

Această cale reprezintă paşii pe care îi vom face pentru a ne apropia de 
Creator, pe măsură ce preluăm mai multe din caracteristicile Sale. Numai 
prin unirea calităţilor noastre cu cele ale Creatorului vom avea o percepţie 
adevărată a creării lumii şi vom vedea că nu există nimeni în afară de 
Creator. 

Toate lumile şi locuitorii lor, tot ceea ce simţim în jurul nostru, precum 
ŞI noi înşine, reprezentăm doar o parte a Lui. Mai exact, noi suntem El. 
Toate gândurile şi acțiunile noastre sunt determinate de dorinţele pe care le 
avem. Intelectul ne serveşte doar ca ajutor pentru a dobândi ceea ce ne 


dorim. 


Când primim dorinţe, ele ne sunt dăruite de Sus şi doar Creatorul 


Însuşi le poate schimba. 

Creatorul a făcut acest lucru intenţionat, pentru ca noi să înţelegem că 
toate întâmplările din trecut, prezent şi viitor, din fiecare domeniu al vieţii 
sunt dependente în totalitate de El. Situaţia noastră se poate îmbunătăţi 
doar dacă El doreşte acest lucru, deoarece doar El este cauza a ceea ce s-a 
întâmplat, se întâmplă şi se va întâmpla. 

Acest lucru este necesar pentru ca noi să recunoaştem şi să simțim 
nevoia conexiunii cu El. Putem urmări acest proces începând cu lipsa 
dorinţei de a-L recunoaşte, care se manifestă la începutul căii, şi până la 
sfârşitul ei, când vom deveni pe deplin ataşaţi de El. 

Dacă cineva simte brusc dorinţa de a se apropia de Creator, precum şi 
dorinţa şi atracţia pentru spiritualitate, acestea sunt rezultatul faptului că 
acea persoană este atrasă de Creator prin insuflarea acestor sentimente. 
Într-o situaţie inversă, noi vedem că prin „căderea“ în propriile aspirații, 
fie ele materiale, sociale sau de orice altă natură, că prin eşecuri şi lipsuri 
vom începe treptat să înţelegem că acestea sunt realizate în mod 
intenţionat de către Creator. 

În acest fel, individul se poate simţi dependent de Sursa a tot ceea ce se 
întâmplă, creând înţelegerea că „doar Creatorul îl poate ajuta, altfel va 
pieri“. Creatorul face acest lucru intenționat, pentru a crea în noi o nevoie 
fermă de El, aşa că Îl vom încuraja să ne schimbe starea spirituală. Astfel, 
dorim cu nerăbdare să ne apropiem mai mult de Creator, iar El poate, în 


conformitate cu dorinţele noastre, să ne apropie de El. 

De aici vedem că suntem ajutaţi de Creator, care ne salvează din starea 
de somn (spiritual) sau din situaţia în care suntem mulţumiţi de starea 
noastră prezentă. Pentru ca noi să avansăm spre scopul specificat de 
Creator, El ne trimite suferinţe şi eşecuri, atât fizice cât şi spirituale, prin 
cei din jurul nostru: familie, prieteni, colegi şi cunoştinţe. 

Noi am fost astfel creaţi încât să ne dăm seama că tot ceea ce este plăcut 
se datorează apropierii de El. Simţim, de asemenea, şi contrariul: că tot ce 
este neplăcut este cauzat de distanţarea noastră de El. Din acest motiv 
lumea noastră este construită în aşa fel încât depindem de sănătate, 
familie, precum şi de iubirea şi respectul celor care ne înconjoară. 

Pentru Creator, toate acestea servesc ca mesageri, astfel încât El poate 
să exercite influenţe negative care ne forțează să căutăm soluţii la aceste 
presiuni, recunoscând în final că toată lumea depinde numai de Creator. 
Apoi, cu suficientă putere şi răbdare putem deveni capabili mai degrabă să 
asociem tot ce se întâmplă în viaţă cu dorinţa Creatorului, decât cu altă 
cauză sau chiar cu acţiunile şi gândurile noastre din trecut. Cu timpul, va 
deveni clar că doar Creatorul este cauza a tot ceea ce se întâmplă. 

Calea prezentată mai sus este calea fiecăruia dintre noi, precum şi a 
umanităţii, în general. Începând de la punctul iniţial în care ne aflăm în 
concordanță cu dorințele din prezent („lumea noastră“) şi până la 
destinaţia finală la care trebuie să ajungem chiar şi împotriva voinţei 
noastre („lumea care va veni“), calea noastră este împărțită în patru stadii 


sau stări: 

1. Lipsa absolută (ascunderea totală) a percepţiei Creatorului 


Consecințele acestei stări sunt: absenţa credinței în Creator şi în 
Supravegherea Divină de Sus; credinţa în forţele proprii, în forţele naturii, 
în circumstanţe şi în şansă. 

Întreaga umanitate se află la acest stadiu (la acest nivel spiritual). Cât 
timp ne aflăm în această stare, viaţa noastră devin un proces de acumulare 


în suflet a experienţelor, prin diferite suferinţe care ne sunt trimise. 


Sufletul acumulează experienţe prin întoarceri repetate în această 


lume, în corpuri diferite. 


De îndată ce sufletul dobândeşte o experienţă suficient de bogată, omul 


este capabil să perceapă primul nivel spiritual. 


1. Percepția neclară a Creatorului 


Consecințele acestei stări sunt credinţa în pedeapsă şi răsplată, precum 
şi credinţa că suferinţa este rezultatul distanţării de Creator. Plăcerea este 
văzută ca rezultat al apropierii de Creator. 

Sub influenţa acestor mari greutăţi am putea reveni la starea anterioară. 


Insă pe măsură ce acumulăm experienţă, fără să conştientizăm acest 

proces, noi continuăm să învăţăm până când ne dăm seama că doar 
completa conştientizare a Guvernării Creatorului ne va da puterea să 
avansăm. 

În aceste două situaţii avem capacitatea de a crede în Supravegherea 
Superioară. Dacă vom încerca, în ciuda tuturor tulburărilor trimise de Sus, 
să ne întărim credința şi să muncim pentru a percepe Guvernarea 
exercitată de Creator în lumea Sa, după o anumită mărime şi intensitate a 
efortului Creatorul ne va ajuta, revelându-se atât pe Sine, cât şi imaginea 


existenţei. 


2. Revelarea parţială a Guvernării Sale în această lume 


Aici, noi suntem capabili să vedem recompensa pentru acțiunile bune şi 
pedeapsa pentru faptele rele. Prin urmare, suntem incapabili de altceva 
decât să facem bine şi să ne abţinem de la a face rău, tot aşa cum fiecare 
dintre noi este incapabil să-şi facă rău lui însuşi sau să se abţină să-şi facă 
bine. 

Totuşi, acest stadiul al dezvoltării spirituale nu este cel final, deoarece 
în acest stadiu toate acțiunile noastre sunt involuntare, ca rezultat al 
conştientizării recompensei şi pedepsei. Astfel, mai există un stadiu al 
dezvoltării spirituale: dobândirea percepţiei că tot ce este făcut de Creator 


este făcut cu absolută şi eternă iubire pentru fiinţele create de El. 

3. Revelarea imaginii complete a Guvernării Creatorului în lume 


Aceasta oferă o percepţie clară a guvernării lumii de către Creator, care 
nu este bazată pe recompensă şi pedeapsă pentru faptele omului, ci pe 
iubirea Lui nemărginită pentru creaţiile Sale. Noi ajungem la acest stadiu 
al dezvoltării spirituale atunci când vedem clar că toate circumstanţele, 
întreaga Creaţie în general şi fiecare creatură în particular (fără ca acțiunile 
lor să fie judecate ca fiind bune sau rele) sunt întotdeauna îndrumate şi 
guvernate de Creator numai cu o iubire absolută şi nemărginită. 

Atunci când simţim acest Nivel Spiritual Superior, deja percepem starea 
viitoare a tuturor. Putem percepe atât situația celor care nu au ajuns încă la 
această stare, cât şi a celor din trecut sau din prezent care au obținut-o; 
înţelegem, de asemenea, cunoştinţele necesare experimentării acestui 
stadiu atât ca individ, cât şi ca întreg. 

O asemenea înţelegere este rezultatul revelării de către Creator a 
întregului plan al Creaţiei şi al raportul său cu fiecare suflet din fiecare 
generaţie, pe întreaga durată a existenţei tuturor lumilor. Aceste lumi au 
fost create cu un singur scop: să ofere plăcere fiinţelor create de El. Este 
singurul scop care determină toate acţiunile Creatorului faţă de fiinţele 
create de El. 

Acest lucru persistă de la începutul şi până la sfârşitul Creaţiei, astfel 
încât toţi împreună şi fiecare separat să poată experimenta o plăcere 


nelimitată datorată ataşamentului față de El. Ca urmare, atunci când 

vedem în mod clar că acţiunile Creatorului au ca scop binele şi sunt în 
beneficiul ființelor create de EI, în interiorul nostru se conturează faptele 
Creatorului faţă de creațiile Sale. 

Prin urmare, suntem impregnați cu un sentiment de dragoste 
nemărginită faţă de Creator şi, ca rezultat al similitudinii sentimentelor, 
Creatorul şi omul se unesc într-o singură entitate. Întrucât acest stadiu 
reprezintă scopul final al Creaţiei, primele trei stadii cuprind paşii 
preliminari şi necesari pentru a ajunge la cel de-al patrulea stadiu. 

Toate dorinţele individului sunt plasate în inimă pentru că, fiziologic, 
ele acolo sunt simţite. Prin urmare, inima noastră este considerată 
reprezentativă pentru toate dorințele corpului şi pentru esenţa noastră. 
Schimbările dorințelor din inima cuiva indică schimbările în personalitatea 
sa. 

De când ne naştem, adică din momentul în care am apărut în această 
lume, inima se ocupă doar de grijile corpului şi doar dorinţele trupului o 
preocupă. Inima este umplută doar de dorinţele corpului şi cu ele se 
hrăneşte. 

Însă adânc în inima noastră, în profunzimea tuturor dorințelor, există un 
punct care este ascuns în spatele tuturor dorințelor mărunte şi temporare, 
pe care nu îl percepem. Este nevoie de o senzaţie spirituală pentru a-l 
percepe. Acest punct este o parte a Creatorului Însuşi. 

Dacă în mod conştient, prin puterea eforturilor noastre de a învinge şi 


trece peste indiferența şi lenea corpului, căutăm în Cabala moduri de a ne 

apropia de Creator, acest punct se umple treptat cu dorinţe pure şi bune. 
Astfel, vom dobândi percepția Creatorului pe primul nivel spiritual, 
nivelul lumii Asia. 

Apoi, percepând toate etapele lumii Asia, putem începe să Îl percepem 
pe Creator la nivelul lumii Yefira, şi tot aşa până când ajungem la cel mai 
Înalt Nivel: percepţia Creatorului la nivelul lumii Afilur. 

De fiecare dată experimentăm toate percepțiile în acelaşi punct interior 
al inimii noastre. În trecut, inima noastră a fost sub influenţa dorințelor 
corpului, încât punctul său interior nu a primit nici o percepţie a 
Creatorului. Ne puteam gândi doar la dorinţele la care corpul ne forţa să ne 
gândim şi doream doar ceea ce trupul ne obliga să dorim. 

Acum, dacă ne umplem inima cu dorinţe pure şi altruiste rugându-ne, 
solicitând şi cerând Creatorului salvarea spirituală, vom începe să Îl 
percepem. Apoi, vom fi capabili să ne gândim doar la El, deoarece s-au 
născut în noi gânduri şi dorinţe legate de acest nivel spiritual. 

Prin urmare, ne dorim întotdeauna doar ce suntem forţaţi să ne dorim, 
datorită influenţei spirituale pe care o primim, în concordanţă cu stadiul la 


care ne aflăm. 
Având în vedere cele de mai sus, este clar că nu ar trebui să ne 


străduim să ne schimbăm propriile gânduri, ci trebuie să cerem 


Creatorului să facă asta, deoarece toate dorinţele şi gândurile noastre 

sunt pur şi Simplu consecinţa a ceea ce primim sau, mai exact, a 


gradului în care ÎI percepem pe Creator. 


În ceea ce priveşte întreaga Creaţie, este evident că toate provin de la 
Creator, însă El ne-a creat cu un anumit grad de libertate a voinţei. 
Capacitatea de a ne direcționa dorinţele se manifestă doar la aceia care au 
ajuns la stadiile ABYA. Cu cât este mai mare ascensiunea spirituală, cu atât 
mai mare este gradul nostru de libertate. 

Pentru a ne lămuri, putem compara procesul dezvoltării noastre 
spirituale cu dezvoltarea naturii materiale a acestei lumi. Întreaga natură şi 
întregul univers reprezintă doar o singură dorință de automulțumire. Ea 
există în fiecare individ într-o măsură variabilă, şi cu cât această dorinţă 
creşte, cu atât mai avansate devin ființele în lumea noastră, deoarece 
dorința determină mintea să lucreze şi să se dezvolte pentru satisfacerea 
nevoilor proprii. 

Gândurile noastre sunt întotdeauna rezultatul dorințelor noastre. Ele le 
urmează şi sunt direcționate doar către realizarea acestor dorinţe şi nimic 
altceva. În plus, gândurile au un rol special: cu ajutorul lor putem să ne 
mărim dorinţele. 

Dacă aprofundăm şi extindem în mod constant gândurile referitoare la 
ceva anume şi ne străduim să revenim constant la ele, această dorință va 
începe treptat să crească în detrimentul altora. În acest fel putem schimba 


raportul dintre dorinţele noastre. Dacă ne gândim constant la o mică 

dorință, o putem transforma într-una mare, care va pune în umbră toate 


celelalte dorinţele şi va determina esenţa noastră. 


Fazele revelării 


Cel mai mic nivel pe scara spiritualităţii seamănă cu partea neînsuflețită 
a naturii, fund similar corpurilor din spaţiu, mineralelor etc. Acest nivel 
neînsuflețit este numit, de asemenea, „fără viaţă“. 

Nivelul neînsuflețit al spiritualităţii (sau cineva care se găseşte acolo) 
nu este capabil să acționeze în mod independent. Nu îşi poate descoperi 
propriile caracteristici, deoarece dorinţa interioară de a avea plăcere este 
atât de mică, încât este definită ca fiind doar protectoarea caracteristicilor 
sale, şi nu urmarea dezvoltării lor. 

Lipsa individualităţii la acest nivel al Creaţiei este accentuată de faptul 
că omul nu posedă în mod independent nimic. Acesta se concentrează 
orbeşte asupra funcționării sale, îndeplineşte în mod automat dorinţele 
Creatorului, din moment ce nu poate concepe nimic altceva pentru că nu 
are dorinţe individuale. 

Deoarece Creatorul a vrut ca obiectele neînsuflețite să se comporte 
exact în acest fel, El le-a dat cel mai scăzut nivel al dorințelor, fără a le 
pretinde să se dezvolte. Neavând alte dorinţe în afara celor implantate de 


Creator, aceste obiecte îşi execută orbeşte sarcinile, având grijă doar de 

nevoile lor de natură spirituală neînsufleţită, fără a simţi mediul în care se 
află. În mod similar, oamenilor aflaţi la nivelul spiritual inanimat le 
lipseşte, de asemenea, orice dorinţă individuală. Doar dorinţele Creatorului 
îi ghidează şi, datorită naturii lor, trebuie să urmeze meticulos şi 
inconştient această coordonare, în conformitate cu programul implantat în 
ei de către Creator. 

Prin urmare, în ciuda faptului că natura umană a fost concepută în acest 
mod de Creator pentru propriul Său scop, oamenii aflaţi în această stare 
spirituală nu pot percepe nimic altceva, decât pe ei înşişi. În consecință, ei 
nu pot face nimic pentru alţii, însă pot lucra pentru propriul beneficiu. 
Acest nivel de dezvoltare spirituală este numit „neînsuflețit“. 

Un grad mai înalt de dezvoltare poate fi găsit în natura vegetală. 
Creatorul a conferit acestui grup o dorinţă de plăcere mai mare decât cea 
acordată obiectelor neînsufleţite; plantele au nevoie de o oarecare mişcare 
ŞI de creştere pentru a-şi satisface propriile nevoi. 

Însă această mişcare şi creştere reprezintă un atribut al grupului, nu o 
aspirație individuală. Oamenii care aparțin nivelului vegetal al dorinței 
manifestă un anumit grad de independenţă spirituală faţă de Creator, 
Creatorul fiind cel care stabileşte programul. Deoarece Creatorul a 
construit întreaga natură pe baza egoismului absolut (dorinţa de 
automulțumire), la nivel vegetal aceşti indivizi încep să dezvolte înclinația 


pentru a se distanţa de dorinţele deja implantate în ei. 

Prin urmare, ei încep să acţioneze din consideraţie pentru alții, de parcă 
ar acţiona împotriva naturii proprii. Cu toate acestea, indiferent de faptul 
că plantele din această lume cresc în toate direcțiile şi au o anumită 
libertate de mişcare, mişcarea lor este în continuare considerată a fi o 
mişcare colectivă. La urma urmei, nici o plantă nu este capabilă, datorită 
faptului că îi lipseşte cu desăvârşire o dorinţă adecvată, să înţeleagă 
posibilitatea de mişcare individuală. 

În mod similar, o persoană aparţinând nivelului vegetal al dorinţei nu 
este capabilă să aspire la eforturi individuale care se abat de la normele 
colectivităţi, societăţii şi ale educaţiei. Dimpotrivă, această persoană are 
ca scop conservarea şi respectarea tuturor normelor şi legilor mediului său 
„vegetal“. Acesta este compus dintr-un grup de oameni similari care 
aparţin nivelului de dezvoltare „vegetal“. 

Prin urmare, asemenea plantei, omul care se află la acest nivel nu are o 
viaţă individuală, separată, ci trăieşte ca parte a comunităţii, locuind 
printre mulţi alţii care au o natură similară. 

În rândul plantelor, cât şi al tuturor oamenii de la acest nivel, se poate 
vorbi mai degrabă de o singură viaţă comună, decât de o viaţă individuală, 
proprie fiecăruia dintre ei. Generalizând, toate plantele pot fi comparate cu 
un organism vegetal unic, în care fiecare plantă poate fi asemănată cu o 
ramură distinctă a acestuia. 

Oamenii aparținând nivelului spiritual „vegetal“ pot fi comparaţi cu cei 


din exemplul anterior. Deşi se abat uneori de la natura lor egoistă, datorită 

faptului că dezvoltarea lor spirituală este minoră, ei rămân limitați de 
legile societăţii şi ale mediului lor. Ei nu au dorinţe individuale sau puterea 
de a se opune societăţii sau dezvoltării lor, deşi în anumite aspecte şi-au 
depăşit deja natura de bază şi acţionează în beneficiul celorlalți. 

Pe scara evoluţiei spirituale, nivelul vegetal este urmat de nivelul 
animal. Acesta este considerat mai înalt, deoarece dorințele atribuite de 
Creator acestui nivel îi dezvoltă pe cei din cadrul nivelului în aşa fel încât 
aceştia obțin satisfacție datorită abilității de a se mişca şi de a gândi 
independent de ceilalţi, în scopul satisfacerii propriilor dorinţe, mult mai 
mult decât în cazul nivelului vegetal. 

Fiecare animal are propriul caracter şi propriile sentimente, indiferent 
de mediul înconjurător. În consecinţă, o persoană aflată la acest nivel de 
dezvoltare posedă o mai mare abilitate de a acţiona contrar înclinațiilor 
egoiste şi în favoarea celorlalți. 

Chiar dacă a fost câştigat un anumit grad de independenţă față de 
colectivitate, ceea ce duce la o viaţă proprie individualizată care nu este 
modelată de opinule comunităţii, sentimentele de sine sunt încă extrem de 


importante. 
Cei care se află la nivelul uman („vorbitor“) al dezvoltării sunt deja 


capabili să acționeze împotriva naturii lor şi contrar colectivităţii (spre 


deosebire de plante). 

Aceşti oameni sunt complet independenţi de societate în alegerea 
dorințelor lor. 

Ei pot simţi orice altă ființă şi astfel pot avea grijă de alții. Ei îi pot ajuta 
în încercarea lor de a se schimba în bine, identificându-se cu suferinţa lor. 
Cei de la acest nivel, spre deosebire de cei aflați la nivelul animal, pot 
simţi trecutul şi viitorul şi astfel pot acţiona, fiind călăuziți de 
recunoaşterea unui scop central. 

Toate lumile şi stadiile atribuite acestor lumi pot fi asemănătoare cu o 
succesiune de ecrane care ascund de noi (Lumina) Creatorul. Pe măsură ce 
dobândim puterea spirituală de a ne depăşi natura, fiecare dintre aceste 
forţe, fiecare ecran consecutiv dispare treptat ca şi cum s-ar dizolva. 

Următoarea poveste ilustrează evoluţia căutării noastre spirituale, 


pentru a dizolva ecranele şi a trăi în uniune cu Creatorul. 

18 


Atotputernicul Magician care nu putea fi 


singur. Poveste pentru oameni mari 


Ştiţi de ce doar cei bătrâni spun poveşti şi legende? Pentru că legendele 
sunt cele mai înțelepte lucruri din lume! Totul în lume se schimbă, şi doar 
legendele adevărate se păstrează. Legendele sunt înţelepciune, iar cel care 
le spune trebuie să aibă multă cunoaştere şi să vadă lucruri pe care alţii nu 
le pot vedea. 

Pentru aceasta, omul trebuie să fi trăit mult. De aceea, doar bătrânii ştiu 
cum să spună legende. Aşa cum este scris în cea mai mare şi mai veche 
carte magică: „O persoană în vârstă este cineva care a dobândit 
înţelepciune.“ 

Copulor le place să audă legende pentru că ei au imaginaţie şi minţi 
capabile să-şi închipuie totul, nu doar ceea ce văd alţii. Dacă un copil 
creşte şi încă mai vede ceea ce alții nu văd, el devine iscusit şi „dobândeşte 


înţelepciune“. 

Deoarece copiii văd ceea ce alții nu văd, ei ştiu că ceea ce îşi 
imaginează este real. Ei rămân „copii înţelepţi“, precum este scris în cea 
mai mare şi veche carte magică, Zohar. 

A fost odată un mare magician, nobil şi bun la inimă, care avea toate 
însuşirile pe care le găsim în cărțile pentru copii. El era bun la inimă, însă 
nu ştia cu cine să împărtăşească această bunătate. Nu avea pe nimeni 
asupra căruia să îşi reverse afecțiunea, cu care să se joace, să îşi petreacă 
timpul şi la care să se gândească. 

Magicianul, de asemenea, simţea nevoia să fie dorit, pentru că este 
foarte trist să fu singur. 

Ce ar trebui el să facă? El a crezut că, făcând o piatră, doar una mică 
dar frumoasă, va găsi răspunsul. 

„Voi mângâia piatra şi voi simţi că ceva este în mod constant lângă 
mine şi amândoi ne vom simţi bine, pentru că este trist să fii singur.“ El a 
fluturat bagheta şi într-o clipă a apărut o piatră exact aşa cum şi-a dorit. 

A început să mângâie piatra, să o îmbrăţişeze şi să îi vorbească, însă 
piatra nu i-a răspuns. A rămas rece şi nu a făcut nimic în schimb. Orice 1- 
ar fi făcut pietrei, ea rămâne acelaşi obiect neînsuflețit. 

Această situaţie nu-i convenea deloc magicianului. Cum se poate ca 
piatra să nu îi răspundă? El a încercat să creeze mai multe pietre, apoi 
stânci, dealuri, munţi, terenuri, Pământul, Luna şi Galaxia. Însă toate erau 


deopotrivă ... nimic. 

Magicianul se simţea în continuare singur şi trist. În tristeţea lui, el s-a 
gândit că în loc de pietre ar putea să facă o plantă care să înflorească 
frumos. El ar uda-o, i-ar da aer, soare, i-ar cânta şi planta ar fi fericită. 
Astfel, amândoi ar fi fericiţi, pentru că este trist să fii singur. 

A fluturat bagheta şi într-o clipă a apărut o plantă, întocmai cum şi-a 
dorit. Era atât de fericit, încât a început să danseze în jurul ei, însă planta 
nu s-a mişcat. Nu a dansat cu el şi nu i-a urmat mişcările. A răspuns în cei 
mai simpli termeni doar la ceea ce magicianul i-a dat. 

Dacă i-a dat apă, planta a crescut, dacă nu i-a dat apă, planta a murit. 
Asta nu a fost de ajuns pentru un magician atât de mărinimos care dorea să 
dea cu toată inima. 

Trebuia să facă ceva mai mult, pentru că este foarte trist să fii singur. A 
creat atunci tot felul de plante de diferite mărimi: câmpuri, păduri, livezi, 
plantaţii şi crânguri. Însă toate s-au comportat la fel ca prima plantă şi 
iarăşi era singur în tristeţea lui. 

Magicianul s-a gândit, şi iar s-a gândit. Ce ar trebui să facă? Să creeze 
un animal! Ce fel de animal? Un câine? Da, un câine micuţ şi drăguţ care 
să-l însoţească tot timpul. L-ar lua în plimbările sale şi câinele poznaş ar 
sări şi ar alerga. 

Când ar ajunge acasă, la palatul său (sau mai degrabă, fiind magician, la 
castelul său), câinele ar fi atât de încântat să îl vadă, încât i-ar ieşi în 
întâmpinare. Amândoi ar fi atât de fericiţi, pentru că este foarte trist să fu 


singur! El şi-a fluturat bagheta şi a apărut un câine, exact cum şi-a dorit. A 

început să aibă grijă de el: să îl hrănească, să îi dea să bea apă şi să îl 
mângâie. Chiar a alergat cu cățelul, l-a spălat şi l-a luat cu el în plimbările 
sale. 

Dar dragostea unui câine se rezumă la a fi mereu alături de stăpânul 
său. Magicianul s-a întristat văzând că un câine nu poate răspunde în mod 
reciproc, chiar dacă el se joacă atât de frumos cu cățelul şi îl ia cu el peste 
tot. Un câine nu poate fi adevăratul lui prieten, nu poate aprecia ceea ce 
face pentru el, nu îi înţelege gândurile şi dorinţele şi tot efortul care îl face 
pentru el. 

Însă asta era ceea ce îşi dorea magicianul. Aşa că a făcut şi alte creaturi: 
peşti, păsări, mamifere, toate fără niciun rezultat; nici unul dintre ele nu-l 
înțelegea. Era foarte trist să fie aşa de singur. 

Magicianul a stat şi s-a gândit. Atunci şi-a dat seama că pentru a avea 
un prieten adevărat, acela ar trebui să fie cineva care l-ar căuta pe 
magician, l-ar dori tare mult, ar fi ca magicianul, capabil să îl iubească, să 
îl înţeleagă, să îi semene, să îi fie partener. Partener? Prieten adevărat? 

Ar trebui să fie cineva apropiat lui, care să înţeleagă ceea ce el îi 
dăruieşte şi care să îi poată răspunde în mod reciproc, oferindu-i totul în 
schimb. Şi magicienii vor să iubească şi să fie iubiţi. Atunci amândoi ar fi 
mulţumiţi, pentru că este foarte trist să fii singur. 

Şi apoi magicianul s-a gândit să creeze un om. Omul ar putea fi 


adevăratul lui prieten! El ar putea fi ca magicianul. Pentru a fi asemănător 


275 


creatorului său, omul ar avea nevoie doar de ajutor. Atunci amândoi s-ar 
simţi bine, pentru că este foarte trist să fii singur. 

Dar pentru ca ei să se simtă bine, omul trebuie să se simtă în primul 
rând singur şi să fie trist fără magician. Magicianul şi-a fluturat din nou 
bagheta şi în depărtare a apărut un om. Omul nu a simţit că a existat un 
magician care a făcut toate pietrele, plantele, dealurile, câmpurile şi luna, 
ploaia, vântul etc. Omul nu a ştiut că El a făcut o întreagă lume plină cu 
lucruri minunate, cum ar fi computerele şi fotbalul, care îl fac să se simtă 
bine şi să nu îi lipsească nimic. 

Magicianul, pe de altă parte, se simţea în continuare trist pentru că era 
singur. Omul nu ştia că a fost un magician care l-a creat, l-a iubit, l-a 
aşteaptat şi care a spus că împreună se vor simţi bine, pentru că este foarte 
trist să fii singur. 

ȘI totuşi, cum ar putea un om care este mulțumit, care are totul, chiar şi 
un computer şi o minge de fotbal, dar care nu ştie de existenţa 
magicianului să vrea să îl găsească, să facă cunoştinţă cu el, să îl cunoască, 
să se apropie de el, să îl iubească, să îi fie prieten şi să îi spună: „Vino, ne 
vom simţi bine amândoi, pentru că este foarte trist să fiu singur, fără 
tine!“? 

Omul cunoaşte doar mediul său, vrea ceea ce vor şi ceilalți, vorbeşte la 
fel ca ei, încearcă să nu ofenseze pe nimeni, cere cuviincios ceva: un 
calculator sau o minge de fotbal. Cum poate omul să ştie că există un 


magician trist pentru că este singur? 

Însă magicianul este bun la inimă şi în permanenţă atent la tot ce se 
întâmplă cu omul, iar când soseşte momentul, el flutură bagheta şi cheamă 
în tăcere inima acestuia. Omul înţelege că el caută ceva, dar nu îşi dă 
seama că magicianul îl cheamă, spunând: „Vino, ne vom simţi amândoi 
bine, pentru că este foarte trist să fiu singur, fără tine!“ 

Apoi magicianul flutură din nou bagheta, şi omul îi simte prezenţa. El 
începe să se gândească la magician, să creadă că le va fi bine împreună, 
pentru că este foarte trist să fii singur, fără magician. 

O altă fluturare de baghetă şi omul simte că există un turn plin cu 
bunătate şi putere, unde magicianul îl aşteaptă şi doar acolo se vor simţi 
bine, pentru că este foarte trist să fii singur. 

„Dar unde este acest turn? Cum pot ajunge la el? Care este calea?“ se 
întreabă omul, nedumerit şi confuz. Cum îl poate întâlni pe magician? În 
inima lui rămâne sentimentul mișcării baghetei şi nu poate dormi. Vede 
numai magicieni şi turnuri puternice, şi nici să mănânce nu poate. 

Asta se întâmplă atunci când omul vrea ceva foarte mult şi nu poate 
obține, şi este trist să fie singur. Însă pentru fi la fel ca magicianul: 
înţelept, mare, nobil, bun la inimă, iubitor şi un bun prieten, o fluturare de 
baghetă nu este de ajuns. Omul trebuie să înveţe să facă el însuşi minuni. 

Astfel că magicianul, în mod secret şi subtil, uşor şi inofensiv, conduce 
omul la cea mai mare şi veche carte magică, Cartea Zohar şi îi arată calea 


către turnul puternic. Omul înţelege asta şi astfel poate ajunge repede la 

magician, la prietenul său şi îi poate spune: „Vino, ne vom simţi bine 
împreună, pentru că este foarte trist să fu singur!“ 

Cu toate acestea, există un zid înalt care înconjoară turnul şi gărzile 
numeroase îl resping pe om şi nu îi lasă să fie împreună cu magicianul şi 
să se simtă bine. Omul disperă, magicianul se ascunde în turn în spatele 
porților încuiate, zidul este înalt, gărzile vigilente resping pe oricine, 
nimeni nu poate trece. 

Ce se va întâmpla ...? Cum pot fi ei împreună? Cum se pot simţi bine? 
Pentru că este trist să fu singur. 

De fiecare dată când omul este extenuat şi disperat, simte imediat 
mişcarea baghetei şi se grăbeşte din nou către ziduri, încercând să înşele 
gărzile, nu contează cum! El vrea să spargă porţile, să ajungă la turn, să 
urce treptele scării şi să ajungă la magician. 

Şi de fiecare dată când „valul“ îl poartă înainte şi se află mai aproape de 
turn şi de magician, gărzile devin mai vigilente, mai puternice şi 
stăruitoare, sfârtecându-l fără milă. Însă cu fiecare încercare omul devine 
mai curajos, mai puternic şi mai înţelept. El învaţă să folosească tot felul 
de trucuri, să inventeze lucruri demne de un magician. 

De fiecare dată când este respins, el doreşte mai mult să ajungă la 
magician, simte o mai mare iubire pentru el şi vrea mai mult decât orice pe 
lume să fie cu magicianul şi să îi vadă faţă, pentru că le va fi bine 
împreună. Chiar dacă lui îi este dat totul în această lume, fără magician el 


se va simţi singur. 

Apoi, în momentul în care nu mai suportă să fie separat de el, porțile 
turnului se deschid şi magicianul, magicianul lui, se grăbeşte spre el şi îi 
spune: „Vino, ne va fi bine împreună, pentru că este foarte trist să fii 
singur!“ 

Şi de atunci ei sunt prieteni devotați, se cunosc bine şi nu există plăcere 
mai mare decât cea care este între ei: eternă şi nemărginită. Ei se simt atât 


de bine împreună, încât nu îşi mai aduc aminte, nici măcar ocazional, cât 


este de trist să fii singur. 


SFÂRŞIT 


Secvența de ecrane ascunde Creatorul de noi. Aceste ecrane există în 
noi înşine şi în sufletele noastre. Creatorul reprezintă tot ceea ce există în 
afară de noi şi sufletele noastre cu ecranele lor interferente. Putem percepe 
numai acea mică parte din mediul exterior care poate trece prin ecranul 
nostru. 

Tot ceea ce se află în afară scapă complet percepţiei noastre. Similar, în 
această lume vedem doar acele obiecte care sunt reflectate pe suprafaţa 


interioară a ochiului, de îndată ce ele ajung în raza noastră vizuală. 


Cunoaşterea lumilor spirituale provine din percepțiile şi senzațiile pe 


care le-au dobândit sufletele cabaliştilor şi pe care ni le-au transmis. 

Cu toate acestea, realizările lor sunt restricţionate de spectrul vederii lor 
spirituale. Prin urmare, toate lumile spirituale pe care le cunoaştem există 
doar în relație cu aceste suflete. 

Având în vedere cele de mai sus, întreaga Creaţie poate fi împărțită în 


trei părţi: 


1. Creatorul 
Nu putem discuta despre El datorită faptului că noi putem judeca doar 
acele fenomene care se încadrează în intervalul nostru de percepţie 


spirituală, după ce trec prin ecranele cu care interferează. 


2. Scopul Creaţiei 

Acesta este punctul nostru de plecare, de la care putem începe să 
explorăm intenţia Creatorului. În timp ce unii susţin că esenţa Sa se 
orientează spre plăcerea dăruită creaturilor Sale, nu putem spune nimic 
altceva despre relația Creatorului cu noi, din lipsă de informaţii. 

Creatorul a dorit ca noi să simțim influența Lui asupra noastră ca 
Plăcere, şi astfel ne-a creat receptori senzitivi care să ne permită să Îi 
simţim influenţa. Întrucât toate percepțiile noastre sunt realizate de către 
suflet, este lipsit de sens să vorbim despre alte lumi fără ca omul să fie 
conectat cu aceia care percep acele lumi. Fără capacitatea sufletului de a 


percepe, alte lumi nu există. 

Ecranele de interferenţă care stau între noi şi Creator reprezintă de fapt 
aceste lumi. Olam derivă din cuvântul alama, care înseamnă „ascundere“. 
Lumile există numai în scopul de a-i transmite sufletului chiar şi o mică 


parte din Plăcerea (Lumina) emanată de Creator. 


3. Sufletele 

Acestea sunt entități generate de Creator, care se percep pe sine ca 
existând independent. Acest sentiment este extrem de subiectiv şi, în 
esenţă, reprezintă sufletul care este sinele nostru individual şi care a fost 
făcut în acest mod de către Creator. În realitate, noi suntem de fapt o parte 
integrantă a Lui. 

Întreaga cale a dezvoltării omului, de la treapta iniţială până la cea 
finală la care se uneşte complet cu Creatorul în toate calităţile sale, poate fi 
împărțită în cinci trepte. Fiecare dintre acestea poate fi împărțită în alte 
cinci trepte care sunt, la rândul lor, formate din câte cinci trepte. 

În total sunt 125 de trepte. Fiecare persoană aflată pe o anumită treaptă 
experimentează aceleaşi sentimente şi influenţe ca oricare altă persoană 
aflată pe aceeaşi treaptă. Fiecare persoană posedă aceleaşi organe 
senzoriale spirituale şi, prin urmare, poate simţi la fel ca oricine altcineva 
care se află pe aceeaşi treaptă. 

În mod similar, fiecare persoană din lumea noastră posedă aceleaşi 
organe de simţ care oferă percepții identice, dar nu permit perceperea altor 


lumi. 

Prin urmare, cărțile de Cabala pot fi înţelese numai de cei care ajung la 
nivelul autorului, deoarece doar atunci autorul şi cititorul vor avea 
experienţe comune. Acest principiu se aplică, de asemenea, şi celor care 
citesc autori ce descriu evenimente ale acestei lumi. 

Sufletul primeşte din lumile spirituale conştientizarea apropierii 
Creatorului, alături de satisfacția spirituală şi iluminarea care însoțesc 
unificarea cu El. Sufletul primeşte, de asemenea, datorită înţelegerii pe 
care a dobândit-o asupra propriilor dorinţe şi a legilor Dominaţiei Sale, 
aşa-numita „Lumină a Creatorului“ sau capacitatea de a-L percepe. 

Pe măsură ce avansăm pe calea spirituală, percepem treptat că suntem 
atraşi de Creator. Acesta este motivul pentru care la fiecare fază a 
călătoriei noastre dobândim o nouă perspectivă asupra Revelării 
Creatorului. 

Pentru aceia care pot sesiza doar lumea noastră, Biblia apare ca o 
culegere de legi şi evenimente istorice care descriu comportamentul 
fiinţelor umane în această lume. Însă aceia care sunt mai avansați pe calea 
lor spirituală încep să perceapă acţiunile spirituale ale Creatorului, dincolo 
de numele obiectelor şi acţiunilor din lumea noastră. 

Din toate cele de mai sus devine clar că în Creaţie sunt doi participanţi: 
Creatorul şi ființa umană care a fost creată de cel Atotputernic. Toate 
celelalte viziuni care ne apar, fie percepţia lumii noastre sau chiar 
percepţia Lumilor Superioare, sunt doar diferite faze ale revelării şi 


dezvăluirii Creatorului pe calea Sa, pentru a se apropia de noi. 

Nivelurile spirituale 


Întreaga Creaţie poate fi definită ca o funcţie cu patru parametri: timp, 
suflet, lume şi Sursa existenţei. Aceştia sunt reglaţi din interior de Voința 
şi Dorinţele Creatorului. 

Timp: o progresie de tip cauză-efect a evenimentelor care au loc în 
fiecare suflet şi în întreaga omenire, similară cu dezvoltarea istorică a 
umanităţii. 

Suflet: tot ce este organic (viu), inclusiv fiinţele umane. 

Lume: întregul univers anorganic (fără viaţă). În lumile spirituale acesta 
corespunde nivelului mineral al dorințelor. 

Sursa Existenţei: planul de evoluţie al evenimentelor. Acest plan se 
aplică atât fiecăruia dintre noi, cât şi întregii umanităţi şi guvernează 
întrega Creaţie, aducând-o la condiţia predeterminată inițial. 

Când a decis să creeze toate lumile şi să apropie fiinţele umane de El, 
Creatorul şi-a ascuns treptat prezenţa prin diminuarea Luminii Sale pentru 
a crea lumea noastră. Cele patru faze ale ascunderii treptate (de sus în jos) 
a Prezenţei Creatorului sunt cunoscute sub numele de „lumi“. Acestea 


sunt: 

Ațilut: lumea în care cei prezenţi sunt complet unificaţi cu Creatorul. 

Bria: lumea în care cei prezenţi sunt în conexiune cu Creatorul. 

Yeţira: lumea în care cei prezenţi ÎI percep pe Creator. 

Asia: lumea în care cei prezenţi nu Îl percep deloc sau aproape deloc pe 
Creator. Acest nivel include lumea noastră ca ultima, cea mai de jos şi cea 
mai îndepărtată lume de Creator. 

Toate lumile de deasupra au apărut una din alta, în aşa fel încât fiecare 
lume este replica celeilalte. Fiecare lume inferioară, fiind mai îndepărtată 
de Creator, este o versiune impură şi totuşi o replică fidelă a celei 
anterioare. 

În mod interesant, fiecare lume este o replică a celor patru parametrii: 
lume, suflet, timp şi Sursa existenţei. Astfel, tot ce există în lume este 
rezultatul direct al proceselor care au avut deja loc într-o lume superioară, 
iar tot ce s-a întâmplat în acea lume superioară este rezultatul celor 
petrecute chiar mai devreme, şi tot aşa până în punctul în care toţi cei patru 
parametrii: lume, timp, suflet şi Sursa existenţei se îmbină într-o singură 
Sursă a existenţei, în Creator! 

Acest „loc“ este cunoscut sub numele de Ațilut. Îmbrăcarea Creatorului 
cu veşmintele lumilor Afilut, Bria, Yețira (aşa cum ne apare EI, ca 
strălucire a Luminii, prin ecranele care diminuează aceste lumi) este 
cunoscută drept Cabala. Îmbrăcarea Creatorului cu veşmintele lumii 


noastre, lumea Asia, este cunoscută ca Tora scrisă. 

Cu toate astea, într-adevăr, nu există diferenţă între Cabala şi Tora 


acestei lumi. Sursa a tot ceea ce există este Creatorul. 


Cu alte cuvinte, a studia şi a trăi în conformitate cu Tora sau a studia şi 
a trăi în conformitate cu Cabala depinde de nivelul spiritual al studentului. 
Dacă cineva se află la nivelul acestei lumi, atunci vede şi percepe laolaltă 
această lume şi Tora. 

De îndată ce studentul trece la un nivel mai înalt, va apărea o imagine 
diferită. Învelişul acestei lumi va dispărea şi vor rămâne doar învelişurile 
lumilor Yeţira şi Bria. Atunci, Tora şi întreaga realitatea vor apărea diferit, 
aşa cum apar celor care au ajuns la nivelul lumii Yețira. 

În acel moment, Biblia, cu toate poveştile sale despre animale, războaie 
şi obiecte ale acestei lumi, se transformă în Cabala, şi anume: descrierea 
lumii Yețira. 

Dacă persoana se ridică pe sine chiar mai mult, la lumea Bria sau Aţilut, 
atunci o nouă imagine a lumii şi a mecanismului guvernării acesteia vor 
apărea, în concordanţă cu starea sa spirituală. 

Nu există diferenţe între evenimentele din Biblie şi Cabala — Biblia 
lumii spirituale. Diferenţa este dată de nivelul spiritual al celor implicați. 
De fapt, dacă doi oameni citesc aceeaşi carte, unul poate vedea evenimente 
istorice, iar celălalt — reprezentarea în mod clar a supremației Creatorului 


asupra lumilor. 

Aceia pentru care Creatorul este în ascundere completă se află în lumea 
Asia. Acesta este motivul pentru care, în cele din urmă, nimic nu li se pare 
a fi bun: lumea le apare ca fiind plină de suferinţă, iar ei nu o pot percepe 
altfel din cauza ascunderii Creatorului. 

Şi dacă experimentează cu adevărat plăcerea, ea apare numai ca plăcere 
care succede suferinței. Se întâmplă aşa doar când omul ajunge la nivelul 
Yeţira, nivel în care Creatorul se revelează pe Sine parțial şi îi îngăduie să 
vadă guvernarea Sa prin recompensă şi pedeapsă; în acest fel se naşte 
iubirea (dependenţa de recompensă) şi frica (dependenţa de pedeapsă) în 
acel om. 

Al treilea pas — iubirea necondiționată — apare atunci când omul își dă 
seama că niciodată Creatorul nu i-a făcut rău, ci doar bine. Aceasta 
corespunde nivelului Bria. Când Creatorul revelează întreaga imagine a 
Creaţiei şi supremaţia Sa asupra celor creaţi, omul începe să simtă iubire 
absolută pentru Creator, ca urmare a faptului că iubirea Sa absolută faţă de 
toată Creaţia Sa este acum vizibilă. 

Această înțelegere ridică omul la nivelul lumii Afilur. Prin urmare, 
capacitatea noastră de a înţelege acţiunile Sale depinde doar de măsura în 
care Creatorul ni se va revela pe Sine, deoarece suntem creaţi în aşa fel 
încât comportamentul Creatorului ne influențează (gândurile, calitățile, 
faptele) în mod automat. Astfel, tot ceea ce putem face este să Îi cerem Lui 


să ne schimbe. 

În afară de faptul că toate acţiunile Creatorului sunt în mod inerent 
bune, există, de asemenea, forţe care provin de la El, ce par să acţioneze 
contrar dorințelor Sale. Aceste forțe invocă adesea critica acţiunilor Sale şi 
din aceasta cauză se numesc „impure“. 

La fiecare pas, de la primul până la ultimul punct al căii noastre, există 
două forțe opuse. Ambele au fost create de Creator. Una este pură, iar 
cealaltă este impură. Forţa impură invocă în noi în mod deliberat 
neîncredere, îndepărtându-ne de Creator. Însă dacă ignorăm această forţă 
impură şi insistăm să cerem cu tărie Creatorului să ne salveze, atunci 
întărim legăturile noastre cu El şi primim în schimb forţa pură. Ca urmare, 
ne ridică la un nivel spiritual superior şi, în acel moment, forța impură 
încetează să ne mai afecteze, deoarece şi-a îndeplinit rolul. 

Forţa impură a lumii Asia (pasul 1) 

Această forță tinde să inculce evenimente prin negarea existenţei 

Creatorului. 

Forţa impură a lumii Yezira (pasul 2) 

Această forţă tinde să ne convingă că lumea este guvernată nu prin 

recompensă şi pedeapsă, ci în mod arbitrar. 

Forţa impură a lumii Bria (pasul 3) 

Această forţă tinde să neutralizeze percepția iubirii Creatorului pentru 

noi, invocând în schimb dragostea noastră pentru El. 


Forţa impură a lumii Afilut (pasul 4) 

Această forță tinde să ne demonstreze că nu întotdeauna Creatorul 
acționează cu dragoste absolută faţă de creaturile Sale, încercând să 
atenueze sentimentele noastre de iubire absolută pentru El. 

Astfel, devine clar că ridicarea la fiecare nivel spiritual consecutiv, 
Revelarea Creatorului şi dobândirea plăcerii datorată apropierii de El 
necesită depăşirea forţelor opuse similare. Acestea apar sub formă de 
gânduri şi dorinţe. Numai atunci când ele sunt depăşite ne putem ridica la 
următorul nivel, înaintând cu încă un pas pe calea noastră. 

Din cele de mai sus putem concluziona că diversităţii forţelor spirituale 
şi simţurilor din cele patru lumi: Asia, Yețira, Bria, Aţilut îi corespunde o 
gamă de forţe şi simţuri opuse şi paralele în cele patru lumi impure: Asia, 
Yeţira, Bria, Aţilut. Mişcarea de avansare este un proces alternativ. 

Numai după depăşirea tuturor forțelor impure şi a obstacolelor trimise 
de Creator şi după ce Îi cerem să se reveleze pe Sine, dobândind astfel 
forţa necesară pentru a rezista puterii forțelor impure, gândurilor şi 
dorințelor, putem ajunge la un stadiul pur. 

După ce ne naştem, fiecare dintre noi se află într-o stare în care 
Creatorul este complet ascuns. Pentru a începe să înaintăm pe calea 
spirituală descrisă este necesar să: 

1. Percepem starea prezentă ca insuportabilă. 

2. Simţim, cel puţin într-o anumită măsură, existenţa Creatorului. 

3. Simţim că depindem doar de Creator. 


4. Recunoaştem că doar Creatorul ne poate ajuta. 

Prin Revelarea Sa, Creatorul poate modifica imediat dorinţele noastre şi 
poate forma în noi o inteligenţă cu o esenţă nouă. Apariţia acestor dorinţe 


puternice trezeşte imediat puterea de a le îndeplini. 


Singurul lucru care defineşte esenţa noastră este combinarea şi 


reunirea dorințelor noastre. 


Rațiunea există doar pentru a ne ajuta să dobândim aceste dorințe. De 
fapt, raţiunea nu este nimic altceva decât un instrument ajutător. 

Vom avansa pe calea noastră în etape, pas cu pas, fiind influenţaţi 
alternativ de forța impură, egoistă, (de stânga) şi de forţa pură, altruistă, 
(de dreapta). Depăşind forțele de stânga cu ajutorul Creatorului, vom 
dobândi caracteristicile forțelor de dreapta. 

Calea este asemănătoare cu două şine, dispuse una în stânga, iar cealaltă 
în dreapta, ca două forţe de respingere şi de atracţie în relaţie cu Creatorul, 
similare celor două dorinţe: egoism şi altruism. Cu cât ne îndepărtăm mai 
mult de punctul de plecare, cu atât mai puternice devin forțele care se 
opun. 

Devenind din ce în ce mai asemănători Creatorului atât în dorinţe, cât şi 
în ceea ce priveşte iubirea, vom putea înainta, deoarece iubirea Creatorului 
este singurul sentiment divin perceput, din care derivă toate celelalte 


sentimente. Creatorul doreşte să înfăptuiască numai ceea ce este bine 

pentru noi, pentru a ne aduce la o stare ideală, care poate fi o stare 
asemănătoare cu a Lui. 

Aceasta este starea de veşnicie, plină de plăcerea nelimitată a iubirii 
infinite a Creatorului, care determină un sentiment asemănător. Deoarece 
atingerea acestei stări este scopul Creaţiei, toate celelalte dorinţe sunt 
considerate impure. 

Scopul Creatorului este să ne aducă la o stare asemănătoare cu a Lui. 
Acest scop este imperativ pentru fiecare dintre noi şi pentru întreaga 
umanitate fie că vrem, fie că nu. Noi nu putem, pur şi simplu, să ne 
propunem acest scop, pentru că doar fiind uniți cu Creatorul putem 
percepe toate plăcerile şi putem găsi izbăvire de toate suferinţele. 

Suferinţa este trimisă chiar de Creator pentru a ne împinge să avansăm, 
forțându-ne să schimbăm anturajul, obiceiurile, acţiunile şi punctele de 
vedere, întrucât suntem pregătiți să ne eliberăm instinctiv de suferinţă. Mai 
mult decât atât, nu putem experimenta plăcerea fără să ne fi confruntat cu 
suferinţa, la fel cum nu există răspuns fără întrebare sau saţietate fără 
foame. 

Astfel, pentru a experimenta o senzație oarecare, mai întâi trebuie să 
trăim senzaţia opusă. Aşadar, pentru a experimenta puterea atracției şi 
iubirii pentru Creator, trebuie să experimentăm sentimente exact opuse, 
cum ar fi ura şi înstrăinare de idealuri, obiceiuri şi dorinţe. 

Nici un sentiment nu se poate naşte din vid; trebuie să existe o dorinţă 


clară pentru a ajunge la un sentiment. De exemplu, o persoană ar trebui să 

fie învățată să înţeleagă muzica, iar în acest fel va ajunge să o iubească. 
Cel căruia îi lipseşte educaţia nu poate înţelege fericirea celui educat care, 
după eforturi istovitoare, descoperă ceva nou, ceva ce caută de mult timp. 

Dorinţa pentru ceva anume este cunoscută în terminologia Cabalei ca 
„Vas“ (kli), deoarece în mod special sentimentul de lipsă este o condiţie 
necesară pentru ca plăcerea să îl umple. Mărimea plăcerii pe care cineva o 
va primi depinde desigur de mărimea vasului. 

Chiar şi în lumea noastră putem vedea că nu mărimea stomacului, ci 
dorinţa, senzaţia de foame este cea care determină cât de multă plăcere 
vom primi mâncând. Nivelul suferinţei cauzată de lipsa a ceea ce se 
doreşte determină mărimea vasului care, la rândul său, condiționează 
cantitatea de plăcere ce urmează a fi primită. 

Plăcerea care umple dorinţa de a fi mulţumit este cunoscută sub numele 
de Lumină, pentru că înzestrează vasul cu un sentiment de împlinire şi 


satisfacţie. 
Prin urmare, o dorinţă trebuie să fie atât de puternică, încât omul să 
sufere din cauza a ceea ce îi lipseşte. Doar atunci se poate spune că 


vasul este pregătit să primească abundența atât de mult aşteptată. 


Scopul creării forțelor impure (dorințelor), cunoscute sub numele de 


Klipot, este acela de a-i produce omului o dorinţă infinit de mare. Dacă nu 

ar exista dorinţele klipot, nu am experimenta nevoia de mai mult decât 
necesitățile de bază ale corpului. 

În felul acesta am rămâne la nivelul de dezvoltare al unui copil. Klipot 
sunt cele care ne obligă să căutăm plăceri noi, deoarece creează în mod 
constant dorințe noi care pretind să fie împlinite şi care ne forţează 
dezvoltarea. 

Dobândirea calităţilor caracteristice lumii Afilur este cunoscută sub 
numele de „învierea morţilor“, deoarece în acest mod putem transforma 
toate dorinţele impure (moarte) într-o formă pură. Înainte de lumea Ațilut, 
omul, asemănător celui care merge pe două şine de cale ferată, poate să îşi 
schimbe dorinţele doar cu unele opuse, însă nu le poate transforma pe 
toate în dorinţe pure. 

După intrarea în lumea Ațilut putem corecta dorinţe din trecut, ajungând 
astfel la o stare superioară de înălțare spirituală. Acest proces este 
cunoscut sub numele de „invierea morților“ (dorințelor). 

Desigur că învierea, în acest caz, nu se referă la corpurile noastre fizice. 
Acestea, ca de altfel toate creaturile care populează această lume, se vor 
dezintegra imediat ce sufletul le va părăsi, şi nu vor avea nicio valoare fără 
prezenţa sufletului. 

În cazul în care, ca rezultat al muncii asupra sinelui, nu mai suntem 
controlaţi de dorinţele noastre impure, dar suntem distraşi de acestea şi 
incapabili să ne conectăm cu Creatorul, această situaţie se numeşte Sabat 


(Sâmbătă). Dacă gândurile şi dorinţele noaste pentru Creator sunt deviate 

fie de noi, fie de influenţa gândurilor altora, atunci când permitem acestor 
gândurilor sau dorinţe străine să intre („profanarea Şabatului“) nu le putem 
considera gânduri străine, ci ale noastre. Suntem siguri că acestea sunt 
gândurile corecte, mai degrabă decât cele care anterior ne-au dus, fără 
îndoială, direct pe calea noastră către Creator. 

Dacă un om valoros, expert într-un anumit domeniu, se alătură unui 
grup de oameni care nu sunt foarte buni în domeniul respectiv, iar membrii 
grupului îl conving că este mai bine să lucreze fără tragere de inimă, decât 
cu tot sufletul, atunci acest mare expert îşi va pierde treptat talentul. 

Totuşi, dacă un asemenea expert se află în mijlocul unor lucrători 
mediocri, care aparţin altei arii de expertiză, nu va fi influenţat în rău, 
deoarece nu există nici o asociere între el şi restul grupului. Prin urmare, 
cel ce doreşte cu adevărat să reuşească într-un anumit domeniu de 
expertiză ar trebui să facă eforturi pentru a deveni parte a mediului de 
experţi care îşi consideră munca o artă. 

În plus, cea mai remarcabilă diferență dintre un expert şi un lucrător 
obişnuit este aceea că un expert obţine plăcere din munca în sine şi din 
rezultatele ei, nu din plata muncii. Prin urmare, cei care au cu adevărat 
dorința de a se ridica spiritual pe sine, ar trebui să verifice cu atenţie 
mediul şi pe cei din preajma lor. 

Dacă este un mediu cu oameni cărora le lipseşte credinţa în Creator, 
atunci cei care caută înălţarea spirituală sunt asemenea experților care se 


află printre specialiştii dintr-un domeniu diferit. Scopul expertului este să 

crească spiritual, în timp ce scopul specialiştilor este să obţină cea mai 
mare plăcere din această lume. 

Prin urmare, opiniile specialiştilor nu reprezintă un mare pericol. Chiar 
dacă pentru o clipă vor adopta un alt punct de vedere, în clipa următoare ar 
deveni evident că acesta provine de la cei necredincioşi. În acel moment 


vor renunţa la el, iar obiectivele inițiale vor fi restabilite. 


Cu toate acestea, ar trebui să fim atenţi la cei care cred, dar nu 
acordă atenţia cuvenită motivului real pentru care îndeplinesc 


poruncile. 


Aceşti oameni anticipează recompensa care îi aşteaptă în lumea viitoare 
şi respectă poruncile doar pentru acest scop. Ei ar trebui evitaţi cu atenție. 

Omul ar trebui să fie precaut mai ales cu cei care se numesc ei înşişi 
„cabalişti“ sau mistici şi să se îndepărteze de ei cât de mult poate. Aceste 
persoane pot dăuna celui care de curând a căpătat noi abilităţi în domeniu. 

Cabala prezintă Creaţia ca fiind compusă din două componente: 
Creatorul şi dorinţa de a fi mulţumit datorită apropierii de El. Dorinţa 
pentru o astfel de mulţumire, ca Sursă de plăcere infinită, absolută, este 
cunoscută sub numele de „suflet“. El este similar tuturor dorințelor, dar 
există în afara formei fizice. 

Cauza şi scopul Creaţiei este dorinţa Creatorului de a mulţumi sufletele 


noastre. Dorinţa sufletului este de a fi mulţumit de Creator. Dorinţa 

Creatorului şi dorinţa sufletului sunt rezolvate pe măsură ce se apropie 
unul de altul şi se unifică. Când calităţile şi dorinţele coincid, rezultatul 
este unificarea şi apropierea. 

În mod similar, în lumea noastră considerăm mai degrabă că o persoană 
se află lângă noi datorită sentimentului de apropiere pe care îl 
experimentăm, decât datorită proximităţii. La fel ca în lumea noastră, cu 
cât este mai mare distanţa inițială de separare, cu atât mai mare este 
obstacolul în calea dorinţei, dar şi plăcerea pe care o vom primim din 
atingerea a ceea ce ne străduim. 

Din acest motiv, Creatorul plasează sufletul într-o stare de distanţare 
maximă şi de opoziţie în raport cu EI: se ascunde complet pe Sine ca Sursă 
a tuturor plăcerilor şi pune sufletul într-un corp care are dorinţa de a obţine 
plăcere din tot ceea ce îl înconjoară. 

În ciuda ascunderii Creatorului şi a obstacolelor create de dorinţele 
corpului nostru, putem dezvolta dorinţa de a ne apropia şi a ne lipi de 
Creator. Apoi, tocmai din cauza obstacolelor cauzate de opoziţia corpului 
vom simţi o dorinţă şi mai mare de a primi plăcere de la Creator, decât cea 
care a fost posibilă înainte de învelirea sufletelor noastre în corpuri. 

Metoda sau instrucţiunea prin care ne putem alipi de Creator este 
cunoscută sub numele de Cabala, nume derivat de la verbul „lekabel“: a 
primi plăcere de la Creator. Cu ajutorul cuvintelor şi categoriilor lumii 


noastre, Cabala ne relatează experienţe din lumea spirituală. 

Potrivit Cabalei, tot ce se spune în Biblie (care include Cele Cinci Cărţi 
ale lui Moise, Scrierile şi Profeții), se spune pentru a ne învăţa cum să 
ajungem la scopul Creaţiei. 

Cabala vede astfel semnificaţia: „La început“ (la începutul muncii 
pentru sine, la începutul schițării apropierii de Creator), „strămoşii noştri“ 
(starea iniţială a dorințelor unei persoane) „erau adoratori de idoli“ (toate 
dorinţele personale erau îndreptate spre obţinerea plăcerii). „După aceea, 
Creatorul a ales pe unul dintre ei“ (dintre toate dorinţele, vom alege una, 
cea de unire cu Creatorul) „şi i-a poruncit să se separe de ţară şi oameni şi 
să se aşeze într-un loc diferit“ (pentru a percepe Creatorul, noi trebuie să 
ridicăm o dorinţă — dorinţa de a percepe Creatorul — mai presus de toate 
celălalte şi să ne îndepărtăm de alte dorinţe). 

Dacă putem alege doar una dintre dorinţe, pe care să o cultivăm şi să 
trăim doar în conformitate cu ea, aceasta este dorința de a ne uni cu 
Creatorul. Apoi, este ca şi cum am trece la o altă viaţă — o viaţă spirituală. 
Dacă dorim să avansăm sau suntem deja pe cale, direct către Creator, 
atunci ne numim „Israel“, derivat din cuvintele iaşar (direct) laEl (a 
Creator). 

Crearea lumii, inclusiv concepţia şi conducerea ei, îi permit acesteia să 
existe şi să avanseze, în conformitate cu un plan prestabilit, către finalul 


pentru care a fost creată. 

Intoarcerea la Creator 


Pentru implementarea Supravegherii Divine care să-i permită omului 
libertatea de alegere în privinţa acţiunilor, au fost create două sisteme de 
guvernare. Fiecărei forțe pozitive, pure, i se opune întotdeauna o forță 
impură, negativă. Patru lumi ABYA de kduşa (Sfinţenie) au fost create, 
opuse celor patru lumi negative ABYA de tumaa (impuritate). 

În lumea noastră, diferenţa dintre puterile pure şi impure nu este 
evidentă, aşa cum pare că nu există nici o diferenţă între cel care ascende 
spre Creator şi cel care nu se dezvoltă spiritual. Noi înşine nu suntem 
capabili să cunoaştem adevărul în privinţa progresului sau stagnării şi nu 
putem determina dacă asupra noastră acţionează o forță pozitivă sau 
negativă. Prin urmare, conştientizarea şi încrederea că ne aflăm pe calea 
cea bună şi dreaptă sunt extrem de înșelătoare şi deseori se dovedeşte că 
nu am putut face o alegere corectă. 

Dacă suntem abia la începutul călătoriei noastre spirituale, cum putem 
avansa corect pentru a atinge scopul Creaţiei şi scopul existenţei noastre? 
Fără o înţelegere clară a ceea ce constituie binele sau răul pentru destinaţia 


noastră finală, pentru adevărata şi eterna bunăstare, şi nu pentru 

mulțumirea iluzorie şi efemeră, cum putem găsi calea corectă în această 


lume? 


Întreaga omenire rătăceşte pierdută ca într-o pădure, creând teorii 
greşite privind scopul esenţial al vieţii şi modalităţile în care acesta poate 


fi atins. 


Nici aceia dintre noi care sunt la începutul căii corecte nu au repere şi 
sunt incapabili să determine corectitudinea gândurile şi dorinţele lor. 

Este posibil ca Creatorul să ne fi creat fără să pregătească niciun ajutor 
pentru această stare de nerezolvat şi lipsită de speranță? Bunul-simţ ne 
spune că nu este rezonabil să creezi ceva cu un scop clar şi apoi să 
abandonezi procesul în mâinile unor creaturi slabe şi oarbe ca noi. 

Cu certitudine Creatorul nu ar fi acţionat în acest fel. Probabil că pentru 
orice situație El ne-a dat o modalitate de a găsi calea corectă. De fapt, 
singura cale este de a merge mai presus de rațiune. Pe toate căile, noi 
experimentăm căderi şi învăţăm cum să le evităm. Nu finalizăm cu succes 
nici o acţiune decât dacă, mai întâi, ne poticnim. Când simţim că am ajuns 
la o stare de disperare, atunci avem nevoie de Creator. 

De fapt, există o confirmare certă a corectitudinii căii alese, şi anume: 
ajutorul de la Creator! Cei care aleg calea impurei şi egoistei ABYA nu 


ajung la destinaţia lor spirituală, îşi pierd toată puterea pe parcursul 

procesului şi, în final, ajung la bariera maximei disperării, din cauză că nu 
au dobândit dezvăluirea Creatorului ca imagine a întregii Creaţii. 

Pe de altă parte, cei care urmează căile lumilor pure ABYA sunt 
răsplătiți prin conştientizarea şi înţelegerea faptului că întreaga Creaţie ne 
este dată ca o binecuvântare de la Creator. Aceşti oameni sunt capabili să 
ajungă la cea mai înaltă stare spirituală. 

Prin urmare, în lumea noastră (în starea noastră) acesta este singurul 
test care ne arată calea pe care ar trebui să mergem, cum ar trebui să 
acționăm şi ce gânduri ar trebui să alegem, astfel încât ele să ne fie de 
ajutor în atingem scopului, indiferent de gândurile şi dorinţele pe care le 


primim atât de la lumea Asia pură, cât şi de la lumea Asia impură. 


Diferenţa dintre cei care urmează calea cea dreaptă şi cei care greşesc 
constă în faptul că, spre deosebire de aceştia din urmă, celor dintâi li se 


va revela Creatorul şi îi va apropia de El. 


Astfel, dacă vedem că secretele Cabalei nu devin evidente, atunci 
trebuie să concluzionăm că este incorectă calea, cu toate că entuziasmul, 
convingerea puternică şi imaginaţia pot evidenția o altă direcție, indicând 
faptul că am atins deja o anumită înălţare spirituală. Un asemenea final 
este obişnuit în rândul celor implicaţi superficial în studiul Cabalei şi al 


filozofilor „mistici“. 

Întreaga cale a ascensiunii spirituale de-a lungul stadiilor lumilor ABYA 
poate fi descrisă ca o exercitare alternativă a forţelor care provin din 
fiecare stadiu consecutiv la care ne găsim la un moment dat. Fiecare dintre 
aceste forțe este notată cu o anumită literă a alfabetului ebraic. Adică 
fiecare literă simbolizează o forță spirituală care guvernează un anumit 
stadiu al lumilor ABYA. Dar numai o forță este capabilă să ne salveze şi să 
ne libereze din domeniul dorințelor egoiste. Acea forță este binecuvântarea 
Creatorului, notată cu litera bet. 

În lumile ABYA impure nu există nici o forță opusă care să îi 
corespundă, deoarece binecuvântarea provine numai şi numai de la 
Creator şi nu poate exista nimic egal cu Creatorul în nici una din lumile 
impure ABYA. Prin urmare, lumile există doar prin binecuvântarea 
Creatorului şi numai această binecuvântare poate lumina distincția dintre 
bine şi rău sau mai precis, dintre ceea ce aduce satisfacție unei persoane şi 
ceea ce acţionează în detrimentul ei. 

Numai cu binecuvântarea Creatorului poate cineva să distingă forţele 
pure de cele impure şi să depăşească impuritatea de-a lungul drumului 
vieţii sale până la finalul Creaţiei. Acest lucru demonstrează clar dacă 
cineva se înşeală pe sine sau se îndreaptă cu adevărat către lumile 
spirituale. 

Fiecare forță de pe tărâmul forţelor impure, ale răului, există doar 


pentru că este alimentată de o forță corespunzătoare, dar opusă şi care 

există în regatul forțelor pure. Singura excepţie este Forţa care provine din 
binecuvântarea Creatorului. 

Aşadar, nicio Forţă nu ar fi putut crea această lume, cu excepţia Celei 
care irupe din binecuvântarea Creatorului. Fără a fi diminuată în acest 
proces, Forţa provine de la Creator şi pătrunde în întregul spectru al 
lumilor, ajungând până la cel mai jos stadiu — lumea noastră. 

Această Forţă este capabilă să corecteze creaturile, dându-le puterea de 
a se perfecționa şi de a începe ascensiunea spirituală. Cu ajutorul acestei 
Forțe a fost creat universul; prin urmare, forţele impure, egoiste, nu îi pot 
diminua puterea şi nici nu o pot folosi în avantajul lor, deoarece forţele 
impure au efect numai în cazul în care forţele pure sunt slabe. 

Astfel, Forţa pură ne ajută, în cele din urmă, să distingem între 
gândurile pure şi cele impure deoarece, de îndată ce gândurile noastre se 
îndepărtează de Creator, puterea pe care o are Forţa binecuvântării dispare. 

Sunetele literelor (nekudor) simbolizează revărsarea Luminii, percepția 
Creatorului. Orice percepţie a Creatorului, orice sentiment spiritual 
cuprinde zece Sfirot. Pornind de la cel mai înalt dintre ele (Keter), sunetele 
corespund următoarelor gradaţii: 1) kamaţ; 2) patah; 3) ţeirei, 4) segol; 5) 
shva, 6) holam, 7) hirek, 8) kubuţ; 9) şuruk; 10) fără sunet, adică îi 
corespunde lui Malhut — ultimul stadiu al percepţiei, care niciodată nu este 
umplut. Uneori, pe parcursul procesului de avansare spre scopul apropierii 
noastre de Creator, ne simţim deodată vlăguiți pentru că ne lipsesc 


cunoştinţele de Cabala şi suntem incapabili să facem chiar şi cel mai mic 

act de altruism. În schimb, gândurile noastre sunt preocupate doar de 
succesul din această lume. 

Atunci vom cădea în deznădejde, crezând că doar oamenilor deosebiți, 
cu puteri înnăscute, care au calităţi, gânduri, dorinţe adecvate scopului şi 
ale căror inimi tânjesc după Cabala şi autoperfecționare le-a fost dată 
capacitatea de a se apropia de Creator. 

Apoi apare un alt sentiment: conştientizarea faptului că fiecare are un 
loc pregătit lângă Creator şi fiecare, mai devreme sau mai târziu, va fi 
răsplătit cu plăceri spirituale prin aderarea la Creator. Atunci ne vom 
ridica deasupra disperării, devenind conştienţi că El este „Atotputernic“ şi 
plănuieşte o cale pentru fiecare, ştie ceea ce fiecare dintre noi simte, ne 
conduce şi aşteaptă să ne întoarcem rugându-L să ne apropie de EI. 

După aceea, ne vom aminti că de mai multe ori ne-am spus asta, dar 
nimic nu s-a schimbat. În final, rămânem cufundaţi în gândurile noastre de 
neputinţă, înjositoare şi demne de dispreţ. Mai târziu vom ajunge să 
înţelegem că acest sentiment ne-a fost trimis de Creator pentru a-l putea 
depăşi. 

Vom începe atunci să lucrăm pentru a ne perfecționa, folosind-ne de 
toată voinţa de care dispunem. Deodată vom primi condiția viitoare la care 
aspirăm. Asta înseamnă că Lumina viitoarei stări străluceşte de la distanţă, 
din moment ce nu poate străluci din interior, atâta vreme cât natura 
dorințelor noastre rămâne egoistă. Lumina (plăcerea spirituală) nu poate 


intra şi străluci (mulţumindu-ne) în asemenea dorinţe. 

In calitate de creaturi, noi suntem o esenţă concentrată de dorinţe 


egoiste şi ne numim „fiinţe umane “. 


Pe de altă parte, Creatorul este cu desăvârşire lipsit de orice egoism. 
Prin urmare, întoarcerea la Creator, lipirea de El şi conştientizarea Lui vin 
ca rezultat al faptului că am obţinut echivalenţa de formă cu El. O astfel de 
întoarcere la Creator este numită „marea întoarcere“. 

Acesta este motivul pentru care întoarcerea la Creator, unirea cu 
Creatorul şi conştientizarea Creatorului pot fi considerate ca fiind nimic 
altceva decât concordanța cu anumite calităţi ale Lui. Această întoarcere la 
Creator este cunoscută sub numele de hazara beciuva. 

Se poate determina că o asemenea întoarcere a fost atinsă numai când 
Creatorul Însuşi „mărturiseşte“ asta. Care este această mărturie? Faptul că 
omul are acum capacitatea de a simţi în mod constant Prezenţa Lui, ceea 
ce face posibil ca el să fie, în toate gândurile sale, cu Creatorul. 

În acest mod, omul se poate rupe pe sine, îndepărtându-se de dorinţele 


corpului. 


Numai noi, ca indivizi, putem simţi dacă într-adevăr ne-am întors la 


Creator. 

Puterea pe care o dobândim atunci când Îl percepem pe Creator ne 
îngăduie ca, treptat, să ne întoarcem complet la El şi să schimbăm 
dorinţele egoiste cu cele altruiste. 

Cu cât avem mai multe dorinţe „rele“ la începutul drumului, cu atât mai 
mult ne putem autoperfecţiona şi, în consecinţă, ne putem apropia mai 
mult de Creator. De aceea nu ar trebui niciodată să ne plângem de 
însuşirile noastre rele, ci mai degrabă să cerem corectarea lor. Ar trebui să 
ne întoarcem la acest mod de gândire de fiecare dată când ne vin în minte 
gânduri despre lipsa propriei valori. 

Toate aceste gânduri sunt trezite în noi ca rezultat al senzației de 
îndepărtare față de Creator, iar Creatorul ne trimite nouă aceste 
sentimente, şi nu altora, dar numai dacă suntem pregătiți să le primim. 
Alţi nu se consideră a fi răi şi nu îşi percep propriul egoism. Dimpotrivă, 
au convingerea că ei sunt neprihăniţi. 

Aceste gânduri nu ne sunt trimise de Creator pentru a ne face să suferim 
sau să cădem în disperare, ci mai degrabă să ne încurajeze să apelăm la EI, 
cerând să fim eliberaţi de noi înşine şi de slăbiciunile noastre. 

De fiecare dată când din nou ne simţim neputincioşi şi slabi, după ce în 
trecut am mai experimentat deja aceleaşi sentimente, ne vom aminti că nu 
trebuie să ne întoarcem la sentimentele de eşec şi înfrângere. Trebuie să ne 
reamintim că, de fiecare dată când trecem prin acest proces, suferim noi 
corectări care se acumulează până când Creatorul Însuşi le adună 


împreună. 

Toate aceste sentimente negative referitoare la distanţarea noastră de 
Creator, nemulțumirea faţă de calea spirituală, plângerile cu privire la 
stările de impas le experimentăm într-o măsură necesară pentru noi, astfel 
încât să merităm conştientizarea Creatorului şi a plăcerilor care provin de 
la EI. Doar atunci „porțile lacrimilor“ se vor deschide larg, şi doar atunci 
putem intra prin ele în sălile Creatorului. 

Chiar dacă devenim copleşiți de reacțiile puternice şi de încăpăţânarea 
egoismului nostru, nu ar trebui să credem că nu ne-a dat Creatorul 
suficientă putere pentru a le face față sau că ne-am născut fără talent, 
răbdare, calm şi claritate a minţii. De asemenea, nu ar trebui să ne 
lamentăm că nu ne-a dat Creatorul condiţiile adecvate pentru a ne corecta, 
fiind astfel în imposibilitate de a realiza ceea ce altcineva ar fi putut face. 

Este, de asemenea, interzis să gândim că aceste suferinţe sunt rezultatul 
păcatelor noastre anterioare sau că asta este „soarta noastră“ ori că 
acțiunile făcute într-o altă viaţă au condus la această stare. Ne este, de 
asemenea, interzis să renunţăm la speranţă şi să nu facem nimic, iar dacă 
folosim în mod corespunzător puţina putere şi minimele talentele pe care 
le avem, vom avea foarte mult succes. 

Vom avea nevoie atât în prezent, cât şi în viitor, de fiecare însușire, 
chiar şi de cele mai modeste însuşiri pe care Creatorul ni le-a dat pentru a 
ne realiza obiectivul: corectarea sufletului. Acest proces este similar cu 
plantarea unei seminţe. Dacă este plantată într-un sol fertil şi este îngrijită 


corespunzător, atunci sămânța va germina, va creşte şi va rodi. Prin 

urmare, avem nevoie atât de un mentor bun, cât şi de pământ (mediu) bun 
pentru ca toate trăsăturile noastre să se poată dezvolta şi echilibra, iar cu 
fiecare combinaţie de trăsături să creăm o relație potrivită care să ne ajute 
să atingem scopul principal. 

Fiecare întrebare care se trezeşte în noi este trimisă de Creator, care 
aşteaptă de la noi răspunsul corect. Răspunsul la întrebările corpului şi ale 
minții, precum şi la întrebările egoiste, ca de exemplu: „De ce?“ şi „Ce 
câştig din asta?“ au un singur răspuns, unul pe care corpul nu îl înţelege: 
„Este Voința Creatorului ca eu să ajung la El în acest fel.“ 

Toate cuvintele Cabalei şi toate sfaturile pe care ni le oferă vizează un 
singur aspect: cum putem ajunge la Creator pentru a ne uni cu El. Toate 
deficiențele provin din incapacitatea noastră de a simţi măreţia 
Creatorului. Fiind doar la începutul aspiraţiei de a ne apropia de EI, noi 
vrem deja să ÎI experimentăm în simţurile noastre. 

Dacă nu avem un ecran (masah) care să respingă Lumina Creatorului, 
acest lucru este imposibil, iar această situaţie se menţine atâta timp cât nu 
avem vase de dăruire. Şi câtă vreme nu avem aceste calități de dăruire, 
putem avea doar o senzaţie vagă a Creatorului, numită „Lumina 
Înconjurătoare“, care poate străluci din depărtare asupra celui care este 
încă departe de calitățile Creatorului. 

Lumina Înconjurătoare este întotdeauna mai mare decât Lumina 
Interioară, care este obținută cu ajutorul unui ecran, dat fiind faptul că 


posedă anumite calităţi altruiste. Lumina Inconjurătoare este Insuşi 

Creatorul, în timp ce Lumina Interioară (sufletul) este doar acea „parte“ a 
Creatorului pe care un individ o poate dobândi după ce şi-a îmbunătăţit 
într-o anumită măsură propriile calităţi. 

Deci, cum putem primi Lumina Creatorului cât încă nu ne-am corectat 
înclinațiile? Răspunsul este simplu: numai prin intensificarea strălucirii 
pe care o are Lumina Înconjurătoare. Cu alte cuvinte, vom realiza acest 
lucru doar prin creşterea importanţei Creatorului în ochii noştri, tânjind în 
mod constant să Îl simţim pe Creator ca Sursă a întregii existenţe şi a tot 
ceea ce este înfăptuit. 

Trebuie să înţelegem că tot ceea ce ni se întâmplă este un act al lui 
Dumnezeu şi că nu există nimic în lume în afară de El. Toate eforturile 
noastre ar trebui să se concentreze pe acest lucru: să nu credem că ceea ce 
ni se întâmplă se datorează şansei, sorții sau este consecinţa acţiunilor 
noastre anterioare ori voinţa altora. Noi trebuie să ne străduim să nu Îi 
uităm pe Creator. 

Sub nici un motiv nu ar trebui să interpretăm textul sau o secțiune 
oarecare din Biblie (Cele Cinci Cărţi ale lui Moise) în conformitate cu 
propriile noastre percepții, comparând evenimentele descrise cu cele din 
lumea noastră. 

De exemplu, aşa cum am scris în cărțile anterioare, „Lavan cel rău“ 
(menţionat în Biblie), fiind umplut cu Lumina Creatorului, este cel mai 
înalt nivel al sufletului. „Faraon“ este un simbol al întregului nostru 


egoism. 

Un alt exemplu care poate fi găsit în Biblie este cel în care se povesteşte 
că o anumită persoană, cu numele de Ptahia, s-a dus într-un oraş şi a 
adunat în jurul său oameni „goi“, iar toţi au mers cu el în deşert. Numele 
Ptahia derivă din verbul „liftoah“ (a deschide) — o persoana care deschide 
ochii oamenilor. 

El i-a adunat pe toţi cei „goi“ — oameni care simt golul din viaţa lor. „El 
i-a luat din oraş în deşert“ — a deschis deşertul în viețile lor pentru că, aşa 
cum este scris în Biblie: „Leh aharai bamidbar.“ 

„Leh“ (Mergi), spune Creatorul omului, „aharai bamidbar“ (după Mine 
în deşert) — cu sentimentul că viaţa ta fără percepția spiritualităţii este ca 
un deşert, este fără pic de apă, că cea mai mică scânteie salvatoare a 
sentimentului goliciunii îţi va părea ca „un izvor rece pentru sufletul tău 
istovit“. 

Alt exemplu poate fi găsit în Hagada şelPesah, (Legenda Paştelui), în 
exodul din Egipt, din captivitatea spirituală a Faraonului — egoismul 
nostru. „Faraonul a murit“ — în cele din urmă, omul vede că egoismul nu 
este pentru binele lui, că îl ucide şi îl obligă să-l servească toată viaţa. 
Acest principiu „moare“ acum în ochii lui. Şi atât timp cât nu recunoaşte 
că egoismul său este singurul duşman, el crede că viaţa şi captivitatea în 
Egipt (captivitatea în dorinţele corpului) au fost bune şi favorabile. Chiar 
după aceea, ocazional, (în timpul căderilor spirituale) el plânge după 
„bucăţile de carne şi pâine“ pe care le-a avut în Egipt, adică cele care au 


servit din abundență egoismului său. 

Atâta vreme cât Faraon (egoismul din inima omului), regele Egiptului, 
(care a domnit peste toate gândurile şi dorinţele cuiva) a fost în viaţă, el a 
dictat omului dorinţele şi acțiunile, împotriva voinţei lui. Se spune despre 
această persoană că este „exilată (captivă) în Egipt“, în captivitatea 
numeroaselor dorinţe egoiste (mițraim care derivă din cuvintele miț-ra — 
concentrarea răului“). 

Noi înşine nu suntem capabili să înțelegem că natura care ne 
guvernează este rea. Acest lucru persistă atâta timp cât Creatorul nu 
creează binele pentru om, reprezentat de: „Şi iată, Faraonul a murit.“ 

El ne oferă acele experienţe de viaţă care ne permit să recunoaştem că 
egoismul este dușmanul nostru. Numai atunci acest simbol al răului va 
muri, iar noi vom simţim că suntem incapabili să trăim ca până atunci, 
muncind degeaba. 

Şi „fiii lui Israel au gemut din cauza muncii şi au strigat“ — ei au făcut 
acest lucru numai după ce au înţeles că nu sunt capabili să se mişte fără 
beneficii personale, egoiste, şi că nu au câştigat încă natura spirituală, 
altruistă. 

„ȘI strigătul lor de ajutor pentru a ieşi din sclavie s-a ridicat până la 
Dumnezeu, şi Dumnezeu a auzit vocea lor“ — acest lucru se întâmplă 
numai în cazul în care cineva strigă cu adevărat, din adâncul sufletului, 
lucru care este posibil numai dacă omul a atins limitele extreme ale 


răbdării şi suferinţei. 

Numai atunci Creatorul trimite ajutor, iar acest ajutor vine întotdeauna 
pe neaşteptate. Omul nu poate şti niciodată în avans care lacrimă va fi 
ultima; toate lacrimile trebuie să fie vărsate ca şi cum ar fi ultimele. Cât 
despre ajutorul Creatorului — „yeşuat haŞem karaf haein“ — „Salvarea 
Domnului apare deodată“ şi întotdeauna pe neaşteptate! 

Zohar-ul este considerat de mulţi a fi o învăţătură morală bazată pe 
Cabala, deoarece este scris în limbajul poruncilor, prescriind ceea ce ar 
trebui să facă o persoană. Este clar că definind astfel cartea Zohar, 
oamenii încearcă să îi nege mistica, esenţa sa ascunsă. 

În cartea Zohar, autorii se referă doar la alcătuirea şi funcţionarea 
lumilor spirituale, într-un limbaj deliberat scolastic şi oficial. Acest lucru a 
fost decis pentru a nu lăsa în mintea cititorului nici un dubiu asupra 
faptului că cel mai important scop al Cabalei nu este înţelepciunea în sine, 
ci „distribuirea înţelepciunii“. De fapt, scopul principal al Cabalei şi al 
legilor spirituale este de a dezvolta nevoia noastră de Creator şi de a dori 
să ne asemănăm cu El în privinţa calităţilor sufletului. 

Când vrem să intrăm în lumea spirituală, toate obstacolele pe care le 
întâlnim în calea noastră spre Creator sunt de fapt semne ale apropierii de 
El, de porțile spiritualităţii. Asta pentru că nu există situaţie în care să fim 
mai îndepărtați de Creator decât aceea în care nu credem în existența 
tărâmului spiritual sau suntem incapabili să dorim să-l experimentăm. 

Sentimentul îndepărtării noastre de tărâmul spiritualității apare pentru 


că El ne lăsă să devenim conştienţi de adevărata noastră stare, trezind 

astfel în noi dorinţa de a ne apropia de El. Iar dacă aceste sentimente de 
distanţare faţă de Creator nu ar fi trezite, noi nu am avea nici o şansă să 
începem să ne apropiem de El. 

Prin urmare, aceste sentimente de distanţare sunt un semn al începutului 
apropierii. ŞI tot aşa, pe întreaga cale a celui care avansează către Creator: 
experimentăm în mod constant toate tipurile de obstacole. În realitate, 
aceste obstacole nu sunt altceva decât Creatorul care ne ajută, trezind în 
noi sentimente de furie şi insatisfacție față de starea noastră prezentă, 
pentru a ne determina să Îi cerem să o schimbe. 

Toate obstacolele pe care trebuie să le depăşim pentru a ajunge mai 
aproape de Creator sunt necesare datorită obişnuinţei noastre de a urma 
calea fiind distanțaţi — recunoscând egoismul şi separarea de Creator. 
Totuşi, acest sentiment nu ar trebui să ne afecteze acțiunile. 

În schimb, ar trebui să recunoaştem în prealabil că acest sentiment 
dezvăluie adevărata noastră stare şi că starea anterioară nu a fost mai bună 
decât cea prezentă, deşi nu am conştientizat acest fapt la momentul 
respectiv. Astfel decurg lucrurile până când încetăm să ne mai concentrăm 
asupra preocupărilor legate de condiţia noastră şi le înlocuim cu gânduri şi 
dorinţe care se centrează pe o singură aspirație: să ne pese doar de modul 
în care Creatorul ne priveşte. 

Această dorinţă ar trebui să determine toate acţiunile şi gândurile 
noastre. Ceea ce Creatorul doreşte să vadă în fiecare dintre noi devine clar 


celui care studiază Cabala şi urmează în totalitate direcționarea legilor 

spirituale pentru a ajunge la acest ultim scop. Atunci, toate legile spirituale 
devin un instrument pentru unificarea cu Creatorul. 

Până când vom începe să cântărim care dintre acţiunile şi gândurile 
noastre sunt împotriva dorințelor Creatorului, noi evaluăm de fapt toate 
acţiunile care sunt împotriva dorințelor celor care îşi impun voinţa asupra 
noastră, definindu-ne astfel gândurile şi acţiunile. Niciodată nu avem 
libertatea de a acţiona pe cont propriu. 

Fie suntem influenţaţi de cei care ne determină comportamentul şi 
acțiunile, fie gândurile şi acţiunile noastre sunt dictate de Voința 
Creatorului. Niciodată nu putem acționa în libertate absolută. Ascunderea 
Creatorului este făcută pentru beneficiul nostru. 

La fel cum în lumea noastră fiecare obiect care nu este pe deplin 
explorat ne atrage mai mult decât unul complet examinat, tot astfel vălul 
lumii spirituale este indispensabil pentru a ne induce intensificarea dorinţei 
care alimentează sentimentul importanţei de a atinge înţelegerea lumii 
spirituale. 

Noi nu suntem niciodată cu adevărat capabili să înţelegem măreţia 
Creatorului şi lumile spirituale care constituie o revelare parţială a Sa. Însă 
tocmai datorită ascunderii Creatorului sau a măsurii în care El ne dă un 
sentiment de ascundere şi distanţare se trezeşte în noi dorinţa de a-L 
percepe pe Creator, precum şi importanţa strădaniei de a înţelege ceea ce 


este ascuns. 

Pe de altă parte, gradul ascunderii este determinat de nevoia personală 
de a atinge ceea ce este ascuns. Astfel, cineva conştientizează treptat 
importanţa atingerii a ceea ce este ascuns, pe când altul începe să se simtă 
îndepărtat de obiectul dorinţei sale pătimaşe. 

Calea de a atinge, prin Cabala, ceea ce este ascuns diferă de oricare altă 
experienţă din această lume. De exemplu, când cineva este onorat, acest 
fapt îi umple egoismul şi, prin urmare, provocă daune mari la nivelul 
sufletului. Prejudiciul este considerat a fi atât de mare, încât oameni 
proeminenţi, remarcabili, care au câştigat o popularitate imensă şi au 
dobândit discipoli, consideră că o asemenea faimă a fost de fapt o 
pedeapsă de la Creator. 

Pe de altă parte, există cei mari, cei pe care Creatorul doreşte să îi 
protejeze, astfel încât ei să nu piardă cât de puţin din nivelul lor spiritual. 
Acestora Creatorul nu le trimite doar discipoli, ci şi pe aceia care îi urăsc, 
îi invidiază, se opun opiniilor lor şi sunt gata să îi defăimeze. În acest fel, 
Creatorul echilibrează lauda şi onoarea primită de cei mari, cu suferinţa pe 
care o experimentează prin contemporanii lor. 

Este dificil pentru cineva care încă nu a intrat pe tărâmul spiritualităţii 
şi nu a perceput puterea şi dorinţele spirituale să îşi susțină acţiunile şi 
gândurile în direcția bună. Prin contrast, îi este uşor şi natural unei 
persoane să acţioneze în concordanţă cu natura lumilor spirituale, dacă a 
primit puterea spirituală şi a intrat pe tărâmul spiritualităţii, dobândind 


astfel o pregătire înaltă. 

În timpul declinului spiritual toate realizările spirituale anterioare 


dispar. 


Dorinţa de a-L servi pe Creator şi a se uni cu El, dorinţa de a lupta cu el 
însuşi şi de a rămâne doar în starea de ascensiune — toate acestea dispar. 
Chiar şi amintirea realizărilor spirituale dispare, precum şi conştientizarea 
faptului că poate exista o dorinţă de ascensiune spirituală. 

Unii sunt de părere că dacă aceste lucruri într-adevăr există, ele pot fi 
menținute numai de gânduri măreţe şi înălțătoare, în timp ce se pun la 
adăpost de multitudinea plăcerilor mărunte şi neînsemnate ale acestei 
lumi. Însă cei mai mulţi dintre oamenii obişnuiţi, din rândul cărora omul 
simte într-un astfel de moment că face parte, pe lângă aspiraţiile spirituale, 
au alte griji şi scopuri în această lume. 

Cum poate o persoană obişnuită ca mine — se întreabă omul — să viseze 
măcar la o legătură cu Creatorul, ca să nu mai vorbim despre o legătură 
strânsă cu El? Însăşi posibilitatea în sine pare absurdă şi vagă. 

Despre momente ca acestea s-a spus: „Unde găsiţi măreția Creatorului, 
veţi găsi, de asemenea, şi modestia Lui“, deoarece Creatorul oferă 
fiecăreia dintre creaturile sale posibilitatea de a se uni cu El. Şi, după un 
timp, cei aflați în declin urcă spiritual încă o dată, însă nu trebuie să uite 


starea de declin moral, astfel încât să poată aprecia cu adevarat starea de 

înaltă spiritualitate a aspirației de a se uni cu Creatorul — darul personal, 
individual, al Creatorului. 

În acest caz nu va mai fi nevoie să experimenteze din nou stări de 
declin spiritual pentru că, prin munca constantă asupra propriei persoane, 
prin ridicarea la credinţa mai presus de rațiune, prin învăţarea şi 
respectarea unei ordini stabilite a acţiunilor şi gândurilor, omul va crea 


astfel un vas spiritual pentru o ascensiune spirituală treptată. 


Calea Cabalei 


Calea de dorit pentru ascensiunea spirituală este calea Cabalei. Calea 
suferinţei ne aşteaptă doar dacă nu există altă cale care să ne determine să 
ajungem la perfecțiune. Aşa cum este menţionat, calea Cabalei este o 
oportunitate dată de Sus fiecăruia, pentru a crea în noi dorinţele necesare 
creşterii spirituale, demonstrând prin urcări şi coborâri că Lumina 
spirituală este plăcere, iar absenţa ei este suferinţă. 

În acest fel începem să ne dorim Lumina, urcarea spirituală şi percepţia 
Creatorului. Fără ca mai întâi să primim Lumina Spirituală şi apoi să ne fie 
luată, noi nu putem simţi dorinţa de Lumină. 

Cu cât este mai mare Lumina pe care Creatorul o trimite inițial şi pe 
care apoi o „ia“, cu atât va fi mai mare dorinţa noastră de a primi încă o 


dată Lumina. Această cale este cunoscută sub numele de „calea Cabalei“ 


315 


sau calea Luminii. Există, de asemenea, „calea suferinței“, atunci când 
cineva caută o modalitate prin care să scape de suferinţa constantă şi greu 
de suportat din viaţa sa, dar nu din dorinţa de a restabili plăcerile pierdute. 

Pe calea Cabalei se trezeşte dorinţa de a fi umplut de Lumina spirituală, 
ca Sursă vitalizată a salvării. Ambele căi conduc către acelaşi scop; în timp 
ce una ne atrage prin plăcerea şi perfecțiunea care se află înainte, cealaltă 
ne împinge din spate, determinându-ne să evadăm din durere. 

Pentru ca o fiinţa umană să fie capabilă să analizeze factorii externi şi 
senzațiile interioare, ea dispune de două mijloace perceptive: amar şi dulce 
— percepute de inimă, fals şi adevărat — percepute de intelect. 

Dobândirea spirituală nu poate fi apreciată de către inimă, deoarece este 
total opusă adevăratei sale naturi. De aceea dobândirea respectivă este 
întotdeauna percepută ca amară, în timp ce orice plăcere personală este 
percepută ca fiind dulce. Acesta este motivul pentru care munca asupra 
propriei persoane, prin care dorinţele sunt reorientate, este considerată 
munca inimii. 

Munca minţii este de o cu totul altă natură, întrucât noi nu ne putem 
baza pe propria minte şi logică pentru a analiza evenimentele 
înconjurătoare. Într-un astfel de caz suntem forţaţi, în pofida noastră, să ne 
bazăm pe mintea naturală, egoistă. 

Suntem incapabili să ne rupem de ea pentru că fiecare a fost creat astfel 
de cel Atotputernic. De aceea, există doar o singură cale: să schimbăm 


complet înclinația obişnuită de a analiza mediul şi, în loc de asta, să 

acceptăm sfatul înţelepţilor expus în cărţile de Cabala şi explicat de 
profesorii care au ajuns la nivelul spiritual al conştientizării. 

Dacă suntem capabili să facem, cu ajutorul Creatorului, chiar şi cea mai 
mică încercare de a analiza mai degrabă prin credinţă, decât prin rațiune şi 
să discernem cu inima noastră gustul amar al egoismului, ni se va trimite 
imediat înţelegerea spirituală a nivelului atins, care cuprinde atât Lumina 
spirituală, cât şi puterea (ecranul). 

Creatorul revelează apoi următorul grad inferior de egoism, cel care a 
fost anterior ascuns întrucât, dacă am înţelege imediat toată amploarea 
propriului egoism, nu am avea puterea să îl depăşim. În schimb, am deveni 
cu siguranţă descurajaţi de sarcina copleşitoare care stă în faţa noastră. 

Cu toate acestea, ar trebui să ne dăm seama că acest munte de egoism a 
fost mereu acolo, în noi, de la început, însă a fost ascuns şi este revelat 
treptat, întrucât Creatorul ne dă atât posibilitatea de a-l corecta, cât şi 
puterea de a face acest lucru. De aceea, cei care urcă treptele spirituale, 
depăşind succesiv „propria“ rațiune, se simt tot mai nedumeriţi şi confuzi 
în ceea ce priveşte îndrumările înţelepţilor din cărțile de Cabala şi a 
instructorilor cabalişti. 

În măsura în care diminuăm importanţa „propriei“ înţelegeri, ni se 
acordă o înţelegere superioară. În cele din urmă, în loc să fim nedumeriţi 
de faptul că am întors spatele logicii egoiste a acestei lumi, noi devenim 


incomparabil mai înţelepţi. 

Dacă nu am ajuns încă la o înţelegere superioară sau nu ne-am schimbat 
modul de a analiza, începând să simţim mai degrabă dulceaţa gândurilor 
care nu sunt egoiste, decât amărăciunea lor ori nu am început să vedem 
adevărul credinţei comparativ cu falsitatea intelectului, intelect care este 
legat de natura lumii noastre, putem continua să progresăm printr-o 
metodă de analiză deja îmbunătățită, provenită de la profesorii noştri: 
ascultând şi urmând exemplul profesorului în orice situație. lată sfatul 
înţelepților: Dacă un singur cabalist care posedă înţelegerea spirituală a 
minții şi a inimii conduce umanitatea, oricine poate ajunge la scopul 
Creaţiei nu pe calea suferinței, ci prin uşoara şi lipsita de durere cale a 
Cabalei! 

Pe de altă parte, ghinioane şi eşecuri constante ne vor fi sortite dacă 
aceia care au fost aleşi să călătorească primii pe această cale — cu care 
Creatorul a făcut o înţelegere şi de la care se cere mult — şi-au ales 
îndrumători care nu înţeleg scopul Lui înalt sau proiectul Guvernării Sale. 

Numai în timpul războaielor, catastrofelor sau marilor nenorociri, 
atunci când pare că problemele noastre nu au rezolvare, simţim clar mâna 
Creatorului şi ajutorul Său. Acest lucru se întâmplă numai când ne aflăm 
în momente critice, deoarece refuzăm să dobândim şi să folosim 
cunoştinţele cabalistice pentru a recunoaşte Providența Divină în lume. 

De ce oamenii se nasc cu capacităţi diferite de a percepe forţele subtile 
din jur, cu niveluri diferite de vigilență şi logică a înţelegerii naturii 


lucrurilor? A cui este vina că o persoană nu a fost creată în acelaşi fel ca 

geniile, ca cei cu gândire adâncă şi emoţii profunde? Cum se face că 
atunci când ne naştem primim de la Creator nevoi intelectuale, spirituale şi 
aptitudini diferite? 

Indivizii care se nasc cu aspirații măreţe, inimi mari şi minţi agere sunt 
numiți în Biblie „inteligenți“, pentru că ei sunt capabili să primească cea 
mai înaltă înţelegere. Pe de altă parte, cei născuţi cu capacităţi mentale şi 
spirituale limitate sunt denumiți în Biblie „nechibzuiţi“. Dar, din moment 
ce fiecare suflet are un scop special pentru care a „coborât“ în această 
lume, nimeni nu ar trebui să se simtă ruşinat de înclinațiile cu care s-a 
născut. 

Nu ar trebui să ne simţim ruşinaţi nici de gândurile noastre rele 


deoarece şi ele ne-au fost trimise de Creator. 


Insă ar trebui să acordăm o atenţie specială şi să fim conştienţi de 
modul în care reacţionăm la gândurile rele: dacă luptăm cu ele sau le 
urmăm orbeşte, dacă ne corectăm (fiecare în măsura capacităţilor cu 


care s-a născut) şi ce facem pentru a ne corecta. 


Este aşa pentru că fiecare dintre noi ar trebui să se simtă ruşinat şi 
tocmai pentru asta fiecare va trebui să răspundă în faţa Creatorului. Însă 
cum poate un nechibzuit să se ridice spiritual? Creatorul a spus: „l-am 
creat pe cei înţelepţi şi i-am creat pe cei nechibzuiţi. Pe cei înţelepţi i-am 


pus în fiecare generaţie ca să îi ajute pe cei nechibzuiți, astfel încât, 

legându-se de inimile celor care urcă, aceştia să poată ajunge la o uniune 
completă cu Mine.“ 

De ce este nevoie de oameni nechibzuiţi în această lume? La urma 
urmei, în comparaţie cu cei câțiva înţelepţi ai lumii, există o mulţime 
covârşitoare de nechibzuiţi! 

Motivul constă în faptul că fiecare calitate spirituală necesită propriul ei 
purtător. Acei oameni care au capacităţi spirituale limitate sunt purtătorii 
egoismului. Pe de altă parte, cei înţelepţi care şi-au corectat propriul 
egoism, dorind să urce neîncetat prin muncă la Creator, trebuie să îi ajute 


pe cei nechibzuiţi să lucreze asupra egoismului lor. 


Pentru a continua să urce, cei înţelepţi trebuie să absoarbă egoism 
, p g 
„Străin“ şi să îl corecteze. Astfel, atât nechibzuiţii, cât şi înţelepţii au 


nevoie unii de alţii. 


Întrucât masele pot da celor înţelepţi doar partea lor infimă de egoism 
care constă din dorința pentru plăcerile mărunte, trecătoare ale lumii 
noastre, pentru fiecare persoană înţeleaptă din această lume există miliarde 
de nechibzuiţi. 

Cu toate acestea, dacă aceştia din urmă acţionează în conformitate cu 
indicaţiile înţelepţilor, urmându-i conştiincios în tot ceea ce fac, toţi pot 


ajunge la scopul existenţei lor: unitatea absolută cu Creatorul. 

Chiar dacă munca spirituală de a ridica altruismul deasupra egoismului 
se realizează în inimă, în timp ce ridicarea credinței deasupra 
revendicărilor intelectului are loc în minte, ambele sunt condiţionate de 
respingerea intelectului care ne-a fost dat fiecăruia dintre noi la naştere, 
precum şi de respingerea mulțumirii de sine şi a autoafirmării. 

Acest lucru se datorează faptului că tocmai în timp ce lucrează în 
scopuri altruiste omul preferă totuşi să vadă şi să ştie cui îi dă şi cine 
primeşte fructele muncii sale; în acest caz, omul nu are nimic altceva decât 
credinţa în existenţa Creatorului şi credinţa că El acceptă roadele muncii 
sale. 

Aici găsim ideea de unicitate a Creatorului, în conformitate cu 
principiul „nu există nimic altceva decât Creatorul“. Trebuie să Îl 
recunoaştem pe Creator ca fiind Cel care ne trimite tot ce simţim şi 
percepem în mintea noastră, aducându-ne pe o anumită linie de gândire 
care, la rândul său, ne conduce la anumite decizii şi hotărâri. 

Numai după ce acceptăm toate cele de mai sus putem avea o 
perspectivă adecvată a tot ceea ce transpare. Apoi, putem corecta dorinţele 
şi gândurile noastre în conformitate cu planul Creatorului. 

Cabala se concentrează în întregime asupra Creatorului şi acțiunilor 
Sale. Din acest motiv Cabala este denumită cu numele Creatorului. Aşa 
cum numele unei persoane indică la cine se face referire, tot astfel, fiecare 
cuvânt din Cabala este un nume al Creatorului, deoarece exprimă acţiunile 


Sale şi indică ceea ce El ne trimite la un moment dat. 

Cabala vorbeşte despre noi ca fiind o parte a Creatorului pe care El a 
îndepărtat-o de Sine, conferindu-ne natura egoistă. Din acest motiv, 
sufletele noastre sunt compuse din două părți opuse. Prima dintre acestea 
este partea divină, care manifestă (în unii dintre noi) propria dorinţă de a 
percepe Creatorul, determinându-ne astfel să începem să căutăm ceva 
spiritual pentru a ne simţi împliniţi în interior. În acelaşi timp, plăcerile 
spre care cei din jurul nostru tind nu mai sunt satisfăcătoare acelora care 
caută împlinirea spirituală. 

A doua parte a sufletului este acea natură egoistă, creată intenționat, pe 
care oamenii o experimentează într-o măsură deplină: dorinţa de a avea 
totul, de a şti totul, de a face totul, de a vedea rezultatul acţiunilor lor, 
adică de a vedea o parte a „sinelui“ în tot ce îi înconjoară. Partea egoistă a 
sufletului este singura parte care a fost creată, deoarece partea altruistă a 
sufletului este o parte a Creatorului Însuşi. După ce a luat dorinţa Lui din 
Sine şi a înzestrat-o cu egoism, El s-a distanțat astfel de acea parte din EI, 
iar această parte a devenit suflet, o Creaţie separată de El. 

Sufletul este considerat o Creaţie tocmai pentru că el conţine o parte 
nouă — egoismul său — o calitate care nu a existat înainte, pentru că nimic 
de acest fel nu există în Creator. Aceasta este noţiunea de suflet, care 
cuprinde o parte a Creatorului şi o parte a nou-creatului sentiment egoist 
„de a primi totul în sine“, de care se ocupă Cabala. În Biblie se vorbeşte 


mai degrabă despre suflet decât despre corp, deoarece acesta din urmă, 

fiind alcătuit din carne şi oase, este precum carnea şi oasele animalelor, iar 


sfârşitul lui este degradarea şi întoarcerea la elementele acestei lumi. 


Noi ne simțim ca fiind corpuri, pentru că nu ne percepem sufletele. 


Pe măsură ce începem să ne percepem sufletul, sentimentul de corp 
fizic, cu dorinţele şi durerile sale se diminuează, atunci când sufletul însuşi 
se afirmă din ce în ce mai mult. Când continuăm să avansăm pe calea 
spirituală, nu mai simţim întru totul dorinţele corpului, pentru că acordăm 
atenţie doar sufletului — partea Creatorului din noi. 

Astfel, „corpul“ începe mai degrabă să reprezinte dorinţele spirituale, 
decât dorinţele trupeşti pe care omul nu le mai simte aproape deloc. 

Biblia nu vorbeşte despre corpul nostru fizic, despre masa de carne şi 
oase, ci despre cele două aspirații ale sufletului: dorinţa părţii divine de a 
percepe Creatorul, de a se uni cu EI, şi dorința părții egoiste de 
automulțumire, de autosatisfacție şi de a se percepe pe sine în loc să 
perceapă Creatorul. 

Ambele aspirații sunt cunoscute în Cabala sub numele de „corp“. Ele se 
referă atât la corpul egoist, cât şi la corpul fizic, adică la cel din lumea 
noastră, deoarece numai lumea noastră se caracterizată prin egoism, iar 
corpul spiritual, întrucât dorinţele altruiste sunt dorinţele Creatorului, fiind 


caracteristice lumii spirituale. 

În toate exemplificările sale, Biblia descrie modul în care sufletul nostru 
este influenţat de diverse situaţii şi circumstanţe. Se ocupă, de asemenea, 
de dorinţele noastre, concentrându-se asupra modului în care Creatorul le 
schimbă şi asupra modului în care fiecare dintre noi le putem schimba sau, 
mai degrabă, despre cum Îl putem ruga pe El să le schimbe, deoarece noi 
înşine suntem incapabili să le transformăm. 

Principala provocare a începătorului este să se bazeze pe puterea voinţei 
şi să se concentreze asupra faptului că, în ciuda multitudinii gândurilor şi 
dorințelor, toate acestea sunt trimise de Creator; toate aceste gânduri şi 
dorinţe extrem de diferite şi, uneori, atât de josnice sunt trimise de Creator. 

Creatorul face acest lucru astfel încât, în ciuda tuturor obstacolelor, 
omul să persiste în menţinerea legăturii cu Creatorul, păstrând credinţa că 
toate aceste gânduri şi dorinţe sunt trimise de El. Lupta cu ele ar trebui să 
ne întărească credinţa că toate provin de la Creator. 

Pe măsură ce ne întărim convingerea, putem ajunge la un nivel la care 
acest sentiment va fi întotdeauna prezent, în ciuda obstacolelor din ce în ce 
mai mari care vor fi trimise de Creator. Ele sunt menite să continue 
consolidarea acestui sentiment. 

Apoi, credinţei noastre constante în Omniprezenţa Creatorului i se va 
alătura sentimentul Prezenţei Sale în noi, iar Creatorul se va „îmbrăca“ cu 
noi, determinând astfel toate gândurile şi dorinţele noastre. În acest 


moment vom deveni parte a Creatorului. 

Trebuie să ajungem să realizăm că fiecare sentiment de distanţare faţă 
de Creator este în mod special mijlocul prin care vom fi capabili să Îl 
percepem. Aceste două sentimente sunt cunoscute în Cabala sub numele 
de kli (vas) şi Or (Lumină). Primul dintre ele este dorinţa de a experimenta 
Creatorul, dorinţă care se naşte în noi treptat, în timp ce ne confruntăm cu 
obstacole (gânduri şi dorinţe). 

Acestea ne distrag atenția în mod deliberat de la gândurile îndreptate 
către Creator şi Unicitatea Sa, crescând puterea credinţei prin exercitarea 
voinței, şi astfel Îl menţinem pe Creator în gândurile noastre. 

Lumina în sine este răspunsul la dorinţa noastră de a primi percepţia 
Creatorului. Când Creatorul Însuşi se înveşmântează în dorinţa unei 
persoane, Lumina intră în vas, iar creşterea spirituală este de o aşa mărime 
încât se trezeşte în acea persoană dorinţa pentru spiritualitate şi pentru 
perceperea Creatorului, necesitatea de a se descoperi pe sine numai sub 
efectul Luminii, un sentimentul imens de însuflețire şi inspirația care 
rezultă din apropierea de senzațiile spirituale, precum şi un sentiment de 
împlinire. 

Apoi, omul este invariabil „vizitat“ de gânduri străine. Sub influenţa 
lor, el începe să coboare de la nivelul pe care l-a atins, până la nivel 
gândurilor şi dorințelor obişnuite. După un timp, va începe să regrete 
aceste griji şi gânduri tranzitorii şi meschine. 

La rândul său, aceasta aduce amărăciune şi omul devine mânios pe sine, 


uneori chiar şi pe Creator, care îi trimite asemenea gânduri şi dorinţe ce îl 

determină să întoarcă spatele spiritualităţii. Este ca un răspuns la acest 
sentiment amar de regret pentru propria stare spirituală, comparativ cu cel 
care primeşte de Sus Lumina, sentimentul apropierii de Cel Superior. 

Apoi apare dorinţa de a renunţa la tot pentru a-L simţi pe Creator, 
pentru sentimentele de securitate, încredere de sine şi veşnicie pe care 
omul le are când se apropie tot mai mult de eternitatea şi perfecțiunea 
transmise de El. În acel moment dispar toate gândurile pe care omul le-a 
avut despre ruşine, împreună cu orice temere legată de tot ceea ce există în 
această lume. 

Când omul percepe sufletul ca parte a Creatorului şi, prin urmare, 
nemuritor, când este în totalitate de acord cu Creatorul, când justifică tot 
ceea ce Creatorul face pentru creaturile Sale şi când este gata să renunţe la 
propriul intelect şi să Îl urmeze, atunci el este umplut cu Lumina 
Creatorului şi devine un slujitor al percepţiilor spirituale. 

Însă odată cu trecerea timpului omul este din nou vizitat de gânduri 
străine. Treptat, după mai multe cicluri de gânduri perturbatoare şi 
ascensiuni spirituale, apare un sentiment statornic al nevoii de 
spiritualitate şi omul primeşte în cele din urmă Lumina mereu prezentă a 
Creatorului. 

Rav Baruh l-a întrebat odată pe bunicul său, Baal Şem Tov: „Este 
cunoscut faptul că, în antichitate, cei care doreau să ÎL experimenteze pe 
Creator s-au supus în mod constant restricțiilor de tot felul, însă tu ai 


anulat asta, spunând că cineva care se supune în mod voluntar acestor 

privaţiuni, acela încalcă legile spirituale, şi este considerat răspunzător. 
Deci, care este cel mai important lucru pe care o persoană trebuie să îl facă 
în munca pentru sine?“ 

Baal Şem Tov i-a răspuns: „Eu am venit în această lume pentru a arăta 
altă cale; o persoană trebuie să se străduiască să stăpânească trei lucruri: 
iubirea pentru Creator, iubirea pentru oameni şi iubirea pentru 
spiritualitate. Atunci nu mai sunt necesare privaţiunile voluntare.“ 

Capacitatea de a mulțumi Creatorului este deja o bunătate pe care El a 


dăruit-o. 


Bunăvoinţa Creatorului constă în faptul că Îl putem iubi. Puterea Sa 


constă în faptul că ne putem teme de El. 


De ce, atunci, cel care se străduieşte să fie aproape de Creator şi are 
sentimentul că reuşeşte se simte deodată îndepărtată? 

Baal Şem Tov răspunde astfel: „Este ca şi cum ai învăţa un copil să 
meargă; în timp ce este susţinut, copilul face mai mulţi paşi în direcţia 
tatălui său. Însă tatăl, dorind să îl înveţe să meargă singur, se îndepărtează 
până când copilul învaţă să meargă singur.“ 

Baal Şem Tov a spus: „Munca unui individ cu sine însuşi constă într-o 
luptă continuă cu egoismul, o luptă dusă până la ultima suflare care trebuie 


să conducă, de fiecare dată, la înlocuirea egoismului cu Creatorul. 

„Creatorul, ca un mare conducător, stă în centrul palatului său. El a 
ridicat multe ziduri şi obstacole în jurul Său. A împrăştiat o mare bogăţie 
între zidurile palatului şi conferă onoruri şi titluri celor care depăşesc 
obstacolele. După ce le primeşte, persoana este mulţumită. Dar numai cel 
care respinge totul, dorind să fie cu Creatorul Însuşi, câştigă dreptul de a 
se afla în Prezenţa Sa.“ 

În natură există o stare de tranziţie între sămânță şi răsad, în care 
descompunerea completă a seminţei, dispariția ei în întregime este 
necesară. În mod similar, până când nu ajungem la starea de completă 
dezicere de „sine“, nu putem primi noua natură spirituală. 

Creatorul a generat „sinele“ uman din „nimic“, şi din acest motiv 
trebuie să ne întoarcem de la starea de „sine“ la cea de „nimic“, cu scopul 
de a ne uni cu Creatorul. De aceea se spune că salvatorul (Mesia) s-a 
născut în ziua distrugerii Templului. 

Prin urmare, de fiecare dată când ajungem la starea de disperare totală, 
ne dăm seama că totul este doar „praf şi deşertăciunea deşertăciunilor“. 
Tocmai din această stare apare o nouă treaptă în ascensiunea noastră 
spirituală pentru că, în acest moment, putem abandona totul. 

Un mare cabalist al secolului trecut, Maghid din Mizrich, a declarat: 
„Sunt zece reguli ale muncii spirituale. Trei dintre acestea pot fi învăţate 
de la un copil şi şapte de la un hoţ.“ 

Copilul: 


1. Este fericit fără un motiv anume; 

2. Nu stă o clipă locului; 

3. Cere ceea ce vrea cu toată puterea. 

Hoţul: 

1. Lucrează noaptea; 

2. Încearcă să obţină într-o noapte ceea ce nu a câştigat în precedenta; 
3. Este loial camarazilor săi; 

4. Îşi riscă viaţa pentru a câştiga chiar şi cele mai nesemnificative 


lucruri; 


wi 


Nu pune preţ pe cele furate şi vinde totul pe nimic; 
6. Este bătut, dar nu se abate de la calea lui; 


7. Vede avantajele ocupaţiei sale şi nu vrea să o schimbe. 


De asemenea, el a adăugat: „Există o cheie pentru fiecare lacăt, iar dacă 
nu are cheia, un hoţ curajos va sparge lacătul. Creatorul iubeşte persoana 
care îşi sparge inima pentru a intra în casa Lui.“ 

Numai când vom cunoaşte nivelurile spirituale vom deveni 
nesemnificativi în ochii noştri şi ne vom putem pleca înaintea Creatorului, 
simțind că nu mai avem nevoie de nimic: nici de propria salvare spirituală, 
nici de ascensiune spirituală, nici de eternitate, ci doar de Creator. 

În timpul declinului spiritual poate să ni se pară că Însuşi Creatorul se 
ascunde de noi şi este dificil să ne menţinem credinţa în existenţa şi 
Providența Sa. Dacă simţim într-adevăr că Însuşi Creatorul se ascunde, 


înseamnă că nu experimentăm cu adevărat ascunderea Sa, ci mai degrabă 

situația în care Creatorul se aşteaptă ca noi să facem un efort pentru a 
avansa spre El. 

Creatorul este considerat a fi Locul (HaMakom), tocmai pentru că omul 
ar trebui să intre în El cu toată fiinţa sa, astfel încât Creatorul să îl poată 
înconjura şi să îi fie locuinţă. (Aşa cum am mai spus, noi locuim deja într- 
un ocean de Lumină al Creatorului şi ar trebui să devenim conştienţi de 
asta.) 

În timp ce ne rugăm ar trebui să verificăm în mod constant unde ne 
direcționăm atenţia şi eforturile: la citirea textului şi urmărirea strictă a 
ordinii fragmentelor unei anumite cărți de rugăciuni, la profunda 
examinare a semnificației numelor şi combinațiilor de litere, la pronunția 
distinctă a cuvintelor, la urmărirea cu precizie a intențiilor mentale 
(kavanot) sau la ceea ce este cel mai important: direcționarea inimii către 
ataşamentul faţă de Creator. 

Cea mai importantă este intenţia noastră: rugăciunea de a-L percepe pe 
Creator! Cei care se roagă recunosc existenţa Creatorului, însă cei care se 


roagă pentru capacitatea de a percepe Creatorul, Îl experimentează! 

Corectarea egoismului 


Întregul corp de legi spirituale are menirea de a ne ajuta să depăşim 
egoismul. Prin urmare, legea spirituală „lubeşte-ţi aproapele ca pe tine 
însuţi“ este rezultatul natural al ataşamentului faţă de Creator. Deoarece nu 
există nimic în afară de El, atunci când omul înţelege asta, toate creaţiile, 
inclusiv lumea noastră, se contopesc cu percepţia Unicului Creator. 

Astfel, devine clar modul în care strămoşii noştri au putut să se supună 
tuturor legilor spirituale, cu mult înainte ca ele să fi fost transmise 
urmaşilor. O consecinţă a înălțărui spirituale se manifestă atunci când 
începem să ne iubim duşmanii cei mai răi şi duşmanii din toate neamurile. 
Astfel, cea mai importantă muncă implică rugăciunea pentru duşmanii 
noştri. 

Atunci când Rav Levi Yiţhac din Berdichev a fost criticat pentru vasta 
sa muncă de predare a modului corect de a-L servi pe Creator, zvonurile 
despre aceasta au ajuns la Rav Elimeleh din Lizhensk. El a exclamat: „Ce 
este aşa de surprinzător! Asta se întâmplă mereu! Dacă nu s-ar întâmpla, 


atunci nici o națiune nu ne-ar putea înrobi.“ 

Există două etape în lupta împotriva dorințelor egoiste: întâi le vom 
cerceta, apoi vom încerca să scăpam de ele doar pentru a înţelege că ele 
continuă să ne urmărească. 

Aceia dintre noi care neagă Unicitatea Creatorului încă nu simt faptul 
că El şi tot ce se întâmplă în lume, inclusiv tot ce se întâmplă fiecărui 
individ, sunt unul şi acelaşi lucru. Rav Yihiel Mihal (Maghid mi Zlotchiv), 
un cabalist din secolul trecut, a trăit în mare sărăcie. 

Elevii lui l-au întrebat: „Cum poţi rosti binecuvântări Creatorului pentru 
că ţi-a dat tot ce ai nevoie, când tu ai atât de puţin?“ El a răspuns: „ÎL pot 
binecuvânta pe Creatorul care mi-a dat totul pentru că, în mod evident, de 
sărăcie aveam nevoie ca să mă apropii de El, şi din acest motiv mi-a dat- 
0.“ 

Nimic nu neagă Regula Creatorului mai mult decât depresia. De 
remarcat că fiecare persoană ajunge la acest sentiment din diferite motive: 
suferinţa, sentimentul de neajutorare, absenţa a ceea ce îşi doreşte etc. Este 
imposibil ca cineva să simtă bucurie pentru loviturile primite, cu excepţia 
cazului în care înţelege necesitatea şi imensa lor valoare; atunci, fiecare 
lovitură poate fi percepută ca medicament. 

Singura îngrijorare a omului ar trebui să fie motivul îngrijorării sale. „O 
persoană nu ar trebui să considere suferinţa ca fiind rea“ — a explicat Rav 
Moşe din Kovrin — „deoarece nu este nimic rău pe lume, ci mai degrabă 


amar, pentru că medicamentul este întotdeauna amar“. 

Cel mai serios efort ar trebui făcut pentru a „vindeca“ sentimentele de 
depresie, întrucât bucuria este consecinţa credinței, şi doar prin creşterea 
credinţei se poate salva cineva de tristeţe. Din acest motiv, când se spune 
în Mișna: „O persoană trebuie să fie recunoscătoare pentru rău“, Talmud- 
ul adaugă imediat: „Şi trebuie să îl primească cu bucurie,“ pentru că nu 
există rău în lume! 

Întrucât percepem numai ceea ce pătrunde de fapt în simţurile noastre, 
şi nu ce rămâne în afara noastră, putem înţelege Creatorul doar în măsura 
în care El acționează asupra noastră. Prin urmare, avem nevoie ca 
simţurile noastre să nege unicitatea sursei lor; ele există în mod special 
pentru ca omul să simtă şi să reveleze, în cele din urmă, Unicitatea 
Creatorului. 

Se spune că, după ce au traversat Marea Roşie, oamenii au crezut în 
Creator şi au început să cânte. Numai credința permite omului să cânte. 
Dacă omul simte că prin autoperfecţionare va putea să se corecteze, el ar 
trebui să îşi examineze atitudinea față de credinţa în omnipotenţa şi 
Unicitatea Creatorului, pentru că doar prin Creator, prin rugăciunea pentru 
schimbare este posibil să schimbe ceva în el. 

Se spune că lumea a fost creată pentru încântarea fiinţelor create. Olam 
(lume) derivă din cuvântul he elem sau ha alama, adică „ascundere“. Doar 
prin experimentarea tendinţelor opuse, ale ascunderii şi revelării, poate 
cineva să experimenteze plăcerea. Acesta este înţelesul expresiei „Am 


creat un ajutor prin împotrivire“ (ezer ke-negdo). 

Egoismul a fost creat pentru a ajuta umanitatea. 


Treptat, în timp ce luptă împotriva lui, fiecare persoană dobândeşte 
toate simţurile necesare pentru a experimenta spiritualitatea. Din acest 
motiv, fiecare persoană ar trebui să privească toate obstacolele şi 
suferinţele cu conştientizarea deplină a scopului lor, acela de a o determina 
să ceară ajutorul Creatorului pentru a primi eliberarea de suferinţă. Apoi, 
egoismul şi alte aspecte neplăcute se transformă în „ajutor împotriva ta“, 
adică împotriva egoismului însuşi. 

Există, de asemenea, posibilitatea unei variante alternative. Imaginaţi- 
vă că egoismul stă „vizavi de noi“, în locul Creatorului, ecranând-L şi 
acoperindu-L de noi, ca şi cum ar spune: „Eu stau între tine şi Creator.“ 

Asta face „Eul“ sau „sinele“ când se află între om şi Creator. În acest 
scop, există o poruncă pentru ca, înainte de toate, să ne „amintim ce ne-a 
făcut“ Amalek, iar apoi să „ştergem întreaga amintire“ despre el. 

Nu ar trebui să căutăm în noi gânduri care să constituie obstacole, ci 
mai degrabă ar trebui să luăm primul lucru care apare în mintea şi inima 
noastră în momentul trezirii şi să îl legăm de Creator. În acest fel, 
„obstacolele“ ne ajută să ne întoarcem gândurile la Creator. Prin urmare, 
vedem că cel mai rău lucru este atunci când uităm de El. 

În măsura în care egoismul nostru ne împinge spre păcat, în aceeaşi 


măsura el ne împinge să fim excepţional de drepți. In ambele cazuri ne 

îndepărtează de adevăr. Dacă pretindem în faţa altora că suntem drepți, 
putem ajunge uneori, fără să ne dăm seama că ne înşelăm, să începem să 
credem că suntem cu adevărat drepți. 

Rav Iacov Yiţhak din Lyublin (Hoseh mi Lyublin) a spus: „Am mai 
multă iubire pentru păcătoşii care ştiu că sunt păcătoşi, decât pentru cei 
drepţi care ştiu că sunt drepţi. Păcătoşii care cred că sunt drepţi nu vor găsi 
niciodată calea corectă, deoarece chiar şi în pragul iadului ei cred că au 
fost aduşi acolo să îi salveze pe alții.“ 

Un adevărat cabalist vrea ca elevii lui să se teamă şi să Îl respecte pe 
Creator mai mult decât se tem şi îl respectă pe învățătorul lor. Astfel, ei 
sunt încurajați să depindă de Creator şi să aibă încredere în El mai mult 
decât în învățătorul lor. 

Atunci când Rav Nahum de Ruzhin, un cabalist al ultimului secol, i-a 
găsit pe elevii săi jucând „Dame“, el le-a vorbit despre similitudinea dintre 
regulile jocului şi cele ale spiritualităţii: în primul rând, nu poți face două 
mişcări simultan; în al doilea rând, te poţi mişca înainte, însă nu înapoi; şi 
în al treilea rând, cel care ajunge la sfârşit poate muta cum doreşte, după 
propriul plac. 

Dacă suntem convinşi că cineva vorbeşte despre noi, devenim 
interesaţi. Ceea ce se doreşte, dar este ascuns, se numeşte „secret“. Dacă 
citim Biblia şi simţim că se vorbeşte despre noi, putem considera că am 
început să studiem înţelepciunea secretă a Cabalei, citind despre noi, deşi 


încă nu suntem conştienţi de asta. 

Pe măsură ce avansăm pe calea spirituală vom realiza că Biblia vorbeşte 
despre noi, iar apoi Biblia se va transforma din ascunsă în revelată. Cei 
care citesc Biblia fără să îşi pună întrebări referitoare la ei nu pot distinge 
părțile ei ascunse sau revelate; acestor persoane Biblia le apare ca o simplă 
istorie sau o colecţie de reguli statutare. 

Pentru cei care studiază Cabala, Biblia vorbeşte doar despre prezent. 
Din punctul de vedere al egoismului nu există nimic mai ciudat şi 
nenatural, ireal şi absurd decât să se „vândă“ pe sine, intrând în sclavie la 
Creator, pentru a-şi şterge toate gândurile şi dorinţele şi pentru a se înrobi 


Voinţei Lui, oricare ar fi ea, fără să ştie dinainte despre ce este vorba. 


Toate cererile spirituale par inutile aceluia care este departe de 


Creator. 


Şi invers, de îndată ce experimentează urcarea spirituală, omul este de 
acord cu această starea fără rezistenţă sau critica raţiunii. Apoi, omului nu 
îi mai este ruşine de gândurile şi aspiraţiile lui de a se încredința 
Creatorului. 

Aceste situaţii contradictorii sunt date, în mod special, pentru a ne ajuta 
să înţelegem că salvarea de egoism este deasupra naturii şi că ne este 
acordată numai prin Voința Creatorului. Până atunci, noi trăim o stare de 


nemulțumire pentru că, fie comparăm starea noastră prezentă cu cea din 

trecut, fie comparăm prezentul cu speranţele de viitor, şi astfel suferim din 
cauză că ne lipseşte experienţa dorită. 

Dacă am cunoaşte marile plăceri pe care le-am putea primi de Sus, dar 
pe care încă nu le primim, noi am suferi mult mai mult. Totuşi, se poate 
spune despre plăcerile spirituale că ele sunt ţinute departe de conştiinţa 
noastră, în timp ce noi continuăm să rămânem într-o stare de 
insensibilitate şi nu percepem absenţa lor. 

Astfel, este vital pentru noi să simţim Prezenţa Creatorului. Dacă 
această percepţie ulterior dispare, este clar că vom tânji din nou după ea. 
Aşa cum se spune în Psalmul 42: „Ca cerbul care freamătă după izvoarele 
de apă, aşa plânge sufletul meu după tine, Doamne.“ 

Dorinţa de a-L percepe pe Creator este numită „aspiraţia de a ridica 
Prezenţa Creatorului din ţărână“, adică de la cel mai jos nivel al înţelegerii 
noastre, de la care totul în lume ne apare mai de preţ decât capabilitatea de 
a percepe Creatorul. 

Aceia care păzesc poruncile datorită educaţiei lor (care este în sine o 
manifestare a dorinţei Creatorului) procedează la fel ca cei care aspiră să Îl 
înţeleagă pe Creator. Diferenţa constă în percepţia celui în cauză. Acest 
lucru are o mare importanţă, deoarece dorinţa Creatorului este de a acorda 
un beneficiu creaturilor sale, dăruind-le sentimentul apropierii de El. 

Astfel, pentru a renunţa la modul obişnuit de a respecta poruncile şi 


pentru a acţiona liber, nouă trebuie să ne fie limpede ce am primit ca 

rezultat al educaţiei din familie şi din societate şi către ce aspirăm acum, 
ca indivizi independenți. 

De exemplu, să luăm în considerare o persoană care a fost educată în 
conformitate cu sistemul „„Musar“, care susține că lumea noastră nu 
reprezintă nimic. În acest caz, lumea spirituală este percepută ca fiind un 
pic mai mult decât nimic. Pe de altă parte, Cabala ne învaţă că această 
lume, aşa cum este ea percepută, este plină de plăceri. Totuşi, lumea 
spirituală, lumea în care Îl simţim pe Creator, este incomparabil mai 
frumoasă. 

Prin urmare, spiritualitatea nu apare ca fiind pur şi simplu ceva mai 
mult decât nimic, ci ca cea mai mare dintre plăcerile lumii. Este imposibil 
ca noi înşine să ne obligăm să ÎI satisfacem pe Creator în acelaşi fel în care 
Creatorul ne satisface pe noi, pentru că asemenea înclinații nu se regăsesc 
în fiinţa umană. 

Cu toate acestea, ar trebui să ne fie clar către „cine“ se cuvine să 
aspirăm. Când căutăm adevărul din spatele dorinţei de a ne apropia de 
Creator, trebuie să ţinem cont de faptul că, atunci când Îl dorim cu 
sinceritate pe Creator, toate celelalte gândurile şi dorinţele dispar, aşa cum 
lumina unei lumânări este copleşită de lumina unei torţe. 

Până să Îl percepem pe Creator, fiecare ne simţim ca şi cum am fi 
singuri pe lume. Din moment ce Creatorul este Unul şi Unic, deoarece 
numai El este capabil să dăruiască şi dăruieşte întregii lumi, iar noi suntem 


total opuşi faţă de această calitate de a dărui, imediat ce am primit 


338 


percepţia Creatorului dobândim, fie şi temporar, aceeaşi calitate; ca în 
analogia dintre lumânare şi torță. 
Trăind în concordanţă cu legile lumii spirituale, noi suntem capabili să 


dobândim tot ceea ce dorim cât încă ne aflăm în această lume. 


Când credem că totul a fost trimis de Creator, inclusiv cele mai rele 


experienţe, rămânem permanent ataşaţi de El. 


Există Creatorul şi creatura — ființa umană care nu este capabilă să Îi 
perceapă pe Creator, însă poate „crede“ în existenţa şi unicitatea Lui, în 
faptul că doar Creatorul există, iar împărăția Lui este pretutindeni 
(cuvântul „crede“ este plasat între ghilimele pentru că, în sens cabalistic, 
credinţa se referă la percepţia pe care cineva o are despre Creator). 

Singurul lucru pe care omul şi-l doreşte este să primească plăcere. 
Acesta a fost planul Creatorului. Acesta a fost, de asemenea, scopul 
Creaţiei, aceasta a fost Voința Creatorului. Omul ar trebui să 
experimenteze plăcerea în acelaşi mod în care o face Creatorul. Tot ce s-a 
întâmplat vreodată, se întâmplă sau se va întâmpla fiecăruia dintre noi, atât 
bine, cât şi rău, este predestinat şi trimis nouă de către Creator. 

La sfârşitul corectării va deveni foarte clar că tot ce s-a întâmplat a fost 
în beneficiul nostru. Însă cât timp ne aflăm pe calea corectării, fiecăruia 
dintre noi 1 se va părea că această cale se întinde pe mii de ani, că va fi 


extrem de lungă, amară, sângeroasă şi extraordinar de dureroasă. Nu 

contează cât de pregătiți suntem pentru următoarea lovitură; de îndată ce 
percepem că se apropie o nouă încercare, uităm că vine de la acea Unică 
Putere din lume, de la care vine totul. 

Noi uităm că suntem doar instrumente în mâinile Creatorului şi 
începem să ne imaginăm că acţionăm independent. În consecinţă, credem 
că circumstanţele neplăcute sunt cauzate de alți oameni, în loc să le 
recunoaştem ca instrumente ale Voinţei Creatorului. 

Astfel, cel mai important concept pe care trebuie să îl înţelegem este să 
mergem dincolo de simpla acceptare a faptului că totul vine de la Creator. 
Ar trebui, de asemenea, să ne concentrăm pe ideea că nu trebuie să ne 
lăsăm copleşiţi de sentimente şi gânduri negative în momentele noastre 
cele mai dificile. 

Nu ar trebui să începem dintr-odată să gândim „independent“, 
limitându-ne la convingerea că evenimentele care se petrec în viaţa noastră 
în acel moment sunt cumva cauzate de alte ființe umane, şi nu de Creator; 
nici nu ar trebui să considerăm că rezultatul oricărui fenomen este 
determinat de alţi oameni sau de anumite circumstanţe, şi nu de Creator. 

Este posibil să învăţăm asta numai prin propriile noastre experiențe, 
însă, în timp ce învăţăm, avem tendinţa să uităm de ce apar aceste 
evenimente în viaţa noastră. Tot ce se întâmplă în viaţa noastră este pentru 
a ne dezvolta şi a ne îndrepta spre creşterea spirituală. Dacă uităm asta, 
putem cădea în falsa credinţă că există o lipsă a Supravegherii Divine şi o 


completă ascundere a Creatorului. 

Acest proces se desfăşoară în felul următor: Creatorul ne face cunoscut 
faptul că doar El, Creatorul, conduce lumea şi apoi ne plasează în mijlocul 
unor evenimente înfricoşătoare şi nefericite care au consecinţe 
dezagreabile. Sentimentele dezagreabile ne cuprind atât de puternic, încât 
uităm cine le-a trimis şi cu ce scop ne sunt date aceste lovituri dure. 

Din când în când, în timpul unui astfel de „experiment“, înţelegem 
motivul pentru care ni se întâmplă acest lucru, însă atunci când 
evenimentele înfricoşătoare se înmulţesc, înţelegerea noastră dispare. 
Chiar şi atunci când, dintr-odată, ne „amintim“ Cine şi de ce ne-a trimis 
aceste suferinţe, nu putem să ne convingem să le atribuim Creatorului şi să 
Îi cerem ajutorul. 

Deşi înţelegem că totul provine de la Creator, în acelaşi timp încercăm 
să ne ajutăm singuri. Putem privi acest proces astfel: 

1. Pe calea noastră către Creator se află o forţă sau un gând impur care 
ne distrage atenția şi pe care suntem obligaţi să îl întrerupem pentru a 
ne agăța de Creator; 

2. Atunci când suntem aproape de Creator, suntem ca un copil susţinut 
de mama lui, însă aceste gânduri/forţe străine încearcă să ne 
îndepărteze şi să ne împiedice să ÎI simţim pe Creator şi Legea Sa; 

3. Este ca şi cum Creatorul ne dăruieşte ceva important pentru a ne 
apăra de duşmanul nostru. Apoi, duşmanul atacă, iar noi luptăm 


vitejeşte împotriva lui. 

4. Când lupta s-a terminat, devine foarte clar faptul că noi am luptat pur 

şi simplu împotriva obstacolelor trimise de Creator pentru a dobândi 
înţelegerea şi avansarea. 
În cele din urmă vom dobândi cunoştinţe despre noi înşine şi despre 
Conducerea Divină a Creatorului, precum şi cultivarea iubirii pentru 
El şi, în final, înţelegerea motivului pentru care ne-a trimis aceste 
obstacole. 

Educaţia noastră nu ar trebui să ne forţeze sau să ne reprime, ci mai 
degrabă ar trebui să susțină dezvoltarea abilităţilor de care avem nevoie 
pentru a ne forma o perspectivă critică asupra stărilor interioare şi a 
dorințelor noastre. Educaţia adecvată ar trebui să includă instrucțiuni cu 
privire la modalitatea de a ne dezvolta abilităţile de gândire şi analiză, în 
timp ce educaţia tradițională, dimpotrivă, încearcă să ne insufle acţiuni şi 
reacții automate de care să ne putem folosi în viitor. 

De fapt, întregul scop al educaţiei ar trebui să fie centrat pe instituirea 
unor practici obişnuite de analiză şi evaluare a acţiunilor noastre în mod 
constant şi independent. Acestea sunt acţiuni făcute în mod deliberat, şi nu 
cele în care am fost constrânşi de o forţă exterioară sau influențați de 
educaţia noastră. 

Cum să ajungem la adevăr când egoismul percepe încrederea ca 
amărăciune sau durere? Cine este pregătit să se supună unui astfel de 


calvar de bună voie? 

Noi primim vitalitate şi energie de la pasiune, onoare şi invidie. 


De exemplu, dacă suntem îmbrăcaţi cu haine ponosite ne simţim 
ruşinaţi, pentru că alţii sunt mai bine îmbrăcaţi decât noi. În cazul în care 
şi alții sunt îmbrăcaţi sărăcăcios, atunci senzația neplăcută se 
înjumătăţeşte. Din acest motiv se spune că „o nenorocire comună este pe 
jumătate consolată“. 

Dacă am primi plăcere doar de la una dintre aceste trei surse, nu am 
putea avansa niciodată în dezvoltarea noastră spirituală. De exemplu, dacă 
simţim doar imboldul pentru plăcere, dar nu şi pentru onoare, am umbla 
dezbrăcaţi când este cald pentru că nu am simţi nicio ruşine. Dorinţa de 
onoare şi dorinţa de a deține un statut înalt în societate pot scădea dacă 
oamenii îşi moderează nevoile, aşa cum se întâmplă în timpul încercărilor 
grele sau al războaielor. 

În dorinţa de a primi plăcere sau de a ne reduce suferinţa, depindem de 
părerile celorlalți într-o mică măsură, la fel cum o durere de dinţi nu 
slăbeşte dacă şi altcineva are o durere asemănătoare. Astfel, munca „de 
dragul Creatorului“ trebuie să se bazeze pe plăcere, nu pe onoare, altfel 
omul devine mulțumit şi se opreşte la jumătatea drumului. 

Se spune că „invidia savanților sporeşte înțelepciunea“. Chiar dacă 
cineva nu are o dorinţa pentru onoare, tot se va întreba de ce altul este 


onorat, iar el nu. Din acest motiv, oamenii depun mari eforturi în domeniul 

ştiinţei, pentru a se asigura că alții nu vor primi onoruri mai mari decât 
obțin ei. 

Asemenea eforturi extind cunoştinţele, iar un model similar poate fi 
observat în rândul noilor studenţi. Unii văd că alţii se trezesc înainte de 
răsăritul soarelui pentru a studia, aşa că şi ei se forţează să se trezească 
devreme, chiar dacă în adâncul sufletului lor există o dorinţă puternică de 
a nu face acest lucru. 

Dacă înţelegem că fiecare gând nu este cu adevărat al nostru, ci, de fapt, 
vine din exterior, atunci putem să ne împotrivim gândurilor mai uşor. 
Societatea îi afectează pe oameni atât de mult, încât oamenii acceptă ca 
fiind ale lor toate gândurile şi dorinţele imprimate în ei de alţii. Astfel, este 
crucial să ne alegem un mediu adecvat, caracterizat prin obiective şi 
aspirații corespunzătoare. 

Dacă totuşi vrem să fim influenţaţi şi să primim gânduri de la un anumit 
cerc de oameni, cea mai sigură metodă de a atinge acest scop este să ne 
plasăm printre aceştia; mai mult, trebuie să îi servim şi să îi asistăm, 
deoarece procesul primirii are loc de la superior la inferior. Astfel, într-un 
grup de studiu este esenţial să îi percepem pe toţi ceilalți ca având mai 
multe cunoştinţe decât noi. 

Acest lucru este cunoscut ca fiind „dobândirea de la autori“, întrucât 
este dobândit prin intermediul comunicării cu ceilalți. Mai mult, atunci 
când suntem împreună cu alţi oameni, la muncă sau acasă, este de dorit să 


rămânem mental la nivelul colegilor noştri din grupul de studiu. Acest 

lucru ne va asigura că nu vom prelua în mod involuntar gânduri străine 
care să ne determine să gândim asemănător vecinilor, partenerului sau 


colegilor de muncă. 


Dorinţa pentru calităţile spirituale 


Este absolut imposibil pentru un începător să deosebească un cabalist 
adevărat de unul fals, pentru că fiecare dintre ei este apărătorul 
aceloraşi adevăruri despre necesitatea corectării sinelui şi renunţarea la 


egoism. 


Astfel de expresii cum ar fi: „Lumina Creatorului care străluceşte 
pretutindeni“ pot fi comparate cu o Lumină fără vas, adică omul poate 
rosti cuvintele cele mai profunde, însă până când nu posedă kelim — vasele 
care să conţină simţul pentru Lumină — vorbitorul nu poate înţelege sensul 
lor lăuntric. Este mult mai dificil să extragem idei şi noțiuni din cărțile 
scriitorilor cabalişti — proces cunoscut ca fiind „mi sfarim“ [din cărți] — 
decât să dobândim cunoştinţe direct de la un profesor. lar dacă cineva 
doreşte să „absoarbă“ gândurile autorului, atunci trebuie să creadă că 
autorul este un mare cabalist. 

Cu cât respectul pentru autor este mai mare, cu atât omul va fi mai 


capabil să absoarbă de la autorul cărţii. Dintre miile de oameni care L-au 

perceput pe Creator, doar anumitor cabalişti — Rabi Şimon Bar Yohai 
(Raşbi), Rabi Aşkenazi Yiţhac (Ari) şi Rabi Yehuda Aşlag (Baal 
HaSulam) — li s-a acordat permisiunea de a scrie despre Cabala, într-un 
limbaj care să fie pe înţelesul celor care nu au dobândit încă percepţia 
nivelurilor spirituale. 

Alte lucrări cabalistice folosesc imagini care sunt doar pe înţelesul 
acelora care au intrat deja pe tărâmurile spiritualităţii şi, prin urmare, nu 
pot fi utilizate de începători. 

Bazându-se pe alegerea prietenilor şi a cărților ca sursă de cunoaştere, 
omul poate dobândi treptat capacitatea de a gândi independent. Până să 
ajungă în acest stadiu, el rămâne la statutul comun tuturor fiinţelor umane 
din această lume, adică la starea dorinţei de a fi independent, dar incapabil 
să facă acest lucru. 

Se spune că invidia, dorinţa şi onoare scot omul din această lume. În 
termeni simpli, aceste trei dorinţe umane determină omul să acţioneze. 
Deşi nu sunt considerate dorinţe bune, ele îl motivează totuşi să se 
schimbe, să crească şi să-şi dorească să obţină din ce în ce mai mult, până 
când dobândeşte înţelegerea faptului că realul câştig este de natură 
spirituală, şi decide să părăsească această lume pentru cea spirituală. 

De aceea se spune despre aceste trei dorinţe că „duc“ omul din această 
lume în lumea spirituală care va veni. Ca rezultat al acumulării cunoaşterii 
şi inteligenţei, omul începe să discearnă ce este mai preţios în această lume 


şi să înţeleagă faptul că ar trebui să îşi dea silinţa să atingă acele obiective 

înalte. În acest fel, el se îndepărtează de dorinţele „pentru sine“ şi ajunge 
la dorinţele „de dragul Creatorului“. 

Întreaga Creaţie poate fi privită ca dorinţă de a primi plăcere sau ca 
suferință cauzată de lipsa plăcerii care provine de la Creator. Două 
condiţii sunt necesare pentru a simţi plăcerea: 

1. Plăcerea ar trebui să se manifeste şi apoi să dispară, lăsând o 

impresie, o memorie (regimo de la roşem — urmă). 

2. Omul trebuie să dobândească cunoştinţele necesare şi puterea de a 
străpunge învelişul exterior şi, astfel, să devină vrednic să se înfrupte 
din roade. 

Există mai multe tipuri de forţe impure şi care distrag, cunoscute sub 
numele de klipot, adică „cochilii“ sau „coji“. Numele lor reflectă scopul pe 
care îl au. Aceste forțe: a) protejează forțele spirituale pure (fructe în 
coajă) de elementele care străpung şi prejudiciază tărâmul spiritual — cei 
fără lumină, care ar putea cauza prejudicii atât lor înşişi, cât şi altora, după 
câştigarea spiritualității şi b) creează obstacole pentru aceia care doresc cu 
adevărat să între în posesia roadelor. 

În consecinţă, luptându-se cu ele, omul câştigă cunoaşterea necesară şi 
puterea de a străpunge coaja, devenind astfel vrednic să fie părtaş la roade. 
În nici un caz nu ar trebui să simtă că orice gând împotriva Creatorului, 
împotriva căii şi împotriva credinţei provine din altă sursă decât de la 


Creator. 

Numai Creatorul, singura Forţă care înglobează o ființă umană, 
acţionează în întreaga Creaţie, în timp ce fiinţei umane i se acordă rolul de 
observator activ. 

Cu alte cuvinte, fiinţele umane sunt lăsate să experimenteze întreaga 
gamă de forţe care acţionează asupra lor şi să lupte împotriva convingerii 
că aceste forțe vin din altă sursă decât de la Creator. De fapt, până nu 
trimite Creatorul asemenea gânduri obstructive pentru a-l împiedica să 
studieze Cabala, omul nu poate înainta. 

Principalele klipot sunt: klipa mițraim (Egipt), care îi schimbă omului 
dorința de a continua pe calea spirituală, şi klipa noga, care îi dă 
sentimentul fals că totul este bine aşa cum este şi nu este nevoie să 
înainteze. În acest caz, omul se simte ca şi cum ar dormi, deşi inima nu 
este de acord cu această condiţie („ani ieşena ve libi er“ — eu dorm şi 
inima mea este trează). 

Adevăratele texte cabalistice, în special cele ale lui Rav Yehuda Aşlag, 
sunt scrise în aşa fel încât cei care se adâncesc în ele nu mai pot primi 
plăcere din strălucirea falsă a klipa noga, de îndată ce le-a devenit clară 
înţelegerea scopului Creaţiei. 

Celor puţini care sunt aleşi de Creator să fie aduşi mai aproape de El li 
se trimite suferinţa din dragoste (isurei ahava). Această suferinţă are 
menirea de a-i impulsiona pe aceşti oameni să depăşească dificultățile 


stării lor şi să se apropie de Creator. 

Această luptă interioară pe care individul o simte ca fiind a lui, este 
numită „presiune din interior“ (dahaf pnimi). Când acţionăm, acest fapt se 
consideră a fi „revelat“, deoarece poate fi văzut de toată lumea şi nu poate 
fi subiectul unor interpretări diferite. 

Pe de altă parte, gândurile şi intenţiile noastre sunt considerate a fi 
„ascunse“. Ele pot diferi foarte mult de modul în care alții le percep, 
putând fi diferite chiar şi de propriile noastre percepții şi intenţii. Uneori, 
nu conştientizăm cu exactitate ce anume ne îndeamnă spre o acţiune sau 
alta. 

Adevăratele intenţii interioare care ne motivează sunt adesea ascunse 
atât de noi, cât şi de cei care ne observă. Din acest motiv, Cabala este 
cunoscută ca partea ascunsă a Bibliei — înţelepciunea ascunsă — deoarece 
ne învaţă despre intenţii şi cum să le direcționăm spre Creator. 

Aşadar, această cunoaştere ar trebui să fie ascunsă de oricine, uneori 
chiar şi de cel în cauză. Este absolut necesar să credem că totul în lumea 
aceasta se întâmplă în conformitate cu Voința Creatorului, că totul este 


condus, trimis şi controlat de El. 


Există oameni care susţin că suferinţele noastre nu sunt suferinţe, ci 


recompense. 


Acest lucru este valabil doar pentru acei oameni drepți care pot lega 


toate circumstanţele şi toate consecinţele care decurg din ele de Regula 

Creatorului. Numai în astfel de cazuri, în care oamenii pot trăi cu credinţă 
în justeţea finală a Legii Creatorului, în ciuda marilor încercări şi suferinţe, 
nenorocirea va fi transformată în binecuvântare. 

Totuşi, acele încercări pe care nu le putem depăşi mergând dincolo de 
limitele raţiunii noastre ne aduc declin spiritual, deoarece putem găsi 
sprijin numai menţinând credinţa deasupra rațiunii. Odată ce am căzut din 
credinţă şi ne întoarcem la dependenţa de rațiune, trebuie să aşteptăm să 
fim salvaţi. 

Pe de altă parte, cei care pot rezista acestor încercări vor urca, deoarece 
suferinţa şi încercările cresc puterea credinţei omului. În astfel de cazuri 
încercările şi suferinţa se vor transforma în binecuvântări. 

O cerere adevărată către Creator trebuie să vină din adâncul inimii 
omului, asta însemnând că inima trebuie să fie în totalitate de acord cu 
ceea ce vrea să spună Creatorului. Cererea trebuie să fie exprimată nu prin 
cuvinte, ci prin sentimente, deoarece Creatorul aude doar ceea ce se află în 
inima omului. Creatorul aude chiar mai mult decât îşi doreşte omul, pentru 
că El înţelege toate cauzele şi toate sentimentele pe care El Însuşi le 
trimite. 

Nu există creatură care să poată evita scopul predestinat — să înceapă să 
îşi dorească calităţi spirituale. Însă ce poate face cel care nu are o dorinţă 
suficientă de a se rupe de plăcerile acestei lumi? Cum poate face faţă ideii 
de a se despărți de rude, de familie şi de întreaga lume atât de plină de 


viaţă şi de mici desfătări, de toate dorinţele egoiste atât de viu colorate în 

mintea sa? Ce ar trebui să facă cel care, exact în timp ce cere ajutor 
Creatorului, nu vrea cu adevărat să fie auzit de Creator şi să 1 se 
îndeplinească rugămintea? 

Pentru ca cei aflaţi într-o astfel de situaţie să fie ajutaţi şi sprijiniți este 
necesară o pregătire specială şi înţelegerea faptului că dobândirea 
calităților altruiste este vitală. O asemenea înţelegere se dezvoltă treptat, 
pe măsură ce omul îşi dă seama cât de îndepărtat este de bucuriile 
spirituale şi de pacea interioară — situaţii care îl atrag de la distanţă. 

Acest lucru poate fi asemănat cu gazda care trebuie să domolească 
apetitul oaspeţilor săi cu aperitive, astfel încât aceştia să se bucure de masa 
care este pregătită pentru ei. Fără această primă pregătire pentru masă, 
oaspeţii nu vor experimenta o bucurie adevărată, oricât de delicioasă sau 
abundentă ar fi mâncarea. Această abordare este, de asemenea, eficientă în 
trezirea apetitului pentru un deliciu nenatural şi necunoscut, cum ar fi 
primirea plăcerii prin intermediul altruismului. 

Nevoia apropierii de Creator se naşte în noi treptat, sub influenţa 
eforturilor de aspirație spirituală în timpul perioadelor de extremă 
îndepărtare de salvarea spirituală. Acestea cuprind momente de sărăcie 
severă şi întuneric, când avem nevoie de Creator pentru a ne salva, pentru 
a ne scoate din situaţiile fără speranţă în care El ne-a plasat. 

Dacă avem cu adevărat nevoie de Creator, această necesitate poate fi 


considerată un semn că suntem gata să-i primim ajutorul, deoarece am 

dezvoltat un „apetit“ pentru acceptarea plăcerilor pregătite pentru noi de 
către Creator. 

Măsura în care am experimentat suferința este egală cu măsura în care 
vom putea să primim plăcere. Însă dacă trebuie să trecem prin suferinţă şi 
să primim bucurie de Sus în aceeaşi măsură în care am suferit, atunci 
aceasta este calea suferinţei, nu calea Cabalei. 

În plus, apare o întrebare: Nevoia de a-l cere ceva Creatorului este 
reală? Poate că omul ar trebui să experimenteze suferinţa până la punctul 
în care corpul doreşte pe deplin salvarea şi strigă la Creator cu atâta 


putere, încât El îl va salva. 


Răspunsul este simplu: o rugăciune, chiar dacă nu izvorăşte din 


adâncul inimii cuiva, totuşi pregăteşte omul pentru izbăvire. 


În rugăciune, noi Îi promitem Creatorului că după ce vom primi puterea 
spirituală ne vom concentra toate eforturile asupra aspirațiilor spirituale 
care acum lipsesc. În aceasta constă marea putere a rugăciunii. 

Creatorul acceptă o cerere de acest fel şi, ca rezultat, vom avansa mai 
degrabă pe calea Cabalei, decât pe calea suferinţei. Din acest motiv nu ar 
trebui să fim de acord cu calea suferinţei, chiar dacă suntem siguri că 
suferinţa este trimisă de Creator şi chiar dacă credem cu tărie că tot ce este 


trimis de El este în beneficiul nostru. 


352 


Creatorul nu vrea ca noi să acceptăm în mod pasiv suferinţa. 
Dimpotrivă, El se aşteaptă ca noi să preîntâmpinăm suferinţa, să evităm 
starea în care El trebuie să ne împingă de la spate prin suferinţă. El vrea ca 
noi să depunem eforturi pe calea credinţei şi, cu acest prilej, să cerem să 
înaintăm. 

Chiar dacă nu avem încă o dorinţă adevărată de a atinge starea corectă, 
ar trebui să cerem în continuare Creatorului să ne dea dorinţa adevărată şi 
credinţa prin puterea rugăciunii. Adică ar trebui să cerem Creatorului să ne 
dea dorinţa de a cere, dorinţă care acum ne lipseşte. 

Sufletul nostru, „sinele“ fiecăruia dintre noi, există într-o stare perfectă 
încă din momentul în care Creatorul a decis felul în care ar trebui să existe. 
Această stare poate fi descrisă ca o „stare de pace absolută“ (deoarece 
fiecare acţiune este iniţiată de dorinţa de a ajunge la o stare perfectă) şi ca 
o stare de fericire absolută (deoarece toate dorinţele create în noi de 
Creator sunt în totalitate împlinite). 

Pentru a ajunge la această stare, trebuie să dobândim dorinţa de a 
ajunge la ea. Pentru asta, ar trebui să reuşim să transformăm actualele 
noastre aspirații în unele perfecte, altruiste. Nu există alternativă: 
„Creatorul spune astfel: «Dacă nu vei face alegerea potrivită de bunăvoie, 
voi pune legi aspre asupra ta, care te vor forţa să te întorci la Mine.» 

Fiecare individ dispune simultan de două stări perfecte: prezentul şi 


viitorul. In orice moment, noi experimentăm doar prezentul, însă trecerea 

la starea „viitoare“ poate fi obţinută într-o clipă, prin schimbarea naturii 
noastre egoiste şi materialiste cu una altruistă şi spirituală. 

Creatorul este capabil să înfăptuiască un asemenea miracol în fiecare 
dintre noi, la un moment dat, deoarece ambele stări există simultan. 
Diferenţa constă în faptul că putem percepe imediat una din stări, însă nu 
şi pe cea perfectă, care există în paralel cu prima, în ciuda existenţei 
noastre simultane în ambele stări. 

Motivul pentru care se întâmplă acest fenomen poate fi explicat astfel: 
calitățile dorințelor noastre nu coincid cu calitățile stării perfecte, stare pe 
care nu o percepem. Aşa cum spune Creatorul: „Este imposibil ca Eu şi cu 
tine să existăm în acelaşi loc“, atâta timp cât suntem opuşi în privinţa 
dorințelor noastre. 

Din acest motiv, fiecare dintre noi posedă două stări sau, aşa cum este 
menţionat în Cabala, două corpuri. În special, există corpul fizic, pe care îl 
ocupăm în momentul actual şi care în Cabala este cunoscut ca „învelişul 
material“. 

Pe de altă parte, sunt dorinţele şi calitățile noastre care, în sens 
cabalistic, reprezintă corpul, deoarece în ele se află sufletul nostru, care 
este parte a Creatorului. Dacă în starea prezentă corpul constă în întregime 
din dorinţe şi gânduri egoiste, atunci doar o parte infimă a sufletului 
nostru, aşa-numita ner dakik, poate pătrunde în noi ca o scânteie din 


Marea Lumină care ne dă viaţă. 


354 


Al doilea corp, care există în paralel cu primul, este corpul spiritual, pe 
care noi încă nu îl simțim. El constă din viitoarele noastre dorinţe şi 
calități altruiste care constituie sufletul nostru desăvârşit, adică acea parte 
a Creatorului care va fi dezvăluită în viitor, odată ce procesul de corectare 
este încheiat. 

Calitățile ambelor corpuri, cel egoist şi cel altruist, precum şi forțele lor 
dătătoare de viaţă sunt împărțite în sentimente şi intelect, pe care le 
percepem cu inima şi cu mintea. Corpul egoist doreşte să primească cu 
inima şi să înţeleagă cu mintea, în timp ce corpul altruist doreşte să dea cu 
inima şi să creadă cu mintea. 

Noi nu suntem capabili să schimbăm nici unul dintre aceste două 
corpuri. Cel spiritual nu poate fi schimbat pentru că este în totalitate 
perfect, iar cel prezent este complet imuabil şi nu poate fi corectat deloc 
pentru că a fost conceput ca atare de către Creator. 

Însă există un al treilea corp, care serveşte la conectarea părţilor 
celorlalte două corpuri. Corpul de mijloc, condus de Sus, constă din 
dorinţe şi gânduri aflate într-o continuă schimbare, pe care trebuie să ne 
străduim să le corectăm noi înşine şi să cerem Creatorului corectarea lor. 
În acest mod, conectăm corpul de mijloc, cunoscut sub numele de klipa 
noga, cu corpul spiritual. 

Când devenim capabili ca, în mod constant, să asociem toate dorinţele 
şi gândurile care apar cu corpul spiritual, corpul nostru egoist se va depărta 


şi vom dobândi un corp spiritual. În acel moment, Creatorul va transforma 

toate calitățile corpului egoist în unele opuse, iar întregul egoism înnăscut 
se va transforma în altruism absolut. 

În toate situaţiile cu care ne confruntăm în viaţă trebuie să ne străduim 
să vedem totul ca venind direct de la Creator şi să privim punctul Său de 
vedere ca şi cum ar fi al nostru. Ar trebui să afirmăm că „El este cel care 
se află între mine şi restul; prin El îi privesc pe toți din această lume, 
inclusiv pe mine. Tot ceea ce percep provine de la El şi tot ce provine de la 
mine merge numai la El. Din acest motiv, tot ceea ce ne înconjoară este 
El.“ Aşa cum se spune: „Tu eşti atât înaintea mea cât şi în spatele meu şi ai 
pus mâna Ta pe mine.“ „Tot ceea ce este în mine,“ — ar putea spune omul 


— „tot ceea ce cred şi simt, vine de la Tine şi reprezintă un dialog cu Tine“. 


Cel mai înfricoşător sentiment este să percepem abisul fără sfârşit. 


Acesta ne izbeşte atunci când un gol pare să se deschidă brusc chiar sub 
picioarele noastre, un gol caracterizat prin disperare, frică, lipsa oricărui 
sprijin şi printr-o îndepărtare completă a Luminii Înconjurătoare care ne-a 
dăruit un sentiment al viitorului, al zilei de mâine, al clipei următoare. 

Toate variantele acestui îngrozitor sentiment negativ provin dintr-o 
senzaţie originală majoră şi, de fapt, pot fi considerate aspecte ale ei. Toate 
acestea ne sunt trimise de aceeaşi sursă, Malhut, sufletul gol plasat la 
distanță de către Creator, astfel încât fiecare dintre noi va umple cu 


Lumină fiecare parte a acelui suflet. 

Toate senzațiile de întuneric pe care le experimentăm provin de la acest 
suflet gol şi pot fi depăşite doar prin credinţa în Creator, prin perceperea 
Lui. Acesta este motivul pentru care Creatorul ne trimite întreaga 
suferinţă. 

Regele David, întruchiparea sufletelor noastre, descrie starea sufletului 
în fiecare linie din psalmi, redând toate impresiile sale pe măsură ce urcă 
la diferite niveluri. Este uimitor cât de mult trebuie să îndurăm înainte de a 
avea înţelegerea, conştientizarea şi drumul spre calea cea dreaptă. Nimeni 
nu ne poate spune care ar trebui să fie următorul pas. 

Numai din necesitate, poticnindu-ne la pasul anterior, vom alege 
acţiunea corectă. Cu cât suntem stimulaţi mai mult de greutăţi, cu atât mai 
repede putem creşte spiritual. De aceea se spune: „Fericit este cel mâhnit 
de Creator.“ 

Nu ar trebui să ştim următorul pas şi nici viitorul nostru; interdicţia din 
Biblie împotriva ghicitului nu ar trebui să fie privită cu uşurinţă. 

Creşterea spirituală are loc numai prin creşterea credinței. Această 
afirmaţie este susţinută de faptul că toate câte le trăim la un moment dat şi 
toate câte le vom trăi în momentul următor provin de la Creator şi pot fi 
depăşite doar prin dobândirea apropierii de El. Acest lucru se produce din 
necesitate, deoarece natura noastră refuză să admită că El ne conduce. 

Cunoaşterea stării viitoare sau, pur şi simplu, încrederea în faptul că o 
cunoştem ne răpeşte şansa de a închide ochii, de a tăcea şi de a accepta 


orice manifestare instantanee a Legii Superioare ca fiind adevărată şi 

dreaptă. Acest lucru este posibil numai atunci când ne apropiem de 
Creator. 

Biblia descrie toate stările progresive ale ascensiunii noastre spirituale 
într-un limbaj accesibil. După cum ştim deja, există doar două calități în 
toată Creaţia: altruismul şi egoismul, calitatea Creatorului şi calitatea 
creaturilor sale. Cabala, pe de altă parte, descrie etapele ascensiunii 
spirituale în limbajul sentimentelor directe — aşa cum se face în această 
parte a cărții — sau în limbajul Sfirot, descrierea fizico-matematică a 
obiectelor spirituale. 

Acest limbaj este universal, concis şi precis. Forma lui exterioară este 
perceptibilă începătorilor. De asemenea, ne ajută să îi înţelegem pe alții şi 
să fim înțeleşi de ei, deoarece se concentrează pe obiecte spirituale 
abstracte şi evenimente care, într-o anumită măsură, sunt îndepărtate de 
noi. 

După ce ajungem la etapele spirituale putem folosi acest limbaj 
„ştiinţific“ pentru a descrie propriile noastre acțiuni şi sentimente, pentru 
că Lumina pe care o percepem conține deja informații despre acțiunea în 
sine, numele acțiunii şi nivelul spiritual. 

Cu toate acestea, un cabalist poate transmite sentimente şi senzații 
despre un anumit nivel spiritual numai celui care deja a experimentat acel 
nivel, întrucât aceste concepte nu vor fi înțelese de altcineva. În mod 


similar, în lumea noastră, un individ care nu a avut asemenea senzații şi 

care nici nu le cunoaşte prin analogie cu senzaţii similare nu va fi capabil 
să le înţeleagă. 

Există două etape consecutive de corectare a egoismului. Prima etapă 
este aceea în care nu îl folosim deloc, ci gândim şi acţionăm numai cu 
dorinţa de a „dărui“, fără să ne gândim la posibilitatea câştigului rezultat în 
urma acţiunilor. După ce devenim capabili să acţionăm în acest fel, vom 
trecem la etapa a doua: vom începe să folosim treptat egoismul prin 
încorporarea lui progresivă în acțiuni şi gânduri altruiste, şi astfel îl 
corectăm. 

De exemplu, o persoană dăruieşte totul altora, fără a obține nimic în 
schimb. Acesta este primul pas al dezvoltării. Dacă cineva este cu adevărat 
capabil să acţioneze în acest fel în orice situaţie, atunci, pentru a fi în 
măsură să dăruiască şi mai mult, cei bogaţi îi vor oferi acestui individ şi 
mai mult. 

Bogăţiile vor ajunge astfel la acest individ pentru a fi cedate altora. 
Valoarea averii pe care o va primi de la alții va depinde de măsura în care 
poate oferi tot ceea ce a primit, fără a fi ispitit de această bogăţie. Într-un 
asemenea caz, egoismul va fi folosit pentru o cauză nobilă: cu cât primeşte 


mai mult, cu atât va dărui mai mult. Insă poate cineva dărui totul? 


Cantitatea averii care trece prin mâinile cuiva determină nivelul 


corectării sale. 

Prima etapă este cunoscut sub numele de „corectarea creaturii“ (a 
egoismului), iar a doua etapă este cunoscută ca fiind „scopul Creaţiei“ sau 
abilitatea de a folosi egoismul în acţiuni altruiste, pentru scopuri altruiste. 

Cabala se concentrează pe aceste două etape de dezvoltare spirituală. 
Însă dorinţele şi plăcerile menţionate în Cabala sunt de miliarde de ori mai 
mari decât toate plăcerile lumii noastre la un loc. 

Aceste două etape sunt, de asemenea, în conflict constant una cu 
cealaltă, pentru că prima respinge total folosirea egoismului şi corectarea 
lui, în timp ce a doua îl foloseşte în cantități mici, în funcţie de mărimea 
abilității cuiva de a-l contracara pentru propria corectare. Astfel, acţiunile 
acestor două condiţii sunt opuse una celeilalte, chiar dacă ambele sunt 
altruiste ca scop. 

Chiar şi în lumea noastră, un individ care dăruieşte totul face o acţiune 
opusă celui care primeşte, fie şi numai pentru a dărui. Privite astfel, multe 
dintre contradicţiile şi conflictele descrise în Biblie devin mai uşor de 
înţeles. 

De exemplu, conflictul dintre Saul şi David, argumentele şi 
contradicţiile dintre şcolile Şamai şi Hilel, conflictul dintre Maşiah Ben- 
Iosef (Ari) şi Maşiah Ben-David şi altele, adică aproape toate aspectele 
litigioase şi războaiele sunt interpretate de cei care nu se află în domeniul 
spiritualității drept conflicte între naţiuni, triburi, familii şi indivizi egoişti. 

După o perioadă de muncă intensă, de învăţare şi luptă pentru 


perceperea spiritualităţii, vom simţi nevoia să vedem unele rezultate. Se 

pare că după toată munca depusă (mai ales în comparaţie cu munca celor 
din jurul nostru) am câştigat dreptul de a experimenta Revelarea 
Creatorului, de a vedea manifestarea clară a legilor spirituale studiate cu 
atâta ardoare şi de a percepe plăcerile lumilor spirituale. 

În realitate, lucrurile par a fi exact opuse aşteptărilor noastre: am putea 
simţi mai degrabă că regresăm, decât că progresăm, în comparaţie cu alții 
care nu studiază Cabala. Am putea simţi că, în loc să Îl percepem pe 
Creator şi Creatorul să ne asculte, noi ne îndepărtăm tot mai mult de El. 

Mai mult decât atât, discrepanţa tot mai mare dintre realizările spirituale 
şi diminuarea aspirațiilor spirituale pare a fi rezultatul direct al studiilor 
noastre. Astfel că apare o chestiune legitimă: dacă ne uităm la cei care 
studiază Biblia într-un mod simplu, obişnuit, putem vedea că ei ajung să 
simtă superioritatea lor faţă de alții, în timp ce noi, cei care studiem 
Cabala, devenim din ce în ce mai nemulțumiți, văzând cât de rău am ajuns 
în privinţa dorinţele şi gândurile noastre şi cât de mult ne-am îndepărtat de 
bunele dorinţele spirituale, cele care ne-au condus odată la Cabala! 

Poate că ar fi fost mai bine să nu ne fi preocupat deloc să studiem 
Cabala! Poate tot timpul dedicat acestor studii va fi irosit în zadar! Pe de 
altă parte, am putea simţi că doar aici vom găsi adevărul şi răspunsul la 
întrebările interioare. 

Acest sentiment tocmai se adaugă la presiunea deja existentă: nu putem 


abandona Cabala pentru că ea este adevărul, dar se pare că nu avem nimic 

în comun cu ea, şi astfel ne îndepărtăm, cu percepția că dorinţele noastre 
sunt mult mai mici decât cele ale contemporanilor noştri. 

Avem impresia că dacă în locul nostru ar fi fost altcineva, Creatorul i-ar 
fi răspuns aceluia cu mult timp în urmă şi l-ar fi apropiat mai mult de El. O 
altă persoană nu s-ar fi plâns şi nu s-ar fi supărat pentru nepăsarea 
Creatorului faţă de ea sau, eventual, pentru faptul că nu reacționează deloc 
la acţiunile ei. 

În esenţă, aceste sentimente sunt experimentate mai ales de către aceia 
care se află în procesul adevăratei lor munci spirituale, decât de cei care 
sunt preocupaţi de studierea Bibliei doar pentru a afla semnificațiile sale 
simple şi pentru a respecta poruncile. 

Acest lucru se datorează faptului că cei care aspiră să urce vor depune 
eforturi pentru a ajunge la o stare spirituală în care toate aspiraţiile, 
gândurile şi dorinţele sunt lipsite de interese personale. În acest scop, 
chintesenţa adevăratelor gânduri şi motivații este revelată de Sus. 

Putem dovedi că suportăm testarea după ce am trecut prin suferință, 
după ce am găsit în noi înşine enormitatea egoismului nostru şi după ce am 
văzut distanță mare dintre sine şi cele mai nesemnificative calităţi 
spirituale. Ne putem dovedi demni de a arunca o privire în lumile 
spirituale dacă, în ciuda a tot ce am îndurat, putem totuşi să aducem inima 
la tăcere şi să ne exprimăm dragostea pentru Creator, fără a cere o 


recompensă pentru eforturile şi suferinţa noastră şi dacă, în ciuda a tot ce 

am îndurat, aceste condiţii ne sunt mai dragi decât plăcerile animalice şi 


decât liniştea. 


In general, ori de câte ori vom începe să muncim într-adevărat cu noi 
înşine, vom vedea imediat obstacolele din calea percepţiei noastre 


spirituale. 


Aceste obstacole apar ca diverse gânduri şi dorinţe străine, precum lipsa 
încrederii în alegerea corectă a căii şi descurajare în faţa dorințelor noastre 
reale. 

Toate aceste obstacole sunt trimise de Sus pentru a ne testa. Ele vor 
determina dacă realmente tânjim după adevăr, oricât de opus ar fi naturii 
noastre egoiste sau oricât de dureros ar fi să renunțăm la propriul confort 
de dragul Creatorului. 

Pe de altă parte, oamenii obişnuiţi nu sunt testaţi şi se simt confortabil 
cu modul de viaţă obişnuit, gândindu-se chiar că au un loc garantat în 
lumea cealaltă, deoarece respectă poruncile din Biblie. 

Aceşti indivizi simt că atât lumea aceasta, cât şi cea care va veni sunt 
asigurate, aşa că se bucură la gândul recompensei viitoare, simțind că este 
binemeritată pentru că urmează Voința Creatorului, şi astfel au câştigat 


recompense atât în lumea aceasta, cât şi în lumea viitoare. 

Cu alte cuvinte, egoismul celui care este atent creşte de mai multe ori în 
comparaţie cu egoismul celui care nu observă, care nu aşteaptă nicio 
recompensă de la Creator în domeniul spiritual. 

Creatorul nu ne testează pentru a vedea unde ne aflăm în spiritualitate. 
Creatorul ştie deja asta fără să ne testeze, pentru că El este cel care ne 
pune pe fiecare dintre noi pe o anumită poziţie. El ne testează pentru a ne 
face conştienţi de propria noastră starea spirituală. Creând în noi dorința 
pentru plăcerile lumești, Creatorul îi respinge pe cei nevrednici şi dăruieşte 
celor pe care doreşte să îi apropie de El oportunitatea de a înainta spre 
porțile lumii spirituale prin depăşirea tuturor obstacolelor. 

Pentru ca individul ales să simtă ură faţă de egoism, Creatorul revelează 
treptat adevăratul său inamic şi îi arată adevăratul vinovat, cel care stă în 
calea intrării pe tărâmul spiritualităţii, până când sentimentul de ură se 
dezvoltă într-o asemenea măsură, încât reuşeşte să se rupă complet de 
egoism. 

Tot ceea ce există în afara „sinelui“ cuiva este Însuşi Creatorul, 
deoarece baza Creaţiei este percepţia de „sine“ a fiecăruia dintre noi. 
Această iluzie a „sinelui“ personal constituie Creaţia şi este simțită numai 
de noi. În afara acestui sentiment al „sinelui“ propriu există doar 
Creatorul. 

Astfel, atitudinea noastră față de lume şi faţă de toţi cei care ne 
înconjoară reflectă atitudinea pe care o avem faţă de Creator. Dacă ne 


dezvoltăm obişnuinţa pentru o astfel de atitudine faţă de tot ceea ce există, 

prin asta vom putea restabili legătura directă cu Creatorul. Dar, dacă nu 
există nimeni altcineva în afară de Creator, atunci ce este acest „sine“? 
„Sinele“ este sentimentul „Eului“, sentimentul propriei noastre fiinţe care, 
în realitate, nu există. 

Cu toate acestea, conform voinţei Creatorului, sufletul (care este o parte 
din El Însuşi) simte în acest fel, deoarece este îndepărtat de Creator. Însuşi 
Creatorul se ascunde pe Sine, însă pe măsură ce acea parte a Creatorului Îl 
simte din ce în ce mai mult, „sinele“ începe să perceapă treptat că este mai 
degrabă parte a Creatorului, decât creatură independentă. 


Etapele perceperii treptate a Creatorului sunt cunoscute sub numele de 


„lumi“ sau Sfirot. 


În mod obişnuit, noi ne naştem fără a-L simţi pe Creator şi percepem 
totul în jurul nostru ca fiind „realitatea.“ Această condiţie formează 


„lumea noastră“. 


În cazul în care Creatorul doreşte să ne aducă mai aproape de El, vom 
începe uneori să simţim o vagă existenţă a unei Forțe Superioare. Această 
Forţă nu este încă vizibilă vederii noastre interioare, însă avem sentimentul 
că la distanţă, în afară, ceva luminează, şi astfel se creează un sentiment de 
încredere, de exaltare spirituală şi inspiraţie. 

Însă Creatorul poate deveni din nou îndepărtat şi imperceptibil. Această 


situație o simţim ca pe o revenire la starea inițială şi reuşim cumva să 


365 


uităm că la un moment dat am fost siguri de existenţa Creatorului şi chiar 
L-am perceput. 

Creatorul poate, de asemenea, să se distanțeze, în aşa fel încât noi 
simţim îndepărtarea Prezenţei spirituale şi, ca atare, deznădăjduim. Acest 
sentiment este trimis de Creator acelora pe care vrea să îi aducă şi mai 
aproape de El, deoarece dorul după sentimentul minunat care a dispărut ne 
determină să încercăm retrăirea lui. 

Dacă depunem efort să studiem Cabala şi găsim un profesor adevărat, 
atunci Creatorul, fie se revelează pe Sine într-o mai mare măsură prin 
ridicarea noastră spirituală, fie se ascunde, determinându-ne să găsim o 
modalitate de a ieşi din starea de prăbuşire. 

În cazul în care, prin exercitarea voinţei noastre, suntem capabili să 
depăşim această stare neplăcută a ascunderii Creatorului, atunci vom primi 
ajutor de Sus, sub forma ridicării spirituale şi a inspiraţiei. Pe de altă parte, 
dacă nu încercăm să ieşim din această stare prin puterile noastre, Creatorul 
ne-ar putea apropia sau ne-ar putea abandona complet (după ce ne-a 
îndemnat de mai multe ori să facem independent un efort pentru a avansa 


spre El), cu toate că nu suntem încă în măsură să Il percepem. 

Dezvoltarea spirituală 


Tot ceea ce ne dorim să ştim despre lumea noastră este rezultatul 
Creaţiei şi Providenţei Creatorului sau ceea ce oamenii de ştiinţă numesc 
„legile naturii“. Omenirea, prin intermediul invențiilor sale, încearcă să 
reproducă unele detalii ale Creaţiei, utilizând cunoştinţele pe care le are cu 
privire la legile naturii. În acest mod se încercă să se reproducă acțiunile 
Creatorului la o scară mai mică şi cu materiale de calitate inferioară. 

Profunzimea înţelegerii naturii este limitată, deşi graniţa se extinde 
treptat. Totuşi, până în prezent, corpul omenesc este considerat a fi un corp 
material. O asemenea viziune nu face deosebire între oameni, întrucât 
individualitatea fiecărui om este determinată mai degrabă de forţa 
spirituală şi de calităţile lui, decât de formele corpului. 

Astfel, se poate spune că toate organismele, indiferent de numărul lor, 
formează din perspectiva Creaţiei un corp unic, deoarece nu există 
deosebiri între ele pe baza cărora să le putem diferenția. Din această 
perspectivă, pentru a-i înţelege atât pe ceilalţi, cât şi întreaga lume din 


jurul nostru, pentru a înţelege cum să ne raportăm la ceea ce se află în 

afara corpului noastru este suficient să privim în noi şi să ne înţelegem 
natura interioară. 

De fapt, aşa ne şi comportăm, deoarece suntem creaţi să percepem ceea 
ce pătrunde din afară, adică să reacţionăm la forţele exterioare. Astfel, 
dacă sub aspect spiritual nu suntem diferiți de alţii şi toate acţinile noastre 
sunt obişnuite şi în limitele diferitelor caracteristici fiziologice ale corpului 
material, atunci este ca şi cum noi nu am exista. 

Fără o individualitate spirituală distinctivă este ca şi cum am fi părți ale 
unui corp comun, constituit din toate corpurile noastre. Cu alte cuvinte, 
singura modalitate prin care ne putem deosebi de alții este dată de sufletele 
noastre. Prin urmare, fără să deţinem un suflet, nu putem spune ca avem o 
existenţă individuală. 

Cu cât ne diferențiem mai mult sub aspect spiritual, cu atât mai 
importanţi suntem, iar dacă aceste diferenţe nu există, atunci nici noi nu 


existăm. 


De-ndată ce se creează în noi prima şi cea mai mică diferenţiere 
spirituală, această stare spirituală este numită naştere, deoarece pentru 
prima dată ceva individualizat apare în noi, ceva care ne diferenţiază de 


oricine altcineva. 


Astfel, naşterea individualităţii apare prin separarea de marea masă. 


Similar situației în care sămânţa a fost plantată, se succed două procese 

contradictorii: procesul de descompunere şi procesul de creştere, în cadrul 
cărora are loc o detaşare completă de forma anterioară. Însă până când 
aceasta nu este înlăturată complet, până când forma fizică a omului nu este 
lepădată, nu se poate trece de la corpul fizic la forţa spirituală 

Până când nu se parcurg aceste stări (numite „procrearea fructului de 
sus în jos“), nu se poate naşte în noi, de jos în sus, prima forță spirituală, 
nu poate începe să crească şi să ajungă la nivelul şi la forma Celui care ne- 
a dat naştere. 

Procese similare au loc în lumea anorganică, vegetală, animală şi 
umană, deşi în forme diferite. Cabala defineşte „naşterea spirituală“ ca 
fiind prima manifestare într-un individ a celor mai neînsemnate calități ale 
celei mai de jos lumi spirituale — ieşirea omului în afara graniţelor lumii 
„noastre“ până la primul şi cel mai de jos nivel spiritual. 

Spre deosebire de un nou-născut din această lume, cel ce se naşte 
spiritual nu moare, ci se dezvoltă continuu. Omul poate începe să se 
înţeleagă pe sine doar din momentul în care devine conştient de sine, 
niciodată mai devreme. 

De exemplu, noi nu ne amintim stările noastre anterioare, cum ar fi: 
momentul concepţiei, momentul naşterii sau stadii chiar mai timpurii. 
Putem înţelege doar dezvoltarea noastră, nu şi formele noastre anterioare. 

Cu toate acestea, Cabala descrie toate stările care preced Creaţia, 
începând cu starea în care există doar Creatorul şi până la crearea de către 


El a unui suflet comun — fiinţa spirituală. Urmează apoi coborârea treptată 

a lumilor spirituale, de la cel mai înalt nivel la cel mai jos nivel, până la 
ultima stare a celui mai de jos tărâm spiritual. 

Cabala nu descrie celelalte stadii care urmează (modul în care un 
individ al lumii noastre ajunge la cel mai de jos nivel al tărâmului spiritual 
şi ascensiunea lui ulterioară de jos în sus, către scopul final — revenirea la 
punctul de început al Creaţiei). Acest lucru se datorează faptului că 
urcarea şi coborârea sufletului are loc în conformitate cu aceleaşi legi şi 
niveluri, iar toţi cei care vor să înţeleagă acest proces trebuie să 
experimenteze independent fiecare etapă a naşterii spirituale, până la 
ultimul nivel al desăvârşirii spirituale. 

Toate sufletele care au ajuns la sfârşitul corectării lor, la starea de 
corectare deplină a calităţilor iniţiale, se vor întoarce la Creator şi se vor 
uni cu El într-o stare de absolută indivizibilitate, datorită totalei lor 
asemănări. 

Cu alte cuvinte, din momentul naşterii spirituale şi până la ataşarea 
completă de Creator, sufletul trebuie să avanseze, de jos în sus, prin 
aceleaşi 125 de trepte pe care a coborât, de sus în jos, de la Creator până la 
noi. 

În Cabala, primul nivel din partea de jos este cunoscut sub numele de 
„naştere“, iar ultimul, cel mai de sus nivel, se numeşte „corectarea finală“. 
Toate stadiile intermediare sunt denumite cu numele aşezărilor sau 
personajelor din Biblie, prin simboluri cabalistice, cu nume de Sfirot sau 


lumi. 

Din cele de mai sus devine clar că suntem incapabili să înţelegem 
Creaţia şi pe noi înşine fără a înţelege în totalitate scopul Creaţiei, actul 
Creaţiei şi toate stadule dezvoltării până la sfârşitul corectării. Deoarece 
examinăm doar lumea noastră interioară, putem explora numai acea parte 
a existenţei pe care o percepem. Aşadar, nu ne putem cunoaște complet pe 
noi înşine. 

Mai mult decât atât, cunoaşterea noastră este limitată deoarece, pentru a 
înţelege un obiect, trebuie să cercetăm latura lui negativă, iar noi suntem 
incapabili să ne vedem propriile lipsuri. În ciuda oricăror dorinţe contrare, 
natura noastră exclude automat aceste neajunsuri din conştiinţă întrucât, 
dacă suntem conştienţi de ele vom simţi o imensă durere, iar natura 
noastră va evita automat astfel de sentimente. 

Numai cabaliştii, care lucrează la corectarea propriei lor naturi pentru a 
dobândi calitățile Creatorului, descoperă treptat neajunsurile naturii lor 
până la gradul la care se pot corecta. Întrucât aceste caracteristici sunt deja 
în curs de corectare, este ca şi cum atributele necorectate nu mai aparțin 
individului. Numai atunci intelectul şi natura cabalistului vor permite 
recunoaşterea acestor neajunsuri. 

Tendinţa noastră de a vedea la ceilalți în primul rând trăsăturile 
negative nu ne ajută să ne analizăm. Deoarece natura umană evită automat 
senzațiile negative, noi suntem incapabili să transferăm asupra noastră 
însuşirile negative pe care le recunoaştem la alţii. Natura noastră nu ne va 


îngădui să percepem în noi aceleaşi aspecte negative. 

De fapt, suntem capabili să detectăm însuşirile negative ale celorlalți 


pentru că acest lucru ne face plăcere! 


Astfel, se poate afirma cu certitudine că nici măcar o singură 


persoană din această lume nu se cunoaşte pe sine. 


Un cabalist, pe de altă parte, înţelege întreaga sferă a naturii omului, a 
rădăcinilor sale, înţelegându-l în forma sa primară, formă care este dată de 
suflet. 

În conformitate cu acest lucru, pentru a dobândi o reală înţelegere a 
Creaţiei, omul trebuie să o analizeze de sus în jos — de la Creator la lumea 
noastră — şi apoi de jos în sus. Calea de sus în jos este numită „coborârea 
treptată a sufletului în lumea noastră“. Aceasta reprezintă concepția şi 
dezvoltarea sufletului prin analogie cu aspecte similare din lumea noastră 
— punctul în care fetusul este conceput în corpul mamei cu sămânţa tatălui. 

Până când nu se manifestă în om nivelul cel mai de jos, un nivel la care 
este complet depărtat de Creator, ca un rod al părinţilor săi, ca o sămânță 
care şi-a pierdut complet forma inițială, el nu poate deveni un organism 
fizic independent. În lumea spirituală, la fel ca în lumea noastră, omul 
continuă să fie complet dependent de Sursa sa până când, cu ajutorul 
acesteia, devine o ființă spirituală independentă. 

Abia născut spiritual, omul ajunge la nivelul la care este cel mai 


îndepărtat de Creator şi începe treptat să îşi însuşească nivelurile 

ascensiunii către El. Calea de jos în sus este cunoscută ca „înţelegerea 
personală şi ascensiunea“ în stadii de creştere spirituală, în concordanţă cu 
legile tărâmurilor spirituale. Ele sunt compatibile cu cele din lumea 
noastră, în care un nou-născut se dezvoltă în conformitate cu legile acestei 
lumi. 

Stadiile creşterii de jos în sus corespund exact cu stadiile prin care 
sufletul a coborât de la Creator în lumea noastră, de sus în jos. 

Din acest motiv Cabala se concentrează asupra coborârii sufletului, în 
timp ce etapele urcării trebuie să fie învăţate în mod independent de către 
fiecare persoană care urcă, pentru a fi capabilă să crească spiritual. 

Prin urmare, sub nicio formă nu ar trebui să se intervină asupra elevului 
şi nici să fie forţat să facă acţiuni spirituale. Acestea din urmă trebuie să 
fie dictate de propria conştientizare a evenimentelor din jurul lui, cu 
scopul de a explora şi corecta toate trăsăturile care au nevoie de corectare. 
Acesta este, de asemenea, motivul pentru care cabaliştilor le este interzis 
să împărtăşească informaţii referitoare la propriile lor urcări şi coborâri. 

Pentru că cele două căi — de sus în jos şi de jos în sus — sunt absolut 
identice, dacă omul înţelege calea de jos în sus, atunci va înţelege şi calea 
de sus în jos. În acest fel, pe parcursul dezvoltării sale, el ajunge să-şi 
înţeleagă starea dinainte de naştere. 

Programul Creaţiei coboară în lumea noastră de sus în jos; cel mai înalt 
nivel spiritual dă naştere celui inferior, pe parcursul întregii căi până în 


lumea noastră, unde se naşte un individ, la un moment dat, în timpul uneia 

din vieţile sale. Din acel moment procesul se inversează şi obligă omul să 
crească spiritual până când ajunge la cel mai înalt nivel. 

Cei care sunt în creştere spirituală trebuie să includă propriile eforturile 
în timpul dezvoltării şi să adauge Creaţiei propriile acţiuni pentru 
dezvoltare, până la finalizarea ei. Aceste acțiuni constau doar în 
reconstituirea completă a procesului Creaţiei, pentru că omul nu poate 
inventa ceva ce nu există nici fizic, nici spiritual în natură. În acelaşi mod, 
tot ceea ce facem nu reprezintă altceva decât idei şi modele luate din 
natură. Prin urmare, întreaga cale de dezvoltare spirituală constă doar în 
aspirația de a reproduce şi reconstrui tărâmul spiritual care a fost deja 
implantat de către Creator în natura spirituală. 

Aşa după cum s-a precizat în prima parte a cărții, atât creaturile acestei 
lumi, cât şi tot ceea ce le înconjoară au fost create în corespondenţă 
deplină cu condiţiile necesare fiecăreia dintre ele. La fel ca în lumea 
noastră, natura a pregătit un loc sigur şi adecvat pentru dezvoltarea 
urmaşilor, iar venirea unui nou-născut stimulează nevoia părinților de a 
avea grijă de el. 

În mod similar se petrec lucrurile şi în lumea spirituală unde, până la 
naşterea spirituală a unui individ, totul se întâmplă fără cunoaştere 
individuală şi fără intervenția cuiva. 

De îndată ce individul creşte, apar dificultăţile şi disconfortul, fiind 


necesare eforturi pentru a-şi continua existenţa. 

Pe măsură ce se maturizează, omul manifestă tot mai multe însuşiri 


negative. 


La fel se întâmplă şi în lumea spirituală unde, odată cu progresul 
spiritual, însuşirile negative ale omului devin din ce în ce mai evidente. 
Această structură este special creată şi pregătită de Creator prin 
intermediul naturii, atât în lumea noastră, cât şi în lumea spirituală. Ea ne 
aduce la stadiul necesar de dezvoltare încât, prin privaţiuni repetate, să 
înţelegem că numai iubindu-ne aproapele ca pe noi înşine putem dobândi 
fericirea. Numai atunci vom putea redescoperi corespondenţa dintre sine şi 
acțiunile de sus în jos ale „naturii“. 

Prin urmare, de fiecare dată când găsim „greşeli“ în natură sau 
„Imperfecţiuni“ ale Creatorului putem folosi acea oportunitate pentru a ne 
desăvârşi natura şi a ne corecta atitudinea faţă de lumea din jurul nostru. 

Trebuie să îi iubim pe toţi şi tot ceea ce există în jurul nostru ca pe 
noi înşine, în conformitate cu descinderea lor din nivelurile spirituale, 


de sus în jos. 
Atunci vom fi complet de acord cu Creatorul şi, astfel, vom ajunge la 


scopul Creaţiei — binele şi plăcerea absolută. Toate acestea sunt la 


îndemâna noastră, iar Creatorul în nici un caz nu se va abate de la planul 

Său, pentru că El l-a conceput pentru noi, Vrând să împartă binele şi 
plăcerea absolută cu noi. 

Sarcina pe care o avem constă doar în studierea nivelurilor prin care se 
realizează coborârea spirituală, de sus în jos, pentru a obţine înţelegerea 
modului în care trebuie să ne comportăm în propria ascensiune, de jos în 
sus. Sentimentul aparent nefiresc de iubire față de alţii (nu a celor 
„apropiaţi“ nouă, ci a celor ca noi, pentru că cei care sunt lângă noi ne sunt 
deja dragi) pe care Creatorul îl cere de la noi ne face să simţim o 
restrângere internă a „eului“, la fel ca orice sentiment altruist sau ca orice 
negare pe care egoismul o va exprima. 

Dacă putem renunţa la interesele personale sau dacă le putem restrânge, 
atunci spaţiul spiritual lăsat vacant de egoism poate fi folosit pentru a 
primi Lumina de Sus, care va acţiona asupra vidului, umplându-l şi 
extinzându-se. Împreună, aceste două acţiuni sunt numite „pulsaţia vieții“ 
sau „sufletul“ şi sunt deja capabile să determine acţiuni de restrângere şi 
extindere. 

Numai în acest mod vasul spiritual al omului poate să primească 
Lumina Creatorului şi, cu sufletul extins, să se înalțe. Restrângerea poate 
fi cauzată de o forţă externă sau de acţiunile calităților interne ale vasului. 
În cazul restrângerii ca urmare a efectelor dureroase ale presiunii unei 
forțe exterioare, natura vasului determină sporirea forțelor pentru a se 
opune acelei restrângeri. El se extinde şi apoi revine la starea inițială, 


eliberându-se de presiunea exterioară. 

Dacă această restrângere este cauzată de vasul în sine, atunci vasul este 
incapabil să se extindă până la starea sa inițială, pe cont propriu. Dacă 
Lumina Creatorului intră în vas şi îl umple, atunci vasul are posibilitatea 
să se extindă până la starea anterioară. Această Lumină este numită 
„Viaţă“. 

Viaţa în sine este dobândirea esenței vieţii şi poate fi obţinută doar prin 
restrângerile precedente, deoarece omul este incapabil să depăşească 
granițele spirituale în care a fost creat. Omul se poate restrânge pentru 
prima dată doar sub influenţa unei forţe exterioare sau rugându-se 
Creatorului pentru a primi ajutor din partea celor mai înalte forţe 
spirituale, deoarece, până când omul nu primeşte ajutor — viaţă — pentru 
prima dată în sufletul său, el este incapabil să genereze o asemenea acţiune 
nefirească a sufletului. 

Atâta timp cât omul depinde de forța exterioară, şi nu este în măsură să 
se „restrângă“ independent, el nu este considerat a fi în viaţă, pentru că 
„natura vie“ este definită ca având capacitatea de a acţiona independent. 

Învățăturile Cabalei descriu în mod clar întreaga Creaţie. Cabala 
împarte tot ceea ce există în Creaţie în două concepte: Lumină (Or) şi vas 
(kli). 

Lumina este plăcere, iar vasul este dorința de a primi plăcere. Când 
plăcerea intră în dorința de a primi plăcere, ea dă acestei dorințe nevoia 
specifică de a primi plăcerea. În absența Luminii, vasul nu ştie ce plăcere 


vrea să primească. Astfel, vasul în sine nu este niciodată independent, doar 

Lumina dictează tipul de plăcere pe care o va primi — gândurile, aspiraţiile 
şi toate calităţile lui. Din acest motiv, valoarea spirituală a vasului şi 
importanţa lui sunt complet determinate de cantitatea Luminii care îl 
umple. 

În plus, cea mai mare dorinţă a vasului de a primi plăcere este cea mai 
„grosieră“ pentru că depinde de Lumină într-o mai mare măsură şi este 
mai puţin independentă. 

Pe de altă parte, cu cât este mai „grosieră“, cu atât mai mare este 
cantitatea de plăcere pe care o poate primi. Creşterea şi dezvoltarea depind 
tocmai de dorinţele mari. Acest paradox apare ca rezultat al calităţilor 


opuse ale luminii şi vasului. 


Recompensa pentru eforturile spirituale este recunoaşterea 
Creatorului, însă „sinele“ nostru este cel care Il ascunde pe Creator de 


noi. 


Deoarece dorința este cea care defineşte un individ, şi nu corpul lui 
fiziologic, în momentul în care apare o nouă voință este ca şi cum un nou 
individ se naşte. Acesta este modul în care putem înţelege conceptul de 
circuit al sufletelor, ceea ce înseamnă că, cu fiecare gând nou şi cu fiecare 
dorință nouă, omul se naşte din nou, pentru că dorinţa este nouă. 

Dacă dorinţa individului este animalică, atunci se spune că sufletul 


acestuia s-a îmbrăcat într-un animal, iar dacă dorinţa este elevată, atunci el 

devine înţelept. Numai în acest mod ar trebui omul să înţeleagă circuitul 
sufletelor. Individul este capabil să perceapă cu claritate cât de 
contradictorii pot fi uneori opiniile şi dorinţele lui (ca şi cum el nu ar fi 
unul singur, ci mai mulţi indivizi diferiți). 

De fiecare dată când omul experimentează anumite dorinţe care sunt cu 
adevărat puternice, el nu îşi poate imagina că ar mai putea exista o altă 
stare, complet opusă celei în care se află în acel moment. Acest lucru se 
datorează faptului că sufletul omului este etern, întrucât este parte a 
Creatorului. Din acest motiv, omul se aşteaptă să rămână pentru totdeauna 
în orice stare care 1-a fost dată. 

De Sus, Creatorul modifică sufletul omului, ceea ce constituie circuitul 
sufletelor. Astfel, starea anterioară dispare, şi „un nou individ se naşte“. În 
mod similar, în ascensiunea noastră spirituală, în stările de inspiraţie şi 
declin, de bucurie şi depresie, pare de neconceput faptul că am putea trece 
de la o stare la alta, aşa cum din starea de euforie spirituală nu ne putem 
imagina cum ar putea exista un alt interes în afara creşterii spirituale. 

Aşa cum morții nu îşi pot imagina că există o stare precum viaţa, nici 
cei care sunt vii nu se gândesc la moarte. Toate acestea au loc datorită 
existenţei Divinităţii şi, prin urmare, a naturii eterne a sufletului. 

Întreaga noastră realitate a fost creată special pentru a ne distrage de la 
perceperea lumii spirituale. O mie de gânduri ne distrag în mod constant 
de la scopul nostru, şi pe cât de mult vom încerca să ne concentrăm, pe 


atât de mari vor fi obstacole pe care le experimentăm. 

Singura soluţie împotriva acestor obstacole este Creatorul. Acesta este 
scopul pentru care El le-a creat: pentru ca, în căutarea căii de mântuire 
personală, să ne întoarcem la Creator. 

Aşa cum încercăm să distragem atenția copiilor spunându-le poveşti în 
timp ce îi hrănim, tot aşa şi Creatorul, pentru a ne conduce spre bine, este 
forțat să încorporeze adevărul altruist în cauze egoiste, astfel încât să 
dorim să experimentăm spiritualitatea. Apoi, de îndată ce am 
experimentat-o, vom dori să beneficiem de această hrană spirituală. 

Întreaga cale a corectării este construită pe principiul unităţii cu 
Creatorul, a conexiunii cu obiectele spirituale, pentru a dobândi calitățile 
lor spirituale. Numai în contact cu spiritualitatea suntem capabili să fim 
părtaşi la obţinerea lor. 

Din acest motiv este foarte important să avem un profesor şi câțiva 
colegi care sunt în căutarea aceluiaşi scop; chiar şi în relațiile zilnice, 
cărora nu le dăm atenţie şi, prin urmare, nu suntem stingheriți de corp, 
putem dobândi dorinţe spirituale. Cu cât este mai mare străduinţa de a fi 
cu cei care au scopuri spirituale înalte, cu atât mai mari sunt şansele de a fi 
influenţaţi de gândurile şi dorinţele lor. 

Deoarece efortul real este considerat a fi cel care este făcut împotriva 
dorințelor corpului, este mai uşor să depunem efort dacă există exemple şi 
mulți le urmează, oricât de nefiresc ar părea. (Conştiinţa majorităţii este 
determinantă; acolo unde toți sunt dezbrăcaţi, în saună sau în societatea 


„primitivă“, veşmintele sunt uşor de lepădat.) 

Grupul de prieteni şi profesorul sunt doar instrumente ajutătoare. În 
procesul urcării spirituale Creatorul va continua să se asigure că omul va fi 
forțat să apeleze doar la El pentru ajutor. 

De ce există atât o Tora scrisă, (forma scrisă a legilor spirituale) aşa 
cum este Biblia, cât şi una orală? Răspunsul este simplu: forma scrisă ne 
oferă descrierea proceselor spirituale care se realizează de sus în jos. Ea se 
rezumă doar la acest procedeu, deşi foloseşte limbajul narativ al 
povestirilor istorice şi al documentelor legale, limbajul profeției şi al 
învăţăturii cabalistice. 

Scopul principal pentru care sunt dăruite legile spirituale este 
ascensiunea spirituală a omului de jos în sus, până la Creator, iar aceasta 
este o cale individuală, a fiecăruia, o cale determinată de calitățile şi 
particularitățile sufletului individual. 

Astfel, fiecare înţelege ascensiunea nivelurilor tărâmului spiritual în 
mod propriu. Revelarea legilor spirituale de jos în sus este numită „Tora 
orală“, pentru că nu este necesar şi nici posibil să fie oferită o versiune a 
ei fiecărui om. Fiecare ar trebui să înțeleagă individual, rugându-se 
Creatorului. 

Toate eforturile depuse în studiu şi în munca cu noi înşine sunt necesare 
pentru a conştientiza că suntem neputincioşi şi pentru a ne întoarce spre 
Creator pentru ajutor. Însă noi nu ne putem evalua acţiunile şi nici nu 
putem striga la Creator după ajutor, până când nu vom simţi nevoia de 


ajutor. 


381 


Cu cât studiem şi muncim mai mult cu noi înşine, cu atât mai mari 


sunt nemulțumirile noastre faţă de Creator. 


Chiar dacă, în cele din urmă, ajutorul vine de la Creator, nu îl vom 
putea primi fără să ne rugăm pentru el. Astfel, cel care vrea să înainteze ar 
trebui să exercite eforturi în toate acțiunile posibile. Cel care stă şi aşteaptă 
este descris ca „un nebun care stă cu braţele încrucişate şi se macină pe 
sine“. 

„Efortul“ este definit ca fiind orice face omul împotriva dorințelor 
corpului, indiferent de natura acţiunii. De exemplu, dacă cineva doarme în 
ciuda dorințelor corpului, acesta este un efort. Marea problemă constă în 
faptul că omul anticipează întotdeauna o recompensă pentru eforturile 
făcute. Pentru a-şi depăşi egoismul, el trebuie să se străduiască să facă un 
efort fără a fi recompensat pentru asta. 

Omul ar trebui, deci, să ceară Creatorului putere pentru a face acest 
lucru, deoarece corpul nu poate lucra fără o recompensă. Aşa cum un artist 
care îşi iubeşte opera se gândeşte doar la ca în timp ce lucrează, şi nu la 
recompense, tot astfel şi cel care Îl iubeşte pe Creator, doreşte putere 
pentru a-şi suprima egoismul. În acest fel, omul poate fi mai aproape de 
Creator pentru că aşa doreşte el, şi nu pentru că apropierea îi va oferi o 


plăcere nelimitată. 

Dacă omul nu se străduieşte să obțină o recompensă, el este în mod 
constant fericit deoarece, cu cât sunt mai mari eforturile pe care le face cu 
ajutorul Creatorului, cu atât este mai fericit atât el, cât şi Creatorul. Într-un 
fel, este ca şi cum omul ar fi în mod constant recompensat. 

Din acest motiv, dacă omul consideră că autoperfecționarea este foarte 
dificilă şi nicio plăcere nu derivă din ea, acesta este un semn ca egoismul 
este încă prezent. Omul nu a făcut încă tranziția de la marea masă a 
societății către cei puţini din această lume care lucrează pentru Creator, şi 
nu pentru ei înşişi. 

Însă acela care simte cât de dificil este să facă chiar şi cel mai mic efort 
pentru Creator, şi nu pentru sine, se află deja la mijlocul drumului dintre 
mase şi cabalişti. 

În orice caz, masele nu pot fi educate în mod corespunzător, pentru că 
ele sunt incapabile să accepte noţiunea de muncă fără recompensă. 
Educaţia maselor este construită pe baza satisfacerii egoismului. Din acest 
motiv le este uşor acestor oameni să respecte poruncile în cel mai strict 
sens şi, eventual, să caute dificultăți suplimentare. 

Cu toate acestea, stadiul preliminar de simplu credincios este o 
necesitate pentru toată lumea. În consecință, marele cabalist Rambam 
(secolul al XII-lea) a scris că la început toţi învaţă aşa cum învaţă copiii. 
Lor li se arată că obiceiurile trebuie păstrate pentru beneficii egoiste, 


pentru recompensa din lumea viitoare. Mai târziu, când cresc, iar unii 

dintre ei devin mai înţelepţi şi învaţă adevărul de la un profesor, ei pot fi 
învăţaţi treptat cum să se îndepărteze de egoism. 

În general, rezultatul pe care cineva îl aşteaptă ca urmare a acţiunilor lui 
se numeşte recompensă, chiar dacă acțiunile au loc în domenii diferite. 
Omul nu poate munci fără recompensă, însă poate transforma recompensa, 
înlocuind plăcerile egoiste cu plăceri altruiste. 

De exemplu, nu există nicio diferenţă între plăcerea pe care o are un 
copil când se joacă cu o jucărie şi plăcerea pe care adultul o primeşte din 
spiritualitate. Diferenţa constă doar în forma exterioară a plăcerii, în 
veşmântul ei. Pentru a schimba forma, la fel ca în lumea noastră, omul 
trebuie să crească. 

Apoi, în loc să îşi dorească o jucărie, el va dori spiritualitatea, adică 
forma egoistă a dorinţei va fi înlocuită cu una altruistă. Prin urmare, este 
incorect să se susțină că profesorii cabalişti ne învaţă să ne abţinem de la 
plăceri. Dimpotrivă, în conformitate cu legile Cabalei, cel care îşi refuză 
un anumit fel de plăcere trebuie să aducă jertfă, un fel de amendă, pentru a 
ispăşi păcatul de a nu fi folosit tot ceea ce Creatorul a acordat oamenilor. 

Scopul Creaţiei este exact acela de a încânta sufletele cu plăcere 
deplină, iar o astfel de plăcere poate fi găsită doar în forma altruistă. 
Cabala ne este dată pentru ca, cu ajutorul ei, să putem fi convinşi că este 
necesar să modificăm forma exterioară a plăcerii noastre, astfel încât 
adevărul să ni se pară mai degrabă dulce decât amar, faţă de cum pare el în 


acest moment. 

De-a lungul vieții noastre suntem obligați să modificăm forma 
exterioară a plăcerii, datorită vârstei sau societăţii. Nu există cuvânt în 
vocabularul nostru care să definească plăcerea. Există, în schimb, cuvinte 
care descriu forma, veşmântul şi obiectele care ne oferă plăcere: mâncare, 
natură, jucării. Noi descriem dorinţa pentru plăcere în funcție de tipul ei. 
De exemplu: „Îmi place peştele.“ 

Plăcerea preferată a celor care studiază Cabala poate fi determinată de 
întrebarea: Ce este important pentru om, Cabala sau Cel care dăruieşte 
Cabala? Este Cabala importantă pentru ca vine de la Creator? Este 
Creatorul important sau respectarea legilor spirituale şi recompensa care 
decurge din respectarea lor sunt mai importante? 

Complexitatea întregii probleme constă în faptul că, deşi există o cale 
scurtă şi uşoară de a atinge starea spirituală, egoismul nu ne permite să o 
urmăm. De regulă, avem tendinţa să alegem cea mai dificilă şi 
întortocheată cale dictată de egoismul nostru; ne întoarcem la punctul 
inițial după multă suferinţă şi doar atunci vom urma calea corectă. 

Calea scurtă şi uşoară este calea credinţei, iar calea lungă şi grea este 
calea suferinţei. Însă pe cât este de greu de ales calea credinţei, pe atât este 
de uşor de urmat, de îndată ce a fost aleasă. 

Obstacolul sub forma cererii din partea intelectului nostru, ca mai întâi 
să înţelegem şi apoi să acţionăm, este numit „piatră de încercare“ sau 


„piatră“ (even). Fiecare se împiedică de această piatră. 

Cabala vorbeşte doar de un singur suflet, sufletul fiecăruia dintre noi, şi 
despre ascensiunea lui la stadiul final. Se spune în Biblie că atunci când 
braţele (credinţa) lui Moise (Moşe, care derivă din verbul limşoh — a trage, 
a scoate pe cineva din egoism) au devenit slabe, el a început să piardă 
lupta cu duşmanii (aceia pe care îi credea a fi duşmani erau, de fapt, 
gândurile şi dorinţele lui egoiste). 

Atunci, bătrânii (gândurile sale înțelepte) l-au aşezat (au coborât 
intelectul) pe o piatră (deasupra egoismului), i-au ridicat mâinile (credinţa) 
şi au pus o piatră sub ele (au ridicat credinţa deasupra simțului comun, 
egoist), astfel încât Israel să triumfe (aspiraţia către ascensiunea 
spirituală). 

Se spune, de asemenea, că strămoşii noştri erau adoratori de idoli 
(aspiraţiile inițiale ale omului sunt egoiste şi urmăresc beneficiul 
propriului corp) şi că au fost fugari (Tion derivă din cuvântul yeția, care ne 


spune că prin yețiot — ieşiri din egoism — Lumina este primită). 


In lumea cabalistului începător există doar două stări: cea a 


suferinței sau cea a perceperii Creatorului. 
Până când individul nu îşi corectează egoismul şi nu îşi îndreaptă toate 


gândurile şi dorinţele personale spre Creatorul, lumea din jurul său va fi 


percepută doar ca o sursă de suferinţă. 

Apoi, după ce L-a simţit pe Creator, omul vede că El umple lumea cu 
Sine, deoarece întreaga lume este formată din obiecte spirituale corectate. 
Această imagine a lumii apare doar dacă omul câştigă vederea spirituală. 
În acel moment, toate suferinţele prin care a trecut încep să apară ca 
necesare şi plăcute, pentru că a primit o corectare a celor trecute. 

Mai mult decât atât, omul trebuie să ştie cine conduce lumea şi trebuie 
să înțeleagă că totul în lume se întâmplă conform dorinţei Sale, în ciuda 
faptului că trupul, cu Voința Creatorului, susține continuu că tot ce se 
petrece în lume este întâmplător. 

Cu toate acestea, în ciuda corpului, omul trebuie să creadă cu tărie că 
toate acţiunile din lume sunt urmate fie de pedeapsă, fie de recompensă. 
De exemplu, dacă cineva simte deodată dorinţa de a se ridica spiritual, 
poate părea că această dorinţă a apărut din întâmplare. După ce a cerut 
ajutor Creatorului pentru a acționa corect, nu a primit imediat un răspuns 
ŞI, din această cauză, nu acordă suficientă importanţă ultimei rugăciuni, pe 
care a şi uitat-o. Dorinţa este recompensa pentru fapta bună făcută 
anterior: 1-a cerut ajutor Creatorului pentru a acționa în mod 
corespunzător. 

De asemenea, dacă omul susține că în etapa actuală, în care simte că 
este înălțat spiritual, nu are alte griji în viaţă cu excepţia celor nobile, 
trebuie să înţeleagă că: 1) această stare este trimisă de Creator ca răspuns 
la rugăciunile anterioare; 2) printr-o asemenea afirmație omul se proclamă 


pe sine capabil să lucreze în mod independent. 

Acest lucru înseamnă că ascensiunea spirituală a omului depinde mai 
degrabă de acţiunile sale, decât de cele ale Creatorului. În plus, dacă în 
timp ce învaţă începe brusc să perceapă obiectul studiului, trebuie ca încă 
o dată să fie convins că acest lucru nu este întâmplător, ci că această stare 
îi este trimisă de Creator. 

Astfel, în timp ce studiem ar trebui să ne plasăm într-o stare de 
dependenţă față de Voința Creatorului, astfel încât să ne putem întări 
credinţa în Providența Superioară. Devenind dependenţi de Creator, vom 
forma o legătură cu El, legătură care, în cele din urmă, ne conduce la 
ataşamentul complet faţă de Creator. 

Există două forţe opuse care acționează asupra noastră: forța a/truistă, 
care susține că a trăi potrivit Voinţei Creatorului ar trebui să fie scopul 
suprem în această lume şi că totul ar trebui să fie făcut de dragul Său şi 
forţa egoistă, care susține că totul pe lumea asta este creat pentru oameni 
şi datorită oamenilor. 

Deşi în toate situaţiile forţa altruistă prevalează, există atât o cale lungă, 


a suferinţei, cât şi o cale scurtă, numită calea Cabalei. 


Fiecare om ar trebui să se străduiască în mod voluntar să scurteze 
radical calea şi timpul propriei corectări, altfel va fi obligat să accepte 
calea suferinţei pentru a ajunge la aceeaşi destinaţie. Creatorul îl va 


forța inevitabil să accepte căile Cabalei. 

Cel mai natural sentiment al omului este iubirea de sine, iubire care este 
specifică nou-născuţilor şi copiilor. Dar nu mai puţin natural este 
sentimentul de iubire pentru altul care se naşte din iubirea de sine şi care 
furnizează nenumărate teme în domeniul artei şi poeziei. Nu există o 
explicaţie ştiinţifică pentru iubire şi implicaţiile ei. 

Pe parcursul vieţii ne-am întâlnit cu fenomenul natural şi inerent de 
iubire reciprocă, de apogeu al acestui sentiment şi apoi, în mod ciudat, de 
declin. Tocmai în cazul iubirii reciproce, cu cât este mai puternic 
sentimentul, cu atât trece mai repede. 

Invers, un sentiment slab pe care îl are o persoană, adesea stimulează la 
altcineva un sentiment forte intens, dar amplificarea bruscă a stări 
emoționale ar putea foarte bine diminua sentimentul iniţial de iubire al 
celuilalt. Acest paradox poate fi observat în diverse tipuri de iubire: 
iubirea dintre sexe, dintre părinți şi copii etc. 

Mai mult decât atât, se poate spune că dacă omul manifestă o mare 
dragoste față de cineva, el nu îi dă celuilalt posibilitatea de a-şi dori să îl 
iubească mai intens. Adică, afişarea unei mari iubiri nu permite celui care 
este iubit să răspundă acestui sentiment într-o măsură deplină, dimpotrivă, 
transformă treptat sentimentele de iubire în ură. Acest lucru se datorează 
faptului că cel care este iubit încetează să se teamă că îl va pierde pe cel 
care îl iubeşte, confruntându-se cu iubirea lui veşnică şi necondiționată. 

Dacă în lumea noastră rareori avem şansa de a iubi pe cineva, chiar şi în 


mod egoist, nu este surprinzător faptul că sentimentul de iubire al/truistă 

ne este complet străin şi inaccesibil. Deoarece exact aceasta este iubirea pe 
care Creatorul o revarsă asupra noastră, El îşi ascunde sentimentele până 
când ne vom dezvolta calităţile necesare să Îi răspundem în deplină 
reciprocitate şi în mod constant. 

Atâta vreme cât nu simţim iubire faţă de noi, vom accepta orice fel de 
iubire. De îndată ce vom primi iubirea şi devenim mulţumiţi de ea, 
începem să fim mai selectivi, dorind numai sentimente de o intensitate 
neobişnuit de mare. 

În această situaţie există posibilitatea unei aspirații constante de 
intensificare a iubirii pentru Creator. O iubire de neclintit, constantă şi 
reciprocă este posibilă doar dacă nu depinde de nimic. 

Din acest motiv iubirea Creatorului este ascunsă de noi şi este revelată 
treptat în conştiinţa cabalistului, în măsura în care acesta este capabil să 
scape de egoism, egoismul fiind singura cauză a descreşterii sentimentului 
de iubire reciprocă în lumea noastră. 

Am fost creați egoişti pentru a ni se da posibilitatea de a depăşi 
granițele propriilor sentimente, permiţându-ne să simțim dezvăluirea 
iubirii Creatorului. Numai dacă simţim iubirea Creatorului, în dorinţa de a 
ne uni cu El, tânjim să ne eliberăm de egoism — inamicul comun. Se poate 
spune că egoismul este a treia componentă a triunghiul Creaţiei (Creatorul, 
noi şi egoismul), componentă care ne îngăduie să Îl alegem pe Creator. 

Mai mult decât atât, scopul ultim al Creaţiei şi toate acțiunile 


Creatorului, indiferent de modul în care le vedem, sunt clădite pe baza 

acestei iubiri absolute şi constante. Lumina care emană de la Creator — 
care a construit toate lumile şi care ne-a creat, o doză infimă din ceea ce se 
află în corpul nostru şi care constituie viaţa noastră — ne reaminteşte ce va 
fi sufletul nostru după corectare. Această Lumină este sentimentul iubirii 
Sale. 

Motivul creării noastre este simpla dorinţă de a crea binele, dorinţa de a 
iubi şi de a satisface, simpla dorinţă de altruism (deci, neinteligibilă nouă), 
dorinţa ca noi, obiectele iubirii Sale, să experimentăm în totalitate iubirea 
Sa şi să găsim satisfacţie în asta, la fel ca în propriile sentimente de iubire 
pentru El. Doar o senzaţie simultană a acestor două sentimente, atât de 
contradictorii în lumea noastră, ne răsplăteşte cu plăcerea totală, care este 
scopul Creatorului. 

Propria noastră natură poate fi cuprinsă într-un singur cuvânt — egoism. 
Una dintre cele mai evidente manifestări ale egoismului este percepţia 
propriului „sine“. Un individ poate îndura orice, cu excepția sentimentului 
de umilinţă. Pentru a evita umilirea, omul este adesea gata să moară. 

În toate situaţiile, fie că este vorba de sărăcie, înfrângere, pierdere sau 
trădare, vom încerca mereu — şi chiar facem asta — să găsim cauzele 
exterioare şi motivele care sunt independente de voinţa noastră şi 
responsabile pentru starea în care ne aflăm. În caz contrar, niciodată nu am 
fi capabili să ne disculpăm în ochii noştri sau ai altora, lucru pe care natura 


noastră nu îl permite. 

Natura noastră nu va îngădui niciodată să ne umilim, pentru că în acest 
fel o parte din ceea ce a fost creat, parte percepută de noi sub forma 
„sinelui“, va fi distrusă şi înlăturată din această lume. 

Din acest motiv, noi nu putem distruge singuri egoismul, ci numai cu 
ajutorul Creatorului. Egoismul va fi înlocuit în mod voluntar numai 


ridicând, mai presus de orice, importanţa scopului Creaţiei în ochii noştri. 

Munca spirituală 


Faptul că Îi cerem Creatorului percepții spirituale, dar nu Îi cerem să ne 
rezolve problemele curente, arată cât de slabă este credința noastră în 
omnipotenţa şi Omniprezenţa Lui. Aceasta semnifică, de asemenea, lipsa 
de înţelegere cu privire la faptul că toate probleme ne sunt trimise cu un 
singur scop, acela de a încerca noi înşine să le rezolvăm. 

În acelaşi timp, ar trebui să cerem ajutorul Creatorului pentru rezolvarea 
lor, crezând pe deplin că toate problemele ne sunt date pentru a ne întări 
credinţa în Unicitatea Sa. Dacă într-adevăr credem că totul depinde de 
Creator, atunci trebuie să ne întoarcem către El, însă nu cu speranţa că ne 


va rezolva problemele. 


Ar trebui să folosim aceste probleme ca oportunităţi pentru a deveni 


dependenţi de Creator. 


In acelaşi timp, pentru a nu ne înşela pe noi înşine în privinţa acestor 


probleme, ar trebui să luptăm cu ele, aşa cum fac şi cei din jurul nostru. 

Declinul spiritual este trimis de Sus pentru a facilita ulterior creşterea 
spirituală. Deoarece este trimis de Sus, vine instantaneu, apare într-o 
secundă şi, astfel, aproape întotdeauna ne găseşte nepregătiţi. 

Însă ieşirea din această stare, adică urcarea spirituală, are loc încet, ca 
vindecarea după boală, pentru că trebuie să înţelegem pe deplin starea de 
declin şi trebuie să încercăm să o depăşim singuri. 

Dacă în timpul ridicării spirituale suntem capabili să ne analizăm 
trăsăturile negative, să unim linia stângă cu cea dreaptă, atunci vom reuşi 
să evităm multe declinuri spirituale, sărind peste ele. Însă doar aceia dintre 
noi care sunt capabili să păstreze linia dreaptă, adică sunt capabili să 
justifice acţiunile Creatorului în ciuda suferințelor egoiste, îşi vor menţine 
poziţia şi vor evita declinul spiritual. 

Aceasta este o reminiscență a regulii stabilite în Biblie, referitoare la 
războiul poruncit (milhemer mițva) şi războiul voluntar (milhemet reşut): 
războiul obligatoriu împotriva egoismului şi războiul voluntar, în cazul în 
care omul este capabil şi doreşte să facă un efort personal. 

Munca interioară cu noi înşine presupune lupta împotriva egoismului, 
ridicarea Creatorului deasupra a tot ceea ce există, întărirea credinţei în 
domeniul Creatorului. Toate acestea trebuie să le ascundem, la fel ca şi 
alte stări spirituale prin care trecem. 

De asemenea, nu putem să sfătuim pe nimeni cu privire la modul în 
care ar trebui să acţioneze. Dacă observăm că o altă persoană prezintă 


semne ale egoismului, acea persoana trebuie să fie cea care interpretează 

aceste semne, deoarece nu există nimeni altcineva în afară de Creator. 
Asta înseamnă că tot ceea ce o persoană vede şi simte rezultă direct de la 
Creator, care doreşte ca aceste aspecte să fie văzute şi simţite de persoana 
în cauză. 

Tot ceea ce ne înconjoară a fost creat doar cu scopul ca noi să înţelegem 
că este necesar să ne gândim în mod constant la Creator, să Îl rugăm să 
schimbe condiţiile materiale, fizice, sociale, precum şi oricare alte condiții 
ale Creaţiei. 

Fiecare dintre noi posedă un număr infinit de defecte, toate izvorând din 
egoism, din dorinţa de fi mulţumiţi şi de a ajunge cu orice preţ la starea de 
confort. Toate admonestările (musar) se referă la modul în care ar trebui să 
luptăm cu fiecare deficiență şi explică această metodă în mod ştiinţific. 

Cabala, chiar şi cea pentru începători, ne introduce pe tărâmul Forţelor 
Spirituale Superioare şi îngăduie fiecăruia să înţelegem diferenţa dintre noi 
şi obiectele spirituale. În acest fel, fiecare învaţă cine este şi cine ar trebui 
să devină. 

Astfel, nevoia de educaţie laică dispare cu totul, în special în lumina 
faptului că nu produce rezultatele dorite. Fiind martori la bătălia celor 
două forțe din noi — egoistă şi altruistă — forțăm treptat corpul să dorească 
înlocuirea naturii noastre cu cea spirituală şi a calităţilor noastre cu cele 


ale Creatorului, fără presiunea mentorilor noştri. 

In loc să corectăm fiecare dintre greşelile noastre, aşa cum sugerează 
sistemul musar, ar trebui să ne corectăm egoismul ca sursă a întregului 


rău, aşa cum sugerează Cabala. 


Noi experimentăm trecutul, prezentul şi viitorul, în prezent. În lumea 
noastră, toate cele trei sunt percepute în prezent ca trei senzaţii distincte. 
Acestea sunt produse ca rezultat al modului în care mintea aranjează 
aceste noţiuni în concordanţă cu propria hartă internă a timpului, 
obținându-se astfel senzaţia de timp. 

În limbajul Cabalei, acesta este definit pe baza cauzalităţii în relaţia 
„Lumină — plăcere“. Plăcerea simțită într-un anumit moment este 
considerată a fi prezentul. Dacă impactul său direct şi intern asupra noastră 
a trecut deja, dacă plăcerea a trecut, licăreşte de departe şi este simțită ca 
fiind îndepărtată, atunci o percepem ca „trecut“. 

Dacă se produce o întrerupere a Luminii şi nu o mai primim, atunci 
uităm complet de existența ei. Dar dacă Lumina radiază din nou de 
departe, atunci devine trecutul pe care l-am uitat şi de care ne-am adus 
aminte. 

Dacă nu am experimentat încă o anumită Lumină — plăcere, atunci când 
dintr-o dată o simţim de departe, ea va fi percepută ca „viitor“ („Lumina 
Încrederii“*). 

Cu alte cuvinte, noi percepem prezentul ca o achiziție internă, ca 


Lumină, ca informație şi ca plăcere, în timp ce trecutul şi viitorul le 

percepem ca rezultat al unei străluciri îndepărtate a plăcerii de care ne 
amintim sau pe care o anticipăm. Însă în orice caz, noi nu trăim nici în 
trecut şi nici în viitor, ci doar în momentul prezent, percepând diferite 
tipuri de Lumină care sunt interpretate ca momente diferite sau ca timpuri. 

Dacă nu experimentăm nici o plăcere în prezent, atunci căutăm Sursa 
care ne poate da plăcere în viitor, aşteptăm momentul următor care va 
aduce cu el o altfel de senzaţie. Eforturile în sfera autoperfecţionării 


constau în atragerea Luminii îndepărtate în percepțiile noastre prezente. 


Există două forțe care acţionează asupra noastră: suferinţa ne 


împinge din spate şi plăcerea ne ademeneşte şi ne trage înainte. 


În mod obişnuit, o sigură forță nu este suficientă; simpla anticipare a 
viitoarei plăceri nu este de ajuns pentru a avansa, deoarece dacă trebuie să 
facem un efort pentru a progresa, factori ca lenea şi frica de a pierde ce 
avem pot deja să apară. 

Din acest motiv este nevoie de o forță care ne împinge din spate — 
suferinţa simțită în starea prezentă. Toate greşelile provin dintr-o ultimă 
greşeală — dorinţa de a primi plăcere. 

De obicei, cei care fac aceste greşeli nu se laudă cu faptul că nu au 
putut rezista tentaţiei sau că au fost mai slabi decât tentaţia. Doar plăcerea 


din furie le dă un sentiment de mândrie manifestă, pentru că le atestă 

dreptatea. Exact această mândrie este cea care îi trage în jos. Astfel, furia 
este cea mai puternică expresie a egoismului. 

Atunci când experimentăm suferința materială, fizică sau spirituală ar 
trebui să regretăm faptul că ne-a fost acordată o astfel de pedeapsă de către 
Creator. Dacă nu regretăm, atunci nu este o pedeapsă, deoarece pedeapsa 
este un sentiment de durere şi regret pentru o situație pe care nu o putem 
depăşi, referitoare la sănătate, nevoi materiale etc. 

Dacă nu experimentăm durere în starea în care ne aflăm, înseamnă că 
nu am primit încă pedeapsa trimisă de Creator. Orice pedeapsă este 
corectarea sufletului omului, iar dacă nu o experimentăm, pierdem 
oportunitatea de corectare. Însă aceluia care experimentează pedeapsa şi 
este capabil să Îl roage pe Creator să îi aline suferința, starea i se 
îmbunătăţeşte mai mult decât dacă suferința ar fi fost suportată fără 
rugăciune. 

Motivul poate fi găsit în faptul că pedepsele alocate de Creator sunt 
pentru cu totul alte motive decât cele care determină pedeapsa în lumea 
noastră. Pedeapsa nu ne este dată pentru a acţiona contrar Voinţei Sale, ci 
pentru a forma o legătură cu EI, pentru a ne forţa să ne întoarcem şi să ne 
apropiem de El. 

Astfel, dacă ne rugăm Creatorului să ne elibereze de suferinţă, acest 
lucru nu ar trebui să fie interpretat ca o cerere către Creator de a fi scutiți 


de autoperfecționare. Rugăciunea oferită pentru a forma legătura cu 

Creatorul este un pas spre progres, incomparabil mai mare decât cel prin 
suferinţă. 

„Eşti obligat să te naşti, obligat să trăieşti şi obligat să mori.“ Aşa se 
întâmplă în lumea noastră. Însă ceea ce se întâmplă în lumea noastră este 
rezultatul evenimentelor care au loc în lumile spirituale. Nu există totuşi 
nicio analogie directă sau asemănare între cele două tărâmuri. 

Astfel, suntem obligaţi (împotriva dorințelor corpului) să ne naştem 
(spiritual, să primim primele senzaţii spirituale), adică să începem să ne 
separăm de propriul „sine“, o separare cu care corpul, de bună voie, nu 
este niciodată de acord. După ce am primit de Sus organele spirituale ale 
acţiunii şi percepţiei (kelim), putem începe să ducem o existenţă spirituală 
ŞI să înţelegem noua noastră lume. 

Însă şi în această stare noi mergem împotriva dorinţei corpului de a lua 
parte la plăcerile spirituale şi astfel „eşti obligat să trăieşti“. În final, „eşti 
obligat să mori“ înseamnă că noi percepem obligaţia de a lua parte la 
existenţa noastră lumească de zi cu zi ca pe o moarte spirituală. 

În fiecare generaţie, cabaliştii, prin eforturile lor şi prin cărţile de 
Cabala, au creat condiţiile potrivite pentru atingerea scopului final — 
apropierea de Creator. Înainte de marele Baal Şem Tov, doar o mână de 
oameni puteau atinge acest scop. După el, ca rezultat al muncii sale, chiar 
şi simpli elevi care studiază Cabala pot ajunge la acest scop. 

Mai mult decât atât, ca rezultat al muncii lui Baal HaSulam şi Rav 


Yehuda Aşlag în această lume, astăzi fiecare persoană care doreşte să 

înțeleagă scopul Creaţiei poate face acest lucru. Calea Cabalei şi calea 
suferinţei diferă prin faptul că omul merge pe calea suferinței doar până 
când îşi dă seama că este mai rapid şi mai uşor să meargă pe calea Cabalei. 

Calea Cabalei constă în procesul prin care noi ne amintim suferinţa prin 
care am trecut deja şi care ar putea reveni. Astfel, nu trebuie să retrăim 
aceeaşi suferinţă, deoarece amintirea ei este suficientă pentru a realiza şi a 


alege calea corectă de acţiune. 


Inţelepciunea constă în analizarea a tot ceea ce se întâmplă şi în 


realizarea faptului că sursa întregii noastre suferinţe este egoismul. 


Ca urmare, trebuie să acţionăm astfel încât să evităm intrarea pe calea 
suferinţei cauzată de egoism. Respingând în mod voluntar egoismul, 
trebuie apoi să acceptăm căile Cabalei. 

Cabaliştii simt că întreaga lume a fost creată doar pentru folosul lor, 
pentru a-i ajuta să îşi atingă scopurile. Toate dorinţele pe care cabaliştii le 
primesc de la cei din jurul lor îi ajută să avanseze, pentru că ei imediat 
resping ideea utilizării lor pentru propriul interes. 

Atunci când omul vede aspectele negative ale celorlalți, acest lucru se 
întâmplă pentru că el nu este încă eliberat de propriile lipsuri şi, ca 
rezultat, îşi dă seama de necesitatea propriei perfecţionări. În acest sens, 
întreaga lume este creată pentru a servi ascensiunii fiinţelor umane, 


deoarece le permite să îşi observe propriile deficienţe. 

Doar simțind adâncimea propriului declin spiritual şi distanţa infinită 
faţă de ceea ce este dorit cu ardoare putem înţelege miracolul înfăptuit de 
Creator atunci când ne ridică din această lume la EI, în lumile spirituale. 

Ce cadou imens ne-a făcut Creatorul! Numai din profunzimea propriei 
condiții putem aprecia pe deplin un asemenea dar şi putem răspunde cu 
iubire adevărată şi dorinţă de unitate. 

Este imposibil pentru noi să obținem orice fel de cunoştinţe, fără a face 
efortul de a le obţine. De aici rezultă două consecințe: înţelegerea 
necesității cunoaşterii, care va fi proporțională cu eforturile depuse pentru 
a o dobândi şi înţelegerea faptului că sarcina noastră este să dobândim 
această cunoaştere. 

Astfel, orice efort produce în om două condiţii necesare: o dorinţă în 
inima şi gândurile noastre, precum şi pregătirea mentală pentru a sesiza şi 
înţelege noul. Din acest motiv ni se cere să depunem în continuare efort, 
de fapt este esenţial să facem asta. 

Doar această acţiune depinde de noi, deoarece cunoaşterea ne este 
asigurată de Sus şi nu avem nicio influenţă asupra apariţiei ei. În special, 
în domeniul dobândirii cunoaşterii şi percepției spirituale, noi primim de 
Sus doar ceea ce cerem şi pentru care suntem pregătiți în interior să 
primim. Însă atunci când cerem Creatorului să ne dea ceva, nu folosim 


dorinţele noastre, propriul nostru egoism? 

Unor astfel de cereri li se poate răspunde prin ridicarea noastră 
spirituală de către Creator? Mai mult decât atât, cum putem cere ceva ce 
nu am experimentat niciodată? 

Dacă cerem să scăpăm de egoismul nostru, care este sursa întregii 
suferinţe, sau cerem calități spirituale, chiar dacă înainte de a le primi nu 
ştim ce sunt aceste calităţi, Creatorul ne va acorda darul dorit. 

Întrucât Cabala se concentrează numai asupra muncii spirituale care are 
loc în mintea şi inima noastră, afirmând că progresul spiritual depinde 
numai de aceşti factori, care este atunci relaţia dintre respectarea 
ritualurilor religioase şi scopul Creaţiei? 

Deoarece toate poruncile din Biblie reprezintă descrierea acţiunilor 
spirituale ale cabaliştilor aflați pe tărâmul spiritual, atunci când le 
observăm fizic în lumea noastră — chiar dacă ea nu are impact asupra 
lumilor spirituale — avem grijă la nivel fizic de Voința Creatorului. 

Fără îndoială, dorinţa Creatorului este să înalțe spiritual Creaţia Sa la 
propriul Său nivel. Însă transmiterea învăţăturii din generaţie în generaţie, 
cultivarea solului din care vor răsări cei mari şi valoroşi, sunt posibile doar 
atunci când masele vor îndeplini anumite sarcini. 

Cele de mai sus sunt o reminiscență a lumii noastre. Pentru ca un mare 
învăţat să se dezvolte, este nevoie de toți ceilalți. Transmiterea 
cunoştinţelor de la o generaţie la alta necesită anumite condiții. Acestea 


includ înfiinţarea unor instituţii academice în care un viitor mare învăţat va 

fi crescut şi educat. Astfel, toată lumea va participa la realizările acelui 
savant şi va putea avea parte de roadele muncii lui. 

Cabaliştii, care au fost aduşi împreună cu colegii lor într-un mediu în 
care respectarea poruncilor este mecanică şi credinţa în Creator este 
simplă, continuă să crească spiritual, în timp ce alţii rămân la nivelurile 
inițiale ale dezvoltării spirituale. 

Cu toate acestea, ei, la fel ca restul umanităţii, participă inconştient la 
lucrările cabalistului şi, prin urmare, beneficiază de o parte din câştigul 
spiritual pe care cabalistul îl poate avea. 

Mai mult decât atât, părțile inconştiente ale calităților lor spirituale sunt, 
de asemenea, corectate inconştient, dând astfel posibilitatea ca, în mai 
multe generaţii, colegii să fie capabili de ascensiune spirituală conştientă. 
Chiar şi despre studenţii care au venit să studieze Cabala, (unii pentru 
cunoaştere în general, alții pentru ascensiunea spirituală), se spune: „O 
mie intră în şcoală, însă doar unul iese pentru a-i învăţa pe alții.“ Cu toate 
acestea, toți participă la succesul unuia şi toți primesc partea lor de 
corectare prin participarea lor. 

Odată intraţi pe tărâmul spiritualităţii şi având corectate proprietățile 
egoiste, cabalistul începe iar să experimenteze nevoia pentru prezenţa 
celorlalți: trăind în lumea noastră, cabalistul colectează dorinţele egoiste 
ale altora şi le corectează, ajutându-i astfel şi pe ceilalți să obțină 


capacitatea de a fi angajaţi conştient în munca spirituală cândva, în viitor. 

Dacă o persoană obişnuită îl poate ajuta în vreun fel pe cabalist, chiar 
prin efectuarea unor sarcini mecanice, acea persoană îi îngăduie acestuia 


să includă dorinţele sale personale în corectarea pe care o face cabalistul. 


Deci, se spune în Talmud că „a servi un înţelept este mai util pentru 


un discipol, decât să înveţe de unul singur“. 


Procesul de învăţare implică egoismul şi raţiunea noastră pământeană, 
în timp ce a fi în serviciul unui înţelept presupune credinţa în măreția 
înţeleptului, un sentiment pe care un elev nu îl poate percepe. Prin urmare, 
serviciul elevului este mult mai aproape în esenţă de calitățile spirituale şi, 
în consecinţă, este preferabil pentru discipol. 

Astfel, cel care a fost mai aproape de învăţător şi l-a servit cel mai bine, 
a câştigat o şansă mai mare pentru ascensiunea spirituală. În consecinţă, 
cabaliştii spun despre calea Cabalei că nu este moştenită, ci mai degrabă 
transmisă de la învăţător la discipol. Aşa a fost în toate generaţiile până 
acum. 

Cu toate acestea, actuala generaţie a căzut spiritual atât de jos, încât 
liderii săi transmit cunoştinţele lor pe linie familială, deoarece toată 
cunoaşterea lor este la nivel corporal. Pe de altă parte, cei care au format o 
legătură cu Creatorul şi cu discipolii, îşi transferă moştenirea asupra celor 


care o pot primi, adică asupra celor mai apropiaţi discipoli. 

Când experimentăm obstacole în avansarea noastră către Creator, noi 
trebuie să-l cerem Creatorului următoarele: 

1. Să înlăture toate obstacolele pe care chiar El le-a trimis, astfel încât 
să le depăşim prin propriile mijloace şi să nu avem nevoie de o forţă 
spirituală mai mare decât avem deja. 

2. Să ne acorde o dorință mai mare pentru înţelegere spirituală şi să 
împărtăşească cu noi importanța ridicării spirituale. Atunci, 
obstacolele nu vor mai putea să ne împiedice să mergem pe calea 
Creatorului. Noi, ca indivizi, suntem dispuşi să renunţăm la orice în 
schimbul vieţii noastre, dacă viaţa are valoare pentru noi. Din această 
cauză trebuie să Îi cerem Creatorului să ne acorde gustul vieţii 
spirituale, şi astfel nu vor exista obstacole care să ne împiedice. 

O dorință spirituală implică dorinţa de a dărui şi folosirea acestei 
dorințe doar pentru plăcerea celorlalți. Dorinţa de plăcere pentru sine 
lipseşte din tărâmul spiritual. Lumea materială este diametral opusă celei 
spirituale. 

În cazul în care nu există calităţi comune sau un teren comun între 
spiritualitate (altruism) şi materialitate (egoism), cum poate cineva să îşi 
corecteze egoismul? Lumina spirituală, care este capabilă să transforme 
egoismul în altruism, nu poate intra într-o dorinţă egoistă. 

Motivul pentru care lumea nu Îl percepe pe Creator este acela că 
Lumina Creatorului intră într-un obiect numai în măsura în care calităţile 


obiectului corespund calităților Luminii. 

Un vas egoist poate fi schimbat într-unul spiritual numai prin 


intrarea Luminii Creatorului în el. Nu există altă cale. 


Prin urmare, El a creat omul; mai întâi, pentru a exista sub influenţa 
forţelor egoiste de la care primeşte calități care îl separă de spiritualitate şi, 
apoi, pentru a se afla sub influenţa forţelor spirituale. 

În final, în timp ce lucrează asupra propriului centru spiritual din inimă, 
cu ajutorul Cabalei omul trebuie să corecteze acele dorinţe pe care le-a 


primit de la forţele egoismului. 

Credinţa 


În Biblie se spune că Avraam a afirmat că Sara este sora lui, şi nu soţia 
lui, pentru că se temea că va fi ucis, iar ea ar fi putut deveni disponibilă 
pentru alţii. Întrucât Cabala echivalează întreaga lume cu o singură 
persoană — întrucât sufletul a fost divizat în 600 000 de părți pentru a 
simplifica dobândirea scopului final — Avraam este privit ca personificarea 
credinţei noastre. 

O soţie este permisă doar soţului, spre deosebire de o soră care este 
interzisă doar fratelui, însă nu şi altora. Avraam a văzut că el însuşi 
(credinţa) era singurul (singura calitate a fiinţelor umane) capabil să o facă 
pe Sara temeiul vieţii lui. 

El a înţeles, de asemenea, că alți bărbaţi (alte calități ale omului) i-ar 
putea dăuna (credinţei) pentru că au fost captivați de frumuseţea Sarei şi 
doreau să o aibă pentru totdeauna de dragul propriului egoism. Din această 
cauză Avraam a declarat că Sara (scopul Creaţiei) este sora lui, pentru a nu 
o interzice şi altor bărbaţi (calităţile unei persoane). În consecință, până 
când corectarea nu este completă, omul se poate angaja în Cabala doar 


pentru propriul interes. 

Diferenţa dintre toate lumile spirituale şi lumea noastră este dată de 
faptul că tot ce aparţine lumii spirituale este parte a Creatorului şi are 
forma unei scări spirituale pentru a face mai uşoară ascensiunea fiinţelor 
umane. 

Lumea noastră egoistă, pe de altă parte, nu a fost niciodată parte a 
Creatorului, ci a fost generată din nonexistență şi va dispărea după 
ascensiunea ultimului suflet din lumea noastră în lumea spiritualităţii. Din 
acest motiv sunt sortite dispariției toate tipurile de activitate umană 
transmise din generație în generaţie şi tot ceea ce este produs din materia 
acestei lumi. 

Întrebare: Prima creatură a primit întreaga Lumină şi a respins-o, 
pentru a nu se simţi ruşinată. Cum poate fi o asemenea stare considerată 
apropiată de Creator, de vreme ce o senzaţie neplăcută ar trebui să 
însemne o îndepărtare de Creator? 

Răspuns: Într-o asemenea stare spirituală, trecutul, prezentul şi viitorul 
se contopesc într-un singur ansamblu. Creatura nu a experimentat 
sentimentul de ruşine, pentru că a decis să ajungă la starea de unitate cu 
Creatorul prin propria dorinţă, experimentând, în acelaşi timp, atât decizia, 
cât şi consecinţele acesteia. 

Nu numai încrederea, ci şi sentimentul de lipsă al pericolului sunt 
rezultatul efectului Luminii Înconjurătoare (Or Makif) şi al simţirii 


Creatorului în prezent. Dar, din moment ce omul încă nu a generat calităţi 

corespunzătoare corectate, Creatorul nu este simțit ca Lumină Interioară 


(Or Pnimi), ci ca Lumină Inconjurătoare. 


Increderea şi credinţa Sunt concepte similare. Credința este 


„disponibilitatea psihologică de a suferi pentru un scop“. 


Nu există alte obstacole în calea dorinţei unui om decât oboseala şi 
lipsa răbdăru pentru a face efortul necesar. Astfel, un om puternic este 
acela care are încredere, răbdare şi puterea de a suferi. Un om slab este 
acela care simte o lipsă de toleranţă la suferinţă şi renunţă chiar de la cea 
mai mică presiune exercitată de suferinţă. 

Pentru a-L percepe pe Creator este nevoie de intelect şi putere. Se ştie 
că pentru a dobândi ceva foarte valoros, omul trebuie să depună mult efort 
şi să treacă prin mari suferințe. Cantitatea de efort pe care o investim 
determină în ochii noştri valoarea obiectului pe care dorim să îl dobândim. 

Gradul răbdării noastre semnifică puterea de viaţă pe care o avem. Până 
la vârsta de patruzeci de ani suntem la apogeul puterii, după care forţa de 
viaţă scade, împreună cu capacitatea de a avea încredere în noi înşine, 
până când această încredere şi credință dispar complet în momentul ieșirii 
noastre din această viaţă. 

Deoarece Cabala este cea mai mare înţelepciune şi, spre deosebire de 
toate celelalte achiziţii ale acestei lumi, este o achiziţie eternă, ea solicită 


implicit cele mai mari eforturi pentru că ne „cumpără“ lumea şi nu ceva 

temporar şi tranzitoriu. Înţelegând Cabala, putem înţelege adevărata sursă 
a tuturor ştiinţelor, o stare complet revelată. Acest lucru în sine ne arată ce 
fel de efort este necesar, deoarece ştim deja cât de mult efort necesită 
înţelegerea unei singure ştiinţe, chiar şi în cadrul îngust în care am reuşit 
să o înţelegem. 

Noi primim puterile, cu adevărat supranaturale, de care avem nevoie 
pentru a înţelege Cabala de Sus şi, astfel, suntem capabili să ne purtăm 
suferința pe calea către înţelegerea acestei înţelepciuni. În acelaşi timp, 
primim sentimentul de încredere în sine şi puterea dătătoare de viaţă, 
necesare pentru a o înţelege singuri. 

Nu putem depăşi însă toate obstacolele fără ajutorul nemijlocit al 
Creatorului (ajutorul Lui ascuns este evident prin faptul că El susţine viaţa 
în fiecare Creaţie). Credinţa este forța care determină cât de pregătiți 
suntem pentru a acţiona. 

La începutul căii noastre ne lipseşte capacitatea de a-L percepe pe 
Creator, deoarece ne lipsesc calităţile altruiste. Cu toate acestea, începem 
să simţim existenţa unei supreme şi omnipotente forţe care conduce lumea, 
iar în momentele de disperare extremă ne întoarcem către această forță. 
Facem acest lucru instinctiv. 

Creatorul ne-a dat această calitate deosebită astfel încât, în ciuda 
educaţiei anti-religioase şi a perspectivei viitorului, să putem începe să ÎI 


descoperim exact din starea de ascundere absolută. 

În timp ce urmărim generaţii de oameni de ştiinţă care descoperă 
misterele naturii, dacă facem eforturi similare pentru a-L descoperi pe 
Creator, El se va dezvălui asemenea misterelor naturii. De fapt, toate căile 
de căutare ale omenirii ne conduc la revelarea misterelor naturii. 

Unde sunt oamenii de ştiinţă care cercetează scopul Creaţiei? 
Dimpotrivă, oamenii de ştiinţă sunt cei care, de obicei, neagă existenţa 
Celui mai Înalt Tărâm. Motivul negării lor constă în faptul că le-a fost 
dăruită de către Creator doar capacitatea de a cerceta materia şi de a inova. 

Tocmai din acest motiv, şi în ciuda tuturor ştiinţelor, Creatorul ne 
insuflă credinţa instinctivă. Natura şi universul par să nege existenţa 
Tărâmului Superior. Prin urmare, oamenii de știință nu dispun în mod 
natural de puterea credinţei. 

În plus, societatea aşteaptă rezultatele materiale ale muncii oamenilor 
de ştiinţă care, instinctiv, se supun acestei aşteptări. Deoarece cele mai 
prețioase lucruri din această lume există în cantități mici şi sunt găsite 
numai prin eforturi susținute, la fel se întâmplă şi cu Revelarea 
Creatorului, ea fiind cea mai dificilă dintre toate descoperirile. De aceea 
oamenii de ştiinţă tind în mod natural să evite eşecul şi nu îşi asumă 
sarcina revelării Creatorului. 

Astfel, sigura modalitate de a ne apropia de perceperea Creatorului 
constă în cultivarea sentimentului credinţei, indiferent de opinia celorlalți. 
Puterea credinţei nu este mai mare decât celelalte puteri inerente naturii 


umane — toate acestea fiind rezultatul Luminii Creatorului. Calitatea 

specială care deosebeşte puterea credinţei de alte puteri este faptul că ne 


aduce în contact cu Creatorul. 


Procesul  perceperii Creatorului este comparabil cu procesul 


dobândirii cunoaşterii. 


La început, noi învăţăm şi înţelegem. Apoi, vom începe să folosim ceea 
ce am învăţat. 

Ca întotdeauna, la început este dificil, însă fructele sunt culese de cei 
care dobândesc scopul final: intrarea în lumea spirituală. În acel moment 
câştigăm plăcerea nemărginită a percepţiei Creatorului şi dobândim, în 
consecință, cunoaşterea absolută a tuturor lumilor şi a celor care le 
locuiesc, cât şi a succesiunii sufletelor în toate timpurile şi stările, de la 


începutul Creaţiei şi până la sfârşitul ei. 

Procesul de armonizare cu Creatorul 


Creaţia — acţiunea altruistă — este îndepărtarea de egoism. Ea constă din 
stabilirea unei limite sau a unui ecran (masah) faţă de plăcerea care vine 
sub forma Luminii spirituale. Acest ecran, la rândul său, reflectă plăcerea 
înapoi la Sursă. Făcând acest lucru, ne limităm în mod voluntar potențialul 
de plăcere şi, astfel, stabilim motivul pentru care acceptăm plăcerea: 
pentru scopul Creaţiei, şi nu pentru noi. 

Creatorul vrea să ne dăruiască plăcere. Prin urmare, bucurându-ne de 
ea, la rândul nostru încântăm Creatorul, şi acesta este singurul motiv 
pentru care ne bucurăm de această plăcere. Decidem, în mod special, că 
plăcerea pe care o primim trebuie să se datoreze faptului că aducem un 
beneficiu Creatorului şi astfel avem voinţa de a rezista şi de a nu primi 
plăcerea în mod direct. 

Într-un astfel de caz, acţiunile noastre şi forma acţiunilor Creatorului 
coincid şi, în plus faţă de plăcerea inițială, experimentăm o mare plăcere 
datorită acordului calităţilor noastre cu cele ale Creatorului — măreţia Sa, 


tăria, puterea, cunoaşterea deplină şi existenţa nelimitată. 

Nivelul maturității spirituale este determinat de mărimea ecranului pe 
care îl putem ridica în calea plăcerii egoiste. Cu cât este mai mare puterea 
împotrivirii față de interesele personale, cu atât mai mare va fi nivelul 
atins şi Lumina pe care o vom primi „de dragul Creatorului“ 

Toate organele de percepţie sunt construite astfel: atunci când intrăm în 
contact cu informația prin intermediul sunetului, văzului, mirosului etc. o 
putem interpreta. Atâta timp cât semnalele nu ajung în contact cu aceste 
bariere, nu putem simţi şi nici interpreta informaţia. 

Desigur, toate instrumentele de măsură funcționează în concordanţă cu 
acest principiu de bază, deoarece legile lumii noastre sunt pur şi simplu 
consecinţa legilor spirituale. Prin urmare, noi fenomene sunt revelate în 
lumea noastră, inclusiv prima dezvăluire a Creatorului, iar apoi fiecare 
sesizare ulterioară a Sa depinde doar de mărimea graniţei pe care o putem 
depăşi. 

În lumea spirituală, această graniţă este cunoscută ca vas (kli). De fapt, 
ceea ce noi percepem nu este Lumina însăşi, ci interacţiunea sa cu graniţa, 
care rezultă din influența Luminii asupra Kli-ului spiritual al ființei umane. 

În mod similar, în lumea noastră, noi nu percepem fenomenul în sine, ci 
rezultatul interacțiunii sale cu organele de percepţie sau cu instrumentele 
noastre. 

Creatorul a înzestrat o anumită parte a Sa cu o dorinţă egoistă pentru 


plăcere, dorinţă pe care El Insuşi a creat-o. In consecinţă, acea parte a 

încetat să Îl perceapă pe Creator şi se percepe doar pe sine, precum şi 
propriile stări şi dorinţe. Această parte se numeşte „suflet“. 

Această parte egoistă este, de asemenea, o parte a Creatorului, deoarece 
există doar El şi nu există nici un loc liber care să nu fie umplut de 
Creator. Cu toate acestea, pentru că egoistul simte doar propriile dorințe, 
el nu Îl percepe pe Creator. 

Scopul Creaţiei este ca această parte să aleagă să se întoarcă la Creator 
prin propria sa voinţă şi prin propriile sale decizii, pentru a avea din nou 
calități asemănătoare cu ale Creatorului. 

Creatorul controlează în totalitate procesul prin care această parte 
egoistă ajunge să se unească cu El, însă acest control exterior este 
imperceptibil. Dorinţa Creatorului se manifestă (împreună cu ajutorul Lui 
ascuns) în dorinţa de unire cu El, dorinţă care emană din adâncul părții 
egoiste. 

Pentru a simplifica această problemă, Creatorul a divizat egoismul în 
600 000 de părţi. Fiecare parte rezolvă problema respingerii succesive a 
egoismului, ajungând ca prin intermediul unui proces repetitiv de 
dobândire a calităţilor egoiste şi a suferinței pe care o cauzează să 
înţeleagă că egoismul este rău. 

Fiecare parte dintre cele 600 000 de părți ale sufletului este cunoscută 
ca „sufletul“ ființei umane. Perioada de contopire cu egoismul se numeşte 
„Viaţa“ fiinţei umane. O întrerupere temporară a legăturii cu egoismul este 


cunoscută ca „existenţa“ în lumile spirituale. Momentul în care sufletul 

dobândeşte calităţi egoiste este cunoscut ca „nașterea“ fiinţei umane în 
această lume. 

După o serie de fuziuni cu egoismul, fiecare dintre cele 600 000 de părți 
ale sufletului colectiv trebuie să aleagă să se unească cu Creatorul şi să 
respingă egoismul, în ciuda faptului că egoismul este încă în suflet, în timp 
ce, la rândul său, sufletul este încă (îmbrăcat) în corpul uman. 

Procesul treptat de armonizare a calităților cu Creatorul este cunoscut 
sub numele de „urcare spirituală“. Urcarea spirituală apare pe parcursul 
nivelurilor sau treptelor, care sunt cunoscute sub numele de Sfiror. 

În total, de la primul până la ultimul pas al unirii cu Creatorul, scara 
spirituală cuprinde 125 de trepte sau Sfirot. După fiecare 25 de Sfirot se 
încheie o etapă numită „lume“ sau „tărâm“. Astfel, în afară de starea 
noastră, care este cunoscută sub numele de „lumea noastră“, există 5 lumi. 

Scopul părții egoiste este să ajungă la calităţile Creatorului în timpul 
existenţei în această lume, astfel încât, în ciuda egoismului, să Îl putem 
percepe pe Creator în noi şi în tot ceea ce ne înconjoară. Dorinţa pentru 
unitate este o dorință naturală în noi. Nu este o dorință influenţată de 
premise sau deducţii, ci mai degrabă este o cunoaştere profundă a nevoii 
de unire cu Creatorul. 

În Creator această dorinţă există de la sine, însă în Creaţie ea acţionează 
ca o lege naturală permanentă. Deoarece El a creat natura în conformitate 
cu propriul său plan, fiecare lege naturală reprezintă dorinţa Sa de a vedea 


că această ordine există. Prin urmare, toate instinctele şi dorinţele noastre 

„naturale“ provin direct de la Creator, în timp ce inferenţele care necesită 
calcule şi cunoştinţe anterioare sunt roadele propriilor noastre acţiuni. 

Dacă dorim să ajungem la unitatea completă cu Creatorul, trebuie să 
aducem această dorinţă la nivelul cunoaşterii instinctive, ca şi cum ar fi 
fost primită de la Creator împreună cu natura noastră. 

Legile dorințelor spirituale sunt de aşa natură, încât nu există loc pentru 
dorinţe incomplete sau parțiale — acelea care lasă loc îndoielii sau sunt 
irelevante. Din acest motiv, Creatorul este atent doar la motivul pentru 
care acestea izvorăsc din adâncul nostru şi corespund cu dorinţa completă 
a vasului spiritual de la nivelul la care ne aflăm. 

Procesul naşterii unei asemenea dorinţe în inima noastră apare încet şi 
se acumulează în mod necunoscut nouă, la un nivel mult mai ridicat decât 


poate fi înţeles de intelectul uman. 


Creatorul adună toate rugăciunile mici pe care le facem într-una 
singură, iar după ce primeşte o ultimă cerere care să aibă intensitatea 


suficientă, El ne ajută. 


In mod similar, atunci când intrăm în sfera de acțiune a Luminii 
Creatorului, vom primi totul dintr-o dată, pentru că Dăruitorul Suprem este 
etern şi nu face calcule bazate pe timp şi pe succesiunea vieților. De aceea, 


chiar şi cel mai mic nivel spiritual generează un simţ complet al eternului. 

Deoarece vom continua să experimentăm o serie de urcări şi coborâri 
spirituale chiar şi după ce ajungem la primul nivel spiritual, noi trăim în 
condiţii cum ar fi lumea, anul, sufletul. 

Sufletul dinamic, care nu şi-a încheiat încă corectarea, are nevoie de un 
loc unde să se mute. Acest loc este cunoscut sub numele de „lume“. Suma 
tuturor mişcărilor sufletelor este percepută ca timp şi este cunoscută sub 
numele de „an“. 

Chiar şi cel mai jos nivel spiritual generează sentimentul unei 
perfecțiuni complete într-o aşa măsură, încât doar prin credinţa deasupra 
rațiunii înţelegem că ridicarea la noua stare nu este nimic altceva decât 
depăşirea „negării spirituale“ a unui nivel spiritual mai înalt. Numai prin 
înţelegerea acestui concept omul poate urca la un nivel mai înalt, la nivelul 
spiritual despre care el a crezut că există şi la care se ridică deasupra 
propriului sentiment al perfecțiunii. 

Corpul noastru funcţionează automat, în concordanţă cu legile propriei 
naturi egoiste şi a obişnuinţei. Dacă vom repeta în mod constant că dorim 
doar urcarea spirituală, în cele din urmă vom ajunge să o dorim. Corpul, în 
virtutea acestor neîncetate exerciţii, va accepta această dorinţă ca fiind una 
naturală. Se spune adesea că obiceiul devine a doua natură. 

În cazul unui declin spiritual ar trebui să ne menţinem convingerea că 


„atunci când Israel este în exil, Creatorul este cu ei“. 

Când ne aflăm într-o stare de apatie şi lipsă de speranţă, nici măcar 
lumea spirituală nu prezintă interes pentru noi, pentru că totul pare să 


existe la nivelul la care noi existăm în acel moment. 


Prin urmare, trebuie să credem că acest sentiment nu este nimic altceva 
decât propria conştiinţă, de vreme ce ne aflăm într-o stare de exil spiritual 
şi, astfel, lipsiți de conştiinţa Creatorului, care este, de asemenea, exilat 
din conştiinţa noastră. 

Lumina care provine de la Creator trece prin patru stadii, înainte ca 
egoismul să fie creat. Doar ultimul, al patrulea (Malhur), este numit 
creatură, deoarece îşi percepe dorinţele sale egoiste pentru a găsi încântare 
în Lumina Creatorului. 

Astfel, primele patru stadii sunt calități ale Luminii prin care El ne 
creează. Noi acceptăm cea mai înaltă calitate, aceea a primului stadiu sau 
dorința de a încânta viitoarea Creaţie, ca pe o calitate a Creatorului. La 
sfârşitul spectrului Luminii se află al cincilea stadiu al dezvoltării sau 
creaţia egoistă, care doreşte să contracareze propria natură egoistă şi să 
devină asemănătoare primului stadiu. Deşi există încercări, acestea sunt 
doar parţial încununate de succes. 

Primul stadiu al egoismului, care se poate contracara complet, este 
cunoscut sub numele de Olam Adam Kadmon. 


Stadiul al doilea al egoismului este lumea Olam Afilut. 

Stadiul al treilea al egoismului, care formează o parte a stadiului cinci şi 
care nu mai poate fi comparat nici cu primul şi nici cu cel de-al doilea 
stadiu, este lumea Olam Bria. 

Stadiul al patrulea al egoismului, care este o parte din cel de-al cincilea 
stadiu, în comparaţie cu primele trei stadii nu are în sine puterea de a 
rezista, dar poate să se asemene cu stadiul al patrulea de dezvoltare al 
Luminii şi este cunoscut sub numele de lumea Olam Yeţira. 

Partea care a rămasă din stadiul cinci nu are nicio putere să aspire să fie 
ca oricare din stadiile anterioare. Poate doar să reziste pasiv egoismului, 
evitând primirea plăcerii (acţiune contrară etapei a cincea). Aceasta este 
cunoscută sub numele de lumea Olam Asia. 

Fiecare lume are la rândul ei cinci stadii care sunt numite parțufim: 
Keter, Hohma, Bina, Zeir Anpin şi Malhut. Zeir Anpin constă din şase 
Sfirot: Hesed, Gevura, Tiferet, Neţah, Hod şi Yesod. După crearea celor 
cinci lumi, lumea noastră materială a fost creată sub lumea Asia, şi în ca — 
o ființă umană. 

Fiinţa umană a fost înzestrată cu o mică parte din calitățile egoiste al 
celui de-al cincea stadiu. Dacă ființele umane urcă în procesul dezvoltării, 
de jos în sus, în lumile spirituale, atunci partea egoismului din ele şi, 
împreună cu ele, toate părțile lumilor pe care le-au folosit pentru a se 
ridica, devin comparabile cu primul stadiu, cu calităţile Creatorului. 

Când stadiul cinci se ridică în întregime la nivelul primului stadiu, toate 


lumile vor ajunge la scopul Creaţiei. 

Cauza spirituală a timpului şi spațiului este absenţa Luminii în sufletul 
comun, unde ascensiunea şi declinul spiritual creează senzația de timp, iar 
locul pentru viitoarea Prezenţă a Luminii Creatorului produce senzaţia de 
spaţiu în lumea noastră. 

Senzaţia de timp este determinată de faptul că forțele spirituale 
afectează lumea noastră prin schimbări provocate de influenţele pe care le 
exercită. Întrucât două obiecte spirituale cu calităţi diferite nu pot fi 
asemenea unui singur obiect spiritual, ele se influenţează reciproc, prima 
dată mai mult, a doua oară mai puţin şi aşa mai departe. Astfel se produce 
în lumea noastră senzația de timp. 

Pentru corectarea cu succes a egoismului suntem înzestrați cu trei 
instrumente: sentimente, intelect şi imaginaţie. Referitor la materia 
spirituală şi la formă, materia este reprezentată de egoism, în timp ce 
forma este determinată de forţele opuse, similare celor din lumea noastră. 

Noi considerăm încântarea ca fiind bună şi suferinţa ca fiind rea. Însă 
suferinţa spirituală serveşte ca unică sursă de dezvoltare şi progres a 
omenirii. Salvarea spirituală este perfecțiunea, primită pe baza unor 
puternice senzaţii negative care sunt percepute ca fiind plăcute. 

Deoarece linia stângă se întoarce la cea dreaptă, nenorocirile, suferința 


şi presiunile sunt transformate în fericire, plăcere şi libertate spirituală. 

Motivul pentru aceasta este faptul că în fiecare obiect există două 
forţe opuse: egoismul şi altruismul, care sunt simţite ca îndepărtare sau 


apropiere faţă de Creator. 


Există mai multe exemple asemănătoare în Biblie: sacrificiul lui Isaac, 
sacrificiul din Templu etc. (în ebraică sacrificiile sunt korbanor, un cuvânt 
care derivă din cuvântul karov — a se apropia de ceva). 

Lima dreaptă reprezintă esenţa obiectului spiritual, în timp ce linia 
stângă este de fapt doar acea parte a egoismului care poate fi utilizată 


alăturându-i intenţii altruiste. 

Cunoaşterea lumii spirituale 


Multă hârtie au irosit filozofii în dezbaterile lor despre imposibilitatea 
de a înţelege Creatorul. Iudaismul, ca doctrină fondată pe experimentarea 
personală a cabaliştilor, a răspuns întrebării: Cum putem discuta despre 
posibilitatea sau imposibilitatea de a-L simţi pe Creator înainte de a-L 
percepe? 

Orice afirmaţie certă implică un anumit grad de percepţie. Prin urmare, 
mai întâi trebuie să clarificăm ce se înţelege prin „este imposibil să 
percepem Creatorul sau infinitul“. Pe ce bază putem spune că am înţeles 
aceste noţiuni? 

Este clar că atunci când vorbim despre capacitatea de a înţelege 
Creatorul, presupunem că această înţelegere se va realiza cu ajutorul 
organelor senzoriale şi a intelectului, aşa cum se întâmplă atunci când 
cercetăm orice altceva în această lume. Mai mult decât atât, toate 
conceptele trebuie să fie uşor de înţeles pentru toată lumea, asemenea 
oricăror altor concepte care sunt studiate. Astfel, ideile trebuie să 
întruchipeze ceva tangibil şi real, ceva care poate fi perceput de organele 


noastre de simţ. 

Cel mai aproape de limita percepţiei este organul de simţ tactil, când 
vine în contact direct cu suprafaţa obiectelor. În privinţa senzaţiilor 
auditive, nu mai suntem în contact direct cu obiectul, ci cu un intermediar 
(de exemplu, aerul) care ne face cunoscut obiectul pentru că vine în 
contact cu acesta la limita exterioară. Obiectul poate fi reprezentat de 
senzațiile auditive produse de corzile vocale ale ființei umane sau de 
suprafaţa vibrantă care emite o undă sonoră. În mod similar, folosim 
organele noastre spirituale de percepție pentru a-L percepe pe Creator. 

Senzaţia de contact (mai mult decât senzaţia tactilă) la limita exterioară 
a ființei create este cunoscută ca „vedere profetică“. Contactul intermediat 
de un anumit mediu care, la rândul lui, vine în contact cu limita externă a 
fiinţei umane (similar senzaţiei auditive) este numit „auz profetic“. 

„Vederea profetică“ este considerată cea mai evidentă dezvăluire, (aşa 
ca în lumea noastră, când vrem să vedem obiectul, pentru că în acest fel 
obţinem o percepție completă a lui), pentru că intrăm în contact direct cu 
Lumina care emană de la Creator. 

Pe de altă parte, „auzul profetic“ (vocea Creatorului) este definit de 
cabalişti ca fiind de neînțeles, spre deosebire de vederea profetică. Este 
similar cu abilitatea noastră de a auzi undele sonore, pentru că ceea ce 
simțim cu adevărat sunt semnalele obiectului spiritual intermediar, care 
provin din contactul său cu limita exterioară a Creatorului. Noi interpretăm 


aceste unde la fel ca în cazul vederii profetice, ca unde sonore. 

Cabaliştii care au ajuns la înţelegerea profetică a Creatorului Îl pot 
percepe mai întâi prin intermediul organelor spirituale omologe ale văzului 
şi auzului. Apoi, ei interpretează ce au perceput. Cunoaşterea completă 
este determinată în special de înţelegerea fenomenelor vizibile, întrucât 
este imposibil să înţelegi natura unui fenomen pur auditiv. 

La fel ca în lumea noastră, chiar şi auzul este suficient pentru a sesiza 
calitățile obiectului studiat (până şi un orb din naştere detectează multe 
calități ale celor din apropiere), astfel încât cunoaşterea spirituală obţinută 
prin intermediul său este, de asemenea, suficientă. Acest lucru se 
datorează faptului că prin intermediul auzului spiritual informațiile care 
ajung la om conţin în ele toate celelalte calităţi ascunse. 

Porunca de a înţelege Creatorul se reduce, în esenţă, la perceperea Lui 
prin intermediul văzului şi auzului spiritual într-o asemenea măsură, încât 
suntem absolut siguri de întregul contact vizual şi audibil care este numit 
„faţă în față“. 

Creaţia şi conducerea fiinţelor create se realizează prin intermediul a 
două fenomene opuse: ascunderea omnipotenţei Creatorului şi Revelarea 
treptată a Omnipotenţei Sale, astfel încât creaturile să ÎI poată percepe prin 
calitățile lor corectate. 

Din acest motiv, unul din numele Creatorului în ebraică este Maaţil, de 
la cuvântul fel, „umbră“ şi, de asemenea, există un alt nume, Boreh, care 
este derivat din cuvintele bo-ureh, „vino şi vezi“. În consecință, din aceste 


cuvinte au fost derivate numele celor două lumi: Afilut şi Bria. 

Nu suntem capabili să înţelegem adevărata stare a Creaţiei, ci doar 


ceea ce simţurile noastre pot percepe, fie material, fie spiritual. 


Conştiinţa noastră împarte tot ce există în lume în goliciune şi 
suficienţă. Acest lucru este aşa, chiar dacă „oamenii învăţaţi“ insistă 
asupra faptului că nu există un concept precum gol complet sau vid. 

Această noţiune este dincolo de înţelegerea noastră, deoarece putem 
înţelege ceea ce lipseşte doar prin intermediul simţurilor. Putem fi capabili 
să simţim o absenţă sau un gol dacă vom compara raportul dintre ceea ce 
există în lumea aceasta şi situația noastră după moarte. 

Totuşi, chiar în timp ce trăim în această lume, ne simţim ca şi cum tot 
ce există în afara corpului nostru este cumva absent şi nu există cu 
adevărat. Adevărul este exact invers: ceea ce se găseşte în afara noastră 
este etern şi existent, în timp ce noi înşine suntem nimic şi dispărem în 
NIMIC. 

Aceste două concepte sunt absolut inadecvate, deoarece senzațiile 
noastre ne determină să credem că tot ce există este conectat cu noi şi 
există numai în acest cadru; în timp ce tot ce există în afara noastră nu are 
nicio valoare. Însă raţiunea ne arată contrariul — noi suntem cei lipsiţi de 


importanţă, în timp ce tot ce există în afara noastră este etern. 


426 


Dobândirea nivelurilor spirituale superioare 


O parte infinit de mică a Luminii Superioare care există în toate 
obiectele, atât animate cât şi inanimate, determină existenţa lor şi este 
cunoscută ca „ Lumina Lumânării“ (Ner Dakik). 

Interdicţia de a dezvălui secretele Cabalei provine din îngrijorarea că s- 
ar putea să înceapă să fie dispreţuită. Tot ceea ce este necunoscut provoacă 
respect şi este perceput ca ceva valoros. Aşa este şi natura ființelor umane: 
o persoană săracă câştigă un ban, însă de îndată ce ajunge să aibă un 
milion nu îl mai preţuieşte, ci caută două milioane şi aşa mai departe. 

Acelaşi model poate fi observat în ştiinţă: necunoscutul provoacă 
respect şi este considerat valoros, însă de îndată ce devine cunoscut şi 
înţeles nu mai are aceeaşi valoare. Apoi, noi obiecte necunoscute iau locul 
celor cunoscute şi devin obiecte care trebuie studiate. 

Din acest motiv secretele Cabalei nu pot fi revelate maselor, pentru că 
de îndată ce o înţeleg, vor ajunge să o dispreţuiască. Însă secretele Cabalei 
pot fi revelate cabaliştilor pentru că ei caută să îşi extindă cunoaşterea, aşa 
cum fac şi oamenii de ştiinţă. 

Pentru că ei nu preţuiesc cunoaşterea pe care o deţin, acest fapt în sine îi 
determină ca în continuare să înţeleagă ceea este încă necunoscut. Astfel, 
întreaga lume este creată pentru cei care caută să înțeleagă misterele 


Creatorului. Cei care simt şi caută Lumina Superioară a Vieţii care emană 

de la Creator (Or Hohma), nu înţeleg Creatorul sau Esenţa Sa în acest 
proces. 

Însă nu acelaşi lucru se întâmplă cu cei care înţeleg nivelurile spirituale 
superioare. Cei care percep nivelurile superioare şi Lumina acestor 
niveluri, nu percep numai Lumina, ci ÎI şi înţeleg pe Creator. Cabaliştii nu 
pot atinge nici cel mai mic nivel spiritual dacă nu înţeleg Creatorul şi 
calitățile Lui în relaţie cu noi, cei care aparţinem acelui nivel spiritual. 

În lumea noastră ajungem să ne înţelegem prietenii în funcţie de 
acțiunile lor, atât față de noi, cât şi faţă de alții. După ce suntem 
familiarizați cu diferite calități ale unei persoane, cum ar fi: bunătatea, 
invidia, mânia, dorinţa de compromis etc., putem afirma că „ştim“ acea 
persoană. 

În mod similar, după ce un cabalist a înţeles toate acţiunile şi 
manifestarea lor Divină, Creatorul i se revelează prin intermediul Luminii, 
într-un mod uşor de înţeles. Dacă nivelurile spirituale şi Lumina emanată 
de acestea nu poartă în ele posibilitatea perceperii Creatorului „Însuşi“, 
atunci noi le considerăm ca fiind impure. („El Însuşi“ înseamnă, la fel ca 
în lumea noastră, că impresia pe care ne-o formăm despre cineva este 
determinată de acţiunile acestuia şi nu simțim nevoia de a afla orice 
altceva. În fond, ceea ce nu putem percepe, nu trezeşte în noi niciun 
interes şi nici nevoia de a fi perceput.) 

Forţele impure, cum ar fi Klipa şi Sitra Ahra, sunt forţe care ne domină, 


împiedicându-ne să ne bucurăm de orice plăcere pe care o obținem din 

puţinul pe care îl experimentăm. Cu alte cuvinte, aceste forţe ne determină 
să fim mulţumiţi cu ceea ce cunoaştem deja, să ne mulţumim cu coaja 
(Klipa), lăsând în acelaşi timp „fructul“ deoparte. 

Prin urmare, intelectul nostru nu poate înţelege scopul muncii de dragul 
Creatorului, deoarece interferența creată de forțele impure nu ne îngăduie 
să înţelegem sensul ascuns al Cabalei. 

Într-un obiect spiritual, Lumina care umple jumătatea de sus, de la Roş 
(cap) până la Tabur (buric), se numeşte „trecut“, în timp ce lumina care 
umple jumătatea de jos se numeşte „prezent“. Lumina Înconjurătoare care 
nu a intrat încă în obiect, dar aşteptă să fie descoperită, se numeşte 
„Viitor“. 

În cazul în care omul a căzut spiritual, iar dorinţele egoiste au crescut, 


importanţa spiritualității scade în ochii săi. 


Declinul spiritual este trimis de Sus cu un scop: pentru ca omul să 
înțeleagă că încă se află în exil spiritual, iar acest lucru ar trebui să îl 


motiveze să se roage pentru răscumpărare. 


Nu ne vom găsi adevărata linişte până când nu ne vom ridica la scopul 
prestabilit — eliberarea noastră spirituală precum şi a întregii umanităţii — 
mai presus de toate. Exilul este un concept spiritual. 

Galut nu este sclavagismul fizic care a fost experimentat de toate 


naţiunile la un anumit moment în istoria lor. Galur este înrobirea fiecăruia 

dintre noi de către cel mai rău inamic al nostru — egoismul. Mai mult decât 
atât, această înrobire este atât de sofisticată, încât nu suntem conştienţi de 
faptul că lucrăm în mod constant pentru un stăpân — forţa exterioară care 
ne-a stăpânit şi care ne impune dorinţele sale. 

Noi, ca nişte oameni nesănătoşi, nu ne dăm seama de acest lucru şi ne 
străduim din toate puterile să îndeplinim cerinţele egoismului. Într-adevăr, 
starea noastră poate fi asemănată cu cea a unui bolnav psihic care aude 
voci imaginare sub formă de comenzi sau, mai rău, sub forma unor 
adevărate dorinţe personale, ajungând să îndeplinească aceste comenzi sau 
dorinţe. 

Galut-ul nostru este exilul din spiritualitate, incapacitatea noastră de a fi 
în contact cu Creatorul şi de a lucra doar pentru El. Conştientizarea acestei 
stări este o condiţie vitală pentru eliberarea noastră. 

La început, egoismul este înclinat să studieze Cabala şi să depună 
efortul necesar pentru a înţelege spiritualitatea, în măsura în care 
cunoştinţele spirituale îi oferă anumite beneficii. Când însă începem să 
înţelegem tot ceea ce implică munca reală „de dragul Creatorului“ şi când 
suntem forţaţi să cerem eliberarea, atunci respingem această eliberare, 
convingându-ne că este imposibil să reuşim. 

Astfel, încă odată, devenim sclavii propriei raţiuni, adică ne întoarcem 
la idealurile vieţii materiale. Ne putem salva din această stare doar dacă 


acţionăm în conformitate cu credinţa deasupra rațiunii. 

O cădere spirituală nu implică pierderea credinţei. 


Dezvăluindu-ne tot mai mult propriul egoism, Creatorul ne oferă 
posibilitatea de a face un efort suplimentar, şi astfel credinţa noastră 
creşte. Nivelul anterior de credinţă nu a fost pierdut, însă comparativ cu 
efortul care ne aşteaptă, îl simţim ca pe un declin spiritual. 

Lumea noastră este creată asemenea celei spirituale, cu excepția 
faptului că este alcătuită din materie egoistă. Putem dobândi cunoştinţe 
semnificative din lumea înconjurătoare, dacă nu despre calitățile obiectelor 
spirituale, atunci cel puţin despre relaţiile dintre ele, prin compararea lor 
cu lumea noastră. 

Lumea spirituală conţine, de asemenea, concepte precum: lume, deşert, 
aşezare, ţări etc. Toate acțiunile spirituale (poruncile) pot fi menținute la 
orice nivel, cu excepția poruncilor iubirii şi fricii. Aceste porunci sunt 
revelate doar acelora care au atins nivelul spiritual al Pământului lui Israel 
(Ereţ Israel). 

Nivelul Ereţ Israel conţine la rândul lui un alt nivel cunoscut ca 
Ierusalim (Jeruşalaim), care derivă din cuvintele iaarah (frică) şi şalem 
(complet), şi care semnifică dorinţa de a fi emoţionaţi în faţa Creatorului, 


dorinţă care ne ajută să ne eliberăm de egoism. 

Stadiile corectării 


Fiinţele umane trebuie, involuntar, să efectueze toate acţiunile care sunt 
necesare pentru a susţine viaţa fizică în corp. De exemplu, chiar şi atunci 
când suntem bolnavi şi nu dorim să mâncăm, trebuie să ne forțăm să 
facem asta, ştiind că altfel nu ne vom însănătoşi. Acest lucru se datorează 
faptului că în lumea noastră recompensele şi pedepsele sunt clare pentru 
toată lumea. Astfel, totul se supune legilor naturii. 

Chiar dacă sufletul este bolnav şi poate fi vindecat numai prin eforturi 
altruiste, atunci când nu suntem capabili să vedem recompensele şi 


pedepsele aparente, nu ne putem forţa să începem procesul de vindecare. 


Prin urmare, vindecarea sufletului depinde în totalitate de credinţa 


noastră. 


Jumătatea inferioară a Obiectului Spiritual Superior se găseşte în 
Jumătatea superioară a obiectului spiritual inferior. In obiectul inferior, 
ecranul (masah) se găseşte în zona ochilor. Aceasta se numeşte „orbire 


xece 


spirituală“, pentru că în această stare doar jumătatea inferioară a obiectului 

superior este accesibilă vederii, deoarece ecranul obiectului spiritual 
inferior ascunde o parte a Obiectului Spiritual Superior. 

Obiectul Spiritual Superior îşi coboară ecranul la nivelul celui inferior, 
apoi se dezvăluie, iar obiectul inferior începe să-l vadă pe cel superior aşa 
cum obiectul superior se vede pe sine. Ca rezultat, obiectul inferior 
primeşte starea de maturitate (gadlur). Apoi, obiectul inferior vede că cel 
superior este într-o stare „deosebită“ şi îşi dă seama că ascunderea 
anterioară a obiectului spiritual superior şi aparenta sa manifestare ca stare 
de „micime“ (katnut) a fost făcută exclusiv în beneficiul său. În acest fel, 
obiectul inferior poate deveni conştient de importanţa celui superior. 

Toate stările consecutive experimentate pe calea noastră pot fi 
comparate cu o boală provocată de Creator, pe care în final El Însuşi o 
vindecă. Atunci când percepem această boală (de exemplu: lipsa de 
speranţă, slăbiciunea şi desperarea) ca fund Voința Creatorului, acele stări 
se transformă în stadii ale corectării, şi putem avansa către unitatea cu El. 

De îndată ce Lumina Creatorului intră într-o dorinţa egoistă, aceasta 
începe instantaneu să se supună Luminii şi este gata să fie transformată în 
altruism (s-a spus de multe ori că Lumina nu poate intra într-o dorinţa 
egoistă, însă există două feluri de Lumină: Lumina care vine să corecteze 
o dorinţă şi Lumina care aduce plăcere; în acest caz ne referim la Lumina 
care aduce corectarea). 

Astfel, atunci când Lumina intră în aceste dorințe, ele sunt transformate 


în opusul lor. In acest fel, chiar şi cele mai mari păcate ale noastre sunt 

transformate în merite. Însă acest lucru se întâmplă doar dacă ne întoarcem 
datorită iubirii pentru Creator, atunci când suntem capabil să primim 
Lumina Creatorului, însă nu de dragul nostru. Numai atunci acţiunile 
noastre anterioare (dorinţele) sunt transformate în vase care pot primi 
Lumina. 

O asemenea stare nu poate avea loc, totuşi, înainte de corectarea finală. 
Până atunci, putem primi doar o parte a Luminii Creatorului, însă nu de 
dragul nostru, ci în conformitate cu principiul liniei de mijloc. 

Există mai multe feluri de a primi: din milă, drept cadou sau a lua cu 
forţa (cererea propriului drept). Atunci când cineva primeşte din milă, se 
poate simţi ruşinat, totuşi nevoia îl determină să ceară. Pe de altă parte, 
cadoul nu este cerut. Un cadou este mai degrabă oferit cuiva drag. Cel care 
cere nu consideră ca primeşte din milă sau ca dar, ci de drept. 

Acest din urmă sentiment este caracteristic celor drepţi care cer 
Creatorului, crezând că au dreptul la ceea ce le-a fost destinat încă de la 
începutul planului Creaţiei. De aceea se spune: „Cei drepți iau prin forță.“ 

Avraam (linia dreaptă: credinţa deasupra raţiunii) a fost gata să îl 
sacrifice pe Isaac (linia stângă: raţiunea şi controlul stării spirituale a 
omului) pentru a avansa constant doar pe calea liniei drepte. În consecinţă, 
el a avansat pe linia de mijloc, care le combină pe cele două. 

Credinţa simplă este o credinţă necontrolată şi este cunoscută sub 


numele de „credință sub rațiune“. Credinţa verificată de rațiune este 

numită „credința din cadrul raţiunii“. Însă credinţa deasupra raţiunii este 
posibilă numai dacă omul şi-a analizat propria stare. 

Astfel, dacă noi, văzând că nu am realizat nimic, alegem totuşi credinţa 
ca şi cum totul ar fi fost realizat, şi continuăm să menţinem această 
credință până la punctul critic, atunci ea este considerată a fi „credința 
deasupra rațiunii“, pentru că am ignorat raţiunea. Numai atunci vom 
deveni demni de linia de mijloc. 

Există trei linii ale comportamentului spiritual: linia dreaptă, linia 
stângă şi combinaţia celor două — linia de mijloc. Dacă omul are o singură 
linie nu poate să determine tipul ei, deoarece numai atunci când are 
ambele linii opuse poate să stabilească care este linia dreaptă şi care este 
linia stângă. 

Există, de asemenea, linia dreaptă (cunoscută ca starea de perfecţiune), 
de-a lungul căreia se deplasează fiecare credincios, aceasta fiind singura 
cale în conformitate cu legile cu care suntem crescuţi şi de-a lungul căreia 
călătorim în întreaga noastră viaţă. 

Toţi cei care se deplasează pe această cale ştiu exact cât efort trebuie 
depus, conform propriilor calcule, pentru a simţi că şi-au îndeplinit toate 
obligaţiile. Astfel, munca le produce satisfacție. Mai mult, ei simt că 
fiecare zi care trece aduce merite şi beneficii suplimentare, deoarece au 
fost respectate mai multe porunci. 

Această linie de acţiune este numită „linia dreaptă“. Cei care au fost 


călăuziţi pe această cale de tineri nu se pot abate de la ea, pentru că au fost 

învăţaţi să se comporte în acest mod din copilărie, fără a avea nevoie de 
autocontrol sau autocritică. Prin urmare, ei îşi trăiesc astfel întreaga lor 
viaţă şi fiecare zi le creşte propriile merite. 

Cei care se deplasează pe linia dreaptă trebuie să acţioneze asemenea 
celor care se deplasează liniar. Singura diferenţă este că celor care se 
deplasează liniar le lipseşte autocritica stării lor spirituale. Cei care se 
deplasează pe linia dreaptă întâmpină dificultăţi la fiecare pas, pentru că 
linia stângă o neutralizează pe cea dreaptă, trezind setea spirituală şi, prin 
urmare, starea spirituală dobândită nu aduce nici o satisfacţie. 

Atunci când ne deplasăm liniar nu ne examinăm critic propria stare, ci 
adăugăm în mod constant noi valori celor pe care le avem deja, deoarece 
avem o bază solidă. Între timp, linia stânga şterge toate eforturile 


anterioare. 


Credinţa — singurul antidot împotriva egoismului 


Cel mai important dintre factorii determinanţi al percepţiei plăcerii este 
dorinţa arzătoare de plăcere, dorință care în Cabala este cunoscută sub 
numele de „vas“. Mărimea vasului este determinată de gradul în care 


omului îi lipseşte plăcerea. 

Din acest motiv, dacă două vase separate (doi oameni) primesc aceeaşi 
plăcere, unul va avea un sentiment de saturație, în timp ce al doilea simte 


că nu are nimic ŞI, în consecinţă, va fi foarte trist. 


Prin urmare, fiecare om trebuie să se străduiască să trăiască în 
momentul prezent, luând aminte la Stările anterioare, iar datorită 


credinţei deasupra raţiunii din starea prezentă nu are nevoie de viitor. 


Perceperea Ereţ Israel („Ţara lui Israel“) şi, în consecinţă, Revelarea 
Creatorului, este acordată acelora care au ajuns la nivelul spiritual Fref 
Israel. Pentru a ajunge la acest nivel, omul trebuie să se elibereze de cele 
trei forțe impure, ceea ce semnifică circumceizia spirituală a egoismului 
său, şi să-şi asume condiţia restricției (fimțum), pentru că Lumina nu intră 
în egoism. 

Când se spune în Cabala că ceva este „interzis“ înseamnă, de fapt, că 
acel lucru este imposibil, chiar dacă omul şi-l doreşte. Obiectivul nu este, 
totuşi, ca acest lucru să fie dorit. De exemplu, dacă omul munceşte o oră 
pe zi şi nu cunoaşte alți oameni care să fi fost recompensaţi deja pentru 
munca lor, atunci el se va îngrijora pentru plata muncii sale, dar mult mai 
puţin decât cineva care munceşte zece ore pe zi. 

Acesta din urmă trebuie să aibă mult mai multă încredere în şeful său şi, 
de asemenea, trebuie să îndure o mare suferinţă nevăzând pe alții care să fi 


fost plătiţi. lar dacă omul vrea să muncească zi şi noapte, atunci simte o şi 

mai mare ascundere a şefului şi a plăţii. Acest lucru se datorează faptului 
că cel care munceşte are o nevoie mare de a şti dacă, în cele din urmă, va 
exista plata promisă. 

Cei care se deplasează prin credință deasupra rațiunii dezvoltă în ei 
înşişi o nevoie imensă pentru Revelarea Creatorului şi abilitatea de a se 
confrunta cu revelaţia Sa. În acel moment, Creatorul va dezvălui întreaga 


Creaţie în faţa lor. 


Singura modalitate de a evita folosirea dorințelor egoiste este 


avansarea pe calea credinţei. 


Numai dacă nu ne vom teme că ne pierdem capacitatea de a lucra în 
mod altruist vom fi capabili să primim în continuare sentimente şi 
cunoştinţe solide, până la stadiul la care avansarea pe calea credinţei nu va 
fi împiedicată. 

Astfel, devine clar că hotărârea de a nu munci de dragul sinelui este 
determinată de necesitatea de a abandona posibilitățile egoiste limitate de 
dobândire a plăcerii. În schimb, omul trebuie să caute posibilităţi 
nelimitate de a primi plăcere, în afara graniţelor înguste ale corpului. Un 
asemenea „organ“ spiritual de percepție este cunoscut sub numele de 
„credinţă deasupra cunoaşterii“. 

Cei care ajung la nivelul de dezvoltare spirituală la care pot lucra fără a 


primi vreo recompensă pentru egoismul lor devin compatibili în calităţi cu 

Creatorul (şi, prin urmare, ajung aproape de El, deoarece în tărâmul 
spiritual doar diferenţa dintre calitățile spirituale este cea care separă 
obiectele, pentru că acolo nu există conceptele de spaţiu şi timp). 

De asemenea, este câştigată plăcerea nesfârşită, nelimitată de 
sentimente de ruşine ca în situația în care omul primeşte din milă. Atunci 
când percepem atotcuprinzătoarea prezență invizibilă a  Intelectului 
Superior, care străbate întregul univers şi domină totul, primim încredere 
şi sprijin adevărat. Prin urmare, credinţa este singurul antidot al 
egoismului. 

Fiinţele umane, prin natura lor, au puterea de a face doar ceea ce înţeleg 
şi simt. Acest fapt este cunoscut sub numele de „credinţa în rațiune“. 
Credinţa este numită puterea superioară care ne dă posibilitatea de a 
acţiona chiar şi atunci când nu ne dăm seama sau nu înţelegem esenţa 
acțiunilor noastre. Credinţa este o forţă care nu depinde de interesul nostru 
egoist. 

Se spune că acolo unde stă un baal haciuva (cineva care doreşte să se 
întoarcă şi să se apropie de Creator), un om complet drept nu poate sta. 
Când omul corectează o nouă dorinţă este considerat a fi complet drept. 
Când omul este incapabil să facă o corectare este numit „păcătos“. 

În cazul în care omul se depăşeşte pe sine, atunci este numit „cel 
întors“. Deoarece întreaga noastră cale duce numai către scopul Creaţiei, 


fiecare nouă stare consecutivă este mai înaltă decât cea precedentă, iar 

noua stare, numită „cel întors“, este mai înaltă decât starea anterioară, 


numită „cel drept“. 


Noi Îl percepem pe Creator ca Lumină a Plăcerii. 


În funcţie de calităţile şi de nivelul de puritate al vasului altruist 
(organul nostru de percepţie al Luminii Spirituale) percepem Lumina 
Creatorului în diferite moduri. Prin urmare, deşi există o singură Lumină, 
noi îi atribuim diferite nume, în funcție de propriile percepții şi de efectele 


sale asupra noastră. 


Lumina care aduce corectarea 


Există două tipuri de Lumină a Creatorului: Lumina cunoaşterii, a 
rațiunii şi a înţelepciunii (numită Or Hohma) şi Lumina milei, încrederii şi 
unității (numită Or Hasadim). La rândul său, Or Hohma se manifestă în 
două moduri, în funcţie de acţiunea sa asupra noastră. 

La început, atunci când Lumina soseşte, ne descoperim propriul rău. 
Apoi, după ce l-am descoperit şi ne dăm seama că ar trebui să nu ne mai 
folosim de egoism, aceeaşi Lumină ne dă putere faţă de aceste dorinţe 
egoiste, astfel încât să putem lucra (să avem plăcere) cu ele, însă nu în 


interesul nostru. În final, atunci când am obţinut puterea de a ne depăşi 


440 


propriul egoism, aceeaşi Lumină dă posibilitatea dorințelor egoiste 
anterioare să găsească plăcere în altruism. 

Pe de altă parte, Or Hasadim ne dăruieşte mai degrabă dorinţa de a 
„da“, decât de „a lua“ plăcere. În consecință, din cele 320 de dorinţe 
necorectate ale sufletului, Or Hohma separă 32 de părți din dorinţa lui 
Malhut de a primi plăcere pentru sine (pe care le simţim pe măsură ce are 
loc ridicarea spirituală, aşa cum omul înţelege treptat întreaga profunzime 
a acestui rău şi se cutremură când îşi descoperă propria esenţă), deoarece 
am înţeles că egoismul este cel mai mare duşman al nostru. 

Cele 288 de dorinţe rămase nu sunt nici egoiste nici altruiste, ci sunt 
senzaţii simple (asemenea senzaţiilor auditive, vizuale etc.) care pot fi 
utilizate în orice fel dorim: pentru noi sau pentru alții. Sub acțiunea Or 
Hasadim ne dezvoltăm dorinţa de a lucra în mod altruist cu toate cele 288 
de senzaţii. Acest lucru se întâmplă după ce Or Hohma a înlocuit 32 de 
dorinţe egoiste cu 32 de dorinţe altruiste. 

Corectarea sub influenţa Luminii se realizează fără nici o senzaţie de 
plăcere care să rezulte din ea. Omul simte doar diferenţa dintre propriul 
egoism şi măreţia Luminii. Acest lucru este suficient pentru a se elibera de 
dorinţele corpului. Prin urmare, este spus: „Am creat în tine tendinţele 
egoiste şi am creat Cabala ca remediu.“ 

Apoi, după ce omul şi-a corectat dorinţele, începe să primească Lumina 
pentru a-L încânta pe Creator. Această Lumină, cunoscută ca „Tora“, este 


numită „Numele Creatorului“, pentru că omul primeşte în propriul suflet o 

parte a Creatorului şi li atribuie un nume, în acord cu plăcerea primită de 


la Lumină. 


Putem intra în lumea spirituală numai dacă devenim complet altruişti 


(hafeţ hesed). 


Aceasta este condiția minimă pentru a ne asigura că nici o dorință 
egoistă nu ne va putea subjuga vreodată şi astfel să ne facă rău, întrucât nu 
dorim nimic pentru noi înşine. 

Fără protecţia tendinţelor altruiste care au calitatea Or Hasadim, atunci 
când începem să primim plăcere nemărginită de la Lumina Superioară o 
vom primi pentru noi înşine (riscând astfel să pierim) şi nu vom fi capabili 
niciodată să ne debarasăm de egoism, în favoarea altruismului. Întreaga 
noastră existență va fi o continuă căutare a acestor plăceri care sunt 
inaccesibile dorințelor egoiste. 

Însă Or Hasadim, care ne face să ne îndreptăm către altruism, nu poate 
pătrunde cu Lumina sa în dorinţele noastre egoiste. Dorinţele egoiste sunt 
susținute de o scânteie de Lumină din noi, care a fost pusă forţat de 
Creator pentru a rezista legilor naturii spiritualităţii. Ea ne permite să ne 
menţinem viaţa, pentru că nu putem supravieţui fără a primi nicio plăcere. 

Dacă această scânteie a Luminii Superioare dispare, noi pierim imediat. 
Numai în acest fel ne putem rupe de egoism şi de dorinţele neîmplinite de 


a fi satisfăcuţi, aducându-ne astfel la disperare şi în întuneric. 

Care este motivul pentru care Or Hasadim nu poate intra în egoism? 
Aşa cum am demonstrat anterior, Lumina în sine nu face distincţie între 
Or Hohma şi Or Hasadim, omul însă face această distincție. O dorință 
egoistă poate începe să primească plăcere din Lumină, indiferent de 
originea Luminii; adică poate începe să primească plăcere din Or Hasadim 
pentru propriul interes. Doar o dorinţă care a fost pregătită pentru acțiuni 
altruiste poate primi Lumina pentru a obține plăcere din altruism; adică, 
pentru a primi Lumina ca Or Hasadim. 

Omul primeşte plăcere din trei tipuri de senzaţii: trecut, prezent şi 
viitor. Cea mai mare plăcere este primită din senzaţia viitorului, pentru că 
plăcerea începe să fie anticipată în prezent. Anticiparea şi preocuparea 
pentru fapte inacceptabile sunt mai rele decât însăşi faptele, pentru că 
anticiparea prelungeşte plăcerea şi ocupă gândurile individului pentru o 


perioadă lungă de timp. 


Plăcerea prezentă de obicei durează puţin, potrivit cu dorinţele 


noastre mărunte şi uşor de satisfăcut. 


Plăcerea trecută, pe de altă parte, poate fi retrăită în mod repetat, 
aducând omului bucurie. Astfel, înainte de a se angaja într-un act de 
caritate, el trebuie să acorde o mare parte din timp acţiunii de pregătire. 


Acest lucru îi dă posibilitatea să aibă cât mai multe senzaţii diferite, astfel 

încât mai târziu să şi le poată aminti pentru a recrea aspiraţiile către 
spiritualitate. 

Întrucât egoismul este esenţa naturii noastre, noi dorim o viaţă plină de 
încântare. Dacă ne este dată de Sus, în dorinţele noastre, o mică sămânță 
de suflet care, prin natura sa, doreşte şi încearcă să existe în plăceri anti- 
egoiste, atunci egoismul nu mai poate justifica aceste acţiuni. O astfel de 
viaţă nu oferă satisfacți. 

Acest lucru se datorează faptului că sufletul nu ne dă pace, reamintindu- 
ne în mod constant că nu avem o viaţă împlinită, ci mai degrabă existăm. 
Ca urmare, vom începe să vedem viaţa ca fiind insuportabilă şi plină de 
suferinţe pentru că, indiferent de acțiunile noastre, suntem incapabili să 
primim plăcere. În final, suntem nemulţumiţi de orice, pentru că sufletul 
nu ne îngăduie să fim mulţumiţi. Acest lucru continuă până în momentul 
în care egoismul însuşi decide că nu există altă soluție decât să asculte 
vocea sufletului şi să urmeze indicaţiile sale. În caz contrar, nu vom avea 
niciodată linişte. 

Această situație poate fi descrisă astfel: „Creatorul ne aduce înapoi la 
El, împotriva voinţei noastre.“ Este imposibil să percepem chiar şi cea mai 
mică plăcere dacă nu simţim înainte că ne lipseşte ceva. Această lipsă a 
plăcerii dorite este definită ca „suferinţă“. 

Capacitatea de a percepe Lumina Superioară necesită, de asemenea, o 


dorinţă anterioară pentru ea. Din acest motiv, atât atunci când studiem, cât 

şi în timpul altor acţiuni ar trebui să cerem să simţim că avem nevoie de 
Lumina Superioară. 

„Nu există nimeni în afară de El.“ Tot ceea ce devine cunoscut este 
dorinţa Lui şi toate creaţiile fac Voia Lui. Singura diferenţă este că există 
un mic grup de oameni care fac Voia Lui pentru că aşa doresc ei. 
Experienţa unificării Creatorului cu creaţiile sale este posibilă doar atunci 
când există o concordanţă a dorințelor. 

„Binecuvântarea“ este definită ca o revărsare de Sus a Luminii Milei 
(Or Hasadim) şi este posibilă doar atunci când suntem angajaţi în acte 
altruiste. Cabaliştii spun: „Nevoile oamenilor voştri sunt mari, însă 


(4 


înţelepciunea lor este slabă.“ Nevoile sunt mari tocmai pentru că 
înţelepciunea este slabă. 

Rav Yehuda Aşlag a spus: „Starea noastră poate fi asemănată cu starea 
fiului Regelui care a fost lăsat de tatăl său într-un palat plin cu tot felul de 
comori, însă lipsit de lumină. Astfel, fiul stă în întuneric şi îi lipseşte doar 
lumina pentru a avea toate acele bogății. Are chiar şi o lumânare cu el, 
(Creatorul i-a dat posibilitatea de a începe să avanseze către El), după cum 
se spune: «Sufletul ființei umane este lumânarea Creatorului. Omul trebuie 
doar să o aprindă cu dorinţa sa.» 

Rav Yehuda Aşlag a spus: „Deşi se spune ca scopul Creaţiei este de 


neînțeles, există o mare diferență între lipsa de înţelegere a unui om 


înţelept şi ignoranţa unui naiv.“ 

Rav Yehuda Aşlag a spus: „Legea rădăcinilor şi a ramurilor implică 
faptul că cel de jos trebuie să ajungă la nivelul celui mai înalt, însă cel 
înalt nu trebuie să fie asemenea celui de jos.“ 

Toată munca noastră constă în pregătirea pentru a primi Lumina. Aşa 
cum a spus Rav Yehuda Aşlag: „Cel mai important este vasul — kli-ul, 
chiar dacă Kli-ul fără lumină este la fel de lipsit de viaţă ca trupul fără 
suflet. Astfel, ar trebui să ne pregătim propriul kli în avans, pentru ca în 
momentul în care va primi lumina să funcționeze în mod corespunzător. 
Acest lucru poate fi asemănat cu o maşină creată de om care funcționează 
cu energie electrică. Maşina nu va funcționa dacă nu este conectată la o 
sursă electrică, însă rezultatul muncii omului depinde de felul în care este 


făcută maşina. 


„În lumea spirituală, toate legile şi dorinţele sunt diametral opuse 


celor din lumea noastră. 


Dacă în lumea noastră este extrem de dificil să acționezi contrar 
cunoaşterii şi înţelegerii, în lumea spirituală este extrem de dificil să 
avansezi cu ajutorul cunoaşterii. 

Aşa cum a spus Rav Yehuda Aşlag: „Se spune că atunci când toţi au 
stat în Templu, în timpul slujbei, a fost foarte aglomerat, însă când toată 


lumea s-a prosternat a rămas destul loc.“ Actul de a sta în picioare 

simbolizează „măreţia“ parțuf-ului — primirea Luminii; în timp ce actul 
prosternării este o stare „măruntă“ şi reprezintă lipsa Luminii. 

În această stare inferioară a fost mai mult spaţiu şi s-a creat un 
sentiment mărunt al libertăţi pentru că, în starea de ascundere a 
Creatorului, cei care se află în procesul de urcare spirituală simt 
potențialul de a avansa împotriva raţiunii, iar aceasta este sursa bucuriei 
lor în muncă. 

Rav Yehuda Aşlag obişnuia să spună povestea unui mare cabalist al 
secolului trecut, Rav Pinhas din satul Korits. Rav Pinhas nu avea bani nici 
măcar să cumpere cartea lui Ari, Pomul Vieții, trebuind să predea copiilor 
o jumătate de an pentru a câştiga banii necesari. Chiar dacă ni se pare că 
obstacolul în calea ridicării spirituale este propriul corp, acest lucru pare 
astfel pentru că nu suntem conştienţi de funcțiile pe care i le-a atribuit 
Creatorul. 

Aşa cum a spus Rav Yehuda Aşlag: „Corpul nostru este ca o piesă 
dintr-un ceas; chiar dacă piesa are rolul de a opri ceasul, fără ea ceasul nu 
va funcționa, nu va merge.“ 

Altădată, Rav Aşlag a spus: „În ţeava unei puşti există un filet special 
care face ca ieşirea glonţului să fie dificilă, însă tocmai din acest motiv 
traiectoria glonţului este mai precisă şi glonţul ajunge mai departe.“ În 
Cabala, o asemenea stare este cunoscută sub numele de kişui. 

Rav Yehuda Aşlag a spus: „Oamenii sunt atât de obişnuiţi să 


interpreteze Biblia în conformitate cu conceptele acestei lumi încât, chiar 

şi atunci când în Biblie este menționat în mod explicit: «Păziţi-vă sufletele 
voastre», ei înţeleg că acest lucru se referă la sănătatea corpului.“ 

Rav Yehuda Aşlag a spus: „Omul se află în stare spirituală în măsura în 
care îşi dă seama că dorinţele sale egoiste sunt în esenţă forţe impure.“ 

Rav Yehuda Aşlag a spus: „Cel mai jos nivel spiritual este atins atunci 
când spiritualitatea devine mai importantă decât materialitatea.“ 

Rav Yehuda Aşlag a spus: „Există un singur mod în care omul îşi poate 
manifesta trufia, şi anume, afirmând că nimeni nu Îl poate mulţumi pe 
Creator mai bine decât el însuşi.“ 

Rav Yehuda Aşlag a spus: „Recompensa pentru respectarea unei 
Porunci constă în câştigarea percepţiei Celui care a dat porunca.“ 

Rav Yehuda Aşlag a spus: „Grijile acestei lumi nu se află în aria de 
preocupare a celor care sunt angajaţi în ascensiunea spirituală, tot aşa cum 
cel care este grav bolnav nu se preocupă de salariul său, ci vrea doar să 
supravieţuiască bolii.“ 

Rav Yehuda Aşlag a spus: „În spiritualitate, la fel ca în lumea noastră 
fizică, dacă ni se întâmplă ceva datorită unor circumstanţe pe care nu le 
putem controla, acest faptul în sine nu ne va salva. De exemplu, dacă 
cineva cade din greşeală de pe o stâncă, simplul fapt că a căzut, deşi nu a 
dorit să cadă, nu îl va salva de la moarte.“ 

Acelaşi lucru se întâmplă şi în lumea spirituală. Atunci când Rav 
Yehuda Aşlag a fost bolnav, un doctor a fost chemat să vină să-l vadă. 


Medicul i-a prescris linişte şi odihnă, sugerând că este important ca 

pacientul să îşi calmeze nervii, iar dacă vrea să studieze ceva, ar trebui să 
aleagă ceva mai puţin complicat, aşa cum sunt Psalmii. După ce a plecat 
doctorul, Rav a spus: „Se pare că doctorul crede că este posibil să citeşti 
Psalmii în mod superficial, fără a înţelege sensul lor ascuns.“ 

Rav Yehuda Aşlag a spus: „Nu există nici un loc între «dăruirea» 
spirituală, altruistă şi «primirea» materială, egoistă. Dacă omul nu este 
legat de spiritualitate în fiecare moment, el uită de ea cu totul şi rămâne în 
starea fizică, impură.“ 

Se spune în cartea Hakuzari că atunci când a sosit timpul să aleagă o 
religie pentru poporul său, regele Kuzari s-a îndreptat către creştini, apoi 
către musulmani şi în final către evrei. Când Regele l-a ascultat pe evreu, 
el a remarcat că atât creştinul, cât şi musulmanul îi promiteau viaţă eternă 
şi mari recompense în lumea de dincolo, după moartea sa. Pe de altă parte, 
evreul vorbea despre recompense pentru respectarea Poruncilor şi pedepse 
pentru neascultarea lor, în această lume. Însă Regelui i s-a părut mai 
important să se preocupe de ceea ce va primi în lumea de dincolo, de după 
moarte, decât de felul în care ar trebui să-şi trăiască viaţa în această lume. 

Evreul a explicat apoi că cei care promit recompensa în lumea care va 
veni fac asta pentru că vor ca în acest mod să se distanţeze de falsitate şi 
astfel să ascundă minciuna şi înţelesul în cuvintele lor. În mod similar, Rav 
Yehuda Aşlag a explicat cuvintele Agra şi conceptul de iehudi („evreu“) 
spunând că sunt numele celui care a dobândit întreaga lume spirituală, 


întreaga lume care va veni, în timp ce se află în această lume. 

Aceasta este ceea ce ne promite Cabala ca recompensă. Toate 
recompensele Cabalei trebuie să fie primite în timp ce omul se află în 
această lume, în special în acest corp, pentru a simţi totul cu întregul corp. 

Rav Yehuda Aşlag a spus: „Când omul simte că forţele impure, care 
sunt dorinţe egoiste, încep să îl preseze, acesta este începutul eliberării sale 
spirituale.“ Rav Yehuda Aşlag a spus, comentând Cabala: „Totul este în 
mâinile lui Dumnezeu, cu excepţia fricii de Dumnezeu.“ Referitor la ceea 
ce omul cere Creatorului, Creatorul decide dacă îi dă sau nu ceea ce el a 
cerut. 

Cu toate acestea, dacă omul cere să i se acorde „frica de Rai“, acest 
lucru nu este decis de Creator, iar dacă omul doreşte cu adevărat să aibă 


frică de Dumnezeu, această cerere îi va fi cu siguranţă îndeplinită. 

Nu pentru sine 


Viaţa este considerată a fi o stare în care percepem dorinţele pentru 
dobândirea plăcerii fie din primire, fie din dăruire. Dacă dorinţa de a 
dobândi plăcere dispare, atunci noua stare este una de inconştienţă, de 
leşin sau moarte. Din cauza ruşinii pe care o simţim față de acţiunile 
noastre din trecut, ne putem afla într-o stare în care vedem şi simţim în 
mod clar că nu putem primi nicio plăcere. 

Dacă suferim atât de mult, încât cea mai mică plăcere pe care o avem 
este neutralizată, atunci nu vom mai simți că trăim. Astfel, prin 
intermediul mediului înconjurător, duşmanilor, falimentului sau eşecului 
în muncă, cei care avansează spiritual pot experimenta senzaţii de 
inutilitate, disperare şi o totală lipsă a sensului vieţii. 

Prin urmare, trebuie să ne străduim să primim plăcere din realizarea 
faptelor considerate bune în ochii Creatorului, şi astfel El va fi fericit. 
Asemenea gânduri şi acţiuni conţin aşa o plăcere imensă, încât pot 
neutraliza cele mai mari suferinţe din această lume. 

S-ar putea să fim deja la stadiul la care suntem capabili să facem acţiuni 


altruiste. Indiferent de acţiunea pe care o facem, nu ne gândim la câştigul 

personal, ci doar la bunăstarea Celui pentru care este făcută această 
acţiune (adică pentru Creator). 

În cazul în care nu primim plăcere din acţiunile noastre altruiste, atunci 
ele sunt considerate pură dăruire. De exemplu, dacă respectăm poruncile 
doar de dragul Creatorului, acest lucru nu ne va dărui Lumina Creatorului 
(plăcerea) corespunzătoare fiecărei porunci, deoarece procesul de 
autoperfecţionare nu este încă finalizat. 

După ce a primit plăcere de la Lumina Creatorului, omul riscă să îşi 
trezească egoismul cu care apoi cere să primească, cu orice preţ, plăcere 
pentru propria satisfacţie. În acest moment, omul nu este capabil să reziste 
acelei plăceri şi nu o va obţine pentru a fi pe placul Creatorului, ci datorită 
forţei pe care o are dorinţa de a obține plăcere. 

Kelim, cu care facem acţiunile altruiste, sunt cunoscute ca „vase ale 
dăruirii.“ Un obiect spiritual are o structură similară cu cea a corpului fizic 


şi este alcătuit din 613 organe. 


În general, modelul forţelor spirituale este similar cu Structura fizică 


a corpului nostru. 
Din acest motiv, 248 de vase ale dăruirii sunt situate în partea 


superioară a trunchiului obiectului spiritual şi corespund acţiunilor 


spirituale pozitive pe care fiecare om este obligat să le facă. 

Lumina primită de cel care respectă acțiunile spirituale descrise mai sus 
este cunoscută sub numele de „Lumina Harului“ (Or Hasadim) sau „harul 
ascuns“ (Hasadim mehusim). Lumina Înţelepciunii (Or Hohma) rămâne 
ascunsă beneficiarului. 

Un om cu voinţă puternică îşi va corecta sentimentele într-o asemenea 
măsură, încât va fi capabil să facă acţiuni altruiste şi, ca rezultat, să 
primească plăcere de dragul Creatorului, adică să primească plăcere din 
dorințele egoiste trecute. Acest proces este numit „Primire de dragul 
Dăruirii“. 

Prin urmare, acel om va fi capabil să primească Lumina conținută de 
fiecare act spiritual. (Poruncile din Biblie sunt acțiuni spirituale. Deoarece 
fiecare individ din lumea noastră este obligat să îndeplinească aceste 
porunci în funcție de nivelul său spiritual, ele sunt o etapă preliminară, 
necesară pentru a atinge principalul scop spiritual: să aducă plăcere 
Creatorului.) 

Primul stadiu prin care trecem atunci când încercăm să înțelegem 
scopul Creației este munca cu noi înşine pentru câştigul personal („nu în 
numele Lui“), deoarece există mai multe moduri prin care putem simţi 
plăcerea: mâncând, jucându-ne, primind onoruri şi glorie etc. Aceste 
metode ne permit să simţim doar plăceri mici şi efemere. Motivația din 
spatele acestor acțiuni este „pentru sine“ 

Putem atinge plăceri mult mai mari dacă avem încredere în Creator, în 


faptul că El este Atotputernic, în Unicitatea Lui (cu privire la guvernarea 

întregii lumi şi a tot ceea ce se întâmplă fiecăruia dintre noi), în 
Guvernarea Sa (cu privire la tot ceea ce ne îngrijorează), în Bunăvoinţa Sa 
de a ajuta (atunci când aude rugăciunile noastre) şi în toate cele de mai 
sus. 

Numai după ce am îndeplinit prima etapă a acestei munci vom primi 
senzații foarte diferite, senzații speciale ale unei stări spirituale mai înalte. 
Ca urmare, nu vom mai fi preocupaţi de existenţa sau inexistenţa unui 
câştig personal. Dimpotrivă, toate gândurile şi calculele noastre vor fi 
direcționate spre atingerea adevărului spiritual. Gândurile şi intenţiile 
noastre se vor concentra asupra esenței adevăratelor legi ale Creaţiei, 
asupra perceperii şi îndeplinirii Voinţei Creatorului, ele însele rezultând 
din percepția asupra puterii şi măreției Sale. 

Apoi, vom uita toate motivațiile din trecut şi ne vom da seama că nu 
avem nici cea mai mică tendinţă de a ne gândi sau a ne face griji cu privire 
la noi înşine, aşa că ne vom încredința măreției transcenderii Raţiunu 
Supreme şi nu vom mai putem auzi vocea propriei rațiuni. Cea mai 
importantă preocupare a noastră se va axa pe modalitatea de a face ceva 
plăcut şi agreabil Creatorului. O asemenea stare este numită „nu pentru 
sine“. 

Cauza principală care stă la baza credinţei o reprezintă faptul că nu 
există plăcere mai mare decât perceperea Creatorului şi simțirea Lui cu 
toată fiinţa noastră. Însă pentru a putea primi această plăcere în mod 


altruist avem nevoie de ascunderea Creatorului; starea de ascundere ne dă 

posibilitatea să respectăm poruncile fără a primi nicio plăcere în schimb. 
Un astfel de act se consideră că este făcut „nu de dragul recompense“. 

Atunci când ajungem la această stare şi creăm un asemenea vas 
spiritual, începem imediat să vedem şi să percepem Creatorul cu întreaga 
noastră ființă. Motivul care anterior ne-a determinat şi convins să lucrăm 
pentru Creator de dragul beneficiului personal dispare, fiind comparabil cu 
moartea, întrucât am fost odată conectaţi la viaţă şi am dobândit acest 
sentiment în virtutea credinţei. 

Dacă vom începe să lucrăm pentru a dobândi credinţa deasupra rațiunii, 
cât încă ne aflăm în starea corectată, vom primi înapoi sufletul nostru, 


Lumina Creatorului. 


A realiza „Lişma“ 


Numele cabalistice, chiar dacă au fost luate din lumea noastră, în lumea 
spirituală semnifică obiecte şi acţiuni complet diferite, fără nicio legătură 
cu lumea noastră. Este adevărat că obiectele spirituale sunt sursele primare 
ale obiectelor care se găsesc în lumea noastră (vezi „Limbajul Cabalei“, 
partea întâia; „Numele Creatorului“, partea a treia). 

Din această incongruenţă şi lipsă de asemănare între cauzele spirituale 
şi efectele lor în lumea noastră se poate vedea din nou cât de îndepărtate 


sunt obiectele spirituale de conceptele egoiste. În lumea spirituală un nume 

semnifică o anumită dezvăluire a luminii Creatorului faţă de o persoană, 
prin intermediul unei acţiuni căreia îi este atribuită un anumit nume. 

În mod similar, în lumea noastră fiecare cuvânt dezvăluie ceva care nu 
aparţine obiectului în sine, ci percepţiei noastre în legătură cu acel obiect. 
Fenomenul sau obiectul în sine se află complet în afara percepţiei noastre. 
Este o entitate în sine, absolut de neînțeles pentru noi. 

Fără îndoială, obiectul posedă forme şi proprietăți absolut diferite de 
cele care pot fi detectate cu ajutorul instrumentelor sau al organelor de 
simţ. Acest concept poate fi înţeles cu ajutorul comparaţiei dintre o 
imagine văzută prin intermediul senzaţiilor vizuale şi aceeaşi imagine 


văzută prin intermediul razelor X sau prin intermediul căldurii. 


În orice caz, obiectul şi percepţia lui sunt diferite. 


Percepția obiectului este rezultatul calităților celui care îl percepe. 
Astfel, combinaţia dintre obiect (dintre adevăratele sale calități) şi 
calitățile celui care îl percepe (omul) dă naştere unei a treia entităţi: 
descrierea obiectului aşa cum este perceput de om. Aceasta se bazează atât 
pe calitățile generale ale obiectului în sine, cât şi pe calitățile celui care 
percepe. 

În procesul muncii cu Lumina spirituală există două stări distincte ale 
aceluia care doreşte Lumina şi o primeşte: percepția şi calitățile omului 


înainte de a primi Lumina şi după primirea ei. 

Există, de asemenea, două stări ale Luminii care umple vasele omului: 
starea Luminii înainte de a veni în contact cu sentimentele şi dorinţele lui 
şi starea Luminii după ce a venit în contact cu el. 

În starea anterioară Lumina este cunoscută sub numele de Lumină 
Simplă pentru că nu are nicio legătură cu calităţile celui care percepe. 
Deoarece toate obiectele — altele decât Lumina Creatorului — doresc să 
primească şi să se bucure de Lumină, nu există nicio posibilitate reală de a 
percepe, de a examina, de a simţi sau chiar de a ne imagina Lumina în 
afara noastră. 

Astfel, dacă ne adresăm Creatorului numindu-L Cel Puternic, este 
pentru că în acel moment simţim (cel care simte cu adevărat) puterea Sa. 
Iar dacă nu percepem nicio calitate a Creatorului, atunci este imposibil să 
ne referim la El printr-un nume, pentru că însuşi cuvântul „Creator“ 
implică faptul că omul percepe acea calitate particulară a Luminii. 

Cu toate acestea, dacă omul pronunţă numele Creatorului (adică Îi 
enumeră calitățile) fără a-l percepe calitățile prin propriile simţuri, 
înseamnă că atribuie un nume Luminii simple înainte de a intui înţelesul 
acestui nume, ceea ce înseamnă că minte, deoarece Lumină simplă nu are 
nume. 

Aceia dintre noi care se străduiesc să avanseze spiritual trebuie să evite 
influenţele exterioare şi să-şi apere convingerile personale care nu s-au 
maturizat încă, până când primesc percepțiile care îi pot susține. Principala 


apărare şi distanţare trebuie să-i vizeze nu doar pe aceia care sunt departe 

de Cabala, deoarece aceştia pot transmite doar indiferenţă sau rostesc cel 
mult lucruri negative, ceea ce este în total dezacord cu starea celui care 
este implicat în avansarea spirituală. Apărarea trebuie să vizeze oamenii 
care se presupune că sunt aproape de Cabala. 

Pe de altă parte, un începător nu trebuie să se teamă de oamenii care 
sunt departe de Cabala, pentru că este evident că nu poate învăţa nimic de 


la ei şi, prin urmare, ei nu reprezintă o ameninţare de înrobire spirituală. 


Egoismul nostru ne îngăduie să progresăm doar atunci când simte 


frică. 


Astfel, el ne împinge spre tot felul de acțiuni, doar pentru a neutraliza 
acest sentiment. Prin urmare, dacă omul ar putea simţi frica faţă de 
Creator, atunci ar putea să-şi dezvolte puterea necesară şi dorinţa de a 
lucra. 

Există două feluri de frică: frica de a încălca poruncile şi frica de 
Creator. Prima frică este cea care împiedică omul să păcătuiască şi fără de 
care omul ar păcătui. Dacă omul nu se teme că păcătuieşte, pentru că toate 
acțiunile sunt făcute doar de dragul Creatorului, el va respecta oricum 
toate poruncile, dar nu datorită fricii, ci pentru că aceasta este Voința 
Creatorului. 

Frica de a nu săvârşi o abatere (un păcat) este o frică egoistă, pentru că 


este provocată de preocuparea de a nu-şi face rău sieşi. Frica de Creator 

este considerată a fi altruistă pentru că este provocată de îngrijorarea 
pentru faptul că nu împlineşte dorinţele Creatorului din iubire. 

Pentru că nu vede necesitatea îndeplinirii poruncilor Creatorului, 
omului îi este foarte greu să le respecte (să respecte acţiunile dorite de 
Creator), în ciuda dorinței enorme de a face tot ce aduce bucurie 
Creatorului. 

Frica provenită din sentimentul iubirii trebuie să fie mai puternică decât 
frica egoistă. De exemplu, atunci când cineva anticipează că va fi văzut în 
momentul în care va comite o crimă sau când pur şi simplu va încălca 
legea, acea persoană va simţi suferinţă şi ruşine. 

În mod similar, un cabalist dezvoltă în sine un sentiment de teamă cu 
privire la faptul că nu a făcut totul pentru Creator. Acest sentiment este la 
fel de mare ca frica de pedeapsă a egoistului pentru păcatele sale. 

„O persoană învaţă doar ceea ce doreşte să înveţe.“ („O persoană învaţă 
doar ce doreşte inima sa.) Plecând de la această presupunere, devine clar 
că omul nu va învăţa niciodată să respecte anumite reguli şi norme, cu 
excepţia cazului în care doreşte asta. Însă cine vrea să fie dojenit? Mai ales 
că, de cele mai multe ori, omul nu îşi percepe propriile deficienţe. Cum 
poate atunci cineva, chiar aspirând la corectare, să ajungă la scop? 

Fiinţa umană este creată în aşa fel încât are o singură dorinţă: să se 
mulțumească pe sine. Astfel de oameni învaţă numai de dragul de a găsi 
un mijloc pentru a-şi satisface dorinţele, şi nu învăţa ceva care nu le aduce 


mulţumire, întrucât aceasta este natura noastră. 

Prin urmare, cei care doresc să se apropie de Creator pentru a învăţa 
cum să acţioneze „de dragul Creatorului“ trebuie să-l ceară Lui să le dea o 
inimă nouă, înlocuind egoismul cu dorinţe altruiste. Dacă Creatorul le va 
îndeplini această cerere, atunci oricând vor învăţa, ei vor găsi modalităţi de 
a-l aduce Lui plăcere. 

Cu toate acestea, niciodată nu vom percepe ceva ce este în contrast cu 
inima noastră, fie că este altruist sau egoist, şi niciodată nu ne vom simţi 
obligaţi să facem ceva care să nu-i fie pe plac. Însă de îndată ce Creatorul 
ne modifică inima egoistă transformând-o într-una altruistă, ne vom da 
seama ce trebuie să facem pentru a fi capabili să ne corectăm cu ajutorul 
noilor atribute dobândite, precum şi pentru a descoperi că nu este nimic 
mai important în această lume decât să Îl mulţumim pe Creator. 

În plus, calităţile pe care le-am văzut ca deficienţe se vor transforma în 
virtuţi pentru că prin corectarea lor aducem plăcere Creatorului. Însă cei 
care nu sunt gata să se corecteze nu vor putea să îşi vadă propriile 
deficiențe pentru că ele sunt revelate numai în măsura în care suntem 
capabili să le corectăm. 

Toate acțiunile umane referitoare la satisfacerea propriilor nevoi, 
precum şi toată munca „de dragul sinelui“ dispar când omul părăseşte 
această lume. Toate lucrurile care au contat şi tot ce a suferit dispare într-o 
clipă. 

Prin urmare, atunci când suntem capabili să evaluăm dacă merită sau nu 


să muncim pentru ceva din această lume şi apoi, în ultimul moment al 

vieţii noastre, să pierdem totul, putem ajunge la concluzia că este de 
preferat să lucrăm de „dragul Creatorului“. Această decizie ne va face să 
ne dăm seama de necesitatea de a cere ajutor Creatorului, în special dacă 
am depus o mare cantitate de efort pentru a respecta poruncile şi am 
anticipat că acest lucru ne va aduce beneficiu. 

Cel care nu a depus efort în studiul Cabala are o dorință mai mică de a- 
şi transforma propriile acţiuni în acţiuni de „dragul Creatorului“, deoarece 
nu are nimic de pierdut, în timp ce munca de transformare a sinelui 
necesită un mare efort. 

Din acest motiv, omul trebuie ca prin toate mijloacele de care dispune 
să-şi intensifice eforturile sale în munca LoLișma, „nu de dragul 
Creatorului“, pentru că acest lucru va conduce ulterior la dezvoltarea 


dorinţei de a reveni la Creator şi apoi de a munci Lișma, în numele Său. 

Transformarea propriei naturi 


Fiecare sentiment pe care îl avem provine de Sus. Dacă simţim că am 
depus mult efort, dacă simţim iubire şi năzuinţă spre Creator, acest lucru 
indică faptul că Însuşi Creatorul experimentează aceleaşi sentimente faţă 
de noi (în conformitate cu regula: „Omul este umbra Creatorului.“). Astfel, 
tot ceea ce simte omul față de Creator este identic cu ceea ce simte 
Creatorul faţă de om şi invers. 

După ce Adam şi-a pierdut spiritualitatea ca urmare a păcatului său 
(pierdere care simbolizează coborârea spirituală a sufletului primordial din 
lumea Afilut la nivelul numit „această lume“ sau „lumea noastră“), sufletul 
lui s-a spart în 600 000 de părţi distincte. Aceste părți s-au îmbrăcat în 
corpuri umane care s-au născut în această lume. Fiecare parte se îmbracă 
de atâtea ori într-un corp uman de cât ori este necesar pentru a se corecta 
în totalitate. 

Când fiecare parte individuală îşi va încheia corectarea, ele se vor uni 
din nou într-un suflet comun numit „Adam“. 

În succesiunea generaţiilor există cauza, cunoscută sub numele de „taţi“ 


şi efectul, cunoscut sub numele de „fu“. Motivul apariției fiilor este 

continuarea corectării care nu a fost făcută de către taţi, adică sufletele din 
încarnările anterioare. 

Creatorul ne aduce aproape de EI, însă nu datorită calităţilor noastre, ci 
sentimentelor de singurătate şi dorinţei de a ne curăța de „mizerie“. Dacă 
ar fi să simţim plăcere din starea de bucurie spirituală, am putea ajunge să 
credem că este util să servim Creatorului pentru a experimenta astfel de 
senzaţii. 

Prin urmare, Creatorul înlătură în mod constant plăcerea din starea 
spirituală a omului, pentru a revela motivul pentru care acesta caută 
avansarea spirituală: fie din dorinţa de a-L servi, de a primi plăcerea care 
rezultă din acest lucru, fie datorită credinţei în El. În acest fel, omului îi 
este dată şansa de a acționa mai degrabă pentru alţii, decât pentru propria 
plăcere. 

Eliminarea plăcerii din orice stare spirituală aruncă omul într-o stare de 
depresie şi disperare în care nu există nicio dorință pentru munca 
spirituală. Totuşi, în această stare omul are şansa reală de a se apropia de 
Creator, în virtutea credinţei deasupra rațiunii. 

Senzaţia de disperare ajută omul să îşi dea seama că lipsa momentană a 
atracției pentru spiritualitate este doar o percepţie subiectivă. În realitate, 


nu există nimic mai important decât Creatorul. 

Din cele de mai sus putem conchide că pregătirea deliberată a unei 
căderi spirituale realizată de Creator are scopul de a ne ridica rapid la 


un nivel mai înalt. 


Totodată, aceasta este o oportunitate de a ne spori credinţa. De altfel, se 
spune: „Creatorul pregăteşte remediul înaintea bolii“ şi: „Creatorul 
vindecă cu acelaşi lucru cu care loveşte.“ 

Deşi orice tentativă de diminuare a forței vieții şi a interesului pentru 
viață ne zdruncină întreaga fiinţă, dacă dorim cu adevărat să avansăm 
spiritual, vom primi cu bucurie şansa de a ne menţine credința deasupra 
rațiunii. Procedând astfel, ne vom afirma dorinţa de a ne elibera de 
plăcerile personale. 

În mod obişnuit, fiinţa umană este preocupată de sine, concentrându-se 
asupra propriilor sentimente şi gânduri referitoare la suferință şi plăcere. 
Insă când ne străduim să dobândim percepţia spirituală, trebuie să ne 
reorientăm interesele către natura altruistă, către spaţiul ocupat de Creator, 
astfel încât existenţa şi dorinţele Lui să reprezinte întreaga preocupare a 
vieţii noastre. 

Trebuie să corectăm tot ceea ce se întâmplă trebuie cu planul Său, 
trebuie să ne includem în EI, astfel încât numai învelişul corporal să 
rămână în plan fizic. 

Cu toate acestea, sentimentele lăuntrice, esenţa şi personalitatea omului, 


precum şi tot ceea ce este desemnat ca fiind sufletul, trebuie să fie 

transferate „în afara“ corpului. Numai atunci vom simţi în mod constant 
forţa binelui care se răspândeşte în întreaga Creaţie. Acest sentiment este 
asemănător credinţei deasupra raţiunii pentru că încercăm să ne transferăm 
toate sentimentele în afară, dincolo de graniţele corpului. 

După ce am dobândit credinţa în Creator trebuie să rămânem în această 
stare, indiferent de obstacolele pe care El le poate trimite, astfel încât 
credința noastră să crească şi să începem să primim treptat Lumina 
Creatorului în vasul creat prin credinţă. 

Întreaga Creaţie este construită pe baza interacțiunii a două forţe opuse: 
egoismul — dorinţa de a primi plăcere şi altruismul — dorinţa de a dărui 
plăcere. Calea corectării treptate constă în experimentarea procesului de 
transformare a dorințelor egoiste în dorinţe opuse, iar această cale este 
construită prin combinaţia dintre cele două forțe. 

Treptat, cantități mici de dorinţe egoiste se contopesc cu cele altruiste, 
şi astfel sunt corectate. Această metodă de transformare a naturii noastre 
este numită „munca pe cele trei linii“. Linia dreaptă se numeşte „linia 
albă“, pentru că nu conţine greşeli sau defecte. 

După ce am intrat în posesia liniei drepte, putem obține cea mai mare 
parte a liniei stângi, aşa-numita „linie roşie“, care conţine egoismul nostru. 
Este interzis să utilizăm egoismul în acţiuni spirituale, pentru că este 
posibil să cădem sub influenţa lui. 

Forţele (dorințele) impure se străduiesc să primească Lumina 


Înţelepciunii — Or Hohma pentru propriul interes, să perceapă Creatorul şi 

să fie mulţumite de sine, folosind aceste percepții pentru satisfacerea 
dorințelor egoiste. Dacă noi, în virtutea credinței deasupra raţiunii, 
(străduindu-ne să primim, însă nu în dorințele noastre egoiste), refuzăm 
posibilitatea de a-L percepe pe Creator, acţiunile Sale şi dominația Sa, 
refuzăm satisfacția pe care ne-o dă Lumina Sa, decidem să mergem 
dincolo de aspiraţiile noastre naturale de a înţelege şi a experimenta totul, 
de a cunoaşte totul dinainte ca să ştim ce recompense vom primi pentru 
acţiunile noastre, atunci nu vom mai fi legaţi de interdicția de a folosi linia 
stângă. 

Această cale pe care alegem să o urmăm este numită „crearea unei 
umbre“, pentru că ne izolăm de Lumina Creatorului. În acest caz, avem 
posibilitatea să luăm o mică parte din dorințele liniei stângi şi să le 
conectăm cu cele din linia dreaptă. 

Rezultanta combinării forţelor şi dorințelor este cunoscută sub numele 
de „linia de mijloc“. Exact în această linie se revelează Creatorul pe Sine. 
Ulterior, întregul proces se repetă la un nivel spiritual superior şi tot aşa 
până la sfârşitul căii. 

Diferenţa dintre un angajat şi un sclav este că, în procesul muncii, 
angajatul se gândeşte la recompensa pe care o va primi pentru munca sa. 
Mărimea recompensei este cunoscută şi serveşte ca motivaţie pentru 
munca sa. Sclavul, pe de altă parte, nu primeşte nicio recompensă, ci doar 


strictul necesar pentru a supravieţui. Un sclav nu deține nimic; stăpânul 

deține totul. Prin urmare, dacă un sclav munceşte din greu înseamnă că 


doreşte să fie pe placul stăpânului. 


Scopul nostru este să ne simţim în munca spirituală aşa cum se simte 


sclavul care munceşte fără nicio recompensă. 


Călătoria spirituala nu ar trebui să fie influenţată de frica pedepsei sau 
de anticiparea recompensei, ci doar de dorinţa altruistă de a face Voința 
Creatorului. 

Mai mult decât atât, nu ar trebui să anticipăm că perceperea Lui ar fi o 
consecinţă a muncii, pentru că şi aceasta este o formă de recompensă. Ar 
trebui să îndeplinim Voința Lui fără să ne dorim ca El să ştie că am făcut-o 
de dragul Lui, fără măcar să ne gândim că am făcut ceva special pentru El, 
fără să vedem rezultatele muncii noastre, ci doar să fim încredinţaţi că El 
este mulţumit de noi. 

Dacă munca noastră ar fi aşa cum este descrisă mai sus, atunci ar trebui 
să eliminăm complet noţiunile de recompensă şi pedeapsă. Pentru a 
înţelege asta trebuie să ştim ce semnificaţii acordă Cabala acestor noţiuni. 

Noi primim o recompensă atunci când facem un anumit efort pentru a 
obţine ceva ce ne dorim. Ca rezultat al acestor eforturi vom primi sau găsi 
ceea ce ne dorim. O recompensă nu poate fi ceva care există din abundență 


în lumea noastră şi este accesibil oricui. Numai prin muncă, numai prin 

efortul pe care îl facem putem primi o anumită recompensă, recompensă 
care nu poate fi obţinută fără acest efort. 

De exemplu, cu greu poate pretinde cineva că a „muncit“ pentru a găsi 
o piatră, dacă pietrele există din abundență în jurul său. În această situaţie 
nu există nici muncă şi nici recompensă. Pe de altă parte, pentru a avea o 
mică piatră prețioasă, omul trebuie să depună un efort mare, pentru că o 
astfel de piatră este greu de găsit. În acest caz, efortul a fost real şi 


recompensa este atribuită. 

Frica de Creator 


Lumina Creatorului umple întreaga Creaţie. Deşi suntem înconjurați de 
această Lumina, noi nu o putem percepe. Plăcerile pe care le simţim sunt 
doar mici raze care ajung la noi prin mila Creatorului, deoarece în lipsa 
oricărei plăceri existenţa noastră ar lua sfârşit. 

Noi simţim razele ca nişte forţe care ne atrag spre acele obiecte în care 
ele au pătruns. Obiectele în sine nu sunt importante, lucru care devine 
evident în momentul în care încetăm să fim interesaţi de ele, deşi în trecut 
ne-au atras foarte mult. 

Motivul pentru care nu primim întreaga Lumină a Creatorului, ci doar o 
mică parte a sa, este faptul că egoismul acţionează ca o barieră. Ca urmare 
a legii asemănării sau congruenţei calităților, nu putem percepe Lumina 


atâta timp cât dorinţele noastre sunt egoiste. 


Două obiecte se pot percepe reciproc numai în măsura în care 


calităţile lor coincid. 

Până şi în lumea noastră putem vedea că doi oameni care au gânduri şi 
dorinţe diferite nu se pot înţelege unul pe altul. 

Astfel, cel care posedă calitățile Creatorului va fi pur şi simplu 
„scufundat“ într-un ocean nemărginit de plăcere şi cunoaştere completă. 

În cazul în care Creatorul se află peste tot şi nu este nevoie să Îl căutăm 
ca pe un obiect preţios, atunci în mod evident El nu poate fi considerat o 
„recompensă“. În mod similar, nu putem spune că muncim pentru a-L 
căuta, deoarece El este atât în jurul nostru, cât şi în interiorul nostru. 

Noi nu Îl putem percepe, dar El este în noi, în credinţa noastră. În 
acelaşi timp, dacă Îl percepem şi primim plăcere de la El, nu putem spune 
că am fost recompensaţi. La urma urmei, dacă nu am muncit deloc, iar 
obiectul în cauză se găseşte din abundență în întreaga lume, atunci acest 


obiect nu poate fi considerat o recompensă. 


Astfel, apare următoarea întrebare: Care este recompensa faptului că 


am rezistat naturii noastre egoiste? 


Mai întâi, trebuie să înțelegem de ce Creatorul a instituit legea 
congruenței. Ca urmare a acestui fapt, deşi El umple totul, noi suntem 
incapabili să Îl percepem, pentru că se ascunde de noi. 

Răspunsul la întrebarea: „Care este recompensa pentru faptul că 
rezistăm în faţa egoismului?“ este următorul: „Creatorul a instituit Legea 


Congruenţei.“ Aceasta ne dă posibilitatea de a percepe doar acele obiecte 

care se află la nivelul nostru spiritual. În acest fel suntem împiedicaţi să 
experimentăm cele mai teribile sentimente ale egoismului nostru (care 
reprezintă natura Creaţiei) atunci când primim plăcere de la El, deoarece 
împreună cu plăcerea vin şi sentimentele de ruşine şi umilinţă. 

Egoismul nu poate rezista acestui sentiment. Dacă suntem în 
imposibilitatea de a justifica acţiunile rele în faţa noastră sau a altora, dacă 
suntem incapabili să găsim circumstanţele exterioare care se presupune că 
ne-au forțat să facem fapte rele, atunci preferăm orice altă pedeapsă cu 
excepția sentimentului de umilinţă a „eului“, pentru că acesta este stâlpul 
existenţei noastre. Dacă este umilit, „eul“ dispare spiritual; este ca şi cum 
am dispărea din această lume. 

Însă atunci când ajungem la un asemenea nivel de înţelegere încât 
singura noastră dorință este aceea de a dărui totul Creatorului şi când 
suntem în mod constant preocupaţi de gândul referitor la ce altceva am 
mai putea face pentru Creator, atunci vom descoperi că am fost creaţi 
pentru a primi plăcere de la Creator şi că asta este tot ceea ce El doreşte. În 
acel moment vom primi toate plăcerile posibile, pentru că vrem doar să 
îndeplinim Voința Creatorului. 

În acest caz nu mai există loc pentru ruşine, întrucât Creatorul ne arată 
că vrea să ne dăruiască plăcere şi doreşte ca noi să o acceptăm. Mai 
degrabă îndeplinim Voința Creatorului prin această acceptare, decât prin 
intermediul propriilor dorinţe egoiste. Ca rezultat, devenim asemănători cu 


Creatorul din punct de vedere al calităților noastre, iar ecranul dispare. 


471 


Toate acestea au loc pentru că ajungem la un nivel spiritual la care, 
asemenea Creatorului, putem dărui plăcere. 

Din cele de mai sus putem concluziona că răsplata pentru eforturile 
noastre ar trebui să constea din primirea unor calităţi noi, altruiste: dorinţa 
de a „dărui“ şi aspirația de a oferi plăcere, dorinţe similare cu cele pe care 
le are Creatorul faţă de noi. Acest nivel spiritual şi aceste calităţi sunt 
cunoscute sub numele de „frica de Creator“. 

Frica spirituală (altruistă), asemenea tuturor celorlalte calităţi altruiste 
ale obiectelor spirituale, este complet diferită de orice calitate sau 
percepție personală. „Frica de Creator“ este frica de a fi îndepărtat de 
Creator. Ea nu este rezultatul evaluării beneficiului egoist, nici al fricii de 
a rămâne fără egoism şi nici al fricii de a deveni similari cu Creatorul. 
Toate acestea sunt bazate pe noţiunea beneficiului personal şi iau în calcul 
numai propria stare a omului. 

Frica de Creator este îngrijorarea altruistă de a nu fi capabili să facem 
ceva care să fie pe placul Creatorului. O astfel de frică este ea însăşi o 
calitate altruistă, în contrast cu frica egoistă, care este întotdeauna legată 


de incapacitatea de a ne satisface propriile nevoi. 


Dobândirea fricii față de Creator ar trebui să fie cauza şi scopul 


eforturilor noastre. 

Ar trebui să investim toate eforturile noastre în acest demers. Apoi, cu 
ajutorul calităților dobândite, putem primi toate plăcerile care ne-au fost 
destinate. O asemenea stare este cunoscută sub numele de „finalizarea 
corectării“ (emar tikun). 

Iubirea de Creator ar trebui să fie precedată de frica de Creator. Pentru a 
putea să ne îndeplinim obligațiile din iubire, pentru a putea să recunoaştem 
plăcerea conținută de acele acţiuni spirituale numite „porunci“ şi pentru ca 
această plăcere să invoce sentimentul de iubire, (deoarece în lumea noastră 
iubirea este cea care ne aduce plăcere, în timp ce ura ne aduce suferință), 
ar trebui ca mai întâi să dobândim frica de Creator. 

Dacă respectăm poruncile mai degrabă din frică, decât din sentimente 
de plăcere sau iubire, înseamnă că nu percepem plăcerea care este ascunsă 
în porunci şi urmăm Voința Creatorului de frica pedepsei. Corpul nu 
rezistă acestei sarcini pentru că se teme, de asemenea, de pedeapsă, şi în 
permanenţă încearcă să găsească motivul pentru care îndeplineşte această 
sarcină. 

La rândul său, acest aspect constituie motivul pentru care frica şi 
credinţa în pedeapsa şi recompensa Creatorului cresc, până când percepem 
în mod constant existenţa Lui. După ce am dobândit sentimentul existenţei 
Creatorului, adică încrederea în El, putem începe să îndeplinim din iubire 
Voința Sa, deoarece am dobândit „gustul“ şi plăcerea pentru respectarea 


poruncilor. 

În cazul în care Creatorul ne-ar permite, de la bun început, să respectăm 
poruncile datorită iubirii, evitând astfel frica şi primind doar plăcere din 
această sarcină, credinţa noastră în Creator nu s-ar mai dezvolta niciodată. 
Putem compara acest lucru cu oamenii care îşi petrec întreaga viaţă 
vânând plăcerile lumeşti şi care nu au nevoie de credinţă în Creator pentru 
a respecta poruncile (legile) naturii lor, deoarece natura lor îi obligă să 
îndeplinească aceste sarcini promițându-le o recompensă. 

Prin urmare, cabaliştii care percep plăcerea datorită respectării încă de 
la început a legilor spirituale ale Creatorului le vor respecta în mod 
involuntar, aşa cum alții se vor grăbi să împlinească Voința Creatorului 
doar de dragul imenselor plăceri ascunse pe calea Cabalei. Astfel, nimeni 
nu va fi capabil să se apropie de Creator. 

Din acest motiv plăcerile conţinute în legile spirituale şi în Cabala sunt 
în întregime ascunse. (Lumina este plăcerea care este ascunsă în fiecare 
lege spirituală; Lumina Creatorului este suma tuturor legilor spirituale.) 
Aceste plăceri sunt revelate doar atunci când omul ajunge la o stare de 


credință constantă în Creator. 

31 


O sămânță de altruism 


Cum poate o ființă umană, care a fost creată cu însușirile egoismului 
absolut, care nu simte nevoia de a se salva de dorințele corpului, care nu 
îşi poate imagina că există ceva în afara propriilor percepții, să treacă de 
dorințele corpului şi să înțeleagă ceva ce există în afara propriilor organe 
senzoriale? 

Noi suntem creați cu aspirația de a ne umple dorințele egoiste cu 
plăcere. Datorită acestui fapt nu avem nici o modalitate de a ne schimba şi 
de a ne transforma calitățile egoiste în unele opuse. Pentru a ne crea 
această posibilitate, atunci când a realizat egoismul, Creatorul a plasat în el 
sămânța altruismului, pe care o putem cultiva studiind şi acționând 
conform metodelor Cabalei. 

Atunci când simțim presiunea dorințelor corpului suntem incapabili să 
rezistăm, aşa încât toate gândurile noastre sunt îndreptate spre îndeplinirea 
dorințelor lui. În această stare nu avem libertatea de a acționa sau de a ne 
gândi la nimic altceva decât la propria satisfacție. 

Pe de altă parte, în timpul ascensiunii spirituale trăim momente în care 


aspirăm la creşterea spirituală şi la îndepărtarea de dorințele fizice, care ne 

trag în jos. În aceste momente nici măcar nu percepem dorinţele corpului 
ŞI, prin urmare, nu cerem dreptul de a alege liber între materialitate şi 
spiritualitate. 

În consecință, rămânând în starea de egoism, nu avem puterea de a 
alege altruismul. Însă, de îndată ce percepem măreţia lumii spirituale, nu 


ne mai aflăm în faţa unei alegeri, pentru că deja dorim spiritualitatea. 


Prin urmare, noţiunea de liber-arbitru constă în posibilitatea de a 
alege: Care forţă ne va domina: egoismul sau altruismul? Când apare o 


astfel de stare neutră în care să fim capabili să facem o alegere liberă? 


Prin urmare, nu există altă posibilitate decât să ne ataşăm de un 
învăţător, să ne adâncim în studiul cărţilor de Cabala, să ne alăturăm unui 
grup care aspiră să atingă acelaşi scop, să ne lăsăm influenţaţi de altruism 
şi putere spirituală. În consecinţă, deşi uneori rămâne în stare latentă timp 
de mai multe vieţi, sămânţa altruismului care a fost implantată în noi se 
trezeşte. 

Aceasta este esenţa lberului arbitru. De îndată ce începem să simţim că 
dorinţele altruiste se trezesc, vom începe să percepem spiritualitatea fără 
prea mult efort. Cel care se străduieşte să dobândească gânduri şi acțiuni 
spirituale, dar încă nu este ataşat cu fermitate de aceste convingeri 
personale, trebuie să se protejeze de contactul cu oamenii ale căror gânduri 


sunt adânc înrădăcinate în propriul lor egoism. 

Acest lucru este valabil în special pentru aceia care aspiră să trăiască 
după principiul credinţei deasupra raţiunii. Ei trebuie să evite orice contact 
cu opiniile celor care trec prin viaţă în limitele raţiunii lor şi care, prin 
filozofia lor, sunt opuşi Cabalei. În cărţile de Cabala s-a spus că raţiunea 
ignoranților este opusă rațiunii Cabalei. 

„Gândirea în limitele rațiunii noastre implică, în primul rând, faptul că 
vom calcula beneficiile acţiunilor pe care le facem. Pe de altă parte, 
rațiunea Cabalei — credința deasupra rațiunii umane — presupune că 
acţiunile noastre nu vor fi conectate cu calculele egoiste ale raţiunii sau cu 
beneficiile posibile care pot rezulta din aceste acţiuni. 

Cei care au nevoie de ajutor din partea altora sunt considerați săraci. 
Cei care sunt bucuroşi cu ceea ce au sunt consideraţi bogaţi. Însă atunci 
când recunoaştem că dorințele (liba) şi gândurile egoiste (moha) ne 
conduc toate acţiunile, brusc începem să înţelegem propria stare spirituală 
şi să ne dăm seama de puterea egoismului şi a răului din noi. 

Sentimentul de tristeţe care ne cuprinde atunci când ne dăm seama de 
adevărata noastră stare spirituală dă naştere dorinţei de a ne corecta. Când 
această dorinţă ajunge la o intensitate suficientă, Creatorul trimite Lumina 
Corectării în kli (vas), şi astfel începem să urcăm treptele scării spirituale. 

Oamenii sunt în general crescuţi în acord cu propria lor natură egoistă şi 
cu poruncilor din Biblie, continuând să susțină în mod automat 
convingerile dobândite de la naştere. Astfel, este puţin probabil ca ei să 


părăsească vreodată acest nivel de conexiune cu Creatorul. 

Prin urmare, atunci când corpul (dorinţa de a primi) întreabă de ce 
respectăm poruncile, răspundem că aşa am fost educați, că acesta este 
modul de viaţa acceptat de noi şi de comunitatea noastră. Având la bază 
educaţia, obiceiul devine a doua natură şi nu cere efort pentru a acţiona, 
deoarece acțiunile sunt dictate atât de corp, cât şi de minte. 

Astfel, nu există riscul de a încălca ceea ce este familiar şi natural. De 
exemplu, un bun evreu nu va simţi dorinţa de a conduce maşina în ziua de 
sâmbătă. lar dacă dorim să ne comportăm altfel decât am fost educați, 
lucru care nu este perceput de corp ca fiind o nevoie naturală a sa, atunci 
chiar şi cea mai nesemnificativă acţiune va genera întrebarea: De ce ne 
angajăm în această activitate şi ce ne determină să părăsim starea de linişte 
pentru a face acest lucru? 

În acest caz, vom fi confruntaţi cu un test şi cu o alternativă, pentru că 
NICI noi Şi nici societatea din care venim nu se angajează în acţiunile pe 
care plănuim să le facem. Nu există nimeni care să ne servească drept 
exemplu şi nimeni care să ne susțină intenţiile. 

Nu ne linişteşte nici gândul că nu suntem singuri pe această cale. Din 
cauză că nu putem găsi un exemplu nici în ceea ce am învăţat şi nici în 
societate, trebuie să concluzionăm că frica de Creator este cea care ne 
îndeamnă să acţionăm şi să gândim într-o nouă manieră. Astfel, cu 
excepția Creatorului, nu există nimeni căruia să-i cerem sprijin şi 


înţelegere. 

Deoarece Creatorul este Unul şi este singurul care ne poate susține, noi 
suntem, de asemenea, consideraţi a fi unici, şi nu parte componentă a 
masei de oameni în care ne-am născut şi am crescut. Pentru că nu găsim 
sprijin în mediu şi suntem în totalitate dependenți de mila Creatorului, 
devenim demni de a primi Lumina Lui, Lumină care are rolul de a ne 


ghida pe calea noastră. 


Fiecare începător ajunge la aceeaşi întrebare: Cine hotărăşte direcţia 


în care merg, eu sau Creatorul? 


Cu alte cuvinte, cine pe cine alege: Omul Îl alege pe Creator, sau 
Creatorul îl alege pe om? 

Dintr-un anumit punct de vedere, omul trebuie să spună că cel care 
alege este Creatorul, în virtutea a ceea ce se numeşte „providența 
personală“. Ca atare, omul trebuie să fie recunoscător Creatorului pentru 
că i-a oferit oportunitatea de a face ceva pentru El. 

Având în vedere motivul pentru care Creatorul alege o anumită 
persoană şi îi oferă această oportunitate, apare întrebarea: De ce să 
respectăm poruncile? Care este scopul? 

Acum omul ajunge la concluzia că această oportunitate a fost dată 
pentru a încuraja realizarea acţiunii de dragul Creatorului, că munca în 
sine este o recompensă şi că îndepărtarea de această muncă ar fi o 


pedeapsă. Asumarea acestei munci — de a servi Creatorul — este acum 

alegerea lui. Prin urmare, omul este pregătit să ceară ajutor Creatorului 
pentru a-şi întări intenţia, astfel încât toate acţiunile pe care le face să fie în 


beneficul Lui. Aceasta este alegerea liberă pe care omul o face. 

32 


Lupta pentru perceperea unicităţii 


Creatorului 


În Cabala, masele sunt cunoscute sub numele de „proprietari“ (baal 
habait), pentru că aspiră să îşi construiască propriile case (un vas, kli, 
egoist) şi să le umple cu plăcere. Dorinţele celui care avansează spiritual 
îşi au sursa în Lumina Creatorului şi se concentrează asupra sarcinii de a 
construi în inimă o casă pentru Creator, care să fie umplută cu Lumina 
Lui. 

Noi discernem toate noțiunile şi toate evenimentele în funcție de 
propriile percepții. Atribuim nume evenimentelor care au loc, în 
concordanță cu reacțiile organelor noastre senzoriale. Astfel, dacă vorbim 
despre un anumit obiect sau acțiune, ne exprimăm în funcție de ceea ce 
percepem. 

Fiecare dintre noi stabileşte măsura în care un obiect este dăunător, în 
conformitate cu gradul în care acel obiect ne împiedică să primim plăcere. 
În unele cazuri nu putem tolera nici măcar apropierea de un anumit obiect. 


Astfel, nivelul de înţelegere a importanței Cabalei şi a legilor sale vor 

determina răul pe care îl vom discerne în piedicile care stau în calea 
respectării legilor spirituale. 

Prin urmare, dacă vrem să ajungem la nivelul la care să urâm răul, 
trebuie să elogiem în gândurile noastre Creatorul şi Cabala. În acest fel ne 
vom dezvolta iubirea față de Creator, şi în aceeaşi măsură, ura față de 
egoism. 

În lectura de Paşte există o poveste despre patru fii care pun întrebări 
referitoare la munca spirituală. Deşi toate cele patru calităţi sunt prezente 
în fiecare dintre noi, deşi Cabala vorbeşte de obicei despre o imagine unică 
a omului în relaţie cu Creatorul, cu toate aceste, cele patru calităţi pot fi 
examinate ca patru tipuri distincte de personalitate. 

Cabala este dată pentru a ne ajuta să ne concentrăm asupra luptei 
împotriva egoismului. Dacă nu avem întrebări referitoare la propria 
noastră natură, înseamnă că nu am ajuns încă să realizăm răul din noi şi, 
prin urmare, nu avem nevoie de Cabala. În acest caz, dacă credem în 
recompensă şi pedeapsă, putem fi „treziţi“ de ideea că există o recompensă 
pentru respectarea legilor spirituale. 

Dacă deja acționăm pentru a fi recompensaţi, dar încă nu simţim 
propriul egoism, atunci nu ne putem corecta pentru că nu avem cunoştinţă 
de defectele noastre. Apoi, trebuie să învăţam să respectăm în mod altruist 
poruncile. Ca urmare, egoismul se va manifesta şi va întreba: 

„Care este scopul acestei munci?“ 


„Ce voi câştiga din asta?“ 

„Ce se întâmplă dacă munca este neconformă cu dorinţele mele?“ 

În acel moment vom avea nevoie de ajutorul Cabalei pentru a începe să 
muncim împotriva egoismului, deoarece începem să simţim răul din noi. 

Există o anumită forţă spirituală — un înger — care este responsabilă de 
generarea suferinței omului pentru a clarifica faptul că egoismul nu îl 
poate satisface. Această suferință determină omul să iasă din graniţele 
egoismului, evitând astfel să rămână sclav pentru totdeauna. 

Se spune că înainte de a dărui Biblia poporului Israel, Creatorul a 
oferit-o tuturor naţiunilor lumii, însă toţi au refuzat-o. Fiecare dintre noi 
este ca o lume în miniatură alcătuită dintr-o multitudine de dorinţe care 
sunt numite „naţiuni“. 

Trebuie să ştim că nici una dintre dorinţele noastre nu este adecvată 
ridicării spirituale, cu excepţia dorinţei de a avansa spre Creator, dorință 
cunoscută sub numele de „Israel“ (din cuvintele ebraice iașar — direct şi 
El — Dumnezeu, însemnând „spre Dumnezeu“). Numai prin alegerea 
acestei dorinţe omul poate să primească înţelepciunea ascunsă a Cabalei. 

Ascunderea nivelului spiritual al omului este una dintre condițiile 


obligatoriu necesare pentru succesul ridicării sale spirituale. 


Ascunderea de acest tip implică efectuarea unor acţiuni, astfel încât 


acestea să nu fie vizibile altora. 

Cel mai important lucru este ascunderea gândurilor şi aspirațiilor 
omului. Dacă se iveşte o anumită situaţie în care un cabalist trebuie să-şi 
expună punctul de vedere, acesta trebuie să fie confuz şi exprimat în 
termeni foarte generali, astfel încât adevăratele intenţii ale cabalistului să 
nu fie clare. 

De exemplu, să presupunem că cineva face o donaţie importantă pentru 
a finanța lecţiile unui cabalist şi pune condiţia ca numele donatorului să fie 
făcut public în ziar. În anunţ trebuie să fie menţionată suma, pentru ca 
donatorul să se bucure de faimă, şi astfel să obțină plăcere. 

Deşi pare clar că onoarea este principala dorinţă a donatorului, totodată 
este posibil ca el să dorească ascunderea faptului că articolul din ziar va 
ajuta la răspândirea Cabalei. În general, ascunderea are loc mai degrabă în 
intenţii, decât în acţiuni. 

În cazul în care Creatorul trebuie să trimită un sentiment de declin 
spiritual unui cabalist, atunci îi va lua mai întâi credinţa în alți mari 
cabalişti, pentru că dacă ar primi încurajări de la ei, niciodată nu va mai 
experimenta declinul spiritual. 

Cei care respectă poruncile sunt preocupaţi doar de acţiunile lor, nu şi 
de intenţii. Ei ştiu că respectă aceste porunci de dragul recompensei din 
această lume sau din cea viitoare. De asemenea, au întotdeauna o 
justificare pentru acţiunile lor şi se percep pe ei înşişi ca fiind corecţi. 

Pe de altă parte, un cabalist care munceşte la corectarea egoismului 


înnăscut încearcă să controleze fiecare intenţie de a respecta poruncile. In 

timp ce are dorinţa de a îndeplini Voința Creatorului, corpul se va opune, 
împreună cu gândurile care îl obstrucţionează în mod constant. În 
consecinţă, cabalistul se va simţi ca un păcătos. 

Toate acestea se întâmplă cu un scop. Creatorul vrea să determine 
cabalistul să se angajeze constant în corectarea gândurilor şi a intențiilor 
lui. Astfel, cabalistul nu va rămâne în sclavia egoismului şi nu va continua 
să trudească pentru sine, aşa cum fac alții, şi îşi va da seama că nu există 
altă cale pentru a îndeplini Voința Creatorului, cu excepţia situaţiei în care 
face totul de dragul Lui. 

Tot acest proces generează cabalistului sentimentul că este mai rău 
decât masele. Pentru mase, incapacitatea de a-şi înţelege starea spirituală 


este cauza care stă la baza respectării fizice a poruncilor. 


Un cabalist este obligat să îşi transforme dorinţele egoiste în dorinţe 


altruiste sau să fie capabil să respecte întru totul poruncile. 


Din acest motiv cabalistul se vede pe sine mai rău decât masele. 

Omul este într-o stare de război continuu pentru a se pune de acord cu 
dorinţele sale. Există însă un război, care este de natură opusă, în care 
omul se războieşte cu sine pentru a-şi reda întreaga inimă Creatorului şi 
pentru a o umple cu „inamicul“ său natural — altruismul. 

Scopul acestei bătălii este că în întreaga lui fiinţă este prezent Creatorul, 


nu doar pentru că aceasta este Voința Divină, ci şi pentru că omul doreşte 

asta. Astfel, Creatorul ar trebui să ne conducă şi să ne ghideze, pentru că I- 
am cerut acest lucru. 

Într-o asemenea bătălie, trebuie mai întâi să încetăm să echivalăm 
sinele cu corpul şi să înţelegem că trupul, intelectul, gândurile şi emoţiile 
sunt atribute externe trimise de Creator pentru a ne determina să Îi cerem 
ajutorul; să Îi cerem să depăşim aceste atribute; să Îi cerem să ne 
întărească ideea Unicităţii Sale şi ideea că El este acela care ne trimite 
toate gândurile; să ne rugăm ca El să ne trimită credinţa şi sentimentul 
Prezenţei şi al Stăpâniru Sale. 

În acest fel, toate gândurile contrare vor fi reduse la tăcere. Nu vom mai 
crede că totul depinde de noi sau că în această lume există o altă voinţă şi 
o altă forţă decât Creatorul. 

De exemplu, chiar dacă este posibil să ştim că totul este creat şi condus 
de Creator (linia dreaptă), putem crede, totuşi, că o anumită persoană ne-a 
făcut ceva rău sau ne-ar putea face (linia stângă). 

Pe de o parte, suntem convinşi că toate acţiunile noastre emană de la o 
singură Sursă — Creatorul (linia dreaptă). Pe de altă parte, nu putem 
suprima gândul că altcineva ne influenţează sau că rezultatul unui 
eveniment este condiționat de altceva decât de Creator (linia stângă). 

Astfel de ciocniri între percepții apar din motive variate, în funcție de 
legăturile noastre sociale, până în momentul în care Creatorul ne ajută să 
atingem linia de mijloc. Bătălia are loc pentru percepția Unicităţii 


Creatorului, în timp ce gândurile care ne împiedică sunt trimise să învingă 


486 


tocmai aceste opinii. Cu ajutorul Creatorului ne batem pentru victorie şi 
pentru a dobândi o percepție mai mare cu privire la Dominația Sa, ceea ce 
înseamnă să dobândim o mare credinţă. 

Războiul nostru obişnuit se centrează pe gratificarea egoismului, 
asemenea tuturor războaielor din această lumea. Cu toate acestea, 
adevăratul război (războiul împotriva naturii noastre) se concentrează 
asupra eliberării de sub dominaţia „inamicului“ nostru — Creatorul. Acest 
război încearcă să predea mintea şi inima controlului Creatorului, astfel 
încât Creatorul să le câştige atât pe ele, cât şi întreaga lume, atât mica 
lume a omului, cât şi lumea ca întreg şi să înzestreze toate creaţiile cu 
calitățile Sale, în acord cu voinţa lor. 

Starea în care dorinţele şi calitățile Creatorului ocupă toate gândurile şi 
dorinţele omului este cunoscută ca „o stare altruistă“. Aceasta include: o 
stare a „dăruirii“, o stare de predare a sufletului fizic Creatorului şi o stare 
de întoarcere spirituală (hazara beciuuva). Toate aceste stări se află sub 
influenţa Luminii Graţiei (Or Hasadim) care emană de la Creator şi care 
ne dă puterea de a depăşi gândurile corpului care ne creează dificultăţi. 

Stările de mai sus nu sunt întotdeauna necesare. Putem depăşi anumite 
obstacole, create de modul în care gândim, după care un nou val de 
gânduri ne trag înapoi. În acest caz, putem să cădem iar sub influenţa lor şi 
să avem dubii cu privire la Unicitatea Creatorului şi să ne luptăm cu ele 


încă o dată şi din nou să simţim nevoia să apelăm la Creator pentru a ne 

ajuta şi pentru a primi Lumina, astfel încât să depăşim aceste gânduri şi să 
le predăm Legii Creatorului. 

Starea în care primim plăcere de dragul Creatorului şi în care nu doar ne 
predăm Lui, ci trecem de partea Lui, este numită „primire de dragul 
Creatorului“. Ordinea naturală în care ne alegem gândurile şi acţiunile este 
de aşa natură, încât fie conştient, fie inconştient, vom alege întotdeauna 
cale care ne oferă cele mai mari plăceri. Omul va dispreţui plăcerile mici, 
de dragul celor mari. 

Nu există liber-arbitru în acest proces. Dreptul de a alege şi libertatea de 
a decide apar doar în momentul în care vom hotări să luăm decizii bazate 
pe adevăr, şi nu pe plăcere. Acest lucru se întâmplă doar atunci când 
decidem să mergem pe calea adevărului, în ciuda suferințelor pe care le 


aduce. 


Inclinaţia naturală a corpului este să evite suferinţa şi să caute 


plăcerea, prin orice mijloace. 


Această tendinţă va împiedica omul să ia decizii bazate pe principiul 
adevărului. Cel care aspiră să îndeplinească Voința Creatorului trebuie să 
plaseze dorinţele Creatorului mai presus de ale sale. 

De asemenea, trebuie să se preocupe în mod constant de perceperea 
măreției Creatorului, pentru a dobândi suficientă putere să îndeplinească 


mai degrabă Voința Creatorului, decât propria sa voinţă. 

Măsura în care credem în măreţia şi puterea Creatorului va determina 
capacitatea noastră de a-l împlini dorințele. Astfel, trebuie să ne 
concentrăm toate eforturile asupra creşterii măreției Creatorului. Deoarece 
Creatorul vrea să simţim plăcere, El a creat în noi dorința de a fi 
satisfăcuţi. Nu există nici o altă calitate în noi în afară de această dorinţă, 
care ne dictează fiecare gând, fiecare acţiune şi ne programează existenţa. 

Egoismul este cunoscut ca fiind un înger rău, o forță rea care ne 
controlează de Sus, trimiţându-ne plăcere, iar noi, fără să vrem, devenim 
sclavii săi. Starea de supunere faţă de această forță este cunoscută sub 
numele de „sclavie“ sau „exil“ (galut) din lumea spirituală. 

Dacă egoismul, acest înger rău, nu ar avea nimic de dat, atunci nu ar 
ajunge să pună stăpânire pe om. În acelaşi timp, dacă am putea renunţa la 
plăcerile oferite de egoism, nu am fi înrobiţi de ele. Din păcate, nu suntem 
capabili să ne îndepărtăm de starea de sclavie, însă dacă vrem să facem 
asta — lucru considerat a fi alegerea noastră liberă — atunci Creatorul ne va 
ajuta de Sus, înlăturând plăcerile cu care ne amăgeşte egoismul. Astfel, ne 
putem îndepărta de domeniul egoismului pentru a deveni liberi. Mai mult 
decât atât, intrând sub influenţa forțelor spirituale pure, putem să 
experimentăm plăcere din acţiuni altruiste, devenind în acest fel slujitorii 
altruismului. 

În concluzie, noi, ca indivizi, suntem sclavii plăcerii. Dacă plăcerea 


noastră provine din faptul că primim, atunci suntem sclavii egoismului (ai 


489 


faraonului, ai îngerului rău etc.). Dacă plăcerea noastră provine din 
dăruire, atunci suntem slujitorii Creatorului (ai altruismului). 

Însă nu putem exista fără a primi o anumita formă de plăcere. Aceasta 
este esenţa umană, acesta este modul în care Creatorul a proiectat ființele 
umane şi acest aspect nu poate fi modificat. Tot ce trebuie să facem este să 
ne rugăm Creatorului să ne dăruiască dorinţa pentru altruism. Aceasta este 


esenţa liberului arbitru şi a rugăciunii noastre. 

33 


A primi de dragul dăruirii 


Modul corect (eficient) de a ne adresa Creatorului este compus din două 
etape. În primul rând, trebuie să înţelegem că bunătatea Creatorul se 
manifestă faţă de toate fiinţele, fără excepţie, iar acţiunile Sale sunt în 


totalitate binevoitoare, oricât de neplăcute ar putea părea. 


Creatorul ne trimite doar ce este bun pentru noi şi ne oferă ceea ce 


este necesar. 


Astfel, nu avem ce să cerem Creatorului. Ar trebui să fim mulţumiţi cu 
ceea ce primim de la El, indiferent de starea în care ne aflăm. De 
asemenea, ar trebui să fim recunoscători Creatorului şi să Îl slăvim, 
întrucât nu există nimic altceva care să poată fi adăugat stării noastre şi, 
prin urmare, ar trebui să fim mulţumiţi de soarta pe care o avem. 

Întotdeauna trebuie ca, mai întâi, să mulțumim Creatorului pentru tot ce 
am primit în trecut, şi abia apoi putem cere pentru viitor. Însă dacă simţim 


că ne lipseşte ceva în viaţă, atunci suntem îndepărtați de Creator în aceeaşi 

măsură în care percepem deficienţa. Acest lucru apare deoarece Creatorul 
este absolut perfect, în timp ce noi suntem nefericiţi. 

Atunci când începem să simţim că ceea ce avem este cel mai bun lucru 
pe care îl putem avea (deoarece este exact starea pe care Creatorul ne-a 
trimis-o) ne apropiem de Creator şi putem cere pentru viitor. 

Starea de „fericit cu soarta sa“ poate apărea pur şi simplu ca urmare a 
înțelegerii faptului că circumstanţele din viaţa noastră nu sunt consecinţa 
acțiunilor noastre, ci sunt trimise de Creator. Această stare poate apărea 
când ne dăm seama că citim o carte care se referă la Creator, la viaţa 
veşnică, la scopul suprem al vieții noastre şi la scopul binevoitor al 
Creaţiei. 

Totodată, ea conţine metoda prin care putem cere Creatorului să ne 
schimbe viaţa şi ne ajută să conştientizăm faptul că miloane de oameni 
din lume nu au oportunitatea de a experimenta aceste lucruri. Astfel, cei 
care doresc să Îl perceapă pe Creator, însă nu au ajuns la acest obiectiv, ar 
trebui să fie mulțumiți cu condiția lor pentru că ea vine de la Creator. 

Deşi aceşti oameni încă mai au dorinţe neîmplinite (în ciuda faptului că 
sunt mulţumiţi cu ceea ce Creatorul a decis să le dea, şi astfel sunt aproape 
de El), ei devin demni de a primi Lumina Creatorului care le va aduce 
întreaga cunoaştere, înţelegere şi plăcere. 

Pentru a ne separa, în sens spiritual, de egoism trebuie să remarcăm 
propria insignifianţă, josnicia intereselor, aspirațiilor şi plăcerilor noastre. 


Totodată, trebuie să fim conştienţi de măsura în care suntem dispuşi să 

facem totul doar pentru propriul succes şi de faptul că toate gândurile 
noastre urmăresc doar câştigul personal. 

Starea de smerenie este importantă pentru că ne ajută să recunoaştem 
adevărul: faptul că satisfacția personală este mai însemnată decât 
Creatorul, iar dacă nu vedem niciun beneficiu personal în acţiunile 
noastre, atunci nu le putem îndeplini nici cu gândul, nici cu fapta. 

Creatorul primeşte plăcere dăruindu-ne nouă plăcere. Dacă ne bucurăm 
de faptul că plăcerea dăruită de Creator Îi oferă Lui posibilitatea de a ne 
produce încântare, atunci calitățile şi dorinţe noastre coincid cu cele ale 
Creatorului şi fiecare parte este mulțumită dăruind: Creatorul dăruieşte 
plăcere, iar noi creăm condiţiile pentru a o primi. Fiecare se gândeşte la 
celălalt şi nu la sine, aceasta fiind ceea ce defineşte acţiunile lor. 

Deoarece ființele umane se nasc egoiste, suntem incapabili să ne 
gândim la altcineva în afară de noi înşine. Putem dărui numai în situaţia în 
care avem un beneficiu imediat, mai mare decât ceea ce am dăruit, (ca în 
procesul negocierii). Faţă de această calitate, fiinţa umană este extrem de 
îndepărtată de Creator şi nu Îl percepe. 

Această ultimă separare de Creator — Sursa tuturor plăcerilor — este 
determinată de egoism şi este cauza tuturor suferințelor noastre. 
Înțelegerea acestui fapt este numită „realizarea răului“ deoarece, pentru a 
ne îndepărta de egoism prin ură faţă de el, trebuie să simţim pe deplin şi să 
recunoaştem că este răul nostru, singurul duşman de moarte care ne 


împiedică să atingem perfecțiunea, plăcerea şi nemurirea. 

Astfel, în toate acţiunile, fie că este vorba de studiul Cabalei, fie că este 
vorba de respectarea poruncilor, trebuie să ne stabilim ca scop 
îndepărtarea de egoism şi avansarea către Creator, în virtutea asemănării 
calităților. Numai atunci vom fi capabili să primim din actele altruiste 
aceeaşi plăcere pe care o primeam din cele egoiste. 

Dacă, cu ajutor de Sus, vom începe să primim plăcerea care provine din 
fapte altruiste şi, ca rezultat, simţim că suntem fericiţi şi că asta este cea 
mai mare recompensă, atunci această stare este cunoscută ca „dăruire de 
dragul dăruirii“, stare în care nu aşteptăm nicio recompensă. Mulţumirea 
noastră provine doar din capacitatea de a face ceva pentru Creator. 

De îndată ce am atins acest nivel spiritual şi dorim să dăruim ceva 
Creatorului, devine evident că El doreşte doar un singur lucru: să ne 
dăruiască plăcere. Atunci, suntem gata să primim plăcere pentru că aceasta 
este Voința Creatorului. Această acțiune este numită „primire de dragul 
dăruirii“. 

În stările spirituale, intelectul omului (raţiunea, înţelepciunea) 
corespunde Luminii Înţelepciunii (Or Hohma). Inima omului, dorinţele şi 
sentimentele lui corespund Luminii Milei (Or Hasadim). Numai atunci 
când inima este gata să asculte, rațiunea poate să acţioneze asupra ei. Or 
Hohma poate lumina doar acolo unde Or Hasadim este deja prezentă. 
Dacă Or Hasadim nu este prezentă, atunci Or Hohma nu luminează. 


Această stare este cunoscută ca „întuneric“ sau „noapte“. 

În lumea noastră, adică în acea lume în care omul încă se află în sclavia 
egoismului, raţiunea nu poate să domine inima niciodată, pentru că inima 
este sursa tuturor dorințelor. Ea este singurul stăpân al omului, în timp ce 
raţiunea nu are puterea de a contracara dorinţele inimii. 

De exemplu, o persoană care doreşte să fure cere sfatul raţiunii pentru a 
şti cum să procedeze. Astfel, raţiunea devine executorul dorințelor inimii. 
Pe de altă parte, dacă decide să facă fapte bune, rațiunea îi oferă şi de 
această dată sprijin, aşa cum fac şi alte părți ale corpului. Prin urmare, nu 
avem altă soluţie decât să curăţam inima de dorinţele egoiste. 

Creatorul arată omului, în mod intenționat, că dorinţa Lui este de a-i 
dărui plăcere, în scopul de a-i da posibilitatea să se elibereze de ruşinea 
primirii. Omul poate înţelege că primind plăceri „de dragul Creatorului“ Îl 
mulţumeşte cu adevărat, adică mai degrabă mulţumeşte Creatorul, decât 
primeşte plăcere de la El. 

Există trei tipuri de muncă pe care omul le poate face în Cabala prin 
respectarea poruncilor. În fiecare dintre ele există aspirații bune şi rele: 

1. Omul studiază pentru sine, pentru a deveni faimos, astfel încât 
ceilalți, cu excepţia Creatorului, să îl răsplătească cu onoruri şi bani 
pentru eforturile sale. Din acest motiv publicul se angajează în 
studiul Cabalei, pentru a primi o recompensă. 

2. Omul studiază de dragul Creatorului, pentru a obţine o recompensă 
de la El în această lume şi în lumea care va veni. În acest caz, pentru 


ca ceilalți să nu îi poată vedea munca, studiul se face în particular, 

evitând astfel să fie recompensat pentru eforturile sale. Singura 
recompensă dorită este cea de la Creator. Un astfel de om se va teme 
că recompensele primite de la alţii îl pot distrage de la intenția de a fi 
recompensat doar de Creator. 

Aceste intenţii ale celui care face muncă spirituală sunt numite de 
„dragul Creatorului“, pentru că omul lucrează pentru Creator, 
respectă poruncile Creatorului şi primeşte răsplată numai de la 
Creator. Este la fel ca în primul caz în care omul a lucrat pentru 
ceilalţi, le-a îndeplinit aşteptările prin această muncă, iar apoi a cerut 
o recompensă pentru munca sa. 

În ambele cazuri, numitorul comun este aşteptarea şi dorinţa unei 
recompense. În primul caz, omul a lucrat pentru alţii şi a aşteptat o 
recompensă pentru munca sa. În al doilea caz, omul a lucrat pentru Creator 
şi a aşteptat o recompensă de la Creator. 

3. După primele două stadii, omul îşi dă seama de gradul de dependenţă 
faţă de egoism. Corpul (dorinţa de a primi) începe atunci să se 
întrebe: „Ce fel de muncă este asta? Unde este recompensa?“ Nu 
obţine însă nici un răspuns. 

În primul stadiu egoismul nu pune nici o întrebare pentru că primeşte 
recompensă din reacţiile celorlalţi. În stadiul următor, omul poate 
răspunde egoismului afirmând că doreşte o răsplată mai mare decât poate 
primi de la oameni, adică doreşte plăceri spirituale eterne, atât în această 


lume cât, şi în cea viitoare. 

În ultimul stadiul, atunci când Creatorul vrea să dăruiască omului, 
acesta începe să înţeleagă gradul de înrobire faţă de egoism şi nu poate 
răspunde corpului. Creatorul vrea doar ca omul să dorească să facă acelaşi 
lucru şi aceasta va fi răsplata pentru acţiunile lui. 

„Recompensa“ se referă la beneficiul pe care oamenii doresc să îl 
obțină ca urmare a muncii lor. În general, recompensa se referă la 
„plăcere“, în timp ce prin „muncă“ înţelegem orice efort intelectual, fizic 
sau moral din partea corpului. Recompensa poate veni sub formă de bani, 
onoare, faimă etc. 

Atunci când simţim că ne lipseşte puterea de a rezista corpului, că nu 
avem energia de a realiza nici cele mai mici sarcini pentru că organismul 
nu poate face nici un efort fără o recompensă, atunci nu există altă cale 
decât să ne întoarcem către Creator şi să îi cerem ajutorul. Trebuie să Îl 
rugăm să ne dea puteri supranaturale care să ne îngăduie să lucrăm 
deasupra raţiunii şi a naturii noastre. 

Cel mai important aspect este să credem că, în ciuda legilor naturii, 
Creatorul ne poate ajuta, şi că El aşteaptă să Îi cerem ajutorul. Însă la 
această decizie se poate ajunge numai dacă omul este complet dezamăgit 


de abilităţile sale. 


Creatorul doreşte ca fiecare persoană să aleagă ce este drept şi să se 


îndepărteze de ceea ce este greşit. 

In caz contrar, Creatorul ar fi creat o ființă umană înzestrată cu propriile 
Lui calități sau, odată creat egoismul, El Insuşi l-ar fi transformat în 
altruism, fără să mai fi nevoie de exilarea amară din starea de Perfecţiune 


Superioară. 

34 


Suferinţa trimisă ca bunătate absolută 


Liberul-arbitru este decizia personală şi independentă a fiinţei umane 
prin care alege să fie condusă mai degrabă de Creator, decât de Faraon. 
Puterea Faraonului constă în faptul că ne arată ce recompense putem 
primi. Noi percepem cu uşurinţă recompensele pe care le putem obține ca 
urmare a realizării unor acţiuni egoiste; înțelegem aceste recompense cu 
ajutorul rațiunii şi le vedem cu ochii noştri. Rezultatul este cunoscut de la 
început şi este apreciat de societate, familie, părinți şi de copii. 

Prin urmare, corpul îl întreabă pe Faraon: „Cine este Stăpânul de a cărui 
voce trebuie să ascult?“ (Exodul, 5, 2). Altfel spus: „Ce câştig din această 
muncă?“ 

Avem dreptate atunci când credem că este imposibil să avansăm 
împotriva naturii noastre. Însă avansarea în sine nu este scopul final, ea 


este doar încrederea în capacitatea Creatorului de a ne schimba. 


Lumina Creatorului, dezvăluirea Sa ființei umane este cunoscută sub 


numele de „viaţă“. 

Prima dovadă a percepţiei permanente a Creatorului este numită 
„naşterea spirituală“ a omului. Aşa cum în lumea noastră omul are dorinţa 
naturală de a trăi, tot aşa şi în lumea spirituală, el este obligat să îşi 
dezvolte aceeaşi aspirație. 

Acest lucru este necesar dacă omul doreşte să se nască spiritual, în 
concordanță cu principiul „suferinţa pentru plăcere determină plăcerea 
care este primită“. Prin urmare, trebuie să studiem Cabala de dragul 
Cabalei, pentru a revela Lumina şi pe Creator. Dacă omul nu ajunge la 
acest obiectiv, el simte o imensă suferință şi amărăciune. Această condiție 
este numită „o viață în suferință“. Cu toate acestea, omul trebuie să 
continue să facă efort. Faptul că nu a ajuns la Revelarea Creatorului ar 
trebui să-l determine să-şi intensifice eforturile până când Creatorul se va 
revela. 

Se vede clar că suferinţa umană este cea care treptat dă naştere dorinţei 
reale de a dobândi Revelarea Creatorului. O astfel de suferință este numită 
„suferinţă din iubire“ şi ea stârneşte invidia oricui. Atunci când vasul este 
suficient de plin cu această suferință, Creatorul se va revela pe Sine 
cabaliştilor, celor care au dobândit această dorinţă. 

Adesea, pentru a finaliza o afacere este nevoie de un intermediar care să 
îi spună cumpărătorului că un anumit obiect merită mai mult decât preţul 


afişat pe acel obiect. Cu alte cuvinte, vânzătorul nu ridică în mod exagerat 


preţul. 

Întreaga metodă de „acceptare a observaţiei“ (musar) se bazează pe 
acest principiu, care îşi propune să convingă omul să lase de-o parte 
consideraţile materiale de dragul spiritualului. Cărțile de musar ne învaţă 
că toate plăcerile acestei lumi sunt false şi lipsite de valoare. Prin urmare, 
omul nu renunţă la nimic atunci când întoarce spatele plăcerilor acestei 
lumi. 

Metoda Rav-ului Baal Şem Tov este cumva diferită. Ea pune un accent 
mai mare pe obiectul care urmează a fi cumpărat. Omului îi este arătată 
valoarea infinită şi măreţia achiziției spirituale. Se admite faptul că 
plăcerile acestei lumi au o anumită valoare, însă este de preferat ca omul 
să le refuze, deoarece plăcerile spirituale sunt incomparabil mai mari. 

Dacă omul ar putea rămâne în egoism şi, în acelaşi timp, să primească 
plăceri spirituale împreună cu cele materiale, atunci dorinţele lui ar putea 
creşte constant. Ca rezultat, el s-ar îndepărta de Creator din cauza 
diferenţei tot mai mari dintre calitățile Creatorului şi amploarea lor, 
comparativ cu ale lui. Pentru că nu ar mai percepe Creatorul, nu ar exista 
niciun sentiment de ruşine în actul de primire a plăcerii. 

Omul poate primi plăcere de la Creator doar devenind similar cu El în 
calităţi, fapt care va fi imediat contracarat de organism. Această rezistență 
va fi experimentată sub forma întrebărilor care apar, ca de exemplu: 

„Ce am câştigat din această muncă pentru care am depus atâta efort? De 


ce trebuie să studiez din greu noaptea?“ 

„Este posibil să dobândeşti percepţia spiritualității şi a Creatorului până 
la gradul la care le descriu cabaliştii?“* 

„Este aceasta o sarcină care poate fi îndeplinită de un om obişnuit?“ 

Tot ceea ce sugerează egoismul este corect: ființa umană nu este 
capabilă să ajungă nici măcar la cel mai mic nivel spiritual fără ajutor. 
Totuşi, dacă este ajutată de Creator poate atinge acest nivel. Cel mai greu 
lucru este însă să aibă încredere în ajutorul acestuia până când îl va primi. 
Ajutorul Creatorului în combaterea egoismului vine ca o Revelare a 
măreției şi puterii Sale. 

Dacă măreţia Creatorului ar fi revelată tuturor oamenilor din această 
lume, fiecare om nu ar face nimic altceva decât să se străduiască să aducă 
plăcere Creatorului, chiar fără recompensă, pentru că posibilitatea de a-L 
servi pe El ar fi considerată o recompensă în sine şi nimeni nu ar mai cere 
nimic altceva. Oamenii ar refuza orice recompensă adițională. 

Deoarece măreţia Creatorului este ascunsă ochilor şi simţurilor noastre, 
noi nu suntem capabili să realizăm nimic de dragul Său. Corpul (raţiunea 
noastră) se consideră mai important decât Creatorul, pentru că se simte 
doar pe sine. Argumentul său logic este următorul: dacă este mai 
important corpul decât Creatorul, atunci omul ar trebui să lucreze pentru 
corp şi să fie recompensat. 

Însă omul nu munceşte dacă nu obţine un beneficiu în urma muncii. În 
lumea noastră vedem că numai copiii, în jocurile lor, sau oamenii instabili 


emoțional sunt gata să muncească fără a anticipa recompense. In ambele 

cazuri acest lucru se întâmplă întrucât cei din aceste categorii sunt forţaţi 
de către natura lor să acţioneze astfel: copiii — pentru a se dezvolta, iar 
oamenii instabili emoţional — pentru a-şi corecta sufletele. 

Plăcerea este un derivat al dorinţei care o precede: apetitul, suferinţa, 
pasiunea şi foamea. Cel care are totul este teribil de nefericit pentru că nu 
mai are ce să mai dorească. Prin urmare, omul poate deveni depresiv. Dacă 
ar fi să măsurăm averea unui om prin percepţia fericirii, atunci oamenii 
săraci ar fi cei mai fericiți pentru că sunt mulțumiți chiar şi de cele mai 
nesemnificative lucruri. 

Creatorul nu se revelează imediat şi dintr-odată, deoarece omul trebuie 
să-şi dezvolte o dorinţă completă şi corectă pentru Revelarea Lui. Exact 
acesta este motivul pentru care Creatorul se ascunde pe Sine: pentru ca 
omul să simtă că are o nevoie urgentă de Creator. Atunci când decide să se 
îndrepte spre Creator, în loc să se simtă împlinit şi mulţumit de această 
alegere, omul este aruncat în situaţii pline de suferinţă. 

Acest lucru se întâmplă pentru a ne determina să avem credinţă în 
bunătatea Creatorului, mai presus de propriile noastre sentimente şi 
gânduri. Indiferent de suferinţa care se abate asupra noastră, trebuie să ne 
învingem gândurile legate de această suferinţă prin efort intern şi forțându- 
ne să ne gândim la scopul Creaţiei. Ar trebui, de asemenea, să luăm în 
considerare rolul nostru în această schemă, chiar dacă nici mintea şi nici 


inima nu sunt înclinate să se gândească la aceste aspecte. 

Nu ar trebui să ne minţim şi să spunem că aceasta nu este suferinţă, ci 
odată cu suferinţa ar trebui să avem credinţă, deşi simţim contrariul. Acest 
lucru necesită renunţarea la încercarea de a percepe Creatorul sau 
Revelarea Lui, cât şi a gândurilor, acţiunilor şi planurilor Sale, atunci când 
ne trimite suferință. Aceasta ar putea fi similară cu mita sau recompensa 
pentru suferinţa îndurată. 

Gândurile şi acţiunile noastre ar trebui să nu fie direcționate către sine 
sau în sine; ele nu ar trebui să fie concentrate asupra sentimentelor şi 
suferinței sau asupra gândurilor referitoare la dorinţa de a scăpa din 
această situaţie. În schimb, ar trebui să ne transferăm percepţia în afara 
corpurilor, ca şi cum ne-am mişca din interior spre exterior. Ar trebui să 
încercăm să Îl percepem pe Creator şi planul Său nu prin inimile noastre, 
ci din exterior, distanţându-ne de proces, plasându-ne în locul Creatorului 
şi acceptând această suferinţă ca pe o condiție necesară pentru a ne spori 
credinţa în Dominația Supremă, astfel încât să putem face totul de dragul 
Creatorului. 

Realizând cele precizate anterior putem câştiga Revelarea Creatorului, 
percepția Luminii Divine şi a adevăratei Sale Dominaţii. Lucrurile se 
petrec astfel deoarece revelarea Creatorului se datorează doar unor dorinţe 
altruiste, unor gânduri care nu se referă la sine şi la problemele noastre 
personale, unor griji „ din afară“, pentru că doar atunci calităţile noastre 


sunt identice cu cele ale Creatorului. 

Dacă noi, în inimile noastre, cerem Creatorului să ne scutească de 


suferinţă, atunci Suntem cerşetori sau egoişti. 


Din acest motiv trebuie să descoperim în noi sentimente pozitive faţă de 
Creator, pentru că doar atunci putem primi Revelarea Sa. 

Este necesar să ne amintim că ascunderea Creatorului şi suferința 
noastră sunt consecinţa „cojilor“* noastre egoiste, întrucât Creatorul emană 
doar plăcere şi claritate. 

El face acest lucru doar dacă noi creăm dorinţe altruiste şi respingem în 
totalitate egoismul, ca o îndepărtare de propria natură şi de sentimentul 
„Eului“. Toate păcatele îşi au originea în refuzul de a avansa prin 
intermediul credinţei deasupra raţiunii. În consecinţă, noi experimentăm o 
suferință constantă pentru că „pământul a fost tras de sub picioarele 
noastre“. 

În mod firesc, ca rezultat al eforturilor investite în studiu şi în munca cu 
noi înşine, ne aşteptăm să primim o recompensă. În schimb, primim doar 
situații critice şi sentimente dureroase de disperare. Este mai greu să 
rezistăm plăcerilor care se datorează faptelor noastre bune, decât celor 
egoiste, pentru că, prin comparaţie, plăcerea rezultată în primul caz este 
extrem de mare. 

Este foarte greu, chiar şi pentru o clipă, să înţelegem că acesta este 
ajutorul Creatorului. Indiferent de raţionamentele pe care le facem, corpul 


se plânge de necesitatea de a scăpa de o asemenea stare. Numai ajutorul 

Creatorului ne poate scăpa de problemele care pot apărea la un moment 
dat, şi nu cererea noastră de a găsi o soluţie. 

Răspunsul se găseşte în rugăciunea pentru oportunitatea, indiferent de 
cerinţele corpului, de a dobândi credinţa deasupra rațiunii, de fi în acord 
cu acțiunile Creatorului, deoarece El este singurul care conduce totul şi 
creează toate circumstanţele care ne asigură bunăstarea spirituală. 

Toate chinurile pământeşti, toată suferinţa spirituală, ruşinea şi 
nemulțumirile trebuie să fie tolerate de către un cabalist pe calea către 
unificare spirituală cu Creatorul. Istoria Cabalei este plină de exemple: 
Raşbi, Rambam, Ramhal, Ari etc. 

Atunci când ne menţinem credinţa deasupra raţiunii contrar propriilor 
noastre percepții, atunci când suferința este interpretată ca bunătate 
absolută şi ca Voinţă a Creatorului de a aduce omul mai aproape de EI, 
atunci când toate aceste condiții sunt îndeplinite, Creatorul se va revela pe 


Sine în toată măreția Sa. 

Inclinaţia rea 


Conform Cabalei, corpurile noastre sunt doar o carcasă temporară 
pentru sufletul etern care coboară de Sus, iar ciclul vieţii şi al morţii se 
poate compara cu schimbarea hainelor în lumea noastră. Sufletul schimbă 
un corp cu altul, la fel de uşor cum o persoană îşi schimbă îmbrăcămintea. 

Definirea împlinirii altruiste a Voinţei Creatorului, precum şi definirea 
stării de a fi altruist, atât în gând cât şi în acţiune, întruchipează procesul 
de autoevaluare, indiferent de evenimentele neplăcute, sentimentele sau 
incidentele trimise intenţionat de Creator. 

Procesul autoevaluării ar trebui să-l ajute pe om să vadă cât de joasă 
este propria stare şi totuşi să îl determine să împlinească Voința 
Creatorului şi să aspire să îndeplinească legile juste ale lumii spirituale, şi 
nu bunăstarea „personală“. 

Dorinţa de a avea calităţi similare cu ale Creatorul poate să provină din 
suferințele şi încercările pe care omul le experimentează sau poate fi 
determinată de percepţia măreției Sale. Apoi, alegerea lui implică cererea 


exprimată faţă de Creator pentru a avansa cu ajutorul Cabalei. 

Toate acţiunile pe care le întreprindem trebuie să fie motivate de 
intenția noastră de a percepe măreţia Creatorului, astfel încât percepția 
şi realizarea acestui aspect să ne poată ajuta să devenim mai puri şi mai 


spirituali. 


Pentru a avansa spiritual trebuie ca la fiecare nivel să fim preocupați să 
dezvoltăm percepţia măreției Creatorului. Trebuie să înțelegem că pentru a 
dobândi perfecțiunea spirituală sau doar pentru a rămâne la acelaşi nivel 
spiritual pe care ne aflăm trebuie să cultivăm o înţelegere mai profundă a 
măreției Creatorului. 

Importanţa darului este determinată de importanţa celui care dăruieşte. 
Acest lucru este în mare măsură adevărat. De exemplu, un obiect care 
aparţine unei persoane considerată faimoasă şi importantă de către 
societate valorează adesea milioane. 

Importanţa Cabalei este, de asemenea, determinată de importanţa Celui 
care ne răsplăteşte cu această înţelepciune. Dacă omul nu crede în Creator, 
atunci Cabala nu are o valoare mai mare decât cea a unui document istoric 
sau literar, iar dacă omul crede în puterea Cabalei şi în utilitatea ei pentru 
că se încrede în Puterea Superioară, atunci valoarea Cabalei este 


incomensurabilă. 


Cu cât credem mai mult în Creator, cu atât mai valoroasă este Cabala 


pentru noi. 

În consecință, de fiecare dată când ne supunem autorităţii Creatorului, 
în concordanţă cu mărimea credinţei pe care o avem în El, vom înţelege 
semnificaţia Cabalei şi sensul ei profund. În acest fel, se poate spune că, 
de fiecare dată când ajungem la un nivel spiritual mai înalt, primim o nouă 
Cabala (Lumină), ca şi cum ar fi de la un nou Creator. 

Acest proces se referă numai la cei care primesc o nouă Revelare a 
Luminii Creatorului pe măsură ce urcă scara spirituală. Din acest motiv se 
spune că „Cel drept trăieşte prin credinţa lui“ — mărimea credinţei omului 
determină cantitatea de Lumină percepută. 

Este scris în cărţile de Cabala: „În fiecare zi el este răsplătit cu o nouă 
Lumină.“ Pentru un cabalist, fiecare „zi“ (momentul în care Creatorul 
străluceşte) este o nouă Lumină. 

Putem ajunge să respectăm poruncile, însă este imposibil să ne 
obişnuim cu necesitatea de a atribui acţiunilor noastre intenţii altruiste, 
deoarece acest lucru nu poate deveni parte a naturii noastre egoiste care să 
poată fi realizată de la sine, la fel ca nevoile fizice. 

Dacă suntem pătrunşi de sentimentul că războiul nostru împotriva 
egoismului este un război împotriva forțelor întunericului, împotriva 
calităților opuse Creatorului, atunci vom îndepărta aceste forțe şi nu ne 
vom asocia cu ele, le vom evita în gândurile noastre, ca şi cum ne-am 


îndepărta de dorinţele corpului. 

Continuând să simţim aceste dorinţe, vom începe să le dispreţuim, aşa 
cum cineva îşi dispreţuieşte duşmanul. În acest fel, putem triumfa 
împotriva egoismului Şi, în acelaşi timp, ne putem alina suferinţa datorată 
lui. O astfel de acţiune este cunoscută ca „războiul răzbunării de dragul 
Creatorului“ (nikmat haȘșem). Treptat, ne obişnuim să percepem scopurile 
corecte, gândurile şi intenţiile, indiferent de dorinţele şi cererile egoiste ale 
corpului. 

Dacă, în timp ce studiem, nu anticipăm nici un beneficiu personal şi 
începem să suferim din această cauză, starea respectivă este cunoscută ca 
fiind „înclinația rea“ (iefer ra). Măsura răului este determinată de nivelul 
de percepţie al răului, de gradul în care suferim din cauza lipsei de atracție 
pentru spiritualitate, cu excepţia cazului în care îl percepem ca pe un 
beneficiu personal. 

Cu cât suferim mai mult din cauza faptului că situația nu se schimbă, cu 
atât mai mare va fi măsura în care percepem răul. Dacă înţelegem, cu 
ajutorul raţiunii, că nu am reuşit să avansăm spiritual, iar acest lucru nu ne 
provoacă durere, înseamnă că nu avem încă înclinația rea (iefer ra), 


deoarece încă nu suferim de pe urma răului. 
Dacă nu simțim răul, trebuie să ne angajăm în studiul Cabalei. Insă 


dacă percepem răul din noi înşine, trebuie să scăpăm de el prin credinţă 


deasupra raţiunii. 

Aceasta definiţie necesită anumite explicaţii. Este scris în cărțile de 
Cabala: „Am creat înclinația rea (forţa, dorința) şi am creat Tora ca 
poțiune („condiment“) pentru ea (pentru corectarea ei). Poțiune înseamnă 
condimente, aditivi, suplimente, care fac mâncarea mai gustoasă şi 
acceptabilă pentru consum. 

Vedem că primul creat este răul, este egoismul. Cabala este doar un 
supliment, adică mijlocul prin care ne este îngăduit să gustăm şi să folosim 
răul. Acest lucru este foarte ciudat, pentru că se spune că poruncile sunt 
date numai în scopul de a purifica sufletul cu ajutorul lor. Acest lucru 
înseamnă că de îndată ce omul este purificat nu mai este nevoie de porunci 
(acte spirituale pentru corectare). 

Adevăratul scop al Creaţiei este dăruirea plăcerii ființelor pe care 
Creatorul le-a creat. În acest scop, creaturile sunt înzestrate cu dorinţa de a 
primi plăcere. Pentru ca să nu simtă ruşine atunci când primesc plăcere 
(ruşinea distruge plăcerea) li se dă posibilitatea de a-şi corecta 
sentimentele de ruşine. 

Acest lucru poate fi realizat dacă fiinţele create doresc să nu primească 
nimic pentru sine, ci doar să Îi facă pe plac Creatorului. Numai atunci nu 
vor simţi ruşine datorită plăcerii primite, deoarece o vor primi pentru a 
face plăcere Creatorului, şi nu pentru ele însele. 

Ce putem dărui Creatorului pentru a-l face plăcere? Pentru asta, 


Creatorul ne-a dat Cabala şi legile spirituale ca să le respectăm „de dragul 


511 


Lui“. Apoi, El ne poate trimite plăceri pe care să le primim şi care să nu 
fie diminuate de sentimentele de ruşine şi milă. 

Dacă ne comportăm în conformitate cu legile spirituale, adică de dragul 
Creatorului, suntem similari cu El în acțiunile noastre, acțiuni care sunt 
menite să ne ofere plăcere. Pe măsură ce dorinţele, actele şi calitățile 
noastre se aseamănă cu cele ale Creatorului, ajungem mai aproape unul de 
celălalt. Creatorul doreşte ca noi să Îi dăruim, aşa cum El ne dăruieşte, 
astfel încât plăcerile noastre să nu fie umbrite de ruşine şi să nu fie 
percepute ca un act de caritate. 

Dorinţa spirituală, dorinţa care îndeplineşte toate condiţiile necesare 
pentru a primi Lumina, determină mărimea şi tipul de plăcere primită, 
pentru că Lumina Creatorului include totul în ea: fiecare dintre dorinţele 
noastre de a fi mulţumiţi de ceva. Din întreaga Lumină se desprinde ceea 
ce dorim. 

Creatorul prescrie exact 613 porunci pentru corectarea răului (din noi) 
în bine (pentru noi), pentru că El a creat dorinţa noastră de a fi mulţumiţi 
din exact 613 părţi şi fiecare poruncă corectează o anume parte sau 
proprietate. Din acest motiv se spune: „Am creat răul, şi Tora pentru 
corectarea acestuia.“ 

Care este scopul respectării Torei (legilor spirituale) după corectarea 
răului? Legile spirituale ne sunt date: 

1. Atunci când încă suntem sclavi ai naturii noastre şi nu suntem 


capabili să acţionăm de dragul Creatorului, rămânând distanţi faţă de 

El din cauza disparităţii între calităţi. Cele 613 de legi spirituale ne 
îngăduie să avem puterea de a ne îndepărta de egoism. 

2. La sfârşitul corectării, atunci când ne aflăm în unitate cu Creatorul 
datorită similitudinii calităților şi dorințelor, devenim vrednici de 
Lumina Torei: cele 613 porunci devin parte a corpului nostru 
spiritual; ele devin vasul sufletului nostru şi în fiecare dintre aceste 
613 dorinţe primim Lumina Plăceri. 

După cum vedem, în acest stadiu legile spirituale se transformă din 


mijloace ale corectării în „locuri“ de primire a plăcerii (vas, kli). 

Munca pe cele trei linii 


În linia stângă, cea care aduce suferinţă ca rezultat al absenței dorinţei, 
se trezeşte nevoia de a fi ajutaţi de Creator, sub forma Luminii sufletului. 
În linia dreaptă, în care omul nu doreşte nimic pentru sine, există doar 
Lumina Smereniei (Or Hasadim), bucuria datorată asemănării calităților 
spirituale. Însă această stare nu este perfectă, deoarece îi lipseşte 
cunoaşterea şi înţelegerea semnificației interioare. În linia stângă nu există 
perfecţiune, pentru că Lumina Înţelepciunii poate lumina doar dacă există 
similitudine între calităţi, între Lumina primită şi cel care primeşte 
Lumina. 

Această congruenţă se produce în Or Hasadim, care se găseşte în linia 
din dreapta. Avansarea spirituală poate avea loc doar dacă avem o dorinţă, 
însă linia din dreapta nu doreşte nimic. Toate dorinţele sunt concentrate în 
linia din stânga. Cu toate acestea, ceea ce dorim nu poate fi primit în 
dorinţele egoiste. 

De aceea este necesar să unim aceste două calităţi, pentru ca Lumina 
cunoaşterii şi plăcerii din linia stângă să poată pătrunde în Lumina 


calităților altruiste ale liniei din dreapta, şi astfel Lumina liniei de mijloc 

va lumina fiinţa creată. Fără Linia din dreapta, Linia din stânga nu este 
revelată, este percepută doar ca întuneric. 

Munca pe cele două linii are loc chiar şi atunci când ne aflăm în sclavia 
egoismului nostru. Cu toate acestea, încă nu ne controlăm dorinţele. În 
schimb, dorinţele dictează gândurile şi acţiunile noastre şi ne împiedică să 
ne umplem cu Lumina asemănării cu Creatorul (Or Hasadim) şi cu 
Lumina înţelegerii finale (Or Hohma). 

Suntem capabili doar să pronunţăm numele lumilor, Sfiror-urilor şi 
Kelim-urilor. În această stare este eficient să studiem construcţia lumilor 
spirituale şi a efectelor lor, adică să studiem Cabala, studiu care ne ajută să 
ne dezvoltăm dorinţa de a ne apropia de Creator. În acest proces vom 
începe să dorim să ne asemănăm cu obiectele pe care le studiem şi, prin 
urmare, vom atrage asupra noastră graţia tărâmurilor superioare, deşi, din 
cauza faptului că lipsesc simţurile spirituale, nu percepem acest proces. 

Forţele spirituale ne influenţează numai dacă studiem cu scopul de a ne 
apropia (calităţile) de spiritualitate. Numai aşa vom atrage asupra noastră 
efectul purificator al Luminii Înconjurătoare. Acest lucru poate fi observat 
în numeroase cazuri, însă fără o îndrumare corespunzătoare, doar ni se 
pare că ştim ce conţin cărțile cabalistice şi chiar ne putem angaja în 
discuţii „pline de înţeles“ pe acest subiect. 

Cu toate acestea, s-ar putea să nu înţelegem niciodată adevărata esenţă 


emoţională a ceea ce am învăţat. Insă cei care ating un nivel spiritual prin 

munca lor, chiar şi pe cel mai nesemnificativ, se află deja în „coaja“ lumii 
noastre şi sunt angajaţi în munca pentru care au coborât în această lume. 
Pe de altă parte, cunoştinţele şi memoria „celor deştepţi“ sporesc 


deseori egoismul şi îndoielile, şi astfel se îndepărtează de scopul lor. 


Acest lucru se întâmplă pentru că Lumina provenită din studiul 
Cabalei poate fi medicament salvator (sam hahaim) sau otravă mortală 


(sam hamavet). 


Începătorii nu îi pot deosebi pe cei care percep cu adevărat (cabaliştii) 
de cei care studiază Cabala doar ca pe o altă ştiinţă socială. Pentru 
începători, munca pe cele trei linii este focalizată mai degrabă pe 
analizarea propriilor stări, decât pe ajungerea la Lumina Superioară, 
asupra căreia se focalizează cei care o percep deja. 

În linia din dreapta, cunoscută sub numele de starea de „a dărui“, hesed 
sau credinţă deasupra rațiunii, suntem mulţumiţi cu destinul care ne-a fost 
dat, cu credința noastră şi cu ceea ce Creatorul ne-a dăruit, deoarece 
considerăm acest lucru ca fund cel mai mare cadou pe care l-am primit. 
Acest lucru se întâmplă mai degrabă pe baza dezvoltării, autoeducaţiei sau 
acceptării de a ne asuma anumite obligaţii, indiferent de faptul că noi 
respectăm poruncile Creatorului fără a înţelege semnificaţia lor interioară. 

Însă această stare nu este considerată încă linia din dreapta, pentru că 


lipseşte linia de stânga. Numai atunci când apare starea opusă putem vorbi 

despre una din linii. Astfel, numai după ce ne evaluăm critic propria 
persoană, numai după ce determinăm adevăratul scop al vieţii noastre, 
numai după ce evaluăm în mod critic rezultatele eforturilor noastre, doar 
atunci obținem linia stângă. 

Important aici este scopul Creaţiei. Noi stabilim că, în esenţă, scopul 
nostru este să primim plăcere de la Creator. În acelaşi timp, simţim că nu 
am experimentat asta niciodată. 

În timpul studiului învăţăm că această situaţie poate apărea doar atunci 
când calitățile noastre sunt asemănătoare cu cele ale Creatorului. Astfel, 
suntem obligați să ne examinăm propriile dorinţe şi aspirații, să le judecăm 
cât de obiectiv putem, să controlăm şi să analizăm totul pentru a stabili 
dacă ne îndreptăm cu adevărat către renunţarea la egoism şi către 
dobândirea iubirii pentru alți oameni. 

Dacă atunci când studiem vedem că încă suntem la nivelul dorințelor 
egoiste şi nu am progresat spre o stare mai bună, cădem adesea în 
disperare şi apatie. Mai mult decât atât, uneori descoperim nu numai că 
suntem înconjurați de dorinţele noastre egoiste, ci că ele au crescut de 
când am dobândit dorințe pentru plăceri pe care odată le consideram 
mărunte, meschine, efemere şi nedemne. 

Este clar că în această stare devine dificil să continuăm să respectăm 
poruncile şi să le studiem cu bucurie; mai degrabă cădem în deznădejde şi 
dezamăgire, regretând atât timpul irosit, cât şi efortul depus şi lipsurile 


suferite. Atunci ne revoltăm împotriva scopului Creaţiei. 

Această stare este cunoscută ca „linia stângă“, pentru că are nevoie de 
corectare. Acum percepem propria noastră goliciune şi trebuie să ne 
întoarcem la linia de dreapta, la sentimentul de fericire deplină, satisfacție 
şi întregire cu destinul nostru. Înainte, nu se consideră că ne aflăm în linia 
de dreapta, deoarece încă ne aflam într-o singură linie, pentru simplul 
motiv că nu exista o a doua linie, şi deci nu exista autocritică. 

Dacă, după o înţelegerea autentică a propriei imperfecţiuni, obţinută în 
linia a doua, ne întoarcem la prima linie, adică la sentimentul perfecțiunii 
(împotriva stării noastre actuale şi împotriva sentimentelor noastre), atunci 
se consideră că acţionăm de-a lungul celor două linii opuse — cea de 
dreapta şi cea de stânga. 

Întreaga cale de renunțare la egoism şi îndepărtare de limitele înguste 
ale intereselor personale este construită pe baza liniei de dreapta. Se spune 
că trebuie să ne îndepărtăm de propriile „noastre“ interese, care sunt 
efemere, meschine şi care schimbă în mod constant dorinţele corpului. Ele 
nu ne-au fost date de Sus pentru a le accepta ca scop al vieţii, ci pentru a 
renunţa la ele în scopul de a atinge percepția eternă şi absolută a plăcerii 
spirituale şi pentru a ne uni cu Supremul care există în univers şi care este 
Creatorul. 

Este însă imposibil să ne îndepărtăm de gândurile şi dorinţele personale, 
deoarece nu percepem nimic altceva decât pe noi înşine. În această stare, 


singurele lucruri în care putem crede sunt existenţa Creatorului, stăpânirea 

Sa, scopul Creaţiei Sale şi necesitatea de a atinge acest scop în ciuda 


plângerilor corpului nostru. 


Credinţa în ceea ce nu este perceput — credinţa în ceva care este mai 
presus de înţelegerea noastră — este cunoscută sub numele de „credinţă 


deasupra raţiunii“. 


În special, după linia de stânga este momentul să trecem la o astfel de 
percepţie a realităţii, aşa cum a fost explicat mai sus. 

Suntem fericiţi că am meritat să avem grijă de Voința Creatorului, cu 
toate că, drept rezultat al dorințelor noastre egoiste, nu am dobândit nicio 
plăcere. Totuşi, în ciuda acestor sentimente, credem că am primit un dar 
special de la Creator. 

Astfel, cu toate că ne aflăm într-o asemenea stare, suntem capabili să 
avem grijă de Voința Creatorului exact în acest mod, şi nu ca majoritatea 
oamenilor care fac asta pentru a primi plăcere sau ca rezultat al creşterii şi 
educaţiei lor, fără a fi conştienţi de faptul că fac totul mecanic. 

De asemenea, ne dăm seama că acţionăm contrar corpului, adică 
suntem de partea Creatorului, nu de partea corpului; credem că totul 
emană de Sus, de la Creator, printr-o conexiune specială cu noi. Prin 
urmare, apreciem un asemenea dar care ne inspiră, ca şi cum am fi fost 


recompensaţi cu cea mai înaltă percepţie spirituală. 

Doar în acest caz prima linie este cunoscută ca linia de dreapta, ca 
perfecțiune, pentru că bucuria vine nu din propria noastră stare, ci din 
relația Creatorului cu noi, relaţie care ne îngăduie să acționăm în afara 
graniţelor dorințelor egoiste. Într-o asemenea stare, cu toate că încă 
suntem sclavii egoismului, putem primi totuşi de Sus iluminarea spirituală. 

Deşi Lumina Spirituală nu a pătruns încă în noi (Lumina nu poate intra 
în dorinţele egoiste), cu toate acestea ea ne înconjoară (Or Makif) şi ne 
leagă de spiritualitate. De asemenea, ne ajută să înţelegem că până şi cea 
mai scurtă conexiune cu Creatorul este deja o mare recompensă şi o mare 
plăcere. În ceea ce priveşte percepţia Luminii, trebuie să ne spunem că nu 
suntem capabili să apreciem valoarea reală a acesteia. 

Linia de dreapta mai este numită şi „adevăr“ pentru că nu ne minţim pe 
noi înşine, ci înţelegem în mod clar că nu am atins nivelul spiritual. Mai 
degrabă spunem că ceea ce am primit vine de la Creator, inclusiv cele mai 
neplăcute condiţii. Astfel, credinţa deasupra rațiunii este foarte valoroasă 
pentru că ea reprezintă contactul cu Creatorul. 

Putem vedea apoi că realizarea liniei de dreapta se bazează pe 
înţelegerea faptului că percepţia spirituală lipseşte şi pe sentimentul amar 
de inutilitate personală. Acestea sunt urmate de îndepărtarea de calcule 
egoiste şi apropierea de acţiuni bazate pe principiul „nu ceea ce voi câştiga 
cu, ci ceea ce doreşte Creatorul“. 

Dacă înţelegem că suntem obiectul atenţiei speciale a Creatorului şi că 


avem o relație specială cu Cabala şi cu poruncile, în timp ce alții sunt 

ocupați cu calcule meschine referitoare la preocupările lumești, atunci 
considerațiile noastre sunt rezonabile. 

Totuşi, aceste consideraţii sunt produsul intelectului nostru. Ele nu sunt 
deasupra raţiunii. De aceea este necesar să ne spunem că, deşi în prezent 
suntem fericiți, ar trebuie să acționăm prin credință deasupra rațiunii, 
astfel încât bucuria noastră să se bazeze pe credinţă. 

Pe de altă parte, lima de stânga este construită pe verificarea 
autenticităţii iubirii noastre faţă de alte fiinţe umane şi a capacității de a 
face acţiuni şi fapte altruiste. De asemenea, trebuie să verificăm dacă într- 
adevăr dorim să nu primim o recompensă pentru eforturile noastre. 

Dacă după aceste estimări vedem ca suntem incapabili să renunţăm la 
interesele noastre chiar şi într-o mică măsură, atunci nu ne rămâne decât să 
ne rugăm Creatorului să ne salveze. Din acest motiv, linia de stânga ne 
aduce la Creator. 

Linia de dreapta ne dă posibilitatea de a mulţumi Creatorului pentru 
sentimentul perfecțiunii Sale, însă nu ne dă percepţia adevăratei stări, stare 
caracterizată prin absolută ignoranță şi prin completa absenţă a conexiunii 
cu spiritualul. Aşadar, nu ne aduce la rugăciune, iar fără rugăciune este 
imposibil să înţelegem Lumina Cabalei. 

Cu toate acestea, în linia din stânga vom încerca să ne depăşim starea 
cu ajutorul voinţei, şi astfel ne dăm seama că nu avem suficiente forţe 


pentru o asemenea sarcină. Doar atunci vom înţelege că avem nevoie de 

ajutor de Sus, deoarece vedem că numai puterile supranaturale ne pot 


ajuta. Numai prin linia din stânga putem atinge scopul dorit. 


Este important să înţelegem că cele două linii trebuie să se afle în 
echilibru, astfel încât fiecare dintre ele să fie utilizată în mod egal. Doar 
atunci va apărea linia de mijloc, combinând linia din dreapta cu cea din 


stânga şi formând o singură linie. 


Dacă o linie este mai mare decât cealaltă, asta le împiedică să se 
contopească, pentru că linia mai mare se va percepe pe sine ca fund mai 
benefică într-o situaţie anume. Aşadar, cele două linii trebuie să fie absolut 
egale. 

Beneficiul acestei dificile sarcini de a creşte egal cele două linii este 
acela că pe baza lor omul primeşte linia de mijloc — Lumina Superioară 
care este revelată şi percepută în special prin experimentarea celor două 
linii. 

Dreapta dă perfecțiune, pentru că omul crede în perfecțiunea 
Creatorului. Deoarece Creatorul conduce lumea — numai El şi nimeni 
altcineva — egoismul nu va fi luat în considerare, iar omul s-ar afla în 
starea de perfecţiune. 

Stânga oferă o evaluare critică a stării omului şi un sentiment al 
imperfecţiunii sale. Este deosebit de important să avem grijă, cu orice preţ, 


ca linia din stânga să nu rămână mai mare decât cea din dreapta (în 

termeni practici, un individ ar trebui să petreacă 23,5 ore în linia de 
dreapta şi să îşi îngăduie o jumătate de oră să activeze dezbaterile egoiste). 

Linia de dreapta ar trebui să fie atât de pronunţată, încât să nu fie nevoie 
de alte atribute pentru a ajunge la sentimentul fericirii absolute. Acest 
proces simbolizează îndepărtarea controlată de delberările egoiste. Astfel, 
ea semnifică perfecțiunea, deoarece nu are nevoie de nimic altceva pentru 
a simţi bucurie. 

Acest lucru se produce pentru că atenţia se concentrează mai degrabă 
asupra a tot ceea ce se află în afara corpului — tot ceea ce există, inclusiv 
Creatorul — decât pe nevoile interioare ale corpului. Trecerea la linia de 
stânga implică o tranziție de la linia din dreapta către linia din stânga şi 
înapoi. Ar trebui să facem acest lucru în mod conştient la un anumit 
interval de timp şi în anumite condiţii, nu doar când avem chef. 

Apoi aflăm nu numai că nu am progresat în perceperea şi înţelegerea 
spiritualităţii, ci şi că viaţa noastră curentă a devenit mai rea decât era 
înainte. În loc să înaintăm, ne retragem şi mai mult în egoismul nostru. 

Într-o asemenea stare trebuie imediat să trecem la rugăciune, pentru a 
corecta situaţia. Din acest motiv se spune în Biblie că exodul din Egipt 
(egoismul) a apărut atunci când se aflau în ultima stare, cea de-a patruzeci 
şi noua stare a dorințelor impure. Numai atunci când înţelegem pe deplin 
cât este de profund şi rău egoismul nostru şi strigăm după ajutor, Creatorul 


ne ridică şi ne dă linia de mijloc, dăruind-ne, de Sus, sufletul — Lumina 

Creatorului. Acesta începe să ne lumineze şi să ne dea puterea să ne 


îndreptăm spre altruism şi să ne naştem în lumea spirituală. 

Inţelegerea adevăratei noastre naturi 


Pentru a ajunge la scopul Creaţiei trebuie să simţim acea „foame“ fără 
de care nu putem gusta întreaga profunzime a plăcerilor care ne sunt 
trimise de Creator şi fără de care nu putem aduce satisfacție Celui 
Atotputernic. Prin urmare, este necesar să ne corectăm egoismul, lucru 
care ne va permite să experimentăm plăcerea de dragul Creatorului. 

Atunci când ne este frică trebuie să înțelegem motivul pentru care 
Creatorul ne trimite acest sentiment. Nu există nicio forţă sau putere care 
să conducă lumea, cu excepția Creatorului, nici duşmani şi nici forţe 
întunecate. Însuşi Creatorul este cel care creează în noi o asemenea 
senzație, pentru ca noi să ne întrebăm de ce trăim dintr-o dată acest 
sentiment. 

Atunci, ca rezultat al acestei căutări, vom putea, prin intermediul 
credinței, să spunem că autorul este Însuşi Creatorul. Dacă după toate 
aceste eforturi frica nu scade, trebuie să interpretăm asta ca pe o 
exemplificare a gradului până la care ar trebui să experimentăm frica faţă 
de măreţia şi puterea Creatorului. La fel cum corpul nostru se înfricoşează 


din motive imaginare, tot la fel ar trebui să tremurăm de frica Creatorului. 

Cum putem determina în mod precis în ce stare spirituală ne aflăm? 
Atunci când ne simţim încrezători şi fericiţi, această stare este de obicei 
rezultatul încrederii în forţele personale şi, astfel, nu simţim că avem 
nevoie de Creator. Această stare arată că, de fapt, suntem complet 
îngropaţi în egoism şi suntem departe de Creator. 

Pe de altă parte, atunci când suntem complet pierduţi şi neajutoraţi, 
simţim o nevoie acută de ajutor din partea Creatorului. În acel moment 
începem să ne simţim mai bine. 

Apoi, dacă facem o acţiune care pare a fi „bună“ şi trăim un sentiment 
de satisfacție faţă de noi înşine, imediat vom cădea pradă egoismului. Nu 
realizăm că cel care ne dă posibilitatea de a face un act de bunătate este 
Creatorul, iar prin faptul că suntem mulţumiţi de noi ne alimentăm 
egoismul. 

Dacă zilnic depunem efort să studiem, dacă încercăm să ne întoarcem 
gândurile către scopul Creaţiei, dar simţim că încă nu înţelegem nimic şi 
că nici nu ne-am corectat, iar în inima noastră Îi reproşăm Creatorului 
starea în care ne aflăm, atunci ne îndepărtăm de adevăr. 

De îndată ce vom încerca să trecem la altruism, corpul şi raţiunea se vor 
revolta împotriva acestor gânduri şi vor încerca să ne îndepărteze prin 
orice mijloc de această cale. Sute de gânduri, scuze şi probleme urgente 
apar imediat, deoarece urâm altruismul pentru că nu aduce nici un 
beneficiu organismului. Intelectul nostru nu poate să suporte asemenea 


aspirații nici măcar un moment, drept urmare, ele sunt imediat suprimate. 

Astfel, gândurile referitoare la anularea egoismului par foarte dificile şi 
depăşesc puterea umană. Dacă nu sunt percepute aşa, acest lucru indică 
faptul că undeva în adâncul lor se ascunde un oarecare beneficiu pentru 
corp, care ne permite să gândim şi să acţionăm într-un fel anume, 
ajungând să credem în mod eronat că faptele şi gândurile noastre sunt 
altruiste. 

Pentru a determina dacă un anumit gând sau o anumită acţiune apar ca 
rezultat al preocupări pentru sine sau sunt determinate de altruism, cea mai 
bună modalitate este să ne întrebăm: Acest gând este susținut de minte şi 
inimă? Pot să fac, datorită lor, fie şi cea mai mică mişcare? Dacă răspunsul 
este afirmativ, atunci este vorba despre autoamăgire şi nu de altruism. 

În momentul în care ne concentrăm asupra gândurilor care nu ţin de 
nevoile corpului, apar imediat întrebări de genul: „De ce am nevoie de 
asta?“ „Cine este beneficiarul?“ În asemenea situaţii, deşi ne gândim că 
piedicile vin de la corp (dorinţa noastră de a primi plăcere), cel mai 
important lucru pe care trebuie să îl descoperim este că, de fapt, nu 
organismul este acela care pune aceste întrebări şi ne împiedică să ne 
angajăm în ceva care depăşeşte limitele preocupărilor sale. 

Aceasta este de fapt acţiunea Creatorului. El formează în noi aceste 
gânduri şi dorinţe şi nu ne permite să ne rupem de dorinţele corpului, 


pentru că nu există nimic altceva în afară de El. 

Aşa cum Creatorul ne apropie de EI, tot El aşează obstacole în calea 
noastră către Ceator, astfel încât să învăţăm să înțelegem propria 
noastră natură şi să fim capabili să reacționăm la fiecare gând şi dorinţă 


în timpul încercărilor de a ne îndepărta de ele. 


Fără îndoială, asemenea stări sunt trăite doar de cei care se străduiesc să 
obțină calități Divine şi să „pătrundă“ în lumea spirituală. Acelor persoane 
Creatorul le trimite obstacole care sunt simţite ca gânduri şi dorinţe ale 
corpului şi care îi împing departe de spiritualitate. 

Toate acestea se întâmplă pentru ca noi să ne putem descoperi adevărata 
stare spirituală şi relația cu Creatorul: pentru a vedea cât de mult 
Justificăm faptele Creatorului în ciuda obiecţulor rațiunii, pentru a vedea 
cât de mult ÎI urâm pe Creator, deoarece îndepărtează toate plăcerile din 
viaţa noastră plină odată cu minuni şi Lumină şi aruncată apoi în abisul 
disperării în care corpul nu mai poate găsi niciun pic de plăcere în situaţii 
altruiste. 

Deşi ni se pare că cel care se opune este corpul, Creatorul este cel care 
acționează asupra sentimentelor şi rațiunii noastre prin faptul că ne dă 
gânduri şi emoţii care sunt simţite ca fiind pozitive, ori negative. Creatorul 
Însuşi creează răspunsuri specifice ale inimii şi minţii cu scopul de a ne 
învăţa şi a ne ajuta să ne cunoaştem. 

Mama care îşi învaţă copilul mai întâi îi arată ceva, apoi îl lasă să guste 


şi imediat îi explică. In mod similar, Creatorul ne arată şi ne explică 

adevărata noastră atitudine faţă de spiritualitate, precum şi incapacitatea 
noastră de a acţiona în mod independent. 

Cel mai dificil aspect al urcării spirituale este faptul că în noi există 
două opinii, două forţe, două scopuri, două dorinţe, toate ciocnindu-se în 
mod constant. Chiar şi în privinţa scopului Creaţiei trebuie, pe de o parte, 
să dobândim aceleaşi calități cu cele ale Creatorului iar, pe de altă parte, să 
creăm o singură dorinţa, dorinţa de a renunţa la tot de dragul Creatorului. 

Însă Creatorul este complet altruist şi nu are nevoie de nimic, dorindu-și 
doar ca noi să experimentăm plăcerea absolută. Acesta este scopul Creaţiei 
Sale. Totuşi, aceste scopuri par contradictorii: trebuie să renunțăm la orice 
în favoarea Creatorului fiind, în acelaşi timp, mulțumiți şi ajungând la 
plăcerea supremă. 

Răspunsul la această aparentă contradicţie este faptul că una dintre 
situații nu este un scop, ci un mijloc de a atinge scopul. Astfel, trebuie să 
ajungem la starea în care toate gândurile, dorinţele şi acţiunile noastre sunt 
situate în afara graniţelor egoismului, adică sunt altruiste, sunt numai „de 
dragul Creatorului“. Din moment ce în univers există doar omul şi 
Creatorul, tot ce se află în afara graniţelor celor cinci simţuri (graniţelor 
corpului) aparţine Creatorului. 

După ce obţinem corectarea (concordanța calităților noastre cu cele ale 
Creatorului) vom începe să înţelegem scopul Creaţiei, adică să primim de 


la Creator plăcerea infinită, plăcerea nelimitată de egoism. 

Pentru acesta trebuie ca, în primul rând, să obţinem corectarea creaturii, 
adică asemănarea calităților personale cu cele ale Creatorului, şi abia apoi 
putem începe să obţinem scopul Creaţiei: primirea plăcerii nemărginite, 
neîngrădită de limitele egoismului nostru. 

Înainte de corectare avem doar dorinţa egoistă de a fi mulţumiţi. Pe 
măsură ce progresăm în corectarea de sine, începem să înlocuim dorinţa de 
a primi plăcere pentru noi înşine cu dorinţa de a dărui totul. 


Insă în acest stadiu suntem incapabili să primim plăcere de la Creator. 


Numai după ce s-a încheiat procesul propriei corectări putem începe 
să primim plăcere nemărginită, nu de dragul egoismului nostru, ci de 


dragul scopului Creaţiei. 


Atunci când nu primim de dragul egoismului, satisfacția obţinută nu 
generează sentimente de ruşine pentru că primind, bucurându-ne şi 
percepându-L pe Creator noi suntem fericiți că El primeşte plăcere. Astfel, 
cu cât primim mai mult de la Creator şi suntem mulţumiţi de El, cu atât 
mai fericiţi suntem pentru faptul că El experimentează plăcerea ca rezultat. 

Putem face o analogie între lumina şi întunericul din lumea noastră (zi 
şi noapte) şi percepția Luminii spirituale şi a întunericului. Acesta este 
sentimentul prezenţei sau absenței Creatorului, a prezenţei sau absenței 
îndrumării Creatorului, a „prezenţei sau absenței Creatorului“ din noi 


înşine. 


530 


Cu alte cuvinte, dacă ar fi să cerem ceva Creatorului şi să primim 
imediat, aceasta situaţie este numită „Lumină“ sau „Zi“. Însă dacă suntem 
cuprinşi de îndoială cu privire la existenţa Creatorului şi conducerea 
universului, această situaţie este numită „întuneric“ sau „noapte“. 

Altfel spus, ascunderea Creatorului este cunoscută ca „întuneric“, 
deoarece ea naşte îndoieli şi gânduri incorecte care sunt simțite ca 
întunericul nopţii. 

Adevăratul nostru scop nu ar trebui să fie perceperea Creatorului şi 
înţelegerea acțiunilor Sale, deoarece aceasta este o dorinţă pur egoistă. O 
fiinţă umană nu va fi capabilă să reziste enormei plăceri care rezultă din 
percepțiile dobândite şi se va întoarce la starea egoistă. 

Obiectivul real ar trebui să fie dorinţa de a primi de la Creator puterea 
de a continua împotriva dorințelor corpului şi minţii, adică de a ajunge la 
acea credință care va fi mai mare decât intelectul uman şi dorinţele 
corpului. După ce am înţeles şi am perceput Creatorul, precum şi absoluta 
Lui bunătate şi putere, ar trebui să alegem să nu Îl vedem în toată slava Sa, 
deoarece acest lucru ne-ar submina credinţa. 

Ar trebui mai degrabă să acţionăm în virtutea credinţei şi împotriva 
dorințelor corpului şi ale intelectului uman. Tot ceea ce putem dori este 
puterea de a crede în El şi în stăpânirea Sa. Această credință este 
cunoscută ca „Lumină“ sau „Zi“, deoarece putem începe să primim 
plăcere fără frică, fund eliberaţi de dorinţele corpului şi nefiind înrobiți de 


corp sau rațiune. 

Atunci când dobândim această nouă natură, adică atunci când suntem 
capabili să facem acţiuni independente de dorinţele corpului, Creatorul ne 
dăruieşte plăcere prin Lumina Sa. Dacă întunericul se coboară asupra 
noastră şi nu simţim niciun fel de plăcere în muncă, dacă nu avem 
capacitatea de a simţi că avem o relație specială cu Creatorul şi nici nu 
simţim frică şi iubire faţă de El, atunci nu avem decât o alternativă: să 
strigăm din adâncul sufletului. 

Trebuie să ne rugăm Creatorului pentru ca El să aibă milă de noi şi să 
îndepărteze norii negri care ne întunecă toate sentimentele şi gândurile, 
ascunzându-L de inima şi ochii noştri. Strigătul sufletului este cea mai 
puternică rugăciune. 

Atunci când nimic nu ajută, când suntem convinşi că toate eforturile, 
cunoaşterea, experienţa şi acţiunile fizice sunt incapabile să ne ajute să 
intrăm în Regatul Lumii Spirituale, când simţim cu întreaga noastră ființă 
că am epuizat toate posibilităţile şi toate puterile, înţelegem că doar 
Creatorul ne poate ajuta şi numai atunci vom striga către El şi ne vom ruga 
Lui pentru salvare. 

Înainte de acest moment nici o dificultate exterioară nu o să ne 
determine să strigăm cu adevărat către Creator şi din adâncul sufletului. 
Numai atunci când simţim că am epuizat toate variantele, „porţile 
lacrimilor“ se vor deschide, astfel încât să putem intra în Lumea 


Superioară, în locuinţa Creatorului. 

Din această cauză, după ce am epuizat toate posibilităţile de a ne ridica 
spiritual de unii singuri, ne va cuprinde o stare de complet întuneric. 
Există o singură scăpare: doar Creatorul ne poate ajuta. Însă chiar din 
starea de spargere a „Eului“ egoist, atunci când încă nu am ajuns la 
percepţia că există o Forţă care ne ghidează şi ne îndrumă, atunci când 
încă nu am fost vindecaţi de acest adevăr şi nu am ajuns la această stare, 
corpul nu ne va permite să apelăm la Creator. 

Acesta este motivul pentru care suntem obligaţi să facem tot ce ne stă în 
putere şi să nu aşteptăm un miracol de Sus. Deoarece Creatorul nu Îşi 
doreşte să simtă milă pentru noi şi nu aşteaptă un „punct vulnerabil“. 

După ce am încercat toate variantele câştigăm experienţă, înţelegere şi 
cunoaşterea propriei naturi. Sentimentele prin care am trecut sunt necesare 
pentru că în ele primim şi cu ele simţim Revelarea Luminii Creatorului şi a 


Inteligenţei Superioare. 

Citate cabalistice 


Cel mai important aspect al procesului de autoperfecționare este 
cultivarea sentimentului de umilinţă faţă de Creator. Acesta nu ar trebui să 
fie un demers artificial, ci un scop al eforturilor noastre. Dacă omul începe 
să dezvolte treptat această calitate ca rezultat al muncii asupra sa, 


înseamnă că el acționează pe calea corectă. (Talmud, Avoda Zara) 


Ființa umană se naşte ca o persoană absolut egoistă, iar această 
caracteristică este atât de adânc înrădăcinată în sine, încât poate s-o 
convingă că a devenit deja merituoasă şi s-a eliberat de egoism. (Talmud, 


Haghiga) 


Tora este Lumina Creatorului şi doar cel care primeşte această Lumină 
se consideră că învață Tora (mai degrabă decât dobândirea unei oarecare 


înţelepciunii). (Zohar, Meţora) 


Tora este ascunsă. Ea se revelează doar acelora care au ajuns la nivelul 


celor merituoşi. (Talmud, Haghiga) 

Când omul, prin intermediul studiului, ajunge la nivelul la care acceptă 
doar strictul necesar pentru a-şi susţine existenţa fizică, acesta este primul 


pas al ascensiunii sale în lumea spirituală. (Talmud, Psahim) 


Cu cât o persoană se simte mai neînsemnată, cu atât se apropie de 


adevărata sa stare şi de Creator. (Talmud, Sota) 


Este interzisă studierea Cabalei în alt scop decât ascensiunea spirituală. 


(Talmud, Sanhedrin) 


Cel mai mare potenţial spiritual al omului este să ajungă la nivelul 
maase merkav (actului conducerii). Omul este capabil să se corecteze pe 
sine într-o asemenea măsură încât Providența Divină din toată lumea poate 


acţiona prin intermediul lui. (Talmud, Suka) 


O condiție necesară pentru urcarea spirituală este căutarea continuă a 


legăturii cu Creatorul. (Rambam, Ihot zeSodot Tora) 


Nu dispera de îndată ce ai intrat pe cale; Creatorul ne asigură succesul 


dacă direcţia este corectă. (Talmud, Psahim) 


535 


Cel mai important aspect al omului îl reprezintă mai degrabă aspirațiile 
sale, decât realizările, pentru că egoismul său cere aceste realizări. 


(Talmud, Zavamot; Talmud, Sota) 


Aşa cum omul ar trebui să se străduiască să simtă hpsa de importanţă a 
trăsăturilor sale înnăscute, tot aşa ar trebui să fie mândru de munca sa 


spirituală şi de scopul său. (Talmud, Brahot) 


Cel care tinde spre Creator este numit copilul Său (Talmud, Șabat), spre 
deosebire de cel care vrea să primească respect, cunoaştere sau bani pentru 


studiul său. 


Înţelege-L pe Creator. Cabala este cunoscută ca învățătura celor 
ascunse (nistar) pentru că omul o poate înţelege doar în măsura în care 
este capabil să îşi transforme calitățile interioare. Prin urmare, omul nu 
poate transmite percepțiile sale altora, dar poate şi ar trebui să îi ajute pe 


ceilalți să urmeze aceeaşi cale. (Rambam, Ilhot Yesodot Tora) 


Cine îşi poate imagina o lume care nu este umplută de Creator? 


(Talmud, Șabat) 


Omul trebuie să îşi imagineze că doar el şi Creatorul există. Diferitele 


personaje şi poveşti din Biblie semnifică diverse calităţi ale sale şi ale 

tuturor oamenilor care se află în diferite stadii ale urcării spirituale. Aceste 
calitățile şi etape poartă numele oamenilor, a acţiunilor lor şi a locaţiilor 


geografice. (Talmud, Kiduşin) 


Omul nu trebuie să dispere atunci când, pe măsură ce studiază şi 
munceşte pentru a se autoperfecţiona făcând eforturi pentru ridicarea 
spirituală, ajunge să se vadă pe sine într-o condiţie cu mult mai rea decât 
cea anterioară studierii Cabalei. Adevărata natură a egoismului este 
revelată celui care se află la un nivel mai înalt decât alţii şi din acest motiv 
omul se vede pe sine ca fund mai rău, chiar dacă el a devenit mai bun. 


(Talmud, Meghila) 


Nu acordaţi atenţie faptului că întreaga lume este în continuă căutare a 
plăcerilor, în timp ce doar câţiva aspiră către Creator. (Talmud, Roş 


HaȘana) 


Cel mai important aspect al progresului spiritual al omului este cererea 


de ajutor adresată Creatorului. (Talmud, Yomah) 


Cele mai rele manifestări ale egoismului sunt aroganţa şi trufia. 


(Talmud, Sota) 


Omul trebuie să extragă putere din înţelegerea scopului Creaţiei, 
bucurându-se în avans de inevitabila reformare a întregii lumi şi de 


instalarea păcii în întreaga umanitate. (Talmud, Truma) 


Credinţa este singura cale de salvare. Toate celelalte calităţi pot deveni 
confuze datorită egoismului, credinţa fiind singura bază a ascensiunii 


spirituale. (Talmud, Makot) 


Credinţa nu se poate manifesta în om fără a fi însoțită de frică, pentru că 


egoismul se înclină doar în faţa fricii. (Talmud, Șabat) 
Chiar dacă omul nu face nimic, egoismul său îl determină să facă tot 
felul de fapte rele. Astfel, omul care nu a păcătuit poate fi comparat cu 


omul care a făcut fapte bune. (Talmud, Bava Meţiah) 


Unirea omului cu Creatorul poate avea loc numai datorită concordanţei 


calităților lor. (Talmud, Sota) 

Rav Laitman în căutarea Cabalei 


Există o întrebare care îmi este frecvent adresată la lecţii şi în interviuri, 
referitoare la modul în care am ajuns la Cabala. Poate că dacă aş fi fost 
angajat în ceva diferit şi îndepărtat de Cabala aş fi putut înţelege 
validitatea acestei întrebări. Cabala ne învăţă despre scopul vieţii noastre, 
un subiect care este atât de apropiat şi de relevant pentru fiecare dintre noi! 
Cred că întrebarea corectă ar fi: „Cum aţi descoperit că întrebările despre 
sine şi despre viaţă se află în Cabala? Cum aţi descoperit Cabala?“ În locul 
întrebării: „De ce sunteţi preocupat de ea?“ 

Încă din copilărie, asemenea multor oameni, m-am întrebat: „Pentru ce 
exist?“ Această întrebare m-a preocupat în mod constant, atunci când nu 
era suprimată de căutarea plăcerilor. 

Cu toate acestea, întrebarea a apărut de multe ori, deşi am încercat să o 
reprim cu ajutorul unor false obiective: să am o profesie interesantă în care 
să mă afund sau să plec în ţara mea — un scop care m-a urmărit mulți ani. 

Ajuns în Israel (1974), am continuat să mă lupt cu aceeaşi întrebare 
referitoare la sensul vieţii, am încercat să găsesc un motiv pentru care să 


trăiesc. Având la dispoziţie variantele anterioare (politica, afacerile etc.) 

pentru a fi la fel ca ceilalți, nu am reuşit să renunţ la întrebarea: „Pentru ce 
continui să fac toate acestea? Ce câştig fiind la fel ca ceilalți?“ 

Stimulat de greutăți materiale şi morale, precum şi de înţelegerea 
faptului că nu am putut face faţă realității, am decis să adopt un mod de 
viaţă religios (1976), sperând că acest curs al vieţii, cu gândurile şi ideile 
care ar fi apărut, mi se va potrivi mai bine. 

Nu am simţit nicio înclinaţie către ştiinţele umaniste, nu am fost 
niciodată fascinat de studiul psihologici şi nici nu am apreciat cu adevărat 
profunzimea lui Dostoievski. Toate studiile mele în domeniul ştiinţelor 
umaniste au fost mediocre. Ele nu au ieşit în evidenţă din cauza lipsei de 
profunzime a gândirii sau a sentimentelor. 

Totuşi, încă din copilărie am avut o puternică atracţie faţă de ştiinţă, 
care îmi părea a fi foarte folositoare. Odată, am dat peste o reclamă la un 
curs de Cabala. M-am înscris imediat şi am „plonjat“ în el, ca de obicei, cu 
o mare dorinţă. Am cumpărat o mulțime de cărţi (1978) şi am început să le 
studiez pentru a obţine răspunsuri la toate întrebările pe care le aveam, 
chiar dacă asta ar fi durat săptămâni întregi. 

Pentru prima data în viaţa mea am fost impresionat până în adâncul 
inimii şi am înţeles că aceasta este aria mea de interes pentru că se referea 
la subiectele care m-au preocupat atâţia ani. 

Am început să caut un profesor adevărat. Am căutat în întreaga ţară şi 


am urmat multe cursuri. Insă cumva, o voce interioară îmi spunea că toate 

acestea nu erau adevărata Cabala, pentru că nu vorbea despre mine, ci 
despre probleme îndepărtate şi abstracte. 

Abandonând toate aceste învățături, am luat legătura cu unul dintre 
prietenii mei care era interesat de subiect. Împreună, am petrecut multe 
seri studiind toate cărţile de Cabala pe care le-am putut găsi. Acest lucru a 
durat luni de zile. Într-o seară rece şi ploioasă, în 1980, în loc să stăm ca 
de obicei să studiem Pardes Rimonim şi Tal Orot, din disperare şi, spre 
surpriza mea, i-am sugerat prietenului meu să mergem şi să căutăm un 
profesor în Bnei Brak. 

M-am justificat argumentând că dacă ar fi să găsim un profesor, am 
putea foarte bine să mergem acolo la lecţii. Înainte de această zi, fusesem 
la Bnei Brak doar de două sau trei ori, căutând cărți de Cabala. 

În acea seară în Bnei Brak era frig, vânt şi ploua. Ajungând la 
intersecția străzilor Rabi Akiva şi Hazon-lş, am deschis fereastra şi am 
strigat la un om de pe cealaltă parte a străzii, îmbrăcat într-o haină lungă şi 
neagră: „Poţi să-mi spui unde se studiază Cabala pe aici?“ 

Pentru cei care nu sunt familiarizați cu atmosfera şi societatea din 
cartierul religios, trebuie să spun că întrebarea mea a sunat cel puţin 
ciudat. Cabala nu era studiată în nicio instituţie de învățământ sau Ieşiva. 

Rar avea cineva curajul să declare că este interesat de Cabala. Însă 
străinul de peste drum, fără a fi câtuşi de puţin surprins, mi-a răspuns: 
„Virează la stânga şi mergi până când ajungi la o plantație de citrice unde 


o să vezi o sinagogă. Acolo se învaţă Cabala.“ 

Ajungând la destinație, am găsit o clădire cufundată în întuneric. La 
intrare, am observat o masă lungă, într-o cameră laterală. Acolo se aflau la 
masă patru sau cinci bărbaţi cu barba albă. M-am prezentat şi am spus că 
suntem din Rehovot şi vrem să învăţăm Cabala. Bărbatul mai în vârstă, 
care stătea în capul mesei, ne-a invitat să ne alăturăm şi a sugerat că am 
putea discuta despre problemele noastre după ce se termină lecţia. 

Apoi, lecţia a continuat cu citirea săptămânală a capitolului din Zohar, 
cu comentariile Sulam, vorbind înăbuşit şi pronunţând jumătăţi de fraze în 
idiş, aşa cum fac oamenii care se înțeleg dintr-o privire. Văzându-i şi 
auzindu-i, am ajuns la concluzia că această adunare aşa îşi petrece timpul 
ŞI, dacă ne-am grăbi, am putea găsi un alt loc în care să studiem Cabala în 
acea seară. 

Însă prietenul meu m-a oprit, spunându-mi că el nu poate fi atât de lipsit 
de tact. În câteva minute lecţia s-a încheiat şi persoana mai în vârstă s-a 
lămurit cine suntem şi ne-a cerut numerele de telefon. El a spus că se va 
gândi pe cine să ne recomande ca profesor şi ne va căuta. 

Am fost foarte reticent în a da numărul meu de telefon, gândindu-mă că 
această încercare a fost o risipă de efort, la fel ca toate încercările 
anterioare pe care le-am întreprins. Simţindu-mi ezitarea, prietenul meu a 
dat numărul lui de telefon. Am salutat şi am plecat. 

În seara următoare prietenul meu a venit şi mi-a spus că persoana în 


vârstă l-a sunat şi ne-a recomandat un profesor de Cabala. El mi-a spus, de 


542 


asemenea, că a fost stabilită o întâlnire pentru aceeaşi seară. Nu voiam să 
mai pierd încă o seară, însă am cedat insistențelor prietenului meu. 

Am ajuns la întâlnire. Persoana în vârstă a chemat un alt bărbat, puţin 
mai tânăr decât el, însă tot cu barbă albă, i-a spus câteva cuvinte în idiş şi 
apoi ne-a lăsat singuri cu el. 

Cel cu care am rămas ne-a sugerat să ne aşezăm şi să începem imediat 
studiul. El a recomandat să începem cu un articol intitulat „Introducere în 
Cabala“, articol pe care eu şi prietenul meu am încercat de numeroase ori 
să îl înţelegem. Ne-am aşezat la una dintre mesele goale din Beit-Kneset 
(sinagogă). 

Bărbatul a început să citească paragraf cu paragraf şi să ne explice 
sensul fiecăruia. Este întotdeauna dificil pentru mine să îmi amintesc acel 
moment, acea senzaţie intensă că, după o lungă căutare, în cele din urmă 
am găsit ceea ce am căutat atâţia ani şi nu am găsit nicăieri. La sfârşitul 
lecţie am stabilit programul pentru a doua zi. 

În ziua următoare am venit echipat cu un casetofon. Aflând că 
principalele lecţii au loc între 3 şi 6 dimineaţa, am început să venim în 
fiecare dimineaţa. Am participat, de asemenea, la ceremonia de celebrare a 
noii luni şi, asemenea celorlalți, am contribuit cu donația noastră lunară. 

Împins de dorinţa de a descoperi totul despre mine şi fiind în general 
mult mai agresiv, am intrat adeseori în discuţii contradictorii. Toate 
informaţiile despre noi ajungeau la cel mai în vârstă dintre ei care, aşa cum 


s-a dovedit mai târziu, întreba de noi destul de des. 

Într-o zi, profesorul nostru ne-a spus că după rugăciunea de dimineaţă, 
în jurul orei 7, persoana în vârstă ar putea studia „Introducere la Cartea 
Zohar“ cu mine. Văzând însă că nu înţeleg, după două sau trei lecţii, 
bătrânul, prin învățătorul nostru, m-a anunţat că lecţiile vor înceta. 

Aş fi continuat să studiez, chiar dacă simţeam că nu înţeleg nimic. Eram 
gata să citesc cu el totul în mod mecanic, îndemnat de necesitatea de a 
înţelege sensul ascuns în interiorul rândurilor. Cu toate acestea, el a ştiut 
că timpul meu nu sosise încă şi a încetat lecţiile, deşi am fost teribil de 
afectat. 

Au trecut câteva luni şi, prin intermediul profesorului nostru, cel mai în 
vârstă m-a întrebat dacă l-aş putea însoţi la doctor în Tel Aviv. Desigur, 
am fost de acord. Pe drum, el a abordat diverse subiecte. Eu, pe de altă 
parte, am încercat să pun întrebări despre Cabala. 

Atunci mi-a spus că atâta vreme cât nu înţeleg nimic poate vorbi cu 
mine despre orice, însă în viitor, când voi începe să înţeleg, el va înceta să 
mai fie atât de deschis cu mine. 

S-a întâmplat aşa cum a spus. Ani de zile, în loc de răspunsuri, auzeam 
aceleaşi cuvinte: „Ai deja pe cine să întrebi“, adică pe Creator, „Cere, 
întreabă, insistă, fă ceea ce vrei; întreabă-L orice şi cere-l orice!“ 

Vizita la doctor nu a ajutat, iar bătrânul a trebuit să fie internat în spital 
timp de o lună pentru o infecţie la ureche. Până atunci, l-am însoțit la 


doctor; în ziua în care a fost internat am decis să stau cu el peste noapte. 

Întreaga lună am mers la spital la 4 dimineaţa, săream gardul, treceam 
în tăcere prin clădire şi apoi studiam. Întreaga lună! Din acel moment 
Baruh Şalom Halevi Aşlag, fiul cel mare al lui Baal HaSulam a devenit 
Rav-ul meu. 

După ce a ieşit din spital ne plimbam cu regularitate prin parc. Când mă 
întorceam din aceste plimbări stăteam şi scriam cu fervoare tot ceea ce 
auzisem de la el. Aceste plimbări frecvente, care durau trei sau patru ore 
pe zi, s-au transformat cu timpul într-un obicei. 

În primii doi ani i-am cerut lui Rav-ului permisiunea să mă mut aproape 
de el, însă el spunea de fiecare dată că nu este nevoie, deoarece deplasarea 
mea de la Rehovot reprezenta un efort benefic din punct de vedere 
spiritual pentru mine. 

Atunci când, doi ani mai târziu, însuşi Rav-ul mi-a sugerat că ar trebui 
să mă mut în Bnei Brak, nu m-am grăbit să fac asta. Din acest motiv Rav- 
ul meu a găsit un apartament în apropiere de el şi a început să mă preseze 
să mă mut. 

Locuind încă în Rehovot, l-am rugat pe Rav să îmi dea permisiunea să 
conduc câteva clase, în unul din locurile unde cu ceva timp în urmă 
fusesem şi unde am întâlnit oameni care doreau să studieze Cabala. El a 
fost entuziasmat de idee, însă mai târziu mi-a pus întrebări despre clasele 
mele. 

Atunci când i-am spus despre oportunitatea de a invita câțiva bărbați 


tineri să vină în Bnei Brak, Rav-ul, deşi era precaut, a acceptat. Astfel, 

mulți bărbaţi tineri au venit în sinagoga noastră, iar locul liniştit şi retras s- 
a transformat într-o aşezare plină de viaţă. 

În primele şase luni a asistat la zece nunţi. Viaţa Rav-ului meu, zilele lui 
au căpătat un sens nou. Era încântat de fluxul de oameni care doreau să 
studieze Cabala. Ziua noastră începea la ora 3 dimineaţa, iar studiul dura 
până la ora 6 dimineaţa, apoi urma o rugăciune până la 7 dimineaţa. În 
fiecare zi, de la 9 la 12, făceam excursii în parc sau la mare. 

La întoarcere mă duceam acasă pentru a munci. De la 17 până la 20 
continuam să studiem, iar pauzele erau numai pentru rugăciuni. Apoi ne 
despărțeam şi ne întâlneam din nou la 3 dimineaţa. Am urmat acest 
program ani de zile. Am înregistrat toate lecțiile, astfel încât colecţia de 
înregistrări depăşeşte o mie de exemplare. 

În ultimii cinci ani (din 1987) Rav-ul meu a decis că ar fi o idee bună 
ca, o dată la două săptămâni, să mergem pentru câteva zile la Tiberias. 
Aceste călătorii ne ţineau departe de ceilalţi şi au întărit legătura dintre 
noi. 

Totuşi, cu timpul, simțeam că decalajul spiritual care ne separa a 
devenit mai mare, iar eu nu ştiam cum să îl depăşesc. Am perceput această 
diferență de fiecare dată când mă uitam la bucuria pe care o simțea la cea 
mai mică posibilitate de a-şi suprima o nevoie fizică. 

Pentru el, o hotărâre luată devenea lege, iar programul era urmat cu 
stricteţe şi nu ţinea cont de oboseală sau boală. Aproape epuizat, el realiza 


în detaliu tot ceea ce îşi planificase pentru acea zi, fără să renunţe la nici o 

sarcină pe care şi-o propunea. Obosit până la epuizare, având dificultăți de 
respiraţie, el nu a anulat niciodată o întâlnire sau o lecţie şi nu a renunţat în 
favoarea altuia la niciuna din responsabilităţile pe care şi le-a asumat. 

Observând în mod constant comportamentul său, îmi pierdusem 
încrederea în mine şi în posibilul meu succes, chiar dacă înţelegeam că 
acea putere supranaturală provenea din realizarea măreției sarcinii sale şi 
din ajutorul de Sus. 

Nu pot uita nici un moment dintre cele petrecute cu el în timpul 
călătoriilor la Tiberia şi pe Muntele Meron, stând lângă el, absorbind 
privirea sa, vorbele şi cântecele lui. Aceste amintiri sunt încă vii şi adânc 
înrădăcinate în inima mea şi eu sper că şi astăzi ele îmi determină şi îmi 
ghidează calea. Informaţiile pe care le-am adunat fiind alături de el timp 
de doisprezece ani trăiesc şi acţionează independent. 

De foarte multe ori, Rav-ul meu rostea ceva inteligibil după un discurs, 
adăugând câteodată că a rostit fraza pentru a se asigura că ce a spus va 
intra în lume, va trăi şi va acţiona în această lume. 

Deoarece întâlnirile în grup erau practicate de cabalişti încă din cele 
mai vechi timpuri, l-am rugat pe Rav să organizeze asemenea grupuri 
pentru începători şi să schiţeze un plan al întâlnirilor într-o formă scrisă. 
Acest lucru l-a condus la scrierea articolelor săptămânale, activitate pe 
care a continuat-o aproape până în ultimele sale zile. 

Ca rezultat, am moştenit mai multe volume care conţin informaţii 


extraordinare şi care, împreună cu înregistrările pe care le-am făcut pe 

parcursul anilor, alcătuiesc o colecţie impresionantă de comentarii şi 
explicaţii ale Cabalei. 

În zilele celebrării Anului Nou, Rav-ul al meu s-a îmbolnăvit şi a 
început să simtă o presiune în piept. Numai după multe stăruinţe a fost de 
acord să se supună unui control medical. Medicii nu au găsit nimic în 
neregulă, însă a doua zi dis de dimineaţă, în a Cincea zi de Tişrei, anul 
5752 (1991), a murit. 

Zeci de studenţi care s-au alăturat grupului în ultimii ani continuă să 
studieze Cabala şi caută sensul interior al Creaţiei. Învățăturile trăiesc, aşa 
cum se întâmplă de secole. 

Rav Yehuda Aşlag şi fiul său cel mare, Rav Baruh Aşlag, Rav-ul meu, 
prin eforturile lor au dezvoltat şi adaptat această Învăţătură la nevoile 
generaţiei de astăzi, la tipul de suflete care în prezent coboară în această 
lume. 

Cunoştinţele spirituale sunt transmise de Sus cabalistului, fără ajutorul 
cuvintelor, fiind primite simultan atât de organele senzoriale, cât şi de 
intelect. Astfel, toată informația este percepută instantaneu. 

Aceste cunoştinţe pot fi transmise doar altui cabalist, care trebuie să fie 
la acelaşi nivel sau la un nivel spiritual superior cu cel care transmite. Este 
imposibil să transmiţi aceste cunoştinţe unei persoane care nu a ajuns la 
nivelul spiritual potrivit sau care nu a fost introdusă în lumea spirituală, 
pentru că o astfel de persoană nu are instrumentele necesare pentru a 


percepe. 

Uneori, un profesor poate recurge la o ridicare spirituală artificială a 
unui elev până la nivelul său spiritual, prin intermediul unui ecran (masah) 
al profesorului. În acest caz, elevul îşi formează o anumită idee despre 
esenţa forțelor şi acţiunilor spirituale. Transmiterea informaţiilor celor care 
nu au intrat încă în lumea spirituală se face cu ajutorul mijloacelor 
standard de transmitere a informaţiei: text, conferință, contact direct şi 
exemplu personal. 

Aşa cum ştim din descrierea sensului literelor (din articolul intitulat 
Numele Creatorului), acestea pot fi utilizate pentru a transmite mai mult 
decât sensul literal; ele pot fi folosite pentru a exprima conţinutul spiritual 
şi intern al informaţiei. Însă până când omul nu dobândeşte percepţia care 
corespunde semnificației spirituale a numelor şi a acţiunilor, citirea 
cuvintelor poate fi comparată cu aşezarea farfuriilor goale pe masă, cărora 
le sunt ataşate etichete cu denumirile unor feluri de mâncare fastuoase. 

Muzica reprezintă un mijloc şi mai abstract de transmitere a informaţiei. 
La fel ca lumina vizibilă, ea constă din şapte forțe, calități sau tonuri 
primare, având în vedere faptul că entitatea spirituală (parțuf) care 
guvernează lumea noastră, cunoscută sub numele de Zeir Anpin de Aţilut, 
este alcătuită din şapte părți sau Sfiror. 

În funcţie de starea proprie, omul va distinge într-o melodie cabalistică 
diferite stări spirituale ale compozitorului. Omul nu trebuie neapărat să fie 
la acelaşi nivel spiritual cu compozitorul melodiei; sensul interior al 


melodiei poate fi înţeles în măsura în care nivelul său spiritual îi permite. 

În 1996, 1998 şi 2000 au fost înregistrate şi publicate trei CD-uri cu 
muzica lui Rabaş şi Baal HaSulam. Melodule sunt prezentate aşa cum le-a 
auzit Michael Laitman de la Rav-ul său, Rav Baruh Aşlag. Unele melodii 
au fost compuse pentru textele psalmilor, în timp ce altele îşi au originea 
în textele noastre de rugăciune. 

În plus faţă de cuvinte, sunetele melodiilor poartă în ele o cantitate mare 


de informaţii cabalistice. 

Rav Michael Laitman — alte cărţi 


Un interviu cu viitorul 


„Cabala nu se referă la căutarea unui corp mistic şi vechi de 
cunoştinţe, ci este mai degrabă cea mai modernă ştiinţă apropiată de om. 
Această ştiinţă este ştiinţa secolului 21, care cercetează forţe ce nu pot fi 
văzute, forțe care guvernează lumea noastră şi influenţează fiecare 
moment al vieţii noastre. Această ştiinţă va schimba viitorul fiecărui 
individ şi al întregii umanități. 

Sursele explică foarte clar că, procesul odată început, întreaga lume se 
va ridica treptat la o stare mai înaltă de existenţă. “ 


Rav Michael Laitman 


Rav M. Laitman consideră că generaţia noastră este prima generaţie de 
pe Pământ care are capacitatea de a se apropia de viitor, astfel încât să 
poată experimenta timpul său într-un mod mult mai plăcut. Este însă greu 
pentru noi să înţelegem că nu trebuie neapărat să ştim ce ne rezervă 
viitorul pentru a ajunge la această stare. În starea actuală nici nu avem 


capacitatea de a înţelege despre ce formă a vutorului vorbim. 

Putem să continuăm să avansăm aşa cum am făcut-o de la începutul 
timpurilor sau putem să folosim această sursă infinită de cunoaştere pentru 
a ne controla destinul. Putem adopta această ultimă Sursă de împlinire 
pentru a reduce suferinţa din lume sau putem să aşteptăm în continuare să 
vedem ce se va întâmpla. 

Din moment ce un cabalist este cel care a atins tărâmul spiritual, el este 
complet conştient de procesele care influenţează lumea noastră. Cartea ,, 
Un interviu cu viitorul“ a cabalistului Michael Laitman este o carte 
definitorie a deceniului. Este o întâlnire cu destinul care ne oferă cheia 


pentru protecţia viitorului întregii umanități. 
Experienţa Cabalei 


Înţelepciunea Cabalei ne învață cum să trăim în realitatea care se 
desfăşoară înaintea noastră. Este o metodă sistematică care a evoluat mii 
de ani prin intermediul unor persoane unice în fiecare generaţie. În tot 
acest timp a fost ascunsă publicului, care nu era încă pregătit să o 
primească, până la generația actuală — generaţie pentru care a fost 
dezvoltată în mod special această metodă. De aceea este scris în Zohar că 
începând cu anul 1995 Cabala va deveni un mod de viaţă, fiind deschisă 


tuturor, fără restricţii. 

De ce generaţia noastră? Pentru că sufletele care au coborât în această 
lume şi s-au îmbrăcat în corpurile noastre au evoluat de la o generaţie la 
alta până când au ajuns la starea în care se trezeşte în ele întrebarea 
referitoare la sensul existenţei lor. Dacă ne gândim la realitate, aşa cum 
este descrisă în cărţile de Cabala, care vorbesc despre „sfârşitul zilelor“ în 
pragul cărora suntem, apare teama profundă că fără Cabala nu vom fi 
capabili să asigurăm trecerea în siguranţă către cel mai înalt nivelul care 
ne aşteaptă. 

Cabala ne îngăduie să ajungem să cunoaştem lumea spirituală — 
sistemul care monitorizează şi conduce realitatea, inclusiv realitatea 
acestei lumi, întreaga umanitate şi pe fiecare din noi, în orice moment. 
Prin această metodă putem să controlăm sistemul lumilor şi să determinăm 


modul de desfăşurare a vieţii noastre de zi cu zi. 


Ghid pentru Înţelepciunea Ascunsă a Cabalei 


Cu ZECE LECŢII COMPLETE DE CABALA 


Cabala studiază forțele nevăzute ale lumilor superioare, rădăcinile 
tuturor gândurilor şi sentimentelor care sunt dincolo de înţelegerea 
noastră. Deoarece nu avem control asupra lumilor, nu ştim cum şi de ce se 
formează gândurile şi sentimentele noastre. Ne mirăm de experienţele care 


sunt amare, dulci, plăcute sau dure. Cu toate acestea, până în prezent am 

fost incapabili să creăm instrumente care să examineze cu acuratețe 
sentimentele noastre, chiar şi în domeniul psihologiei, psihiatriei sau al 
altor discipline sociale. Factorii comportamentali rămân inaccesibili 
înţelegerii noastre. 

Cabala oferă o metodă sistematică de a ne evalua sentimentele: ia toate 
sentimentele şi dorinţele noastre şi oferă formula perfectă pentru fiecare 
fenomen, pe fiecare nivel, pentru a ajunge la fiecare tip de percepţie şi 
sentiment cunoscut de fiinţele umane. 

Înţelepciunea Cabalei este o metodă antică şi validată care a fost 
adaptată să se potrivească sufletelor polivalente ale generației noastre. Prin 
intermediul său putem dobândi o conştiinţă mai înaltă şi putem ajunge la 
spiritualitate, acesta fiind adevăratul motiv pentru care ne aflăm aici. 

Ghidul pentru Înţelepciunea Ascunsă a Cabalei este conceput pentru a 
satisface întrebările celor care sunt în căutarea unui înţeles profund al 
vieţii. Textul ghidează cu blândeţe cititorul pentru a parcurge stadiile 
inițiale ale urcării spirituale, astfel încât să ajungă la cel mai înalt nivel al 
dezvoltării umane. Acum că secretul a fost dezvăluit, cabalistul Michael 
Laitman vă încurajează să vă alăturaţi miilor de oameni din întreaga lume 


care sunt implicaţi în mod activ în culegerea roadelor acestui drum. 

